
Apariţia unei lucrări cu titlul Metapoetica poate stîrni nedu- 
meriri. Cu atît mai mult cu cît sub acest titlu, suserîind numele 
unei științe, nu dăm aici decit prolegomene, adică ceea ce nu- 
mesc francezii un avant-propos, şi o schiţă a principiilor ei 
fundamentale. 

Dar, ce este în fond metapoetica? Sau, mai bine zis, ce 
poate fi ?... 

Într-o vreme în care termeni ca metalogica, metalingvistica, 
metamatematica, metapsihologia, metaetica etc., indicînd cîte un 
nou etaj al științei pe care o determină, au devenit termeni 
curenţi, numele ei se explică — desigur — cel puţin pînă la 
un punct, de la sine. Ea nu e decit expresia unui anume stadiu 


— evident avansat — al unor științe așa-numite poetice, care 


de la Aristotel pînă la Valery şi mai departe, implicînd referiri 
la toate artele, adincind studiul lor, tind în mod logic spre o 
sinteză, care — la un nou nivel al generalizării — s-ar putea 
defini, în accepţia sa filosofică, știința artei. 

Două întrebări — expresie a unor nedumeriri explicabile — 
iși fac loc aici: 

Mai întîi, nu există această știință ? Nu este estetica această 
stiință, dacă în urmă cu peste două secole estetica a fost defi- 
nită și „teoria artelor libere“ și, în ciuda unor critici distrugă- 
toare ce-i sînt, aduse, culminind cu sentința de „moarte a este- 
ticii“, cunoaște ea însăși o evoluţie spectaculoasă în epoca 
noastră ? 

A doua întrebare: De ce Metapoetica, dacă în urmă cu două 
milenii, în Poetica sa, Aristotel dă o adevărată filosofie a artei Tin 


CE Scanned with OKEN Scanner 


G PREFAŢĂ 


Fără a anticipa aici silogismele avansate în lucrare, răspun- 
sul nostru la aceste întrebări vine atit din perspectiva esteticii, 
cit și din aceea a artei. 

Estetica nu. e stricto sensu ştiinţa artei, fiindcă — ştiinţă 
a cunoașterii sensibile (estetice) şi teoria frumosului, cum o de- 
finea Baumgarten, fondatorul esteticii — ea nu se reduce în 
esenţă la artă. Frumosul și în genere categoriile estetice sînt 
categorii generale ale vieţii. Şi — indeosebi din perspectiva 
marxistă (ărgind cimpul esteticii) — arta ocupă doar un aspect, 


un compartiment al domeniului său. 
La a doua întrebare un răspuns vine din însăşi dezvoltarea 


reală a conceptului de poetică astăzi, cînd atitea poetici adînc 
specializate (poetica clasicismului, a cubismului, a futurismului, 
sau poetica muzicală, poetica filmului, poetica lui Klee etc.) 
privind fiecare un anume curent, o artă anumită, un artist 
oarecare, fac cu neputinţă a adopta teoretic poetica în genere, 
fără un atribut aplicativ care nuanţează conceptul pe diferitele 
trepte ale accepţiei sale. 

De aci — prin reunificarea poeticelor particulare şi genera- 
lizarea datelor lor la un nou nivel teoretic — ideea metapoeticii, 
ca o sinteză oferind perspectiva globală a obiectului său, care 
e arta în ansamblu, privind trăsăturile caracteristice — la acest 
nivel — tuturor artelor. 

Aceste argumente pot fi discutate. Mai ales în macheta lor 
sintetică aci, ele nu pot fi, evident, de natură a spulbera orice 
nedumeriri. 

Dar aci nu atit argumentul teoretic primează, sau nu atit 
suportul său speculativ. Asistăm la un proces istoric în curs, un 
proces real, obiectiv explicabil. Pornind de la fapte ca ipoteze, 
aci viaţa convinge şi determină organic o finalizare a acestui 
proces, adică o stringere normală a datelor şi proiectarea lor 
e 0 nouă treaptă, superioară, O nouă etapă a evoluției impu- 
nindu-se în mod inerent de la sine, ca o necesitate, ea duce 
iatal spre o Poetica Major, spre o Summa Poetica, adică o sin- 
teză inevitabilă, care e — în concepţia noastră — metapoetica, 
sau — teoretic vorbind — poate fi. „De altfel, dezvoltarea ştiin- 
ţelor sociale — ca a oricărei științe — nu se va opri niciodată 
la o anumită limită maximă. Științele sociale se vor dezvolta 
permanent sub impulsul vieţii sociale, al transformărilor pro- 

funde care au loc în societatea noastră şi în lume; numai ținînd 
seama de aceste schimbări, s-a arătat recent, aceste științe vor 
putea contribui atît la înţelegerea fenomenelor sociale, cit și 
la orientarea activităţii de transformare a societăţii.“ 

Arta e — prin definiţie — un fenomen social. Ştiinţa ei — 
socială, ea însăși — se modifică în pas cu realitatea, cu exigen- 
tele vieţii, cu evoluţia perpetuă a artei, mai ales într-o epocă 
de adinci transformări ca aceea în care — prin însăşi poziţia 
noastră în istorie — atît de activ ne e dat să trăim. 

Mai presus de relaţia dintre artă şi estetică, mai presus de 
evoluția acestei relaţii (asupra căreia vom reveni), proliferarea 
actuală a poeticii, în sensul diferenţierilor acestui concept, mul- 
tiplicat la atîtea nivele, indică — pe de o parte — necesitatea, 
pe de alta — posibilitatea apariţiei unei sinteze ce se constiiuie, 
în pragul unui nou etaj al evoluţiei, ca o expresie a progresului 
general al științelor care în vremea noastră ating acest prag. 

Arta însăși impune o atare sinteză, ca o expresie a progre- 
sului diferitelor forme care — în viziunea de ansamblu asupra 
artei — compun sfera ei. De la sincretismul artei primitive, cînd 
granițele dintre sfera artistică şi sfera neartistică (cuprinzind 
activitatea practică, religioasă, de comunicare etc.) erau nedefi- 
nite, confuze și adesea insesizabile, la delimitarea artei ca un 
domeniu particular al culturii e un salt teoretic ireversibil. 
Odată cu procesul de diferenţiere a modalităţilor iniţiale sincre- 
tice de creaţie, procesul delimitării artei de viaţă şi procesul 
delimitării tipurilor de artă pare definitiv. Arta se diferenţiază, 
se disociază în context, spre a dobîndi o autonomie deplină. 
Dar delimitarea artei ca o sferă specifică și independentă a ac- 
tivităţii sociale nu este absolută. „Procesul istoric al separării 
creaţiei artistice de toate formele de activitate neartistică nu 
a dus la formarea unei lumi artistice definitiv închise între 
anumite limite“ (M, S. Kagan). O dovedește evoluţia istorică a 
artei, în pas cu viaţa. Factorii evoluţiei istorice a artei deter- 
mină transformarea divergentă a formelor ei, măresc divergenţa 
dintre genuri şi specii, prin crearea unor genuri şi specii noi 
ajungindu-se la o infinitate de forme, practic ireductibilă. Ma- 
rea diversitate a lumii artei nu poate fi explicată decit ca rezul- 
tatul unui îndelung proces de evoluţie care a dus la scindarea 

şi ramificarea formelor artei, la formarea rapidă a unor noi 
unități în cadrul diferitelor forme etc. 

Pe această linie, procesul diversificării lumii artei cuprinde 
şi procesul formării speciilor prin transformarea succesivă a 
unei specii în alta (romanul — epopeea lumii moderne), con- 
topirea unor specii şi apariţia unor specii care nu existau înainte 
(arta filmului). Astfel, succesiunea stadiilor de divergență (pro- 
cesul transformării divergente a speciilor în subspecii sau va- 
riante de diferenţiere care duc la formarea unor specii noi) nu 
exclude variante de integrare. În deosebi în epoca noastră, 
progresul tehnico-știinţific lărgeşte posibilităţile creaţiei artistice 
şi datorită tendinţelor de integrare ale artei. 

„Alături de un proces de speciaţie (sau specificaţie, cum s-ar 
numi procesul de multiplicare a speciilor, accelerarea procesului 
de transformare evolutivă, diversificarea sistematică a artei, în 
evoluţia ei eruptivă, explozivă), arta cunoaşte un proces invers 
de structurare în serii de noi tipuri sau grupuri superioare, 
prin integrare. Pe lingă apariţia unor noi forme ale artei (ca 
urmare a lărgirii bazei tehnice a acesteia) sau elaborarea unei 
serii de forme noi de creaţie artistică, legată de tendinţele 
„expansioniste“ ale artei în „împărăția“ vecină cu ea, în lumea 
tehnicii, Morfologia artei constată astiel modalităţi diferite de 
îmbinare a artelor, care pot fi conglomerate, ansambluri şi îm- 
binări organice. Între artele care şi-au dobindit o existenţă de 
sine stătătoare au început să se stabilească legături ;(corelaţii) 
de interacţiune. Ceea ce a dus la formarea unor noi structuri 
artistice complexe, structurile sintetice, asemănătoare, într-o 
oarecare măsură, artelor sincretice din antichitate, deşi esenţial 
diferite de acestea. 

Evoluţiei divergente a artei, care explică variabilitatea ei 
infinită, i se opune evoluţia sa convergentă în forme de inte- 
grare a procesului istorico-artistia ; fenomene de interferenţă sau 
chiar sinteză a artelor. Acelaşi proces evolutiv, în direcţii para- 
Jele de evoluţie, alături de o multiplicare de specii în spaţiu şi 
timp, implicînd grupări de specii în curs de unificare, fenomene 
de convergenţă, înrudiri iterative, transformări cumulative, Spo- 
rirea complexităţii structurilor şi funcţiilor la nivele sau grade 
superioare, ceea ce am numi megaevoluţia artei — privind evo- 

luţia categoriilor superioare speciei, la nivelul artei în genere 
— impune o nouă optică asupra artei. 

De la evoluţia infraspecifică sau interspecifică (privind pro- 
cesul transformărilor din interiorul speciei, care se soldează cu 
formarea unor specii noi, adincind diferenţa dintre specii sau 
subspecii), la evoluţia supraspecifică sau transspecifică (care su- 
primă, sau duce la extincţia diferenţei specifice în genul proxim) 
e un salt — teoretic realizabil — la nivel de sistem. Morfologia 
artei conchide că „în artă nu există numai un sistem de clase, 
familii, tipuri și varietăţi, numai un sistem al genurilor, ci şi 
un sistem al speciilor. Avem dreptul să vorbim aci de un sis- 
tem, în primul rind pentru că prezenţa nivelurilor descrise în 
segmentarea pe specii decurge în mod necesar din structura 
generală a artei și pentru că, în al doilea rind, în virtutea a- 
cestui fapt, respectivele segmentări se află într-un anumit ra- 
port de interdependenţă și interacţiune“. Ceea ce privește, în 
fond, arta în genere. | 

De la categoria morfologică a genului şi categoria morfolo- 
gică a speciei, la categoria artelor de sinteză, care — examinate 
în plan teoretic, structural-sistematic, prezintă aspecte capabile 
să organizeze sistemul complex generat, să-i lege toate elemen- 
tele laolaltă într-un singur tot unitar, e — prin extrapolare — un 
pas spre arta în ansamblu, arta ca sistem. Alături de marea di- 
versitate a formelor ei, sistematica legăturilor dintre ele stabi- 
lind caracteristicile de bază ale speciilor, trăsăturile comune ale 
diferitelor grupe, în baza unor norme sau legi reductibile, arta 
oferă un „model“ reductibil el însuși la unitate. De la omogen 
la eterogen şi invers, evoluţia artei confirmă istoric acest „.mo- 
del“. Admiţind că în fiecare tip' de artă legile generale ale di- 
ferenţierii pe specii acționează într-un mod specific, în funcţie 
de acea latură a structurii activităţii artistice care are o impor- 
tanţă primordială în respectivul tip de artă, admitem implicit, 
la nivelul de ansamblu al structurii generale a artei, natura co- 
mună a componentelor ei. De aci necesitatea sintezei posibile pe 
această bază, la nivelul de ansamblu al totalităţii, privind 
arta ca obiect al cunoașterii. 

În Teoria literaturii s-a arătat astfel că „dacă vom com- 
Para între ele diferitele opere literare, vom constata asemănări 
sau deosebiri între aceste norme (legi sau trăsături ce constituie 

adevărata operă 


literară în întregul ei) şi, plecind de la asemă- 
nări, trebuie să 


se poată face o clasificare a operelor literare 
in funcţie de tipul de norme pe care le intrupează. Putem a- 
junge, pe această cale, la teorii ale genurilor şi, însfirşit, la 
O teorie a literaturii în general.“ Lărgind sfera artei, pe această 
cale, autori ca Wellek şi Warren merg mai departe: „Admiţind 
că trebuie să începem cu analiza unor opere literare individuale, 
nu putem nega totuși — spun autorii citați — că trebuie să 
existe unele legături, unele asemănări, unele elemente comune 
sau factori comuni care să apropie două sau mai multe opere 
literare date, creînd astfel posibilitatea trecerii de la analiza unei 
opere literare individuale la un tip, cum ar fi tragedia greacă 
şi de aici la tragedie în general, la literatură în general şi, în 
cele din urmă, la un sistem atotcuprinzător, comun tuturor ar- 
telor“, ` 

O atare afirmație poate avea, pentru noi, un sens progra- 
matic, Ea devine, în final, un postulat filosofic, un enunţ prim 
in cadrul unui sistem deductiv, susceptibil de o nouă fundamen- 
tare... 

Asupra artei s-a gindit mult si s-a gindit bine, S-au emis şi 
inepţii, vorbe în vint, erezii, elucubrații, Alci mai mult ca ori- 
unde își fac loc arbitrariul, non-sensul, sotismul, truismul, sno- 
bismul, sau aberaţia. Posibilitatea de control a ideii nu, e aici, 
ca în tehnică sau în chimie și matematici, indubitabilă, Cu atit 
mai mult e necesară o știință, chiar dacă în artă, ca şi în iubire 
instinctul ajunse, şi știința nu aduce decit o lumină, cum spu- 
nea Anatole France. Această lumină e aci necesară, fiindcă în 
întuneric arta se stinge. 

Știința intervine şi ordonează, descoperă legi, stabilește cri- 
terii, indică metode. Este ea însăşi produsul unor metode, care 
duc spre un ţel bine determinat. 

Conștienți că această știință nu începe cu noi (și nu se în- 
cheie odată cu noi), am pornit de la două principii de bază în 
configurarea ei teoretică : 

1) Numai reparcurgind drumul parcurs ne putem da azi sea- 
ma de situaţia actuală a științelor în contextul cărora se pro- 
filează știința artei ; 2) Numai avind în vedere, în ansamblu, 
problematica esenţială a artei, în diversitatea formelor sale, pu- 
tem azi concepe o știință a artei care să-și justifice numele. 

De aci reieșşind fatal două obligaţii pînă la un punct paralele, 
am găsit în îndeplinirea lor sensul şi rostul lucrării, 

Nu vom da aici o expunere de motive. Nici o prezentare de 
ansamblu a acestei lucrări, Dar, iată principiile care explică — în- 
tr-un fel — cadrul, terasamentul Metapoeticii. 

Dacă un postulat filosofic nu e posibil fără o perspectivă is- 
torică, și reflecția filosofică nu e o iniţiativă arbitrară, după două 
milenii de evoluţie, nu putem ignora — în primul rînd — prin- 
cipalele direcţii în care a evoluat gîndirea filosofică despre artă. 
Și dacă o teorie a obiectului nu e posibilă fără istoria scr, e ne- 
cesară o privire istorică asupra obiectului însuși. 

De aci au decurs cele două obligaţii susmenţionate, Ele ni 
s-au impus ca un imperativ categoric, normal în condiţiile de la 
noi. Căci „la noi, care sîntem vecini cu o cultură superioară, cum 
scria Maiorescu, orice întrebare de ştiinţă este mai întîi o între- 
bare de conştiinţă, şi conştiinţa ne impune aici două datorii: 
intii, să studiem materia, despre care vorbim, într-atit încît nici 
unul din principiile fundamentale la care a ajuns Europa cultă, 
să nu ne fi rămas ascuns, aşadar să ne aflăm la nivelul cultu- 
i în acea privinţă sau, cu o expresie franceză, să fim în curentul 

„A doua datorie de conștiință este: să avem destulă iubire de 
pă ăr pentru a spune cu sinceritate ceea ce am aflat, în bine 
sau în rău“, 

La aceasta se adaugă un fapt privind direct disciplina din 
care emană — în fond — ideea acestei lucrări, „Esteticianul tre- 
buie să studieze teoriile înaintaşilor săi, nu numai pentru a nu 
repeta lucruri spuse: mai demult şi formulate poate mai bine de- 
cit el însuşi o poate face, dar şi pentru a extrage toate con- 
secințele care decurg din marea lecţie a mobilităţii gusturilor 
omenești, cum scria Tudor Vianu, înfierind o falsă doctrină a 
progresului „care ne-a obișnuit cu ideea că lumea începe cu noi 
şi că adevăratele valori au așteptat să ne naștem, pentru a ne 
introduce în istorie, Această singură dovadă a unui spirit limi- 
tat trebuie ocolită în știința estetică şi în oricare altă ramură 
a cunoștințelor omeneşti“, 

Aceste principii ne-au dat grija constantă de a vedea — în 
primul rind — ce s-a spus, ce s-a scris, adică ce s-a „făcut“ î 
materie, şi a porni de aci mai departe în direcţia oricărei elabo- 
rări viitoare, Aceasta nu numai fiindcă lecturi „fidele“ din cla- 

sici duc la concluzia că numeroase chestiuni de estetică sau ştiinţa 
artei, făcind obiectul unor polemici actuale, privind problemele 
ab ovo, au fost de mult puse și, într-un sens, rezolvate pe baze 
solide. Nici fiindcă tot ce e „cu minte“, cum spunea cîndva 
Goethe, a fost deja gindit ; trebuie numai încercat de a mai 
gîndi încă“... Ci fiindcă, oricît de spontane ar fi actele de crea- 
ție (dacă le putem invoca) şi în știință) — „ele profită de expe- 
riența trecutului şi — cum gindea Călinescu — se produc mai 
bine în mediu tradiţional“. 

Am pornit, în acest sens, de la izvoarele gîndirii antice asu- 
pra artei, făcînd un salt bimilenar peste Baumgarten — în vo- 
lumul Ars longa — spre a reveni la ceea cee în fond estetica 
și a trece în revistă principalele etape ale evoluţiei acestei ştiinţe 
de la intemeierea ei pînă azi. Relevind sub raport teoretic as- 
pectele ei discutabile, care — din perspectiva gîndirii marxiste — 
reies în deplina lor gravitate, în lumina unei tentativa de a aş- 
terne azi studiul artei pe un suport unitar, am făcut calea în- 
toarsă înapoi spre izvoare. Nu atit din dorinţa de a lărgi un 
suport personal de gindire, cit din necesitatea de a desprinde 
constantele care converg spre o ţintă finală. Și nu fiindcă am 
fi preferat adevărului calea spre adevăr, ci fiindcă numai pe 
„calea adevărului“ poate fi cucerit adevărul și se poate intra în 
taina lui... 

N-am construit, prin urmare, un sistem. N-am elaborat o doc- 
trină a artei. Dar, stringînd rezultatele acestui demers într-un 
mănunchi de idei concordante, subsumabile unui concept unitar 
care dă însuşi titlul lucrării de față, am schiţat un proiect, o 
ipoteză de lucru. Şi dacă n-ar fi aici „nou“ decit titlul, acest 
titlu indică — într-un fel — prin el însuși calea unor „căutări 
viitoare. Îngăduie o nouă optică asupra artei şi — mai ales — 
sugerează a oferi piedestalul unei ştiinţe a ei, la nivel de sistem. 
O știință pe care o propunem aici ca o „nouă disciplină“ — cir- 
cumspect — sub un semn de Întrebare. Nu atît fiindcă am a- 
corda un redus credit ipotezelor noastre, ci — în primul rînd — 
fiindcă, avind în vedere tradiţiile (sau antecedentele) acestei şti- 
ințe, putem invoca în fond vechimea ei. În al doilea rind, fiindcă 
o ştiinţă nu e un produs individual. Munca ştiinţifică are — mai 
ales azi — un caracter colectiv. „Descoperirea adevărului nu mai 
e rezervată unor naturi privilegiate, scria Xenopol în urmă cu 

un veac. Ea este produsul eforturilor a numeroşi savanţi, care, 
toţi, impreună, ajutindu-se unii pe alţii, contribuie a o face să 
strălucească în ochii umanităţii... Ştiinţa e, așazicind, democra- 
tizată ca şi toate celelalte forme ale vieţii din vremea noastră“, 

Dar nici nu putem vorbi aici de o ştiinţă, aflindu-ne în faza 
unui simplu enunț. Înţelegind stricto sensu prin prolegomene da- 
tele preliminare, adică premisele generale ale expunerii sistema- 
tice, mai precis cadrul determinării artei din perspectiva meta- 
poeticii şi legitimitatea apariţiei sale, am ridicat numai schelele. 
Alegoric vorbind, am pus în ecuaţie pe de o parta profilul a- 
cestei ştiinţe, pe de alta arta în optica ei. Am încercat a-i schiţa 
Jocul, statutul ei filosofic, categoriile de bază (principiile) şi — în 
lumina unei formule posibile — perspectivele ei. Ne rămîne — a- 
bia deschisă aici — calea spre tărimul artei în optica ei, în cadrul 
unui proiect unitar în execuţia căruia aceste pagini n-au decît 
sensul unui preambul. 

Ne rămine, încheind, datoria morală de a aduce aici mulţu- 
mirile noastre Universităţii „Al. I. Cuza“ din Iaşi şi Ministerului 
Învățămîntului pentru un stagiu de specializare de două luni în 
U.R.S.S. (Moscova, Leningrad, Kiev); Consiliului Culturii pentru 
un stagiu în Italia (Roma, Florenţa) și R.D.G. (Berlin, Weimar) ; 
Serviciului german de schimburi universitare (Deutscher Aka- 
demischer Austauch-Dienst) pentru un stagiu de trei luni în 
R.F.G. (München, Tübingen, Heidelberg), care au dat cercetării 
noastre o nouă deschidere. Mulţumim principalelor biblioteci din 
țară, Biblioteca Academiei Române, Biblioteca Institutului de Artă, 
Biblioteca Centrală Universitară şi Biblioteca Centrală de Stat 
din Bucureşti, pentru a ne fi oferit condiţii de lucru şi cărţi 
procurate uneori din afară ; Bibliotecii Centrale Universitare „Mi- 
hai Eminescu“ din Iaşi şi — last but not least — regretatei colege 
Antonia Domenti, pentru rarul său sprijin oferit în lărgirea do- 
cumentaţiei, îndeosebi a celei sovietice. 

Mulţumiri se cuvin cu deosebire Editurii Univers, director 
Romul Munteanu şi lector Sanda Anghelescu, pentru înalta solici- 
tudine și deferenta receptivitate, căreia-i datorăm — după un de- 
ceniu de cristalizare a ei — apariția Metapoeticii. 

„estetica nu e tot una cu ştiinţa 
artei şi nu-și poate asuma rolul de 
a examina toate problemele aces- 


w 


teia din urmă.“ 


Tudor Vianu 


I 


l 


Apariţia esteticii ca 


Dacă efectiv arta, facultatea 
disciplină autonomă 


artistică, devine în Grecia pro- 
blemă filosofică numai după 
mișcarea sofiștilor şi ca o consecință a dialecticii socra- 
tice, în accepţia ei prezumtivă estetica, sau mai exact 
„tentative de estetică“ se anunţă în lumea greco-romană. 
Admiţind că o problemă estetică nu putea să apară decît 
după Socrate şi ea a apărut într-adevăr, odată cu Pla- 
ton, care. tocmai de aceea a şi fost ridicat la rangul de 
Părinte al esteticii !, însă, Croce arăta că încercările pri- 
vind adevărata estetică pornesc propriu-zis de la Aristo- 
tel, dar constituirea esteticii ca o disciplină autonomă e 
un rezultat al cugetării moderne. În ciuda unor „idei este- 
tice“ în antichitatea greco-romană, sau în lumea orien- 
tului antic, și a unor „puncte de pornire pentru estetică în 
filosofia scolastică“ (dacă doctrinele şi opiniile literare şi 
artistice ale evului mediu, în afară de cîteva mici ex- 
cepții, au valoare mai degrabă pentru istoria generală a 
științei, observaţie care ar trebui repetată în ceea ce pri- 
veşte Renașterea, întrucît nici ea nu depășeşte cercul 
ideilor antichităţii“ 2) — interesul pentru cercetarea este- 
tică devine mai intens abia în secolul al XVII-lea şi ea 
se constituie propriu-zis în secolul al XVIII-lea. Chiar 
dacă încercări — izolate, de altminteri — de a fixa apa- 


1 Benedetto Croce, Estetica. Teoria şi istoria, Bucureşti, 1970, 
p. 223 sq. 
2 Ibidem, p. 246 

riția ei ca atare în Renaștere, atribuie spre exemplu lui 
Leon Battista Alberti meritul de întemeietor al esteticii ”, 
nu putem stricto sensu vorbi de estetică pînă în secolul al 
XVIII-lea, cînd tînărul Baumgarten (în 1735) publică teza 
sa de doctorat, Meditationes philosophicae de nonnulis 
ad poăma pertinentibus, în care cuvîntul „estetica“ apă- 
rea întiia oară ca nume al unei ştiinţe aparte. Chemat la 
Universitatea din Frankfurt pe Oder, Baumgarten ţine în 
1742 şi apoi în 1749 cursuri de estetică, iar în 1750 el 
publică întîiul volum al unui amplu tratat în care cuvin- 
tul Aesthetica apărea pe copertă. 


Estetica lui Baumgarten. Adoptind acest termen, care a 
Baza ei filosofică. intrat în uz ca nume al noii 

ştiinţe în același secol și a do- 
bîndit o însemnătate mai largă, generalizîndu-se în se- 
colul următor, Baumgarten apela la grecescul  «icOho.s 
(senzaţie, simţire etc.) de la verbul io0zvoua. (a sim- 
ți) — definind cu ajutorul lui „faptele sensibile“ 
(aisthetă), pe care grecii vechi le distingeau de cele men- 
tale (noetă), bazîndu-se sub raport filosofic — pe doctrina 
lui Leibniz. 

În scrierea sa De cognitione, veritate et ideis (1684), 
reluînd pe Descartes, Leibniz separă cunoașterea (cogni- 
tio) în obscură sau clară, cea clară în confuză sau dis- 
tinctă, (şi cea distinctă în adecuată sau înadecuată * şi 
aplică aceste consideraţii, înglobind percepţia estetică în 
cognitio clara-confusa. Urmind, în Nouveaux Essais (Car- 
tea II, cap. 22) raţionamentul lui Descartes, după care 


3 Willi Flemming, Die Bregriindung der modernen Asthetik 
und IKunstwissenschajt durch Leon Battista Alberti (Întemeierea 
esteticii moderne şi științei artei prin Leon Battista Alberti), 
Berlin, 1916 

x 


obscura 
cognitio S vel „ confusa 
clara vel z adequata 
distinctia S vel 
inadequata 

ideea poate să fie clară și confuză în același timp, Leibniz 
susține că „aşa sunt ideile de calitate sensibilă, afectate 
organelor, Ele sunt clare, căci le recunoaştem şi le dis- 
cernem unele de altele, dar nu sunt distincte, pentru că 
nu distingem ceea ce ele conţin. Nu le putem recunoaşte 
decît prin exemple, cînd le vom putea descifra în con- 
text.“ * Admiţind existenţa unei infinităţi de percepții 
(fără reflecţie), Leibniz arată că aceste „Mici percepții 
clare în ansamblul lor, dar confuze în Părţile alcătui- 
toare“ apar şi în artă. Pictorii şi alți artişti, judecînd ca- 
lităţile unei lucrări nu-și pot da seama adeseori de jude- 
căţile lor (at judicii sui rationem reddere saepe non posse) 
şi întrebaţi ce le place şi ce nu, ei răspund „nu ştiu 
ce“ (nescio quid). Ei au deci o cunoaştere clară-con- 
fuză şi nu distinctă, o cunoaştere imaginativă şi nu in- 
telectuală. Aplicînd însă judecății estetice atributul de 
claritas (o claritate confuză), admițînd că artiştii ope- 
rează cu percepții confuze (clare dar nu distincte), el nu 
exclude faptul că , aceste percepții clare-confuze, pro- 
duse ale imaginaţiei creatoare, nu pot fi la rîndul lor 
verificate, ridicate la rangul cunoașterii intelectuale, în 


cazul cînd — interpretînd opera de artă — o supunem 
cunoaşterii, determinării intelectuale. | 
Pe această bază filosofică — prin intermediul lui 


Wolff, pentru care cunoaşterea inferioară (clară-confuză) 
se poate perfecționa spre a ajunge la cunoaşterea logică 
(clară-distinetă) — edifică Baumgarten Estetica sa, o şti- 
ință avînd ca obiect final tocmai studiul cunoaşterii sen- 
sibile (estetice) al faptelor introduse de Leibniz în sfera 
cunoaşterii clare-confuze. 

Adoptind, deci, punctul de vedere al lui Leibniz, dis- 
tincţia stabilită de el, Baumgarten trage consecinţele prac- 
tice care derivă din doctrina acestuia, privind sub raport 
filosofic domeniul special al cunoașterii sensibile (estetice) 
ca obiect al noii sale științe. Dacă — disociind cele două 


4 G, W, Leibniz, Nouveaux Essais (Noi eseuri), cf. Oeuvres 
philosophiques de Leibniz (Opere filosofice), trad. Paul Janet, Pa- 
ris, 1866, p. 240 

domenii — Leibniz nu definea diferenţa specifică din- 
tre cunoaşterea clară-confuză comună şi cunoaşterea clară- 
confuză în atitudinea contemplativă, tocmai diferenţa pur 
graduală şi cantitativă, pe care o găsea Leibniz între cu- 
noaşterea clară-confuză şi cunoaşterea distinctă, sau din- 
tre atitudinea estetică şi cea logică devine la Baumgarten 
diferenţa specifică, pe care se întemeiază estetica. Pri- 
vind yclarul-confuz“ ca ceva pozitiv, analog raţiunii, a- 
tribuind cunoaşterii senzitive ca atare o perfecţiune care 
este obiectul contemplării estetice, sau cunoaşterea fru- 
mosului în creaţia artistică, Baumgarten numea el în- 
suşi estetica „știința cunoaşterii senzitive“ (scientia cog- 
nitionis sensitivae), şi teoria artelor libere (theoria libe- 
ralium artium), în același timp arta gîndirii frumoase (ars 
pulcre cogitandi), arta analogului rațiunii (ars analogi ra- 
tionis). 5 

Dacă, deşi cel dintîi care „indică posibilitățile de re- 
zolvare a acestei probleme pe calea unui mijloc de cu- 
noaştere aparte (clarul-confuz), care defineşte — în con- 
cepția sa — creația artistică, Leibniz nu s-a ocupat pro- 
priu-zis de problema estetică, iar Christian Wolff, „dînd 
o formă scolastică observațiilor geniale ale maestrului, 
privea cunoaşterea inferioară ca atare incapabilă de a 
avea un „organ“ propriu, ci cel mult ca făcînd parte din 
„organul“ deja constituit (încît o știință a imaginaţiei, 
considerată ca o nouă valoare teoretică, nu-și putea găsi 
locul în sistemul lui“ 6) îi revine lui Baumgarten meritul 
de fondator al esteticii. 


Locul ei în raport Definind locul noii științe în ra- 
cu Științele colaterale port cu științele colaterale şi 
extinzind sfera ei asupra tuturor artelor, Baumgarten 
stabilea totodată aplicaţiile ei speciale sau „uzul“ ei: 
1) filologic, 2) hermeneutic, 3) exegetic, 4) retoric, 5) omi- 


5 Alexander Gottlieb Baumgarten, Aesthetica, Traiecti cis 
Vidarum, 1750. Prolegomena, I, § 1 


6 Benedetto Croce, op. cit., p. 276 

letic, 6) poetic, 7) muzical. Admitea că i se poate obiecta 
esteticii 1) că ea are o prea largă extindere ; 2) că e una 
Și aceeaşi cu retorica sau poetica ; 3) că ar fi una şi a- 
ceeași cu critica ; 4) că sunt sub demnitatea filosofilor 
și sub orizontul lor produsele simțirii, fanteziile, fabulele, 
care constituie obiectul esteticii. Dar răspundea pe rînd 
acestor obiecţii : 1) că esteticii nu-i stă nimic mai pre- 
sus, 2) că ea are o mai largă întindere (latius patet) decit 
retorica sau poetica şi le completează pe acestea cu alte 
arte avînd o bază comună; 3) că ea este chiar critica lo- 
gică (etiam critica logica) şi un anumit gen de critică este 
o parte a esteticii (quaedam critices species est pars aes- 
thetices), iar estetica include bazele teoretice ale oricărei 
critici ; 4) că filosoful nu consideră străină de sine (alie- 
nam a se) această parte a cunoaşterii umane. În fine, 
obiecţiei că estetica este artă, nu ştiinţă, Baumgarten îi 
răspunde : a) că știința și arta nu sunt stări opuse, că 
odinioară artele erau totodată ştiinţe şi b) că estetica 
poate demonstra (demonstrari posse), poate verifica ex- 
periența, ea poate să aducă servicii artelor, să le înalțe 
în știință... 


2 


Critica ei Situînd estetica alături de lo- 

gică (aesthetica nostra sicuti lo- 
gica), „sora ei mai mare“, Baumgarten nu ezita să con- 
sidere estetica și Știință şi artă (ştiinţa cunoaşterii sen- 
zitive şi arta analogului rațiunii), fapt care avea să stîr- 
nească, fireşte, numeroase obiecții din partea acelora 
pentru care estetica trebuia să fie exclusiv o știință. Su- 
punînd, însă, unei fine analize echivocul creat de fon- 
datorul esteticii prin unificarea celor două concepte (şti- 
ință şi artă) în definiția sa, V. F, Asmus scria că nu 
este vorba aci de oscilaţiile gîndirii lui Baumgarten, ci 
de conştienta dedublare a obiectului esteticii sub două as- 
pecte, diviziunea ei în două sectoare (teoretic şi practic) 

fiind consecința acestei : dedublări.7 În al doilea rînd, 
Baumgarten vedea clar că; 1) cunoaşterea senzitivă ca 
proces teoretic şi știința acesteia nu sunt același lucru şi 
2) dacă cunoaşterea senzitivă a artistului este „confuză“, 
teoria acestei cunoaşteri trebuie să se constituie din idei 
sau concepte clare şi distincte. Stabilind caracterul de 
ştiinţă al esteticii — deşi obiectul ei nu este o cunoaştere 
clară-distinctă — Baumgarten sublinia tocmai faptul că 
studiul ei duce, totuși, la formularea unor principii teo- 
retice raționale, care sunt accesibile demonstraţiei. Ea 
devine o ştiinţă independentă, ştiinţa unui domeniu spe- 
cial al cunoaşterii, ştiinţa cunoaşterii senzitive, care sta- 
bileşte deci regulile acestei cunoașteri, iar scopul ei este 
perfecțiunea cunoaşterii senzitive ca atare, care e fru- 
museţea (pulcritudo), în opoziţie cu imperfecţiunea, uri- 
tul (deformitas). 

În baza distincției introduse de el între cunoaşterea 
prin rațiune şi cunoaşterea senzitivă (prin simţuri), Baum- 
garten delimita astfel estetica (ştiinţa perfecțiunii cunoaş- 
terii senzitive) de logică (ştiinţa perfecțiunii cunoaşterii 
raționale), fixiînd locul cunoașterii estetice alături de cu- 
noașşterea logică. În al doilea rînd, el separa estetica de 
etică, fiindcă ea nu studiază esența problemei morale, 
ci exclusiv fenomenul sensibil al eticului. În fine, deli- 
mita estetica de metafizică (sau filosofia generală), fiindcă 
adevărul nu prezintă în estetică interes în sine şi pentru 
sine. Stabilind astfel locul ei în sistemul wolffian al ştiin- 
telor, ca o ştiinţă autonomă deosebită de logică, de etică 
şi de metafizică (sau filosofia teoretică), Baumgarten ne 
dă prima încercare serioasă de a determina obiectul spe- 
cific, problema și metoda acestei științe, de a învinge 
confuzia dintre diferitele domenii şi noțiuni care o îm- 
pledecau „să se găsească pe sine“, Deşi Croce şi unii 
istorici văd unicul său merit în faptul că el a inventat 
cuvîntul „estetica“ şi „botează cu anticipație fătul“, con- 
tribuţia sa e văzută azi „nu ca o ceremonie de botez, nici 


7 W. F. Asmus, Nemețkaia Estetika XVIII veka, Moskva, 
1962, p. 12 

chiar ca o definiție inspirată, ci ca identificarea proble- 
maticii intelectuale implicate într-o sferă distinctă a este- 
ticii“ 8, El n-a dat numai numele noii științe, ci a indicat 
și obiectul ei special şi — deşi „destul de unilateral, în 
cercul limitat al concepțiilor raţionaliste ale vremii — el 
a unificat şi generalizat în doctrina sa o serie de con- 
cepte pînă atunci disparate şi parţiale (elemente de teo- 
ria cunoaşterii, lingvistică, poetică şi retorică), făcînd din 
unificarea lor obiectul noii ştiinţe, de pe poziţii hotărît 
personale. 9 Chiar dacă „numele nou e gol de un! conți- 
nut cu adevărat nou“, iar „armătura filosofică e lipsită 
de corpul viguros care s-o îmbrace“, estetica e „un nume 
care va rămîne“ 10 şi — în evoluţia ei ulterioară — isto- 
ria acestei ştiinţe se aşterne pe solul Esteticii lui. 

Deşi împiedicat, cum se ştie, de boală şi apoi de moar- 
tea sa (survenită în 1762) să-şi ducă opera pînă la capăt 
(în 1758 el publică partea a doua, mai redusă, a Esteticii 
din 1750), creator al noţiunii de estetică și întemeietor al 
noii ştiinţe, Baumgarten dă efectiv un răspuns la între- 
barea de mai multe ori obiect de controversă, dacă este- 
tica trebuie considerată ştiinţă antică sau modernă, dacă 
ea a venit pe lume întiia oară în secolul al XVIII-lea, 
sau era deja formată în lumea greco-romană. Procesul e- 
fectiv al constituirii esteticii într-o ştiinţă de sine stătă- 
toare, integrînd sub o emblemă unică opiniile asupra o- 
biectului şi metodelor proprii de cercetare estetică, în- 
cepe — admitem azi — „cu adevărat în secolul al XVIII- 


lea, pe baza marilor realizări artistice şi contribuţii teo- 


retice ale esteticienilor şi creatorilor iluminismului ger- 
man, Baumgarten în primul rînd.“ 1 

„În raport cu înaintaşii săi, astfel, Baumgarten — con- 
vins că lipsa unei discipline privind cunoaşterea senzi- 
tivă şi cunoaşterea artistică (înglobată aci) însemna! o fi- 


8 K. E. Gilbert şi H, Kuhn, Istoria esteticii, Bucureşti, 1972, 
p. 261 

9 W. F. Asmus, op. cit., p. 51-52 

10 Benedetto Croce, op, cit., p. 284 

11 Gh. Stroia, Obiectul, metodologia și însemnătatea esteticii, 
Bucureşti, 1967, p. 7 

sură în sistemul cunoașterii — are, deci, meritul de a 
lichida, într-un sens, o gravă lacună. Înălţind perceptio 
confusa la rangul de analog al raţiunii, arătînd că și în 
acest domeniu guvernează o legitate interioară, Baumgar- 
ten dovedea, mai întîi, că diferitele forme ale cunoaşterii 
senzitive *® constituie un obiectiv demn de studiul filoso- 
fiei. Ceea ce în atmosfera ideologică a vremii era evident 
o mare îndrăzneală. Afirmarea unui mod de cunoaștere 
identic cu al raţiunii prin ţintele pe care le atinge, dar 
deosebit de aceasta prin felul cum se apropie de ele, fiind 
prima victorie cîştigată în această luptă în vederea smul- 
gerii esteticului din cadrele raționalismului 12 — îi re- 
vine lui Baumgarten, fără îndoială, meritul evaluării 
acestui mod de cunoaştere ca domeniu al unei ştiinţe 
aparte. : 

Admiţind însă că acest „analog al rațiunii“ nu poate 
fi pus pe acelaşi plan cu conceptul logic (fiind aci vorba 
de o legitate care nu se lasă reprezentată în forma con- 
ceptelor pure, ci aparține sferei preconceptuale pe care 
logica pură n-are nevoie s-o cunoască şi s-o ia în con- 
sideraţie, ci o priveşte ca aparţinind facultăţilor infe- 
rioare), tributar vremii sale, el privea şi estetica, ştiinţa 
cunoaşterii inferioare, ca o gnoseologia inferior. Astfel, 
deși Baumgarten a fost cel dintîi dintre gînditorii care 
s-au situat mai presus de opoziţia dintre senzualism şi 
raţionalism, aspirînd spre o sinteză creatoare între ra- 
țiune şi sensibilitate, el nu şi-a atins idealul propus; el 
n-a mers pînă la capăt, pe calea pe care o vedea clar în 
faţa ochilor săi. Aceasta nu atît fiindcă opera sa, declară 
el la începutul Esteticii, nu urmăreşte a se închega în- 
tr-un sistem, ci fiindcă atunci cînd defineşte estetica, şti- 
ința cunoașterii senzitive, ca o ştiinţă a cunoaşterii „in- 
jerioare“, el pare a crea, cum scrie Cassirer, „un hibrid 


*) intre care percepţia senzorială (ingenium sensitivum), as- 
cuțimea senzorială (acmen sensitivum), memoria senzitivă, fa- 
cultatea imaginaţiei (facultas fingendi), judecata senzitivă (ju- 
dicium sensitivum) 

12 Tudor Vianu, Istoria esteticii de la Kant pînă astăzi, 
Bucureşti, 1934, p. 18 

logic, un hermafrodit“, şi pare a lua cu o mină esteticii 
ceea ce-i oferise cu alta : „Mai poate estetica să-și men- 
țină atunci rangul și demnitatea ei de ştiinţă, cînd ea-și 
arestează această sferă de jos, cînd ea se constituie şi 
se defineşte pe sine ca o gnoseologia inferior ?“ 15 


3 
Aspiraţia spre ştiinţă Și, totuși, nu aci e punctul ne- 
a lui Baumgarten vralgic al esteticii sale. 
Justificîndu-se — în Introdu- 
cerea Esteticii din 1790 — că se ocupă de o disciplină 


„atit de inferioară“, Baumgarten intră, s-a spus, în Pan- 
teonul ştiinţei cu un sentiment de umilință. „Progresul 
științific ne-a învăţat însă că o ştiinţă nu poate fi com- 
promisă de nivelul la care obiectul său există în ierarhia 
creației sau a spiritului uman, scria Tudor Vianu. Infe- 
rioară ar fi estetica, dacă în natura obiectului ei ar fi cu- 
prinsă şi o împiedicare la constituirea ei ca ştiinţă, dacă 
s-ar putea dovedi că ea încearcă să găsească raţiunile 
iraționalului şi că nu este deci decît o ştiinţă a anti- 
știinţificuluit. 14 

Aspiraţia sa spre știință e constantă, însă. Baumgar- 
ten face un efort pozitiv în această direcţie. Dacă acest 
efort „cuprinde în sine şi un aspect negativ“, el nu era 
acolo unde-l afla Asmus. Nu în faptul că Estetica sa 
„înălța rolul sensibilităţii în perceperea şi valorificarea 
frumosului“, ceea ce ar însemna „o subapreciere a func- 
tiei intelectuale a artei“, Fiindcă aceasta e 1) o chestiune 
secundară şi 2) o subapreciere doar aparentă. Căci dis- 
tincţia stabilită de Baumgarten între cunoaşterea intelec- 
tuală sau logică (a cărei perfecţiune e adevărul) şi cunoaş- 
terea sensibilă, estetică (a cărei perfecţiune e frumusețea) 


13 Ernst Cassirer, Die Philosophie der Aufklärung (Filosofia 
luminilor), Tübingen, 1965, p. 455-456 , 

14 Tudor Vianu, Fragmente moderne, Bucureşti, f, a, p. 
144-145 

nu exclude — ca aspecte ale cunoașterii artistice — ade- 
vărul (veritas) şi claritatea (claritas sau lux aesthetica) 
ori certitudinea sau convingerea (certitudo, persuasio) prin 
care, deci, cunoaşterea artistică obţine bogăţia (ubertas) 
şi măreţia (magnitudo) cunoaşterii intelectuale. Dacă, to- 
tuşi, adevărul estetic este, în concepția lui Baumgarten, 
„ceva ce se află dincolo de valorile intelectuale și limitat 
la domeniul fenomenelor senzitive“ (Asmus), aceasta do- 
vedea tocmai faptul că — limitat stricto sensu la do- 
meniul estetic — el definea cu ascuțime specificul lui. 
Dacă perceptio confusa, în concepţia sa, nici direct, nici 
indirect nu atinge conceptul, dat fiind specificul facul- 
tăţilor „inferioare“ la care apelează, aceste facultăţi îşi 
au logosul lor. Şi tocmai de aceea e necesară o doctrină 
proprie, corespunzătoare cunoașterii senzitive. În opera- 
tiile acesteia el descoperă ceva asemănător operaţiilor lo- 
gice ale raţiunii ; deci, raţiunea, cu conceptele ei clare şi 
distincte, nu este unicul organ al cunoaşterii. Privind 
— chiar — perceptio confusa în esenţă ca analog al ra- 
țiunii, Baumgarten avea toate motivele de a privi însăşi 
estetica, alături de logică (excluzind arbitrariul şi ati- 
tudinea subiectivă) ca o gnoseologia superior. Căci, deşi 
„perfecțiunea“ la care va putea ajunge cognitio sensi- 
tiva nu va putea să nu fie imperfectă în raport cu per- 
fecțiunea logică, nu e nici o îndoială că în conţinutul 
ei esenţial estetica este o ştiinţă filosofică raţională a a- 
cestei cunoaşteri senzitive, a condiţiilor perfecțiunii sale. 
În capitolele 6, 9 şi 12 ale Esteticii sale, Baumgarten face 
o adevărată „apologie“ a esteticii ca ştiinţă filosofică, do- 
vedind absurditatea părerilor după care cunoaşterea sen- 
zitivă „confuză“ poate fi doar izvorul erorilor şi că nu- 
mai cunoașterii „clare“ (raţionale) trebuie să i se acorde 
atenţie. 

Atribuind, consecvent, cunoaşterii senzitive qua talis 
o perfectio (în sensul că aceasta este perfectă, dacă e 
dominată de un principiu unificator, ca un fenomen 
capabil de a fi perceput de funcţiile cognitive „inferi- 


CE Scanned with OKEN Scanner 


ESTETICA LUI BAUMGARTEN/25 


oare“ *) — Baumgarten nu punea nicidecum mai prejos 
cunoaşterea estetică de cunoaşterea logică. 

De aci şi obiecțiile unor critici germani care observă 
aproape unanim că în locul rezervat de el esteticii, 
Baumgarten ar fi trebuit să dezvolte un fel de logică 
înductivă. 

Dar de această obiecţie trebuie să-l scutim. Mai filo- 
sof poate în această privinţă decit criticii săi, „Baum- 
garten înțelegea că o logică inductivă este tot atît 
intelectivă deoarece duce la abstracții şi formări de con- 
cepte“ 15 şi — ca atare — identică logicii, se confundă 
cu ea. În ciuda numelui nou, în ciuda faptului că ea ar 
defini mai .precis cunoașterea sensibilă, ca „un fel de 
logică inductivă“, estetica — ca ştiinţă — nu s-ar fi 
născut... 

Chiar dacă Baumgarten nu a depăşit nici unul din 
obstacolele menţionate de Croce (el nu ajunge să dis- 
tingă net imaginaţia de intelect, cunoaşterea confuză de 
cea distinctă şi stabilește „o diferenţă de plus sau minus“ 
între cunoașteri), tocmai din nevoia de a distinge cunoaş- 
terea sensibilă de cea raţională el definește estetica o 
gnoseologie „inferioară“. Inferioară, așadar, nu atit prin 
ea însăşi cît prin domeniul ei propriu în raport cu al 
logicii, ştiinţa cunoaşterii clare şi distincte, în epocă, 
o cunoaştere „superioară“. 

__ Concepută, de fapt, ca o logică a cunoaşterii senzi- 
tive, „inferioare“, estetica, însă, e doar nominal o gnoseo- 
logie inferioară, Pe de-o parte, fiindcă 1) concepţia sa im- 
piicînd coborîrea rolului cunoaşterii senzitive în genere şi 
a funcţiei gnoseologice a artei e doar aparentă, dacă avem 
în vedere amploarea semnificației conceptului de sensi- 
bilitate, dezvoltat de Baumgarten prin înglobarea nu 
numai a senzaţiilor și percepţiilor, ci şi a sentimentului, 
a imaginaţiei şi a memoriei senzitive în sfera acestei 


*) Elementele a căror convenienţă e necesară pentru realiza- 
rea perfecțiunii — aci — sint cugetările, ordinea şi semnificația 
(cogitationes, ordo, seinnilicatio), așadar, valori intelectuale. 

15 Benedetto Crece, op, cit., p. 270-280 

cunoașteri. Pe de alta, fiindcă 2) deşi o ştiinţă a cunoaş- 
terii senzitive, ocupîndu-se de cognitio sensitiva, estetica 
nu e o cognitio sensitiva. Ea se distinge de logică, ca 
știință a cunoaşterii, prin diferența specifică a acestei 
cunoașteri, nu prin genul proxim (cunoaşterea însăși), 
Astfel separarea ei de logică are un caracter echivoc, 
după cum tot atit de echivocă era aci separarea dintre 
cunoaşterea estetică şi cea logică, dacă — mai ales — 
„Claritas, atribuită faptelor estetice este, în definitiv, nu 
diferenţa specifică ci parţială anticipatie a unei distinctio 
intelectuale“. 15 

Nu aci este, clar, punctul nevralgic al esteticii sale. 
Nu în faptul că Baumgarten defineşte estetica o gno- 
seologie inferioară, din moment ce operînd cu aceleaşi 
concepte (clare şi distincte) asupra domeniului ei „clar- 
confuz“, ea e — prin acest fapt — ca şi logica, o gno- 
seologie superioară, o știință intelectivă a cunoaşterii 
senzitive. Nu în inconsecvenţa lui Baumgarten privind 
atributele acestei cunoaşteri sau calificările ştiinţei sale 
este „viciul“ ei. Ci în însăși poziţia esenţială a esteticii, 
deci în statutul ei filosofic, în situarea ei alături de lo- 
gică, ca o știință a funcţiei și nu a domeniului, e punc- 
tul nevralgic al esteticii sale. În acelaşi timp „ştiinţă“ şi 
„artă“ (fie şi în sensul originar de meșteşug, meserie, 
pricepere sau dibăcie) — ştiinţă a unui mod al cunoaşterii 
şi teoria artelor libere, în concepţia sa, estetica îmbrăţi- 
șează un domeniu prolix, sub raport teoretic, eterogen. 
Ea e — ca şi logica — o știință a formelor, a legilor 
gîndirii estetice. Ea studiază, deci, legile acestei gîndiri. 
Dar, în același timp, ca Știință a cunoașterii senzitive, 
avind ca ţel perfecțiunea acestei cunoașteri care e fru- 
museţea, ea e o ştiinţă a frumosului, analogul adevărului 
logicii. În al doilea rînd, ca o știință a formelor şi a 
obiectului acestor forme — totodată o teorie a artelor — 
estetica e o știință amfibie şi — pe acest plan — o şti- 
inţă ambiguă. 


16 Ibid, p. 275 

De aci, în fond, incongruenţa esteticii, din noncon- 
cordanţa conceptelor sale (definind sfera acestei ştiinţe), 
din imposibilitatea ei de a cuprinde organic cele două 
concepte fundamentale, avind fiecare o sferă distinctă 
în afara celeilalte. Căci frumosul şi arta nefiind două 
concepte identice, ci concepte cu sfere interferente, în- 
tr-un raport de încrucişare *) — nu se acopăr integral în 
estetică. Frumosul există şi în afara artei, iar arta — 
prin însăşi natura ei — ocupă o zonă distinctă şi în 
afara frumosului, pe o latură așa-numită extraestetică, 
prin definiţie. | 

“În acest sens, desigur, domeniul esteticii e — prin 
însăşi natura sa — dihotomic, operînd cu concepte între 
care există diferenţe esenţiale privind genul proxim, nu 
numai diferenţa specifică. Astfel, estetica este, la Baum- 
garten, un „hibrid logic“, un „hermafrodit“, pe un plan 
mult mai adînc, sub raport filosofic, decît cel semnalat 
de Cassirer. Ea ascunde în structura ei fisuri mult mai 
grave decit cele indicate de Croce. 1) În ce privește fru- 
mosul, Baumgarten însuşi extinde sfera acestuia şi în 
afara artei /pulchritudo obiectorum et materiae), nu mai 
puţin conștient de ideea că frumosul din viaţă e o re- 
alitate **). 2) În ce priveşte arta, adică necesitatea unei 
tratări speciale a domeniului ei, el se afla ab initio în 
fața unei dileme, dacă nu — cel puţin sub raport teo- 
retic — într-un impas. Concepută ca o gnoseologie, es- 
tetica nu putea exclude din sfera ei arta, fără a-şi pierde 
autonomia domeniului, devenind o simplă teorie a cu- 
noaşterii. Dar, în acelaşi timp, ea nu putea deveni o 
teorie a artei, pierzîndu-și baza ei gnoseologică, necesară 
înţelegerii artei și activităţii artistice în genere. 

Dacă „întemeierea formală a esteticii de către Baum- 
garten era de fapt un act de gîndire oscilatorie, o pozi- 


*) care coincid pe o zonă distinctă şi au, logic vorbind, doar 
o parte din sfera lor comună, iar o parte necomună. 

**) După opt ani de la apariţia Esteticii sale din 1750, el pu- 
blică partea a doua (mai redusă) în care „ultimul element al con- 
ținutului“, Vita, rămas neterminat, dezvoltă această idee. 

ție mediană încă neechilibrată între ştiinţă şi artă“ 17 în- 
temeierea ei de fond trăda aceeași poziţie. Pe linia gîndirii 
lui Leibniz-Wolff, deci, Baumgarten se oprea, la mijloc 
de drum, Căci paralelismul estetică-logică, privind aci 
funcția gnoseologică a artei din perspectiva unei logici 
formale, ignora în fond baza ontologică a artei, suportul 
ei teoretic real. Se umplea o lacună în sistemul wolffian 
al ştiinţelor, „dar în fond se crea o disciplină din nevoi 
de simetrie şi sistematică exterioară“. 18 Încît, voind să 
suprapună, deci, logicii ca știință a intelectului o știință 
a domeniului sensibilităţii, adevărat promotor al esteticii, 
Baumgarten avea — cum se afirmă curent — „o iniția- 
tivă fericită, dar nu decisivă (risolutiva) în privința ra- 
porturilor dintre artă şi filosofie“. 19 Situînd estetica ală- 
turi de logică, Baumgarten nu depăşea în mod consecvent 
limitele doctrinei lui Leibniz — un idealism raţionalist. *) 
Şi, cerindu-i esteticii, strîns legată de logică, ca o gno- 
seologie sui generis, să fie şi „logica“ unei facultăţi de 
cunoaştere şi o teorie a artei, avînd în vedere nu atît 
existența cît funcția ei (şi aceasta, privită unilateral), 
separarea esteticii de logică şi etică etc., ducînd la ideea 
separării artei înseşi de orice altă funcţie decît cea este- 
tică, Baumgarten proiecta edificiul noii sale ştiinţe înăl- 
ind — sub bolți suspendate în aer — ziduri largi pe 
nisip... ie i 

Așa se explică de ce filosofii care i-au urmat nu sunt 
pină astăzi de acord asupra obiectului special al esteticii 
şi a direcţiei sale, Și întrebarea : „Este ea ştiinţa frumo- 
sului, sau a artei, sau a gustului ?%20 rămîne deschisă. 


17 Al. Dima, Domeniul esteticii, București, 1947, p. 10 

18 Al. Dima, Probleme estetice, Sibiu, 1943, p. 8 

19 Lino Graneri, Che cosa e Parte? Bari, 1960, p. 189 

*) idealism, fiindcă criteriile cunoaşterii erau date apriori, 
avindu-și izvorul în rațiune și nu în generalizarea experienţei 
umane ; raționalist, fiindcă declară apriori mijloacele cunoaşterii 
intelectuale superioare celor intuitive. 

20 Lino Graneri, op, cit., p. 189 

Așa se explică, pe de o 
Estetica sa, pe de alta avîntu 
ţia ei pînă azi. 


parte, deruta provocată de 
l acestei științe de la apari- 


II 


1 


Urmașii lui Baumgarten 


Dacă în timpul vieţii lui Baum- 
Bodmer, Meier, Herder 


garten, Bodmer înregistra cu 
anume nedumerire, „descura- 
jare şi rea dispoziție“, cu un dezacord personal abia si- 
mulat, apariția noii ştiinţe (şi unele voci exprimate pripit 
îi negau chiar rostul şi utilitatea), în a doua jumătate a 
secolului al XVIII-lea şi începutul celui următor, este- 
tica devine pentru majoritatea marilor giînditori ai Ger- 
maniei nu numai o parte componentă a sistemului lor 
filosofic, dar şi una din părţile lui principale. Estetica e 
partea finală a sistemului lui Kant. Aceeaşi importanţă 
o va primi în sistemul idealismului transcendental al lui 
Schelling, în filosofia lui Fichte şi chiar la Hegel, pentru 
care treapta superioară a spiritului nu este arta ci fi- 
losofia. . og 

Elev fidel şi entuziast al lui Baumgarten, Georg Fre- 
deric Meier, care-i audiase cursurile la Universitatea din 
Frankfurt pe Oder, *) ne oferă o expunere completă a 
doctrinei maestrului său, pe care-l consideră „autor 
principal“ şi „inventator“ al esteticii. Îndrăgostit de şti- 
ința de curînd botezată, el o apără contra detractorilor 
săi şi contra tuturor celor care notau — nu fără drep- 
tate, cum scria Croce — că aşa-zisele estetici ofereau în 


*) în lucrarea sa Principiile tuturor științelor frumoase (An- 
Jangsgruende aller schönen Wissenschaften, 3 Vol, Halle, 1748- 
1750) şi mai ales în Considerații asupra principiilor artelor şi şti- 
ințelor frumoase (Betrachtungen über die ersten Grundstzen aller 
schönen Künste und Wissenschaften), Halle, 1757. 

substanță doar ceva mai mult decit tratatele obișnuite 
de poetică şi retorică. El para această acuzaţie căreia îi 
recunoștea justeţea parţială, observind că era imposibil 
ca un singur autor să posede deplina competenţă în toate 
amănuntele diferitelor arte ; scuza celelalte defecte spu- 
nind că nu se poate pretinde esteticii, ştiinţă tînără, 
acea perfecţiune pe care o au numai ştiinţele cultivate 
de secole. Alteori declara că nu înțelege să răspundă 
„unor dușmani ai esteticii, care nu pot sau nu vor să 
observe adevăratele calități şi scopul acestei științe Şi că 
și-au făcut despre ea în mintea lor o imagine bizară, 
extravagantă şi mizerabilă, contra căreia luptă de fapt 
cu ei înşişi“. Iar altă dată nota, cu o resemnare filoso- 
fică, că estetica are acelaşi destin cu toate celelalte şti- 
ințe, „care, la început, atunci cînd sunt anunțate, întîm- 
pină mulți defăimători și disprețuitori, care le iau în ris 
din cauză că nu au cunoștințe şi sunt plini de prejude- 
căți ; dar găsesc apoi și persoane inteligente care, studi- 
indu-le cu forţe unite, le fac să ajungă la perfecțiunea 
cuvenită, 21 

Dacă, însă, Meier dezvoltă estetica pe linia unei ştiinţe 
a frumosului, în curînd Sulzer se orientează în direcţia 
unei teorii generale a artei *), tradiţia lui Baumgarten 
bifurcîndu-se, deci, în două direcţii fundamentale, evo- 
luînd paralel pînă azi. Astfel, în foarte scurt timp, es- 
tetica se impune în tiparele anunțate de Baumgarten ca 
o nouă ştiinţă în plină evoluţie, dacă nu ca o ştiinţă 
constituită. **) 


21 Pref. la ed. a II-a (1768) a vol. II din Anfangsgründe, şi 
Betrachtungen, mai ales $$ 1-2, 34, cf. Croce, op. cit., p. 307 

*) Allgemeine Theorie der schoenen Kuenste, 2 vol, Leipzig, 
1771-4 

**) În bibliografia lui Hissmann, Călăuză în cunoașterea 
literaturii tuturor părților filosofiei (Michael Hissmann, Anleitung 
zur Kenntniss der äusserlesenden Literatur in allen Theilen der 
Philosophie, Göttingen und Lemgo, 1778, p. 200-234) estetica a- 
părea curind ca a şasea specialitate a filosofiei, incluzind lucrări 
asupra frumosului, asupra gustului ca şi asupra diferitelor arte. 

Privită, în acelaşi timp, de pe acum cu un ochi critic 
de Herder (tendințele unor disocieri radicale se anunţă 
prudent) și apărată în principiu ca „cea mai fecundă, cea 
mai frumoasă şi cea mai nouă în multe privinţe dintre 
toate ştiinţele abstracte“, ea apare totuși abia în status 
nascendi: „În ce peșteră a muzelor doarme tînărul fiu 
al naţiunii mele de filosofi, care te va perfecționa ?*.., 

Considerîndu-l pe Baumgarten „un Aristotel al tim- 
pului său“ și luîndu-i cu căldură apărarea contra celor 
care-l numeau un „stupid şi insensibil făcător de silo- 
gisme“, Herder îi refuză pretenţia de a stabili o Ars 
pulcre cogitandi în loc de a se restringe la o simplă 
Scientia de pulcro et pulcris philosophicae cogitans, sus- 
tinind că estetica trebuie să fie nu atît „arta de a gîndi 
frumos“, cum spunea Baumgarten, cît ştiinţa frumosului 
şi a gîndirii filosofice despre frumos. Nu mai puţin, în- 
fierînd îndoielile celor care credeau că a te ocupa de 
estetică este sub demnitatea unui filosof, Herder scria că 
„numele barbar de curînd inventat: Estetica nu este 
altceva decit o parte a logicii; ceea ce noi numim gust 
nu e altceva decit o judecată rapidă şi vie care nu ex- 
clude nici adevărul, nici profunzimea, ci din contră le 
presupune pe amindouă şi le stimulează“. Opus celor 
care emiţind teorii facile asupra artelor, încep direct cu 
definiţia frumosului (care e un concept complex şi com- 
plicat), în acelaşi timp Herder nota că „pe cît este de 
eiaborată sub aspect psihologic şi subiectiv estetica, pe atît 
este ea de puţin elaborată în ceea ce privește obiectele şi 
sensibilitatea lor frumoasă, fără de care nu vom avea 
niciodată o teorie fecundă a frumosului, în stare să pă- 
trundă în toate artele“, 


2 
Estetica lui Kant Pe aceeaşi linie, Kant — şi mai 
prudent decît Herder — pri- 


vind, la rîndul său, gustul (judecata de gust) ca o catego- 
rie centrală a esteticii, deși considerat drept cel care a 
descoperit sau a rezolvat, sau a dus pînă aproape de 

rezolvare problema esteticii, agrava în fond soarta noii 
științe. 

Baza sa teoretică, sau — cum scria Croce — ideea pe 
care și-a făcut-o Kant despre artă era în fond aceeaşi 
cu a lui Baumgarten şi a școlii lui Wolff. (Pe Baum- 
garten l-a ţinut totdeauna în mare stimă, iar în Critica 
rațiunii pure îl numea „excelent analist“.) Într-un fel 
desigur superior, dar totuşi cu aceeaşi metodă proceda 
și Kant, Critica puterii de judecare apărea şi ea din ne- 
cesitatea completării unui sistem general, în mijlocul 
căruia, cu expresia lui Kant, „se deschisese o prăpastie“. 

Filosofia lui Kant a fost expusă în trei lucrări princi- 
pale, care fundamentează concepţia „idealismului critic“, 
sistemul lui Kant : Critica raţiunii pure (1781), care pri- 
veşte teoria cunoașterii, Critica rațiunii practice (1788), 
în care se expune filosofia practică sau morala lui Kant, 
şi Critica puterii de judecare (1790), consacrată proble- 
melor de estetică. În cele două critici anterioare (a ra- 
țiunii pure sau teoretice şi a raţiunii practice), Kant lua 
în studiu bazele judecăților în știință şi în morală, în 
domeniul rațiunii şi al voinţei, sau în lumea naturii şi 
a libertăţii. Consacrînd raţiunii, ca facultate a cunoaşterii, 
Critica raţiunii pure, Kant punea bazele filosofiei teo- 
retice sau filosofiei naturii, după cum în Critica raţiunii 
Practice el punea — în cadrele sistemului său — 
bazele filosofiei practice sau filosofiei morale. Dar, 
între teoria kantiană a cunoașterii (Critica raţiunii pure) 
şi teoria morală (Critica rațiunii practice) apar contradic- 
tiile gîndirii lui Kant, a căror esență rezidă în faptul că — 
îngrădind cunoaşterea umană în limitele lumii fenome- 
nale, în imanent, — Kant pornea în Critica raţiunii 
practice de la transcendent. În Critica puterii de jude- 
care Kant încearcă, deci, să închidă prăpastia dintre 
cele două domenii, să găsească o punte de unire între 
ele. Această punte, verigă de legătură, e puterea de ju- 
decare estetică. Între rațiune și voință (între raţiunea 
teoretică şi raţiunea practică) el admite existenţa unui 
mod de a privi obiectele, însoțit de sentimentul de plă- 

cere sau neplăcere, făcînd loc sentimentului în filosofie 
alături de cunoștință şi voinţă. Sentimentul de plăcere 
sau neplăcere stă la baza unor judecăţi care nu sunt 
nici de cunoaştere, nici judecăţi morale şi al căror izvor 
sau principiu de valabilitate nu stă nici în rațiune nici 
în voinţă, derivind — dimpotrivă — dintr-o facultate 
intermediară care este puterea de judecare. Acestei facul- 
tăți de cunoaştere (puterea de judecare estetică), termen 
intermediar între intelect şi rațiune, „facultate legisla- 
tivă apriori“, cum o consideră Kant, derivînd din unirea 
sentimentului plăcerii cu conceptul finalității naturii — 
îi consacră filosoful cea de a treia mare operă a sa, în- 
tregindu-i sistemul. 

Partea întîi a Criticii puterii de judecare cercetind 
nu condițiile obiective în virtutea cărora un obiect este 
estetic, ci doar condiţiile în care sunt estetice facultăţile 
noastre subiective 2%, vede în judecata de gust o judecată 
„al cărei principiu nu poate fi decit subiectiv“... „Și în 
critica judecății estetice, Kant conservă metoda particu- 
lară întregii sale filosofii. Precum în Critica raţiunii pure 
formele judecății trebuiau să-i permită să se pronunţe a- 
supra ansamblului cunoaşterii noastre intuitive, la fel în 
critica judecății estetice, el nu pleacă de la frumosul în- 
suşi, ci de la judecata formulată asupra frumosului, ...ju- 
decata de gusti. 23 Astfel, deşi teoria sa a fost găsită ca 
„foarte judicioasă“ şi s-a remarcat că „ici-colo conţine 
citeva observaţii juste și de un adevăr general“, soluţia 
pe care o dă este inadmisibilă ; ea răspunde atît de pu- 
țin demnităţii obiectului său, încît noi n-o putem adopta 
ca adevăr obiectiv, nota Schopenhauer, considerîndu-se 
dispensat de a o combate prin argumente contrare. La 
rindul său, Hegel („întrucît Kant a recăzut pe planul 
opoziţiei rigide dintre gîndirea subiectivă şi lucrurile o- 
e SRO di A 

22 „„.judecata estetică raportează reprezentarea prin care e 
dat un obiect numai la subiect și nu ne arată nici o însușire 
a obiectului“, (Imm. Kant, Critica puterii de judecare, Bucureşti, 
1940, p. 107 ($ 15) 


23 Arthur Schopenhauer, Le monde comme volonté et comme 
représentation, tome deuxième, Paris, 1889, p. 129-130 

biective“) gindea că printr-o astfel de judecată n-am 
cunoaşte natura obiectivă a subiectului, ci am formula 
numai un mod subiectiv de a reflecta, în care „obiectul 
este raportat la subiect şi sentimentul de plăcere al a- 
cestuia“. 2 

De pe aceste poziţii, estetica devine la Kant o cri- 
tică a gustului, o analiză a puterii de judecare estetică. 
Analitica frumosului e — în concepţia sa — însăşi cri- 
tica puterii de judecare. Astfel, deşi Kant încearcă în 
ansamblu, în cea de a treia Critică a sa — voind să înlă- 
ture prăpastia dintre raţiunea teoretică şi cea practică — 
principiul unităţii prin finalitate, a cărei expresie este 
însoţită de sentimentul de plăcere, el 1) nu oferă esteticii 
un nou suport ştiinţific şi 2) nu rezolvă problema siste- 
mului său. Căci, deşi estetica apare la Kant ca un fel 
de încununare a filosofiei, încercînd legătura dintre do- 
meniile pină atunci izolate ale conştiinţei, tinzînd să gă- 
sească o punte de legătură între lumea naturii şi lumea 
libertății, delimitate în lucrările sale anterioare — Kant 
nu reuşea să lichideze contradicţiile sistemului său. Nu 
numai fiindcă „imperativul menţinerii pe acelaşi plan și 
comandamentele simetriei îl duceau pe marele filosof 
spre domeniul esteticii pe căi ocolite, şi el avea să se 
ocupe de aceea ...de o problemă care nu e centrală ştiin- 
tei noastre“ (Al. Dima). Ci fiindcă — deși Kant înalţă 
estetica la rangul de știință pur filosofică *), de pe ace- 
leaşi poziţii idealist-subiective, el surpă bazele esteticii, 
cind afirmă : „Nu există nici ştiinţă a frumosului, ci nu- 
mai critică, nici ştiinţă frumoasă, ci numai artă fru- 
moasă“ 25, 


Nu e mai puţin adevărat că analiza critică a esteticii 


în numele unei raţiuni care pune sub semnul îndoielii 
existenţa ei ca ştiinţă provoacă un adînc zdruncin largi- 


24 G, W. F. Hegel, Prelegeri de estetică, vol. I. București 
1966, p. 62 


*) Puterea de judecare fiind — în concepția sa — facultatea 
de a gîndi particularul ca ceva ce e inclus în general. 
25 Imm. Kant, op, cit., p. 186, $ 44 


CE Scanned with OKEN Scanner 


ESTETICA LUI KANT/35 


lor ziduri înălțate de Baumgarten pe un sol lunecos Şi 
dă un impuls decisiv speculaţiei viitoare în estetică. în 
cunoscuta-i lucrare Die deutsche Aesthetik seit Kant 
(Estetica germană după Kant) Ed. von Hartmann arăta 
tocmai cum în Critica judecății se găsesc toate temeiurile 
dezvoltării de mai tirziu ale esteticii, şi chiar ale con- 
trastelor care au divizat pe susţinătorii ei. 26 Deşi el nu 
pare a se îi apropiat de problema frumosului și a artei 
dintr-un interes real pentru ele, şi cultura sa artistică 
nu depăşea întru nimic nivelul oricăruia dintre spiritele 
instruite ale vremii 2, în mod surprinzător, nota Schopen- 
hauer, „Kant aduce esteticii un mare şi durabil servi- 
ciu“, iar Franz Mehring vedea în Kant „fondatorul este- 
ticii ştiinţifice.“ 

Principalul său ţel fiind dialectica puterii de jude- 
care estetică (în baza căreia judecăţile ei trebuie să aibă 
pretenţia de universalitate în aprecierea frumosului na- 
turii şi artei), această cercetare se împletește la Kant cu 
alta privind natura artei ; dar „nu se leagă strîns cu ea 
şi cu atit mai puţin se contopeşte cu ea“ (Croce). Astfel 
Kant separă în fond teoria frumosului de teoria artei. Se- 
pararea lor pleacă de la distincţia sa categorică între fru- 
mosul natural şi frumosul artistic. Ambele trebuiesc con- 
cepute în mod nemijlocit. Dar interesul nostru faţă de 
ele e în ambele forme de bază (Grunformen) altul. % Arta 
se deosebeşte de natură prin însăși geneza ei ca „operă 
a omului“. Dar ea se deosebeşte în același timp prin fru- 
museţea ei: O frumuseţe a naturii e un obiect frumos; 
frumuseţea artei este o reprezentare frumoasă despre un 
obiect ($ 48). Ceea ce e cu totul altceva decît frumosul 
sau reprezentarea unui lucru frumos. 

Există două feluri de frumuseţe, în concepţia lui 
Kant : frumuseţea liberă (pulchritudo vaga) şi. frumuseţea 
aderentă (pulchritudo adhaerens). Cea dintii nu presu- 


26 Tudor Vianu, Studii de filosofie și estetică, București, f. a, 
p. 106 | 

27 Idem, Istoria esteticii de la Kant pînă azi, p. 19 

28 Kurt Huber, Ästhetik, Ettal, 1954, p. 45 

pune nici un concept despre ceea ce trebuie să fie obiec- 
tul. A doua presupune un atare concept şi perfecțiunea 
obiectului după acest concept ($ 16). Arta nu e frumu- 
setea pură, care face abstracţie tocmai de concept, ci fru- 
museţea aderentă, care presupune un concept şi este fi- 
xată în jurul lui. 

În fine, pentru a aprecia o frumuseţe a naturii ca 
atare nu trebuie să-i cunosc finalitatea materială (scopul) 
ci simpla formă fără cunoaşterea scopului „place, în a- 
precierea ei pentru sine însuşi“. Dacă însă obiectul este 
dat ca un produs al artei şi ca atare urmează să fie 
declarat frumos — deoarece arta presupune totdeauna 
un scop în cauză (şi cauzalitatea ei) — trebuie să punem 
la bază un concept despre ceea ce trebuie să fie obiec- 
tul ($ 48). 

În genere obiectul unei plăceri fără nici un interes 
se numeşte frumos ($ 5). Arta frumoasă însă este un mod 
de reprezentare care e telic în sine (§ 44) şi care — deși 
fără ă scop — promovează totuși forţele minţii pentru co- 
municarea socială ($ 44)... 

Înţelegînd, deci, frumosul fie ca o „simplă plăsmuire 
formală avînd principiul organizării sale în sine însuși, 
dar văzînd în artă opera geniului, a facultăţii creatoare de 
„idei estetice — Kant caută să delimiteze esteticul, par- 
ticularităţile lui distinctive. Astfel, frumosul e tema prin- 
cipală a esteticii, începînd cu Kant. Nici unul dintre filo- 
sofii care i-au urmat şi care s-au angajat, după Kant, 
în studiul frumosului și al legilor sale, n-au putut să nu 
plece într-un fel oarecare de la Critica data de ju- 
decare. Poate nici una din operele sale n-a fost mai fe- 
cundă, mai bogată în fermenti. 

Dar, creator în ansamblu al unui sistem dintre cele 
mai complexe şi mai contradictorii din istoria filosofiei 
germane în general, Critica puterii de judecare fiind 
cheia întregului sistem kantian, Kant imprimă esteticii 
ca ştiinţă — în două direcţii opuse — un nou curs. Şi 
dacă, în vremea sa, Schiller „a introdus o corectare nu 
de mică importanţă în doctrina kantiană, ştergînd orice 

urmă a dublei teorii a artei și a frumosului, neacordînd 
greutate distincţiei între frumuseţea aderentă şi frumu- 
sețea pură“ 2 — principiile esteticii kantiene domină dez- 
voltarea esteticii în secolul al XIX-lea. Estetica va evolua 
ulterior ca o teorie a frumosului sau ca o filosofie a ar- 
tei, în două direcţii — în fond — pînă astăzi ireducti- 
bile, Astfel, formalismul lui Herbart şi Zimmermann dez- 
voltă „vederile kantiene în legătură cu frumuseţea natu- 
rii, pe cînd idealismul lui Schelling sau Hegel se putea 
autoriza de la tezele lui Kant cu privire la artă. 30 


3 


Estetica lui Hegel Dacă, înainte de Hegel, în 

, cursul său de filosofie a artei 
(Vorlesungen. über die Philosophie der Kunst), tinut în 
1802-1803 la Jena, repetat apoi la Würzburg şi răspîn- 
dit în excerpte manuscrise în toată Germania, Schelling 
„mai ţine la fuziunea efectuată de Schiller dintre teoria 
artei şi cea a frumosului“ (Croce), ţine ca filosof al artei, 
mergind pînă la a nega chiar conceptul unui frumos na- 
tural. 

La rîndul său, Hegel (după care obiectul esteticii este 
„întinsa împărăție a Jrumosului“ mai exact: domeniul ei 
este arta şi anume artele frumoase“) se baza pe distincţia 
stabilită de Kant între conceptul frumosului şi cel al 
artei, între frumosul natural şi frumosul artistic. 

Această distincţie devine la Hegel fundamentală, a- 
vînd rădăcini filosofice mult mai adînci. Căci deosebiri de 
natură şi nu atit de grad, deosebiri de esenţă şi impli- 
cit de valoare determină în fond această distincție, în 
concepţia sa. Frumuseţea artistică e frumuseţea născută 
și renăscută din spirit. Și cu cît spiritul şi producțiile lui 
sînt superioare naturii şi fenomenelor ei, tot pe atit este 


29 Benedetto Croce, op, cit., p. 347 nps i 
30 Tudor Vianu, Studii de filosofie și estetică, Bucureşti, f. a, 
p. 106 

şi frumosul artei superior frumuseţii naturii. Dar, spu- 
rind că spiritul în general şi frumosul lui artistic sint 
superioare frumosului din natură, fără îndoială, scria He- 
gel, n-am stabilit încă nimic ; deoarece superior este un 
termen cu totul neprecis, care situează frumosul din na- 
tură şi frumosul artei unul lîngă altul în domeniul re- 
prezentării, indicînd numai o diferență cantitativă si, 
prin aceasta, exterioară. Superioritatea spiritului și a fru- 
mosului său artistic faţă de natură nu e însă numai re- 
lativă ; ci numai spiritul este ceea ce e veritabil, ceea ce 
cuprinde totul în sine, În acest sens, frumosul din na- 
tură apare numai ca un reflex al frumosului aparținător 
spiritului, ca un mod imperfect, necomplet, un mod de-a 
fi care, după substanța sa, este conţinut în însuşi spi- 
ritul“, 31 | 

Adincind — astfel — radical opoziţia dintre frumosul 
natural şi frumosul artistic, Hegel exclude din ştiinţa 
frumosului artistic, frumosul din natură. Dacă o astfel 
de limitare a obiectului său poate părea arbitrară, limi- 
tarea esteticii la frumosul artistic se justifică aci prin 
două argumente : 

1) Frumosul din natură nu poate fi aşezat alături de 
frumosul artei, deoarece frumosul artistic e superior ce- 
lui din natură. l 

2) Limitarea la artele frumoase îi apare „foarte na- 
turală“ lui Hegel, fiindcă oricît s-ar vorbi de frumusețile 


naturii, încă nimănui nu i-a venit totuşi ideea de-a an- 


gaja criteriul frumuseţii lucrurilor naturale, şi de-a ela- 
bora o ştiinţă, o expunere sistematică a acestor frumu- 
seti“, 

Pe de o parte, aşadar, opoziția dintre frumosul natu- 
ral şi frumosul artistic (argumentul estetic), pe de alta 
inexistenţa — în epocă — a unei ştiinţe a frumosului na- 
tural (argumentul istoric) orientează estetica într-o nouă 
direcţie. 


31 G. W, Fr, Hegel, Prelegeri de estetică, vol. I, Bucureşti, 
1966, p. 8-9 

De aci un anume compromis al lui Hegel, care — deşi, 
cu vădite rezerve — adoptă, totuşi, termenul de estetică 
din convenienţă : „Bineînţeles, numele de estetică la drept 
vorbind nu se potriveşte întocmai acestui obiect, scrie 
Hegel. Deoarece „estetica“ înseamnă mai precis știința 
simțurilor, a perceperii ; cu acest înțeles a luat naştere ea 
ca o știință nouă — sau, mai curînd, ca ceva ce urma 
abia să devină o disciplină filosofică — în școala lui 
Wolff«... „Dată fiind nepotrivirea, sau mai propriu, ca- 
racterul superficial al acestui nume, adaogă Hegel, unii 
au încercat să făurească alte nume, de exemplu numele 
de calistică. Dar cum şi acest nume se dovedeşte a fi 
«nesatisfăcător» ”, Hegel adoptă totuşi numele de este- 
tică 1) deoarece ca simplu nume ne este indiferent, şi — în 
afară de aceasta 2) el a pătruns între timp atît de mult 
în limbajul curent, încît ca nume el poate fi păstrat.“ 32 

Clasic reprezentant al idealismului absolut, însă, He- 
gel face un pas înainte față de Kant; recunoaște carac- 
terul obiectiv al frumosului, dar privindu-l ca o mani- 
festare a spiritului („frumosul artei aparţine domeniului 
spiritului... împărăţia artelor frumoase este imperiul spi- 
ritului absolut“) — el transformă estetica într-o filoso- 
fie a spiritului, care este — în concepţia sa — „punctul 
de la care trebuie să plecăm“. Privind arta ca o totalitate 
de forme şi trepte particulare pe care**® le parcurge 
— în concepţia sa — ideea, spiritul absolut, Hegel are în 
vedere nu atît frumosul artistic sau arta, ca entităţi o- 
biective şi autonome, cît diferitele trepte sau forme ale 
spiritului care îşi află în artă doar un prag de tranziţie 
spre religie (primul domeniu care depăşeşte împărăţia 
artei) şi filosofie, a treia formă a spiritului absolut. 


*) căci știința care se înţelege prin el nu tratează despre 
frumos în general, ci numai despre frumosul artistic. 

32 G, W, Fr. Hegel, op. cit., p.7 F 

îi) — „de la starea de indeterminare şi indistincție, ori de 
proastă şi neadecvată determinare (în arta simbolică) pînă la 
libera spiritualitate concretă care trebuie să apară ca spirituali- 
tate prin interiorul spiritual (în arta romantică). 

De aci ideea că Hegel nu făcea atit operă de estetică, 
nu ajungea la teoria artei plecînd de la frumosul artistic 
real, ci operă de filosofia artei, adică — plecînd de la 
ideile filosofiei sale, subordona arta acestor idei... 

Dacă delimitarea obiectului estetic nu se putea rea- 
liza prin metoda acestui mod de a gîndi sistematic şi — în 
acest caz — se producea mai degrabă o simplificare şi 
artificializare a lui, ca şi în cazul lui Kant, se construia 
un obiect fără a ţine seamă de bogata realitate a feno- 
menului estetic din natură şi artă. Avind însă meritul 
de a depăşi 1) concepţia vulgară a artei ca ingredient 
superfluu în viaţa reală, plăcere sau joc şi de a schița 
2) un sistem al artelor particulare, al genurilor şi spe- 
ciilor lor, deşi „conceptul fundamental al artei pe care-l 
adoptă Hegel era eronat“ %, el aduce în estetică nu numai 
cunoștințe enciclopedice, un spirit excepţional de pă- 
trunzător, ci şi — adesea — o reală, adincă şi fină în- 
telegere a artei, privind resorturile ei intime, specificul 
ei. Şi — ceea ce este mai important sub raport teoretic — 
aplicînd dialectica în problemele artei, Hegel ne-a dat 
prima oară posibilitatea de a pune problema legităţii is- 
torice a dezvoltării artei ca proces în care totul poartă 
— în aspectele lui esenţiale — amprenta unui fenomen 
necesar, obiectiv. În acest chip, Hegel (deşi închide un 
proces complex, contradictoriu al dezvoltării artei într-o 
schemă abstractă pînă la schematism) încearcă să edifice 
teoria artei pe baza unui studiu istoric al diferitelor ti- 
puri şi genuri de artă. Şi plecînd în genere de la concept 
la realitate, el unifică aci principiile speculaţiei cu analiza 
istorică a obiectului, generalizînd bogăţia lumii artei. În- 
cît estetica sa — privită în ansamblu ca, un sistem ele- 
gant şi elaborat minuţios — include sinteza unui cîmp 
imens de fapte extrase din istoria artei umanităţii, su- 
puse întiia oară unei organizări coerente şi unitare. În 


33 Benedetto Croce, Ce qui est vivant et ce qui est mort de 
la philosophie de Hegel (Ce e viu și ce e mort în filosofia lui 
Hegel), Paris, 1910, p. 100 

ciuda unui sistem închis şi finit de categorii (contradic- 
tiile dintre metodă şi sistemul idealist al lui Hegel fiind 
aci evidente) deşi estetica sa umblă şi ea ca o nebună 
cu capul în jos, cu energica expresie a lui Marx, — ea 
conţine în esenţă, în ideea legăturii universale, multila- 
terale, vii între toate lucrurile și a reflectării acestei le- 
gături, dominantă în dinamica ei, aceeaşi „idee funda- 
mentală genială“ definită de Lenin ca „Hegel în chip ma- 
terialist răsturnat.“ % Şi, deşi apreciată ca un monument 
mai prețios prin poezia sa genială decît prin valoarea şti- 
inţifică a fondului, estetica sa, o adevărată sinteză a dez- 
voltării generale a esteticii în secolul al XVIII-lea, e, prin 
tratarea mai profundă a problemelor studiate de Hegel, 


punctul ei culminant. 
Dar, luînd în studiu frumosul artistic, mai exact ideea 


generală a frumosului artistic ca ideal, estetica hegeliană 
înălțindu-se pe o singură- aripă, nu rezolvă problemele 
esenţiale ale esteticii şi — acceptînd prin convenţie nu- 
mele ei — lasă în suspensie soarta acestei ştiinţe; mai 
precis, pune în faţa unei dileme statutul ei filosofic. Căci, 
deşi admite existența unor obiecte sau fiinţe frumoase în 
natură, în Prelegeri de estetică, Hegel refuză ab initio să 
intre în dezbaterea privind calitatea lor de frumuseţe pen- 
tru simplul motiv că 1) din punct de vedere al frumuseţii, 
tărîmul naturii n-a fost încă examinat şi apreciat şi 2) cînd 
e vorba despre frumusețea naturii, „prea ne simţim po- 
posind în nedefinit şi lipsiţi de criteriu şi, din această 
cauză, o astfel de cercetare ar prezenia prea puţin in- 
teres“, 35 

Astfel, nici secolul al XVIII-lea nu poate vorbi de o 
estetica condita, ci tot de o estetica condenda, dacă discu- 
tiile privind frontierele esteticii, deci obiectul ei, se men- 
ţin după Hegel şi ele continuă — cu o nouă fervoare — în 
secolul următor. 


Lenin, Caiete filosofice, București, 1956, p. 116 


34 V. I 
35 G. W. Fr. Hegel, op. cit, p. 9 ` 

III 

1 
Domeniul esteticii Frumosul şi arta, cele două 
în secolul al XIX-lea. principii angajînd deopotrivă 
Doctrina frumosului domeniul esteticii în concepţia 


lui Baumgarten, pe linia opozi- 
tiei dintre ele, adîncită în secolul precedent, își dispută 
și în secolul al XIX-lea prioritatea domeniului sau 
— după Hegel — tendința de a-l ocupa exclusiv. Ceea 
ce s-a numit dicotomia-frumosul şi arta în secolul al 
XIX-lea — o dicotomie care înaintează discret, dar care 
e uşor de depistat în întreaga cultură estetică a seco- 
lului — poate fi redusă de fapt la o ecuație elemen- 
tară, dar greu de rezolvat, aceea a raporturilor dintre 
frumos şi artă. 35 Dacă, desigur, frumosul şi arta au fost 
— pe un anume plan — totdeauna unite şi le putem 


considera ca două noţiuni indisolubile, care totuşi nu s-au 


confundat niciodată, această dicotomie capătă cea mai 
mare vigoare începînd cu secolul al XIX-lea, tocmai fi- 
indcă începînd de atunci s-a căutat mai intens soluţia ei. 

Pe de o parte, antiteza dintre frumos şi artă, pe de 
alta dualismul kantian al frumosului (natural şi artistic) 
s-a adîncit în decursul veacului al XIX-lea. Astfel, două 
tendințe fundamentale, pînă la un punct, antagonice şi 
— în esenţa lor — exclusiviste, se afirmă energic încă 
în prima jumătate a acestui veac. Nu mai putem vorbi 
acum de acel „mare vălmășag de idei disparate“, care se 
observă la unii autori de estetici din secolul al XVIII-lea 
care au avut totuși faimă și au stîrnit ecouri multiple în 
epoca lor. Se afirmă în secolul al XIX-lea, în schimb, 
contribuţii de alt ordin. Depăşind într-un sens pozitiv 
pe autorii (filosofi sau scriitori) care în secolul al XVIII- 


36 Guido Morpurgo-Tagliabue, Les grands courants de la 
pensée mondiale contemporaine, II, Paris, 1961, p. 1226 (vezi și 
Estetica contemporană, vol. I, București, 1976, p. 27 sq. 

lea, în deosebi în Franţa, conversau galant şi empiric des- 
pre frumos, îşi fac loc, în secolul următor, evidente ten- 
dinte de sistematizare în cele două direcţii care tind să 
înglobeze cu prioritate domeniul esteticii. 

Astfel, pe linia inaugurată în secolul precedent de un 
J. Pierre de Crousaz cu Traité du beau (1724), William Ho- 
garth cu Analiza frumosului (Analysis of Beauty, 1735) şi 
Pere Andre cu Essai sur le beau (1764) sau — în Ger- 
mania — de Raphael Mengs cu Reverii asupra frumosu- 
lui (Träume über die Schönheit, 1761) ori Joachim Win- 
ckelmann cu meditaţiile sale asupra frumosului, Solger 
publică în 1815 opera sa capitală Erwin, un dialog filo- 
sofic despre frumos, din care însă exclude frumosul na- 
tural. În același timp, Schleiermacher neagă în Prelegeri 
de estetică (Vorlesungen iiber die Asthetik) existenţa unui 
frumos al naturii şi-i face un merit lui Hegel din a- 
ceastă negaţie sau din intenţia de a exclude frumosul na- 
tural din estetică. *) 

În sensul opus, ca o reacţie antihegeliană, apar studiile 
asupra „sentimentului naturii“, promovate în mod re- 
marcabil de Alexander v. Humboldt (în lucrarea sa Cos- 
mos), continuate de Laprade, Biese etc., sau unele expu- 
neri sistematice asupra frumuseţilor naturale, care lui He- 
gel îi păreau imposibile. Bratranek scrie o Estetică a lu- 
mii vegetale (Ästhetik d. Pflanzenwelt, 1835). Fr. Th. 
Vischer consacră o secțiune a Esteticii sale (Aesthetik 
oder Wissenschaft d. Schönen, 1846-1857) existenţei obiec- 
tive a frumosului (aesthetica Physica), cuprinzînd frumu- 
sețea naturii anorganice (lumină, căldură, aer, apă, pă- 
mînt), a naturii organice vegetale, animale şi frumusețea 
umană, cu clasificări — pe criteriul genetic şi istoric — 
de tipuri şi forme generale, speciale, individuale etc. 

Pe linia observațiilor asupra lucrurilor naturale fru- 
moase, îmbinate cu cercetările teoretice asupra frumosu- 


*) În Estetica sau doctrina frumosului și artelor frumoase 
(Estetica ossia Dottrina del Bello, e de Arti Belle, 1831), o tra- 
ducere sau adaptare a esteticii lui Francise Picker, — P. Lichten- 
thal ține — am putea spune — cumpăna între cele două direcții 
antagoniste, 

lui ale filosofilor antici, ale neoplatonicienilor şi ale ur- 
maşilor lor medievali şi din Renaștere, se dezvoltă în se- 
colul al XIX-lea, deci, doctrina frumosului. Pe linii idea- 
liste, desigur, înainte de Vischer, un Christian Weisse în- 
cearcă un sistem al esteticii ca ştiinţă a ideii frumosului 
(System der Aesthetik als Wissenschaft von der Idee der 
Schönheit, 1830) — concepînd sub influenţa lui Hegel 
ideea frumosului ca existenţă în afara lumii sensibile, ca 
realitate a conceptului de frumuseţe. În a doua jumătate 
a aceluiaşi secol, sub influența pozitivismului, doctrina 
frumosului se complică prin doctrina uritului şi a altor 
categorii estetice. 

Încă în secolul al XVIII-lea Friedrich Schlegel schiţa 
întiia oară o teorie a urîtului (1797). Reluată de Weisse 
(1830) şi Ruge (1837) care se ocupă de urit şi sublim, pe 
o linie anunţată — şi aceasta — de Kant (care în 1771 
publică Observaţii asupra sentimentului de frumos şi 
sublim), ea atinge prin Rosenkranz, autorul unui tratat 
de Estetică a urîtului (Aesthetik des Hasslichen, 1835) un 
punct decisiv. Pe altă linie, în lucrarea sa Arta și reali- 
tatea din punct de vedere estetic, ocupîndu-se în același 
timp de tragic şi comic, Cernișevski dă un larg loc şi 
sublimului etc. 

Dar doctrina frumosului, care preocupă în genere pe 
esteticienii germani minori — demnă de atenţie fiindcă 
ea elaborează 1) teoria frumosului natural şi 2) cea a 
modificărilor frumosului — nu rezolvă, sub raport teo- 
retic prea mult. Ci, plivind buruienile unui teren părăsit 
odinioară de Hegel, ea oferă argumente pentru cultiva- 
rea lui, întorcînd astfel gîndul spre Baumgarten. În Este- 
tica sa, o istorie a Esteticii ca sistem științific (Die Aesthe- 
tik in ihrer Geschichte und als wissenschajtlisches Sys- 
tem, 1876), astfel, Konrad Hermann, năzuind spre o „să- 
nătoasă întoarcere la Baumgarten“ *), e de părere că sin- 


*) adică o reînviere şi totodată o corectare, datorită noilor 
concepte dobindite, a acelei „Logici estetice“, pe care vechiul filo- 
sof din secolul al XVIII-lea o încercase, cum preciza Croce. 

gura soluție a fenomenului estetic trebuie căutată tot în 
primele investigații ale lui Baumgarten... 

În aceiaşi ani, în Franța, un Ch. Lévèque dă o „ştiinţă 
a frumosului“ (La science du beau, 1861). În Italia, în 
Del buono e del bello, 1857, V. Gioberti nu face decît să-i 
reproşeze lui Hegel că a scos din estetica sa frumosul na- 
tural, dînd — la rîndul său — o teorie a frumosului fără 
nici un suport științific. Ciţiva ani mai tîrziu, însă, Ros- 
mini îngloba în secţia de științe deontologice a ciudatu- 
lui său sistem filosofic (Sistema filosofico di A. Rosmini 
Serbati, 1886), printre altele, o ştiinţă a „Frumosului în 
universal“ sub denumirea de Calologie, avînd ca o parte 
specială estetica (cu referire la „frumosul sensibil“ şi 
„arhetipurile fiinţelor“). 


2 


Filosofia artei Dacă pe această linie nu pu- 

tem, deci, vorbi de un progres 
în estetică (în sensul unor clarificări de principiu sau a 
unei delimitări mai precise a domeniului), pe linia inau- 
gurată în acest secol de Hegel, privind în mod exclusiv 
sfera artei, estetica tinde a-şi circumscrie domeniul, de 
preferinţă în jurul ariei. 

Pornind, ca şi Hegel, de la distincţia dintre concept 
şi idee, Schopenhauer nu schimbă în esenţă nimic. Ci, 
criticîndu-l pe Kant pentru confuzia dintre cunoaşterea 
intuitivă şi cunoaşterea abstractă, în doctrina reprezen- 
tării abstracte sau a gîndirii (din Lumea ca voință şi re- 
prezentare), studiază raporturile cunoașterii intuitive cu 
cea abstractă, Menţinînd, deci, estetica în teoria cunoaş- 
terii (ca o gnoseologie de tip Baumgarten) însăşi plăcerea 
estetică derivă — în concepţia sa — dintr-un exerciţiu al 
facultăţilor de cunoaştere, independent de voinţă. 

Esteticienii germani minori, pornind de la Hegel, ba- 
zîndu-se în fond pe estetica sa, fără a rezolva sub ra- 
port teoretic problemele (plasînd estetica în aceleași ti- 
pare), încearcă — fără un ecou în epocă — vagi ieşiri din 

impas. Astfel, Karl Friedrich Eusebius Trahndorf vede 
în estetică o doctrină a concepției despre lume şi artă 
(Lehre von der Weltanschauung und Kunst, 1827), iar 
K. F. Krause, un apologet al frumosului, în Abriss der 
Aesthetik, 1837, defineşte estetica o „filosofie a frumo- 
sului şi a artelor frumoase“, în limitele stabilite de Hegel. 

Abia Fr. Th, Vischer, al cărui sistem a întîlnit ade- 
renţi şi în afara Germaniei (de pildă Maiorescu la noi) 
încearcă — deşi fără mari perspective — o nouă sin- 
teză. Concepînd estetica drept „ştiinţa frumosului“, cel 
mai real estetician al Germaniei, ba chiar esteticianul 
german prin excelenţă, cum îl numea Croce, caută să 
împace doctrina frumosului cu o filosofie a artei. Dar, 
de la nivelul unei concepţii care era aceea a unui Hegel 
corupt („Am construit de la început după stilul hegelian 
de modă veche“, scrie el), plasînd arta în acelaşi context 
ca şi Hegel (inversîndu-i doar ordinea în raport cu reli- 
gia şi filosofia), bătrînul Vischer înalţă mari aripi în aer, 
fără a clinti în fond ştiinţa din loc. 

Nici italianul Francesco de Sanctis, coleg la Zurich cu 
Vischer, deși mai degajat în concepţii (în vremea cînd 
Hegel era stăpîn pe cîmpul de luptă, el își formulase re- 
zervele sale şi nu acceptase apriorismul, triada şi for- 
mulele lui) nu face efectiv un pas înainte, de vreme ce 
„n-a reuşit niciodată să-şi dezvolte cu rigoare ştiinţifică 
propria teorie, şi ideile estetice au rămas la el o simplă 
schiţă a unui sistem, niciodată bine legat şi demonstrat“ 37. 
Într-un sens mai coerent, Taine, în Franţa, adoptă ter- 
menul de filosofia artei, lansat de Hegel. Pornind de la 
ideea că dacă am ajunge la definirea naturii şi lămuri- 
rea condiţiilor de existență ale fiecărei arte, am avea a- 
tunci o explicare complexă a artelor frumoase şi a artei 


în genere, adică o filosofie a artelor frumoase, — „a- 
ceasta e ceea ce se numeşte estetică“, năzuind spre o este- 
tică „modernă“, — în concepţia sa — istorică şi nu 


dogmatică (fiindcă nu impune precepte, ci constată legi), 
Taine se detaşa în fond de „vechea estetică“ speculativă 


37 Benedetto Croce, Estetica, Bucureşti, 1970, p. 425 

(„care dădea mai întîi definiția frumosului și spunea, 
bunăoară, că frumosul este expresia idealului moral“ etc., 
şi apoi, plecînd de aici, ca dintr-un cod de legi, absolva, 
admonesta şi ghida“ 38), Teoria sa, formulată în perioada 
înfloririi pozitivismului, tinde să elimine deci interpre- 
tarea metafizică a artei. Și, deși sub influenţa lui Hegel 
în concepţia artei ca o reprezentare a idealului sau în 
preocuparea sa de a stabili tipurile artistice care s-au 
succedat pe scena istoriei, explicînd nu atit prin mişca- 
rea ideii cît prin condiţiile obiective, concrete ale me- 
diului cosmic şi social, care o influenţează, creaţia artis- 
tică, Taine reduce înriuririle asupra artei la acţiunea me- 
canică a celor trei factori, cele trei mari forţe care de- 
termină producerea operelor de artă şi ivirea marilor per- 
sonalităţi creatoare — în concepţia sa — rasa”, mediul 
şi momentul. Văzînd astfel în apariţia operei de artă în 
genere un proces de mecanică al cărui efect e un compus 
determinat de grandoarea! și direcţia forţelor care-l pro- 
duc, Taine constată o evoluţie după legi cauzale avin- 
du-şi sursa nu în spirit ci în factorii care explică am- 
bianţa globală istorică şi psihologică în care arta apare 
şi se dezvoltă după legi naturale. Chiar dacă Taine 
extinde metoda pozitivistă sau teoria acţiunii determi- 
nante a factorilor prestabiliţi dincolo de limitele în care 
aceasta putea fi legitimă, — cînd idealist, cînd „aproape 
marxist“ (Plehanov), — deşi el concepe ideea unei „ştiinţe 
a frumosului“ sub influenţa lecturii asidue a cursului de 
estetică al lui Hegel 3%, de pe poziţii care dacă nu contra- 
zic, depăşesc oricum optica maestrului său, Taine are în 
fond meritul de a plasa estetica pe terenul istoric. Dar, 
adesea simplist şi mecanic, privind drept cauze factori 
explicativi şi nu atît genetici, neţinînd seama de coefi- 
cientul individual al creaţiei artistice, şi elaborînd mai 
degrabă principiile fundamentale ale istoriei artei decît 


38 H, Taine, Philosophie de Part, Paris, 1924, p. 11-12 

*) concepută aci nu în spirit rasist. | 

39 D. D, Roşca, Influența lui Hegel asupra lui Taine, Bucu- 
rești, 1968, p. 261 

criteriile filosofice ale ştiinţei sale, Taine restringe în 
fond domeniul esteticii şi nu rezolvă problema esenţială 
a acestei ştiinţe privind statutul ei teoretic, 


3 


Noi tendinţe în estetică În a doua jumătate a secolului 

al XIX-lea însă accentul pe artă 
tinde să prevaleze asupra frumosului. Estetica înclină în 
aceeaşi direcţie. 

Contemporanii lui Taine, Antonio Tari în Italia, sau 
Max Schasler în Germania, mai încearcă o sinteză, men- 
ținind — într-un sens relativ — echilibrul în vechea op- 
tică. Mesager al esteticii idealiste germane în Italia, Tari 
dă o Estetica ideale în 1863, cuprinzînd trei volume, care 
împart domeniul esteticii în Estesionomie, Estesigrafie şi 
Estesipraxie, corespunzînd 1) metafizicii frumosului, 2) 
frumosului natural şi 3) doctrinei artelor, smulgînd de 
pe tron Frumosul, substituindu-i Esteticul (frumosul 
fiind doar „un prim moment al acestuia, un simplu în- 
ceput de viață estetică“), 

În Germania, Lasaulse publică în 1860 o „filosofie 
a artelor frumoase“ (Philosophie der Schönen Künste). 
ŞI, în curînd, Max Schasler, pornind de la idealismul ab- 
solut (realism-idealism, cum îl numea el) dă o nouă este- 
tică definită „filosofia frumosului şi a artei“ — o ştiinţă 
care „incorect ar fi ştiinţă a două lucruri“ (Croce), pre- 
tinzînd să-şi bazeze definiţia sa pe ideea că nici frumo- 
sul nu există numai în artă, nici arta nu are de-a face 
numai cu frumosul, 

Dar, odată cu Schasler, sfera esteticii fiind cea a intui- 
ției (Anschauung), o sferă a unităţii indivizibile- şi a 
absolutei concilieri între spiritul teoretice şi practic, în 
care — într-un anume sens — s-ar desfăşura cea mai 
înaltă activitate umană, estetica întîmpină o nouă orien- 
tare, Anunţată, de fapt, în pragul secolului al XIX-lea de 
Schopenhauer, o astfel de mutaţiune a problemei se pu- 
tea opera, observă Tudor Vianu, în acea ramură a idea- 

lismului pentru care opera de artă nu este întruparea 
ideii în materie sensibilă ci evocarea ideii însăși, Această 
variantă a idealismului estetic, căreia Eduard von Hart- 
mann i-a dat odată numele de idealism abstract, produ- 
cea astfel în locul unei filosofii a artei, o teorie a întuiţiei 
estetice. 

Transformarea esteticii într-o teorie a intuitiei este- 
tice deschidea însă calea psihologismului care, începînd 
cu a doua jumătate a secolului trecut „tindea să coloreze 
întregul domeniu al cercetărilor care ne interesează“ 4. 


De aci, pe de o parte, un nou vad al esteticii, pe de alta 


noi complicaţii ce apar, dacă nu în teoria în tratarea do- 
meniului acestei științe. De aci noi perspective privind, 
pe de o parte obiectul, pe de alta metodele ei ca știință 
ce-și caută locul şi rostul în cadrul culturii moderne. 

Pe această linie, F. H. V. Kittlitz studia în Psycholo- 
gische Grundlage für eine neue Philosophie der Kunst, 
1863, baza psihologică a unei noi filosofii a artei. Carînd 
apoi Kirchmann, autor al unei Estetici pe bază realistă 
(Aesthetik auf realisticher Grundlage, 1868) se orientează 
în aceeaşi direcție. 

Spre acelaşi torent al esteticii psihologice se îndreaptă 
în fond Allen, cu Estetica fiziologică, 1877, fără prea mult 
control științific, atent la procesele fiziologice care ar fi 
cauza plăcerii în artă ; apoi Helmholtz, Brücke şi Stumpf, 
care în lucrările lor apărute între anii 1863-1883 comu- 
nică rezultatele unor investigații fizico-estetice (din do- 
meniul opticii şi acusticii) privind mai ales procesele fi- 
zice ale tehnicii artistice şi ale resurselor plăcerii este- 
tice în pictură şi muzică. 

Pe aceeaşi linie, Diez cu Teoria sentimentului ca fun- 
dament al esteticii, 1892, nu face decît să justifice noua 
orientare a esteticii la începutul veacului nostru, odată cu 
scrierile lui Karl Gross, Th. Lipps şi Johannes Volkelt, 
reluată în Germania cu un nou avint. 


40 Tudor Vianu, Istoria esteticii de la Kant pînă azi, Bucu- 
reşti, 1934, p. 27-28 

Paralel, culminind în a doua jumătate a secolului 
al XIX-lea lupta dintre estetica conţinutului (Gehalts- 
aesthetik) şi estetica formei (Pormaesthetik), cu toată 
diversitatea unor poziţii teoretice net antagonice, o nouă 
direcţie se anunţă în estetică prin Gustav Fechner, pă- 
rintele esteticii experimentale. 

Dacă — observa Tudor Vianu — contrastul ireduc- 
tibil dintre formalism şi idealism şi multitudinea siste- 
melor aparţinînd celor două directive puteau da impresia 
că este ceva fals în însuşi fundamentul lor, o nouă ten- 
dinţă, prin ea însăşi modernă, tributară într-un sens po- 
zitivismului, se afirmă acum inversînd perspectiva de 
bază a esteticii şi modificînd instrumentele ei. 

Vechile sisteme pornind teoretic de la un concept sta- 
bilit despre artă sau despre frumos devin ireconciliabile 
în baza diversităţii lor, mai exact, a opoziţiei acestor 
concepte. De aci ipoteza că poate duce la ţel o altă cale, 
care plecînd de la experienţa reală a artei (experienţa 
psihologică) s-ar înălța prin deducție la un concept gene- 
ral al artei. Acestei tendinţe îi dă curs Gustav Fechner, 
care — renunţind la încercarea de a determina în prin- 
cipiu esenţa obiectivă a frumosului — în numele unei 
estetici de jos (von Unten) respinge estetica metafizică, 
de sus (von Oben), ce se referă — după Fechner — la cea 
inductivă precum filosofia naturii se referă la fizică. 

Deşi contribuţia sa, practic discutabilă, e sub raport 
teoretic neconcludentă, Fechner inaugurează o metodă în 
estetică (metoda experimentală) bazată pe anchete labo- 
rioase, chiar dacă — private de un subtil spirit critic — 
stîrnesc azi surisul. Fără a reuşi să aplaneze opoziţia din- 
tre cele două tendinţe opuse : a esteticii conţinutului (care 
înzestra arta cu un conţinut ideal) şi a esteticii formei 
(care vedea în ea un sistem de relaţii formale), însumînd 
rezultatele experiențelor sale *, Fechner dovedea că opo- 
ziţia stabilită de Kant între frumuseţea cu sau fără con- 
ținut (după cum este vorba de frumosul din artă sau de 


*) vădind posibilitatea abordării cantitative, matematice a 
plăcerii estetice. 

cel din natură), care a dus la evoluția ulterioară a este- 
ticii în cele două direcţii, se suprimă — într-un sens — în 
plăcerea estetică ce-şi află resursele deopotrivă în formă 
și în conţinut. 


IV 

1 
Estetica în secolul XX De aci, după Fechner, un nou 
Psihologismul val de studii dedicate plăcerii 
esteticii înseşi, care — pe linia 
esteticii psihologice — continuă cu adepții teoriei „sim- 


patiei“ estetice în primii ani ai noului secol. 

În 1902 Karl Gross dă lucrarea sa Plăcerea estetică 
(Der aesthetische Genuss), Th. Lipps studiază apercepţia 
estetică în Von der Form der aesthetischer Aperzeption 
(1901), teoretizînd „simpatia“ estetică. Iar Volkelt publică 
un sistem de estetică (System der Aesthetik, trei volume, 
1906-1914), orientat în aceeaşi direcţie. 

O încercare de a mijloci în conflictul dintre cele două 
direcţii opuse în secolul precedent, teoria simpatiei este- 
tice (Einfiihlung *) va avea o lungă carieră în secolul XX. 

Avînd în vedere momentul cînd intimitatea noastră 
subiectivă fuzionează total cu obiectul estetic, acesta 
fiind recreat de subiect printr-o imitație interioară (innere 
Nachahmung) cum o numește Karl Gross şi Th. Lipps, 
teoria „simpatiei“ îngustează de fapt sfera esteticii. Dacă 
sentimentul estetic de simpatie (intropatie sau empatie) 
este nu numai un mod al plăcerii estetice, ci însăşi plă- 
cerea estetică *), obiectul estetic trebuie privit (studiat 


*) termen lansat în 1872 de Robert Vischer, fiul lui Fr. Th. 


Vischer. , a 
**) Orice plăcere estetică este bazată în ultimă analiză nu- 
mai pe simpatie și pur şi simplu pe ea, scrie Lipps. 

şi apreciat) doar prin prisma ecoului pe care-l trezeşte 
în subiect... 

Idealism subiectiv, ducînd la negarea esteticului din 
realitate *), doctrina simpatiei consideră sentimentul es- 
tetic independent de obiect: „Obiectul simpatiei este eul 
nostru obiectivat transpus în alţii şi de aceea regăsit în 
ei. Noi ne simţim în ceilalţi şi îi simţim pe ceilalţi în 
noi“... Prin însuşi acest fapt, obiectele estetice fiind doar 
forme care generează sau mai exact sugerează un con- 
ţinut, rămîn — ca atare — în afara esteticii şi a posi- 
bilităţilor ei ştiinţifice de investigaţie. Și dacă se suprimă 
eroarea de a privi izolat conţinutul şi forma (cum ele nu 
există decît în unitatea deplină și inanalizabilă avîndu-și 
sediul în subiect) se suprimă formal. Căci potrivit teoriei 
simpatiei estetice, atitudinea noastră subiectivă percepe 
doar forma unei aparente inoculîndu-i un conţinut. Obiec- 
tele estetice au o adincime, o viaţă interioară pe care le-o 
atribuim noi după ce s-a trezit în propria noastră inti- 
mitate subiectivă. 

Legată de unele dificultăţi ce n-au întirziat să 
apară **), soluţia simpatiei estetice a stîrnit vii reacții. 
Astfel, Konrad Lange, pornind de la studiul istoriei artei 
şi nu de la psihologie, în lucrarea sa Esența artei (Das 
Wesen der Kunst, 1901) dădea o primă replică. 

Văzînd în plăcerea estetică efectul formării simultane 
a două serii de reprezentări (artă şi natură, aparenţă şi 
realitate, percepţie sensibilă şi sentiment), Konrad Lange 
arăta că nu e vorba aci de o percepţie. subiectivă ci de 
anumite raporturi legitime între cele două serii de re- 
prezentări. În urma contemplării vieţii şi a naturii, noi 
cunoaștem obiectele pe care artistul vrea să le prezinte 


*) Obiectul real e numai condiţia realizării esteticului din 
subiect, scrie Volkelt; „Mă degust pe mine in obiectul estetic. 
Mă trăiesc sau mă simt pe mine în el“, scrie Lipps. | di 

**) dacă în starea estetică fuzionăm cu obiectul“ simpatiei 
noastre, dacă între noi şi acesti obiect dispare orice distanţă, a- 
tunci nu se mai poate menţine nici un fel de conştiinţă despre 
caracterul particular al obiectului, observa Tudor Vianu. 

în tabloul său (Un om care n-ar fi văzut niciodată na- 
tura, n-ar putea aprecia estetic un tablou...) 

Dacă — pentru a ruina însă psihologismul — Lange 
se instalase în mijlocul lui, elaborînd tot o teorie a stării 
estetice, ideile sale oferind perspectiva unui nou punct 
de vedere, dezvoltau pe alt plan problema atinsă în 
cadrul şcolii lui Lipps, una din cele mai influente şcoli 
estetice ale vremii. 

Vremea cerea însă o schimbare mai hotărită de po- 
zitie şi metodă. Studiile de estetică — arăta Tudor Vianu 
— căzuseră aproape în întregime spre finele veacului 
trecut şi începutul veacului nostru în puterea psihologiei. 
Sprijinită pe singurele mijloace ale unei poziţii psiho- 
logice, estetica putea simţi cum se toceşte în mîinile ei 
instrumentul de cunoştinţă expertă a artei. În aceste 
condiţii se simţea tot mai mult nevoia unei estetici care 
să pornească de la cunoaşterea vie a artei şi a împreju- 
rărilor în care creează artistul, iar nu de la aceea a re- 
acţiilor ei subiective etc. 


2 
Intuiţionismul O nouă direcţie, axată pe este- 
(Bergson și Croce) tica intuitiei, ca o reacţie îm- 


potriva psihologismului, se anunţă în pragul secolului 
nostru cu gînditori ca Bergson şi Croce. 

Cum H, Bergson susţine existența unei cunoaşteri in- 
tuitive (o intuiţie a existenţei intime a realităţii, în for- 
mele ei inaccesibile cunoaşterii empirice şi raţionale), 
superioară cunoaşterii intelectuale, el nu se distanţa în 
fond de şcoala lui Lipps. Ci, numind intuiţie „simpatia 
prin care ne transportăm în interiorul unui obiect, pen- 
tru a coincide cu ceea ce el are unic şi prin urmare 
inexplicabil“, sublinia că pentru a întui lucrurile trebuie 
să simpatizăm cu ele, căci fără simpatie nu există in- 
tuiţie. Dar, cum — în concepția sa — intuiţia nu e o 
operaţie comunicabilă cu ajutorul limbajului, ci e un 
act personal şi inexprimabil, inefabil şi deci încomuni- 

cabil, el îngusta în fond sfera simpatiei estetice. Creaţia 
artistică, obiectivarea unei viziuni pur interioare, devenea 
— în concepţia sa — artă pură, creaţie de dragul creaţiei 
şi — aici — intuiţia estetică, eliberată de orice influenţă 
a materiei, spiritul total despovărat de nevoile practice 
sînt apreciate ca fiind domeniul principal care trebuie 
cercetat. Ceea ce în optica unui idealism subiectiv à 


outrance ducea — pe alt plan — la dizolvarea esteticii, 
la surparea înseși bazelor acestei științe. 
Definind — în alt sens — arta ca intuiţie, de pe 


poziţii ce-l transcend pe Bergson, Croce acordă esteticii 
un nou suport teoretic. Dar, în acelaşi timp, limitind-o 
la artă (dacă orice intuiţie — în concepția sa — este artă, 
şi capacitatea artistică există potenţial în fiecare om, şi 
doar o diferenţă cantitativă, empirică, dar nu de esenţă, 
separă geniul de omul comun), Croce restringe în fond 
sfera esteticii la frumosul artistic, creaţie a omului. Şi 
exclude din cadrul ei — ca și Hegel — frumosul natural, 
un întreg sector al esteticii tradiţionale. Dar intuiţia — 
în concepţia sa — este expresie şi ea nu există decît în 
măsura în care se poate obiectiva în expresie. Ea este, 
în sfîrşit, prin aceasta chiar formă. Estetica studiază, 
astfel, după Croce, formele de manifestare ale expresiei, 
spre a determina pe această bază valoarea şi caracteris- 
ticile operei de artă, ale esteticului. 

Dar, forma e — pentru Croce — elaborarea, adică 
activitatea spirituală a expresiei, în opoziţie cu conţinu- 
tul, care este materie. Astfel estetica se va întemeia pe 
ideea că arta se identifică cu însăşi forma ei expresivă, 
în ultimă instanţă, limbajul. Această idee a fost siste- 
matic dezvoltată de Croce întiia oară în lucrarea sa 
Tesi fondamentali di um estetica come scienza dell es- 
pressione e linguistica generale (1900) şi apoi într-o formă 
mai completă în Estetica sa din 1902, definită ca o şti- 
ință a expresiei şi lingvistică generală. 

Privită în cadrul unui sistem unitar, conceput ca o 
„filosofie a spiritului — în care esteticii, ca primă 
treaptă a filosofiei cunoaşterii (a eoriei) îi urma logica 

— estetica devine la Croce o ştiinţă a formei intuitive a 
spiritului. Ea împarte — deci — filosofia cunoaşterii 
(teoria) cu logica, ştiinţa formei logice a spiritului, du- 
blate — în cadrul acestui sistem — de economie şi etică, 
corespunzind fiecare formei respective (economice sau 
etice) a spiritului, din filosofia acţiunii (a practicii). Şti- 
ință a cunoaşterii intuitive, estetica e, astfel, la Croce 
ştiinţa expresiei şi a lingvisticii, identitatea dintre artă 
şi expresie ducind — în concepţia sa — la identitatea 
dintre lingvistică şi estetică. „Ştiinţa artei şi cea a lim- 
bajului, estetica şi lingvistica, concepute ca ştiinţe pro- 
priu-zise, preciza Croce, nu sînt două lucruri distincte, 
ci unul şi acelaşi lucru. Lingvistica generală, în ceea ce 
are ea reductibil la filosofie, nu este altceva decit este- 
tica... Filosofia limbajului şi filosofia artei sînt acelaşi 
lucru. Pe o anumită treaptă de elaborare științifică, 
lingvistica, ca filosofie, trebuie să se contopească cu es- 
tetica, şi se conitopește, de fapt, fără să lase reziduuri“. 4! 

De aci dificultăţi care pun în discuţie nu numai locul 
esteticii, dar şi situaţia ei ca ştiinţă în sistemul lui Croce. 

Admiţind că se poate vorbi de estetică întocmai ca 
despre o poetică generală (fără ca prin aceasta să fie 
epuizată noţiunea de estetică), sau ca fiind „totalitatea 
tuturor limbajelor din toate artele“, esteticienii marxişti 
arată că „în ce privește însă lingvistica propriu-zisă, filo- 
sofia limbii şi filosofia artei urmăresc scopuri complet 
diferite... şi filosofia limbii face nemijlocit parte din 
domeniul ştiinţei, dar nicidecum din cel al esteticii“ ®. 

Avînd, de fapt, meritul de a privi, totuşi, arta în to- 
talitatea ei ca limbaj, stabilind — pe alt plan — elemen- 
tul comun tuturor artelor (deși în concepţia sa limbajul 
artistic e privit metafizic, nediferenţiat), Croce aşează 
estetica alături de logică, menţinîndu-se în optica lui 
Baumgarten. Dar expresia artistică nu poate fi subsu- 
mată — la Croce — conceptului logic. Separînd categoric 


41 Benedetto Croce, op. cit., p, 211-220 Moa Spn 
42 G. Dubov și V. Poliţţi, Benedetto Croce şi criza esteticii 
burgheze, în Studii critice de estetică, Bucuresti, 1966, pp. 117-118 

pe acest plan estetica — ca parte integrantă a filosofiei 
cunoașterii (a teoriei) în care spiritul teoretic se exprimă 
sub forma individualului de logică (în care spiritul teo- 
retic se manifestă sub forma universalului), fără a ieşi 
din impasul lui Baumgarten, Croce postula absoluta in- 
compatibilitate a ştiinţei cu arta, ceea ce însemna a pune 
în cele din urmă la îndoială însuşi dreptul esteticii la 
existenţă, privînd-o de atributele sale logice, raţionale, 
intelectuale, ştiinţifice. 

Privind el însuși estetica drept știința cunoaşterii in- 
tuitive, ca o ştiinţă a intuiției în genere, a treptei intui- 
tive a cunoaşterii, reducînd intuiţia la expresie, Croce 
o trata sub aspectul ei pur formal. Ignora existența es- 
tetică a artei, aspectul ei de creație a spiritului (rezervat 
în sistemul său voinţei ca formă a spiritului practic). 
Şi izola însăşi arta — în Estetica sa — ca o primă 
treaptă a cunoașterii (primare, prelogice)... 

Formalismul acestei concepţii a lui Croce, respins 
chiar de adepţii săi cei mai zeloşi (care nu acceptă iden- 
titatea dintre estetică și lingvistică) îl obligă la multe 
revizuiri. Estetica sa, ca o barcă pe valuri, se avîntă 
într-un lung şir de contradicții, care — în cele din urmă 
— o strivesc. 

Substituind, mai întîi, sub raport filosofic, conceptu- 
lui dezvoltării lineare a spiritului pe cele patru trepte 
(estetică, logică, economie și etică) pe acela — mai con- 
cret — al vieţii, al unei naturi în afara spiritului, al în- 
seși vieţii practice în care culmina cercul spiritual pre- 
cedent, Croce înțelege să satisfacă exigenţa unităţii cu 
teoria „circularităţii“ formelor spiritului, corectînd ca- 
racterul rigid şi mecanic al doctrinei sale. Iar pentru a 
salva estetica formală și estetica psihologică de unilate- 
ralitatea lor, Croce încearcă în curînd prin intermediul 
conceptului de „liricitate“ a plasa arta într-o nouă sin- 
teză, ca expresie a unui interior, ca percepţie imediată 
a imaginii sensibile în care materia şi forma apar într-o 
inseparabilă unitate. Deja în conferinţa sa Intuiţia pură 

şi caracterul liric al artei, ținută în 1908 la Heidelberg, 
reluată apoi în Breviario di estetica, Nuovi saggi di es- 
tetica şi Aesthetica in nuce (în care doctrina sa apare 
în forma ei cea mai matură), Croce abandona intelec- 
tualismul iniţial, unilateral al primelor formulări unde 
arta apărea doar ca o formă a cunoaşterii, şi încerca 
astfel să justifice caracterul emotiv şi contemplativ, prac- 
tic şi teoretic al artei, conciliind estetica conținutului cu 
estetica formei. 

De aci un nou val de contradicții şi — în albia ide- 
alistă a sistemului — noi salturi în gol. Dacă în prima 
Estetică autonomia artei şi distincţia treptelor erau sta- 
bilite în dauna supoziţiei idealiste a caracterului unitar 
şi absolut al spiritului în orice moment şi act al său, în 
scrierile ulterioare unitatea concepţiei se sacrifică în da- 
una consecvenţei sistemului. Lărgirea conceptului despre 
artă al lui Croce, realizabilă doar prin noi concesii, pro- 
voca noi fisuri sistemului său. 

Astfel, cel mai complicat sistem ştiinţific şi filosofic al 
vremii, cum a fost definit, sistemul lui Croce oferă esteticii 
un suport teoretic fluctuant şi labil. În decursul întregii 
lui activităţi, timp de aproape o jumătate de secol, Croce 
își dezvoltă cu inconsecvenţă concepţiile estetice, încît 
s-a observat, chiar, că în realitate e mai uşor să deduci 
dintr-o singură lucrare a sa cîteva filosofii ale artei 
(adesea mai bine de trei) decît o singură filosofie armo- 
nioasă şi închegată din toate lucrările sale. „Determinat 
de falsitatea poziţiilor ideologice de la care a pornit şi 
care au denaturat nu odată pătrunderea sa — adesea 
corectă şi profundă — în esența problemelor artei, dra- 
matismul întregii lui activităţi teoretice e, totodată, în 
funcţie de faptul că în concepţia sa, remarcă exegeții 
marxişti vorbind de „declinul şi prăbuşirea esteticii lui 
Croce“, s-au reflectat toate, sau aproape toate contradic- 
tiile şi deficienţele esteticii burgheze contemporane. 43 


43 Ibid., p. 70-99 

Estetica fenomenologică Dar, în secolul XX se ivesc 

elemente noi, care ridică o serie 
de probleme. Odată cu „reînvierea triumfală şi copleşi- 
toare a vechilor erori“, care păreau — cum gindea Croce 
— depășite, apar noi complicaţii privind sfera şi dome- 
niul esteticii. Obiectul acestei ştiinţe e supus unor aprige, 
necurmate discuţii. Se dezvoltă, pe un plan, se menţin 
vechi tendinţe. Se impun, pe alt plan, simultan noi 
direcţii. 

Ca o reacţie împotriva subiectivismului esteticii psi- 
hologice apare, în secolul nostru, estetica fenomenologică. 
Fondată de Husserl şi dezvoltată apoi de Max Scheller, 
fenomenologia devine una din orientările filosofiei ide- 
aliste cele mai influente, găsindu-şi adepţi ca Moritz 
Geiger, N. Hartmann şi — printre alţii — Roman Ingar- 
den şi Mikel Dufrenne, sau Camil Petrescu şi Victor 
Iancu, la noi. 

Dind o nouă accepţie intuitiei ca mijloc de cunoaștere 
(exprimabilă şi comunicabilă, călăuzită şi susţinută de 
factorii intelectuali), Husserl lansa — în fond — o nouă 
metodă de cercetare, declarată în curînd unicul mijloc 
de a afla adevărul. Esenţa cunoașterii logice nu constă în 
deducție sau inducţie, ori demonstraţie, ci în intuiţia 
nemijlocită, directă a trăsăturilor fundamentale ale exis- 
tenței, în cunoaşterea şi exprimarea acestora în realita- 
tea exterioară. Un apel la realitatea empirică a faptelor, 
la examinarea fenomenului artistic ut sic fără a gîndi 
în mod speculativ asupra lui. o întoarcere la obiect sau 
la lucruri, zu den Sachen selbst (Husserl) defineşte me- 
toda fenomenologică. De aci, cum scria Tudor Vianu, 
impresia că silinţele care o animă decurg într-un curios 
paralelism cu acelea care însufleţeau altădată reforma 
pozitivistă. De o parte şi de alta aceeași voinţă agnostică, 
aceeași tendinţă de a te refuza ctuzelor şi substanţelor, 
pentru a te menţine în regiunea exclusivă a fenomenelor. 
Dacă autonomizarea esteticii, constituirea ei ca o disci- 

plină particulară independentă — un proces deschis cu 
ajutorul metodei fenomenologice — aminteşte pozitiva- 
rea științelor, reclamată altădată de Auguste Comte, es- 
tetica fenomenologică este pozitivistă într-o măsură mult 
mai largă decît Filosofia artei a lui H, Taine, care nu era 
totuși străin de gîndul că aplică în estetică programul 
lui Comte. 44 

Fără a da propriu-zis o nouă încadrare esteticii ca 
știință şi o nouă perspectivă asupra domeniului ei, me- 
toda lui Husserl reprezintă — pe un plan — un progres 
în estetică. Mai întîi, circumscrie obiectul estetic (nu 
obiectul esteticii...) cu proprietăţile lui intrinsece, inde- 
pendente de relaţiile sale cu alte lucruri sau cu subiectul 
sub raport psihologic. O reacție împotriva tendinței de 
a dizolva, aşadar, obiectul estetic în, condiţiile lui cau- 
zale ori efectele lui emoţionale etc., privind opera de 
artă ca un obiect, în propriul său drept (in its own right, 
cu expresia lui Bell). Ceea ce însemna — pe de o parte 
— un afront adresat speculaţiei asupra motivelor exte- 
rioare ale activităţii creatoare a artistului sau a semni- 
ficaţiei metafizice a artei şi un imbold spre strădania 
de a studia îndeaproape şi de a descrie cu, exactitate 
„ce fel de lucru este arta și valoarea estetică, ce trăsă- 
turi le distinge de celelalte obiecte ale realităţii şi de 
celelalte valori ale spiritului“. 

Dacă veacul al XIX-lea a văzut înmulţindu-se la ne- 
sfîrşit numărul psihologilor şi sociologilor, al etnogră- 
filor, economiştilor, fiziologilor şi psihiatrilor care îşi 
aduceau contribuţia lor la luminarea motivelor şi a me- 
canismului creaţiei artistice şi a emoţiei estetice, multe 
din aceste cercetări savante porneau — observa Tudor 
Vianu — de la o reprezentare cu totul sumară şi imper- 
fectă a obiectului pe care îl explicau; încît se ajungea la 
situaţia cu totul paradoxală că se tindea la explicarea 
unor fenomene în ele însele rămase obscure. Estetica 
fenomenologică a însemnat „o reacţie față de această 


44 Tudor Vianu, Studii de filosofie și estetică, Bucureşti, f, a., 
p. 98 

stare de lucruri“. Ea marchează momentul în care direc- 
ţia studiilor de estetică trece din nou în mîna unor oameni 
care au experienţa apropiată și familiară a realităţii 
estetice, adică a unor cercetători pentru care conștiința 
vie a acestora din urmă nu se îneacă în preocuparea de 
a le găsi cauzele empirice sau semnificaţia filosofică... 
Restituind bogăției realităţii „drepturile ei“ — cel puţin 
teoretic — fenomenologia înclina spre un „pluralism 
necesar chiar lucrării de nuanţare a explicaţiei“ şi — 
ipotetic — spre o mai fină cunoaștere a cauzelor, des- 
chizind — pe acest plan — noi orizonturi esteticii gene- 
tice şi explicative. Meritul esteticii fenomenologice stă în 
descoperirea adevărului că există structuri obiective ale 
artei și în îndrumarea cercetării către studiul lor des- 
criptiv. 45 Nu e mai puţin adevărat că limitele acestei 
metode (dacă nu putem vorbi aci de un sistem) se resimt, 
pe de o parte, în contradicţiile, pe de alta în ambitiile fi- 
losofice ale adepților săi. 

Mai întîi, dacă Geiger susţine ideea orientării este- 
ticii spre percepția esenţelor nu ca ceva constind în ele 
însele ci ca „ceva constînd în obiect“ si în acest mod 
el plasează estetica — teoretic — pe solul obiectivis- 
mului (auf dem Boden des Objektivismus), pentru a- 
celaşi Geiger esteticul constă „nu în constituirea reală a 
obiectului, ci în constituţia fenomenală“. Ceea ce vine 
din paradoxul metodei fenomenologice. Ea are în ve- 
dere nu lucruri reale, nu obiecte concrete şi reflec- 
tarea lor în conştiinţă, ci obiectele „ideale“ care n-au nici 
o legătură cu lumea materială şi cu obiectele concrete 
care ne cad sub simţuri. Bazată — în fond — pe des- 
crierea datelor nemijlocite ale conştiinţei, pe intuiţia in- 
telectuală cu ajutorul căreia se ajunge la înţelegerea 
„esenței“ obiectelor ideale, ea declară însă formele și 
relaţiile logice ca o existenţă „ideală“, primordială, în 
care prin intermediul intuiţiei scoatem în evidenţă prin- 
cipiile şi conţinutul științei ca şi trăsăturile fundamentale 


45 Ibid., p. 99-100 

ale realității. Dualitatea dintre obiectul real (obiectiv 
existent) şi cel ideal, aflat în conștiință (în conștiința 
pură, transcendentală, nu în conștiința noastră reală), 
circumscrie domeniul investigat de această metodă, re- 
dus la existenţialitatea ideală a lumii fenomenale, deși 
independent de conştiinţă, în funcţie de datele ei... 

Această contradicţie de fond a metodei fenomenolo- 
gice se reflectă eo ipso în estetică. Desprinzind arta de 
coordonatele ei temporale, istorice, estetica fenomeno- 
logică nu se preocupă atît să, explice opera de artă în 
sine, să-i cunoască structura interioară şi multiplele ei 
implicaţii în lumea reală, cît să descifreze esenţa ideală 
a operei, să cunoască structurile ideale ale artei, să in- 
ventarieze „într-un spirit oarecum alexandrin“ (Tudor 
Vianu) aceste structuri. 

În al doilea rînd, îngustînd — pe de o parte — dome- 
niul esteticii, ea îl lărgea — pe de alta — în mod con- 
siderabil. 

În concluziile sale la Logica formală si transcedentală, 
Husserl dă unei estetici transcedentale „lărgite“ (depăşind 
astfel termenii kantieni) sarcina unei prime întemeieri 
radicale a unei „logici a lumii“ (Welt-Logik) ca o onto- 
logie eidetică a unui „apriori universal“, El adăuga că 
acest logos al lumii estetice se preta unei ştiinţe autentice 
în măsura în care reușea să fundeze propria cercetare 
constitutivă transcendentală, şi că o atare anchetă se 
pune ca o „ştiinţă extrem de bogată şi de dificilă“. 46 

Dificultăţile unei astfel de ştiinţe estetice fenomeno- 
logice (și „transcendentale şi radicale“), întrevăzute de alt- 
minteri de însuși Husserl, reies profilate din această idee, 
dacă nu din însuși sensul general al gîndirii sale. Re- 
zultă că această ştiinţă estetică transcedentală se consti- 
tuie ca analiză estetică a percepţiei, a intuiţiei şi a ima- 
ginaţiei și de asemenea a instituirii posibile a prezenței 
în obiectul estetic sau artistic. O cercetare de acest gen 
implică îndeosebi că cercetătorul se mişcă înlăuntrul unor 
tea eee 


46 Ed. Husserl, Formale und Transcendentale Logik, Halle, 
1929, p. 256-257 


CE Scanned with OKEN Scanner 


62/JESTETICA ÎN MERS 


sfere variate de relaţii şi nu e fixat la o polaritate 
sau alta (la subiect sau la obiect, la eu sau la lume), ci 
se mişcă în relaţie... Or, intervenţia reflecţiei în această 
relaţie, adică integrarea experienței la condiţiile experien- 
tei înseși, sau inserţia cercetătorului în dinamica cimpu- 
lui, reclamă o teorie generalizată a imaginaţiei creatoare, 
pusă în strîns raport cu o teorie a percepţiei în genere. 47 

Pe de o parte, aşadar, o alunecare spre pozitivism. 
Pe de alta, metafizică pură. Pe de o parte, estetica în- 
teleasă ca o disciplină filosofică ce se comportă față de 
ştiinţa particulară a esteticii întocmai ca filosofia na- 
turii fată de științele naturale (Geiger). Pe de alta, o es- 
tetică privită de Husserl ca „o logică a lumii“... 

Avînd astfel cînd o sferă prea îngustă, cînd o sferă 
prea largă, oscilind între polii unor vii contradicții, es- 
tetica fenomenologică nu rezolvă problema definirii. do- 
meniului propriu al esteticii. După cum, în acelaşi timp, 
unicitatea şi originalitatea operei de artă fiind socotite 
de fenomenologi ca o piedică în calea descrierii şi teore- 
tizării artei, ea lasă în suspensie obiectul estetic, pro- 
blemele lui. 

În al doilea rînd, dacă ştiinţa estetică este una din 
puţinele discipline care nu vor să cerceteze realitatea de 
fapt a obiectelor lor, şi de îndată ce intră în joc chestiuni 
de realitate sau chestiuni de dependențe demonstrabile 
prin raţionament, trec pe primul plan alte metode, cum 
spunea Geiger, sfera de aplicaţie a metodei fenomeno- 
logice este aci limitată. Şi, deşi se constituie sub steaua 
ambiţiei de a „renunţa la ipoteze cu privire la firea 
adîncă sau la modul de producere al fenomenului estetic, 
pentru a-l considera în el însuși şi a-l descrie în alcă- 
tuirea lui“, — dacă astfel de probleme constituţionale 
nu pot fi soluționate prin investigaţii de esenţă fenome- 
nologică, şi ultimul rezultat la care poate ajunge știința 
particulară a esteticii e să sistematizeze întregul dome- 


47 Dino Formaggio, L'idea di artisticită, Della „morte dell 
arte“ al Ricominciamento dell'estetica filosofica, Milano, 1962, p. 
263-264 ` 

niu estetic cu ajutorul unui număr mic de principii 
valorificatoare —, ea creează în fond noj şi adînci com- 
plicații acestei ştiinţe. Iar, prin excluderea din sfera sa 
de investigație a studiului raporturilor dintre artă şi 
realitate, dintre ceea ce semnifică arta ca reflectare spe- 
cifică a lumii reale, prin introducerea termenilor de 
exclusivitate între ideal şi real în artă, metoda fenome- 
nologică, cu toate contribuţiile ei, a condus adeseori arta 
şi cercetarea estetică spre zonele iraționalismului, la se- 
pararea metafizică a factorilor de valoare, de formele lor 
de esenţializare. 483 Şi, în ciuda ideii de a apare sub stea- 
gul anti-psihologismului, bazată — în esenţă — pe me- 
toda intuiției, de pe poziţii idealist-subiective dind — 
în ultimă instanţă — fenomenologia plăcerii estetice, ea 
recidivează în psihologism. 

În fine, prin lipsa unei argumentări ştiinţifice, prin 
importanța dată intuiţiei şi mai ales prin specificul a- 
cestei intuiţii, într-un anume sens „o metodă literară“ 49 
ea îşi bara — în fond — calea. În acest sens, fără capa- 
citatea de a pătrunde interioritatea actului. estetic în 
genere, privind însuşirile exterioare ale ârtei, cum admit 
Și exegeții idealişti, „poziţia fenomenologică nu e con- 
cluzivă, ci pur descriptivă“. 50 

Dacă pentru adepţii „simpatiei estetice“ frumosul şi 
arta sint studiate prin prisma acţiunii lor psihologice 
asupra noastră, iar în estetica fenomenologică „esenţa“ 
creației artistice, structura permanentă şi ideală a for- 
melor ei tipice constituie un obiectiv al cercetării, opo- 
ziţia dintre teoriile simpatiei şi intuiţiei estetice, observa 
Tudor Vianu, reproduce vechiul contrast dintre idealism 
Și formalism, mai exact, dintre estetica conţinutului Şi 
„estetica formei, 

Paralel, pe alt plan, vechea „dicotomie originară“, care 
traversa în esenţă gîndirea estetică a secolului al XIX-lea, 


48 Gh, -Stroia, Obiectul, metodologia şi însemnătatea este- 
ticii, Bucureşti, 1967, p. 33-34 Ă 

49 Camil Petrescu, Teze și antiteze, Bucureşti, f. a., p. 195 _ 

50 Franco Miele, Teoria e storia dell'estetica, Roma, 1965, 
p. 629 $ 

se afirmă din nou şi mai categoric în secolul nostru. 
Dacă simpatia estetică poate fi declanșată şi în contact 
cu natura, iar intuiţia estetică reprezintă în esenţă un 
mod special de organizare a lumii şi presupune activi- 
tatea artistului, una echivalează cu o teorie subiectivă 
a frumosului, cealaltă cu o teorie specială a artei.5l 
Dar subiective — în fond — deopotrivă, deci irelevante 
sub raport științific, în diversitatea lor, teoriile simpatiei 
şi intuiţiei estetice, în ciuda unor noi şi importante efor- 
turi de a delimita sfera acestei ştiinţe, nu pot scoate 
estetica din impasul în care o lăsa de fapt secolul al 
XIX-lea. | 


V 

1 
Estetica şi „știința Secolul XX prelua — pe acest 
generală a artei“. plan — o discutabilă şi grea 


moştenire. În acelaşi timp, se- 

colul unor grave mutații soci- 
ale, politice şi ideologice şi al unor noi şi largi perspec- 
tive privind dezvoltarea culturii şi artei — secolul XX 
pune estetica în fața unor noi şi grele încercări. Pe de 
o parte, gîndirea estetică a vremii nu mai poate ignora 
procesele vii ale evoluției contemporane a artei, care 
parcurge una din cele mai agitate etape din istoria ei. 
Pe de alta, însăşi soarta acestei ştiinţe, ale cărei domenii 
sînt încă în litigiu, e pusă în joc. 

Dacă o teorie a frumosului propriu-zis, pentru care 
estetica vremii nu mai prezintă un special interes, părea 
acum tardivă, sau anacronică (dacă nu imposibilă), o 
teorie a artei, independentă de ştiinţele care-i pot veni 


51 Tudor Vianu, Istoria esteticii de la Kant pînă azi, Bucu- 
reşti, 1934, p. 35 

în sprijin, devenea cu atit mai mult necesară cu cit — 
irezolvabilă în secolul al XIX-lea — opoziţia dintre fru- 
mos şi artă, în pragul veacului nostru, izbucnește din 
Nou... 

De aci — tot mai evidentă — tendinţa de a separa 
cele două principii în opoziția cărora culmina de fapt 
criza esteticii postlantiene în pragul noului secol. 

Încă în ultimii ani ai secolului al XIX-lea enigma 
creaţiei artistice atrage îndeosebi atenţia cercetătorilor. 
Prin concursul unor discipline conexe, estetica e în faţa 
unui grup de probleme privind analiza conţinutului artei, 
evoluţia spirituală a creaţiei artistice, rolul ei social, sau 
legile care conduc şi explică procesele artei, ca pro- 
bleme în afara sferei frumosului. şi externe esteticii tra- 
diţionale. 

Dacă estetica speculativă, cu Jonas Cohn. care pu- 
blică în 1901 o. Estetică. generală (Allgemeine Asthetik) 
— şi estetica psihologică, cu Muller-Freientels (care tinde 
spre o psihologie: a artei) ne apar; mai. ales confuze şi 
amorfe, e tocmai fiindcă. aci, pe de o parte, concepţia 
artei e subordonată noţiunii frumosului şi aceasta din 
urmă este, la rîndul ei 5, confuză .și nedeterminată, toc- 
mai fiindcă e considerată în funcţie de artă: 

O nouă distincţie se impunea, deci, bazată pe diso- 
cieri mai adinci între frumos și artă, de o parte, de 
alta între artă şi emoția estetică subiectivă, pe care o 
trezeşte, Dacă nu e adevărat că arta apare şi ia o formă 
sau alta numai în vederea unui ecou subiectiv, pe care-l 
produce, şi formele în care se exprimă șînt determinate 
mai ales de condiţiile ei obiective, o inversare a per- 
spectivei esteticii se dovedea cu atit mai necesară. Pre- 
cum, în acelaşi timp, dacă în mod ştiinţific e cu nepu- 
tinţă a înţelege creaţia artistică prin efectul ei psihologic, 
şi există o dialectică specială a creaţiei artistice, con- 
dusă de legi cu totul diferite de cele ale emoţiei estetice, o 
teorie a artei pe criterii obiective se impunea de la sine. 


52 G, M.-Tagliabue, L'esthétique contemporaine, Milano, 1960, 
p. 119 | 

În legătură cu recunoaşterea acestui fapt a putut 
preconiza Max Dessoir ceea ce numea Tudor Vianu „o 
nouă poziţie obiectivistă în problemele artei“. În Con- 
tribuţii la estetică (Beiträge zur Aesthetik, 1899—1902), 
în Estetica şi știința generală a artei (Aesthetik und Allge- 
meine ISunstivissenschaft, 1906) şi apoi în revista sa 
Zeitschrift für Aesthetik und Allgemeine ISunstwissen- 
schaft — o vreme singurul periodic mondial dedicat 
problemelor esteticii — ca şi în culegerea sa de studii 
şi eseuri Beiträge zur Allgemeine HKunstwissenschaft 
(1922), Max Dessoir dă expresie tendinței de a separa 
cele două domenii, dintre care îndeosebi cel al artei, 
extins prin concursul unor cercetări de amploare privind 
problematica sa specială, depășea în mod flagrant sfera 
esteticii. 

Pornind — şi el — de la psihologism, dar evoluînd 
spre un punct de vedere obiectiv în investigația ştiin- 
ţilică a artei, Max Dessoir sparge gheaţa. El dă — în 
primul rind — o critică radicală a esteticii „simpatiei“ şi 
— în fond — a esteticii psihologice în genere. Supune 
unei riguroase analize conceptul esteticii şi stabileşte, 
în acelaşi timp, noi distincţii între cele trei concepte 
fundamentale (frumos, estetic, artă) care nu pot fi iden- 
tificate în cuprinsul unei științe unice. Sentimentul es- 
tetic nu e, de fapt, cu necesitate legat de creaţia artis- 
tică, putind rezulta şi din contemplarea unui peisaj 
natural. Creaţia artistică, la rîndul ei, nu se epuizează 
în sfera esteticii. Ea implică o angajare concretă şi în 
sfera vieţii sociale, a vieţii morale, religioase ete. A 
reduce, deci, arta la înfăţişarea ei pur estetică înseamnă 
a o considera parţial, în mod arbitrar. Nici esteticul nu 
se rezumă la artistic, nici artisticul nu se restringe în 
êstetic... 

În baza acestor premise, Dessoir — relevînd totodată 
incompetenta unei pure teorii abstracte a esteticii gene- 
rale în problemele concrete ale artei — smulge sfera 
artei din estetică, Bazîndu-şi concepţia sa pe distincţia 
dintre estetică (o știință a frumosului) și știința gene- 

rală a artei (allgemeine Kunstwissenschaft), divide prin- 
cipala sa operă în două părți: întiia, Estetica şi a doua 
Ştiinţa generală a artei, rezervindu-i acesteia sfera artei, 
adică problemele creaţiei artistice, ca și cele privind per- 
sonalitatea artistului, sau locul şi funcţia artei, relaţiile 
ei cu ştiinţa, religia, filosofia şi cu viaţa socială în an- 
samblu. 

Paralel, Hugo Spietzer, în Untersuchung zur Theorie 
und Geschichte der Aesthetik (Cercetare asupra teoriei 
și istoriei esteticii, 1903) — cultivă ideea unei ştiinţe 
a artei avînd ca obiect fenomenele artistice sub aspectele 
lor eteronome. Cum, prin însăși esenţa ei, arta poate 
stirni efecte considerabile care sînt în afara esteticii şi 
nu pot fi concepute de ea, arta depăşeşte limitele pe 
care i le impune estetica, 

La rîndul său, R. Hamann — în baza distincţiei dintre 
frumos şi estetic, inclusiv dintre estetic şi artă — în 
Estetica sa (Aesthetik, 1911) reduce, într-un sens, fru- 
museţea la formă (proporţie, ritm, simetrie etc.). Dar prin 
natura ei arta satisface şi unele interese morale, reli- 
gioase etc. Şi ca atare (de cele mai multe ori „ilustrare 
de idei“) arta nu e în genere pur „estetică“, şi cu atât 
mai puţin cu necesitate „frumoasă“, | 

În acelaşi sens, Wilhelm Worringer, în celebra-i lu- 
crare Abstraktion und Einfiihlung (Abstracţie şi intro- 
patie, 1908) admite că legile specifice artei n-au princi- 
pial nimic comun cu estetica frumosului natural 5. Şi 
mai tranşant — în lucrarea sa Formprobleme der Gothik 
(1911) — observînd că estetica este incapabilă a-și extinde 
autoritatea asupra întregii complexităţi a artei (şi ple- 
cînd de la principiul sărac al frumosului, să explice şi 
lucrurile care au o altă bază decit frumosul), arată că 
„folosul său nu va fi decit iluzoriu“ şi dominaţia sa 
devine „o uzurpare insuportabilă“. O separare categorică 


53 Wilhelm Worringer, Abstracţie si introvati B 
1970. p. 22 i patie, Bucureşti, 

între estetică şi teoria obiectivă a artei este de aceea 
„cea mai vitală cerinţă a unei cercetări serioase în do- 
meniul ştiinţei artelor“, 5% 


2 


O clariticare În mersul ei, estetica ajunge în 
| acest punct la o clariticare. 
Dacă. „revolta împotriva unilateralităţii esteticii“ viza 
aci „un cîmp de investigaţie mai larg şi o instrumen- 
taţie mai suplă, în conformitate cu fenomenele artistice 
vechi şi recente, neluate în seamă de către teoreticienii 
frumosului“ 55, ea atinge un moment categoric mai grav 
odată cu Utitz. | 
Poziţia lui Utitz coincide de fapt cu aceea a lui Wor- 
ringer. Răspunsul este acelaşi : Esenţialul în artă nu se 
cuprinde în momentul estetic ; punctul de plecare al in- 
vestigaţiei n-ar fi deci estetica. Dacă Worringer nu trage 
însă toate concluziile care derivă de aici (în sensul că nu 
separă în mod net ştiinţa artei de estetică), „revolta“ lui 
Utitz duce efectiv la o adevărată ruptură. Deşi — în ce 
privește importanţa esteticului — în opera sa apar con- 
tradicţii şi ezitări (uneori crede, alteori nu, că elemen- 
tul estetic- ar fi esenţial sau de importanţă capitală în 
artă), avînd — în concepţia sa — facultatea de a în- 
corpora şi transmite valori care depășesc sfera esteticii, 
arta nu poate îi redusă la elementul estetic. Astfel in- 
capabilă să explice în fond arta (dacă, plecînd numai 
de la momentul estetic, noi n-am fi în măsură de a aborda 
fenomenele cele mai importante ale evoluţiei sale şi n-am 
găsi calea care să ne conducă la înțelegerea autentică a 
operei), estetica va ceda aci locul științei generale a ar- 
tei, care își află în Utitz un fanatic adept. Alături de 
estetică el pretinde că există loc pentru o altă ştiinţă 
distinctă, ştiinţa artei, care va examina legile artei, în 


54 Ibid., p. 137 | 
55 Ion Ianoși, Dialectica și estetica, Bucureşti, 1971, p.. 140 

timp ce estetica va examina natura faptelor estetice şi 
valoarea lor. Estetica a voit, spunea Utitz, să împieteze 
asupra domeniului artei şi să anexeze ştiinţa artei. Dar, 
adăuga el, în fața operei de artă estetica nu ne-ar da 
decît o impresie inexactă şi ea n-are s-o judece. În schimb, 
ştiinţa artei ne va ajuta s-o înțelegem din punctul de 
vedere al valorii. 

Astfel, estetica şi știința artei sînt într-adevăr dis- 
tinete. 58 - l 

La obiecțiile lui Volkelt (care gîndea că limitele pe 
care ştiinţa artei le aduce esteticianului, le aduce de a- 
semenea şi sociologului, psihologului şi pedagogului), Utitz 
arată că Volkelt lupta aci cu morile de vint. Pentru că 
știința artei n-are atari pretenţii. Ea nu împiedică nici o 
disciplină să conceapă arta dintr-un punct de vedere 
oarecare. Dar Utitz crede arta în plin drept de a avea o 
ştiinţă a sa, care ar concepe-o din punctul ei de velere 
propriu-zis. El aduce mărturia mai multor esteticieni, 
care — fideli esteticii — acceptă ştiinţa artei. Astfel, 
O. Külpe, deşi extinde estetica pe tărimul artei, acceptă 
Știința artei ca studiu mai vast. Dacă Worringer crede 
chiar necesară o separare radicală a ştiinţei artei de 
estetică, Utitz insistă asupra faptului că judecata de 
ansamblu în impresia artei nu va putea veni decît din 
punctul de vedere al ştiinţei artei. Astfel, Worringer s-a 
găsit în faţa problemei unei separări a esteticii de ştiinţa 
artei ; dar el n-a executat această separare în mod net. Pe 
de o parte, el n-a „tranşat-o« la locul cel bun, n-a pla- 
sat-o în mod logic. Pe de alta, el a pierdut din vedere 
că între cele două soluții opuse (identificarea şi separa- 
rea completă) există și. alte posibilităţi ; ştiinţa artei nu 
exclude raportul problemelor artei cu cele ale esteticii. 
Cînd Volkelt se opune lui Dessoir, apărînd drepturile es- 
teticii de a studia arta în totalitate, în toată amploarea 
ei (admiţind că dacă estetica se leagă mai ales de ele- 
mentul estetic în artă, aceasta n-o împiedică a considera 
şi partea religioasă, etică, sociologică). Utitz găsea că 


56 G. M.-Tagliabue, op. cit., p. 1227 

aceste conţinuturi complimentare (de care vorbea Volkelt) 
sînt străine esteticii, îi sînt exterioare, o tulbură şi chiar 
o rănesc. Iar dacă orice atitudine în fața artei, depăşind 
atitudinea estetică, e în mod necesar conceptuală şi străină 
conținutului operei (cum spunea Ewerth), stăruind asu- 
pra ideii că — prin natura ei — arta exercită funcţii 
care nu ţin strîns de aspectul estetic, Utitz concepe ştiinţa 
generală a artei ca o disciplină aparte, alături de estetică. 
Aceasta din urmă avînd să îmbrăţişeze exclusiv sfera 
existenţei estetice (ca estetică pură, căreia i se refuză 
capacitatea de a epuiza conţinutul real şi complex al 
creaţiei artistice, cu un cuvint studiul artei) răminea o 
ştiinţă a frumosului şi a legilor lui, a faptelor estetice în 
genere, menţinîndu-şi astfel domeniul ei propriu. Ca o 
ştiinţă aparte, alături de estetică, însă, ştiinţa generală 
a artei nu exclude raportul problemelor artei cu cele ale 
esteticii, ci stabileşte cu ea un acord relativ. Sancţionat 
într-un sens la primul Congres Internaţional de Estetică 
de la Berlin în 1913, dedicat special studiilor de estetică 
şi ştiinţa artei (în spiritul lui Dessoir, care îl prezida) şi 
adoptat curînd — oficial — la Sorbona prin crearea cate- 
drei de estetică și ştiinţa artei pentru Victor Basch, acest 
acord se menţine în principiu pînă la cel de al doilea 
Congres de estetică şi știința artei, organizat la Paris 
în 1937, şi — tacit — pînă azi... 


3 


„Știința artei e altceva“ După Utitz, Geiger etc., majo- 

| ritatea esteticienilor Jranchis- 
sent la limite şi trec în domeniul ştiinţei artei. 57 În ideea 
că „știința artei“ ar fi încununarea esteticii însăşi, ca 
un. răspuns adecyat problemelor şi structurilor obiective 
ivite în cîmpul artei, încă în 1920, Victor Basch, la Sor- 
bona, vorbea de o „science de Vart“ descătuşată de alte 


__57 Milda-Bites Palévitch, Essai sur les tendances critiques et 
scientifiques de l'esthétique allemande contemporaine, Paris, 1926, 
p. 218 ; D că 

științe, şi arăta că e necesară o distincţie între proble- 
mele propriu-zis estetice și problemele artistice. După 
Basch, ştiinţa artei ar fi încununarea cea mai recentă a 
esteticii înseşi, ca un răspuns adecvat problemelor şi 
structurilor obiective ivite în cîmpul artei. 

Ch. Lalo concepe de asemenea o multiformă science 
générale de Vart, la care spera, prin analizele sale pri- 
vind raporturile dintre artă Şi viaţă, să aducă o „modestă 
contribuție“, r 

La rîndul său, Étienne Souriau, continuatorul lui Ch. 
Lalo la Sorbona, în Viitorul esteticii (L'avenir de Veste- 
tique, 1929) — fără echivoc — arăta că „Ştiinţa artei e 
altceva“. 

Dar mai ales în Germania, în. cadrul conceptului ge- 
neral de „estetică şi ştiinţa generală a artei“, propus de 
Max Dessoir 5, intervine Edgar Wind (din a cărui dizer- 
taţie ® Erwin Panofsky prelua idei importante. Lucrarea 
acestuia Asupra relaţiei dintre istoria artei şi teoria artei 
(Uber das Verhăltnis der Kunstgeschichte zur Kunsttheo- 
rie, 1925) ca şi lucrările lui Hans Sedlmayer, pentru de- 
finirea unei „severe ştiinţe a artei“, rămîn fundamentale. 

Reafirmată în lucrările unui Henrich Liitzeler sau Wil- 
helm Perpeet (postulînd „necesitatea studiului istorico- 
teoretic al operelor de artă concrete). ştiinţa generală a 
artei s-a înscris ca atare ca tendință dominantă a se- 
colului, favorabilă particularizărilor în cunoştinţă de 
cauză“. 59 În lucrarea sa Kunsterfahrung und Kunstwis- 
senschajt (Experienţa artei şi știința artei), 1975, Heinrich 
Liitzeler dă o veritabilă istorie a științei artei de la ori- 
gini pînă în prezent. Ia în studiu bazele teoretice ale aces- 
tei ştiinţe (în ordinea cunoașterii, a interpretării şi înțe- 
legerii artei), în descrierea și evaluarea oparei de artă, 
inclusiv întemeierea heteronomă a ştiinţei artei (în ra- 


58 K, E. Gilbert şi H, Kuhn, Istoria esteticii, Bucureşti, 1972, 


ii Asthetischer und Kunstwissenschajtlicher Gegenstand (O- 
biectul estetic și obiectul științei artei), Hamburg, 1922 | 
59 Ion Ianoși, Pledoarie pentru „filosofia artei“, în Estetica 
filosofică şi științele artei, Bucureşti, 1972, p. 43 

port cu teologia, filosofia, estetica, filosofia artei, psiho- 
Jogia, istoria sociologică a artei, matematica şi ştiinţele 
naturii), apoi întemeierea autonomă a ştiinţei artei, pri- 
vind arta în elementele ei constitutive, opera de artă ca 
unitate şi totalitate, microstructură și macrostructură. 
Separă istoria artei (ca istorie a spiritului) de ştiinţa ar- 
tei şi celelalte ştiinţe şi definește caracterul particular și 
însemnătatea științei artei, ca O ştiinţă specială sieşi-su- 
ficientă, cuprinzătoare, privind cercetarea artei şi a lumii 
artei ca sistem... 

Indiferent de concluziile acestui periplu, privind si- 
tuaţia actuală a esteticii (asupra căreia vom reveni), pro- 
blema relaţiilor sale cu arta (implicit cu știința generală 
a artei, care-şi revendică sfera ei) se reduce în fond la 
următoarea întrebare : Este estetica știința artei ? Dacă 


nu, de ce nu ?... 
La această întrebare un răspuns vine din analiza prin- 


cipiilor care duc la apariţia unei științe și explică — în 
raport cu alte ştiinţe — constituirea ei ca atare, inclusiv 


numele ei. 

„Pentru a defini o ştiinţă este su- 
ficient a clarifica lucrurile de care 
se ocupă şi gîndirile despre lucru- 
rile respective“. 


Fr. Ergels 
ï 
} 
Spre ştiinţa artei Înainte de a proceda la cerceta- 


rea principiilor unei ştiinţe tre- 
buie să ne facem o idee precisă asupra limitelor în care 
ea trebuie să se închidă, cum spunea Kant, s-o distingem 
de toate cele cu care ea are vreo analogie, cu un cuvint, 
s-o definim, | | 

Admiţind că o ştiinţă işi defineşte domeniul, dacă nu 
se constituie ca atare, prin însuși numele ei, problema 
pe care o ridică apariţia unei ştiinţe generale a artei, 
spre care se îndreaptă epoca noastră, este, deci, pro- 
blema numelui ei. 

Dar numele, în sensul ideal al cuvîntului, comportă în 
sine valenţe — în mod nemijlocit — ţinind de obiect. 
Pentru babiloneni a fixa numele însemna a fixa destinul. 
La sumerieni, nam însemna destinul. Și la greci fatum= 
logos=—nomos, — rădăcina din care derivă nomen, ger- 
manul Name (adică numele). Îndicînd şi familia (nea- 
mul) sau faima, deci însemnătatea persoanei şi/sau 
— în genere — a obiectului de care se leagă, numele pri- 
veşte atit originea cît şi — în cazul ştiinţei — domeniul 
asupra căruia îşi extinde hotarele. A determina, astfel, 
numele unei științe înseamnă a determina frontierele do- 
meniului său, a-i fixa locul în ierarhia ştiințelori şi — în 
acest sens — a-i prescrie destinul. i 

Ideea de a gîndi asupra artei, de a teoretiza rolul şi 
rostul ei, preocupă din cele mai vechi timpuri pe om. 
De-a lungul multor secole arta constituie un obiect al 


13 


a a a a A i cl 

cunoaşterii, al științei. Şi, dacă „o filosofie a frumosului 
şi o ştiinţă a artei sînt mai vechi ca estetica“ (dezvolta- 
rea lor paralelă datează din antichitatea elină şi de la 
opţiunile platoniene şi aristotelice pină la un punct dis- 
tincte şi opuse ; iar adversitatea lor o reeditează... ascu- 
tit în antichitatea romană şi în evul mediu latin, specu- 
lativismul prin spiritul său neoplatonic şi poeticile, re- 
toricile, stilisticile prin litera lor, neoaristotelice“ f) nu pu- 
tem ignora vechimea acestei ştiinţe ale cărei origini se 
anunţă în gîndirea Orientului antic, în forme sincronice, 
la hinduşi şi chinezi. În evul mediu latin, Toma de Aquino 
şi alţii disting între frumos (cunoaşterea esenţelor inte- 
ligibile) şi artă (recta ratio factibilium). În Renaștere, lui 
Galilei şi mai ales lui Leon Battista Alberti li se re- 
cunoaște meritul întemeierii unei ştiinţe moderne a artei. 

Dar numele unei atari ştiinţe nu apare. Printre ştiin- 
tele în floare în antichitate nu se indică o ştiinţă a ar- 
tei. Nici evul mediu şi nici Renaşterea n-au cunoscut o 
știință putînd fi numită — pe drept cuvint — ştiinţa ar- 
tei. Pînă la Baumgarten nu s-a propus numele unei şti- 
inţe avînd ca obiect al său arta in genere. În Meditaţiile 
sale şi în Aesthetica sa, Baumgarten e cel dintii care de- 
fineşte estetica şi... „teoria artelor libere“. Incontestabil, 
el are meritul de a da un nou și enorm impuls studiului 
teoretic. al artei din perspectiva acestei ştiinţe, care a in- 
trat în uz abia în secolul al XVIII-lea, iar începînd cu 
secolul al XIX-lea a căpătat o însemnătate mai largă, de- 
păşind sensul ei iniţial. Căci, definită de Baumgarten ca 
știința cunoașterii sensitive, estetice ”, estetica era, eti- 
mologic, doctrina senzatiei, doctrina simţirii, a sentimen- 
tului (cf. Meditationes philosophicae de nonnulis ad 
poema pertinentibus, Halle, 1735), sau „doctrina perfec- 
ţiunii cunoașterii senzitive ca atare, care e frumuseţea“ 
(Aesthetica, 14)... Obiectele esteticii sînt, în această ac- 


1 Ion Ianoşi, Pledoarie pentru „Filosofia artei“, în Estetica fi- 
losojică și științele artei, București, 1972, p. 43 , 

*) aisthesis = simţ, senzație, percepție senzorială, simţire, 
sentiment. 

cepţie, faptele sensibile (tà aisthetă), distincte de cele 
mentale (tà noetà). Ca o disciplină de sine stătătoare, este- 
tica înscrie astfel arta printre fenomenele sensibile (este- 
tice), limitînd — într-un sens definit ab initio — optica 
sa asūpra artei. 

Dificultatea de a concepe estetica în acelaşi timp ca 
o teorie a cunoaşterii sensibile şi ca o teorie a artei o re- 
leva însuşi Baumgarten, pentru care distincţia între fap- 
tele sensibile (tă aisthetă) şi faptele intelectuale (tă noetă) 
duce la a considera estetica o gnoseologie inferioară şi nu 
o teorie a obiectului (artei) în sensul propriu al cuvintu- 
lui. Chiar în concepţia lui Baumgarten, prima condiţie a 
creaţiei artistice este dispoziţia naturală (înnăscută) a su- 
fletului pentru gîndirea frumoasă (ad pulcre cogitandum). 
Ceea ce plasează în fond arta în domeniul faptelor men- 
tale. Astfel, distincţia atit de categorică pe care o făcea 
Baumgarten între faptele sensibile şi cele mentale e aci 
relativă. Căci arta e în esenţă cosa mentale. Faptele este- 
tice — în artă — sînt prin semnificația lor fapte noetice. 
Procesele de adincime ale dezvoltării și esenței artei nu 
se află în planul estetic (sensibil), deși se organizează 
în el. Cugetările, ordinea, semnificația — cele trei ele- 
mente ale perfecțiunii estetice sînt — prin natura lor — 
spirituale, Astfel, şi la Kant, arta nu e frumuseţea pură, 
care face abstracţie de concept, ci e frumuseţea aderentă, 
care presupune un concept şi e fixată în jurul lui. Astfel, 
deja Kant arăta că estetica nu epuizează întreg conţinu- 
tul artei, despărţind, cum se știe, teoria frumosului de 
teoria artei, 2 

La rîndul său, Hegel preciza că „obiectul științei noas- 
tre e frumosul artistic, mai exact : domeniul ei este arta“. 
În această accepţie, estetica sa, limitată explicit la fru- 
mosul artistic, e tolerată sub numele impropriu de este- 
tică... „Bineînţeles, numele de estetică la drept vorbind 
nu se potriveşte întocmai acestui obiect. Deoarece „este- 
tică“ înseamnă mai precis ştiinţa simțurilor, a perceperii ; 


2 Benedetto Croce, Estetica, Bucureşti, 1971, p. 400 

cu acest înţeles a luat naștere ea ca o ştiinţă nouă în 
școala lui Wolff. 5... 

Mai consecvenţi, însă, urmașii săi (deşi pur teoretic) 
disting categoric şi separă domeniile. Prin intermediul lui 
Fr. Th. Vischer sau W., Traugott Krug, la noi S. Bărnu- 
tiu numea estetica aplicată calleotehnologie, distinctă prin 
aceasta de „tehnologia simplă care e doctrina comună 
despre artă“. Estetica aplicată la artă „n-are să arate cum 
s-au născut artele frumoase, şi cum s-au perfecționat tot 
mai mult şi mai mult, şi nici cum are a se exercita fie- 
care artă frumoasă în perfecțiunea supremă“. Căci „cea 
dintii o arată istoria artei, aceasta (cea de a doua) teoria 
artei (a poeticii, a retoricii ş. a.)%. * 

Şi mai tranşanţi în această privinţă,âncepînd chiar 
din pragul veacului nostru, protagoniștii științei gene- 
rale a artei disting știința ariei de estetică. „A defini este- 
tica «ştiinţa artei» — formula se relevă foarte curînd in- 
suficientă. Arta e studiată în multe feluri şi de numeroși 
specialişti. Există o istorie a artei, o critică de artă, o 
tehnologie a procedeelor folosite de artişti, ceea ce nu 
intră în domeniul esteticii“. 5 Critica de artă se confundă 
adeseori cu estetica, uneori considerată ca fiind ştiinţa 
artei. Dar această apropiere nu corespunde realităţii. Este- 
tica nu e ştiinţa artei, Aceasta reiese clar din definițiile 
general admise. Privită ca „ştiinţa care tratează frumo- 
sul în general şi sentimentul pe care-l produce în noi, 
ea ar fi „ştiinţa frumosului“ sau a artelor frumoase ; ar 
fi dacă arta şi frumosul ar fi sinonime“. Dar, încă la 
Platon altceva e frumosul (în Hippias Major, Phedru, 
Banchetul, Philebos) şi altceva e arta (în Sofistul, Repu- 
blica, Legile etc,), 

Adevărat, definind „știința activității expresive, re- 
prezentative, imaginative“, în Aesthetica în nuce, Croce 
o numea „știința artei sau estetica“. Pe aceeaşi linie se 


3 G, W. F. Hegel, op. cit., p. 7 
4 Simion Bărnuţiu, Estetica, Bucureşti, 1972, p. 115 


î 5 brie Frankowski, Pensées sur la Science de Vart, Paris, 
. 8, D: 


6 Ibid., p..10 


CE Scanned with OKEN Scanner 


SPRE ȘTIINȚA ARTEI JTI 


identifica la dottrina dellarte o Vestetica. Şi unii autori 
francezi văd în estetică o science de Vart. American So- 
ciety of Aesthetics apărea în 1942 în vederea înaintării 
studiului filosofic şi științific al artei, în ideea că ter- 
menul de estetică „cuprinde tot aşa de bine aspectul fi- 
losofic şi cel ştiinţific (empiric) al artei“. Nu mai puţin 
unii teoreticieni marxiști văd în „estetica în sens restrîns“ 
teoria generală a artei, sau punctul de plecare (teoretic) 
al teoriei marxist-leniniste asupra artei“. 7 Dar majorita- 
tca lor disting în mod net estetica de ştiinţa artei (îskuss- 
tvovedenie, Kunstwissenschajt etc.). Din perspectiva mar- 
xistă s-a arătat foarte clar că estetica nu poate. fi identi- 
Ticată nici cu ştiinţa artei, nici cu teoria ei; ea nu poate 
fi identificată cu ştiinţele care studiază arta nici ca o 
ramură a științei artei, nici în complexul ei ca întreg. 


A vedea azi în estetică o ştiinţă a artei apare ca o ten- 


 dinţă venind din partea acelora care, începînd chiar cu 
Hegel, caută să reducă estetica la studiul artei, mai exact 
al frumuseţii artistice, ignorind raţiunea acestei ştiinţe, 
însăși logica ei. Astfel, admiţind că putem, la rigoare, 
păstra definiţia consacrată esteticii („știința frumosului“) 
— cu decenii în urmă — E. Veron scria că „pentru mai 
multă claritate totuşi şi pentru a evita orice confuzie 
ne-ar plăcea s-o numim mai bine ştiinţa frumosului în 
artă“, 8 

Atari tendințe apar în contextul gîndirii contempo- 
rane, însă, dacă nu izolate, contrazise de însăşi dezvol- 
tarea esteticii, care nu înţelege să se limiteze la artă, ci 
— mai aleş de pe poziţii marxiste — tinde să înglobeze 
întreaga sferă a esteticului. Dovadă — extinderea pe 
care o capătă în condiţiile vieţii contemporane preocu- 
pările estetice din afara artei (se dezvoltă astfel o nouă 
ramură a esteticii: estetica industrială, estetica urba- 
nistică, estetica produselor de larg consum etc., cu un 
singur termen estetica vieţii coțidiene.9 A numi, deci, 


7 Erhard John, op. cit., 1967, p. 139-166 

8 E. Vâron, L'esthétique, Paris, 1921, p. 132 A 

9 Marcel Breazu, Direcţii în estetica contemporană, Bucureşti, 
1968, p. 7-8 

estetică ştiinţa artei înseamnă a îngusta, pe de o parte, 
estetica ; pe de alta arta în optica ei, dacă esteticul, cum 
s-a arătat mai ales în secolul nostru, nu atinge decit o 
valoare printre alte valori congenere artei, şi această va- 
Joare, justiţiabilă de un relativism istoric şi sociologic, 
obligă estetica la a nu fi decit studiul unilateral al artei, 
reducînd aspectul ei psihologic, sociologic sau chiar ling- 
vistic la un singur aspect. 


2 
Știința artei De aci o tendinţă opusă în di- 
(ca o disciplină aparte, recţia unei ştiinţe a artei, dis- 
alături de estetică) tinctă de estetică, numită în se- 


colul XX „ştiinţa generală a artei“. 

De fapt, încercări de sistematizare în această direc- 
ție pot fi semnalate încă în secolul XVIII. Chiar înainte 
de apariţia esteticii, în opera sa Refléxions critiques sur 
la poésie, la peinture et la musique (1719), Dubos dă ceea 
ce s-ar numi „un eseu de ştiinţa artei“. 1 Iar Batteux — în 
Les beaux-arts réduits à un même principe (1744) — este 
cel dintii care concepe planul de a sistematiza domeniul 
artei, fără a da însă un nume acelei ştiinţe care putea 
fi în ochii săi ştiinţa artei. 

Apariţia esteticii marcînd un moment de răspîntie în 
aceeaşi direcţie, a unor tendinţe confluente în epocă, n-a 
însemnat totuşi o sinteză a acestora, dat fiind caracterul 
eteronomic al artei şi — în raport cu spaţiul de joc al 
acestei ştiinţe — caracterul echivoc al esteticii. Definind 
cadrul logic al noii științe, cu un cuvînt sfera ei, acest 
echivoc creşte pe măsură ce dicotomia frumos şi artă 
scade, sau scade pe măsură ce această dicoțomie sein- 
tensifică, se adînceşte. Astfel, raportul dintre conţinutul şi 
sfera noţiunii de estetică fiind istoric incert, animozităţile 
dintre partizanii esteticii ca ştiinţă a frumosului și adepții 


10 M. B. Palévitch, op. cit., p. 303 

formulei „ştiinţa artei“ culminează în secolul XX, cînd 
numele de estetică se dovedeşte impropriu ştiinţei artei. 

încă în secolul al XIX-lea se impune tendința de se- 
parare a ştiinţei artei de estetică. În 1873 are loc la Viena 
un Congres de Kunswissenschaft (ştiinţa artei). Iar în 
1876 apare la Stuttgart un Repertorium für Kunstwissen- 
schaft ce pune bazele unei largi mişcări în direcția a- 
cestei ştiinţe, care se numește „comod şi confuz“ 11 ştiinţa 
artei“. Un Gottfried Semper, un Konrad Friedler, un E. 
Grosse — printre precursorii ei — în acelaşi secol, dau 
argumente în favoarea acestei ştiinţe. Încît „se poate 
vorbi de o ştiinţă a artei separată de estetică à propos de 
școala ivită din studiile lui Semper şi Konrad Fiedler, 
care pleacă de la aceeași distincţie dintre frumos şi artă 
care se impune ca un sistem de parametri oricui încearcă 
să evalueze critica secolului al XIX-lea“. 12 

Autor al unor scrieri despre artele plastice, în opera 
sa capitală cu titlul Uber den Ursprung der Kiinstleri- 
schen Tătigkeit (Asupra originii activităţii artistice, 1887), 
K. Fiedler pare a fi cel dintii care — preocupat de pro- 
blema separării frumosului de artă — separă ştiinţa artei 
de estetică. El admite că din perspectiva esteticii numai o 
parte din cuprinsul general al operei de artă poate fi 
îmbrăţişat. Activitatea artistică prezintă fenomene care 
se opun subordonării lor punctului de vedere estetic. De 
aci necesitatea unei ştiinţe a artei care să studieze feno- 
menele extraestetice. Numit „întemeietorul unei ştiinţe 
a artei care e altceva decit estetica“ 13, de fapt, Konrad 
Fiedler are meritul de a fi pus cel dintii problema unei 
„ştiinţe generale a artei“ şi de a fi recunoscut necesita- 
tea unei atari științe ca disciplină generală. El e cel din- 
tii care şi-a exprimat îndoiala că arta poate fi studiată 
în toată diversitatea şi bogăţia ei de estetică. 


"11 M. Nedoncelle, Introduction à l'esthétique, Paris, 1956, p. 1 
12 G, M,-Tagliabue, Estetica contemporană, Bucureşti, 1976, 

vol. I, p. 75-76 

i E Lionello Venturi, Istoria criticii de artă, Bucureşti, 1970, 

La rîndul său, Ernst Grosse, în lucrarea sa Die Anfänge 
der Kunst (Originile artei, 1894) invocă o ştiinţă a artei 
(Kunstwissenschajt), care să deducă legi din noianul de 
fapte istorice culese pînă acum. După Grosse, scopul real 
al acestei ştiinţe e cunoașterea completă şi comprehensivă 
a naturii artei înseşi, a multiplelor cauze ale artei şi 
a variatelor ei efecte. Primul ţel al ştiinţei artei — ca al 
oricărei adevărate ştiinţe — este înţelegerea legilor ge- 
nerale şi a legilor particulare care domină viaţa şi dez- 
voltarea artelor. (cai 

Pe aceeaşi linie, arta e reţinută ca obiect al unei „şti- 
inte generale a artei“ mai de grabă, decît al unei este- 
tici — de Richard Hammann şi Miiller-Freienfels, în baza 
tendinței de a separa cele două principii, frumosul și arta, 
şi a duce pe acest plan ancheta în două sensuri diferite. 

Problema construirii unei „științe a artei“ pe un plan 
general o pune şi unul din cei mai mari reprezentanţi ai 
Scolii din Baden, H. Rickert. Iar în Untersuchung zur 
Thieotie. und Geschichte der Aesthetik (Cercetare asupra 
teoriei şi istoriei esteticii, 1903) Hugo Spietzer lărgea stu- 
diul fenomenelor artistice în aspectele lor eteronome, 
dînd serioase argumente pentru a izola știința artei de 
estetică. 

Dar, abia cu Dessoir ideea unei „ştiinţe generale a 
artei“ — în toate sensurile și sub toate raporturile — se 
precizează. Bazat pe „necesitatea îndelung resimţită“ de 
a distinge ştiinţa artei de estetică prin expunerea meto- 
dică şi amănunțită a problemelor fiecăreia, Dessoir dez- 
voltă ideea că domeniul esteticii depăşeşte pe acela al ar- 
tei. Și — invers — opera de artă închide în sine o mul- 
tiplicitate de posibilităţi, o complexitate de probleme. Es- 
tetica nu poata să-şi asume studiul tuturor problemelor 
pe care arta le pune. Ştiinţa generală a artei — dublind 
vechea estetică — trebuie să studieze, în schimb, nu nu- 
mai aspectele gnoseologice și originile ei, ci şi condiţiile 
sociale, efectele etice şi scopurile pedagogice, metodele şi 
procedeele, teoriile poetice şi tehnice ale artei etc. Ştiinţa 
ariei trebuie să verifice metode, țeluri, teorii despre artă. 

Ea trebuie să tragă concluzii din ele, să le compare în 
domeniul creației artistice, al originii artei, al sistemati- 
zării şi al funcțiilor artei, estetica avind să studieze însu- 
şirile cele mai generale ale obiectelor estetice, impresia 
ostetică, categoriile estetice etc, Spre deosebire de estetică, 
stiinta generală a artei îşi propune  — deci — să stu- 
dieze originea, esenţa, valoarea și interconexiunile arte- 
lor. Estetica avind să îmbrăţişeze sferele existenţei este- 
tice limitată la frumos, la esteticul pur, nu poate să îm- 
brăţişeze aspectele sociale, intelectuale și metafizice ale 
artei. În diversitatea faptelor artistice numai ştiinţa artei 
ne poate ghida. Ea caută a sesiza sensul istoric al unei 
opere de artă ca și valoarea ei individuală ete. Ca dis- 
ciplină specială, estetica nu va avea decit să judece şi 
să spună : opera de artă nu valorează; ea va avea să 
spună : opera de artă nu e satisfăcătoare din punct de 
vedere estetic, Dar ea nu îmbrățişează fenomenul estetic 
în mişcarea lui istorică vie... 

Astfel, Dessoir desparte de estetică „ştiinţa generală 
a artei“, al -cărei tratat fundamental avea să-l scrie Emil 
Utitz. În Grundlegung der allgemeinen Kunstiwissenschaft 
(Intemeierea științei generale a artei, 1914-1920), Utitz 
contribuie la fundamentarea ştiinţei artei, menţinînd a- 
cest nume. | | 

De altfel, Emil Utitz îşi propune să încerce construc- 
ţia operei care trebuia să urmeze „uverturii“ lui Max 
Dessoir. Postulînd necesitatea unei ştiinţe generale a ar- 
tei în căutarea obiectului său precis, Utitz îşi punea în- 
trebarea dacă ea poate exista ca o disciplină aparte, ală- 
turi de estetică. În opera sa capitală, el dă un răspuns a- 
firmativ acestei întrebări şi, în plus, relaţii privind ca- 
racteristicile unei interpretări sistematice a artei în lu- 
mina acestei ştiinţe, problemele, locul şi valoarea ei. Ju- 
decînd opera sa, Utitz o prezintă ca fiind cel puţin o bază 
solidă pe care va putea fi edificat un sistem al ştiinţei 
generale a artei, căreia îi ia înverșunat apărarea, 

Cum numim această știință? Problema e cum numim această 

stiință, dacă numele „comod și 
confuz“ de știința artei sau chiar știința generală a artei 
nu definește decit în mod vag sfera ei ? 

Suma, totalitatea cunoştinţelor noastre asupra unui 
domeniu al existenţei, sau un ansamblu de idei asupra 
unui obiect material sau imaterial a cărui existenţă este 
impusă experienţei umane, obţinute printr-o metodă le- 
gitimă şi înlănţuite într-o corelaţie logică, o ştiinţă îşi 
primeşte în genere numele din unitatea de ansamblu a 
obiectului său, A da numele unei ştiinţe nu e o problemă 
de limbă ci de determinare a obiectului logic al acestei 
științe, în primul rînd. Numele ştiinţei clarifică sensul şi 
sfera acestei ştiinţe din perspectiva conţinutului său, a- 
dică a ansamblului de obiecte sau lucruri care constituie 
domeniul ei. 

Dacă ştiinţele îşi precizează domeniul nu prin metoda 
de cercetare ci prin obiectul lor propriu de studiu, exi- 
genta de a gîndi științific asupra artei si fenomenelor ei 
(determinate în totalitatea lor ca un domeniu special al 
cunoașterii) impune gîndirii logice aceeași sarcină pri- 
vind dezvoltarea ei în ansamblu şi a ştiinţelor regionale 
specifice — prin intermediul unei discipline adecvate o- 
biectului său. În această privinţă, ştiinţa artei, avînd ca 
scop să ne ofere o înţelegere mai profundă, o explicare 
unitară a fenomenelor artei — prin însăși tendinţa ei spre 
unitate şi reducere a lucrurilor la principii generale co- 
mune, reunind faptele particulare în relaţii constante 
(legi), sintetizînd apoi aceste legi în teorii — pleacă de 
la analiza fenomenelor artei în existenţa lor obiectivă, 
urmărind cercetarea științifică a artei pe baze teoretice 
proprii obiectului său. 

Aceasta înseamnă a defini, astfel, cadrul si implicit 
sensul acestei ştiinţe prin intermediul unui proces de 
cunoaştere care explică unitatea domeniului său. Şi care 
— pe trepte succesive de reflecţie (ce se constituie în 

baza evoluţiei relaţiilor reciproce ale cunoașterii şi ex- 
perienţei) — din sfera senzaţiei și a opiniei, se ridică 
pînă la rațiune, ca facultate originară a ştiinţei, în dez- 
voltarea unei gîndiri teoretice asupra lucrurilor de care 
se ocupă. 

Avînd, deci 1) materia specifică (arta în totalitatea ei) 
și 2) perspectiva unitară a ideilor sau cunoştinţelor des- 
pre artă la nivelul unor 3) principii care reduc varietatea 
fenomenelor individuale la unitatea de ansamblu a uni- 
versalului, ştiinţa artei se definește în funcţie de caracterul 
comun al obiectelor sale, prin ceea ce am numi postula- 
tul central, valabil în accepţia actuală a artei, ca o formă 
adecvată de raţionalizare a obiectului său. 

Dacă anumite discipline s-au putut fonda sau chiar 
s-au putut considera fondate „prin simpla extindere a 
unei forme de raționalitate existentă“ 14, investigația şti- 
ințifică a artei reclamă o fondare de asemenea natură, 
încit — pentru a-și putea gindi obiectul pe o bază teo- 
retică proprie, ştiinţa ei este obligată să schimbe practic 
problematica existentă şi cadrul ei teoretic. Această pro- 
blemă se referă direct la producerea unui concept 
general, fundamental, teoretice absolut necesar, pentru 
a constitui baza unei ştiinţe a artei avind ca obiect lu- 
mea ei, şi care să asigure determinarea sa prin interme- 
diul unui concept definind studiul ei unitar. 

Apariţia unei ştiinţe pune în mod inevitabil probleme 
teoretice sau filosofice preliminare constituirii ei ca şti- 
inţă, privind domeniul său propriu care oferă baza aces- 
tei ştiinţe şi defineşte (sub raport teoretic) esenţa obiec- 
tului său. 

Problema e — în acest context — (dacă nu, deocam- 
dată, aceea a unei construcţii adecvate a esteticii) aceea 
a unei denumiri adecvate a științei (sau filosofiei) artei, 
în funcţie de esenţa teoretică a obiectului său. Ea re- 
clamă producerea unui concept sau a unui ansamblu (sau 
sistem) de concepte care privesc în mod necesar înseşi 
formele ştiinţificităţii sau ale raţionalităţii teoretice exis- 


14 Louis Althusser, Citindu-l pe Marx, Bucureşti, 1970, p. 268 

tente. Şi care permit fie reluarea prin reflecţie filoso- 


fică a unui concept fundamental existent, fie — la un 
nou nivel teoretic — producerea unui concept adecvat 


noii forme de conceptualizare. iS ` 

A pune pe baze noi cunoaşterea artel şi, deci, ştiinţa 
ei (ca ştiinţa unui domeniu propriu al cunoașterii) în- 
seamnă a privi arta — în optica acestei ştiinţe — prin 
intermediul unui concept care o defineşte ca artă. A- 
ceastă definire — ea însăşi (inclusiv a ştiinţei. corespun- 
zătoare) — este efectul unui efort de analiză şi inter- 
pretare a experienţei concrete a artei. Ea presupune — în 
varietatea experienţei artistice — existenţa unor caracte- 
ristici comune sau trăsături distinctive privind arta în 
genere într-o viziune logico-ştiinţifică depăşind limitele 
empiricităţii şi proiectind-o în planul legităților care-i 
explică apariţia. | 

Primul pas al teoriei (ca știință capabilă să ofere, prin 
punerea în lumină a unei noi forme de conceptualizare 
asupra artei, fundamentarea ei teoretică şi, astfel, numele 
ei) se bazează, aşadar pe relația dintre acest concept şi ex- 
periența pe care o defineşte. Se suprimă, astfel, o apa- 
rentă antinomie ce naște tocmai dintr-o manieră greşită 
de a concepe relaţiile dintre concept şi experienţă (dacă, 
adică „trebuie să plecăm de la un concept aprioric asupra 
artei pentru a putea recunoaște în experienţa istorică 
faptele artistice, sau trebuie să plecăm de la faptele artis- 
tice pentru a formula conceptul artei“). Antinomia naste 
aparent din faptul că se gîndeşte (în estetică) experiența 
şi conceptul ca termeni străini între ei şi separati, pe 
care trebuie să-i racordăm artificial la un al doilea mo- 
ment al ştiinţei. 15 

Plecind însă — aici — de la existenţa (sau realita- 
ra A ba a artei pentru a o defini în specificitatea 
dit Si nd experiența și conceptul ca termeni înru- 

re el (pe care-i racordăm în mod logic din: pri- 


m *.. . a w 4 
ul moment al Științei), întrebarea e următoarea : Dacă 
——————— 


1 + 
5 L. Stefanini, Tratato di estetica, Brescia, 1955, p. 15-26 

investigația artei se axează în jurul unui concept care 
nu e conceptul estetic, poate (sau trebuie) să-și transpună 
ea obiectul în sfera unei ştiinţe care, avînd ca obiect al ei 
lumea artei, să fie ab initio ştiinţa artei ? Dacă da, care 
este acest concept ? 

La această întrebare un răspuns vine din optica adec- 
vată obiectului însuşi, privind arta în genere. Dacă o 
ştiinţă e o explicaţie conceptuală, ansamblul însușirilor 
sau notelor comune obiectelor care intră în sfera ei con- 
stituie baza acestei ştiinţe şi decide, la nivelul unui con- 
cept general, însuşi numele ei. O problemă de limbă — şi 
în acest caz — devine o problemă de logică, ţinînd seama 
de normele gîndirii abstracte şi regulile definiţiei (care 
trebuie să se facă prin caracterele esenţiale ale obiec- 
tului și nu prin cele accidentale, trebuie să corespundă 
obiectului definit şi numai lui), 

Aceasta ne obligă a proceda, în consecinţă, la analiza 
obiectului însuşi, înainte de a-l reuni într-un tot, ca obiect 
al ştiinţei ce-l studiază. 


| 
ji 

„Încercarea de prelucrare analitică a 
cuprinsului artei ne-a pus în fata 
constatării că nu tot acest cuprins 
este estetic. în formele plăsmuirii 
artistice, aria introduce valori inte- 
resind toate domeniile culturii“. 


Tudor Vianu 


H 
1 


Disocieri prealabile Analiza, o metodă generală de 

cercetare a realității, e o func- 
ţie a ştiinţei indisolubil legată de sinteză, prin care re- 
compunem un tot din elementele obținute prin analiză. 
Capacitatea de a efectua însă această operație se ba- 


zează pe practica îndelungată a omului care — într-un 
proces continuu de întrepătrundere a analizei cu sin- 
teza — identifică în datele realităţii obiectele ei la un 


nivel teoretic superior. 

Explicînd cum oamenii se deprind să deosebească și 
teoretic obiectele exterioare, care servesc la satisfacerea 
trebuinţelor lor, de toate celelalte obiecte, Marx arăta 
foarte clar că la un anumit nivel al dezvoltării, după ce 
între timp s-au înmulţit şi s-au dezvoltat mai mult tre- 
buinţele oamenilor şi formele de activitate cu ajutorul 
cărora şi le satisfac, oamenii dau denumiri unor întregi 
clase de obiecte pe care au început să le deosebească de 
restul lumii exterioare, pe baza experienţei. Aşa şi cu 
arta... Posibilitatea de a da un nume general unei în- 
tregi clase de obiecte asemănătoare prin capacitatea lor 
de a satisface — pe acest plan — trebuinţele omului, este 
determinată, la rîndul ei, de nivelul general a! dezvoltării 
societăţii în care oamenii deosebesc aceste obiecte. Dacă 
„denumirea verbală nu face decît să exprime sub o formă 
de reprezentare ceea ce activitatea care se repetă a trans- 

format în experienţă“, această denumire — a artei — de- 
vine într-un sens şi definiţia ei. Căci oamenii dau această 
denumire deosebită (generică) tuturor obiectelor exte- 
rioare subsumabile unui concept unitar, ca o clasă de 
obiecte deosebite de „restul lumii exterioare“ prin notele 
sau trăsăturile lor generale, reductibile la acelaşi concept. 

Fără îndoială, problema prezintă în ansamblu aspecte 
multiple. Ne interesează aci — privind fondul proble- 
mei — un singur aspect: Dacă știința esteticii „de la 
Baumgarten la Croce a comis eroarea de a identifica este- 
tica cu arta senz'altro“ 1, problema e — înainte de orice — 
lichidarea acestei erori. 

Un pas înainte în această direcţie, pornind de la tră- 
săturile proprii, specifice artei, prin subsumarea lor unor 
concepte care supun materialul ei — ştiinţific ordonat — 
judecății, implică analiza relaţiei dintre estetic şi artă, în 
primul rînd. 

În concepţia lui Baumgarten scopul activităţii estetice 
este dublu : 1) cunoaşterea şi 2) crearea frumosului. Este- 
ticul este, în această accepţie, manifestarea specifică a 
frumosului în domeniul artei. Noţiunea de frumos Şi este- 
tic devin, în acest sens, sinonime. 

Dar analiza acestei relaţii dintre frumos şi artă — în 
istoria esteticii — duce la izolarea celor două concepte, 
inclusiv la opoziţia lor care tulbură pacea acestei ştiinţe 
şi zdruncină temeliile ei, chiar la primii urmaşi ai lui 
Baumgarten. 

Supunînd aci unei optici de ansamblu datele acestui 
proces îndelung, care culmina în pragul veacului nostru 
cu un conflict declarat între „ştiinţa generală a artei“ Şi 
estetică, privim — în cele ce urmează — opoziţia celor 
două concepte, în ultimă analiză, bazele ei teoretice, cau- 
zele şi consecinţele ei. 

Cert, frumosul constituie visul de aur al artei. Pre- 
Zenţa frumosului e dovedită în arta tuturor timpurilor 
şi popoarelor ca unul din atributele ei care a dus la apa- 
riţia conceptului de „arte frumoase“, prin însuşi acest 


1 Dino Formaggio, L'idea di artisticită, Milano, 1926, p. 334 

nume punîndu-se accentul grav pe frumos. Analiza este- 
tică duce aci la concluzia că între toate elementele care 
concură la impresia generală pe care o resimţim contem- 
plind un tablou, elementul decisiv 'e cel care face ca 
opera să fie în ansamblul său o operă predominantă de 
frumuseţe... | 

Dar, frumosul e un concept general, prin el însuşi ire- 
ductibil la artă. S-a spus chiar că singura frumuseţe c- 
biectivă e aceea a realităţii universale, reprezentată prin 
frumusețile particulare care decurg din ea ca din cauza 
lor. Dacă frumosul este armonia aspectelor sensibile, a- 
ceastă armonie apare și în cosmos, Acordul formelor ca 
unitate în diversitate, ca armonie de culori, mişcări şi fi- 
guri etc., concretizează în fenomenele lumii ideea ordinei 
generale din cosmos, sinonim la grecii: vechi cu ideea de 
frumuseţe. La Heraclit din Efes, lumea este frumoasă 
atît în ansamblu cît și în elementele sale, formînd — prin 
unitatea ei care se constituie în lupta contrariilor — un 
tot întreg, armonios, În concepţiile filosofice ale lui Lao 
Tse şi în doctrina daoismului, privind măreţia universu- 
lui, frumosul străbate întreagă natura şi umple toate ma- 
nifestările ei. În Hippias Major, Platon admite că în sfera 
frumosului intră şi o fată frumoasă și o iapă frumoasă şi 
o liră frumoasă şi o oală frumoasă. La Aristotel, princi- 
piile frumosului privesc şi un poem și o figură geome- 
trică (Metajizica, XIII, 3, 1C78 a) şi un stat politic (Poli- 
tica, VII, 4) şi corpul uman (Ethica Nicomahică, IV, 7) ca 
expresia cea mai înaltă a frumosului, încununarea lui, la 
greci omul fiind tipul ideal al frumosului viu, întruchi- 
parea perfecțiunii morale, intelectuale şi fizice. Chiar la 
Platon putem vorbi, pe diferitele trepte ale ierarhiei fru- 
mosului, de frumosul în lucrurile materiale (corporale), 
de frumosul în suflet, frumosul moral (irumosul senti- 
mentelor şi acţiunii, rezultînd din virtute) şi frumosul 
gindirii, treapta cea mai înaltă a frumosului spre ideea 
de frumos, care este aci frumosul suprem. Şi la Plotin 
frumusețea care apare în materie este o imagine a fru- 
museții care există în natură. Iar ideea frumuseţii (logos, 
ratio) în natură e arhetipul frumosului care apare în ma- 

terie (Enneade, I, Cartea VI, cap. I). În evul mediu, fru- 
museţea universului e o realitate incontestabilă. În trata- 
tul său De pulchritudine universi, Alexandre de Hales 
considera universul frumos, fiindcă poartă urmele frumu- 
seții divine (pulchritudo creaturae est vestigium pulchri- 
tudinis îincreatae), în ansamblu universul fiind secundum 
formam Totius. 

Giîndirea modernă, inversînd perspectiva, priveşte ca 
sursă şi purtătoare a frumosului natura, viaţa în bogăţia 
aspectelor şi în diversitatea manifestărilor sale. Natura e 
frumoasă în sensul propriu al cuvîntului prin valenţele ei 
sensibile, materiale, prin calităţile ei inerente. Frumosul 
e o calitate indiscutabilă a obiectelor şi fiinţelor din na- 
tură, la ginditori ca Père Andre, Diderot, Herder, Goethe, 
Cernişevski ş.a. Goethe vedea însuşi principiul frumosu- 
lui în perfecțiunea naturii, iar în frumos fenomenul cel 
mai natural din lume, Alături de cele mai simple forme 
ale frumosului (forme geometrice, culori, sunete etc.) 
există în natură varietățile complexe ale frumosului. În 
celebra sa carte Frumuseţea formei în natură, E. Haeckel 
studia frumuseţea organismelor simple, monocelulare (de 
la alge, corali, meduze etc.). Acest frumos este inclus în 
formele naturii anorganice (cristale), în regnul vegetal, 
ca și în lumea insectelor, sau în lumea animală. Herder 
afirma că fiecare lucru natural are o frumuseţe proprie, 
iar A. R. Mengs că „frumoasă e toată natura, frumoase 
sînt formele şi proporţiile, mai frumoasă e raţiunea și 
cauza primă“. Frumosul este ascuns în infinitatea for- 
melor vieţii, la Schiller. La Kant, „virtutea femeilor tre- 
buie să fie frumoasă“... 

O primă opoziţie vine aci din ideea că frumosul nu e 
un apanaj propriu artei, deci atributul ei exclusiv. Vor- 
bim de frumuseţea vieţii, de frumuseţea vieţii cotidiene 
chiar, de frumuseţea umană, de frumusețea corpului fe- 
minin, frumosul la om, în cele mai variate accepţii ale 
conceptului, privind frumosul fizic şi frumosul psihic, 
frumosul moral, social etc.? De la manifestările particu- 


2 V. V. Vanslov, Problema prekrasnogo (Problema frumosu- 
lui), Moskva, 1972, p. 188-209 

lare ale frumosului pînă la ideea de frumos (identică la 
cei vechi cu ideea de bine și adevăr) este clar că frumo- 
sul nu privește doar arta, ci „în schimb toate domeniile 
vieţii, străine cîmpului estetic, cîmp care trebuie să fie 
totdeauna bine delimitat tocmai spre a evita orice per- 
plexitate“. 3 

Dar, în interiorul acestui cimp chiar, orice obiect creat 
poate avea o frumuseţe în sine, la fel cum au toate 
fenomenele naturale de totdeauna admirate de oameni. 
„Frumosul se află pretutindeni atit în ordinea cratițelor 
de pe peretele alb al bucătăriei cit şi într-un muzeu“ 
(F. Léger). Dacă mai adăugăm la aceasta şi faptul că pe 
baza esteticii informaţionale putem obţine o mărturie ho- 
tăritoare despre apariţia şi realitatea concretă a unui 
nou tip de frumos alături de cel natural şi artistic, sau 
de cel propriu obiectelor de uz cotidian — e vorba de 
produsele esteticii senerative á — problema se complică 
azi cu atît mai mult cu cit acest nou tip de frumos se 
opune celui artistic, tinde să i se substituie, concurînd 
astfel arta... 

Deci, frumosul nu e un privilegiu al artei, şi nu poate 
fi considerat ca atare exclusiv propriu ei. Dacă munca 
se ridică „pînă la artă“ numai atunci cînd „produsul de- 
vine produs în perfecțiunea repetată a producţiei sale, 
adică atunci cînd prin intermediul practicii se găseşte 
măsura produsului din acea specie“, cum preciza Marx, 
omul ştie să producă pe măsura oricărei specii, şi ştie să 
imprime pretutindeni obiectului măsura care-i este ine- 
rentă. De aceea, omul dă formă (formează) şi în confor- 
mitate cu legile frumosului. Ceea ce n-ar însemna decit 
că dacă (1) tot ce formează omul, formează în conformi- 
tate cu legile frumosului şi (2) nu tot ceea ce formează 
el este artă, frumosul nu se reduce la artă. Precum arta, 
la rîndul ei, nu se poate reduce la frumos... 


on 2 Lino Graneri, Che cosa è l'arte? (Ce este arta ?) Bari, 1962, 


4 V D $ . w , a j Ă 
1972, p. Vă Mașek, în Estetică-Informaţie-Programare, București, 

Frumosul și arta Împotriva acestei reducţii se 

„opune — istoric vorbind — arta 
însăşi, La întrebarea dacă frumosul e „inima proprie a 
artei“, „legitimaţia ei“, s-a dat de atitea ori un răspuns 
negativ. S-a dovedit din istoria artei, scria Utitz, că nu 
întreaga artă stă sub semnul frumosului, că ea voieşte 
și aspiră şi spre alte țeluri ; prin aceste finalităţi diferite 
a fost privită, sau cel puţin constituită, legea apariţiei 
sale. 

Comentind definiţia după care trăsătura specifică a 
artei este crearea frumosului — definiţia clasică a seco- 
lului al XVIII-lea — VI. Tatarkiewicz observa : „Această 
definiție porneşte de la convingerea că frumosul este des- 
tinaţia artei, scopul ei, rezultatul, valoarea supremă, tră- 
sătura ei distinctivă. Totuși această definiţie produce du- 
biu. Deoarece frumosul nu este un concept monosemantic. 
În sensul mai larg, el înseamnă totul. Dar, în sens mai 
restrins, înseamnă un anumit echilibru, o claritate, o dis- 
tincţie a formei. Esenţa frumosului constă în armonie, 
cum se spunca în secolul al XVII-lea. Această definiţie 
a frumosului corespunde artei clasice, dar produce în- 
doială dacă ea corespunde artei gotice, artei manieris- 
mului, artei barocco, unei părţi importante a artei seco- 
lului XX. Prin urmare, ea nu poate fi extinsă asupra artei 
întregi. De fapt, definiția arta este frumosul, în accepţia 
largă a frumosului este prea vastă, iar în accepţia strictă 
a frumosului e prea redusă. Această definiţie a fost bună 
Pînă prin 1900. cînd apar dubii relativ la infailibilitatea 
sa, iar în 1950 a devenit clar că ea nu este justă“ 3, 

În acelaşi sens se pronunţă diverşi autori, în ultima 
vreme. Privind frumosul, conceput de o manieră îngustă 
(ca o structură sau o formă caracterizată prin graţie, ar- 
monie, unitatea detaliilor, proporţii etc.) aceste trăsă- 
turi nu ajung spre a defini diferenţa specifică a artei, 


5 Vi. Tatarkiewicz, Dejiniţiea iskusstva (Definiția artei), în 
„Voprosy filosofii“, 1973, nr. 5, p, 68-70 

scria Th. Munro. Anume opere, azi acceptate şi adeverite 
ca artă, nu le posedă (de exemplu, armonia dezordonată, 
formele grosiere, iregulare în artele primitive, orientale 
şi moderne). 

Admiţind că frumosul poate fi definit într-o accepţie 
mai largă care nu exclude anumite forme vii sau artis- 
tice altfel considerate „urite“ (sordidul, ditormul, grosie- 
rul, asimetricul etc. — toate pot fi frumoase cu condiţia 
de a fi transmise sub o formă artistică) acelaşi autor 
ajunge la concluzia că definiţia artei în sens estetic larg 
(ca abilitate de a produce frumosul sau produsul acestei 
abilităţi) ori în sens restrins (ca abilitate de a produce 
frumosul sub o formă vizibilă, sau produsul acestei abili- 
tăți) — nici în sens larg, nici în sens restrîns, nici în 
sens laudativ, nici în sens non-evaluativ — nu răspunde 
exigențelor unei definiţii ştiinţifice a artei. Căci în accep- 
tia sa estetică largă, această definiţie este prea vagă, prea 
întinsă si nu oferă criterii de a distinge produsele abili- 
tăţii de abilitatea de a produce frumosul în genere şi fru- 
mosul în artă în special. În al doilea rînd, în accepţia 
estetică îngustă, ea pare restrinsă, limitîndu-se la artele 
vizuale sau „artele frumoase“, în sens restrins exclusiv 
la pictură. Această definiţie implică o anume compre- 
hensiune, dar impune întrebarea : Producţia frumosului 
sau „plăcerea estetică“ este ea de fapt specifică artei ?... 
Se poate obiecta că ea limitează, întîi, arta lá producţia 
efectiv reuşită a frumosului sau a plăcutului. Arta n-ar 
cuprinde astfel de cpere de sculptură, muzică şi poezie 
care n-ar fi frumoase sau plăcute. Iar în sens restrins, 
ca n-ar îngloba ansamblul picturii și al sculpturii, al 
muzicii etc., ci numai operele reuşite, Dacă am refuza să 
limităm astfel extensiunea artei, înţelegerea acestei defi- 


niții ar deveni inaccesibilă — această definiţie ar deveni 
inacceptabilă. 6 


> Dar, chiar sub acest aspect, privind arta ca producție 
electiv reuşită a frumosului — cum rezultă din concepţia 


6 Th. 


Munro, Les arts et | sTati is, 
1954, p. 81 et leurs rélations mutuelles, Pari 

conform căreia capodoperele artistice și literare sînt fru- 
mosul — acest principiu nu poate avea la teneur care i-a 
fost acordată de diverşi esteticeni. Dacă — în genere — 
„capodopera, reprezentanta frumosului“, este o existenţă 
concretă, principiul frumosului, unitatea nu poate fi decît 
unitatea organică a acestei existenţe.“ 7 De aci rezultă că 
această existenţă, privită în esența ei, nu în relaţia păr- 
ților care o constituie, definește în fond arta. Esenţa fiind 
ceea ce e indispensabil în existenţă, adică ceea ce e prin- 
cipal în obiect, ceea ce defineşte Şi caracterizează latura 
sa interioară, existenţa ca fenomen (în sensul în care 
esența se manifestă şi fenomenul conţine esenţa), privind 
o însușire a ei, nu arta însăşi, frumosul e un aspect, o 
componentă a acesteia, dar nu particularitatea ei distinc- 
tivă, Fie şi o însușire frecventă, definind calitatea iar nu 
quidditatea, ca atribut al artei, frumosul nu poate defini, 
deci, esenţa ei. Fie ca reflectare a frumosului, fie ca ra- 
flectare frumoasă — ambele formule azi depăşite — arta 
nu e epuizată de frumos : 1) Fiindcă frumosul nu e obiec- 
tul însuşi ci forma sa, aspectul său morfologic (formosus) ; 
2) Frumosul şi arta, chiar cînd coincid, nu se confundă. 
Admiţind că frumosul priveşte structura intimă a artei 
şi nu forma sa pură, frumosul e structura obiectului, nu 
obiectul însuși. El nu poate avea o structură autonomă 
(nu cste el însuşi o existenţă), aceeași structură (sau 
structuri analoage) privind apariţia frumosului şi în na- 
tură şi în artă. | 

S-a arătat chiar că arta transpune principiile formale 
ale frumosului într-o ordine (simetrie, proporție etc.) care 
nu face decît să prelungească evoluţia naturii, formele de 
organizare proprii cristalelor, plantelor, animalelor... Fru- 
musețea artei n-ar fi deosebită de cea a naturii. Arta 
extrage, smulge realităţii sistemul de procedea expresive 
de Ja cele mai simple pînă la cele mai complexe manifes- 
tări ale frumosului. Aceleași. particularități. ale formei, 
care sînt inerente fenomenelor naturii, sînt caracteristice 


7 M. Dragomirescu, Science de la littérature, vol. I, Paris, 
1928, p. 102 sq. 

și formelor artei (ritmul spaţial și temporal, mișcarea rit- 
mică etc.) folosite în toate ramurile artei. În artă domină 
aceleași juste raporturi ca şi în cosmos, natură etc. Ide- 
alul frumosului se bazează pe legile lui generale şi în 
natură și în artă. O natură „moartă (sau „vie“) şi modelul 
ei sînt (sau pot fi) deopotrivă frumoase. Fie şi inerent 
artei, tocmai fiindcă e inerent şi naturii, frumosul nu 
distinge, deci, arta. 

Definiţia artei nu acoperă întregul domeniu a ceea ce 
este frumos, s-a arătat la procesul Brîncuşi, ci numai 
produsele unui artist care au ceva mai mult decît un 
caracter ornamental, decorativ, și care pot fi puse în 
rîndul acelor exemple de arte frumoase sau poate numai 
a categoriilor de arte frumoase ce imită obiectele naturii, 
aşa cum le vede artistul. Olarul, sticlarul, aurarul, ţesă- 
torul, cusătoresele, dantelăresele, cioplitorul în lemn, bi- 
jutierul, toți produc lucruri care sînt şi artistice şi fru- 
moase 8, Dar, precum fenomenele psihice se deosebesc de 
fenomenele fizice (frumoase sau nu), fenomenele artei se 
deosebesc prin ceea ce e în fond arta în sine (frumoasă 
sau nu)... 

Încă în secolul al XIX-lea, Lev Tolstoi observa că în 
pofida teancurilor de cărţi ce s-au scris despre artă pînă 
în prezent nu s-a enunțat încă o definiţie justă a artei. 
Aceasta din pricină că la baza noţiunii de artă a fost 
pusă noţiunea de frumos. Dar prin aceasta „nu numai 
că nu contribui la definirea sensului artei, ci, dimpotrivă, 
transpunind problema într-un domeniu cu desăvîrşire 
străin de ea, înlături orice posibilitate de a da această 
definiţie“, 9 

De acord sau nu cu o atare negaţie, atit de tranşantă, 
cele mai multe dintre concepțiile noastre greșite cu pri- 
vire la artă, arăta H. Read, provin din lipsa de consec- 
venţă în folosirea cuvintelor artă și frumos. S-ar putea 


8 Brâncuși împotriva Statelor Unite, Cluj, 1972, p. 117 


dpi L. N. Tolstoi, Despre munca literară, Bucureşti, 1958, p. 

spune că nu sîntem consecvenţi decit în folosirea lor ero- 
nată. Totdeauna presupunem că tot ceea ce este frumos 
aparţine artei, sau că orice produs al artei este frumos, 
că ceea ce nu este frumos nu aparţine artei... Această 
identificare a artei cu frumosul se află la baza tuturor 
greutăților pe care le întimpinăm în aprecierea artei... 
Fiindcă arta nu este neapărat frumoasă : iată un adevăr 
ce nu poate fi afirmat nici îndeajuns de des şi nici în- 
deajuns de răspicat. Examiniînd problema fie din punct 
de vedere istoric (adică văzînd ce a fost arta în vremuri 
trecute), fie din punct de vedere sociologic (adică văzînd 
ce este de fapt arta în manifestările ei de astăzi, pe 
întreg cuprinsul globului), constatăm că arta a fost ade- 
sea sau este adesea un lucru lipsit de frumuseţe“. t° 


3 


Alt aspect al problemei Dar mai există un aspect al 
problemei care intră în mod ne- 
cesar în discuţie în această ordine de idei. 

Admiţind că frumosul e — cel puţin în principiu — 
totuşi, inerent artei, că arta a fost concepută în genere 
în funcţie de frumos, că frumosul este o însușire a artei, 
dacă nu o condiţie a ei, că frumosul este inclus chiar în 
natura artei şi dacă există opere care-l ignoră ori încalcă, 
s-ar putea ca ele să nu fie numite opere de artă ci mai 
degrabă de „lipsă de artă“ (of lack-of art), fiindcă urîtul 
dovedeşte „lipsa, eşecul artei“ (the. failure of art)" — 
frumosul ca atare nu-l posedă doar arta ; el nu distinge, 
întîi, arta de natură, dacă „întreaga natură este frumoasă, 
orice fragment al ei participă la frumuseţe“ (Tudor 
Vianu). În al doilea rînd, nu distinge arta de tehnică, în 
ansamblul producţiei generale a omului ; nu distinge ar- 
tele libere (artes liberales) de așa numitele arte servile 


10 H. Read, Semnificaţia artei, Bucureşti, 1969, p. 29 | 
11 Curt John Ducasse, The Philosophy of Art, New York, 


1966, p. 17 

sau mecanice, sau artele frumoase de artele aplicate 
(utile) — în accepţia actuală a conceptelor. 

Dacă însuşiri ca armonia, graţia, ritmul privesc de- 
opotrivă pictura şi toate artele de acelaşi gen, ca şi arta 
țesătorului, a celui care brodează, a arhitectului, a con- 
structoruiui de corăbii şi chiar natura animalelor şi a 
plantelor de tot felul, căci toate acestea — la Platon — 
comportă graţie, ritm, armonie sau diiormitate (Repu- 
blica, 400 a b-40i), fără îndoială particulariţtăţile frumo- 
sului nu privesc numai arta în sensul propriu al cuvîn- 
tului sau artele aşa numite frumoase, precum nu privesc 
numai artele, ci şi natura. ; 

Anticii vedeau frumosul în perfecţia lucrului, iar ea 
era posibilă în toate meşteșugurile şi din cauza aceasta 
toate meșteşugurile erau pentru ei frumoase (tîimplăria, 
gravura, ca și pictura şi arhitectura). Frumosul devine 
un criteriu al distincţiei artei de meşteşuguri abia cu 
Batteux, care în Les beaux-arts réduits à un même prin- 
cipe, prin cele şapte arte frumoase (pictura, sculptura, 
arhitectura, poezia, muzica, retorica, dansul) înţelege, în 
accepţia vremii, arta în sensul propriu al cuvîntului. 

Diferenţa între artele frumoase şi utile (mai exact, 
meşteşuguri) ale căror produse exercită rolul unor bunuri 
materiale în viaţa cotidiană (unelte, produse artizanale, 
maşini) devine deci discutabilă şi arbitrară, dacă — de 
pildă — mobilă, feronerie, giuvaergerie, dantele, podoabe 
(care răspund celor mai diverse exigențe ale vieţii umane) 
îmbină frumosul cu funcţia lor utilitară sau decorativă. 
Există obiecte de artizanat (arte aplicate) ţesături, scoarţe, 
covoare, broderii și chiar unelte (furci de tors, referin- 
du-ne la cele de la noi) de o frumuseţe incomparabilă, 
adevărate minuni ale milinii omeneşti. După cum, de ase- 
inae în Franța, Belgia, Anglia, Germania, Austria, 
Olanda, America, Scandinavia, Italia, Rusia, Art Nouveau 
a dat în pragul veacului nostru — în artele aplicate și 
decorative (inclusiv arhitectură, mobilier, produse cera- 
mice) — obiecte de uz cotidian (călimări, chiar tacîmuri, 
tapete, vaze etc) totodată frumoase nu fără a fi utile 

şi utile nu fără a fi frumoase. Iar impetuoasa revoluţie 
țehnico-ştiinţifică a vremii noastre oferă datele unei de- 
săvîrşite „confuzii“ între frumosul industrial şi util. Pri- 
vind frumosul ca armonie, tentaţia perfecțiunii sau reali- 
zarea ei, aceeaşi ardoare constructivă, activă în aspiraţia 
spre perfecţiune a omului stă la baza tehnicii ca şi la 
baza artei. O maşină poate avea toate însușirile clasice 
ale frumosului (integritas, consonantio, claritas) şi un 
produs tehnic poate fi tot atît de frumos ca şi un idol de 
lut. Pentru Marinetti un automobil este mai frumos decit 
Victoria de la Samotrake, iar F. Leger vedea în Saloa- 
nele mașinii (Salonul Automobilului şi al Aviației din 
Tirgul de la Paris) „cele mai frumoase spectacole din 
lume“. 

Aici se impune însă un distinguo, cu privire la artă. 

Dacă recent Etienne Gilson (în Matières et formes) 
aborda sub raport teoretic frumosul în industrie, asimi- 
lînd frumosul produselor industriale cu frumosul naturii, 
în opoziţie cu frumosul artistic, — trebuie arătat că a- 
ceastă distincţie dintre frumosul natural şi frumosul ar- 
tistic (fie că privim frumosul în artă ca o reflectare a lumii 
obiective, sau ca' o însușire a operei înseși) confirmă 
ideea că „frumosul natural nu trebuie în nici un caz 
privit ca o condiţie a operei artistice, chiar dacă în cursul 
evoluţiei pare să fi devenit un factor preţios al operei 
de artă, ba chiar din anumite puncte de vedere de-a 
dreptul identic cu ea“, 12 | 

Aceasta tocmai fiindcă „frumuseţea naturii şi aceea a 
artei nu diferă numai ca grade, ci ca specii. Între fru- 
mosul natural şi frumosul artei nu sînt numai diferențe 
de grad, ci de specie. !? Astfel, „aspectele esenţiale ale 
creaţiei artistice prezintă particularități ireconciliabile cu 
frumosul natural“ ; atît prin esenţa şi originea lor, cît 
Şi prin însăşi „natura“ lor, frumosul naturii şi frumosul 
artistic nu sînt identice. Frumusețea artei e altceva decît 


12 W. Worringer, Abstracţie și intropatie, Bucureşti, 1970, 


p. 22 
13 Ch. Lalo, Notions d'esthâtique, Paris, 1925, p. 152 

frumuseţea naturală ; sînt două concepte care n-au nici 
o măsură comună, scria şi Lalo, admiţind că estetica 
tradiţională a comis atît de adesea o confuzie regretabilă 
şi în fond ea n-a făcut decît teoria frumosului natural 
judecînd un tablou, un poem sau o simfonie exact în 
aceeaşi manieră ca o fiinţă vie, un gest nobil sau un 
fapt istoric.“ 14 Punînd „chestiunea cea mai esenţială de 
a şti dacă estetica are ca obiect direct şi fundamental 
frumuseţea artei sau cea a naturii“, acelaşi autor numea 
confuzia acestor două feluri de frumuseți „una din ilu- 
ziile cele mai răspindite şi cele mai dăunătoare.“ 

Dacă frumuseţea artei şi aceea a naturii ne apar în 
definitiv radical eterogene, oricare ar fi interferenţele 
lor normale sau accidentale, această premisă include 
concluzia că legile specifice artei n-au principial nimic 
comun cu estetica frumosului natural. Mai exact, nu este 
vorba aci de analiza condiţiilor în care un peisaj apare 
frumos, ci de o analiză a condiţiilor în care reprezen- 
tarea acestui peisaj devine operă de artă.1!5 Ceea ce, 
dacă „numeroase sînt motivele care ne fac a socoti că 
între frumuseţea artei şi a naturii există completă etero- 
genie“, cum admite la noi Tudor Vianu (în ansamblul 
concepţiei căruia frumosul natural şi frumosul artistic 
sint.specii noncomparabile, date fiind diferenţele: care le 
separă) nu înseamnă decît că „diferența dintre aceste 
două categorii de obiecte este atît de radicală, încît e cu 
neputinţă ca o procedare metodică să le atribuie aceleiaşi 
cercetări“. 16 Și dacă a trata arta în aceiaşi termeni cu 
care tratăm frumosul naturii a fost „marea erezie“ a es- 
teticii clasice (care, de la Baumgarten, le-a pus împreună 
sub aceeaşi cupolă) ideea că arta și frumosul se acoperă 
reciproc doar pe porţiuni restrinse este azi o idee a vre- 
mii. Arta „nu e doar frumoasă“ (Tudor Vianu) ; iar fru- 
mosul, departe de a aparţine doar artei, există întîi de 
toate în viaţă, în realitate și numai după aceea și în 


"14 Ibid., p, 154-155 
15 W, Worringer, op. cit., p. 22 
16 Tudor. Vianu, Estetica; București, 1968, p. 9-10 

artă. 17 În fine, extensiunea frumosului în cele mai diverse 
sectoare ale activităţii umane pune arta în faţa unei 
largi opţiuni în sfera esteticii, unde „conceptul de fru- 


mos, luat în complexitatea sa, nu este identificat cu cel. 


de artă, dar uneori chiar arta şi frumuseţea sînt net 
deosebite“, 18 


H 
1 

Artă și estetic Nu e mai puţin adevărat, însă, 
| i arta e — prin definiţie — un 
fenomen estetic. Dacă obiectul atitudinii estetice a. omu- 
lui poate fi numai fenomenul accesibil percepţiei senzo- 
riale sau care se sprijină pe reprezentarea senzorială, 
arta se adresează în primul rind senzorial percepţiei 
noastre,. Nici, o operă de artă nu e lipsită de însuşiri es- 
tetice proprii, senzorial-perceptibile, privind direct ma- 
teria artei, 

Dar problema e — și aici — mult mai complexă decit 
ar părea la prima vedere. | 
_. Mai întîi, fiindcă „efectul estetic poate porni tot atit 
de bine de la un proces al naturii“ (Fiedler). Natura e 
aptă totdeauna să ofere în aceeaşi măsură impresii este- 
tice. „Nu putem spune că prin ea însăși natura nu e sus- 
ceptibilă de o calificare estetică nici pozitivă nici nega- 
tivă.“ 19 Natura, neatinsă de om chiar, posedă atribute 
estetice incontestabile. Muntele înalt, marea în valuri, 
amurgul în zări incendiare, stelele în cer se adresează 
percepţiei noastre, sînt senzorial perceptibile, estetice. 

Baumgarten însuşi include în sfera „faptelor estetice“ 
nu numai arta, ci și natura şi celelalte, toate lucrurile fă- 


— 


17 N. Dmitrieva, Despre frumos, Bucureşti, 1962 ai 
18 Benedetto Croce, Estetica, Bucureşti, 1971, p. pu 105 


19 Ch. Lalo, Introduction à Lesthetique, Paris, 1605. p. 138 

cute — caetera si paria fuerint în agendis rebus omnibus 
(Aesthetica, § 3). De unde rezultă — evident — că es- 
teticul, privind experienţa estetică în genere, nu distinge, 
deci, arta în ansamblul necuprins al esteticii. Toate fe- 
nomenele provoacă o atitudine estetică oarecare ; o inter- 
pretare estetică permite orice fenomen al realității. Viata, 
în toate manifestările ei, este pentru om obiectul unor 
percepții estetice. Din punctul de vedere al esteticii mar- 
xiste „se pune chiar întrebarea dacă există, totuși, ceva 
neestetic la modul absolut. În tot ce întreprindem, în tot 
ce facem, pare a interveni şi un oarecare coeficient de 
esteticitate.“ 20 i 

În acelaşi sens, croceanismul va duce, scria G. Căli- 
nescu, la o recunoaştere în toată activitatea umană a 
unui proces estetic. Iar N. Hartmann, unul din spiritele 
mari ale veacului nostru, observa că întregul domeniu 
al obiectelor estetice se lărgeşte considerabil ; „Te întrebi 
cu seriozitate, dacă mai există oare în genere obiecte în 
lume care să nu aibă o latură estetică“. 21 

Cu atît mai mult, deci, dincolo de artele frumoase, 
arta aplicată şi artele implicate constituie un domeniu 
al esteticului, în care — ca şi natura (umanizată sau 
nu) — intră apoi omul însuși. | 

Activitatea tehnică şi activitatea estetică nu sînt două 
moduri separate ale praxisului ; ele nu sînt nici măcar 
două laturi sau aspecte dialectic legate între ele în ace- 
laşi proces de umanizare a naturii, ci expresia unitară a 
acestui proces. Tehnicul se manifestă estetic... Dacă între 
tehnic și estetic nu se poate opera o separație decît meta- 
fizic, privind activitatea tehnică și activitatea estetică „ca 
două moduri fundamentale ale praxisului“ (M. Dufrenne) — 
in realitate această separație nu apare decit accidental. 
Nu există o separatie între obiectul tehnic şi obiectul 
estetic, Același obiect e totodată tehnic şi estetic. Astfel, 


20 Gh, Ach 
p. 209 


21 N. Hartmann, Estetica, Bucureşti, 1972, p. 24 


iței, Ce se va întîmpla mîine? București, 1972, 

cert, există între creaţia artistică şi producția „estetică“ 
în domeniul tehnicii anumite însuşiri dominante comune 
Dacă aici calităţile (însuşirile) estetice fuzionează cu cele 


utilitare, fără îndoială această fuziune — într-un sens 
pozitiv sau negativ — suprimă opoziţia dintre planuri. 


Un produs al omului care nu ține de sfera artei nici prin 
scopul său direct, nici prin execuție (un vas de Cucuteni, 
o amforă greacă, servind unor scopuri practice etc.) prin 
acele culori, forme, proporții care după milenii ne în- 
cîntă privirile, fac dovada unor însuşiri estetice pozitive 
şi constituie astfel opere estetice în sensul propriu al 
cuvîntului. 

În acest sens nu există nici o opoziţie între producţia 
tehnică (prin aplicarea cunoştinţelor dobîndite prin stu- 
diu şi exerciţiu, îndemiînare) şi creaţia artistică (prin in- 
spirația zeilor) nici la cei vechi. Adesea execuţia poate 
atribui — şi în epoca noastră — unui produs al tehnicii 
(o navă cosmică) un sens estetic absolut pozitiv. Tehno- 
logia științifică modernă oferă produselor ei aspecte (ca- 
lități) estetice incontestabile. Obiectul tehnic, în optica 
mișcării Bauhaus, de pildă, nu poate fi privat de un 
sens estetic. În acest sens, industria și arta, ca ramuri 
de activitate umană în societatea modernă, devin core- 
lative. Corelaţia dintre ele ia aci amploarea unei adinci 
interferenţe. Accentul pe virtuțile estetice ale tehnicii, 
exaltarea maşinii, a inovației tehnice la rangul de artă 
(mitul tehnologic) chiar în dadaism, futurism, sau con- 
structivism devine un fenomen european, ai cărui promo- 
tori au fost la noi poeţii de avangardă grupaţi în jurul 
revistelor Contimporanul, 75 H. P., Integral, Unu etc., 
după primul război mondial. 2 

A distinge deci arta de un model tehnologic (un pro- 
totip al unei producţii în serie) sau chiar de un produs 
manufacturat servind de prototip, un obiect de consum, 
o unealtă, o mașină care poate răspunde unor exigenţe 
estetice prin realizarea unor forme, proporţii, sau colorit 


22 G. Ivaşcu, Art et technologie, in Abstracts, VII-e Congrès 
International d'estehetique, Bucharest, 1972, p. 50-51 

agreabil, avînd deci calităţi estetice certe, e cu atit mai 
necesar sub raport teoretic cu cît a transfigura estetic 
orice obiect al ambianţei, a face din fiecare obiect de uz 
casnic 'o operă estetică sau din fiecare” moment al Vieții 
o stare estetică posibilă, nu înseamnă eo îpso a face 


artă... 


2 
Principiul eteronomiei Întrebarea e ce distinge, deci, 
artei arta în acest context, dacă arta 


e altceva decît esteticul (în ge- 
nere) şi conţinutul estetic nu-l posedă doar arta. 
Aci intrăm în zona. de foc a problemei : poziţiile tre- 
buie atinse pe rînd. i 
Dacă artele plastice, şi. mai ales artele aplicate sau 
ornamentale, sint strîns legate de produsele obişnuite 
ale muncii şi nu pot fi confundate cu munca artizanală, 
timplăria, ceramica etc., nu e uşor de fixat, mai întîi, 
graniţa dintre artă şi meșteșug. Cu atît mai mult cu cît, 
cum scria Marx, „obiectul artei trece prin acelaşi. proces 
ca şi oricare alt produs“, dacă „artă“ devine un atribut 
al oricărui produs de calitate estetică (frumos, reuşit) 
în sens pozitiv, ea devine un atribut aplicabil oricărei 
activități omeneşti mai mult sau mai puţin desăvirşite. 
Ceea ce nu înseamnă decit că acest atribut, stabilind în- 


tre artă şi alte domenii, deosebiri de grad, dar nu de na- 
tură, nu e aci distinctiv. Stea | 

_ Dacă exigenţele estetice cresc faţă de obiectul estetic 
in genere și arta poate fi definită cea mai înaltă formă 
de însușire estetică a realităţii, formele manufacturate 
ȘI industriale ale obiectelor de uz comun, chiar luînd în 
considerare principii estetice, nu pot fi identificate cu 
arta, Mai exact, răspunzînd unor exigenţe estetice, una 
e Proiectarea unei ambianţe sau ceea ce s-a numit „na- 
turalizarea estetică a naturii înconjurătoare“ prin teh- 
nică, şi alta e arta. Una e, totuși, o furcă de tors sau o 
Strachină şi alta o. simfonie de Beethoven sau un: roman 

de Dostoievski... Dacă totul devine „artă“, arta însăşi 
dispare, suprimîndu-i-se criteriul diferenţierii calitative, 
s-a spus. Dacă arta este viaţă şi viaţa artă, ce le mai se- 
pară ? În ce spaţiu se constituie autonomia relativă a 
artei ?... 

Între activitatea practică şi cea estetică (aci — ar- 
tistică) există distincţii esenţiale dintre care cea mai 
importantă rămine imposibilitatea asimilării artei, feno- 
men pur spiritual, funcţiei generale a esteticului. Dacă 
obiect estetic e şi un obiect natural (şi — în cadrele per- 
cepţiei estetice a fenomenelor realităţii — obiectul este- 
tic implică specificul său senzorial) arta — ca mod supe- 
rior şi specific de înţelegere şi integrare în existenţă, de 
cunoaştere şi creaţie — recurge la planul estetic nu pen- 
tru a îmbrăca un organism biologic (ca natura) sau un 
angrenaj tehnic, ci idei, sentimente, imagini, întreaga 
experienţă spirituală a omului. Arta e — cel puţin pe a- 
cest plan — un limbaj prin care omul comunică şi ni se 
comunică, îşi obiectează gindirea, simţirea, conştiinţa sa 
în materia estetică a operei. 

De aci cadrul unei mişcări teoretice mai. degajate în 
sfera artei, ţinînd seamă de faptul că obiectele ei, întru- 
pate în vederea unor funcţii multiple, au o direcţiune şi 
un scop spiritual. Admiţind că atitudinea estetică e mai 
frecventă şi mai reală în artă, că ea este mai adecvată, 
mai proprie artei, că atinge în artă cel mai înalt grad 
posibil, nu putem nega că opera de artă înfăţişează totuşi 
o complexitate de aspecte care acţionează asupra conştiin- 
tei, prin una sau alta din nenumăratele sale laturi. Dacă 
cel mai important lucru în opera de artă nu e efectul ei 
estetic, ci efectele ei along other lines, dînd loc factorilor 
religioşi (spre exemplu în arhitectură), morali, sociali 
ş.a.m.d., „opera de artă are în vedere, intenţionează şi 
alte efecte decit cel estetic şi nu e prin estetic nicide- 
cum înţeleasă în totalitatea ei“ (Emil Utitz). 

Analizind structura generală a artei, Tudor Vianu ob- 
serva că nu tot ce cuprinde arta este estetic. Estetică 
este în artă numai acţiunea de prelucrare a unui mate- 
rial în scopul întocmirii unei unităţi autotelice şi expre- 

sive pentru sufletul artistului... Materialul pe care îl pre- 
lucrează artistul nu este el însuși estetic. Artistul îşi 
construieşte opera sa dintr-o materie împrumutată vieții 
comune şi, printre altele, din sentimente, idei şi tendinţe 
răsărite în împrejurările practice ale vieţii omenești. Dacă 
este însă aşa, se înţelege atunci că în răsunetul subiectiv 
pe care îl produce arta esteticul se amestecă tot timpul 
cu extraesteticul.« 2 

Aceasta e una din cele mai grave constatări ştiinţitice 
ale esteticii însăşi, care a întîmpinat — nu odată — ade- 
vărate seisme din cauza ei. Şi care a însemnat recunoaş- 
terea propriei sale derute — adesea — în fața artei. 

Arta nu e un fruct fără miez şi nici nu poate fi. „Poe- 


zia este în același timp descoperire a sîmburelui vieții- 


şi critică a vieţii. Acest dublu aspect nu poate fi accen- 
tuat destul de energic“. 24 El privește în fond — pînă la 
un punct — orice artă. 

Într-un sens, totul în artă este estetic, supus acestui 
moment, se realizează prin el. Dar nu totul în artă e re- 
ductibil la momentul estetic. Analiza structurii generale 
a artei confirmă această idee. Arta există, apare prin ex- 
traesteticul care determină miezul ei. „E greu ca în su- 
fletul omenesc să avem preocupări estetice care se pot 
separa complet printr-un procedeu de diferenţiere de ce- 
lelalte imixtiuni de ordin moral, social, biologic, intrînd 
totdeauna în opera de artă o serie de elemente inestetice, 
supraestetice sau paraestetice... aduse din totalitatea su- 
fletului nostru, din factori asociativi legaţi cu o anumită 
atitudine estetică — orice artist, oricît ar fi de ascet în 
privinţa izolării sale artistice nereuşind total să facă opera 
sa deosebită şi abstractizată de celelalte influenţe ale 
totalității sufleteşti.“ 25 

| Corelaţia artei cu realităţile extraestetice, derivarea ei 
din alte tipuri de activitate umană, interacţiunea ei cu 


23 Tudor Vianu, op, cit., p. 311 


24 Georg Lukåcs ifi ni +98 +A E. E 
reşti, 1969, p. 323 „ Specificul literaturii şi al esteticului, Bucu 


25 Mihai Ralea, P relegeri de estetică, București, 1972, p. 330 

celelalte forme ale conştiinţei sociale, finalitatea ei socială 
complexă — admisă în majoritatea sistemelor teoretice din 
istoria esteticii — a impus principiul eteronomiei artei 
care putînd fi ignorat, n-a putut fi negat. În baza acestui 
principiu, arta înglobează în estetic aspectele (valorile) 
ei extraestetice sau anestetice. Ele nu pot îi izolate aci 
rupte de estetic, dar nici nu pot fi confundate cu el A 
afirma cu exclusivitate şi suficiență inexistenţa anesteti- 
cului în artă înseamnă „a reduce opera de artă la o com- 
binare factice de trăsături, sunete sau mişcări lipsite de 
orice forţă de expresiune și acţiune asupra sufletului ome- 
nesc, dar în acelaşi timp simplificarea fortuită a for- 
melor sufleteşti exprimă aici o negare a procesului pro- 
fund, al cărui ecou îndepărtat esta forma artistică (M. 
Mancaş). 4 | ci 


3 


Estetic şi exiraestetic A defini arta prin însușirile ei 
| distinctive, rezultă de aici, în- 
seamnă a avea în primul rînd în vedere faptul că în 
întreaga ei circumferință ea include ceea ce s-a numit 
„Materia extraestetică“, prin care opera de artă diferă 
de obiectul estetic în genere.. 

În literatura marxistă s-a arătat foarte clar că „punc- 
tul de vedere foarte răspîndit după care esenţa artei şi 
conţinutul ei sînt estetice este greşit“. Iar ideea unor exe- 
geţi care vorbesc de esenţa estetică a artei (îndreptată 
împotriva reprezentărilor despre artă ca fenomen gno- 
seologic, ideologic, dar nu estetic prin esenţa sa) a fost 
privită ca unilaterală. 

Dacă „nu putem accepta ideea că arta reflectă numai 
fenomenele estetice ale vieţii reale, cum afirmă unii teo- 
reticieni“ 26 — și intervin aci probleme sociale, econo- 
mice, etice etc., privind aspectele cele mai diferite ale 


2G M. S. Kagan, Lekţii po marksisko-leninskoi estetike (Lecţii 
de estetică marzist-leninistă), vol. II, Leningrad, 1964, p, 19 

vieţii — principiul extraestetic sau anestetic, această dua- 
litate, această contopire a neesteticului cu esteticul de- 
termină adevărata esenţă a arhitecturii. Şi — cum 


d „nici 
celelalte arte nu s-au născut primar din necesități este- 
tice“ — şi a artelor plastice şi a artei în genere. „Uni- 


versalitatea artei se manifestă tocmai în faptul că în! ea 


toate fenomenele vieţii omenești sînt topite în reflec- 
tarea estetică a totalităţii ei: deci „conținuturile și for- 


mele (ei) extraestetice pot şi trebuie să joace un rol im- 
portant,“ 27 | | 

Prin însuşi acest fapt, arta excede esteticul pur. Şi 
— deşi elementul estetic este inseparabil de artă, cum 
scria Utitz, e naiv a pretinde ca tot caracterul activității 
artistice să fie estetic... Estetice sînt şi fenomenele na- 
turii şi obiectele tehnicii (estetică nu e numai arta); în-al 
doilea rînd, genurile literare și artistice sînt „combinaţii 
de diverse exigenţe, în parte estetice, în parte ineste- 
tice“ (Lalo). E clar că „nu putem reduce esenţa artistică 
a artei la obiectul estetic.“ 73 Observind că din ce în ce 
mai mult studiul trăsăturilor estetice ale operelor de 
artă — studiu indispensabil fără îndoială — a căpătat la 
unii teoreticieni tendinţa să înece creaţia artistică în 
masa de obiecte estetice care ne înconjoară şi să o asimi- 
leze acesteia pînă la dispariţia ei, gînditorii marxişti arată 
că „această esență artistică depăşeşte însă cerinţele pur 
estetice.“ 29 alla 

Privind astfel problemele, numeroşi interpreţi — şi de 
pe alte poziţii — ajung la concluzia că arta se distinge 
de obiectul estetic, că obiectul estetic nu este identic cu 
opera de artă, după cum obiectul estetic nu este identic 
cu obiectul frumos, Pe lîngă opera de artă (ca obiect este- 
tic) există obiecte estetice care nu sînt opere de artă. 
Apoi, opera însăși nu este numai obiect estetic, ci po- 


21 Georg Lukâcs, Estetica, vol. II, București, 1974, p. 358 

28 I. Astahov, Iskusstvo i problema prekrasnogo (Arta şi 
problema frumosului), Moskva, 1969, p. 114 _ n 

29 Marcel Breazu, Realism şi modernitate în artă, București, 
1973, p. 138 i . 

sedă calităţi care „depășesc pura reprezentabilitate este- 
tică.“ 30 

În ultima vreme atari considerații devin tot mai frec- 
vente şi mai categorice. „Fenomenul artistic e un fenomen 
total... Astfel privit, el poate fi deci parțial considerat din 
punctul de vedere al structurilor sale obiective, adică al 
fizicităţii sale, spunem, admiţind „naturalitatea, istori- 
citatea artei şi liberul joc al interiorului şi integralităţii 
existenţiale în intersectarea dinamică şi fecundă a tutu- 
ror planurilor sale.“ 3i | 

. Dacă „estetica materială nu poate stabili diferența e- 
esenţială între obiectul estetic şi opera ca atare, între păr- 
tile componente ale obiectului, conexiunile. lui interne și 
componentele materiale şi conexiunile din interiorul ope- 
rei, manifestînd totdeauna tendința de a confunda aceste 
momente“, disociind obiectul estetic de operă, care per- 
mite şi alte abordări (decît cea estetică) — M. Bahtin pre- 
ciza că opera de artă trebuie înţeleasă în întregime, în 
toate momentele ei... fără a se ţine cont de obiectul este- 
tic realizat de ea ; trebuie înțeleasă deci doar în limitele 
acelei legităţi ştiinţifice, care-i organizează materialul“, 
în însăşi existenţa artistică a obiectului estetic. A nu face 
distincţia între cele trei momente semnalate de el : a) mo- 
mentul obiectului estetic, b) momentul operei în aspectul 
ei material extraestetic, c) momentul structurii compozi- 
tionale a materialului — înseamnă a provoca doar con- 
fuzie şi ambiguitate. Cu atît mai mult cu cît „viaţa nu 
stă doar în afara artei ci şi în ea, înăuntrul ei, aducînd cu 
sine toate valorile sociale, politice, cognitive etc.“, aci 
„forma are nevoie de dimensiunea extraestetică a conți- 
nutului fără de care ea nu se poate realiza ca formă“. * 

Aici intrăm, deci, in medias res. 


30 Bonald Brinckmann, Natur und Kunst, Zur Phânomeno- 
logie des ästhetischen Gegendstands, Zürich und Leipzig, 1938, 
p. 125-138 
sga ol, Dino Formaggio, L'idea di artisticità, Milano, 1962, P. 

-r 9 
„32 M. Bahtin, Voprosi literaturi i estetiki (Probleme de li- 
teratură şi estetică), Moskva, 1975, p. 13-14 

Ca „element funcţional al unei totalităţi de valori“, 
ținînd seama de faptul că ea-şi extrage deci sevele din 
însăşi viaţa socială a omului, în complexitatea ei, din rea- 
Jităţile sociale în care apare, arta în esenţa ei — specifi- 
citatea artei — „nu constă numai în autonomia unei ar- 
monii imanente, ci și în corelarea permanentă a acesteia 
cu valorile extraestetice ale operei de artă, în impregna- 
rea acestor valori în fluviul funcţionalității estetice“ (Gr. 
Smeu). Dacă aceasta înseamnă doar că „esteticul nu face 
decît să organizeze ansamblul de funcţii extraestetice pre- 
zente totdeauna în opusul artistic“, funcţia estetică sin- 
gură, din cauza naturii sale „formale“, nu este în stare să 
umbrească nici una din celelalte funcţii şi cu atît mai 
puţin pe toate celelalte. Din acelaşi motiv (tocmai fiindcă 
„funcția estetică nu are un conţinut propriu“) sîntem me- 
reu ispitiţi să considerăm funcţia estetică drept ceva se- 
cundar, ceva ce poate fi, dar nu este absolut necesar: pe 
de altă parte „chiar dacă funcţia extraestetică nu se ma- 
nifestă evident în structura operei, deşi apare cu preg- 
nanţă în procesul de receptare“ 3, ea dă sens operei în 
procesul de receptare şi — implicit — de creare a artei. 
Încît, dacă se poate vorbi de un extraestetic-al artei nu- 
mai în. măsura în care acesta fuzionează intim, unitar cu 
fluviul funcţionalităţii ei estetice (altfel extraesteticul iese 
din sfera artei) „funcţia estetică nu este suficientă în sine, 
pentru ca semnul căruia îi dă naștere să se umple de 
sens. În semnul estetic, care este opera de artă fiind în- 
trodus un conţinut concret, funcţiile extraestetice se rea- 
lizează în legătură directă cu realitatea exterioară ei“... În 
cursul existenţei unei opere, dintre funcţiile extraestetice 
pot avea rol precumpănitor, alternativ, mai multe funcții 
Și se poate chiar afirma că şansele operei de artă de a-şi 
menţine eficienţa în timp sînt cu atît mai mari, cu cît 
este mai bogat ansamblul de variaţii funcţionale pe care 
il permite, „În esenţă însă arta este întotdeauna pluritunc- 
țională și funeţional-dinamică, atribut care se manifestă 


e a Jan Mukařowský, Studii de estetică, Bucureşti, 1974, p- 

atit în mişcarea generală a artei, cit şi în existența fie- 
cărei opere de artă în parte. Nu este rar nici cazul ope- 
elor cu mai multe funcţii concomitent, in raport cu di- 
versele medii, categorii sociale, generaţii etc., din care se 
recrutează publicul lor. i... ; 

Pe de altă parte, însă, funcția estetică se impune atit 
de des atenţiei noastre tocmai în zona din afara artei, 
se ivește în atîtea manifestări diverse ale vieţii, se do- 
vedeşte a fi un element necesar, de pildă, în ceea ce pri- 
veşte locuinţa, îmbrăcămintea, contactele sociale etc., în- 
cît ne obligă să gîindim asupra misiunii ce-i revine în în- 
treaga organizare a lumii... De aci ideea că numai o per- 
fectă diferenţiere a funcţiilor în conştiinţa societăţii a 
putut să conducă la o delimitare conceptuală exactă a 
artei de creaţie extraartistică. Pentru colectivităţile care 
n-au ajuns la o asemenea diferenţiere, nu există pînă 
astăzi conceptul de artă“... % 


III 
1 


Noi disocieri | De aci, încheind această analiză, 
cîteva consideraţii finale : 

1) Arta nu poate fi pusă pe acelaşi plan cu faptele es- 
tetice în genere, în sfera cărora intră ansamblul feno- 
menelor care oferă o percepţie estetică, indiferent de na- 
tura şi originea lor. 

2) Dacă toate operele de artă sînt, într-un fel, obiecte 
estetice, în schimb nu toate obiectele estetice sînt opere 
de artă, iar operele de artă nu sînt în esenţă estetice. 
Faptul că arta produce o „intuiţie necesară“, că e dotată 
cu o latură senzorial-perceptibilă (pe care impresia este- 
tică o identifică şi receptează) nu oferă cheia distincţiei 


34 Ibid., p. 147-149 

caracterului propriu al artei. E vorba totdeauna de un 
obiect estetic şi în natură și în artă etc. Elementele la 
care se referă esteticul nu sint specifice artei Să, Nu pot 
să constituie baza ei de plecare, chiar dacă explică o la- 
tură a ei. Da: > 

3) De un fapt mai ales trebuie să ținem seamă în a- 
ceastă ordine de idei. Prin însăşi natura ei, opera de artă 
are un caracter sintetic. Şi, dacă „valorile de alt tip care 
pot fi găsite în ea nu există ca atare, ci în indisolubilă 
unitate cu esența şi structura ei estetică şi ele nu se 
transmit izolat“ — aceasta nu înseamnă decît că struc- 


tura estetică a artei se distinge de structura estetică în 


genere tocmai prin acele valori de alt tip care pot fi gă- 
site în ea şi care — în indisolubilă uniiate cu ea — defi- 
nesc deci specificul acestei structuri. TE ie Nb 
4) Structura estetică — în artă —nu poate fi confun- 
dată cu structura estetică în genere, tocmai fiindcă ea în- 
deplineşte o funcţie în virtutea căreia „va trebui să o 
privim în legătură atit cu sistemul de referințe originar, 
cît şi cu cel la care se raportează în momentul analizei“ 3, 
în considerarea ansamblului conştiinţei artistice. Ca fapt 
de conştiinţă, arta este în același timp un produs estetic, 
dar — fiind în esenţa ei un fapt de conștiință, ca „un 
complex de valori extraestetice şi nimic altceva decît 
acest complex“ 35 — 'ea se distinge eo ipso în, esenţă de 
structura unui obiect al naturii sau a unui obiect, să 
zicem, de uz comun.. | cc ji z i. {i 
5) Aici se impune o netă distincție, la acest nivel chiar, 
intre artă şi obiectele (fenomenele) estetice care apar în 
afara ei. E necesar să ţinem seamă că între obiectul rea- 
lizat în serie de către o maşină şi unicatul creat de artist 
există o diferență estetică fundamentală. „Esteticul de fac- 


*) În genere esteticul e legat de formele variate ale vieţii 
materiale şi spirituale a omului, de natură ete., ca modalităţi de 
afirmare a esteticului în afara artei. 

35 I, Pascadi, Nivele estetice, Bucureşti, 1972, p. 163 sq. 

„36 Robert Kalivoda, Der Marxismus und die moderne geistige 
Wirklichkeit (Marzismul şi realitatea spirituală modernă), Frank- 
furt am Main, 1970, p. 30 

tură industrială diferă de esteticul de factură artistică, 
tot aşa cum esteticul din natură diferă de cel artistic, 
orice confuzie riscînd să genereze monştri.“ 37 

De aci necesitatea unor criterii ştiinţifice absolut pro- 
prii artei, în măsură a o privi — chiar în planul estetic — 
dintr-un unghi unitar, diferențiat. 

Din două direcţii ne vin argumente în această pri- 
vinţă : a) din reflectarea actuală a esteticii, b) din însăși 
istoria ei. 


2 


Estetic şi artistic a) Observînd, mai întîi, că une- 
ori se asimilează noţiunea este- 
tic cu noţiunea artistic, ceea ce poate duce la „confuzii 
nedorite“, esteticienii marxiști scriu fără echivoc : „S-ar 
putea spune că orice este artă trebuie să fie şi estetic, 
dar că nu tot ce răspunde calificativului de estetic ține. şi 
de domeniul artei.“ 38 
Această observaţie se bazează, ea însăşi, pe disocieri 
curente în epocă. Astfel, Jan Aler, estetician de renume 
mondial, întrebîndu-se dacă opera de artă este numai o- 
biect estetic, răspunde, pe drept cuvînt, că „artisticul& 
depăşeşte’ „esteticulk, Opera de artă, spunea el, presupune 
din partea aceluia care o- receptează în atitudinea cuve- 
nită, trei acte: percepţia, contemplaţia şi meditaţia. Fie 
că este vorba de:'o pictură, de o poezie, sau de o piesă 
muzicală, privitorul sau ascultătorul o percepe mai întîi 
prin intermediul ochiului sau urechii sale, o contemplă 
pentru trăsăturile sale estetice (de structură în care păr- 
tile se subordonează întregului), dar meditează mai de- 
parte la semnificaţiile ei umane. Emoţia lui artistică nu 
se constituie în toată plinătatea ei fără această meditaţie. 


37 Gh. Achiţei, în Estetica filosofică şi problemele artei, Bucu- 
rești, 1971, p, 37-38 

38 Marcel Breazu, Realism şi modernitate în artă, București, 
1973, p. 138 f 

numai în planul estetic, dacă semnifica- 
se din creaţia artistică. *’ 
ficaţii sînt însă proprii artei. Ele deose- 
bese obiectul artistic de obiectul estetic în genere. „Obiec- 
tul estetic, spunem azi, n-ar fi nici un obiect metafizic, 
nici un ofiect fizic, nici un obiect psihic, nici un obiect 
social, E — în arta autentică — toate acestea deodată“... * 
Considerarea estetică şi cea artistică, deci, pe nici o 
cale nu coincid. Fenomenul artistic e un fenomen total, 
tocmai fiindcă sînt atitea elemente ale vieţii sufleteşti 
care, deşi opera le pune în mișcare, nu pot fi considerate 
ca estetice. O cercetare care are în vedere deci arta în 
esenţa ei nu pleacă — de aceea — de la considerarea este- 
tică a operei ca obiect estetic, ci tocmai ca operă de artă. 
Ceea ce înseamnă că atunci cînd considerăm un obiect 
operă de artă, trebuie spus prin aceasta, „opera de artă, 
după esența ei neartistică nu este înțeleasă în mod just 
ca atare. O cercetare pur estetică a operei de artă nu 
poate cuprinde esenţa acesteia în totalitatea ei. Pentru 
considerarea pur estetică, arta şi frumosul natural sînt de 
aceeaşi natură, egale sau omogene (gleichartig). Căci prin 
modalitatea acestei considerării orice obiect poate de- 


veni obiect estetic.“ îl 


Dar nu putem. confunda esteticul cu artisticul. Artis- 
ticul nu este egal cu esteticul, deşi converg reciproc, ten- 
siunea dintre estetic şi artistic, în locul unei totale diver- 
sităţi, fiind una din cele mai fine achiziţii ale esteticii 
fenomenologice “2, experimentale, ca şi a celor mai noi di- 
recţii ale esteticii informaţionale şi marxiste îndeosebi. 

b) Această achiziţie îşi are, în final, adînci rădăcini în 
istoria esteticii. „Un principiu general care ne-a părut 


Emoţia rămîne 
tiile umane lipse 
Aceste semni 


„39 Ibid., p. 139-140 
40 André Lamouche, Esthetique, Paris, 1961, p. 84 
urii ngobert Frey, Kunstwissenschaftliche Grundfragen, Pro- 
știința pig Eaei Kunstphilosophie (Probleme fundamentale ce 
pete i leegomane la o filosofie a artei), Wien, 1946, p. 80 
lin, 1928, p. 122 e phänomenologische Asthetik, Ber- 

evident examinind doctrine estetice atit de numeroase 
şi de care noi ne-am servit uneori ca de un criteriu indis- 
pensabil, e — scria Tagliabue — principiul dicotomiei din- 
tre estetic şi artistic.“ 43 

Ducînd la o distincţie care e „cînd integrare, cînd opo- 
zitie“ (spre exemplu, între frumos și artă) dicotomia din- 
tre estetic şi artistic a fost dialectic atestată de Hegel în 
ideea unei radicale distincţii între frumosul natural şi 
frumosul artistic. Anunţată de Kant şi teoretizată pe li- 
nia problematicii deschise de el cu separarea dintre fru- 
museţea pură şi frumuseţea aderentă (pe care doar pro- 
fanii o ignorează în estetică) această idee se impune cu 
Utitz, pe linia lui Dessoir. Printre teoreticienii germani 
de la începutul secolului XX, el are meritul de a fi re- 
cunoscut, alături de un moment estetic (contemplaţie, 
scop în sine, bucurie funcţională, joc fericit al facultă- 
ţilor) un moment artistic (revelaţie de valori). Atitudinea 
estetică nu mai constă, după Utitz — în artă — în libera 
expansiune vitală, provocată de impresia estetică, pro- 
prie mai ales naturii, ci în faptul de a adera din plin 
la intenţia conținută în opera de artă, în această finali- 
tate heteronomă. Conceptul estetic e insuficient, deci, no- 
țiunii de artă ; în orice caz, caracterul estetic nu epuizează 
conţinutul real şi complet al artei... Astfel, Utitz se 
preocupa de a adinci structura artistică cu referire la o 
istoricitate umană şi culturală. El contrapune realitatea 
artei, „faptul productiv al artei“ naturii, privind elemen- 
tul estetic ca unul din factorii artei, alături de elemen- 
tul etic, naţional, religios etc. 

În pragul veacului nostru, însă, Max Dessoir e printre 
primii care analizau exigenţa de a studia fenomenul ar- 
tistic în sine şi pentru sine ca şi în relaţiile şi interrela- 
tiile sale, în baza distincţiei dintre estetic şi artistic. 

Un impuls decisiv în această direcţie ne oferă gîndirea 


despre artă a lui Blaga. 


43 G. M.-Tagliabue, L'esthétique contemporaine, Milan, 1960, 


p. 596 

Trecînd în revistă teoriile despre criteriile după care 
omul ar judeca opera de artă („foarte felurite şi foarte 
complexe, în orice caz mult mai felurite şi mai com- 
pleze decît le-a bănuit estetica din trecut, sau cea cu- 
rentă“) Lucian Blaga observa că „esteticienii simplifică 
lucrurile oricum prea tare“... Comună poziţiilor raționa- 
liste şi iraţionaliste este, arăta el, teza subînţeleasă, moc- 
nitoare, că opera de artă ar fi judecată la fel cu feno- 
menul natural, şi după un sistem relativ simplu şi foarte 
accesibil teoretizării, sistemele estetice s-au perindat ră- 
sărind şi apunînd, dar confuzia de neegalat prestigiu s-a 
menţinut pînă în timpul nostru. Esteticele contemporane 
cele mai avansate recunosc, ce-i drept, că esteticul artis- 
tic se deosebeşte de cel natural, dar deosebirea e privită 
numai sub unghiul intensității şi al complexităţii. Un Vol- 
kelt, un Dessoir, fenomenologul Geiger, şi cu mai multă 
amploare un Utitz ţin să ne informeze asupra complexi- 
tăţii esteticului. artistic faţă de cel natural. Dar, arăta 
Blaga, adincind această distincţie, esteticul artistic se rea- 
lizează într-o ordine existenţială sui generis cu demar- 
caţii precise... Esteticul natural şi esteticul artistic apar 
în cu totul alte ordini ontologice. Distanţa dintre ele este 
de prăpastie, nu de treaptă sau de complexitate ; distanța 
dintre ele este aceea a unei mutaţiuni ontologice. Criteriile 
potrivit cărora e judecat esteticul natural sau esteticul ar- 
tistic vor fi prin urmare cu totul diferite“, conchidea filo- 
soful român, hotărît pentru o operaţie radicală, convins 
că „orice compromis ştiinţific nu face decît să prelun- 
gească o atare confuzie.“ 4 | | 


Această idee — indiferent. de explicaţia ei filosofică 
în cadrul concepţiei despre artă a lui Blaga (partea cea 
mai rezistentă a sistemului său) — e una din cele mai 


îndrăznețe şi mai fecunde idei ale sale. Potrivit acestei 
idei, nu e acelaşi lucru „un trandafir veşted în pervazul 
naturii, care n-are nimic de a face cu arta“ (el e un pro- 
dus al naturii) și „un ritm, o sonoritate, o metaforă, în 


"a 


4t Lucian Blaga, Trilogia valorilor, Bucureşti, 1946, p. 605-606 

cadrul unei poezii, sau un copleşitor şi incendiat apus de 
soare, un admirabil și ales exemplar biologic“ și transpu- 
nerea acestora în artă, tinind seamă de faptul că nici nu 
e posibilă „o transpunere a unei structuri estetice, tale 
quale, din ordinea naturală în cea artistică sau invers.“ 45 

Nu e vorba aci de o idee izolată în ştiinţă, de fapt. 
La rîndul său, N. Hartmann a vorbit de îndoitul strat 
existenţial al artei şi naturii văzută estetic. Şi el a recu- 
noscut eterogeneitatea celor două straturi sau planuri on- 
tologice („atit în structura cît şi în modul lor de fiin- 
țare“ 16), postulind existența biplană a artei („prin plan 
și plan de spate“) oferind astfel temeiul unei radicale 
mutații în studiul ei ştiinţific. La fel, Max Dessoir stabi- 
lea deosebiri obiective şi subiective cu privire la impre- 
siile produse de obiectul natural şi cel artistic, ducînd 
— în ultimă instanţă — la opoziţia dintre estetic şi artis- 
tic, cu toate consecinţele ce derivă de aci. Dacă şi autori 
care resping în principiu teza heterogeneităţii esenţiale a 
frumosului ‘natural faţă de cel artistic, atît de mult sus- 
ținută în estetica mai nouă, văd aci „moduri particulare 
ale esteticului“ (Al. Dima) — opoziţia dintre natură şi 
artă (pînă la un punct rezolvabilă în planul frumosului) 
cunoaşte deci forme şi mai acute în opoziţia dintre este- 
tic şi artistic, semnalată de altminteri în secolul nostru 
cu atita avînt... Chiar dacă o afirmaţie atît de tranşantă, 
ca aceea a lui Worringer, că „legile specifice ale artei 
n-au principial nimic comun cu estetica frumosului na- 
tural“ nu poate fi admisă ad litteram, ideea lui Blaga că 
natura şi arta sînt absolut incomensurabile iar transpu- 
nerea structurilor obiective ale esteticului natural în struc- 
turile obiective ale esteticului artistic ne deplasează spre 
„para-estetic“ sau „para-kalie“ îşi are explicaţia ei ra- 
țională şi trebuie să ne dea de gîndit... Nu fiindcă este- 
ticul natural, oricare ar fi el, nu poate să fie integrat 
într-o operă tale quale, căci el nici nu se integrează ast- 


45 Ibid., p. 609-613 | 
46 N. Hartmann, Estetica, București, 1974, p. 101 sa. 

fel, Ci fiindcă opoziţia dintre natură şi artă se efectuează 
nu în planul estetic, ci în planul ontologic distinct al pro- 
dusului natural, pe de o parte, şi al creaţiei artistice, pe 


de altă parte. 
3 


Artisticitatea Ideea ireductibilităţii absolute a 
esteticului natural şi a celui ar- 
tistic, ca o totală opoziţie între esteticul natural şi cel 
artistic — opoziţie motivată de o ireductibilitate structu- 
rală, la Blaga — se confirmă, aşadar, nu în planul este- 
tic propriu-zis, ci în planul existenţial radical diferit al 
obiectului însuşi, care se organizează estetic — în artă — 
în alt plan ontologic decît în natură. În acest plan onto- 
logic devine posibilă identitatea cu sine a artei, o iden- 
titate elementară, bazată ea însăși pe existenţa ei deter- 
minată. Domeniul artei pune pe acest plan probleme esen- 
tial diferite de cele ale naturii. În complexitatea lor, a- 
ceste probleme depăşind sfera esteticului, „anumite doc- 
trine ale artei, preocupate mai ales de factorul estetic, 
înt improprii să explice arta, cu atit mai improprii cu 
cît sînt mai estetice.“ 47 | 
Această idee, cu atîta aplomb reluată la noi, e azi 
recunoscută pe o scară largă. Ea devine, într-un sens, o 
idee a vremii. A admite azi că „ceea ce e artistic nu 
poate fi decît estetic și ceea ce e estetic nu poate fi decit 
artistic“ 4 pare aproape o erezie, în orice caz, un ana- 
cronism. 
Mai mulţi factori susţin această idee : 
1) Abandonarea vechii teze gnoseologice, pe de o parte, 
în favoarea unui concept fenomenologic mai bogat şi mai 
adecvaţ realităţii artei, 
E9 părăsirea în particular a tezei metafizice şi mis- 
IR a-ak onomiei artei, în favoarea unei relevări istori- 
47 G. M.-Tagliabue, op. cit., p. 322 


p. aa. Franco Miele, Teoria e storia dell'estetica, Milano, 1965, 

ciste a celor mai disparate fenomene artistice şi a rapor- 
turilor lor interne şi externe de concatenaţie, pentru a le 
încadra într-o descriere coordonată şi 

3) progresiva enunţare, metodologic relevantă, a unei 
distincţii dintre fenomenele propriu-zis estetice și feno- 
menele propriu-zis artistice, şi a unei recuperări consec- 
vente — dincolo de gnoseologismul estetic — a caracte- 
rului complex de „expresie totală“ propriu lumii artei 
și, de aici, a dialecticii sale interne — atestă „o tendinţă 
a culturii europene începînd cu sfîrşitul secolului al XIX- 
lea și începutul secolului nostru.“ 49 

Această tendinţă generală, așadar, n-avea decit să se 
consolideze ulterior, ducînd la o substituire a conceptelor 
ce impun azi o nouă optică asupra artei. De fapt, în ul- 
timii 80 de ani de dispute, polemici, cercetări analitice, 
se arăta la Congresul III Internaţional de estetică de la 
Veneţia, „fenomenul cel mai relevant al acestor propu- 
neri constă poate în progresiva ivire, prin irupţia planu- 
lui cercetării analitice şi experimentale în chiar interiorul 
activității artistice, a unei cercetări prin intermediul artei 
înseși, a structurilor operative, a artisticităţii ca atare“. 50 

A privi arta prin însuşirile ei distinctive, pare azi evi- 
dent, înseamnă a recurge la o reală, fidelă şi autentică 
definiție a artei și nu la un concept aprioric, cum este 
conceptul estetic. *) 

Dacă prin ştiinţă înţelegem un ansamblu de cunoştinţe 
avînd un grad suficient de unitate şi generalitate refe- 
ritoare la acelaşi domeniu, dată fiind completa eterogenie 
dintre estetic şi artistic, conceptul estetic nu acoperă sfera 
ontologică a artei, nu disociază domeniul ei propriu de 
alte domenii estetice, nu epuizează problematica artei. Ea 
devine „cu toate produsele sale, problema de studiu a 


49 Dino Formaggio, Atti del 3-o Congresso internazionale di 
Estetica (Actele celui de al III-lea Congres internaţional de este- 
tică), Venezia, 1956, Torino, 1957, p. 33 sq. 5. P 

50 Ibid., vezi şi Dino Formaggio, L'idea di artisticită (Ideea 
artisticităţii), Milano, 1962, p. 340 

*) Noţiunea de artă depăşeşte esteticul“ (Mihai Ralea, Pre- 
legeri de estetică), Bucureşti, 1972, p, 60 | 

unei ştiinţe care, din această cauză, nu se poate mulţumi 
4 


r ul“, 51 or i = î 

i alta fenomenul artistic, in relaţiile şi m 
b . Li] . . . = 43 4 za v . 

tiile sale — în lumina ideii „artisticităţii“, depăşinc 


re estetic, devine una din cele mai evi- 
dente tendințe ale vremii. S-a spus că „epoca în ăi 
Jaţia cu aria se reduce la considerația este ai ej odă 
Ende gegangen.“ S-a vorbit chiar de „depășir a b: 

rației estetice a artei“, chiar de „infringerea ei. 


f 


punctul de vede 


TEES ai 


51 Emil Utitz, op. cit., p. 11 . 
52 Walter Biemel, Philosophische Analysen zur Kunst de! 


Gegenwart (Analize filosofice asupra artei contemporane), Den 
Haag, 1968, p, VII f p T poran 

wade unde urmează că toate operele 
care țin de artă sint creaţii (poie- 
sis), iar cei ce le execută sînt crea- 
tori (poietai).“ 


Platon 
i. 
1 
Artisticul însuşi = Efortul de a salva conceptul de 


artă dintr-o accepţie echivocă, 
lupta pentru înţelegerea şi respectarea unităţii specifice 
a artei în raport cu faptele estetice în genere, îşi află 
în ideea „artisticităţii“, prevalentă în cultura contempo- 
rană, baza sa teoretică. O sistematizare ştiinţifică a în- 
tregului cîmp. experimental și a activităţii artistice, po- 
trivit acestei idei, nu poate ignora complexitatea originar 
problematică a fenomenului artistic şi ea „trebuie să: se 
pună ca o sarcină metodologică a întregului cîmp al artis- 
ticității, considerată în toată bogăţia şi multiplicitatea for- 
melor ei infinit variabile şi a mutaţiilor sale dinamice.“ ! 
Un pas înainte în această direcţie a însemnat, într-un 
sens, artisticul însuşi, ca un concept menit să fixeze arta 
în jurul lui şi care să ducă la ó considerare a artei sub 
toate aspectele, ca fenomen specific, în ştiinţa sa proprie. 
Îi revine unui autor mai puţin cunoscut, Feliks Fran- 
kowski, o primă iniţiativă! în această direcţie. El admite 
că trebuie să recunoaştem, pe lîngă ştiinţa esteticii, o 
nouă ştiinţă, „Ştiinţa artisticuluit, și propune să se nu- 
mească artistica știința artei în general, știința care tra- 
tează despre artă în toate manifestările sale. ? 
Dar artisticul e un concept tautologic. Nu definește 
mai precis sfera artei. Cu atît mai puțin ştiinţa ei. 


1 Dino Formaggio, op. cit., p. 340 
2 Feliks Frankowski, Pensées sur la science, Parie; tra; 


p. 44-45 

Fără îndoială, ideea în sine se justifică, în totalitatea 
ei arta ducînd la un concept mult mai larg dacit concep- 
tul estetic. Dar reflecția teoretică asupra artei nu poate 
ignora trăsăturile obiectului ei, care-i definesc caracterul 
specific, fără primejdia ce a pluti în vid. Cunoaşterea 
ştiinţifică trebuie să stabilească in primul rind definirea 
calitativă a obiectelor studiate, adică sa scoată ia iveaid 
particularităţile lor distinctive, proprii, inerente artei, Ar- 
tisticul arc, însă, un cîmp foarte larg. „Artisticitatea e 
una din dimensiunile fundamentale ale istoriei. Ea tre- 
buie să îmbrăţișeze şi să coreleze variatele cimpuri par- 
tiale ale percepţiei, ale ucenicirii, ale tehnicii (indus- 
triale şi artistice), ale comunicării, ale gustului, ale stilu- 
lui, punîndu-se nu numai ca un sistem normativ, ci ca 
o mişcare capabilă a prelua momentele particulare... în 
afirmarea lor istorică, ca obiectivări ale societăţii şi ale 
culturii.“ 3 

A include însă în ştiinţa artei toată această enormă 
masă a „artisticităţii“ e un efort disperant și neconcludent 
sub raport ştiinţific. Pentru că excede, în fond, sfera 
artei. | 
Dacă principiul îuncţionalităţii artei e analitic impli- 
cit ideii de artisticitate şi deci nu priveşte numai artele 
caracteristic funcţionale sau „aplicate“, ci orice experienţă 
care aspiră să se constituie ca artă“ 4, a spune că ea eo 
experienţă totală înseamnă a spune că ea posedă „un 
cîmp coextensiv cîmpului experienţei“. Artisticitatea de- 
vine astfel praxis, sau în orice caz se confundă cu pra- 
xis-ul. Ea prezintă, deci, riscul de a întreţine confuzia 
între artă în sensul propriu al cuvîntului şi ceea ce este 
— în epoca noastră — artă în sens figurat. Căci epoca 
noastră nu mai vede în artă doar tehne sau ars. Ci dis- 
tinge în fond arta de tehnică, arta muzicii de arta culi- 


nară, de pildă, pe artist de medic sau geometru, ca şi pe 
artist de artizan... 


3 Dino Formaggio, op. ci 3-2 
4 Ibid., p. 293 i =" zii a ate dă 

Artisticul însuşi trebuie, deci, definit, circumscris mai 
precis cu privire la artă. Şi anume, la artă în sensul pro- 
priu al cuvîntului, la ceea ce înțelegem stricto sensu prin 
artă, într-o epocă în care „ştiinţa războiului“ se substi- 
tuie „artei războiului“ sau „ştiinţa guvernării“ artei de 
a guverna... 

De aci necesitatea de a apela la un concept cu o sferă 
mai strîinsă, în orice caz mai aproape de ceea ce e arta 
în esenţa ei. 

Nu e vorba aci de a izola fenomenul artistic făcîndu-l 
un fetiş, care poate fi privit doar separat de acel humus 
uman din care ţișnește, ci de a-i recunoaşte adînca im- 
plicaţie în viaţa socială etc., fără a-i pierde specificul, 
avînd în vedere în fond arta însăşi. Aceasta impune, în 
primul rînd, o distincţie între artă şi tot ce e în penum- 
bra ei. Fără îndoială, distincţia dintre artă şi „restul lumii 
exterioare“ nu este simplă. În materie de artă există în- 
doieli asupra validității conceptului însuși, a valabilităţii 
lui generale, date fiind (a) caracterul polisemantic şi (b) 
istoricitatea acestui concept. 

Conceptul de artă avind sensuri multiple în toate lim- 
bile, include pe lingă „artele frumoase“, artele aplicate 
sau decorative, artele industriale şi de rafinament, me- 
serii de artă (arta etalajului, ceramica, poteria, porţela- 
nul, costumul, feroneria, prelucrarea metalelor, emailul, 
orologeria, cartea, arta filigranei, orfevreria, giuvaergia, 
tapiseria, arta vitraliilor 5, ca şi arta de a scrie, de a citi 
(Faguet), de a gîndi, de a vorbi, de a tăcea, de a iubi (Ovi- 
dius), de a suferi, de a trăi, de a fi optimist (Marcel Be- 
noit-Benedict), sau chiar arta de a pedepsi un rival teme- 
rar (Racine) — o suită inepuizabilă de moduri şi forme, 
în care — într-un sens oarecare — se manifestă, în di- 
versitatea accepţiunilor sale, ideea „artisticităţii“. 

Cum poate fi întemeiată o ştiinţă unitară, omogenă în 
baza acestei idei ?... 


5 M. Prousiă, L'art et les artistes (Arta şi artiștii), Paris, 
1961, p. 141 sa. 

Artisticul e un concept expeditiv... Izolind arta în 
estetic, reprezintă un progres. Dar mai mult un progres 
metodologic decit un progres logic propriu-zis. Avînd un 
cîmp semantic heteroclit şi ca atare depăşind sfera artei 
(dacă are şi natura într-un sens „arta“ ei), artisticul nu 
identifică arta cu sine, în sensul propriu al cuvîntului. 

Problema e, deci, ce înţelegem prin artă în accepţia 
actuală a conceptului, în sensul în care ştim cu toți ce 
e arta şi confundăm mai degrabă un bust cu o statuie 
decît o vază de flori cu un tablou de Luchian care re- 
produce, să spunem, aceeaşi vază... 

Dacă „nu poate fi vorba de artă unde omul nu inter- 
vine, deşi pote fi conceput un studiu estetic al naturii, 
fără îndoială, se poate vorbi de artă numai ca fapt uman. 6 
Natura nu scrie poezii, nici romane, nu înalță temple; 
după cum — scria Marx — „natura nu construieşte ma- 
şini, locomotive, căi ferate, telegrafe electrice, selfactoare. 
Toate acestea sînt produse ale omului“. 

Întrebarea e deci ce distinge în fond arta de celelalte 
„produse ale omului“, sau activitatea artistică de alte ac- 


tivităţi ale sale, care pot fi — şi ele — înfăptuite „cu 
artă“ ? h 

2 
Criteriul fundamental Posibilitatea producerii „artei“ 


E ea este inclusă în orice act al mun- 
cii. „Consumaţia nu îndeplineşte, în genere, actul pro- 
ducţiei decît atunci cînd perfecţionează pînă la artă, prin 
nevoia repetării, capacitatea dezvoltată în primul act al 
producţiei“ (Marx). Dar arta apare (ca artă) atunci cînd 
dezvoltarea forțelor de producţie permite şi face necesară 
diferențierea și fixarea principiului ideal al muncii într-o 
formă specifică a conştiinţei sociale, care se distinge de 
tot ceea ce se ridică „pînă la artă“ în activitatea produc- 
tivă a omului, 


6 Umberto Eco, La definizione dell'arte, Milano, 1968, p. 195 


E NN 

Ce e drept, arta însăşi nu e o abstractiune, o entitate 
abstractă. Ea se prezintă sub o multiplicitate de forme, 
de genuri şi specii (mai exact, opere particulare). Și nu e 
vorba aci decît de a găsi acel punct arhimedic din care 
artele pot fi privite în diversitatea lor ca avind împreună 
ceva comun, prin integrarea aspectelor lor reductibile. la 
un concept unitar. 

Renunţind astfel la analiza verbală, pentru a defini 
arta trebuie să plecăm de la experienţa cumulativă din 
domeniile speciale -ale diferitelor forme de artă care 
primesc azi acelaşi nume. 

În infinita varietate a formelor particulare (sau: ope- 
relor individuale) știința s-ar rătăci cu desăvirşire, dacă 
n-ar constata unele elemente comune (constante) obiec- 
telor care constituie domeniul ei, şi care ns permit a de- 
fini astfel arta, dînd un nume obiectelor sau fenomenelor 
care pot primi pe drept cuvint acest nume. 

Dar acest. nume însuşi (care absoarbe ansamblul crea- 
tiei artistice în acelaşi concept) poate fi stabilit nu prin 
ştergerea graniţelor dintre diferitele forme ale artei ci 
tocmai prin precizarea şi clarificarea lor în interiorul unor 
frontiere comune care definesc sfera ei. 

Tocmai această distincţie constituie baza definirii o- 
biectului (artei) în complexitatea sa. Adevărata, autentica 
denumire a ştiinţei sale pleacă de aci. 

Ipoteza că — în ciuda deosebirilor lor, toate artele 
trebuie să posede o esență comună, adică o latură in- 
ternă, profundă care asigură unitatea lor şi le separă — ca 
manifestări proprii artei — de tot, ceea ce e în afara ei, 
ne obligă a privi în primul rînd arta în raport cu însu- 
şirile prin care — pe de o parte — diferă, pe de alta — se 
identifică deci cu ea însăşi. 

Trebuie să fie un element distinctiv, un principiu, un 
criteriu stabil sau relativ stabil, pe cît aceasta este posi- 
bil, care să asigure o distincţie teoretică între diferitele 
forme ale artei (privite în ansamblu) și infinitatea acţiu- 
nilor prin care omul se afirmă martistie* în umbra artei. 
După cum, de asemenea, trebuie să fie un criteriu, un 
factor comun, un principiu, care — deşi nu există o de- 

finiţie a artei unanim acceptată — să permită a îngloba 
în totalitatea lui ceea ce numea Utitz „marele fapt al 
artei“. 

Știința poate privi un obiect în diferite moduri : 1) a-l 
indentifica, a-i desprinde semnificaţia, aspectele esenţiaie, 
a-l numi 2) a-l analiza în condiţiile lui ontologice, a-i 
găsi cauza care-i determină esența. Dar între primul şi 
al doilea moment trebuie să existe o corespondenţă, un 
acord. Esenţa nu poate contrazice aparența, n-o poate 
nega, ci se manifestă, se afirmă prin ea. 

Aceasta nu înseamnă a rupe esenţa de fenomen, ci a 
distinge, tocmai, acest fenomen prin esenţa sa proprie, 
deosebită, prin ceea ce are el caracteristic, determinant şi 
determinat. 

Supunînd analizei obiectele artei prin integrarea lor 
într-o clasă în baza unui consens impus de experienţă, 
determinăm însușirile ei generale, comune, invocînd ceea 
ce numea Marx „criteriul propriu al artei“. 

- Apariţia artei se bazează — ea însăși, — pe două con- 
diţii : 1) materialitatea ei, ca o însuşire sensibilă inevi- 
tabilă, deci necesară și distinctivă şi 2) permanenţa acestei 
însuşiri în raport cu existenţa obiectivă a operei. De a- 
ceastă însuşire este în funcţie existenţa ei determinată. 

Privind atît datele ei nemijlocite (sensibile) cît şi da- 
tele ei mijlocite (finale), însăşi funcţia ei, aceste deter- 
minări trebuie să fie în esenţă deduse prin generalizarea 
treptată care duce la stabilirea acelui concept general 
fundamental care ar defini arta după legile logicii — prin 
genul proxim şi diferenţa specifică. 

La acest nivel devine posibilă identitatea cu sine a 
artei şi identificarea produselor ei în baza acelui criteriu 
care explică determinările artei şi care — prin acest pro- 


ces de reducţie a multiplului la unitate — permite un 
concept ca definiţie a ei şi — inclusiv — a ştiinţei ce-o 
studiază. 


Acest criteriu trebuie — şi poate fi — căutat în ceea 
ce s-a numit „cîmpul ei unic de planuri diverse sau orl- 
zonturi de intenţionalitate“, Dar acest cîmp de realizare a 
artei sau de actualizare a ei fiind foarte larg, în interio- 

rul acestui cimp trebuie mers la baza lui care e însăşi 
opera, privită în realizarea ei ca fenomen în directă re- 
laţie cu invenţia sau geneza ei. 

Pe această cale putem ajunge la un concept care ex- 
primă natura intimă a artei şi explică pe un plan univer- 
sal apariţia ei, procesul specific prin care opera ia fiinţă, 
devine sensibil, obiectiv existentă. 

Aici e acel punct arhimedic din care se pune în miş- 
care esența artei şi care decide modalitatea apariţiei sale 
ca fenomen. 

Dacă orice cauză este esenţa fenomenului (orice esenţă 
apare în calitate de cauză interioară a fenomenului, după 
cum legicul, generalul, necesarul este esenţa interioară a 
unicului, întimplătorului...), această mișcare proprie, par- 
ticulară (prin care esenţa artei se manifestă în existența 
ei şi devine sensibilă, activă, deschisă în materia operei) 
defineşte în fond arta în esenţa ei... 

Arta este materia meditandi a ştiinţei de care vor- 
bim. Ea are un domeniu precis, arta în complexitatea ei, 
arta în genere. Dar a defini arta ca „activitate prin care 
experienţa lumii sensibile percepută de artist după mo- 
dalităţi proprii artei se încorporează în materia ei şi se 
constituie pe plan artistic e o definiţie generalisimă“ 7. 
Dincolo de varietatea formelor ei, natura comună a ar- 
telor se clarifică dintr-un punct de vedere care permite 
cunoaşterii ca dezvăluire a esenței în fenomen procesul 
de reflectare a realităţii artei, în cursul căruia omul pă- 
trunde în laturile ei lăuntrice, în direcţia definirii artis- 
ticităţii ca o esenţă ce-şi posedă existența în manifesta- 
rea ei ca fenomen. Arta avînd o esenţă „artistică“ (dacă 
— prin opoziţie cu accident — esența = elementele con- 
stitutive ale unei fiinţe, în lipsa cărora ca n-ar exista), 
această esenţă (cu subdiviziunile ei: aparenţă, fenomen, 
realitate) trebuie definită, în primul rînd. 

"Dar, orice concept creat de gîndire reflectă esența 
fenomenelor cu atit mai precis și mai fidel cu cît omul 
a avut mai multe raporturi cu fenomenele date. Latura 


7 Umberto Eco, op. cit., p. 152 

hotărîtoare a ştiinței, sursa ei, forța motrice a dezvoltării 
cunoaşterii e, astfel, însăşi practica artei. Ea oferă o în- 
telegere mai profundă a datelor privind arta în genere, 
esenta ei. Ea pune ştiinţei problemele care incumbă o pă- 
trunđere tot mai adîncă în baza ei interioară, stabilă, care 
e baza comună fenomenelor artei şi reprezintă princi- 
piul necesar apariției în forme accidentale a generalului 
care o face să fie ceea ce este şi o defineşte ca artă. 

Dacă esenţa reprezintă tocmai unitatea în această di- 
versitate a fenomenelor artei, elementul unic, comun ce 
unește produsele ei în acelaşi concept, esenţă şi fenomen 
sînt şi aci două laturi obiective, polii între care are loc 
mişcarea artei în cunoaşterea noastră.: Dar între esenţă 
şi fenomen :nu există un abis, ci 'o întrepătrundere de 
conţinut ; esenţa fenomenelor e inseparabilă de fenome- 
nele înseşi. 

De aci condiţionarea cunoașterii esenței de cunoaşterea 
fenomenului, trecerea de la fenomen la esenţă în procesul 
cunoaşterii ca un moment indisolubil legat de momentul 
întrepătrunderii lor. A cobori din sfera nebuloasă a cate- 
goriilor estetice (abstracte) şi a ne apropia de viaţa reală 


a artei înseamnă a intra astfel în mecanismul ei intim, 


în miezul ei, ţinînd seama de unitatea esenței şi existenţei 
ca exteriorizare a contrariului său, a esenței care se ma- 
nifestă în ea. | 


3 
Poiein, importanţa De aci cadrul teoretic al defini- 
acestui concept, implicaţiile rii artei, în unitatea determină- 
lui teoretice rilor ei fundamentale, în func- 


ție de esenţa ei ca fenomen, 

Dacă întrepătrunderea esenței şi fenomenului, mani- 
festarea esenței prin fenomen este o lege generală a rea- 
lităţii obiective, urmează că în dezvăluirea esenței feno- 
menelor artei, cunoaşterea lor — căutînd tocmai acele 
criterii care definesc în fond arta — duce la apariţia unui 
concept propriu artei, plecînd de la individualitatea op€- 
rei de artă izolate. Nu e vorba de a limita astfel arta la 

esențe, la forme substanţiale, la quiddităţi sau „substan- 
ție secunde“, ci de a o privi în condiţiile de existenţă a 
operei în desfăşurarea actului creator, ca proces cauzal 
şi efect totodată al acestui proces. 

Definind acest act prin verbul ro zov  (derivind de 
la mnoitw == a forma, a crea, cu sensul de a făuri, a 
produce, a face să se nască, a cauza, a face să devină 
ceva), gîndirea filosofică greacă a recurs la un concept 
unic, aplicat mai ales poeziei, dar privind în fond arta în 
genere. Căci în genere actul de creaţie (poiein) — privind 
aspectul intim al artei, procesul organic al creaţiei. sale, 
operaţia prin care opera ia fiinţă, devine sensibil, obiec- 
tiv existentă — defineşte arta ca fenomen. Fenomenul ar- 
tistic are esenţa sa proprie (ca o calitate comună fenome- 
nelor artei) nu prin finalitatea sa funcţională, diversă și 
infinit variabilă, ci prin acel mod specific uman de a 
crea, pe care grecii vechi l-au numit poiein, şi care dis- 
tinge în fond arta de celelalte produse ale omului. Ca un 
lucru al cărui principiu se află în fiinţa creatoare și nu 
în obiectul creat8, la nivelul ideii de a crea (poiein), în 
însuşi actul. creaţiei (poiesis) arta enunţă un mesaj de o 
formă organizată într-un produs (poietOn), avînd ca rezul- 
tat al unei acţiuni productive existenţa sa proprie. 

De aci sensul unic şi propriu artei al acestui concept 
reprezentind legătura stabilă, care se repetă şi care de- 
termină apariţia artei, ca o lege obiectivă a fenomene- 
lor ei. . . s D JARA, ata rr) k 

_ În context filosofic, conceptul apare — cu acest sens — 
la Platon. Numind toate artele (tehnai) prin opera cărora 
se produce trecerea de la neființă la ființă — poiesis, — 
văzînd în „creaţie“ cauza aceștei treceri de la neființă la 
fiinţă, cauza care face să iasă la iveală un lucru din ne- 
ființă, cauza prin care, cu alte cuvinte, tot ce n-a existat 
înainte ajunge la existenţă, arta este, la Platon, creaţie 
(poiesis) prin însăși cauza ei (Banchetul, 196 a). În acest 
sens, poiesis e nu numa! arta de a scrie versuri, ci arta m 
genere : „De unde urmează că toate operele care ţin de 


8 Aristotel, Metafizicd, VI, 71 

artă sînt creaţii (mohore), iar cei ce le execută sint 
creatori (mowmrat), cf. Banchetul, 205 b. În Sofistul a- 
celaşi Platon numeşte poietike arta „făuritoare“ şi artele 


imitative (mimetikai), prin care în Legile înţelege de fapt 


toate artele. Şi Aristotel, în Poetica sa, definea prin poie- 
sis poezia în general (1447 a), inclusiv tragedia şi come- 
dia (1448 b), termenul de poiesis avînd şi la Platon şi la 
Aristotel valoarea de poezie generic şi abstract înţeleasă. 9 
Poseidonios, în tratatul său Despre stil, numea fraza poe- 
tică (zomua) cu sufixul tematic al rezultatului acţiunii 
(cuvîntul grec se traduce de obicei cu „poema“) iar poe- 
zia, pe greceşte moino:s, cu sufixul tematic al acțiunii în 
desfăşurare, este fraza poetică avînd. un înțeles şi cu- 
prinzînd o imitație a lucrurilor divine şi umane (Diogenes 
Laertios, XLI, 60) ceea ce e în fond la greci poezia şi, în 
genere, arta. Abia Filodem înţelege prin poiesis un vasi 
organism poetic propriu-zis, iar prin poieseis construc- 
tiile care nu pot fi numite altfel decît „construcţii poe- 
tice“, adică opere poetice complexe (poiesis e textul poe- 
tului, iar poema invenţia sa). | i 

Dar ideea artei ca poiesis revine — în accepţia ei ori- 
ginară — în gîndirea europeană modernă. Observiînd că 
într-un pasaj din Banchetul (205 b), Platon indică posibili- 
tatea de a reduce la conceptul de poiesis toate artele, gîn- 
ditorii moderni par a fi de acord că „acesta e momentul 
care apropie mai mult pe greci de conceptul nostru asu- 
pra artei“ (Franco Miele). Arta e o creaţie de forme sau 
lucruri dotate cu forme. Văzînd în această funcţie crea- 
toare de lucruri sau forme obiective funcţia skeuopoietică 
a artei, Etienne Souriau releva caracterul poetic al artei, 
privind tocmai arta ca produs al lui poiein. La rîndul său, 
Valery dă, în Introduction à la poétique, cuvîntului poiein 
sensul său originar de făurire, creare, le faire, le poiein 
dont je veux m'occuper fiind — şi în concepția sa — 
celui qui sachâve en quelque oeuvre, Paction qui fait... 


9 Anthos Ardezzoni, Poiema, Ricerche sulla teoria del lin- 
guaggio poetico nell'antichità, Bari, 1953, p. 110: | 

Dacă actul de a „face“ (poiein) nu se poate concepe fără 
cel care „face“, adică poetul (și numai în actul în care 
„face“, el este poet), arta nu poate fi separată, desigur, de 
cel ce o face şi de actul în care sau prin care se face, 
fără a înceta de a fi artă. © De aci ideea că poiein defi- 
neşte, astfel, arta atit ca act cit şi ca produs. Privind arta 
în genere ca poiesis, ca lucru făcut, ea este artă prin ac- 
tul prin care este făcută de cel care o face, și pentru 
a continua să fie, odată ce este făcută, e necesar ca artis- 
tul (cel care o face, el însuşi sau altul) s-o refacă (în mu- 
zică, teatru etc.). Arta deschide astfel omului un cîmp 
nelimitat de creaţie şi metamorfoză, fiindcă „activitatea 
tehnică a spiritului este în artă creaţie“ (Lalo). Noţiunea 
de poiein (însemnînd în același timp şi cuget şi faptă = 
creaţie) implică atît modul de formare cît şi obiectul for- 


mat. Ea dă artei un nume (poiesis) care — la rîndul 
său — prin acea corespondenţă ce o au adesea numele 
cu lucrurile — e nomen actionis et rei actae. 


De aci sensul larg al conceptului originar de poiein, pe 
care se sprijină geneza artei și — în ultimă instanţă — 
ştiinţa ei. 

Explicînd arta şi privind-o prin poiein ca facultate 
creatoare a spiritului — virtus factiva cum ratione, sau 
héxis poiètiké meta logouil — cei vechi defineau atît 
arta în sine cît şi pe artist. Astfel ei numeau cu acelaşi 
cuvînt actul creator, acţiunea creaţiei, sau modul de a 
crea (poiein), ca şi creaţia artistică (poiesis), privind obiec- 
tuj creat (poiema) ca a) operă manuală (mobilă, statuie), 
b) creaţie a spiritului, invenţie ° şi — în particular — 
operă de poezie, poema (cu sensul de operă, compunere 
poetică în genere) sau poemul = artefact, un obiect de 
aceeaşi natură cu o sculptură sau un tablou. Astfel poiesis 
însemna aci creaţie (creaţie poetică, edificarea unui pro- 
dus final fizic desăvîrșit), apoietes însemnînd netăcut, 
- neterminat, sau făcut fără artă, neformat încă, în stare 


10 Carlo Diano, Linee per una fenomenologia deltarte, Ve- 


nozia, 1956, kE sikia Nicomahică, VI, 1140 a. 


12 Platon, Republica, 474 e, 

de natură. De unde poietes = autor, poet, creator, cel 
care posedă pe de o parte tehne (ars, studium, abilitate), 
pe de alta dynamis (geniu poetic, îngenium, talent), cel 
care posedă „putinţa creatoare“ şi lucrează prin ea. 
Poetul e — în acest sens — un creator (poeta = făuri- 
tor, creator), căci el inventează limbajul (cu figurile, rit- 
mul său) şi obiectul limbajului (opera) care conservă 
creația sa. Dar, în genere, arta e la greci potem şi crea- 
torii ei sînt poeţi. să | i 
Adevărat, în Banchetul se face observația că anumiți 


se i dama 


sau muzică. Şi în Poetica (1447 b). termenul care exprimă 
ideea de creaţie (poiein) se. aplică unui grup. larg-de cre- 
atori (poieţi).. n'sy ṣa e bungy me gagat aail 
: Horațiu,:în -Ars poetica, reduce accepţia conceptului 
de poëta (creator) :la :poet,: privind poezia ca artă a cu- 
vîntului, în accepţia restrictivă transmisă în limbile euro= 
pene : moderne prin intermediul limbii latine. Dar şi la 
moderni, orice ‘artist care „creează“ ceva e un poet. Cel 
ce cu adevărat creează este artistul cu geniul său, şi omul 
creează cînd e post. „De aceea poeţii, ca şi, pictorii cu 
adevărat creatări în asemănare cu . Dumnezeu . creatorul 
sint numiţi, divini.« Şi, cum seria Vico, de aceea au și 
fost numiţi poeţi, eu. un cuvînt,:eare el însuşi în greacă 
nu însemna decît creatori (Scienza nuova, 1, II). -În ace- 
lași sens, artistul: e, la Diderot, le poète-ou faiseur, — 
le poète ou fabricațeur, Ja Valéry, Astfel, „nu: trebuie să 
numim poet decît pe cel cè inventează,. pe cel ce; creează, 

în măsura în care omul poate crea“ (Apollinaire). În 
acest sens „poţi fi poet în toate domeniile“. Pornind de 
Ja faptul că arta e opera unui artist creator, şi un sculp- 
tor şi un pictor e un poet. Prin ceea ce numea el „spi- 
ritul poetic al pictorului“ explica Goethe forţa creatoare 
a lui Rubens... În acest sens avem şi poeţi ai picturii şi 
poeţi ai muzicii. Numai compozitorul poet, scria Liszt, 
este în stare să sfărime lanţurile care impiedică zborul 
gîndirii şi să lărgească teritoriul artei sale. Și în muzică 
un artist e un „poet al sunetelor“. Tocmai de aceea poe- 
zia e tipul oricărei arte, şi a defini poezia, după Belinski, 
însemna a defini arta în general, din cauză că ea pre- 
supune creaţie şi nu doar simpla dispunere sau aranjare 
a părților, contopirea indisolubilă dintre scop și mijloc. *) 
„Pururi activul instinct formativ al poetului (poetischer 
Bildungstrieb al lui Goethe), lucrind progresiv atit lăun- 
tric cît şi exterior, constituie centrul şi temelia existenţei 
sale, cuvîntul poetisch avind şi aci sensul originar de 
poiein., propriu artei în genere. 

De aci importanța acestui concept în studiul teoretic 
al artei. De aci — în accepţia lui originară — axul şti- 
inței sale. 


“Ca un concept realizat prin identificată artei cu sine 
și reținerea aspectelor: esenţiale comune referitoare la o 
multitudine de exemplare individuale pe care le subsu- 
mează, definind acţiunea şi lucrul produs, opera însăşi, 
poiein circumscrie în esenţa sa cîmpul artei, logic deli- 
mitat în autonomia sa. relativă, | a 


Privind fenomenele în termenii Broprii, EN artei 
îşi află, deci, baza ei teoretică: în acest concept prin care 
arta se defineşte ca artă și se-distinge de: „restul lumii 
exterioare“, pe baza experienţei umane care explică (sau 
prezidează) aparina ei, 


*) În același sens, G. Călinescu, vorbind în particular despre 
poezie, admite că „prin deducție, 'cititorul va putea determină 
atitudinea noastră în! tot ce are vreo. atingere cu- arta“ (Curs de 
poezie, sub titlul Principii da estetică, 1939). 

II 

Poetica, în accepţia ei actuală De aici un prim salt teoretic 
ducînd la apariția conceptului 
de „poetică“ încă în antichitate. Aristotel impune acest 
concept. Pentru el știința poetică (epistéme poietiki) este 
acea ştiinţă care are drept scop să realizeze un produs, o 
operă exterioară artistului (poiesis), ştiinţa care te în- 
vaţă cum să construieşti ceva 1, spre deosebire de ştiinţele 
practice, care studiază acţiunea în ea însăşi, acţiunea in- 
dividuală (etica), în familie (economia domestică) și în 
stat (politica) ; sau științele teoretice care studiază natura 
(teoretic, contemplativ), şi care se divid, la rîndul lor, 
după cum se ocupă de analiza cunoaşterii sau de prin- 
cipiile lucrurilor însele — așa cum pot fi ele ficate prin 
dialectica raţiunii — în Analitica (logica) şi Prima filo- 
sofia (metafizica). 
_ Deşi s-a admis chiar ideea că în lipsa unui termen 
mai bun s-a numit estetică teoria artei la indieni, dar 
poetică ar fi fost mai just, fiind vorba aci de gindire nu 
de senzaţii, (î — cea mai veche poetică ajunsă pînă la 
noi este Poetica lui Aristotel. 

Apărută în secolul IV î.e.n., în strinsă legătură cu lu- 
crarea sa Despre poeţi (din care ni s-au păstrat doar 
fragmente) Poetica lui Aristotel cuprindea două cărti ; 
prima, consacrată epopeii şi tragediei ; a doua, pierdută, 
studia poezia iambică şi comedia. Ca un ghid pentru ar- 
tişti, dînd o serie de reguli extrase din experiență, ea a 
servit ca model Artei poetice a lui Horaţiu şi — îndată 
după repunerea ei în circulație înspre sfîrşitul evului 
mediu —, ea a influențat larga serie a poeticelor care 
apar succesiv în Italia Renaşterii și în întreaga Europă 
a clasicismului, 


P E Non Vianu, Figuri și forme literare, Bucureşti, 1946, p. 172 
pa aul Masson-Oursel, L'esthétique indienne, „Revue de mê- 
phystque et de morale“, 1936, nr. 1, p. 464 

Aşa numite poetriae sau artes poeticae (poetice sau 
arte poetice), ca Poetria lui loan din Garlandia, Poetria 
nova a lui Geoffroy de Vinsauf şi Poetria lui Gervasius 
din Melkley — apar în evul mediu, în tradiția poeticii 
şi retoricii antice, în Franţa. Renaşterea aduce, însă, în- 
deosebi în Italia, un şir de Comentarii la poetica antică, 
sau artes poeticae originale. În 1498 apare la Veneţia 
prima traducere în limba latină a Poeticii lui Aristotel, 
datorită lui Georgius Valla; în secolul XVI, De arte poetica 
a lui Gauricus (1510), Girolamo Vida (1527), Girolamo Fra- 
castora (1555), In Librum Aristotelis de arte poetica expla- 
nationes (1548), primul, In Aristotelis librum De Poetica 
communes explanationes (1550), al doilea comentariu al 
Poeticii aristotelice (datorit — cel dintii — lui Francesco 
Robortello, al doilea lui Vincenzo Maggi şi Bartolomeo 
Lombardi), — urmate de Poetices Libri VII a lui Scaliger, 
de L'arte poetica a lui Minturno, Poetica d'Aristotele 
vulgarizzata a lui Castelvetro, Delľarte poetica a lui 
Torquato Tasso, Della Poetica a lui Patrizzi, de Poetica 
lui Campanella şi altele — dezvoltă, adesea cu autoritate, 
uneori sub o formă originală, poetica Renaşterii, credin- 
cioasă în principiu schemei poetice a antichităţii şi evu- 
lui mediu, dar construind efectiv „temeliile unei noi poe- 
tici filosofice.“ 15 

Clasicismul continuă — pe această linie — exegeza 
renascentistă a ideilor cuprinse în Poetica lui Aristotel, 
Sub influenţa ei, continuă în secolul XVII—XVIII seria 
poeticelor, care de la Art poétique a lui Boileau pînă 
la lucrările lui Lomonosov şi Trediakovski, şi mai departe 
— în epoca modernă — se va prelungi pînă azi. Astfel, 
Art poétique a lui d'Aigulieres (1598), Abrégé poétique 
a lui Ronsard, Rejlezions sur la Poétique a lui Rapin 
(1675), Prelectiones poeticae ale lui Jos. Trapp, Critica 
poetică (Versuch einer kritischen Dichtkunst) a lui Gott- 
sched (1729), Della ragione poetica a lui Gravina (1731), 


15 Wladislaw 'Fatarkiewiez, Istoria esteticii, 3, Bucureşti, 1978, 
p. 254 

Poétique française “a: lui ` Matrñontel (1763), sau Quatre 
Poétiques (č Aristote, de Horace, de -Vidd & de Boileau) 
de Batteux (1771); inclusiv Art 'postidui a lui Max Jacob 
(1922) şi Introduction .ă'la poétique a lui Valery — sînt 
doar -verigi izolate : ale - unui lany heîntrerupt de: tratate 
diverse consădrate. îl principiu aceleiăși arte; privind în 
diversitatea fotmelor: èi poezia'ca artă a cuvîntului. 
„Derivînd: de la: termenul! grecesc poiesis (lat. poesis), 
în “accepţia: olåsică,` Poetica privea :1) arta versurilor in 
opoziţie.cu proża, 2): Wy tratat de versiticaţie - și poezie 
(inclusiv proză) :şi — în cele “dint urmă — pe linia“care 


duce de la formaliștii ruşi la actualii: urmaşi ai structuraliş 
tilor -de'la Praga: 3) studiul structărilor: lingvistice” ale 


operei literare în -genere “Poetică;: tratează, în acest sens, 
problemele de structură: verbală, precum - analiza. picturii 
se ocupă de structutile: pittiirale. Și — fiindcă lingvistica 

e „ştiinţa 'globală'a structurii: verbale, “poetica: 'Doate fi 


considerată parte” integrantă a! lingvisticii: 16 în aceeaşi 


accepţie ‘stabilea relațiile: ei. cu lingvistica şi teoria lite= 
raturii V. YV.::Vinogradov:17: În mod analog -0 privea 
A.J. Greimas, definind le: fait ''poctique''cu privire la 
literatură, 18 Alţi autori '0--cânsideră''ca o partă a: ştiinţei 
literaturii, stabilind :corelaţia dintre. problerhele. de: teoria 
limbii şi problemele poetologice, deci locul poeticii ca şti- 
ință ce se constituie ca o dóttrină a limbii poetice ` (Spra- 
chlehre: der- Dichtung); : A ceea ce „poate fi , poezia 
în general. 19 -. t 
Scopul poeticii este dublu în A coiiesățiă lui Greimas : 

Pe: de: e) paria, ea cantan să ă înțeleagă Şi să. descrie, `i în termeni 


3 e$ E TE | AP z i f j GER]! I ža TR i 


16 Roma Jâkobsoh, “Lingoistibă- şi “păeiică, în Probleme: aè 
stilistică“, Bucureşti, 1964, p;:84.: ici e 
=- ILV. Ņ, Vinogradov, : -Poetica şi relaţiile. ei. cu “lingvistica; și 
teoria literaturii. ibid., p, 126-161 
z 18 AJ, Gieirăs”! ‘Essais de 'semiotidiie: 'postiiie, Paris: "1979; 
marți Aa: Si. Jaedues Pilliolet, Linguistique: et 'pottique; Pa” 
ii 19 Hans Peter Bayerdărfer, Poetik als sprachteoretischer Pro- 
a dreog! că problemă “teoretică “a limbii), “Tăbingeh, 1967, 

structurali; comunicarea poetică ;; pe. de alta, ea trebuie să 
fie în măsură „a da.seama-de fiinţa. structurală (Petre 
structurel)“ a oricărui obiect poetic particular. Dar, un 
obiect poetic .particular apare ca:un punct. de conver- 
gență a tuturor nivelelor de comunicare poetică. Analiza 
obiectului presupune — teoretic — cunoașterea limbajului 
operei de artă, descrierea. structurii | „lingvistice, a perso- 
nalităţii: artistului (stil) etc. Poetica -ajunge în mod ine- 
vitabil să îmbine, la nivelul analizei obiectelor poetice 
particulare, descrierea schemelor şi a structurilor for- 
male cu aceea a substanţelor care se află investite aci. 
Azi şcoli întregi (neocritica. franceză, de: pildă) privesc 
le... savoir-faire. structural,. se consacră: descrierilor se- 
mantice a universurilor poetice închise,- privind discursul 
poetic ca o structură simultană, ca un „obiect total“. 
Analizele parțiale relevă existența matricelor paradigma- 
tice (omologarea lor n-are decît un sens. şi nu poate avea 
ca rezultat descrierea operei . ca 0, structură ierarhică a 
cărei articulaţie formală şi a cărei substanţă lingvistică 
investită constituie unicitatea ei). Poetica —, în: măsura 
în care își propune „a da seama“ nu numai de comuni- 
carea. poetică ci şi de. structura: obiectului poetic, se află 
în situația de. a lărgi cîmpul investigaţiilor sale (inclu- 
zînd. şi. descrierea substanţei poetice a operei, aşa cum 
ge manifestă ea în obiectul poetic) şi de a concepe tot- 
odată. posibilitatea : unei. tipologii a conţinuturilor şi a 
structurii: sistemelor. închișe :care sînt -obiectele poetice, 
În acest domeniu au putut fi înregistrate progreşe 
esenţiale în ultima vreme, care. părăsind nivelul analizei 
formale .de :caracter impresionist, caută să degaje struc- 
turile. organice comparabile, bazate pe analiza structu- 
rilor distinctive.” =: 

Unele cerceţări recente: (cele -A lui a şi Lévi- 
Strauss mai ales) au pus în evidenţă existenţa, în operele 
inchise, la nivelul articulației conținutului, a posibilității 


Å TATE yoan E T 
ci aș J 


20 A.. J,.:Greimas, Les rélațions, entre la .linguistique et la 
poétique în „Revue internationale des sciences sociales“ i vol. XIX, 
nr. 1, 1967, p„8.sq. :::: se iti eek niten = 

unei duble lecturi a aceluiaşi obiect poetic (sau „literar“). 
în primul caz, obiectul apare ca un „sistem închis“ ale 
cărui articulaţii parţiale se integrează într-o structură 
paradigmatică. În al doilea caz, obiectul e lizibil ca un 
„sistem deschis“, manifestînd, la un moment dat al de- 
rulării lui discursive, o soluţie de continuitate care poate 
fi interpretată ca transformarea diacronică a conţinutului. 

Astfel, o nouă distincţie funcţională se găsește stabi- 
lită în poetică graţie analizei conţinutului, căruia — la 
nivelul comunicării — îi corespunde conceptul de taxi- 
nomie, „dind seama“ de obiectul poetic, considerat ca un 
sistem închis (sincronic), totodată deschis (diacronic). 

La fel, I. M. Lotman privea poetica în sens aristotelic, 
ca o teorie a literaturii („În momentul de față, dispunem 
în fapt de trei discipline ştiinţifice distincte : teoria lite- 
raturii (poetica), istoria literaturii şi teoria versului“ 21), 
deşi în Lecţii de poetică structurală ne dă, în loc de o 
lucrare de teorie generală a literaturii, o lucrare de 
teorie a versului. Mai consecvent, B. Tomașşevski vede 
teoria literaturii în Poetica. Poetica sa nu e, cum s-ar 
putea subînțelege, o'-parte a teoriei literaturii, ci aceasta 
însăşi, ca şi la Lotman. Din primele rînduri ale lucrării 
lui, Tomaşevski scrie : Scopul poeticii (altfel spus, al 
teoriei literaturii) constituie studiul diverselor modali- 
tăți de construcţie a operei literare. Obiectivul studiului 
poeticii este literatura beletristică. Modalitatea studiului 
o constituie descrierea şi clarificarea fenomenelor în in- 
terpretarea lor. 2 Et e d 

În același sens, militînd pentru o reînnoire a teoriei 
literare, ca bază a criticii, Gérard Genette admite „nece- 
sitatea unei discipline care să-şi asume aceste forme de 
studii nelegate de singularitatea unei opere sau a alteia, 
și care nu poate fi decît o teorie a formelor literare — 
să spunem o poetică. % i 


N 21 I. M. Lotman, Lecţii de poetică structurală, Bucureşti, 
1970, p. 12 pn i : no? 


5 R; Tomaşevski, Teoria literaturii — Poetica, Bucureşti, 1973, 


23 Gérard Genette, Figuri, Bucureşti, 1978, p. 215 

„-Poeticile diferitelor arte Lansat de Aristotel cu un sens 
restrictiv, aplicat poeziei ca artă 
a cuvîntului (inclusiv tragedia și comedia) — influențind 
larga serie a poeticelor care apar succesiv în Italia Re- 
nâșterii şi întreaga Europă a clasicismului şi iluminismu- 
hui, avînd o circulaţie din ce în ce mai largă din antichi- 
tate pînă în zilele noastre, acest concept întîmpină azi 
o nouă primire şi capătă noi semnificaţii. În deosebi în 
vremea din urmă conceptul de poetică — pe plan mon- 
dial — cunoaște o extensiune imprevizibilă odinioară. 
„Vorbim azi de poetică — așazicind — ca problemă 
teoretică a limbii, ca doctrină a limbii poeziei (Redemo- 
dus), 4 inclusiv prozei% şi teatrului. 26 Dar vorbim în 
același timp de poetica artelor frumoase, 27 de poeticele 
particulare ale artelor majore, făcînd loc în serie poeticii 
arhitecturii, sculpturii, muzicii, dansului, poeziei, teatru- 
lui, ca „discipline tehnice deosebite de filosofia artei şi 
de estetică“. % S-a vorbit de „variatele poetici muzicale 
ale timpului nostru“ %, de poetica filmului %, cu un sens 
tearetic echivalent — la acelaşi nivel — tuturor artelor. 
„S-a vorbit de o poetică a orașului, privind ca un tot 
unitar urbanistica 3!. S-a vorbit de poetica televiziunii. 3? 
Vorbim, în alt sens, de poetica clasicismului, a ro- 
mantismului şi a naturalismului (Dewey, Berenson), Es- 


24 Hans Peter Bayerdârier, op. cit., p. 8-10 

25 Romul Munteanu, Elemente de poetică a romanului, în 
Cultura europeană în epoca luminismului, Bucureşti, 1974, p. 336 
sg. şi Ion Vlad, Preliminarii la o poetică a romanului, în Lite- 
ratura în actualitate, Cluj, 1971, p. 131 sq. i 

26 Romul Munteanu, Poetica farsei tragice, în Farsa tragică, 
București, 1970, p. 272 sq. | aa 

27 Poétique des beaur-arts, în Grand Larousse encyclopâdique, 
Paris, 1963, p. 587 iu PTET T 

28 Etienne Gilson, Matières et formes, Poétiques particulières 
des arts majeurs, Paris, 1964 RR PN N 
29 Umberto Eco, La definizione dell'arte, Milano, 1968, p. 237 

30 Poetika kino, recueil d'articles, Moscou-lL.eningrad, 1927 

31 Pierre Sansot, Poétique de la ville, Paris, 1964 

32 Umberto Eco, Opera deschisă, București, 1969, p. 175 

tetica marxistă a fost privită ca o poetică a realismului. 33 
Vorbim de „poetica figurativă futuristă“ %, ca un corp 
de doctrină ;constituită: sau. un. grup de principii definind 
un curent, Și.—,într-un. sens generic — nu ca sistem 
de. reguli constringăţoare (Ars poetica, privită ca normă 
absolută). ci. ca. program operativ pe care şi-l propune 
artistul (proiectul, de operă în curs de execuţie, aşa cum 
îl concepe el însuşi în mod explicit sau implicit) concep- 
tul apare considerabil extins în zilele noastre, pînă. la 
pulverizarea sa. într-o infinitate de poetici posibile, toate 
considerate deopotrivă . legitime în arta modernă. % Fie- 
care artist are.—.în acest sens — o poetică a sa. S-a 
vorbit de poetica lui Dostoievski (Bahtin), de poetica 
boccioniană %, de poetica lui Luchian, de poetica lui Klee 
(strîns legată de ceea ce am putea numi poeticele con- 
tradicţiei de la Mallarmé la Rilke), de poetica lui Mon- 
drian (ca un „ansamblu de reguli stilistice şi tehnice, re- 
zultînd din analiza pe care artistul şi-o exercită asupra pró- 
priei sale munci şi. asupra experienței realității, în cursul 
acesteia, o componentă necesară. a procesului artistic că- 
ruia îi pune în. lumină intenționalitatea şi finalitatea“. 37)... 


Epuizînd această idee, Umberto Eco vorbea chiar .de 
opera de artă ca poetică a sa (come: poetica di se stessa), 
de o poetică — în fine-— în- cîmpul criticii, ca instrument 
accesoriu pentru a pătrunde -tot mai bine natura operei 
ca mod de formare, urmărind astfel poeticele contempo- 
rane (în uzica, pictură, ibn, literatură ete.) 38, 


33 André. 'Gissëlbert, Recherche esthétique marxiste, în ` Re- 
cherches internationales à la lumière du marxisme“, Esthâtique, 
no. 38/1963, p. 15 


34 Mario de Micheli, Avangarda artistică `a secolului. A 
București, 1968, p. 222 sq. 

35. Umberto Eco, op. cit., p, 4 şi Luigi Pareyson, Estetica, Teo. 
ria. della formativită, Bologna, 1969, p, 275-277. 

36 Mario de Micheli, op. cit, p. 222. 
+... 37 P, Klee, Teoria della forma. e della figur azione, Pr efazione 
di G. C. ' Argan, Milano, 1959, p. XVIII 


38 Umberto E90, oLa- definizione dell'arte, Milano, "1966, p. 
129; 163—277, 

::În acelaşi sens, Valery, în cursul său de Poetică, ţinut 
în.1937 la Sorbona, lansa ideea unui studiu al creaţiei 
artistice, al acelui poiein (le faire) care se încheie în 
orice operă, urmărind în aspectele lui individuale „Mis- 
terul vieţii operei, tot așa de închis ca: și misterul vieţii“, 

“Ultimele decenii, în special, consacră o largă apli- 


cație şi utilizare a conceptului de poetică în toate artele. 


Dacă Roland Barthes numea, de pildă, retorica elementul 
specific al poeziei, pentru a evita orice: restricţie a poe- 
ticii la poezie şi pentru a marca tocmai faptul că există 
un plan general al limbajului, comun tuturor genurilor, 


iar” alții propun poietică în loc de poetică..., azi termenul 


evoluează spre un 'sens comun tuturor artelor. Vorbim 
azi de o poetică a picturii, a sculpturii, a arhitecturii, în 
același sens în care în 1880 Charles Blanc, vorbea de 
;Grammaires des arts du dessin“. 

“Asistăm, aşadar, la o adevărată invazie de poetici 
adînc specializate, ilustrînd un proces de ramificare şi 
diversificare a artelor şi — inclusiv — a teoriilor lor. 
De: la Poetica lui Aristotel cu vădite intenții de reducere 
a`artelor la un principiu comun, pînă în zilele noastre — 
evoluînd spre accepţia de proces de formare sau con- 
strucţie a „operei, implicînd analiza proiectului iniţial sau 
uri “studiu al procesului creaţiei artistice, căutînd „taina“ 
ei, ori definind procedeele diferitelor arte şi curente artis- 
tice — conceptul cunoaşte o evoluţie care “reflectă deopo- 
trivă tendinţa de emancipare continuă a. artei de orice 
formule coercitive, ca şi interesul ştiinţific crescînd pen- 
tru înţelegerea ei. 


RR, 3 i 

Meţapoetica Wisaya a De alej _ perspectiva. unui salt 
teoretic la nivelul A e 

geherale ale artei, realizabil - — în concepția noastră — 


prin intermediul metapoeticii,. ..... 
‘Cum -se realizează + acest . salt 2, ce este, deci, meta- 


poatica-? RR 

Pe de o parte, evoluţia actuală a poeticii în accepţia 
ei uzuală, curentă, în funcţie de un atribut ce-o însoţeşte 
(poetica muzicală, poetica lui Klee...) duce la dizolvarea 
acestui concept într-o infinitate de poetici posibile, des- 
tinate a caracteriza nu arta în: genere ci un anumit tip 
de artă, străină altui tip de expresie artistică, istoric 
realizată. 

Poeticele, astfel considerate ca varii teorii ale artelor 
(avînd fiecare o poetică specială, care sistematizează cu- 
noaşterea ei) sau ca doctrine care nu ies din cadrul pro- 
blemelor privitoare la cîmpul artei riguros delimitat şi 
privit istoric în autonomia sa — se succed şi se opun 
în pas cu problematica artei, care evoluează, cunoaște 
permanente mutații. Poeticele sînt adeseori scrise de ar- 
tiştii înşişi. Ele conţin programe ale artei, fie în vederea 
producerii de noi forme artistice, fie ca ţinte de a preiua 
critic anumite tradiţii. Ele se referă direct la mișcarea 
artistică din punctul de vedere al intenţiilor care o orien- 
tează într-o ţară 3%, într-un secol determinat “%, şi se reduc 
— ca atare — la afirmarea unei „direcţii artistice limi- 
tate sau la exigenţele unei şcoli, ale unui curent îl, ale 
unei forme de artă oarecare. 4? | 

Pe de altă parte, însă, uzul conceptului de poetică, 
al cărei obiect este „instaurarea“, crearea operelor (René 
Passeron) — privind determinaţiile distincte concrete ale 
diferitelor genuri şi specii de artă — are azi în vedere 
definirea unor procedee artistice fundamentale privind 
aspectele esenţiale ale artei. 

De la conceptul de poetică (în accepţia sa clasică de 
cod de legi a] unui gen literar sau al unei specii lite- 


p 39 Bruno Markwardt, Geschichte der deutschen Poetik (Isto- 
rta poeticii germane), Berlin—Leipzig, 1937 ; L'estetica e la poeg- 
tica in Russia, Firenze, 1974 , : 
a 40 B, Kraiski, Le poetiche russe del Novecento, Baria, 194; 
vane Amig Kolpe, Poetica del Cinquecento ete. it 
ebbo evi, Testi di ica r i 03—182 i- 
P ae , esti di poetica romantica, 1803—1826, ici 
Goi Igor Stravinski, Poetica muzicală, Bucureşti, 1967 ; Jacques 
ilerme, Sur la poétique architecturale, în „Recherches potu- 
ques“, tome premier, 1975, p, .173 sq. ‘$. 

rare) la acele concrete esperienze di lavoro, care consti- 
tuie programul operativ al unui artist sau al unui critic %, 
pînă la poeticele diferitelor arte (care pot avea în vedere 
și studiază specificul unor forme determinate ale artei), 
poeticele pun probleme pe care le pune însăşi practica 
artistică. Ştiinţe empirice și contingente avîndu-şi compe- 
tenţa în problemele speciale ale diferitelor arte, sarcina 
de a aprofunda problemele tehnice, cu mijloacele specia- 
lizate pe care le posedă o artă sau alta, ele se restrîng 
la descripţia instrumentelor şi mijloacelor proprii diferi- 
telor arte, ale tehnicii lor operative, consideră fenomenele 
artei sub aspectele lor particulare. Sînt, deci, „incapabile 
de a clarifica conceptul artei în general. 4 Dar, avînd în 
vedere în fond arta însăși, ca de pildă poetica farsei tra- 
gice (felul în care a fost făcută, în baza unei intenționa- 
lităţi, a unui principiu programatic ordonator, destinat să 
poată duce la comunicarea unui mesaj *) — în măsura 
în care poetica în sensul propriu al cuvîntului înseamnă 
studiul operei ce trebuie făcută, ea fiind apropiată de 
domeniul poeziei, în genere al artei — constituie o pir- 
ghie a investigaţiei artei. | 

A lua în considerare varietatea poeticelor posibile, 
diversitatea procedeelor de creaţie în cazul diferitelor 
arte ori artişti, nu exclude ideea de a aspira la „concep- 
tul artei în general“, care să permită o aplicare omogenă 
a poeticii — printr-un salt teoretic generalizant — unor 
experienţe multiple, dar integrabile în acelaşi concept 
originar, poiein. 

“Astfel, considerate ca probleme specifice ale creaţiei 
artistice, ca discipline tehnice, științe speciale, poeticele 
aduc fiecare (studiind un anumit cerc de fenomene, le- 
gile particulare ale unei anumite forme de artă, sistemul 


43 Umberto Eco, La definizione dell'arte, Milano, 1968, p. 10 

44 Ibidem | 

*) fie pentru că e intrinsecă operelor de artă — şi orice 
operă de artă poartă înlăuntrul ei propria sa poetică — fie pen- 
tru că e născută din experiența anumitor opere de artă și anu- 
mitor genuri literare şi artistice (Romul Munteanu, Farsa tragică, 
Bucureşti, 1970, p. 273) 

poetic al unei epoci, al unei şcoli literare, al unui artist), 
contribuţii privind lumea tangibilă a artei, principiile ei 
esenţiale. În acelaşi timp, aceste poetici nu sînt imper- 
meabile, incomunicabile ; înseşi artele — pe un plan ge- 
neral — comunică între ele... 

De aci, în sens invers, ridicîndu-ne de la poetica ex- 
plicită (care „ne ajută să întelegem ce voia un artist să 
facă“) la poetica implicită („care rezultă din modul în 
care opera este construită în mod efectiv“ 4%) şi de la 
acele concrete esperienze di lavoro care sînt poeticele 
particulare, în accepţia lor actuală, la o Poetică a tuturor 
artelor, a artei în genere —, cadrul unei sinteze care — 
depăşind filosofic tendinţele de îngrădire a poeticii. la 
nivelul empiric, la studiul artelor particulare, s-ar puiea 
defini ca o ştiinţă a artei, ca o ştiinţă generală a artei. 

Aceasta e în fond metapoetica, sau poate îi... ini 

Reunind punctele de contact între poeticele speciale 
şi reducînd sub raport teoretic diversitatea tehnică a 
artelor (genuri şi specii, ramuri de artă, de provenienţă 
istorică determinată) la numitorul comun (care este aci 
poiein), ea absoarbe principiile generale ale artei şi are 
în vedere, deci, studiul creaţiei artistice în genere. Re- 
ducînd la un principiu unic, invariabil şi general această 
mulțime de poetici de toate genurile (care „pot fiecare 
închide o parcelă de adevăr, dar nu conţin niciodată 
decît observaţii incomplete, exclusive, limitate la un plan 
totdeauna restrîns, relativ doar la ceea ce e variabil, 
condiționat în poezie şi în arte“ 46), metapoetica îşi trage 
deci numele din însuşi acest salt (de la caracterul empiric 
al poeticelor particulare la nivelul teoretic de ansamblu 
al artei) în sensul în care prefixul meta (ca neologisin 
creat după modelul metafizicii în vocabularul filosofic î7) 
defineşte acest salt. 


~- 


p. 322 Ft me Sentinello, Estetica .della forma, Padova, - 1962, 
î. Umberto Eco, Opera deschisă, Bucureşti, 1969, p. 269...; 

Paul Poulquie—Raymond Saint-Jean, Dictionnaire de la 
gue philosophique, Paris, 1962, p. 437 mii 

Pe linia acestui proces ascensiv, din treaptă în treaptă 
(de la poetica operei izolate la poetica artistului, a dife- 
ritelor arte...) privind elementele comune poeticelor în 
ansamblu, ea reduce extensiunea obiectelor (artei) de la 
multiplicitatea istorică şi practic infinită a produselor ei, 
la unitatea lor esenţială, în jurul unui concept definind 
arta în genere. ; să 

Reieşind din sinteza unor aspecte sau determinări 
generale ale artei, a produselor ei individuale — ca 9 
disciplină care generalizează, unifică experienţa. esenţială 
a -tuturor artelor pe o platformă comună — printr-o struc- 
turare progresivă a datelor privind unitatea lor inte- 
rioară, în ciuda aspectelor lor exterioare distincte, reduc- 
tibile la același concept, metapoetica se constituie astfel 
ca o Summa Poetica sau Poetica Major, detinindu-şi deci 
siera şi obiectul de studiu Prin însuşi numele ei. 


fat 
4 > 

„Toată arta este în esență Poezie.“ 
Heidegger 
I 
1 
Sfera logică a artei Dacă numele unei ştiinţe este 


(ca obiect al metapoeticii) expresia corespunzătoare (sin- 

tetică şi concludentă) a parti- 
cularităţilor esenţiale ale acestei ştiinţe, ca o definiţie 
condensată a ştiinţei pe care o numeşte, el nu face de- 
cît să circumscrie domeniul investigaţiei sale. Stabilirea 
unui nume care să designeze semnificaţia socială a obiec- 
tului acestei ştiinţe este un act de definire logică şi de 
identificare a semnificației reale a științei în conţinutul 
experienţei sensibile şi generalizarea socială a obiectu- 
lui său. 

Privind arta în ansamblu, ca totalitate (totodată unică 
şi multiplă), problema fundamentală a metapoeticii constă 
în a stabili ce este arta, a analiza arta ca obiect al cu- 
noaşterii, căruia îi datorează existenţa. Deşi întrebarea 
„ce este arta“ e o întrebare fără sens pentru orice teo- 
retician al artei care a atins acel minimum de autonomie 
conștientă ce-l duce să se desprindă de planurile prag- 
matice ale criticii şi ale poeticelor, nu şi de sarcinile şi 
destinele lor specifice” — pentru elaborarea bazelor 
teoretice ale metapoeticii, implicînd legarea cunoaşterii 
Ştiinţifice într-un sistem unitar, această întrebare are 
un sens decisiv. 


Cunoașterea nu e transformarea unei realităţi din 
capul locului necunoscută într-o realitate cunoscută şi 
dezvăluită, s-a spus ; ci trecerea de la un obiect cu care 


i *) Pentru mult timp confuzia acestor planuri a împiedicat 
aa A şi regăsirea unei pure și universale teorii generale a 
(Dino Formaggio, L’idea di artisticită, p, 304) 

noi nu intenţionam decit un raport intuitiv la alt obiect 
care defineşte ordinea care este a sa. 

A pune ştiinţa artei pe un piedestal teoretic avînd ca 
obiect al său arta, înseamnă a avea în vedere această 
ordine a artei, a defini — cu mijloacele ei — această or- 
dine care este a sa. 

E un aspect al problemei, un prim aspect... 

Dar nici un obiect sau proces nu există şi nu poate 
exista în afara legăturilor sale multiple, diverse şi di- 
namice, în conexiunea lui cu celelalte obiecte şi feno- 
mene ale lumii materiale sau spirituale. Problema se 
pune plecînd de la ideea unităţii şi inviolabilităţii tutu- 
ror artelor. Fie şi la nivelul ipotetic al lucrurilor, arta 
— ca obiect al cunoaşterii — nu poate exista decît ca 
„relaţie abstractă, unilaterală a unui tot viu, deja dat.“ 
Dar tocmai fiindcă „totalitatea, aşa cum apare în minte 
ca o totalitate gîndită este un produs al minţii care gîn- 
deşte“ (Marx), cunoaşterea artei nu se poate baza pe opo- 
ziţia dintre existenţa ei reală şi conştiinţa care reflectă 
această existenţă. 

Problema fundamentală a ştiinţei artei (în concepţia 
noastră, a metapoeticii) e cunoaşterea artei în realitatea 
ei, care o plasează în sfera sa proprie şi o distinge — în 
ansamblul existenţei — ca artă... 

Dacă orice operă de artă este „un obiect nou în na- 
tură, pe care nu l-a putut natura singură produce“, şi 
orice operă de artă este apoi „supraadăogată naturii“, 
opera de artă este pe de o parte un fapt natural, ilus- 
trînd o forţă activă în întreaga serie a formelor şi pro- 
ceselor naturii, iar pe de altă parte ea este ceva izolat 
din natură şi opus ei, ca tot ce este produsul tehnicii 
omenești.“ 1 | 

Produs al aptitudinii tehnice a omului, prin care li- 
bertatea și conștiința sa introduc în realitate o lume nouă 
de obiecte deosebite de natură, arta este „ceva afară de 
natură şi pentru faptul că producerea ei o simţim depen- 
dentă de aptitudinile omeneşti şi de finalismul lor, iar nu 


— 


1 Tudor Vianu, Estetica, Bucureşti, 1968, p. 72—73 

de mecanismul. forţelor naturii“. 2 Ea produce, după Aris- 
totel, lucruri care nu se realizează fără un om care po- 
sedă arta“ (Metafizica, 1031 a), adică abilitatea, îndemîna- 
rea, cunoaşterea anumitor mijloace de realizare a pro- 
duselor spre care aspiră. Astfel arta e producere, fabri- 
care, téhne, ca activitate umană intenționată, meșteșug, 
măiestrie etc. 

Născută în chinurile minţii omenești, ca efect al gîn- 
dirii şi priceperii omului, arta impune un activ travaliu 
al materiei. Ea ilustrează splendoarea, forța miîinilor o- 
mului, capacitatea sa de a supune materia obligată a 
răspunde intenţionalităţii sale ca şi exigențelor generale 
ale artei. De aci fundamentala distincţie clasică, prin care 
existența în totalitatea ei — chiar în gîndirea hilozoistă 
a primilor filosofi. greci — se divide în -lucruri existînd 
prin natură, care au în ele însele principiul creşterii lor 
(physis) şi. lucruri existînd prin. fabricare, opere de artă, 
produse ale tehnicii, fabricate de om. = -:: ... 

Deriviînd de.la: teh (a naşte, a produce), tehne în- 
seamnă producţie, construcţie în sensul unei producţii 
deliberate, a. cărei, apariţie se întemeiază . pe. înidemînare, 
pricepere. Graţie ei omul este capabil: să. imprime: .pro- 
duselor sale viață, -existenţă, fiinţă, ca. şi natura. Dacă 
substratul de la care se pleacă, substanţa materială a: 
acesteia aparţine — într-un sens oarecare — naturii, ea 
nu este cauza apariţiei . artei... De. tehne :e capabil numai 
omul.. Téhne e ăctivitatea de producţie a unui tehne on, 
al cărui principiu, exterior. lucrului care urmează a fi 
produs, este omul. si... ct au o pan 
„Ca o sferă:a :'producţiei':sociale,“astfel, suma tuturor 
operelor alcătuieşte, pe planéta noastră, o regiune nouă, 
tehnice de provenienţă pur umană, tehnosfera.? Arta: şi 
Seata h a ping =—: noţiuni. sinonime. Arta 
în modul cel. mai. Mil det tal ds rulau ia pia 
bilize ază “în a i rect. etermină apariţia operei, o sta- 
a EG Va “prezent,-:prin. tehne înțelegîind capaci- 


1 
. d. . 


i i PAE: 


2 Ibid., p. 73 | i 
3 Tudor Vianu, Roştumej Bucureşti; 1966; p.177 

tatea de a executa, de a situa, de a pune în operă, îns- 
Werk-setzen (Heidegger). Arta aparţine — în acest sens — 
tehnosferei, ea se leagă de activitatea productivă a omu- 
lui, ca produsul unei tehnici sigure, dar „al unei tehnici 
care se poate lăsa uitată şi dispărută în opera în care ea 
se încheie“ (Valery). Dar tehnica, meșteșugul, sau ceea ce 
numea Valery „virtuozitatea“ nu există în artă decit (sau 
nu se justifică în artă decit) în raport cu termenii proprii 
s-o manifeste, adică să ne emoţioneze şi să ne placă. Arta 
are însă un sens depăşind propriul ei meşteşug, deci teh- 
nica în genere. Arta are o valoare cu atît mai mult cu 
cît va avea o semnificaţie mai înaltă, adică va face să vi- 
breze întreg sufletul omenesc în toată profunzimea și în- 
tinderea lui. A pune semnul egalităţii între artă şi teh- 
nică, a plasa astfel arta în tehnosferă, e a o defini pe de 
o parte în raport cu natura, dar în acelaşi timp a-i su- 
prima, pe de alta, tocmai forța ei proprie, care o dis- 
tinge şi defineşte ca artă. Interferenţa dintre „tehnică“ şi 
artă (ca produs tehnic) izolind arta de natură (în sensul 
că nu poate fi vorba de artă în domeniul unde omul nu 
intervine) nu exclude distincţia dintre artă şi tehnică, cu 
atît mai mult cu cît în zilele noastre această distincţie 
se face efectiv în limbajul curent. „ii 


2 


Arta în tehnosferă | `- -Dacă prin fehne grecii vechi în- 

teleg artă manuală, meşteşug, 
meserie, îndeletnicire, ştiinţa meseriei (în sensul de cu- 
noaştere și practică a ei), exercițiul acesteia, artă, abili- 
tăte, îndemînare de a face ceva, sau produs al unei arte, 
téhne înseamnă, în concepţia lor, în acelaşi timp orice 
activitate tehnică productivă, inclusiv știința gîndită prag- 
matic ca un sistem de reguli necesare producţiei. Astfel, 
abilitatea manuală a unui lucrător de metale, a unui cons- 
tructor de corăbii nu se distinge de activitatea artistului. 
La-Platon, arta corăbierului, arta veterinară (Republica, 341 
c), arta medicală (Republica, 341 d) şi arta guvernării stau 

pe același plan cu poezia, sculptura, arhitectura etc. Teh- 
nites erau şi cei capabil să sculpteze pe Zeus şi cei în 
stare să construiască corăbii. Orice activitate productivă 
sau produsele ei, activitatea de producţie a ceva ce-şi 
are principiul în altceva (exterior) grecii o numea tehne. 

Arta nu se distinge, în acest caz, de tehnică. Arta im- 
plică, dimpotrivă, o tehnică, fiecare artă avind tehnica 
ei, din necesitatea de a învinge materia cu care operează, 
de a învinge dificultățile muncii necesare obţinerii pro- 
duselor sale, prin stăpînirea unor mijloace sau procedee 
care impun efort, studiu, muncă, exerciţiu. 

Înțelegînd, deci, prin tehnică un ansamblu de re- 
guli (nu numai procedee materiale ci de asemenea şi mai 
ales mijloace şi căi de ordin intelectual, pe care artistul 
le foloseşte pentru a atinge țelul artei sale), arta implică 
însușirea unui meşteşug şi este — în acest sens — un 
produs al tehnicii. Ca atare există elemente comune între 
activitatea olarului, a ceramistului şi aceea a sculptoru- 
lui, a tîmplarului şi pictorului (Heidegger) în sensul că 
realizarea operei lor necesită meșteșug şi pînă la un punct 
artiştii înşişi pun mai presus talentul manual, îndemîna- 
rea lor. Dar opera de artă, rezultat al creaţiei proprii 
unui artist, reprezintă mai mult decît simpla muncă arti- 
zanală. Aceasta, atît în sensul că operele artistului sînt 
creații originale şi irepetabile (şi în mod necesar fiecare 
lucrare a sa trebuie să difere de alta, ca unicat) cît şi în 
sensul că, în raport cu meșteșugul sau tehnica, arta își 
are în fond raţiunea ei proprie. 

În aparenţă găsim în activitatea olarului şi a sculpto- 
rului, sau a tîmplarului și a pictorului, aceeaşi relaţie 
faţă de muncă. Creaţia lor reclamă lucru manual. Privind 
creaţia în genere (das Schaffen) ca o producere (Hervor- 
bringen), Heidegger nota că o creaţie este, însă, de ase- 
menea fabricarea unei unelte (Zeug). Întrebarea e, deci, 
ce deosebește creația operei de confecţionarea uneltei, 


sau arta — în ansamblul tehnosferei — de restul pro- 
duselor ei ? 

Dacă „plantele de cultură de pe terenurile de cultură 
și animalele din crescătorii se înscriu printre operele 0- 
mului, ele fac parte din tehnosferă“ î, din tehnosferă fac 
parte nu numai artele ci şi acele produse ale activităţii 
omeneşti (produse industriale, maşini, unelte etc.) care 
îşi datorează existența lor tehnicii. Dilatarea domeniului 
acestei sfere, care cunoaşte azi o mai mare întindere de- 
cît în trecut, depăşind limitele planetei noastre, ocupînd 
spaţiul cosmic, diversificarea produselor ei şi multiplica- 
rea lor prin procedee mecanice, odată cu marea industrie 
şi revoluţia tehnico-ştiinţifică, face azi imposibilă identi- 
ficarea artei cu tehnica şi impune o distincţie esenţială 
între produsele lor. 


3 


Arta și tehnosfera De fapt, o distincţie se făcea în 
| sfera tehnicii şi în antichitate. 
Platon situează pe pictori şi sculptori alături de pescari, 
conducătorii de care şi medici, deoarece ocupațiile aces- 
tora sînt meşteşuguri (tehnici). Dar acelaşi Platon distinge 
tehnicile profane (apotelectice) de cele muzice (mousik€ 
téhne), inspirate de muze, sacre (artele muzelor folosind 
cîntecul, cuvîntul sau gestul dictat de delirul sacru). 

Avînd în vedere, însă, raporturile care s-au stabilit 
în lumea contemporană între artă şi celelalte activităţi 
tehnice, caracterul revoluționar al tehnicii, pe de o parte, 
şi al artei înseşi, pe de altă parte, această distincţie se 
impune cu atît mai mult cu cît a confunda arta cu un mo- 
del tehnologic (un prototip al unei producţii în serie) 
sau un produs manufacturat servind de prototip (un o- 
biect de consum, o unealtă, o maşină, sau orice alt sorti- 
ment tehnic) pare azi imposibil. . 

Nu e mai puţin adevărat că intruziunea tehnicii în 
artă, fenomen contemporan mondial, duce la perfecționa- 


4 Eta Vianu, Postume, Bucureşti, 1966, p. 172 

rea mijloacelor, la revoluționarea. tehnicii artistice înseşi 
prin mecanisme artificiale, maşini, care tind să se sub- 
stituie omului. Aplicarea! teoriei informației şi: ciberne= 
ticii în artă contribuie atît la diversificarea limbajelorei. 


cît: şi la tehnicizarea procesului 'creaţiei artistice. În mu- 


zică, pictură, 'chiar' poezie, mașina compune concurînd 


omul. O distincţie se impune aci cu' atit mai mult cu cît 
civilizaţia mecanică, în: aceeaşi măsură: în care suprimă, 
pe: de o parte, opoziţia ‘dintre artă și tehnică, pe de alta 


o'adînceşte, o agravează. -` 


i {v 


< O`conceptie: contemporană a. artei nu poäte ignora'a- 


cest fapt. Dacă Francastel' refuză ca punct de plecare 'ân- 


tinomia artă și tehnică, el respinge da asemenea ideea 


unei inserţiuni secundare și superficiale a artei în cele- 
lalte produse ale activităţii -umane. În ciuda adevărului 
că tehnica, la rîndul ei, nu se împotriveşte artei decît 
în formele ei „grosolane“ şi „începătoare“,. iar industria 
artistică (precum a mobilierului, a pietrelor preţioase, a 
porţelanului şi. sticlei,.a legăturilor de cărţi şi a repro- 
ducerilor de tablouri) serveşte în fond artei (şi „chiar ma- 
șinismul şi spiritul marilor întreprinderi capitaliste au.lu- 
crat aci. ca forţe. de promovare a industriilor de artă“) 5, 
facem azi între. artă și industrie o distincţie elementară: 

N-am putea ignora faptul cert că: industria şi: arta, 
ca ramuri de activitate umană, sînt corelațive. În 'socie- 
- tatea modernă, corelaţia-dintre ele ia chiar amploarea unei 
adînci interferenţe. N-am putea astăzi reedita violeiitul 
protest al lui Ingres : „Industria noi n-o vrem ; ea 'să:ră- 
mină la locul ei, şi să'nu se stabilească pe treptele şcâlii 
noastre, adevărat templu al lui Apollo, consacrat numai 
artelor Greciei'şi Romei6,,,: oseo ie mr oue 
A Dar una e industria şi'alta arta, Marx vedea, ce-i drept, 
in istoria industriei şi existerița devenită obiectuală a in- 
dustriei „cartea deschisă 'a forţelor esențiale ale omului“. 
Dar „în industria obișnuită, materială... avem în faţă, sub 


9 Tudor Vianu, kstetica,'Bucureşti,:1945; p. 274: * 

formă de obiecte sensibile, *înstrăinate, utile, sub forma 
înstrăinării, forțele esenţiale obiectivate ale omului“ $. În 
artă avem, am putea spune, forţele esenţiale spiritualizate 
ale omului. Arta relevă cea mai profundă bogăţie a esen- 
tei umane spirituale. Omul își expr imă aci, sub formă de 
obiecte sensibile,. neînstrăinate, sub forma neînstrăinării, 
forțele sale esenţială: subiective (ideile, sentimentele, nă- 
zuinţele sale). Acest conţinut: uman  — esență umană:a 
omului — constituie o latură: indisolubilă a artei, latură 
ei esențială. Această “latură defineşte în fond arta şi :0 
separă, în ansamblul tehnosferei, de LES sli same cl 
lor'ei. 

“În secolul nostru, gruparea Biuhăus *) îşi propune ini- 
tial realizarea: unităţii sub semnul constructivismului şi cå 
obiective: — Printre altele — crearea unei sinteze a arte- 
lor (sincretism), 'în care arhitectura are uñ rol! principal. 
Desființarea diferenţei dintre artă și artizanat, corelaţia 
dintre! artă şi construcţie, îr baza principiilor subsumării 
picturii față de ornamentica 'urbană şi industrială are aci 
un sens pragmatic - — evident — oportun. Militînd pentru 
id&ea unității artelor. şi tehnicii, renovînd arta şi tehnica 
prelucrării metalelor, a materiilor plastice etc., pregătind 
pe. artişti pentru marea industrie ~- — însă — această gru- 
pare. nu-era în: fond decît- o. replică, salutară, desigur, la 
adresa -concurenței producţiei mecanizate, căreia i se opune 
sinteza dintre artă şi viaţă, graţie unui limbaj plastic fun- 
damental, o tentativă a umanizării — prin: modelul ar- 
tistic unic — a serialităţii ambientale ; nu o negăţie a opo- 
ziției dintre artă şi- tehnică ci un protest împotriva teh- 
nicizării, în pragul unui secol gindit de eä... 


m. 


6 K.. „Marx, F “Engels, Seri ieri: „din. „tinerețe, “Bucureşti, 1968, 
pe 981-882 

3. Institut de arte. amoa. şi în “acelaşi. timp; ‘aioa de 
ârte şi meserii, concentrind la un loc un mare număr :de artişti 
(arhitecţi, -. sculptori, pictori şi fotografi, tipografi, graficieni şi 
orfevrieri) avînd .ca, ideal .de a crea o::nouă corporație de: artişti 
»—. artişti şi artizani.— care'.să dea. împreună- construcţii ala 
milioanele de oameni ai viitorului. 

Artă şi tehnică ` Problema se complică, deci, cu 


atît mai mult cu cît, iniţial si- 
nonimă cu arta, tehnica însăși se degajă de artă şi de- 
vine într-un sens predominantă. Sensul unei distincţii din- 
tre artă şi tehnică e, sub raport teoretic, în epoca noastră, 
cu atit mai grav. i 
© Dacă primele manifestări ale omului aparținînd totuşi 
artei nu pot fi izolate de activitatea sa tehnică, de pro- 
ducţie, treptat omul se înalță în preocuparea sa de a-și 
satisface necesități tot mai complexe. Arta se desprinde 
evident din contextul în care apare. Răspunde unor soli- 
citări mai diverse şi devine o formă distinctivă a vieții 
productive a omului, se separă de tehnică. Astfel, produs 
al unei diviziuni sociale a muncii, a activității sociale a 
omului, paralelismul artă şi tehnică modifică sensul ce- 
lor două concepte inițial solidare, Cum — practic vor- 
bind — stringența distincției cedează tradiției etimolo- 
gice, care conjugă cuplul artă şi tehnică pînă la sim- 
bioză *®, paralel cu noua evoluție a tehnicii (care în epoca 
unor profunde mutații determinate de avîntul ei specta- 
culos, nu mai poate fi confundată cu arta), tehne ** îşi 
pierde azi sensul generic de artă. Iar arta, la rîndul ei 
-— cît timp creaţia artistică nu e o creație mecanică — nu 
e, nu poate fi confundată cu tehnica. | 
Cert, la vechii greci, poezia, sculptura, arhitectura, 
muzica, sau meseria de timplar sau gravor şi alte meserii 


__%) în sensul în care vorbim de tehnica muzicii, tehnica pic- 
turii, tehnica poeziei, sau chiar — în cuprinsul aceleiaşi arte — 
de tehnica vocii, a pianului, tehnica viorii, tehnica jocului aeto- 
rieesc, tehnica regiei și — pină la, un punet — fiecare artist își 
are tehnica sa, | | i 

+*) Prin tehnâ, grecii, şi romanii prin, are indicau arice în- 
deminare, abilitate, iscusință, dobindită prin studiu sau meşteşus, 
ui pa cunoașterii unor reguli precise şi a unui anume 

a en: E > 

asemănătoare, ca şi aritmetica 'sau- logica, erau'privite ca 
tEhne. A făuri o statuie a Afroditei sau a facă. cizme era 
acelaşi lucru. Dar nu putem face abstracţie de sensul pe 
care arta şi tehnica l-au primit între timp, dobindind fie- 
care o accepţie proprie în limbajul comun. Uzul contem- 
poran a eliberat conceptul de artă de cel de tehnică. Ele 
nu-şi mai acopăr reciproc sfera conceptuală, avind fie- 
care un cimp semantic determinat. Dacă printr-un act de 
asimilare aperceptivă se conjugă azi cele două concepte, 
în virtutea unui sens etimologic comun, a confunda azi 
arta cu tehnica, a identifica produsele lor (un precept sub 
zodia funcționalismului) înseamnă a ignora procesul isto- 
ric, cauza acestor mutații semantice în limbajul modern. 

„A stăpiîni tehnica e o condiţie a artei. Fără tehnică arta 
nu e posibilă. Dar tehne are aci un sens circumscris. În 
acest sens, la greci, observa Heidegger, semnificaţia aces- 
tui cuvînt n-are nimic comun cu noțiunea contemporană 
a tehnicii. Tehn€ nu definea nici artă nici tehnică în sen- 
sul actual, ci „un mod de a şti“ (eine Weise des Wissens), 
o creaţie a existenţei, activitatea de a face. Arta e — în 
acest sens — şi ea — meșteșug şi implică în primul rînd 
pricepere tehnică. Dar pe lîngă puterea ei de a întruni 
într-o formă organică elementele răzlețe ale unui mate- 
ria] amorf, în care T, Vianu vedea o „modalitate a teh- 
nieii“, arta implică o virtute a intelectului, gîndirea, con- 
cepţia originală a artistului, care o distinge de tehnică. 
Dacă ceea ce e propriu artei este existența fiinţei aceluia 
care o face şi „producţiile artistice îşi au principiul lor 
în spiritul artistului“ 7, operînd cu o anume materie, ar- 
tistul îi imprimă acesteia o formă care vine din spiritul 
său „Aici „cauza materială“ şi causa agente acţionează îm- 
preună. În timp ce în tehnică cele două cauze sînt sepa- 
rate şi, deci, separată e opera de cel care-a făcut-o. Ast- 
fel, îl fare al tehnicii şi il fare al artei se deosebesc în 


T Aristotel, Metafizica, 1032 b 

măsura în care il. fare al-artei nu: e decit il fare del senso 
și-nel:senso&, ceeace proiectează ab initio arta, la nivelul 
percepţiei senzoriale, ca o-creaţie a spiritului ce comportă 
un! sens: şi: devine expresia acestui sens, a unui raport spe- 
cial între gîndirea artistului şi forma în care ea se încor- 
poiează, wd g? E TE TE E PEPON 
`Arta' se distinge, astfel, de tehnică nu numai fiindcă 
ea presupune:un proces unic, inseparabil între concepţie 
și: execuţie (ca părţi integrante ale aceluiaşi proces crea- 
tor) în raport cu. dicotomia concepție şi execuție, pro- 
prie, tehnicii. Intervine aci în plus un fapt ce distinge în 
esenţă ei arta de tehnică (o anume viziune, idee, deci, 
spirit) ca expresie a prezenţei interne a artistului în opera 
sa. Prin însăşi semnificaţia -sa, arta e „O spunere sufle- 
tească a artistului“ (seelische Aussage) a persoanei ċrea- 
toare, fie: ca. o persoană. unică, fie ca persoană colectivă 
(popor, națiune etc.).9. Aceasta e o normă a tuturor arte- 
lor: Qbiectivarea -acestui conţinut spiritual se poate face 
În cele mai diverse mijloace :.în. cuvînt, sunet, piatră, în 
orice material. accesibil, în tot ce. poate da viaţă, sens 
uman, suflet materiei, PE ia ale je sa și 
...;De aci ideea că artele sînt forme raționale („raţiuni în 
măterie“), dar materia lor e spiritul (Plotin) şi arta e'nu 
numâi o prelucrare a "materiei, o` chestiune de tehnică, 
ci de asemenea de semnificaţii, idei, sentimente, impulsii 
psihologice-spirituale care: se configurează în ea. 


Spirituălitatea artei .  : “Acolo unde materia artei este 


Pe pa ate alge a < cuvîntul, întregul domeniu al 
spiritului şi intelectului-câpătă o expresie clară şi neechi- 
vocă,-deoarece cuvîntului îi este accesibil tot'ceea ce este 
aeceșibil gîndirii’ Materialul fonetic fiind aci augmentat 
c, „B-Carlo Diano, Linee. per. una fenomenologia dell'arte, Ve- 
nezia, 1956, p; 88 ii ” 

9 Dagobert Frey, Kunstwissenschaftliche Grundfragen, Pro- 
legomena zu einer Kunstphilosophie; Wien, 1946,:p.16...-.: - 

de valoarea semâiitică- a cuvîntului, sensul: devine — în 
artele care operează cu'el — constitutiv. Nu: există sen- 
timente, idei, oricît de adinci şi oricît dè: înalte; care -să 
nu poată fi exprimate într-o limbă vorbită sau scrisă, în 
literatură. Cum în genere limba tindă să acţioneze:mai 
malt asupra” spiritului decit asupra simţurilor corespun- 
zătoare, limba' — ca realitate: nemijlocită: av gîndirii 
(Mar x) — este „conștiința reală, efectivă, adevărată“; Tot 
ce'se adresează conştiinţei: noastre cuvîntul are Sile: 


tatea de aexprima.. -" ga oas 


“Cum, obişnuit, cuvîntul. poetic: (punina: intr-un mod: a 
solut nou sunetul şi noțiunea) comunică :0. anume: semni= 


ficatie (care devine 'mai:mult sau- mai: puţin limpede prin 


însăşi exprimarea ëiy = arta cuvîntului, -prin definiţie un 


domeniu al intelăctului, e-,„arta care: nu'are':rivali printre 
alte arte“ (Kant), Pfiri. iatura limbajului ei jorice..operă 
literară are teridinţa.-de a 'configură o idee, o atitudine... 4.40 
Nu există poezie acolo unde nu există un sens: E inwa- 
ceastă privință -úri acordi- unanim. Literatura: e, în : atest 
sens, un limbâj ce comunică. “Limba e: mijlocul cel mai 


general, cel: mai. suplu- şi mai diferenţiat:-al: exprimării 


umane în artă. Nici. ghipsul, nici marmora, nici sunetul 
nu':pot rivăliza-pe acest plan. De aceea, literatura: păs- 
trează poziţia directoare îi sistemul artelor: şi iistoria èi se 
confundă cu' istoria intelectuală şi o reflectă. 1+ Poezia, în 
genere literatura, teatrul şi 'opera,; “inclusiv 'artă' filmului, 
care: dispun de limbajul vorbit ca semn extrinsec al:gîn- 
dirii, permit exprimarea “celor mai subtile“ nuante: àle 
gîndirii si sensibilităţii umane. : S7700 

“Mijloc principal și atit de: irnoitătt: al” tnatertălizării 
gîndirii în artă, cuvîntul e însă doar unul din. "mijloacele 
„egale în drepturi“ (M, S. 'Kagañ) ‘ale încarnării unui ton- 
ţinut spiritual. Spiritualitatea omului, în complexitatea ei, 
se relevă ` în diferite limbaje , (pitie, muzițal, coregrafic 


Yig g taS wk 


„+ 10.Adrian. Marino, - Introducere în, critica, literară, "Bucuresti, 
1968, p, 59—60 

"11 René Wellek | şi Aüstin" “Warren, Teoria, terti, Bucu 
rești, 1967, p. 159 A zi pi pi ir 

etc.) oferind în esenţă expresia atotcuprinzătoare a ten- 
dinţei omului de a include în artă sinteza emoţională şi 
intelectuală a relaţiilor sale cu lumea. Idei grandioase, 
profunde, uneori cele mai variate şi complexe idei, a 
dovedit că poate exprima şi sculptura. În limbajul ei pro- 
priu, sculptura tinde şi a tins totdeauna la personificarea 
unor idei generale. N-avem „nici un drept să negâm 
dreptul lor în această artă“... În limbajul mișcărilor cor- 
porale plastice, Michelangelo exprima conţinutul de idei 
a] volumelor, în aşa fel încit Millet spunea că „el este-în 
stare să încarneze tot binele şi răul omenirii într-o sin- 
gură figură“. După Hegel, sculptura ar fi chemată să ex- 
prime, conform idealului clasic, adecvarea totală a con- 
ținutului spiritual la fenomenul corporal. Ea dă o formă 
individualităţii spirituale ca un fenomen în lumea ma- 
terială. Astfel, spiritul se concentrează în aspectul său 
corporal simplu şi integru, în toată demnitatea sa, în a- 
ceastă artă. l 

Cu secole în urmă, vorbind de pictură, artistul chinez 
Van Vei arăta că arta începe de la idei : A picta înseamnă 
a picta ceva,.a concepe ceva; atunci cînd pictezi, gîndi- 
rea (ideea) ta se află în faţa pensonului tău, iar elemen- 
tul fundamental în alcătuirea compoziţiei (primul mo- 
ment al picturii) este supunerea ei la această idee. Deci, 
nu aparența exterioară ca atare, ci ideea existentă în 
mintea artistului se relevă prin utilizarea unei forme a- 
decvate, şi în această artă. Spre a ajunge aci, artistul 
îmbracă o idee, „o anumită idee care-mi vine în gînd“ 
(Rafael). Şi la Leonardo, pictura e o „efigie a ideii“ (la 
vera effigia della idea): Studiem pictura nu ca o tehnică 
maşinală, pentru a copia o formă dată, fără a o înţelege, 
ci ca o limbă pe care o pliem tuturor exigenţelor gîndirii, 
pe care arta o ereează în folosul său. Ea dă viaţă formei 
spirituale prin culoare, desen etc. Ea prinde moralul, spi- 
ritualul creaţiei, chiar atunci cînd nu face decit să evoce 
soarele, carnea, nudul eta. | | 

Arhitectura, la rindul ei, este expresia ideologică (nu 
numai afectivă) a societăţii. Ea transmite idei în repre- 
zentări largi privind viaţa socială în ansamblu (idei, fapte, 

evenimente etc.), în opere care iau adesea proporţiile unor 
adevărate fresce sociale. 

Ca o artă ce ocupă între artele frumoase „locul cel 
mai de jos“, întrucît „ea se joacă numai cu senzaţii“ 
(Kant) şi care „nu e în stare să redea reprezentări și cu- 
getări“ (Hegel), muzica nu e mai puţin o forţă a spiritu- 
lui. Reprezentind „stările de care sensibilitatea și voinţa 
noastră sînt susceptibile“ (Schumann), avînd capacitatea 
de a exprima, cu toate nuanțele lor, „emoţii, pasiuni, sen- 
timente, chiar idei“ (Lamennais) — ea nu e în nici un caz 
pe treapta cea mai de jos a ierarhiei artelor, treapta im- 
posibilităţii de a exprima un conţinut intelectual, treapta 
desfătării pur senzoriale, s-a spus. Faptul că majoritatea 
ascultătorilor nu văd în muzică decît o „îmbinare de su- 
nete care mîngăie plăcut urechea şi trezeşte anumite dis- 
poziţii sufleteşti vagi“ nu ne împiedică a vedea în suc- 
cesiunea temporară de sunete a muzicii ceva mai mult 
decit sunet. Cum dincolo de suprafaţa sonoră a operei mu- 
zicale străbat ecouri, vibrații sau tonalități afective care 
vin din contemplarea vieţii, muzica este şi ea o artă care 
se adresează nu numai organelor noastre de simţ sau nu- 
mai afectelor, ci mai ales felului nostru de a înţelege lu- 
mea, aptă să exprime așadar, să comunice o semnificație. 
La baza muzicii primitive, chiar, se aflau formule into- 
naţionale, exprimînd atitudinea proprie față de „mediul 
sensibil cel mai apropiat“ (Marx), propriile emoţii, rudi- 
mente de idei şi impulsuri volitive. 12 Din timpuri stră- 
vechi lumea simţirii şi lumea ideilor omeneşti îşi află în 
muzică o întrupare directă, vie, emoţionantă. Încă în an- 
tichitate elevul lui Democrit, Philodem din Gadara, mani- 
festînd o atitudine critică faţă de muzica superficială, pur 
distractivă, a epocii elenistice, prefera — pe cît se pare — 
o muzică cu un apreciabil conţinut de idei. La Aristoxe- 
nes „ordinea miraculoasă“ a notelor muzicale îşi are curtea 
supremă de apel în funcţionarea urechii în strînsă legă- 
tură cu intelectul uman. După opinia lui Pitagora, cali- 


12 R. I. Gruber, Istoria muzicii universale, I, Bucureşti, 
1961, p. 28 

tățile muzicii trebuiesc percepute cu mintea, nu cu aju- 
torul auzului, pe baza armoniei matematice. Platon în 
Timaeus, relevă secretele divine ale numerelor, pe care 
el le leagă de ideea unei chintesențe. Muzica şi celelalte 
arte îşi datorează puterea acestor raporturi miraculoase 
de echilibru fracțional, pe care se bazează scările pita- 
goreice. 

Dar nu e vorba aci atît de ştiinţa construcţiei, de ri- 
goarea ei logică, de clarviziunea ei matematică etc., cît 
de semnificaţia compoziţiei, de forţa ei intimă, de ceea. ce 
vibrează în aria muzicală (sinteza unei adinci percepții a 
vieții), de acea zestre componistică în care însuşi sensul 
ei se relevă în substratul sonor. În mediul omogen al mu- 
zicii, Georg Lukács vedea o ordine dinamică a sunetelor, 
revărsarea ordonată a interiorităţii, a sentimentelor. şi 
gindurilor topite în ele“. 1 S-a spus chiar că „cu cît în- 
zestrarea artistică a compozitorului este mai mare,. cu 
atit e mai larg cercul acelor oameni ale căror gînduri el 
le generalizează“. Marii compozitori au urmărit totdeauna 
să comunice în sunete un anume mesaj, indiferent dacă 
acest mesaj. era sau nu formulat într-un text literar, ca 
în faza sincretică-a apariţiei artei. Istoria muzicii fiind 
„sau istoria dezvoltării combinațiilor sonore în dependenţă 
nemijlocită de 'ideea poetică din care au izvorit, sau isto- 
ria abaterilor de la această condiţie principală a artei mu- 
zicale“ (Serov), — ea atestă desigur posibilităţile acestei 
arte, care dincolo de „jocul frumos al senzaţiilor“ sau .al 
unor vagi stări afective, exprimă atitudinea conturată 
față de marile întrebări ale vieţii. cupa cai 

„De altfel, însuşi Kant admite că în arta muzicală ar- 
monia şi melodia servesc numai spre a exprima cu aju- 
torul unui acord proporţional al lor midea estetică a unui 
intreg coerent al unei plenitudini de gîndiri, după o anu- 
mită temă, care constituie afectul dominant al piesei. 14 
lar Hegel văzînd în eă „mişcări spirituale lăuntrice care 


13 Georg Lukács, Bnei vol, I. B | 
„+14 Immanuel Kan » VOI, 1, Bucureşti, 1972, p. 712 


t, -Critica puterii : , 
1940, § 53, p. 211 puterii de  judecare, București, 

au un caracter absolut nedeterminat, ca „răsunetul unor 
emoţii fără gîndire“ (gedanklose Empfindungen), nu admi- 
tea mai puţin că în muzică domneşte cea mai profundă 
intimitate a sufletului, precum şi intelectul cel mai ri- 
guros. Deşi în 1930 Bohme scria că „nici inteligenței și 
nici raţiunii noastre, ci numai facultăților sensibile li se 
adresează sunetele coardelor armonioase“, muzicologii mo- 
derni nu mai pun la îndoială faptul că muzica poate oferi 
reprezentarea unui conţinut spiritual superior. Boulez n-a 
înţeles niciodată de ce muzicianului şi compozitorului în 
special i-ar reveni ca o primă datorie să-și expedieze in- 
teligenţa la magazinul de accesorii periculoase, ba chiar 
nocive ; „el are dreptul la gîndire ca toţi fraţii săi întru 
creație.“ 

Definită ca „arta de a gîndi în sunete“ *), a ci O 
formă foarte. diferențiată a activității noastre intelectuale 
(Combarieu), o „formă de comunicare“ (Williams), 0 0- 
slindă a evoluţiei psihice 15, în optica celor mai noi exegeți. 

În ciuda unor prejudecăţi sau poziţii antiintelectua- 
liste (privind materialul ei „pur sonor“), concepţia mo- 
dernă a analizei în muzică vede în „corporalizarea inte- 
ligenţei care ește în sunete“ (Varèse) esența, gîndirii mu- 
zicaļe. “După. muzicologul american Ives, muzica suge- 
rează „corpul convingerii care- -şi are originea în conştiinţa 
spirituală, hrănită “ea însăşi de conștiința morală : Sub- 
stanța melodiei vine de undeva de lîngă, suflet“... Pe a- 
ceastă bază, artistul îşi transpune: ideile, meditaţiile, ` 0p- 
fiunile sale ca stări de spirit (convingeri,. tendinţe “morale 
sau filosofice) căutînd să asigure: în “forhi€ sonore cores- 
punzătoare înțelegerea: lor, Deşi neavînd: Aceeaşi. bază ` în 
sfera intelectual-raţională ca. și Ppezia,. pista, unui pro- 


| +) „Dacă nu ‘admitem astă: e cu “neputinţă de a înţelege se 9 
piesă :muzieală ; nu putem distinge ` o “frază de à simplă consé- 
cuție regulată 'de sunete“, (Jules Combarieu, La musique, ses 
e son évolution (Muzica, legile ei, evoluția sa), Paris, 1922, 
p. 332), E Aaris, _ t29 

Se Maria Hülle-Keeding;, = Romain.. Rolland, SuHgaR, « TS, 
p. sq. | i 

fund conţinut intelectual în opera muzicală e „un semn 
caracteristic al artei majore“ (Lunacearski). 

Scînteietoarea spiritualitate a creaţiei lui Mozart, Ber- 
lioz, Bach sau Beethoven (ale cărui teme „par să ex- 
prime, spunea Romain Rolland, drumurile mari ale spi- 
ritului omenesc“) sau, în genere, muzica cu program, în- 
cepînd mai ales din secolul al XVIII-lea, atestă capacita- 
tea acestei arte de a exprima — cu mijloacele ei — cioc- 
niri ale forțelor spirituale, reacţii ale gîndirii. Îndeosebi 
odată cu romantismul (în numele unui mesaj spiritual 
superior care transcende expresia emoţională şi atrage 
participarea intelectuală a auditoriului) are loc o intelec- 
tualizare a. muzicii, privită ca un „miraculos elixir fi- 
losofic“. 

Muzica nu e, astfel, mai prejos de alte arte. Limbajul 
ei senzorial ascunde un sens, o semnificaţie. Sunetele se 
organizează aci sub imperiul necesităţii de a comunica a- 
cest sens... 


3 


Arta în noosferă La nivele şi în forme diferite, 

desigur, aceasta priveşte în fond 
toate artele. De aci cadrul unor concluzii privind arta în 
genere. 

Arta poate fi considerată un produs tehnic, întrucît 
reprezintă „rezultatul unei acţiuni finaliste a spiritului 
omenesc“, Ea aparţine pe acest plan tehnosferei. Finali- 
tatea ej este, însă, de a transmite un sens, un conţinut 
spiritual şi sarcina ei veritabilă este aceea de a înfățișa 
conștiinței cele mai înalte interese ale spiritului. 16 Ea se 
separă, astfel, de tehnică (în accepţia actuală a conceptu- 


uih tocmai prin acest conținut spiritual al produselor 
sale. 


, 16 G. W., F, He el Pr l . i ti, 
1968, p. 19 gel, Prelegeri de estetică, vol. I, Bucureş 

Dacă spiritul omului se relevă deplin în tablouri, con- 
strucţii, după cum. strălucește deplin în ştiinţă şi tehnică 
(Schiller), opera 'de''artă este produsul unui act spiritual, 

„totdeauna: un act spiritual“ (Croce); dar — preciza Be- 
renson — „nu acest act: însuşi“. Pe lingă spiritualitatea 
actului creator, arta posedă spiritualitatea sa proprie. O- 
perele ei, ca unele ce au luat naştere din spirit fiind 
create de el, sînt ele însele de natură spirituală. 

De aci principala deosebire dintre artă şi tehnică, pri- 
vind în esenţă produsele lor. Pe lingă materialitatea o- 
biectului tehnic, arta posedă un element spiritual, că- 
ruja îi datorează existența şi care defineşte „condiţia 
noematică a artei“ 17, sau „condiţiunea ideală a poeziei“, 
cu un termen lansat la noi de Maiorescu (,„condiţiunea 
fără a cărei îndeplinire nici nu poate exista poezie“). 

Poezia, arta în genere, au a dimensiune adîncă, apli- 
cabilă într-o sferă mai largă prin bogăţia conţinutului spi- 
ritual (o dimensiune „în acelaşi timp vitală, intelectuală 
și spirituală“) 18 prin care ea face apel nu numai la sim- 
ţuri, ci şi la reflecţia abstractă, la deplina rațiune, la în- 
treg spiritul nostru. Și dacă spiritul operei e o „stare in- 
terioară a artistului, expresia esenței sale libere“ (Schil- 
ler), e aci o materie care-şi asumă o structură în funcţie 
de acest factor spiritual care se relevă prin ea; numai 
astfel, dotată cu spirit, materia ei intră în sfera artei. Prin 
însăşi natura ei spirituală, arta substanţializează acest 
spirit. Apariţia formei materiale în artă și conţinutul ei 
spiritual sînt indisolubile. Corpul material al artei este 
„sudat“ cu esenţa ci spirituală. În corelaţia dintre corpul 
artei și spiritul ei, gînditorii marxiști văd „dialectica for- 
mei şi conţinutului“ (M. S, Kagan). Spiritul operei nu e 
ceva divers de corpul ei; e totdeauna elementul funda- 
mental al operei înseşi. 


17 Radu Sommer, Autonomie şi responsabilitate în artă, Bucu- 
reşti, 1969, p. 41—49: : 
18 Tudor Vianu, Bnteitoa, București, 1968, p. 347 

Acest spirit, prezent în fiecare element al activităţii 
formative într-o unitate indivizibilă 19 care se adresează 
în totalitatea ei şi în elementele ei constitutive spiritului, 
distinge opera de artă de un produs tehnic, vid sub ra- 
port spiritual. Privind materialul şi spiritualul „ca două 
laturi ale aceluiaşi unic fenomen uman“ (Marx), rapor- 
tarea materialului la spiritual şi invers, în ipostaza crea- 
tiei artistice, constituie nu numai o condiţie a artei, ci 
condiţia ei esenţială. 

De aci ideea că arta se separă de tehnică prin apar- 
tenenţa ei unei sfere distincte (a spiritului), pe care am 
numi-o cu un cuvînt noosfera. 

Dacă principiul fundamental al artei în genere este 
tendința sa de a transmite un conținut spiritual şi ele- 
mentele cărora le dă formă (expresie) sînt puse în va- 
loare pe acest plan spiritual, arta posedă un coeficient 
noologic, care determină condiția noematică a artei sau 
„condițiunea ideală a poeziei“... 

Aplicînd — spre a evita confuzia cu „ideal“ (în pei 
axiologic) i conceptul de spirit (noos), propriu artei *) 

— în baza unei distincții mai fine între artă şi tehnică (ea 
însăşi opera spiritului) — arta reprezintă o formă supe- 
rioară a activității spirituale a omului, în sensul că ma- 
teria prelucrată de om, modelată şi transformată de el, 
este aci, deci, materia spiritualizată. Materie şi spirit con- 
stituie în artă o unitate. În esența ei, arta are un sens 
euristic, — la nivelul conştiinţei umane — definind 
natura ei spirituală, ca un „pandant“ al gîndirii ce-i mo- 
delează şi însufleţeşte materia. 

Spre deosebire de obiectul tehnic, arta posedă o bar- 
cină semantică proprie. Prin însăşi condiţia ei noematică, 
arta oferă produselor sale un sens noologic. Ele devin pur- 
tătoarele unor semnificaţii spirituale, devin — aşadar — 
cu un cuvînt, noofere. 


19 L. Pareyson, Estetica, Teoria della formativită (Teoria for- 
„mativităţii), Bologna, 1960, p. 96 


*) prin spirit înţelegind psihic, gindire, spirit uman, nu 
spirit absolut (ca la Hegel). 

Poate avea şi un obiect tehnic, ghidat de spirit (tele- 
fon, suprafon, magnetofon, radio, televizor) un sens eu- 
ristic. Dar acest sens e aci reactiv nu activ, contingent nu 
latent, formal nu real, extrinsec nu intrinsec ; nu-i apar- 
ține în mod nemijlocit obiectului tehnic, El n-are o sar- 
cină semantică proprie. Prin el însuşi el nu ne „spune“ 
nimic. El transmite un sens ca agent, ca vehicol ; el poate 
fi — în acest caz — noofer. Dar — prin definiţie — arta 
e noogenă. Ea transmite un sens activ nu pasiv, latent nu 
contingent, real nu formal, intrinsec nu extrinsec. Arta 
conţine o energie autonomă a spiritului, prin care exis- 
tenţa reală a operei capătă o semnificaţie proprie. Arta 
creează un obiect avînd un sens imanent (inerent lui) 
şi ale cărui elemente trăiesc în ansamblu prin acest sens, 
dînd consistenţă organică acestui sens. În fiecare din ele- 
mentele sale gindirea noastră descoperă un sens intim 
care — însuflețind opera în totalitatea ei — se realizează 
în ea şi prin ea. 

Spre deosebire de obiectele tehnicii, în care un produs 
real (material) nu poate fi raportat unei valori ideale, sub- 
sumat unui conţinut spiritual inerent, obiectele artei sînt 
reprezentarea unui proces spiritual în esenţă. Ele apar 
din necesitatea de a obiectiva sensul vieţii spirituale a 
omului, de a satisface unele nevoi superioare. A crea, a 
produce artistic nu e atît a „fabrica“ un obiect raţional 
construit, cît a încarna gîndirea artistului, sinteza emo- 
țional-intelectuală a relaţiilor percepute de artist, în în- 
săşi textura intimă a operei. 

În timp ce obiectul tehnic (aparatul de radio, mag- 
netofonul, televizorul) — la acest nivel al evoluţiei teh- 
nicii — nu poate avea un sens noonic propriu (spiritua- 
litatea sa e derivată, mecanică, heteronomă), arta are spi- 
ritualitatea ei originară, organică, autonomă, prin însăşi 
natura ei spirituală. Forma ei este chemată să încarneze 
în sine, așazicînd, noeza în noema (in inerenţa cu sine 
fără nici o distincţie) — ca expresie organică a noosferei, 
ea fiind însăşi cauza şi efectul noezei ce trăieşte prin ea. 

În raport cu materialitatea opacă a obiectului tehnic, 
fie şi noofer (aparatul de radio, magnetofonul, televizo- 
rul etc.), opera de artă are o transparenţă spirituală, care 
— prin acest salt din planul operativ tehnic în planul 
noematic, la nivelul diferitelor arte — permite integrarea 
ei în noosferă. 

La confluenţa dintre materie şi spirit, prin racordarea 
lor unei surse noonice, şi aparatul de radio şi televizorul 
ne pot înălța în noosferă. Dar — produse ale tehnicii și 
nu ale artei, unelte ale noosferei.şi nu organe ale ei — 
ele sînt purtătoarele unor mesaje exogene. Opera de artă 
„vorbeşte“, în schimb, prin ea însăşi, prin propriul ei 
mesaj noogen. Ea posedă un potenţial spiritual ce-i apar- 
ține şi constituie — în acelaşi timp — cauza și efectul ei. 
Creaţia artistică este — ea însăși — un „material“ atins 
de spiritul nostru, prin intermediul căruia stăpînirea 
noastră spirituală creşte nemijlocit. Factorii spirituali 
fiind în mod inseparabil incluşi în materia operei, parti- 
cularitatea ei este realizarea unei prezenţe spirituale, aşa- 
dar, prin ea însăşi. Opera de artă implică un flux spiri- 
tual propriu, capabil de a subsista în ea şi prin ea, şi 
prin care ea se transmite în sine în integritatea şi uni- 
tatea ei. | 

Pe acest plan propriu arta dă creaţiei sale un conţinut 
ce-i imprimă trăsături distinctive. 

Dacă sarcina artei e de a dizolva — tocmai — opaci- 
tatea obiectului dat nemijlocit şi de a-l înălța în transpa- 
rența gîndirii ”, arta naște din valenţele spiritului, din 
libertatea sa, din fantezia sa. Ceea ce determină în esenţa 
ei arta e spiritualitatea produselor sale, în care omul îşi 
proiectează orizontul său, însăşi gindirea sa **), în forma 
pe care o aplică materiei, Arta e spiritul care se adre- 
sează, deci, spiritului. Aici forma e ghidată de spiritul 
care-și află în ea expresia sa (expresia unui raport spi- 


*) $ $ a ie înai 

a e, în sensul în care un tablou, spre exemplu, „trebuie înainte 
e e e să reproducă gîndirea intimă a artistului, care domină 
modelul, după cum creatorul creaţia sa“ (Baudelaire). 


„__%%) trebuie o gîndire pentru rup x 
(Malraux). pentru a putea vorbi despre artă 

ritual ce-i imprimă o semnificaţie proprie). Dincolo de 
empiric şi imanent, prin valenţele ei spirituale (care-i de- 
termină această semnificaţie și care-o disting de produ- 
sele tehnicii), arta are rezonanţa ei spirituală, acea „so- 
noritate a spiritului“, care — în primele secole ale erei 
noastre, codificată în gîndirea chineză *), definea arta ca 
„operaţia spiritului în mișcarea vieţii („fără spirit în ta- 
blou totul este mort“), punînd principiul tsi (esența natu- 
rii, spiritul ei) la baza artei... 

Pe acest plan, grecii vechi vedeau principalul în artă 
în capacitatea tehnică a omului de a aplica în ea concep- 
ţia sa, experienţa sa cea mai profundă, privind sensul în 


care el concepe viaţa, poziţia creatoare a omului în uni- 


vers. Încă în antichitate, privită ca o sferă a creaţiei so- 
ciale diferită de meșteșug, arta înalţă produsele ei, în- 
tr-un context unitar, la acel nivel al existenţei umane, 
în care ea se referă, în condiţii istorice determinate, la 
un sistem de valori superioare şi în care ea comunică cu 
filosofia şi ştiinţa, ca parte a domeniului spiritului. Pe 
„acest plan, arta stă „mai aproape de spirit şi de gîndirea 
lui şi în în acelaşi timp de filosofie“, şi în gîndirea mo- 
dernă. „Fără îndoială, arta aparţine spiritului împreună 
cu religia şi filosofia (de care diferă numai prin formele 
sale) dată fiind — şi la Hegel — „opinia curentă că sar- 
cina şi scopul artei ar fi să înfăţişeze simţurilor, simțirii şi 
însufleţirii noastre tot ceea ce are loc în spiritul ome- 
nesc“, 20 

În secolul al XIX-lea Gottfried Semper anticipă înţe- 
legerea artei ca istorie a spiritului (Geistesgeschichte). Şi 
dacă Semper surprinde principiile procesului creator în 
materialul folosit de artist, în tehnica muncii şi finalita- 
tea ei, cu Max Dvorak istoria artei devine o istorie a spi- 
ritului, unde arta e considerată cea mai înaltă şi mai di- 
ferenţiată formă de expresie a valorilor spirituale a unei 
epoci, nu numai un document al vieţii intelectuale... 


*) prima lege a picturii (la Se He) 
20 G. W..F. Hegel, op. cit., p. 52 

III 

1 
Arta ca mod de formare Spre deosebire de filosofie şi 
(poiein) știință (în accepţia ei teoretică) 


arta nu e, însă, un mijloc de 
a atinge „spiritualitatea pură“, cum gîndea Ravaisson. Li- 
teratura, muzica, artele în genere sînt „cel mai sensibil 
domeniu în care fenomenele spirituale devin observabile 
într-o formă reală“, chiar la abstracţionişti. 2! Întotdeauna, | 
indiferent de materialul în care artistul încarnează ideile . 
şi sentimentele sale, opera obţine un sens artistic, apar- 
ține — deci — artei, doar în măsura în care — cu mijloa- 
cele ei — reuşeşte să dea, în materia diferitelor arte, 
o formă sensibilă gîndirii sale. 

Dar gîndirii artistice îi sînt accesibile numai acele as- 
pecte şi fenomene ale realităţii a căror esenţă interioară 
poate fi exprimată în forme sensibile. „Artistul nu tre- 
buie să plăsmuiască în forma exclusiv spirituală a gîndi- 
rii, ci — raportindu-se la un material sensibil şi în ele- 
mentul acestuia“. 22 Arta nu e gîndire pură care creează 
în dezvoltarea sa liberă fără să aibă nevoie de forme ma- 
teriale de exprimare. Ea „pune pentru ochi şi urechi în 
evidenţă spiritualul în forma nemijlocită a existenţei con- 
crete“ (Hegel). Conţinutul spiritual e aci în mod nemijlo- 
cit senzorial-perceptibil. Arta nu pleacă de la spiritul pur, 
ci mai degrabă ea se ridică de la elementul sensibil in- 
form, primordial, la formă, şi întreaga ei semnificaţie e 
deschisă pe această cale. 

Spre deosebire de celelalte forme ale activităţii spi- 
rituale ce aparţin noosferei, arta se întoarce din nou la 
materie, organizează materia. Arta e o formă de existenţă 
a spiritului în materia sensibilă. Nu există artă fără ma- 


21 Kandinski, Uber das Geistige în der Kunst (Spiritualul 
în artă), Bern, 1970, p. 41 
22 G. W. F. Hegel, op. cit., p. 289 

terie, fără corpul pe care activitatea, artistică şi-l apro- 
prie în cursul unei îndelungi lupte încununate de succes 
cu materia. Aşa se explică aci unitatea și indivizibilitatea, 
care la sfîrşitul procesului de formare subsistă între opera 
de artă şi materia ei. Opera de artă realizată de fapt nu e 
altceva decît propria sa materie, şi nu se distinge de ea. 
Opera e însăși materia formată, așa după cum formarea 
operei. de artă nu e altceva decît formarea materiei 
sale. 2 

Aşa se explică ideea că „ceea ce este spiritual în artă 
este materia, şi ceea ce este material este spiritual“ %. A- 
pariţia artei se leagă de capacitatea unică a omului de a 
da o formă spiritualizată materiei şi o formă materială 
spiritului. 

Arta e, astfel, spiritul în afară de sine, spiritul care 
se obiectivează pe sine, spiritul care devine sensibil 
(deşi filosofic vorbind — nu numai spiritul apare în artă 
sensibilizat, ci sensibilul însuşi redevine — prin spirit — 
sensibil în ea). Arta — ca funcţie spirituală — posedă o 
forţă organică proprie, creatoare de forme (sau forma- 
tivă), în măsura în care — în cuvint, sunet, gest, culoare 
etc. — gândirea artistică se „formifică“ aşa-zicînd, se face 
formă. Astfel, forma stabileşte în fond arta ca fenomen, 
ca expresie exterioară a unui cîmp spiritual capabil să 
subsiste sau să se comunice şi în afară de ea, în sfera 
difuziunii ei spirituale. 

Această concepţie a artei ca „formă“ defineşte esenţa 
specifică a artei (ca formă determinată în ansamblul crea- 
tiei spirituale a omului) avînd locul ei propriu în noosferă. 

Nu poate fi vorba aici de o concepţie formalistă a ar- 
tei. Dacă prin „formativitate“ înţelegem o activitate în 
care omul întreg — gîndire, moralitate, artisticitate înd 
pe rînd, se specifică în a inventa forme proprii, e: vorba 
aci de un univers fizic de materie formată, în care orice 


23 L. Pareyson, Estetica, Teoria della formativită, p. 33—34 
24 J. C. Piguet, De Pesthâtikue à la Metaphysique, Le Hague, 
1959, p. 93 

proiect operativ: s-a rezolvat într-un șniod de formare, 


care dă operei consistenţă organică, aspectul de „lucru“ 


şi nu de model abstract. va aa pf 

Definind arta formare per. formare; Pareyson încearcă 
să delimiteze cadrul operativităţii artistice, în care for- 
marea unui obiect nu devine pretext şi suport pentru un 
scop în afară de acest obiect. În artă se formează proprio 
per far (tocmai pentru a face). Aşa încît, variatele ele- 
mente cărora li se dă formă să fie puse în valoare şi fă- 
cute accesibile (utilizabile, interpretabile şi judecabile) ca 
obiect format. O concepţie a artei ca. fare (fare concreto, 
empirico, febrile) — într-un context de elemente mate- 
riale şi tehnice (înţelegînd arta ca formare) — nu poate ig- 
nora fizicitatea : Iluzia croceană a unei figuraţii a interio- 
rului a cărui exteriorizare fizică n-ar fi decît o schim- 
bare accesorie, ar lăsa neexplorată una din zonele cele 
mai bogate şi mai fecunde ale lumii creative. % 

Definită de modul irepetabil şi personal al formării 
sale, arta îşi relevă geneza şi esenţa specifică. 

Definiţia artei ca „pură formativitate“ (Pareyson) ar 
putea genera, s-a observat, echivocuri. Dar orice prezum- 
tie de steril formalism cade cînd ne referim la un concept 
al artei ca organism, lucru structurat, care ca atare con- 
duce la unitate elemente ce pot fi sentimente, gîndiri, 
realităţi fizice etc. Coordonate de un act ce tinde la ar- 
monia acelei coordonări, dar care procedează după legi 
pe care opera însăși le postulează şi le relevă în facerea 
ei (nel suo farsi)? — aceste elemente definesc în fond 
arta în esenţa ei. Astfel, formare per formare, s-a spus, 
nu semnifică formare il nulla. Forma — un moment de- 
terminat al unui act de figurare — e aci în fond un act 
de configurare. Astfel, arta e o formă de organizare a ma- 
teriei avîndu-şi originea în infinitatea gîndirii care se O- 
biectivează ca act, în limitele creaţiei sale (nella limitezza 
del fare), prin ceea ce s-a numit actul de a gîndi prin a 


$ 


25 Umberto Eco, La definizione dell'arte, Milano, 1968, P. 13 
26 Ibid., p. 12 

fate (atto del pensare nel faraji 27; Aici a gîndi = a face; 
a făuri, Căci artă nu trebuie să se piardă într-un astratto 
pensare, nici într-un fenomenico fare, s-a spus ; ci să dea 
loc încorporării în sensibil a unui sens care se verifică 
în opera creată de artist. Astfel, forma, — prin formă în- 
telegînd aci tot ceea ce devine sensibil în materia operei 
(linii, suprafeţe, volume, gesturi etc. în diferitele arte) — 
este produsul unui mod de î0rmAte propriu artei : a forma, 
aci, înseamnă a crea... 


2 


Arta în poesferă -~ - Definind acest mod de formare 

ca mod de a face, a crea, prin 
conceptul de poiein, grecii vechi defineau în fond arta în 
genere. Înţelegînd prin poiein acţiunea .de a făuri, de a 
crea, a clădi ceva ce rămîne și are viaţă în sine, a com- 
pune opere poetice — arta este ab initio un produs al 
lui poiein. | 

De aci perspectiva de a încadra arta în iei for- 
melor generale ale gîndirii și activităţii umane, ca o formă 
a creaţiei definită prin poieîn. 

Deja Aristotel, în Metafjizica sa (VI, 1) i ut da trei 
forme de activități diferite, ca activități principale. ale o- 
mului : 1) aceea de a şti (theoreiîn), 2) aceea de a acţiona 
(prattein) şi 3) aceea de a făuri (poiein). Activitatea de a 
şti e reglată de ştiinţă, aceea de a acţiona de prudenţă, 
aceea de a făuri de artă. Astfel, creaţia artistică — înainte 
de toate, un fenomen al spiritului (ca și activitatea mo- 
rală şi cea științifică) — se desparte în acelaşi timp de 
domeniul teoriei și al acţiunii (prakt6n), ca un domeniu 
al făuririi (poietón), în opoziţie cu acțiunea în sens prac- 
tic, poiein definind acţiunea producătoare, privită în ra- 
port cu lucrul produs, cu opera în sine. 

La fel, evul mediu distinge domeniul apara (al ac- 
ţiunii) de domeniul Jactibile (al făuririi).. A acţiona e a 


27 Franco Miele, Teoria e storia dellestetica, Roma, 1965, 
p. 109 

desfăşura o activitate a cărei realizare se săvirşeşte în 
interiorul facultăţii în exerciţiu. A făuri e a transforma 
o materie exterioară funcţiei psihice respective. % În timp 
-ce ştiinţa se mişcă în sfera abstracţiunilor pure (ca acti- 
vitate imanentă privind demonstrarea adevărurilor uni- 
versale şi necesare), iar acţiunea se referă la lumea rea- 
lităţilor contingente şi singulare, activitatea poetică se 
încheie în opere particulare exterioare, şi ea nu se mai 
prezintă ca o acţiune tranzitivă ci ordonată unui scop 
sieşi suficient, care e opera însăşi. 

Gindirea modernă reluînd — în alţi termeni — această 
distincţie, concepe activitatea umană pe planuri multiple. 
Ea poate fi de ordin tehnic, de ordin moral, de ordin este- 
tic (aci : artistic). Activitatea tehnică întruneşte ansam- 
blul creaţiilor ştiinţei aplicate, a realizărilor industriale. 
Activitatea morală priveşte conduita, arta de a trăi şi 
distinge binele de rău, atît pe plan personal cit şi pe 
plan istoric. Iar activitatea artistică se traduce prin crea- 
rea de opere care n-au un uzaj tehnic sau un scop utili- 
tar, şi pot fi generic numite poiesis. E vorba de acţiuni 
în morală, de invenţii în tehnică, de opere (creaţii) în 
artă 29, la baza distincţiei artei de celelalte forme ale ac- 
tivităţii umane stînd şi aci conceptul de poiein, în accep- 
ţia sa etimologică largă privind arta în genere... | 

Dacă medievalii, în epoca romanică, fac o distincţie 
între artes dictamini sau artes dictandi, artes praedicandi 
(oratoria şi proza epistolară) și artes poeticae (privind mai 
ales poezia), deja aci pictura era privită ca o formă de 
poezie, ca un lucru făcut şi accesibil simţurilor după fa- 
cerea lui. Augustin grupa artele în practice (al căror scop 
e acţiunea, nu o lucrare) şi poetice (productive în genere, 
mecanice sau creatoare). Artele nu sînt într-un fel oare- 
care decît poezii reale (poesie in un certo modo reali) la 


Vico. 4 Poezie sau creaţie nu sînt, la Valery, decît unul 
şi acelaşi lucru. 


28 E. Bruyne, op. cit., p. 318 


29 L. Meynard, Cours de philosophie, Esthétique, Paris, 1961, 
p. 16—17 


30 Giambatista Vico, Antologia, Verona, 1942, p. 165 

În vremea noastră ideea revine la Heidegger, după 
care esenţa artei fiind „situarea în operă a adevărului ex- 
primat poetic (gedichtet — de la dichten = poiein = a 
compune, a făuri, a inventa) — toată arta este în esenţă 
poezie (Alle Kunst ist... im Wesen Dichtung). Orice operă 
de artă emană dintr-o viziune poetică, proiect, schiţă 
{Entwurf). Şi — dacă toate genurile artei sînt în esenţă 
Poezie, atunci Poezia trebuie să se găsească în pictură, în 
arhitectură, în muzică. Astfel distingem poezia în sensul 
strict al cuvîntului (opera verbală) și Poezia în sens larg. 
Heidegger numea prima die Poesie, iar cea de a doua die 
Dichtung. Poezia în sensul strict nu e decit una din spe- 
ciile Poeziei în sensul larg. Poezia în sens larg este „ex- 
presia fiinţei în viziune“. Această expresie se încarnează 
în maniere diferite în piatră, lemn, sunet. Poezia în sensul 
strict (die Poesie) este de asemenea o expresie a fiinţei, 
dar v expresie prin cuvinte. Fiecare gen de artă este — în 
“maniera sa — Poezie. Astfel, Poezia în sens larg se referă 
la toate genurile artei. 3t | 

Există, astfel, poezie în orice artă, cum scria Maritain. 
Opera de artă implică un element poetic (de creaţie nouă), 
un substrat, un mobil poetic, creator. Prin poezie înţele- 
gînd art de faire, „poezia ţine sub influenţa ei, prin raze 
drepte sau oblice, toate celelalte arte“ (Pierre J ean Jouve). 
Poezia se bazează pe puterea secretă a cuvîntului de a 
crea lucrul. Astfel, poezia e un corp organic al sensu- 
lui, o construcţie aproape biologică de semnificații noi, 
creată prin forța originară a unui spirit pe cal numeroase 
şi diferite. Astfel ea se referă la toate artele... 

Astfel, arhitectura devine artă „prin transfer spre poe- 
zie“, la Goethe, Spre a deveni tocmai artă în gradul su- 
prem, în scopul ei cel mai înalt, ea trebuie să devină poe- 
zie (muss die Baukunst Dichtung werden), scria Goethe 
în Baukunst (1795). Pornind de la faptul că e opera unul 
artist creator, orice operă plastică include în sine o sem- 


31 Martin Heidegger, Der Ursprung des Kunstwerkes (Ori- 
ginea operei de artă), Stuttgart, 1960, p. 82 sq. 

nificaţie poetică. 3 Poezia nu este, în fapt, apanajul ex- 
clusiv al unui gen literar. Nu numai în sensul că o stare 
de spirit caracteristică unui anume moment al procesului 
de creaţie artistică în genere se ivește şi in artele plas- 
tice şi în muzică. lar ceea ce s-a numit principiul poetiză- 
rii se relevă la Beethoven, Schumann, Liszt etc. Ci şi în 
sensul că — prin însăși modalitatea ei de a crea „anu- 
mite esențe care au o existenţă obiectivă“ (Adorno), ca 
ansamblu organizat de sunete semnificante, avînd struc- 
tura sa concretă, muzica este şi ea „poezie“. 

Astfel, toate artele frumoase sint diferite specii de 
poezie, acelaşi spirit uman vorbind minţii prin interme- 
diul operelor create de el. În acest sens, poiesis e nu nu- 
mai arta de a scrie versuri, ci arta în genere... 

Astfel, gîndirea modernă coincide — într-un sens — 
cu modul de a privi arta la greci. Dacă „genus-ul artei a 
fost şi rămîne incontestabil activitatea creatoare (făuri- 
toare) conştientă a omului“, cum admit exegeţii marxişti 3%, 
voinţa de a crea, de a produce (ca modus operandi al ar- 
tei) distinge în fond arta în ansamblul noosferei de res- 
tul componentelor ei. 

De aici perspectiva înglobării artei — ca totalitate a 
produselor sale — în cadrul unei sfere distincte, pe care 
ám numi-o cu un cuvînt poesfera. ; | 


3 


Structura poesferei Oricare ar fi natura şi scopurile 

ei nemijlocite, prin corelaţia ei 
strînsă, în ambianța spirituală a omului, cu tot ceea ce 
conţine în ea ca substanţă spirituală, arta aparţine evi- 
dent noosferei. Ca operă a spiritului, ea se împleteşte în 
mod strîns cu domeniul cunoaşterii (al teoriei); un fac- 
tor comun unește în fond arta de filosofie şi ştiinţă (în ac- 


32 5. Feldman, L'esthétique française contemporaine, Paris, 
1936, p. 11—18 a: 
© 83 VL- Tatarkiewicz, Definiţia iskusstva, „Voprosi filosofii“, 
1973, nr. 5, p. 70 ; i peg 

cepția ei teoretică), după cum în acelaşi timp, într-o 
strînsă conexiune cu viaţa, ea se leagă de praxis, 

Dar arta se distinge, în această sferă, 1) de teorie ca 
şi 2) de praxis. 

1) Ca produs al lui poiein, arta are acea „structură 
poetică senzorială“ (Marx), prin care ea devine materială, 
— sensibilă, în sensul că — operînd asupra unei materii — 
reifică forțele spirituale ale omului. Artistul gîndeşte în 
cuvînt, sunet, piatră, în forme vii, în forme concrete, 
într-o operă corporală, spaţio-temporală, care include 
apariţia unui anume produs, necesar, mijlocit, realizînd 
într-un obiect exterior (un novum, care nu exista în 
lumea reală) activitatea interioară a spiritului. Arta e 
spiritul care dezvoltindu-se în forma activităţii creatoare, 
produce depășind modul unui enunţ teoretic. Arta e spi- 
ritul care se exprimă în sensibil, creaţia sa în forme 
sensibile. Dacă ceea ce face interesul, splendoarea ei este 
partea vieţii spirituale pe care ne-o comunică artistul, 
a vieţii sale conştiente, desigur nu e vorba în artă de 
produse ale spiritului ca esențe ideale etc. Prin însăși 
natura sa, concepută graţie talentului unui artist (care e 
capacitatea sa creatoare), arta apare în vederea unui scop, 
creația de o formă organizată, a unei existenţe reale, 
obiective, care e însăşi opera. Ajungem, astfel, la o în- 
țelegere generală a formelor artei ca „forme raţionale 
obiective“ (Marx), ca forme obiective ale gîndirii sau 
forme supreme ale spiritului, la nivelul ideii de a crea 
(poiein). 

Dacă arta consistă în a face nu un act moral ci un 
lucru, o operă, a crea un obiect, arta trebuie să fie re- 
ferită (inclusă) cu necesitate în creaţie şi nu în acțiune. ii 
Străbătută de spirit, în sensul în care ea îşi datorează 
— ca orice activitate a spiritului — energia ei unității 
esenţiale a spiritului uman, oricare ar fi natura şi telu- 
rile ei nemijlocite, arta ocupă în domeniul spiritualului, 
deci, sfera ei proprie (a) în raport cu știința (sau teoria), 
fiindcă ea are ca scop să realizeze un produs, o operă 


34 Aristotel, Ethica Nicomahică, VI, 5, 1140 a 

exterioară artistului şi (b) în raport cu practica (praxis), 
care are în realitate un înţeles mult mai larg : repre- 
zintă activitatea omenească în genere, cîteodată acţiunile 
care nu se traduc printr-un proces exterior, ci au un 
caracter imanent (euprazia). * 

Dezvoltindu-se în artă nu în forma sa pură, în forma 
gîndirii (ca în teorie) sau a acţiunii (ca în praxis), spi- 
ritul oferă un produs care — deși spiritual în esenţă — 
se materializează ca şi un produs tehnic. 

Ca produs al lui poiein, arta nu este artă fără a fi 
totodată un produs tehnic şi a aparţine — pe acest plan 
— tehnosferei. Dar, prin dualitatea ei existenţială (cosa 
mentale şi cosa materiale), exteriorizare a unui conţinut 
interior, arta ocupă în acelaşi timp în tehnosferă (ca o 
componentă a acesteia) o sferă distinctă prin însăşi 
esenţa ei. 

Privind sfera ca o formă a unităţii şi simbol al tota- 
lităţii (al unor unităţi virtuale sau ţotalităţi formînd clase, 
modele, pe care le numim paradigme), prin geneza ei, 
arta ocupă un spaţiu paradigmatic propriu, o sferă dis- 
tinctă, sfera lui poiein (poetica sphaera), deosebită deopo- 
trivă în tehnosferă şi noosferă. | 

Prin însăşi natura acestui act creator (poiein), mij- 
loacele materiale ale artei (subordonate unor țeluri spi- 
rituale, exteriorizării unui conţinut interior) produc ceva 
ce nu e nici gîndire pură, nici materie pură, ci un racord 
între material şi spiritual. Tocmai în baza acestui racord, 
arta s-ar prezenta, aşadar, ca o „mulţime compusă dintr-o 
infinitate de elemente material-spirituale“. % Acest ra- 
cord între spiritual şi elementele materiale (care aici se 
unifică, se identifică) determină arta, natura ei dublă, 
amfibie, dualitatea de planuri constitutive care o susţin. 
Prin acest racord arta se distinge pe sine în sfera ei 
logică. Dacă „spiritualul în stare pură“ e posibil doar 
în straturile superioare ale domeniului ce se profilează 


35 Ibid. VI, 5 1140 b 6 
36 Gh. Achiţei, Ce se va întîmpla mîine? București, 1972, 


p. 191 

deasupra celui material, iar materialul „în stare pură“ 
nu mai e material ci materie şi, cum scriu gînditorii 
marxişti, „materialul cunoaşte diferite straturi unde se 
prezintă doar mai pregnant spiritualizat“ 27, — această 
spiritualizare a materiei, tinind de condiția noematică a 
artei, devine o particularitate a ei. Definind mai precis 
sfera artei în raport cu celelalte manifestări ale spiri- 
tului omenesc, prin separarea celor trei tulpini care 
cresc din aceeaşi rădăcină comună, ea apare ca artă prin 
calităţile ei exterioare sensibile, ca un produs senzorial 
ce aparţine şi ordinei materiale şi ordinei spirituale prin 
faptul că activitatea artistică e o sinteză a principalelor 
tipuri de activitate umană, ca un mod specific de a 
produce al omului, îmbinînd şi cunoașterea şi acțiunea. 

Privind, la rîndul ei, zona conexiunii celor două sis- 
teme (respectiv tehnosfera şi noosfera) ca un sistem sim- 
bolic de aceeaşi formă înglobînd acest spaţiu paradig- 
matic, arta în totalitatea ei constituie, deci, o sferă dis- 
tinctă prin însăşi natura ei dublă, amfibie. Materialele 
artei (piatră, bronz, culori, sunete, cuvinte etc.) sînt fo- 
losite pentru a crea forme care — în raport cu finali- 
tatea proprie artei — generează o dimensiune spirituală 
de existență. Ceea ce relevă specificitatea absolută a 
artei şi — în acelaşi timp — relativa ei autonomie în 
cadrul noosferei — e tocmai această dimensiune a spi- 
ritului devenit sensibil în creația sa. Şi dacă spiritul 
devine aci o funcție a corpului iar corpul o haină a spi- 
ritului, în sens goethean, în ea transpare gîndirea. Adîn- 
cimea, înălțimea gîndirii (deci dimensiuni spirituale mai 
largi), acel halo spiritual] ce-o învăluie de pretutindeni, 
o umbră albă în eternitate, aceasta separă creația artis- 
tică de produsele tehnicii, ca expresie a unul potențial 
noogen inerent artei. , au 

Cert, dacă „și cartea și tabloul, partitura muzicală, 
orice bun de consum, aparatura ştiinţifică, sînt obiecte 
transmițătoare, în grade diferite, de spiritual“ ; operează 
aci un anume dozaj cantitativ. Dar aci nu criteriul can- 


37 Ibid., p. 190 

tităţii. decide, ci. însăşi natura acestei relaţii dintre cele 
două planuri în joc. Mai presus de integrarea cantitativă 
(în. sensul în .care „fireşte, unele cum ar fi producţia, 
apar mult mai integrate în material şi mai puţin în spi- 
ritual, altele, de pildă, ştiinţa, arta, apar mai mult inte- 
grate în spiritual“), operează aci atributele esenţiale ale 
artei, generatoare de spiritual în forme specifice care — 
în diversitatea lor sub raport teoretic, permit inte- 
grarea produselor ei în aceeaşi sferă. 

De aci structura poesferei privind — la acest nivel — 
în totalitatea ei arta, nu un conglomerat de unităţi ete- 
rogene. 

„Orice ştiinţă e în căutarea unor 
principii şi cauze privitoare la fie- 
""*" “care din lucrurile ce intră în do- 


meniul ei“. 
Arlstutei 
I 
Poesfera în raport cu Analiza structurii poesferei per- 
tehnosfera şi noosfera mite, la nivelul comun tuturor 


formelor artei, identificarea 
produselor sale în existența lor obiectivă. Aceasta e una 
din cele dintîi şi mai importante concluzii care — ple- 
cînd de aci — privesc arta în genere. 

Ce reprezintă, în fond, această sferă ? Care sînt ele- 
mentele ei distinctive în raport cu tehnosfera și noosfera ? 
Mai exact, ce separă arta în totalitatea ei ca parte in- 
tegrantă a poesferei ? 

Dacă „la artă se referă numai ceea ce are o semnifi- 
catie transcendentă, şi rămîne în afara frontierelor ei 
tot ce n-are această semnificație“ t, parte integrantă a 
noosferei, arta se separă de tehnosferă, deşi — pînă la 
un punct — se leagă de ea. Ea aparţine pe un plan con- 
tingent tehnosferei ; dar prin transcendenţa ei se situează 
— alături de cele mai subtile produse ale spiritului — 
la cel mai înalt nivel al noosferei. Dualitatea artei, apar- 
tenenţa ei, şi ordinei materiale şi spirituale, îi conferă 
o nouă dimensiune, în virtutea căreia se transferă în 
alt plan ontic, în alt sistem. 

Ca un sistem în acelaşi timp s 
tem topologic axat pe însușirile cal 
sale (întrucît ordonarea lor în aces 
unităţii reale a artei, fiecare compone 


implu, firesc — un sis- 
itative ale obiectelor 
t sistem corespunde 
ntă a poesferei 


1 VI. Tatarkiewicz; Definițiea iskusstva, op. cit., p. 75 

avind însuşirile generale ale întregului şi viceversa) — 
acest sistem înglobind în mod logic arta, sfera ei logică 
apare ca un pandant al sferei ontologice, ca o sferă 
distinctă a existenţei. 

A izola arta, sub raport teoretic, în sfera ei proprie 
nu înseamnă decît a recunoaște, deci, ordinea care este 
a. sa, înțelegînd că însăși sfera ei nu e decit produsul 
acestei ordini pe care știința — oglindind-o — o pune în 
varietatea infinită a faptelor, fenomenelor şi obiectelor ei. 

Nu e vorba aci de un sistem ermetic și finit de ele- 
mente (categorii). Un ermetism absolut şi un final dog- 
matic nu pot fi posibile într-un sistem consecvent dia- 
lectic. Ci — admiţind ab initio caracterul deschis (nu 
metafizic, finit) al evoluţiei artei, perspectiva ei de per- 
manentă. schimbare şi modificare, diversitatea neîntre- 
ruptă de forme şi genuri noi — poesfera e un sistem 
elastic, deschis, capabil de a îmbrăţişa în ansamblu ex- 
perienţa artistică a omenirii, inclusiv experienţa con- 
temporană. 

Aceasta în primul rînd în sensul că ea — privind aci 
ceea ce numea L6vy-Strauss „sistemul relațional latent 
în obiect“, definind într-un sens însăşi structura artei 
(care reproduce în mare structura intimă a operei) — 
nu izolează arta în sfera ei logică. Ci — ca un sistem pri- 
vind toate artele într-un ansamblu, stabilind unitatea în di- 
versitatea lor — nu exclude un tip general al relațiilor 
esenţiale înlăuntrul sistemului ca şi în afara lui. 

Pe de o parte, înlăuntrul lui, acest sistem, avînd — 
la rîndul său — ca subsisteme, domenii sau zone structu- 
ral-funcţionale diferenţiate, se comportă ca un sistem uni- 
tar, alcătuit din subsisteme legate prin relaţii structurale şi 
funcţionale de interdependenţă şi interacţiune — atît în- 
tre ele cît şi cu întregul sistem — infinit variabile. Pe 
de altă parte, ca ansamblu unitar sau complex de ele- 
mente și relaţii între ele, în afara lui, acest sistem se 
află el însuşi într-o conexiune diversă şi reciprocă cu 
tehnosfera şi noosfera, ca sisteme vecine sau înrudite. 
A distinge — sub raport teoretic — produsele artei de 
produsele tehnicii, ca și de theorein şi praxis, nu înseamnă 

a le izola în mod absolut, metafizic, ci a le delimita din 
punct de vedere logic prin elemente care le definesc şi 
prin care aparţin unei sfere distincte. 

Ca activitate spirituală a omului, însă, arta nu e izo- 
lată în această sferă. Ea comunică în mod nemijlocit cu 
celelalte „forme generale ale gîndirii şi activităţii umane“ 
— ca „orice gîndire (dianoia) practică, poetică, teoretică“ 2 
— în unitatea de ansamblu a noosferei. După cum ea 
comunică, în accepţia actuală a conceptelor, la alt nivel, 
cu tehnosfera. Considerînd tehnosfera un sistem de formă 
sferică şi noosfera alt sistem de aceeaşi formă, ele co> 
munică în artă la locul geometric al conexiunii celor 
două sisteme — în acest loc — interpenetrabile. Nu 
există punți de demarcaţie netă între poesferă şi teh- 
nosferă (ele se intersectează necontenit, dialectic, de la 
o artă la alta, din epocă în epocă); după cum nu există 
limite apriorice, absolut determinabile, între poesieră şi 
noosferă. Prin însăşi natura artei şi produselor sale, sfe- 
rele lor de acţiune se întretaie. Această sferă n-are, nici 
ea, hotarele fixe, precis delimitate. Ea trebuie privită 
dialectic şi cu supleţe. Frontiera dintre ele nu poate fi 
absolutizată. Există un coeficient de relativitate, punți 
de comunicare între ele — ca şi între hidrosferă şi at- 
mosferă — dat fiind tocmai caracterul fluid al raportu- 
rilor dintre „condiţia materială“ şi „condiţia ideală“, ca- 
racterul biplan al artei, dualitatea ei originară. 

Ca sisteme avînd fiecare diferite raporturi de afini- 
tate şi de diferență (prin care în acelaşi timp se înglo- 
bează pe un plan şi se smulg parţial — pe alt plan —- 
din tehnosferă), artele — în totalitatea lar => aparțin 
poesferei prin însușiri care ocupă întreg spaţiul ei para- 
digmatic, Ca un tot unitar veşnic viu şi activ, poesfera 
e un sistem dinamic, deschis şi. desigur complex prin 
însăși natura componentelor sale. Unitatea de ansamblu 
a poesferei, dictată de comportarea întregului, nu trebuie 
înţeleasă în mod mecanicist, ci în dinamica ŞI evoluţia 
ei, caracteristică în fond artei însăşi. 


2 Aristotel, Metafizica, VI, 1. 

Poesfera în raport Noţiunea de artă se încadra 
cu natura chiar la greci în diviziunea for- 


melor generale ale gîndirii şi 

activităţii umane, ca o formă distinctă a activităţii spi- 
rituale a omului, definită prin poiein. Definind prin poiein 
acțiunea de „a face“, a făuri, a crea, a da viaţă, deja 
Aristotel împarte existenţa în două zone distincte : 1) cele 
ce sînt prin natură, avîndu-și originea în physis şi 2) tehné 
ontă, poioiimenă, cele ce rezultă dintr-o facere (poi6sis), 
înţeleasă ca un act de creaţie. Arta (tehne, poi€sis) fiind 
facultatea de a produce, de a crea opere care n-au în 
ele însele principiul lor de activitate, ci în cel care le 
produce (Etica Nicomahică, VI, 4) se definește ca ceva 
artificial în raport cu natura sau ceea ce corespunde 
naturii şi e natural (Fizica, 193 a). 

Această particularitate a artei își imprimă pecetea 
asupra activităţii artistice ca şi asupra creaţiei însăși. 

Înţelegînd prin natură actul însuşi al creaţiei lucru- 
rilor, în artă omul se afirmă ca natură ; prin el se con- 
tinuă creaţia lumii. Astfel, arhitectura e un pandant al 
naturii şi forțelor ei. Casa, templul sînt peştera şi vizuina 
amplificate şi înnobilate la scară umană. Creaţia naturii 
reînvie în mîna sculptorului. „Formele cresc aci în pro- 
funzime, aşa cum crește viața“ (Rodin). În pictură flo- 
rile şi stîncile trăiesc; în muzică îşi răspund vijeliile... 

În acest sens, fireşte, „operele noastre şi mijloacele 
lor nu diferă de cele ale naturii“ (Claudel). O adevărată 
operă de artă pune stăpînire pe noi în așa fel încît îl 
pierdem din vedere pe autor şi considerăm creaţia sa nu 
ca opera unei personalităţi izolate ci mai curînd ca pro- 
dusul naturii impersonale. 

Artificială ca act, arta e astfel „naturală“ în sensul 
că ea creează paralel cu natura şi independent de ea o 
„creaţie connaturală“ prin aderenţa ei nemijlocită la sen- 
sibil, prin capacitatea ei de a fi, deci, „natură“. Şi după 
Kant, artele pot fi calificate ca atare în măsura în care 

ele sînt „natură“, tocmai fiindcă între modul de a crea 
al artei şi modul de a opera al naturii există un con- 
sens. Marile opere de artă sînt create de oameni după 
legi adevărate şi naturale, deopotrivă cu cele ale operelor 
naturii. Astfel „aceste înalte opere de artă sînt în ace- 
laşi timp cele mai înalte opere ale naturii“ (Goethe). 
Această idee îşi are, desigur, explicaţia sa nu în sen- 
sul că arta e un fenomen al naturii. A vedea într-un 
tablou la nature elle-même, cum voia un personaj din 
Candide, e o inepţie. Pasărea în zbor a lui Brâncuşi a 
îmbogăţit ornitologia, s-a spus, cu o specie deosebită, 
inventată nu în imperiul biologic ci într-o genială fan- 
tezie umană. Opera de artă e un fenomen al naturii în 
sensul că geniul este el însuşi o forţă a naturii, vis quae- 
dam în animo insita et per se valens, ca şi în sensul 
că „natura fizică a culorilor și a marmorei nu se situiază 
în afara domeniului picturii și sculpturii“. ? Privind di- 
mensiunile şi structura ei proprie, arta are însuşiri care 
o apropie de natură prin faptul că aici spiritul devine 
„natură, adică se încorporează pe sine în activitatea 
sa, se obiectivează în opera sa. i | =y 
= Tocmai aici este legea de fier a artei. Ca „un lucru 
al cărui principiu se află în ființa creatoare, nu în obiectul 
creat“ (Aristotel), arta e un produs de care e capabil 
doar omul. Ea nu apare fără participarea voinței şi con- 
științei umane. Astfel arta formează nu din sine pe sine 
(cum formează natura) ci prin spiritul care „formează“ 
în ea. Definind prin spirit subiectul care o creează, arta 
are subiectivitatea spiritului uman şi obiectivitatea na- 
turii, tocmai “fiindcă ea este spiritul care se obiectivează. 
pe sine, spiritul care „formează“. 
Dar prin însăși spiritualitatea ei, arta „înfăţişează 
ceva opus naturii, ca una care faţă de dinamismul firii 
reprezintă produsul activităţii finaliste a spiritului.“ * 


3 K, Mari. F, Engels, Despre artă, vol. I, Bucureşti, 1966, 
pP. 72—73 
4 Tudor Vianu, Estetica,.Bucureșşti, 1968, p. 13. 

Arta opune naturii o „a doua natură“ ale cărei forme şi 
configurații sînt acte ale spiritului. In sensul în care 
înţelegem prin spirit forma cea mai înaltă de organizare 
a materiei, arta e o natură umană, fiindcă numai prin 
om materia atinge acest grad de evoluţie spirituală. 

De aci o condiţie a artei (condiţia ei esenţială) prin 
care ea se defineşte de fapt în raport cu natura. 

înţelegînd prin natură, în accepţia lui Marx, „tot ce 
există obiectiv, deci şi societatea“ — concept pe care-l 
adoptăm, deci, din cauza caracterului său funcţional 
foarte larg, edificator — ca un concept cu o funcţie 
logică actualizabilă într-un proces infinit — arta opune 
naturii o „a doua natură“, o „natură artistă“, care lasă 
să transpară spiritul creator“ 5. Această natură, creată 
de spirit şi sesizată de spirit, face parte din lumea na- 
turilor spirituale, tocmai fiindcă „prin artă apar acele 
lucruri a căror formă se găsește în spirit“ (Aristotel). 
Este exact ceea ce separă în fond arta de natura fizică 
şi o plasează în sfera ei proprie, în ansamblul producţiei 
spirituale a omului. | 


Identificarea acestui Privind arta în sine, în unita- 
sistem tea ei conceptuală ca entitate 


imanentă, res îpsa, şi nu ca un 
principiu imaterial sau ca existență suprasensibilă, ea 
este în acelaşi timp ca existenţă — sensibilă, şi ca esenţă 
— inteligibilă, intrînd în analiza de fond a artei şi im- 
plicit a poesferei. Ca ceva ce acţionează asupra simţurilor 
noastre exterioare, arta transferă această esenţă în forme 
sensibile (senzorial-perceptibile) care — ca determinări 
ale sale — prin racordarea lor; în conştiinţă, duc la re- 
cunoașterea esenței în existenţa sa, privind — în com- 
plexitatea ei — arta ca fenomen. Aici esenţa posedă 


5 H, Delacroix, Psychologie de l'art, Paris, 1927, p. 459 


finit 
ca o 

existența, Esenţa n-are o existenţă de sine stătătoare ci 
în directă relaţie cu existenţa. 

Această relaţie privind, la rîndul ei, ceea ce numea 
Engels „adevărata natură a determinărilor esenței“ *), nu 
poate fi considerată în afara aparenţei. Esenţa trebuie 
să apară. Apariţia esenței este existența ei, arta ca fe- 
nomen. 

Dar, plecînd de aci, dacă esenţa conţine în sine apa- 
renţa, ceea ce apare e reflectarea esenței în fenomen. 
Această esenţă se transmite prin forma aplicată materiei, 
se materializează în ea, se actualizează — filosofic vor- 
bind — în forma, în structura materiei proprii diferitelor 
arte, în diversitatea de genuri şi specii care-o constituie 
şi definesc deci ca fenomen. Dacă, în opoziţie cu existenţa, 
esența este ceea ce e — aci — opera în sine (mai exact, 
ceea ce înţelegem noi că este, ideea sa, prin urmare ceea 
ce învăluie existenţa sa), esenţa devine actuală — există 
— din momentul în care ea apare sau capătă formă în. 
materia artei, în care se afirmă, se obiectivează esenţa ei. 

De aci dubla existenţă a artei, care este pe un plan 
ceea ce este în materia ei, iar pe alt plan ceea ce a fost . 
(înainte de a fi) în mintea artistului, filosofic vorbind 
— în spiritul său, dacă „ceea ce distinge din capul locului 
pe cel mai prost arhitect de albina cea mai perfectă este 
faptul că el a construit celula în capul său înainte de a 
o construi în ceară“. La sfîrşitul muncii se produce un 
rezultat care, de la început, exista deja în reprezentarea 
omului, de o manieră ideală, prin urmare (Marx). Fără 
îndoială, arta există astfel (mai bine zis, este) înainte de 
a ex-sista propriu zis, de a se ivi, de a se isca din (sis- 
tere ex) mintea artistului. Dar ea nu există de fapt (de 
o manieră reală) decît din momentul în care esenţa ei 
devine existenţă, a exista însemnînd a fi în sens con- 
cret, obiectiv, autentic, deci real pentru altul. A exista, 
în acest sens, este a fi real pentru o conştiinţă, prin 


*) dacă esenţa este ceea ce este grație mişcării Pope da ate 
finite a existenţei, în sensul în care esența devine ră E Ar 
ca o esenţă care-şi trage în sine existenţa reieșind din forma el... 


w 

opoziţie cu a fi în sine. A exista ceva = a-l face real 
(Hegel) spre a fi obiectul unei afirmării necesăre, care-și 
are justificarea în sine, sau altfel spus, a fi inteligibil 
şi a fi perceput. Arta există din clipa în care artistul 
oferă percepţiei noastre opera sa. Aici o esenţă devine 
existenţă, un interior devine exterior... _ 

Avînd, pe de o parte, exterioritatea naturii, pe de 

alta interioritatea gîndirii, arta: realizează unitatea dintre 
sensibil și inteligibil: prin acea fuziune a materialului şi 
spiritualului, care o explică în esenţa ei. Arta încearcă 
a găsi deplina coincidență dintre spiritualitate şi fizici- 
tate, tocmai fiindcă în ea nu e' nimic fizic care să nu 
fie şi spiritual, și nimic spiritual care să nu fie şi o pre- 
zenţă fizică. Acel „misterios paralelism psihofizic (bazat 
pe întrepătrunderea planurilor organic şi psihofizic sau 
a elementelor fizice şi psihice) despre care s-a spus că 
ar fi „o căsătorie“ celebrată în depărtarea veacurilor sau 
în bezna incognoscibilului“ *) se pune în alţi termeni din 
perspectiva dialectică a artei, privind în acelaşi mod di- 
alectic natura însăşi (sau „lumea fizică“) opusă ei. Dacă 
 „sensibilul, exterioritatea, în opoziţie cu gîndirea care se 
mişcă în sine însăşi, constituie esenţa naturii“ 6, inteligi-— 
bilul, interioritatea, în opoziţie cu natura, constituie e- 
senţa artei. Dacă arta învinge orice dualism şi conciliază 
în sine- cei doi termeni opuși (natură și spirit), putem 
vorbi aci de o sinteză a celor două momente, în sensul 
în care în artă se îmbină naturaleţea și spiritualitatea 
expresiei în materia operei prin care artistul comunică 
şi ni se comunică. 

Acest caracter de natură amfibie defineşte structura 
proprie a artei (spirituală în esenţa ei). Fără materie nu 
există artă, după cum — în acelaşi timp — fără esenţa 


___*) deși arta, înțeleasă ca intuiţie, negînd o lume fizică opusă 

ei, şi considerînd-o ca o simplă construcţie a intelectului nos- 
tru, n-are ce face cu paralelismul substanţei cugetătoare şi a 
substanţei extinse și n-are de împlinit posibile căsătorii (Bene- 
detto Croce, Elemente de estetică, București, 1922, p. 43). 


p ph: Marx, F, Engels, Scrieri din tinereţe, București, 1968, 

ei spirituală care. se manifestă ȘI se conservă în ea: (în: 
această materie), arta ar fi un corp tehnic, o producție: 
mașinală. Fiecare artă reprezintă. o fuziune: armonică a 
două elemente de natură diferită, unul material şi unul 
ideal, materie şi spirit. Aceste două elemente se produc 
reciproc şi se condiţionează reciproc. Nici unul din ele 
nu poate lipsi unde trebuie să apară o operă de artă 
autentică. Dacă absolutizarea unei anumite laturi duce 
la idealism (sau vine din idealism), în artă nu putem 
absolutiza nici materia nici spiritul: Ci numai unitatea 
acestora (în deplina lor fuziune) dă operei caracterul de 
artă. Astfel „paralelismul substanţei cugetătoare şi a 
substanţei extinse“ se suprimă în osmoza dinţre spiritual 
Și sensibil. Iar dimensiunea sensibilă, materială (care se 
percepe) şi cea inteligibilă (care se pricepe) se unifică 
în ceea ce ginditorii marxiști numesc „cîmpul spiritual“ 
care se formează între cele două dimensiuni. Acest cîmp 
spiritual propriu artei, ca un plan de expresie definind 
sensul operei, structura ei, separă în fond arta de natură 
— ca şi de produsele tehnicii — şi o ARIE săi adii în sfera 
ei proprie. 


H 
1 


Arta-creație Dar, mergînd mai departe, dacă 

are şi natura într-un sens „arta“ 
ei (Există şi în natură procese artistice, care dirijează 
creşterea ființelor, mai ales a ființelor vii, le conduc la 
înflorirea lor, le procură formele proprii de o manieră 
absolută congeneră aceleia pe care, în ordinea umană, 
o numim artă“ 7), iar obiectul artei trece prin acelaşi 


2 


5 T Etienne Souriau, în Atti del IlI-o Congresso, ed. cit., 
. 27—30 

proces ca și orice alt produs“ („Consumaţia nu îndepli- 
nește în genere actul producţiei decit atunci cînd perfec- 
ționează pînă la artă, prin nevoia repetării, capacitatea 
dezvoltată în primul act al producţiei“, cum spunea Marx) 
— există şi aici un triumf al meşteşugului care ridică 
„pînă la artă“ tehnica în genere. Întrebarea e ce dis- 
tinge deci arta (opera de artă) de orice alt produs uman, 
dacă arta e artă, adică altceva decit produsul fiziceşte 
util (G. Călinescu) şi — evident — altceva decît natura ? 
Aici nu există un singur răspuns... Dacă însă arta 
„trebuie să aibă acea unitate, care tocmai o distinge de 
orice altă manifestare.a vieţii“ 8 — privind „viaţa în 
genere, ca o expresie a activităţii spirituale, care se con- 
cretizează apoi în toate direcţiile, în ştiinţă, artă, situaţii 
personale“ (Marx) — arta este inclusă într-un act creator 
care o separă nu numai de natură ci şi de celelalte. 
forme ale activităţii umane, care la rîndul ei e una în 
esența ei proprie și e multiplă în aspecte și manifestări. 
Prin însăşi natura acestui act creator şi a produsului său, 
arta ocupă un spaţiu simbolic unitar şi complex, deosebit 
deopotrivă de techne ca şi de praxis şi theorein, definind 
mai precis sfera ei. Activitatea tehnică a spiritului este 
în artă creație’? şi în gîndirea modernă, care preia astfel 
achiziţiile gîndirii grecești. „Producțiile artistice sînt 
acelea a căror cauză eficientă se află în creator şi nu în 
obiectul creat“, Ja Aristotel (Etica Nicomahică, 1140 a 9). 
Această idee revine la Plotin: „Nu subiectul a creat ta- 
bloul, ci pictorul“ (Enneade, VI, 4, 10). Revine în evul 
mediu la Cassiodorus (care distinge între „a face“ şi „a 
crea“), la Eotton şi Duns Scotus (care susțin dreptul de 
a fi creator în muzică sau văd în artă o creaţie ex nihilo). 
În epoca elenistică, Dio Chrysostomul compară pe artist 
cu Dumnezeu creatorul, o comparaţie care revine neîn- 


EA Gh, Achiţei, Ce se va întîmpla mîine? Bucureşti, 1972, 
p. 


9 Ch. Lalo, Introdu ction à Vlesthétique, Paris, 1925, p. 154 

cetat în retorica epocii imperiale !. Revine în Renaștere ; 
la Leonardo arta e „fiica naturii, nepoata lui Dumnezeu“. 
Pictorul e signore e creatore. Poetul stă alături de deus 
opifex, iar opera sa (poeticum opus) alături de divinus 
opus mundi. În concepţia epocii, Dumnezeu fiind poetul 
suprem, iar lumea poemul său (Landino), poetul non 
merita nome di Creatore, se non Iddio ed il Poeta (Tasso) 
— a crea din nimic (creare ex nihilo) fiind o funcţie a 
divinității. 

Epoca modernă reia, într-un sens, această idee. Poetul, 
creator în alt sens decit la antici, condit (compune, alcă- 
tuieşte) sicut alter Deus sau velut alter Deus, la Scaliger ; 
configit (concepe) opera sa, sau creează din nou (de novo 
creat) ca şi Dumnezeu (instar Dei), la Sarbiewski. Deja 
în pragul epocii, la Nicolaus de Cusa, arta creează lu- 
cruri pe care natura nu le-a creat şi care n-ar putea 
exista fără artă. Artistul creează (congregat omnia) cu 
mintea, imaginaţia sa (virtus fingendi sau concipiendi), 
dînd la iveală fiinţe noi. Homo est utique Deus in terris, 
la Marsilio Ficino. Furor poeticus e, la Giordano Bruno, 
o prerogativă a artistului, iar opera sa este egală cu cre- 
aţia divină, în tradiţia teologică a Renaşterii activitatea 
artistică fiind analoagă actului creator suprem al lui 
Dumnezeu. Conceptul de creaţie, în sensul modern, apare 
însă în secolul XVII în Franţa, cu Descartes, „părintele“ 
filosofiei moderne, care dă un. sens filosofic creaţiei, şi 
mai ales cu Spinoza, a cărui filosofie va influenţa ilumi- 
nismul şi materialismul francez din secolul XVIII, ca şi 
gîndirea lui Lessing şi Goethe. 

De la sensul ei teologic (creatio ex nihilo), denunțat 
de Spinoza (Ethica) și de Kant (Critica raţiunii pure), 
ca şi de John Locke şi David Hume, creaţia, în sens an- 
tropologic, ia o nouă accepţie, superioară, în luminism. 
Omul, — ființa care însumează și organizează elementele, 
energiile şi formele de viaţă ale tuturor regnurilor — 
el, „fiul tuturor elementelor şi fiinţelor, suma cea mai 
aleasă şi în acelaşi timp eflorescenţa întregei creațiuni 
—— 


10 Tudor Vianu, Estetica, București, 1968, p. 173 

terestre, «regentul» pămîntului şi al doilea creator după 
Creatorul Suprem — e «creatura centrală», în care este 
imprimată însăşi imaginea Creatorului acestui pămînt, 
aşa cum el poate fi văzut în lumea noastră. Dominînd 
natura, el o cultivă și o înnobilează, omul menţine tine- 
rețea naturii şi introduce în cuprinsul ei noi valori“ 
(Buffon). Ceea ce acţiunea divină era în domeniul naturii, 
acţiunea umană e în domeniul istoriei, la Vico; noua 
definiţie a poeziei („creaţie a umanităţii în copilăria ei“) 
vizînd capacitatea creatoare a omului ca o participare 
lăuntrică a gîndirii la modul de a fi al existenţei, ca o 
gîndire poetică, creatoare ea însăşi. 

Concepţia modernă despre artă se naşte din afirmarea 
autonomiei omului ce-şi construieşte „lumea“ sa şi auto- 
nomia sa, în luminism. Din acest curent derivă concepția 
modernă despre artă, pornind de la Rousseau, trecînd 
prin revoluţia franceză, prin filosofia clasică germană, 
reprezentată de Kant, Fichte, Schelling şi Hegel. Con- 
cepția despre artă-creație e dezvoltată de Goethe, 
după care artistul trebuie să întemeieze în natură pro- 
priul său imperiu, să creeze, pornind de la ea, o a doua 
natură. Această concepţie despre artă se leagă — şi ea — 
de luminism. În luminism (de la Rousseau şi Vico, pînă 
la Herder, Schiller şi Goethe) — omul este făptura cea 
mai înzestrată din sînul naturii, capacitatea sa de auto- 
perfecţionare şi de transformare a mediului ambiant con- 
ferindu-i dreptul firesc de „stăpîn al lumii pe care a 
creat-o“, îl Viziunea raţionalizatoare, dogmatică a artei, 
începe să fie abandonată în avantajul unor factori mai 
complecşi care stau la baza procesului de creaţie. !2 Sta- 
tutul specific al creaţiei, bazat pe fantezia creatoare (ima- 


ginaţie) obţine un credit mai larg. Originalitatea creaţiei 
capătă un sens nou, 


11 Romul Munteanu, Cultura europeană în epoca luminilor, 
Bucureşti, 1974, p. 191 l ' 


12 Ibid., p. 202 

Noua accepţie a creației În filosofia lui Kant, imagina- 
tia creatoare, capacitatea de a 
crea ceva nou (Einbildungskrajt), de o excepţională im- 
portanță 12, devine o funcţie a geniului. În noua accepţie 
(antropologică) a creaţiei — care explică acea „cotitură 
copernicană“, cum o privește Kant însuşi, „revoluţia pro- 
meteică« în concepţia sa despre om, la Kant şi după 
Kant, încolţește ideea activităţii spirituale absolut origi- 
nale a subiectului creator. Conceptul de creaţie își asumă 
o valoare, o semnificaţie nouă. Abolind dualismul între 
eu şi non-eu, între gîndire şi existenţă, între Dumnezeu 
şi lume, atribuind spiritului o activitate creatoare, urmașii 
lui Kant concep actul creaţiei ca un proces continuu şi 
permanent. Activitatea creatoare a spiritului (eul, abso- 
lutul) nu mai e producerea unei realităţi alta decit el, 
ci infinita dezvoltare a sa însăşi. Punctul de plecare îl 
constituie Fichte, pentru care „eul absolut“ e în ultimă 
instanţă „acţiunea creatoare“. Convins că activitatea fi- 
losofiei însemna în orice condiţii o reflecţie a omului 
asupra obiectului, o victorie a personalităţii, Fichte dă 
o nouă extensiune conceptului, influențiînd evoluţia-i ul- 
terioară în filosofia lui Schelling, Hegel etc. 
întorsătura anunţată de Kant, prin Critica puterii de 
judecare (care angaja și pe Goethe) duce la viziunea ro- 
mantică a artei, pe o linie. Romantismul atribuie o ac- 
tivitate creatoare artistului, care în opera sa se manifestă 
pe sine şi se exprimă pe sine, se contemplă pe sine însuşi 
în ea. Ideea artei-creaţie la Delacroix (prin Madame de 
Staël), apoi Baudelaire (care reia teza centrală a lui 
Goethe, a creării de către artist a celei de a doua na- 
turi), trece prin Hegel. Spiritul este în esenţă actul de a 
se crea el însuşi pe sine şi de a-și manifesta, deci, esența 
sa, Subiectul recunoaște în obiect propria sa operă, crea- 


__ 18 A. A. Bazhenova, The Creative Proces and Typijication, 
in Marxist-leninist Aesthetics and the Art, Moscow, 1980, p. 240-241 

ţia sa. Prin opera de artă el își exprimă conștiința pe 
care o are despre el însuși. 

În continuitatea dintre umanismul kantian-fichtean şi 
cel marxist, pe altă linie (în Fundamentul doctrinei şti- 
inței, la Fichte activitatea creatoare a omului, creaţia eu- 
lui e primum muovens al existenţei umane ca proces) 
— pentru Marx istoria artei nu este istoria conștiinței 
de sine, cum credea Hegel, ci istoria creării de sine. Re- 
cunoaşterea acestui caracter specific al creaţiei artistice 
(dacă romantismul a denaturat această idee, ştergînd ho- 
tarul dintre eu şi non-eu, dintre vis şi viaţă sau reali- 
tate) impune noua concepţie net post-romantică, a artei 
ca a doua realitate, cu Fiedler (principiul producerii rea- 
lităţii), sau Hanslick : Imaginaţia plastică sau fraza mu- 
zicală nu sînt echivalentul unui conţinut deja trăit, ci 
sînt un nou conţinut, o realitate originală, o nouă dimen- 
siune a fiinţei. Expresia artistică este creatoare în sensul 
real, — nu numai ideal. 1 


3 


Corolar În ciuda pozitivismului, concep- 

tul de creaţie supravieţuieşte în 
epoca noastră. La Bergson, elanul vital care străbate în- 
treaga creaţie, atinge în om punctul cel mai înalt al evo- 
luţiei sale. !5 Inventivitatea e trăsătura lui esenţială. Pe 
treapta cea mai înaltă a ierarhiei vitale, el întruneşte 
cea mai mare mobilitate şi cea mai întinsă libertate in- 
ventivă ; în artă elanul vital consistă, deci, într-o exi- 
genţă a creaţiei, „Arta considerată drept creaţie şi creaţia 
drept faptă“, la Croce, devine o construcţie a propriului 
său obiect, realizarea care se are pe sine ca obiect: 
„Fiindcă arta nu reproduce niciodată ceva existent, ci 
produce mereu ceva nou, alcătuieşte o nouă situaţie spi- 
rituală şi de aceea... este creaţie“ (Nuovi Saggi di Este- 


14 G. M.-Tagliabue, op, cit., vol. I, p. 84 
15 H, Bergson, L'évolution. créatrice, Paris, 1907, p. 285 

tica). H. Read vede în artă expresia sublimă a creativi- 
tăţii. Ş.a.m.d... Problema artei este, în secolul nostru, îna- 
inte de toate, problema creaţiei. Secolul XX configurează 
o perioadă cînd, în artă, accentul cade asupra creaţiei, 
care subsumează funcţiunii sale dominante şi noţiunea de 
operă. 

Reflecţia asupra artei, asupra problemelor ei esenţiale 
(valoare, existenţă, creație) — arta fiind spiritul uman în 
activitatea sa cea mai nemijlocit spontană şi creatoare -- 
pleacă de aici. Problema creaţiei apare, din acest mo- 
ment, pe primul plan. Odată cu veacul nostru „creati- 
vist“ şi dinamic, termenii relaţiei şi-au inversat ponderea 
funcţională. Există cu mult mai accentuat elanul creaţiei, 
adesea hipostaziat... În atitea curente ale veacului nostru 
există indicii ce „lasă adînc întipărite în ele gestul crea- 
tiei, precum şi ideea nouă, care călăuzeşte acest gest“. 
Exegeții văd aci „expresia uneia din veleitățile înnoitoare 
ale veacului nostru, care face adesea să se străvadă ten- 
dința amintită mai sus“, 16 


III 
1 


Premisele unei noi abordări Această tendință stă, în fond, la 
științifice a artei i baza metapoeticii, ca o premisă 

a înţelegerii artei ca o formă a 
creaţiei, identificabilă în ştiinţa sa proprie. Ideea artei- 
creaţie e, astăzi, comună tuturor cercurilor. Vocaţia de- 
miurgică a omului îşi află în artă expresia ei predilectă 
ca un aspect obiectiv integrant al culturii şi civilizaţiei. 
Dacă „şi după demolarea ei laic-raţionalistă, romantică, 
presupunerea cu privire la „demiurg“ supravieţuieşte În- 
tr-o mai firească accepţiune a sa“ !7, ideea artei-creație 


16 Edgar Panu, Arta şi umanul, Bucureşti, 1974, p: 167-168 
17 Ion Ianoși, Estetica, București, 1978, p. 69 

își”âflă o' nouă justificare în această accepțiune. Deşi nu 
mai e vorba aci de demiurgul sau meșteşugarul divin (din 
filosofia lui Platon), adevăratul artist care (asemeni meş- 
teşugarului divin, creator al lumii şi al fiinţelor vii) a 
creat „cetăţi şi state“ (Pope) desfăşoară o activitate de- 
miurgică, creatoare. Creativitatea artistică devenind pro- 
totipul oricărui efort uman care poate fi numit creator, 
în timpurile moderne mai ales se afirmă ideea că esenţa 
artei este creaţia. Opera de artă — fie că e vorba de o 
operă picturală sau de o operă muzicală — trimite tot- 
deauna la creaţie ; aceasta nu poate, din parte-i, să existe 
fără a fi creată, în sensul laic al creaţiei înțelegînd prin 
ea acţiunea de a produce, prin combinarea originală a ele- 
mentelor existente, creaţia artistică... 
Conceptul de creaţie, în sensul de plăsmuire demiur- 
gică a unei entităţi din neant, de origine teologică, — azi 
contestat, — cedează unui concept mai liber, mai larg, 
în accepţia sa antropologică. Spre deosebire de o perioadă 
mai veche (în care creaţia era limitată la artă sau cel 
mult la ştiinţă) în această accepţie azi aceeaşi idee in- 
clude nu numai arta, ci tot ce „face“ omul în general, 
toate produsele muncii lui, inclusiv activitatea sa prac- 
tică, extinsă mai ales ca o forţă exprimînd cel mai bine 
natura umană și modul său autentic de a fi în lume. 
Astfel. încă în Renaştere, omul devine „propriul său 
sculptor și poet al formei pe care ai vrea să ţi-o dai“ 
(Pico della Mirandola), creatorul destinului său. „Crearea 
omului de către sine însuşi“, ca rezultat al propriei sale 
munci 18 ce-i conferă statutul de suveran al universului, 
ceea ce numea Engels „măreţia şi splendoarea lui“, e — în 
gîndirea marxistă — o idee ce-și are adinci izvoare în 
Renaștere. Această idee o întîlnim şi la Hegel, ca o formă 
a acţiunii independente a omului („opera de artă vie“, mo- 
mentul abstract al corporalităţii vii a Esenţeit.) ° Marx, 


18 K, Marx, F. Engels, Scrieri din tinerețe, Bucuresti, 1968, 
p. 613 
19 G. W, F. Hegel, Fenomenologia spiritului, Bucureşti, 1965, 
p. 407 i yG , l ZRET : 

însă, opune acestei concepţii formale şi abstracte despre 
actul autocreării și autoobiectivării omului, concepţia sa 
conform căreia „obiectivizarea esenței umane, atît din 
punct de vedere teoretic cît şi practic, o muncă a în- 
tregii istorii universale de pină acum“ (necesară atit pen- 
tru a umaniza simțul omului, cît şi pentru a crea pen- 
tru întreaga complexitate a esenței umane şi naturale 
simțul uman corespunzător) ia naștere abia prin existența 
obiectului său, prin natura umanizată“ *. Spre deosebire 
de Hegel (care a avut meritul de a fi desprins „momentul 
activ“ al cunoașterii, şi, într-o manieră mai generală, ro- 
lul actului creator al omului, mergiînd pînă la a considera 
istoria ca o creare continuă a omului de către om) Marx 
concepe acest act creativ într-un chip nou, materialist. 
Vede în supunerea naturii de către om, în crearea trep- 
tată a condiţiilor prin care omul supune natura, obiecti- 
vizarea vieții de specie a omului... Deci, tocmai prin pre- 
lucrarea lumii obiective, omul se dovedește abia a fi, cu 
adevărat, o fiinţă aparținind unei specii. Definind astfel 
procesul prin care el nu se dedublează numai intelectual, 
ca în conştiinţă, ci „în mod real, prin muncă, şi se con- 
templă, deci, pe sine într-o lume creată de el“, Marx face 
din muncă şi creaţia umană argumentul suprem al su- 
veranităţii omului în univers. Aceasta înseamnă, în pri- 
mul rînd, că omul ca om se creează pe sine, că umanita- 
tea sa e rezultatul propriei sale activități. Creativitatea, 
ca expresie a forţelor esenţiale umane, îşi are aci expli- 
caţia ei : „Numai datorită muncii, datorită adaptării mîinii 
la operaţiuni mereu noi, datorită faptului că dezvoltarea 
deosebită a mușchilor şi a ligamentelor şi, într-un inter- 
val de timp mai îndelungat, chiar a oaselor s-a transmis 
urmașilor, şi numai datorită folosirii acestor perfecţionări 
moștenite la noi operaţiuni, din ce în ce mai complicate, 
mîna omenească a ajuns la acel grad superior al perfec- 
țiunii care i-a dat posibilitatea să creeze minuni ca ta- 


20 K, Marx, F. Engels, Despre artă şi literatură, București, 
1953, p. 35 

blourile lui Raffael, ca statuile lui Thorwaldsen sau mu- 
zica lui Paganini“. ZI 

Dar, creator al istoriei și propriul său creator, omul nu 
e creator doar în artă. O atare concepţie impune ideea că 
noţiunea de creaţie este mai largă. Ea implică „manifesta- 
rea absolută a talentelor creatoare ale omului“ (Marx) în 
acele domenii în care el se dedublează „în mod real prin 
muncă“ şi se contemplă, deci, pe sine într-o lume creată 
de el. 

Ideea creaţiei ex nihilo fiind infirmată, creaţia cultu- 
rală umană fiind integrată în procesul mai complex, o- 
biectiv al muncii creatoare în genere, în lumina filosofiei 
epocii, creația — un produs specific uman — nu este 
doar un atribut al activităţii ideologico-spirituale, ci al 
întregii activităţi umane. 22 Creativitatea gîndirii, compo- 
nentă principală în activitatea de creaţie științifică, teh- 
nică, artistică etc., implică — azi — creaţia în orice do- 
meniu al activităţii umane. În creaţie se plasează şi inven- 
ţia tehnică și imaginaţia creatoare în artă, în ştiinţă, în fi- 
losofie etc. Azi, toată viaţa omului implică diferite nivele 
de creativitate. H. Bergson consacră opera sa I'Evolution 
créatrice acestei idei. După el, noi sîntem, într-o anumită 
măsură, ceea ce facem şi ceea ce creăm în continuu noi 
înşine. A exista constă în a se crea indefinit pe sine în- 
suşi. Elanul vital constă într-o perpetuă exigenţă a crea- 
ției, Creativitatea e — sau devine — un dar larg împăr- 
tit fiinţei umane. În această accepţie, creativitatea umană 
nu este o virtute rară şi remarcabilă a unor fiinţe excep- 
tionale. A crea este inerent vieţii însăşi a majorităţii in- 
divizilor şi singura deosebire între ei este de ordin can- 
titativ, ţinînd seama de valoarea a ceea ce creează, pre- 
cum şi de frecvența acestei activităţi care, ea însăşi, de- 
pinde de modul lor de viață (A. Moles). Creativitatea u- 
mană nu se manifestă numai în creaţiile de valori de ex- 
cepţie ci şi în cele mai modeste, importante însă și ele 


21 K, Marx, F., Engels, op. cit., p. 35-36 


22 Al. Tănase, Introducere în filosofia culturii, Bucureşti, 
1968, p. 120 

pentru societate deopotrivă ; şi nu se manifestă numai în 
sferele producţiei spirituale, ci şi în producția materială. 
Toate valorile culturii materiale şi spirituale sînt rodul 
creativităţii umane. 2 i 

Varietatea activității creatoare (în trecut limitată la 
artă, îndeosebi la poezie) azi se manifestă în orice dome- 
niu al activităţii umane : în artă, ştiinţă, tehnică, în munca 
de organizare şi de conducere, în activitatea didactică, în 
munca grădinarului, în patinajul artistic etc. Creatoare 
poate fi — deşi pare paradoxal — şi popularizarea cuce- 
ririlor ştiinţei, deci a ideilor, descoperirilor şi a inven- 
țiilor altora. 4 După unii autori, „creatoare nu sînt nu- 
mai lucrările absolut originale; creator este şi modul 
personal de a reconstrui o operă creată, de a confecţiona, 
de pildă, modelul unei nave fluviale sau al unui aparat 
de radio după principii de mult cunoscute... 


2 


Unele precizări Aici se impun, de la început, 
unele precizări. 

Nu putem ignora faptul că, în orice caz, confecţiona- 
rea unui sistem material după model, conform unor prin- 
cipii cunoscute, este un act creativ în măsura în care 
introduce într-adevăr elemente personale în raport cu cu- 
noştințele, procedeele, tehnicile etc. anterior folosite şi 
prelucrate de autor. Gradul de creativitate este direct pro- 
porţional cu originalitatea, valoarea socială şi ponderea 
acestor elemente. Dar, numind „relativă această treaptă 
a creativităţii și absolută pe aceea ale cărei produse îm- 
bogăţesc societatea cu valori noi“, exegeţii constată aci „O 
scară ce cuprinde gradele creativităţii ce este continuă ŞI 
discontinuă în acelaşi timp“. 2% | 

Diverse caracteristici ale creativităţii, la diferite ni- 
vele sau grade (expresiv, productiv, inventiv, inovativ, e- 


23 Andrei Roth, Omul creativ, Bucureşti, 1979, p. 19-31 
24 Al. Roșca, Creativitatea, București, 1972, p. 9-10 
25 Andrei Roth, ibid., p. 34-35 

mergentiv, după Taylor) — presupune, în sens larg, orice 
act creator, orice produs uman. Termenul de creativitate 
defineşte, așadar, un potenţial uman indefinit. Dar, nu nu- 
mai teoretic, la diferite nivele sau grade ale scării, e o dis- 
tantă între un act expresiv (atribuit mai ales lumii co- 
piilor) şi un act emergent (sau emergentiv) caracterizat 
prin descoperiri epocale și inegalabile, atribuit unor genii 
ori talente extraordinare — filosofi (ca Aristotel, Kant şi 
Hegel), oameni de ştiinţă (Pitagora, Copernic, Einstein 
etc.) — descoperiri ale unor principii şi ipoteze cu totul 
noi, care „emerg“, cu alte cuvinte, apar la cel mai înalt 
nivel al spiritului. Astfel, „între nivelurile de jos şi cele 
superioare ale creativității deosebirea nu este doar can- 
titativă sau, altfel spus, deosebirea cantitativă se trans- 
formă, dincolo de un anumit prag, în deosebirea cali- 
tativăă, % 

Plecînd de aci, însă, nu orice act creativ este un act 
creator. Posibilităţi de creaţie (invenţie, descoperire, ino- 
vaţie) pot fi incluse în orice act creativ, În sens mai larg 
orice act creator e originativ ceva nou şi, deci, un rezul- 
tat, un caz, un produs al creativităţii. În sens mai speci- 
fic, actul creator e acel act productiv al unui obiect nou 
mai rar, mai bogat, mai imprevizibil, mai neașteptat, în 
care imaginaţia noastră condensează efectul creativităţii. 
Admiţînd că orice creaţie — fie ea ştiinţifică, tehnică, so- 
cio-politică ete. — implică înainte de orice — „crearea 
a ceva nou în principiu în domeniul respectiv şi necu- 
noscut pînă atunci“ 27 — creaţia, în sensul deplin al cu- 
vîntului, impune în mod nemijlocit noutatea (privind ino- 
vaţia tehnică) şi originalitatea (privind invenţia tematică 
sau de concepție). Noutatea și originalitatea, condiţii ale 
creativităţii, implică încorporarea noului (ca idee imagi- 
nativă) într-un obiect, sau proces, eveniment etc., în ac- 
cepţia largă a conceptului. 


26 Ibidem, p. 20 
` 21 Atanas Stoykov, Sur un paradoxe de la création artis- 
tique, în „Proceeding of the 9th Intern. Congress of Asthetics 


(„Actele celui de al 9-lea Congres Internaţional de estetică”) 
vol. II, Beograd, 1980, p. 453 

în ciuda tendinței de a mistifica sau fetişiza ceea ce 
s-a numit pompos „creaţia“, conceptul de creaţie nu apare 
în acelaşi sens în diverse domenii în care se aplică, Pu- 
tem găsi „denominatorul comun“ al acestui concept doar 
cu condiţia de a admite că. omul introduce în creaţie o 
lume nouă de obiecte, specific umană, definitorie pen- 
tru om, pentru activitatea sa creatoare. „Crearea practică 
a unei lumi de obiecte, prelucrarea naturii anorganice 
— confirmarea omului ca fiinţă conştientă aparţinînd unei 
specii, cu alte cuvinte ca fiinţă care se situează față de 
specie ca faţă de esenţa sa proprie, sau față de sine în- 
suşi ca faţă de o ființă aparţinînd unei specii“ (Marx) — 
include în sfera ei un întins cîmp semantic. identiticabil, 
la un moment dat, cu lumea umană, o lume a creaţiei ce 
ne înconjoară de pretutindeni se constituie astfel în forme 
care — în această accepţie — se multiplică la infinit. În- 
trebarea e, în această lume arta avînd locul ei, cum pu- 
-tem defini creaţia artistică în acest context ? 

Dincolo de ceea ce s-a numit „mirajul cuvintelor crea- 
tie, creativitate etc.“ — creaţie este întotdeauna creaţie 
hic et hunc. Creaţie este întotdeauna creaţie a ceva. A- 
ceastă formulă (în baza căreia, cînd spunem că o creaţie 
e întotdeauna creaţie a ceva, noi subliniem acest fapt esen- 
tial că creaţia se relevă totdeauna prin lucrul creat) limi- 
tează, într-un sens, creaţia la obiectul creat. Dacă această 
noțiune îndreaptă atenţia noastră spre tot ceea ce omul 
creează din nou, orice creaţie a ceva nou nu e totuşi for- 
cement artă (Tartalja). Exigenţa filosofică ne obligă a 
distinge arta, ca o creaţie sui generis, de orice altă specie 
a creativităţii umane. 

Aici lucrurile se complică, desigur, se diversifică. S-a 
dat numele de „artă“ unor lucruri atît de eterogene ca 
Victoria de la Samotrake, un idol arhaic, un dulap rococo, 
un tacîm funcţional (Tagliabue), încît arta însăşi ni se 
prezintă — în multiplicitatea dimensiunilor sale ce se 
relevă în varietatea formelor ei — ca un domeniu com- 
plex şi divers al creaţiei. Ansamblul reic, constituit prin 
„lumea operelor de artă, universal recunoscute ca atare“ 
fiind nu numai imens ci şi variat, „nu e vorba să se caute 

un misterios quid, un vis, sau o esență a artei, ci cel mai 
mic numitor comun al tuturor întrebuințărilor care se 
cuprind sub acest termen“. % 

Etimologic, o atare operaţie nu e lipsită de risc. Am- 
biguitatea termenului grecesc de tehne a fost moştenită de 
latinescul ars şi de cuvintele corespunzătoare din limbile 
moderne, situînd creaţia artistică alături de tehnică în- 
tr-un mod echivoc. Pe lîngă aspectele ei generale, co- 
mune, cele specifice artei impun — prin confruntarea 
dintre artă şi tehnică — ieşirea din echivoc. Ieşirea din 
echivoc necesită în prealabil — sub raport teoretic — noi 
precizări. La greci, accepţia principală a lui tehn€ era abi- 
litatea producătorului. În această accepţie, termenul tehne 
nu dispare din artă, în accepţia modernă a conceptului, 
“produsul său. Dacă la Platon tehn€ înseamnă creaţie, con- 
strucţie, în sensul unei producţii deliberate (Phaedrus), 
în epoca noastră tehné înseamnă „pricepere de a inventa 
unealta eficientă şi forma liberă“ (Heidegger). Epoca noas- 
tră impune o distincţie între artă și restul activităţii teh- 
nice a omului, ce — în limbajul logic — apare efectiv. 
„Astăzi noi am realizat o separație completă între con- 
ceptele de tehné şi ars, identice la origine“, scria H. Read, 
observînd că „pe drept sau pe nedrept estetica modernă 
a făcut o distincţie categorică între artă şi meşteşugt. 29 

Această distincţie îşi are aci sensul ei, bine delimitat. 
A face din artă expresia unui moment, a unei intuiţii mo- 
mentane, a exclude ideea de efort, de muncă, de tehnică 
(în sensul de „meşteşug“) ar' fi o eroare. Chiar la Croce, 
în procesul producţiei estetice nu intră nici un element 
practic sau teoretic, care ar vrea să zică „spontaneitatea 
fantastică domină fără rivali de la început la sfîrşit, în 
procesul creaţiei conceptul de tehnică ar fi extraneu Este- 
ticii pure“. % Deşi se pronunță pentru „inaplicabilitatea 
acestui concept de tehnică în ceea ce are ea particular şi 


28 G. M.-Tagliabue, Estetica contemporană, vol. II, Bucureşti, 
1976, p. 410 


y E. H. Read, Originile formei în artă, Bucureşti, 1971, p. 113 


30 Benedetto Croce, Problemi di estetica, Bari, 1922, p. 230 

esenţial“ şi preferă spontaneitatea, acelaşi Croce admite 
că nu e imposibilă o tehnică a proceselor de exteriorizare 
a unor opere estetice particulare 3t, Cînd se vorbeşte des- 
pre moduri de a picta în ulei, de a lucra în acvaforte sau 
de a sculpta alabastrul, atunci, cuvîntul „tehnică“ e 
propriu. 

Axat pe un sistem de reguli deduse din experienţă şi 
încorporat într-o anume tradiţie, un „meșteșug“ stă la 
baza oricărei arte. Deşi numai experţii (sau oamenii de 
meserie) vor putea să recunoască direct meșteșugul artis- 
tului şi să se bucure în deplină conștiință de el, elementul 
de perfecţiune tehnică există în toate operele cu adevărat 
frumoase şi el e cel ce relevă mai special, în sensul cel 
mai restriîns al cuvîntului, „arta“ autorului lor. Arta e, în 
acest sens, o formă a muncii, deoarece reprezintă un caz 
de transformare a materiei, ca oricare dintre tehnicile o- 
meneşti. Postularea unei arte fără muncă atrage după sine 
postularea unei munci fără artă. Arta indică deci muncii 
ținta ei cea mai înaltă, fiindcă orice activitate omenească 
se silește spre desăvirşire, dar arta o atinge de pe acum... 
Din acest punct de vedere se poate spune că „arta este 
idealul întregii tehnici omenești“. 32 

Aparent, găsim şi în tehnică aceeaşi relaţie faţă de 
muncă. Creaţia ei pretinde aceeaşi grijă pentru stăpînirea 
meșteșugului. Dar, aici sensul tehnicii diferă. În accepţia 
actuală a conceptelor, prin însăși natura ei constitutivă, 
arta e o formă diferențiată a tehnicii. „Dacă anumite 
forme ca filmul pot pretinde să fie rînduite printre arte, 
altele sînt, în forma lor actuală, excluse din domeniul 
nostru“ (Francastel). Dacă în antichitate — pînă la un 
punct — arta şi tehnica se confundă, tehnica nu mai e 
— azi — doar „exteriorizare, îndemînare, talent“, ci „an- 
samblu de unelte (instrumente) materiale create și per- 
fecţionate de oameni în vederea sporirii productivității 
activităţii lor de producţie a bunurilor materiale. Faţă de 
uneltele şi maşinile simple ce caracterizau sistemele mij- 
e 


31 Benedetto Croce, Estetica, Bucureşti, 1972, p. 182 
32T. Vianu, Estetica, București, 1968, p. 76 

loacelor tehnice ale procesului de producţie în epocile an- 
terioare, societatea noastră dispune de un univers tehnic 
alcătuit din maşini automate etc., care mijlocesc nivele 
superioare de productivitate în procesul stăpînirii de că- 
tre om a forțelor naturii, de dezvoltare a bazei tehnico- 
materiale a societăţii“ (Dicţionar de filosofie). În raport 
cu tehnica (în această accepţie) arta e altceva. Fără a sub- 
estima aci o clipă tehnica — în epoca revoluției tehnico- 
ştiinţifice aceasta n-ar fi decît o prezumție — arta nu se 
confundă cu ea. 

Nu e mai puţin adevărat că intruziunea tehnicii în 
artă, fenomen contemporan mondial, duce la perfectiona- 
rea mijloacelor, la revoluţionarea tehnicii artistice însăși, 
prin mecanisme artificiale, mașini, care tind să se substi- 
tuie omului. Aplicarea teoriei informaţiei şi ciberneticii 
în artă contribuie atît la diversificarea limbajelor ei cît 
şi la tehnicizarea procesului creaţiei artistice. În muzică, 
pictură, chiar poezie, mașina compune concurînd omul. O 
distincţie se impune aici cu atît mai mult cu cit civilizaţia 
mecanică, în aceeaşi măsură în- care suprimă, pe de o 
parte, opoziţia dintre artă şi tehnică, pe de alta o adin- 
cește, o agravează. 

Relaţia artă și tehnică — astfel — capătă în epoca 
noastră un nou relief. O expoziţie de „Machine Art“ la 
Muzeul de Artă din New York, marcînd recunoaşterea 
critică a faptului că mașina poate îi expusă pentru inte- 
resul ei estetic, nu schimbă relaţia de care vorbim. Şi 
unii industrial designers americani susţin relaţia dintre ar- 
tele industriale şi artele frumoase. Diverși artişti (nu nu- 
mai în Germania și America) au fost invitaţi să participe la 
creaţia produselor industriale în secolul nostru. Eforturile 
lor duc l]a îndustrial design, o artă care îmbrățișează desenul 
în raport cu obiectele produse în industrie. Astfel, indus- 
trial design e un mijloc de a face desigur maşina creată mai 
atractivă ca „operă“, mai bună din cauză că a fost pro- 
iectată mai bine. Artistul, vechi sau modern, de la Da 
Vinci la Bauhaus, contribuie la obiectele de „artă“ prac- 
tice ȘI frumoase. Artele frumoase şi artele industriale au 
o bază comună în desen (proiect) ; ea rezultă din aceleași 

condiţii formale de culoare, linie şi formă, care duc la a- 
precierea sculpturii sau la apariţia unui automobil sau 
frigider. Aceasta nu înseamnă că „arta“ industrială par- 
ticipă la acelaşi concept teoretic central ca artele aga- 
zise frumoase, Conceptele estetice (ca expresie, repre- 
zentare şi stil) — atit de importante în artele frumoase — 
se aplică şi în produsele industriale ca o proprietate o- 
biectivă a lor, Un asamblaj expresiv ca reprezentare vi- 
zuală care interpretează funcţia obiectului sau uzul lui, 
satisface și unor funcţii estetice. Pe acest plan, activita- 
tea manufacturieră şi maşinistică pot manifesta o apro- 
piere evidentă de tipul activităţii artistice, în măsura în 
care ating originalitatea şi autonomia perfecțiunii... Astfel, 
„dacă unora dintre produsele tehnice manufacturiere sau 
maşiniste le recunoaștem o valoare artistică (mai exact, 
estetică) „împrejurarea apare numai atunci cînd ele scot 
în evidenţă originalitatea producătorului lor, sau atunci 
cînd ele ating un anumit grad de perfecţiune“. 3% 

Dar o examinare mai fină a specificităţii artei (dacă 
a stabili, deci, distincţia dintre artă şi tot ceea ce perfec- 
tionează „pînă la artă“ tehnica în genere, înseamnă a 
căuta diferenţa specifică a creativităţii pe care o numim 
artă) necesită disocieri mai adinci. Pe lingă calităţi de 
ordine, echilibru, privind natura individuală a operei de 
artă — în ciuda unor similitudini în planul estetic — 
există o certă diferenţă între artele industriale şi artele 
frumoase. Dacă designer-ul este simultan constructor ŞI 
arhitect, sculptor şi geometru, pictor etc., aceasta nu 
schimbă sensul problemei. 

Privind (1) modul în care creează şi (2) obiectul creat 
(dacă locus-ul creaţiei artistice ar fi azi opera de artă 
şi nu activitatea prin care opera de artă este produsă), 
principala diferenţă între artele industriale şi arta fru- 
moasă e „direcţia“ obiectului ; destinația artei industriale 
este producţia pe scară largă. Opera de artă este unicat, 
Oricît am reproduce Pasărea lui Brâncuşi sau Miinile lui 
Diirer, în contrast cu produsele industriale (industrial de- 


33 T. Vianu, op. cit., p. 77-78 

sign etc.), opera de artă — în mod propriu numită astfel — 
există primar ca unicat pentru valoarea ei proprie, pentru 
semnificaţia sa. O sculptură a lui Rodin, de exemplu, ex- 
primă emoția umană și alte forţe și idealuri vitale, o 
macara reprezintă propria ei funcţie : ea n-are bogăţia şi 
adîncimea expresiei pe care o prezintă sculptura lui Ro- 
din. O macara nu e decit o macara: expresia ei este li- 
mitată. Opera de artă dispune, beneficiază, în schimb, de 
reflectia periodică generată de semnificaţia ei infinită. 
Toate aspectele vieţii îşi fac loc în ea. Ea nu e destinată 
producţiei sau consumului : ea nu se uzează, ea este pe- 
renă. O macara (un alt tip înlocuind pe cel vechi) e me- 
reu perfectibilă. Opera de artă este perfectă. Şi dacă ceea 
ce o distinge e mai ales caracterul ei tehnic și tehnologic, 
intentional (N. Hartmann), caracterul ei formativ, instau- 
rativ ,— arta este creaţie în raport cu tehnica, execuție 
a unei viziuni posibiliste. Tehnica e aci un simplu mijloc, 
nu un scop în sine. Ca un mod convergent de operaţii ce 
aparțin organic creaţiei, arta implică un proces avînd ca 
rezultat un obiect mai complex, plăsmuirea artistică — (un 
tot necesar, suficient sieși), care — dincolo de realitatea ei 
aparentă, finită, calitativ determinată, ca element, parte 
a lumii materiale, lucru (res) — reprezintă un produs, un 
construct al lumii spirituale. Astfel, accentul pe caracte- 
rul de lucru al operei de artă (la choséité, die Sachhaf- 
tigkeit) nu poate scoate în evidenţă particularităţile ei. 
Cum arăta Tudor Vianu, „arta nu este un lucru, ci apa- 
rența unui lucru... Arta aparţine regiunii ideale a apa- 
rențelor. Pe de altă parte, prin opera de artă întrevedem 
personalitatea artistului, un bun personal, nu real. În lu- 
crarea artistică, preţuim pe lucrător, îndemînarea lui, vi- 
goarea şi originalitatea sufletului său. Nu tot astfel cînd 
apreciem produsele unei tehnici manufacturiere, o bucată 
de stofă, o unealtă agricolă etc. Astfel de obiecte, com- 
parate cu operele artei, sînt mult mai opace. Sufletul pro- 
ducătorului lor nu transpare prin ele. Momentul origina- 
lităţii este cu totul neînsemnat în producerea lor“. % 


34 T. Vianu, op. cit., p. 77 

Aici sîntem, deci, în medias res. Aici totul se lumi- 
nează ca-n preajma unui foc viu. Opera de artă este „o- 
biectivarea întregului suflet împreună cu adîncurile lui 
cu tot“ (M. Dragomirescu). Ea-şi are sursele în eu, stratul 
cel mai profund al fiinţei umane. „Ea vine din straturi 
mai adinci ale eului creator. Ca atare, artistul se trans- 
pune în materia operei şi trăieşte în ea“ (Liviu Rusu). El 
îşi manifestă aci vibrația interioară profundă şi astfel în- 
sufleţeşte materia. Produsul creat e mărturia directă a 
întregii sale naturi umane... 

Nimic idealist în atari observaţii. Creind Paradisul 
pierdut, Milton l-a produs „din acelaşi motiv pentru care 
viermele de mătase produce mătase“. Această operă era 
„un mod de manifestare a naturii sale“ 3%, preciza Marx, 
situînd creaţia sa în planul producţiei spirituale, diso- 
ciind-o de cea materială, precum disocia între „valorile 
materiale“ şi „avuţie“, denunţind „confuzia dintre aceste 
două feluri de valori, care sînt atît de vădit diferite“. 

Producţia spirituală „liberă“ *) — şi ea „produsul mun- 
cii care nu e decit manifestarea unei forţe naturale, a for- 
ței de muncă omenești“ (Critica programului de la 
Gotha) — se leagă de cea materială, Însă, admiţind că 
„in producţia spirituală apare, ca fiind productivă, un 
alt fel de muncă“ — în raport cu producţia materială, 
Marx sublinia „elementul specific al producţiei spirituale 
care-i corespunde şi interacţiunea lor“. % 


3 


Arta în fond Privind lucrurile ab ovo, opera 
de artă implică muncă: e un 
produs al muncii, ein Arbeitsergebnis (H. Rombach) ca 
ȘI un produs tehnic. Dar nu orice produs tehnic e califi- 
cabil ca operă de artă, dacă pe lîngă aspectele ei ge- 
e 
ib 35 K, Marx, F. Engels, Despre artă şi literatură, București, 
53, p. 75 

*) cuvîntul poate fi citit şi „fin“ (feine) în loc de „liber“ 
(freie) cf, Observaţia redacției „Teoriilor asupra plusvalorii“. 

36 K, Marx, F. Engels, op. cit., p. 72-73 

-nerale (comune şi artei şi tehnicii), arta posedă „elemen- 
tul specific“ ce-o defineşte și impune ca artă. 

Marile epoci de înflorire a artei, în același timp epoci 
de înflorire a tehnicii, ca valori materiale şi spirituale in- 
disolubil legate împreună, acordă artei statutul său pro- 
priu, văzînd în ea — tocmai — biruinţe ale spiritului 
creator autentic, nemijlocit legate de cele mai înalte aspi- 
raţii şi idealuri umane, dacă „valabilitatea şi permanența 
creaţiei, semnificaţia şi rezonanţa ei, forţa ei de înriurire 
şi comunicare, întreaga măsură a capacităţilor creatoare 
ale omului de artă, îşi găsesc o determinare esenţială în 
puterea de sintetizare a mesajului umanist al epocii, în 
reliefarea celor mai înalte gînduri şi sentimente ale o- 
mului.& 7 i 

Fie creația unui individ izolat, sau a unei colectivități 
(ca în folclor), ea apare ca una din manifestările particu- 
lare ale fiinţei sale, prin care omul se exprimă pe sine 
cu ceea ce e propriu, inerent naturii umane. Ca o formă 
a muncii legată de tehnică — „o tehnică ce naşte ex novo 
în actul creator“ (Galefi) — ea se situează, deci, la alt 
nivel al creaţiei, ca o activitate superioară, calitativ dife- 
rită, în planul valorilor spirituale prin care omul se afirmă 
ca om. Actul creator e aci o mărturie a totalităţii fiinţei 
umane. Voinţă, inteligenţă, simtire concură în actul crea- 
tor. În artă, creaţia distruge barierele care friînau dez- 
voltarea emoţională, senzorială şi intelectuală a indivi- 
dului. 

Astfel, arta angajează omul plenar. Ea ilustrează pe 
om în complexitatea lui. Viaţa individuală a artistului 
— indisolubil legată de viaţa speciei — îşi află locul în 
ea. Drama muzicianului care-şi pierde auzul a dat naş- 
tere Sonatei Patetica (op. 13) si celei de a Il-a Sonate 
pentru pian (op. 10). Dar Beethoven nu e aci doar eroul 
propriei sale drame. Individualitatea artistului se aliază 
altor individualităţi, deci colectivităţii. Artistul exprimă 


a n mm 


37 Gh. Stroia, Artă şi umanism, în Creaţie și ideație, Bucu- 
rești, 1971, p. 62—63 

ceea ce-l leagă de speţă, dinamismul comun speţei umane. 
El asigură operei durabilitate istorică, în solidaritate cu 
viața spirituală a umanităţii, Opera sa îi supravieţuieşte 
ca atare. Ea iradiază dincolo de fiinţa artistului, ca o in- 
terpretare profundă a vieţii omului şi a omenirii. În ea se 
relevă însăşi esența primordială a existenţei umane. Cum 
spunea Tudor Vianu, prin expresia artistică, artistul își 
obiectivează individualitatea astfel încît ea devine o rea- 
litate socială, interumană, care nu îl comunică numai pe 
el pentru el ci și pentru restul oamenilor. * 

Revelația vieţii interioare, secrete şi, astfel, impenetra- 
bile, arta coboară în adîncul ungherelor celor mai tainice 
ale ființei umane, la nivelul spiritualităţii obşteşti. A- 
ceastă spiritualitate intraumană se relevă prin creaţia ar- 
tistică, ce tinde la „expresia a ceea ce este esenţial în 
sufletul omenesc şi a ceea ce este comun oricărui fond 
uman, fondul originar al speţei noastre.“ “9 

Creaţia se caracterizează deci prin faptul că aparţine 
omenirii ca specie : în ea se cristalizează esenţa omuiui 
ca fiinţă umană, ca fiinţă generică aparţinînd unei specii. 
Ea presupune nu numai sinergia tuturor funcţiilor indivi- 
dualității, participarea fiinţei umane în esenţa ei, un a- 
nume fond psihic, ceea ce numea Liviu Rusu „sursa spe- 
cifică a creaţiei artistica“. % Ea presupune — de aseme- 
nea — procese implicate în cursul vieţii artistului, des- 
chis şi sensibil realităţii, asimilînd experienţa acumulată 
a vieţii în opera sa. 

Opera de artă nu este neutră, detaşată de condiţiile 
social-istorice ale apariţiei sale. Personalitatea artistului 
nu e un sistem închis, impermeabil, ci în permanent con- 
tact cu viaţa cu care se confruntă în final propria sa exis- 
tență. Aceasta e raţiunea care explică preocuparea tutu- 
ror artistilor creatori cu marile probleme ale vieţii, ale 
realiţăţii. 


38 Tudor Vianu, Estetica, Bucureşti, 1968, p. 19-20 
39 Liviu Rusu, Essai sur la creation artistique, Bucureşti, 


1972, p. 308—309 
40 Ibid., p. 42 sq. 

Dacă tu ştiai problema astei vieţi cu care lupt, 
Ai vedea că am cuvinte pana chiar să o fi rupt 


spunea — nu în mod accidental — Eminescu. 

Conştient de rolul social al artistului, de legătura fi- 
rească dintre artă şi viaţa înconjurătoare, Repin afirma 
în 1883: „nu pot să mă mulțumesc numai cu creaţia 
pură (adică cu arta pentru artă). Nu pot să fac din ta- 
blourile mele un fel de chilimuri care să desfete privi- 
rile, nu pot să împletesc dantele... Nu, eu aparţin anilor 
şaizeci (...) pentru mine nu au murit idealurile lui Gogol, 
Bielinski, Turgheniev, Tolstoi şi ale celorlalţi idealişti. Pe 
cît îmi îngăduie slabele mele puteri eu caut să-mi întru- 
chipez ideile în adevăr ; viața înconjurătoare mă răsco- 
leşte prea tare, nu-mi dă pace, cere singură să fie în- 
făţișată pe pînză. Prea e răscolitoare realitatea, ca să poţi 
miîzgăli cu conștiința împăcată nişte broderii — asta-i 
treaba domnişoarelor cu educaţie“. 

Măreţia artei veritabile constă în a regăsi, a ne face 
cunoscută această realitate departe de care trăim şi care 
e viața noastră, adevărata viaţă, în fine, viaţa descoperită 
şi lămurită, singura viaţă prin urmare realmente trăită, 
spunea Marcel Proust. 

E aproape un truism ideea că arta, creaţia artistică nu 
consistă în produse totalmente individuale şi spontane ; 
presupune în schimb, intrinsec, o serie de operaţii social- 
mente semnate care se codetermină la diferite nivele de 
abstracţie şi invenţie ; iar artistul creator nu evadînd din 
viață, ci scrutînd-o în sursele ei originare care-o leagă de 
om, ne oferă în creaţia sa un sublimat al vieţii, al rea- 
lităţii. 

Aceasta apropie arta de ştiinţă şi filosofie. Imaginea ar- 
tistică îmbracă aspectul unei existenţe individuale, încor- 
porînd şi ea generalul, în care realitatea se descoperă în 
esenţa ei intimă. „Orice progrese, orice dezvoltare mai 
înaintată a activităţii artistice, arăta Konrad Fiedler, se 
bazează pe dezvoltarea mai largă a acelor prime plăs- 
muiri spirituale, care se exprimă în alcătuirile ei artis- 
tice, unde spiritul se asigură mai întîi de realitate. Deopo- 

trivă cu savantul, artistul se înalţă şi el din abstracţiune 
în abstracţiune, iar cu cît formele spirituale la care a- 
junge materia sînt mai înalte, cu atit și artistul se înalță 
de la confuzia, nedeterminarea şi caducitatea intuiţiei că- 
tre o realitate limpede, determinată, durabilă. 

în această realitate nu ni se mai opune cazul particu- 
lar, împrejurarea trecătoare, structura izolată ; dacă o 
conștiință nedezvoltată crede a vedea într-însa o lume 
închipuită, pentru spiritul artistic ea este chiar forma 
necesară, în care este cuprins nesfîrşitul domeniu al vieţii 
şi al naturii, unde se concentrează, se statorniceşte şi se 
constringe la durată, realitatea care se izolează în toate 
direcţiile... „Astfel se va vedea că nu este nevoie să pă- 
răsim realitatea, dacă voim să urmărim pe marii” artiști 
în cărările lor şi că numai atunci putem spune că-i în- 
telegem cînd cunoaştem şi înţelegem operele lor și prin 
operele lor, realitatea și nimic altceva decît realitatea“. îl 

Ne apropiem aci de arta în fond. Admiţind că nu tre- 
buie să separăm arta de ştiinţă decit ca metode (cum spu- 
nea H, Read, arta e reprezentare, ştiinţa explicare a uneia 
și aceleiași realități) — tocmai pentru că nu concepe 
munca sub forma ei pur abstractă de producere de con- 
cepte, ci sub forma ei concretă de producere de mijloace 
noi, care vor genera noi trebuințe, Marx indică specificul 
artei atît în obiectul ei (care nu constă în a satisface o 
nevoie particulară a omului, ci nevoia sa specific umană 
de a se releva ca creator) cît şi în limbajul ei, care nu 
mai este cel al conceptului exprimînd întotdeauna o rea- 
litate, un obiect, sau un raport deja constituit, ci cel al 
„poesiei“ (în sensul cel mai profund al cuvîntului), adică 
al creaţiei, care exprimă nu o realitate existentă ci un 
răspuns al imaginarului la chemarea realului, la contra- 
dicţiile care vin din real. 

Formele generale ale lumii obiective pe care le re- 
flectă arta, cu mijloacele ei, acoperă un conţinut în mă- 
sura în care — ca forme de existenţă ale materiei — ele 
devin expresia acestui conţinut, — un conținut spiritual 


1934, p. 157-158 


41 cf. Tudor Vianu, Istoria esteticei, Bucureşti, 

în exprimarea mai vastă, mai largă a vieţii. Luptînd cu 
materia, şi numai prin această luptă, artistul fasonează 
sufletul său și în acelaşi timp! dă o formă vie materiei. ^? 
Ajungînd la o cristalizare spirituală, artistul comunică 
operei sale viaţă ; ea rezultă dintr-o atitudine prin care 
se relevă, sub forma viziunii lumii, sensul profund al 
existenţei“. 

De aci ceea ce am putea numi în fond „miracolul“ ar- 
tei Posedînd capacitatea şi forţa de reorganizare a vieţii 
în opera sa, prin apartenenţa la curgerea (fluxul) vieţii şi 
a] existenţei — în variante individuale infinite — omul își 
regăsește în artă identitatea, esenţa umană, individualita- 
tea sa, la nivelul sintezei dintre individual şi social, su- 
biectiv şi obiectiv, ca o sedimentare a tensiunilor exis- 
tente în timpul său. În creația artistică, omul îşi obiec- 
tivează viaţa (esenţa) sa proprie, deci, un moment subiec- 
tiv, cu ajutorul unui material sensibil, printr-un element 
obiectiv. În felul acesta avem în creaţie cooperarea a două 
momente. 4% Aici sînt izvoarele bogăției interne, a com- 
plexităţii conţinutului artei, Muzica însăşi nu face excep- 
ție. Desfăşurînd materialul sonor în cele mai variate rit- 
muri ale mișcării sale temporale, sau armonizîndu-l după 
legi proprii artei, interferînd liniile melodice cu sono- 
rități simultane sau succesive, în unitatea lor contrastantă 
sau paralelă, compozitorul exprimă prin variante infinite 
aspectele celor mai variate tipuri de mişcare a lumii în 
cele mai fine nuanţe şi tonuri și — mai ales — cele mai 
înalte forme ale mişcării spirituale a omului, a senti- 
mentelor şi ideilor sale. 

Spre deosebire de omul de ştiinţă sau filosof, fiecare 
artist ne transmite structura unui univers propriu, a unei 
viziuni inedite asupra lumii. Arta dezvăluie, astfel, mereu 
într-alt fel plurifuncţionalitatea raporturilor dintre om şi 
realitate, descoperind în acest mod bogăţia de posibilități 
pe care realitatea o oferă activităţii, contemplării şi Cu- 


42 Liviu Rusu, op. cit., p, 256 
43 Petre Andrei, Filosofia culturii, Bucureşti, 1945, P. 205 

noaşterii umane. În aceasta constă antinomia dintre artă şi 
restul creaţiei umane care servește necesităţilor strin- 
gente ale existenţei, dar totodată sărăceșşte în fiecare caz 
în parte pe om de toate posibilităţile de acțiune, contem- 
plare şi cunoaștere, cuprinse în raportul dintre om şi rea- 
litate“, Cu alte cuvinte, arta îşi motivează existenţa față 
de restul activităţilor umane tocmai prin aceea că nu ur- 
măreşte o ţintă unilaterală. Sub aspect funcţional, meni- 
rea artei este de a descătuşa capacitatea omului de ex- 
plorare a lumii din lanţurile schematismului vieţii prac- 
tice, de a alimenta în permanenţă conștiința umană cu 
ideea că modalităţile de atitudine activă pe care le poate 
avea față de realitate sînt tot atît de inepuizabile ca şi 
diversitatea realității însăşi. 

Legată, firește, de activitatea practică a omului, ea nu 
se confundă cu această activitate şi nu derivă — simplu — 
din ea. Ea se distinge — în sfera creaţiei — prin conți- 
nutul uman, profund uman al formelor sale. „Creaţia ar- 
tistică e acea variantă a muncii în care umanitatea tre- 
buie să fie prezentă în cel mai plenar şi la cel mai înalt 
nivel, deoarece creaţia presupune idealizare, reprezentarea 
tuturor necesităţilor superioare ale societăţii umane“. 44 

Creativitatea artistică, comparată cu altele, e cea mai 
complexă şi variată. Începînd cu impulsul creației şi sfîr- 
sind cu destinaţia operei  (teleologia artei), care nu pot fi 
separate între ele şi care se determină reciproc, acest 
proces are aci specificul său, ca un precipitat al esenței 
umane, care, scria Marx, „nu este o abstracţie inerenta 
individului izolat, În realitatea ei, ea este ansamblul rela- 
țiilor sociale“, totalitatea relaţiilor lui esenţiale. 

Dialectica procesului creativităţii artistice, defi 
Marx ca postulatul dependenţei interioare şi interdepen- 
denței spirituale, situează astfel arta în planul ei propriu. 
Dintre multiplele forme ale creativităţii umane, privită 


nită de 


44 Radu Sommer, Autonomie şi responsabilitate în artă, 


București, 1969, p. 162 

drept cea mai intim legată de esența umană a omului, 
arta e o modalitate existenţială capabilă de a-l recompune 
pe om şi a-i reda sensul lumii. Ca o imago mundi, tinzînd 
spre unitate şi integritate, ea include pe om mai complex, 
mai dinamic, mai viu — omul strîns legat de realitatea 
din jur și întreagă natura — într-un sistem de relaţii 
esenţiale. Ea nu poate fi înţeleasă în esenţa ei decit ţinind 
seama de aceste relaţii, de elementele ce intră în geneza, 
în structura ei, ca elemente integrante ce-i determină lo- 
cul şi funcţiile sale multiple. 

Pe lîngă ceea ce numim (propriu sau impropriu) „plă- 
cerea estetică“, arta răspunde unor necesităţi de alt ordin, 
specifice vieţii sociale în ansamblu şi vieţii spirituale a 
omului. Ceea ce oferă premisele unei radicale mutații în 
alt plan al relaţiei, dacă primatul revine aci calităţilor 
sau însuşirilor esenţiale în raport cu ceea ce reprezintă 
„indicii calităţii estetice“ și care, deși fac corp indisolubil 
cu determinarea calitativă a produsului respectiv, cum s-a 
arătat, au totuşi un caracter secund... 

Nu o opoziţie provincială, incapabilă de a face distinc- 
ție între anticipaţiile culturale şi tehnologice ete., rezultă 
de aci. Lucrurile nu sînt aci de loc simple. O anume tole- 
ranţă faţă de situaţiile ambigue (sau de frontieră) e aci 
necesară. Dacă, însă, „actul artistic se realizează cu mij- 
loace care aparţin numai artei“ (Lucian Blaga), creația 
artistică are un sens definit de însuşi acest act ca şi de 
mijloacele cu care acest act se realizează. Creativitatea, 
în esenţa ei ultimă, este (sau poate fi) aceeaşi în artă şi 
în tehnică etc. În fiecare din aceste domenii, însă, creati- 
vitatea se manifestă prin anumite particularităţi evidente, 
privind — deopotrivă — modul de creație, reprezentare 
(sau prezentare) şi sensul ei. Determinarea specifică a 
artei, în raport cu particularităţile pe care le impune fie- 
care artă sau domeniu artistic şi valorile la care aderă 
(sau pe care le transferă) ne obligă a intra, deci. în con- 

stituţia internă a artei, a arăta prin ce arta diferă ca 
act şi produs al creaţiei, în sfera creativităţii umane. 

Aici intră în fond metapoetica în apele ei teritoriale. 
Aici intervin, în mod nemijlocit, categoriile metapoeticii, 
ca punți de înţelegere a varietăţii relaţiilor care organi- 
zează materia artei, pirghii prin care determinăm logic 
sfera ei. 

„Noi dezvoltăm lumii noi principii. 
din propriile ei principii“. 


iSuTi arx 

j 

l 
Principii logice de ja care Orice știință — pentru a-și a- 
porneşte gîndirea tinge obiectul — trebuie. să a- 


jungă la enunțarea unor prin- 
cipii ce conduc fenomenele pe care le studiază, un an- 
samblu de legi proprii obiectului său. În vederea acestui 
ţel orice ştiinţă dispune de un sistem de concepte cu a- 
iutorul cărora defineşte însușirile cele mai generale şi 
caracteristicile esenţiale ale obiectelor sau fenomenelor 
ce le ia în studiu. Aceste concepte generale în care ope- 
răm o sinteză, adică o reducţie a fenomenelor particulare 
la legi sau principii superioare, reprezintă genurile su- 
preme ale existenţei sau realităţii obiective a domeniului 
acesiei ştiinţe şi constituie categoriile ei. 

În genere, cunoaşterea raţională se realizează cu aju- 
torul conceptelor, ca forme ale gîndirii abstracte care re- 
flectă însuşirile generale ale obiectelor şi proceselor rea- 
lităţii. O imagine abstractă a realităţii, în care sînt cu- 
prinse trăsăturile generale, esenţiale ale unor obiecte sau 
clase de obiecte, presupune organizarea experienţei ; or- 
ganizarea ei se face prin categorii. 

l Reprezentările date de percepție sau de intuiție con- 
stituie, în privința conținutului lor, o multiplicitate, o di- 
versitate. Această multiplicitate se reduce în ştiinţă la 
unitate prin conexiunea originară a părților sau elemen- 
telor multiple, ca moduri determinate ale unor raporturi 
generale universale, în baza unor principii în care se mo- 


delează datele experienţei senzoriale. Reflectînd realita- 


tea în noțiuni logice care generalizează datele experienței 
concrete, fiecare știință elaborează un şir de noțiuni pe 

baza cărora sînt exprimate principiile acestei științe. A- 
cestea sînt categoriile ei, 

Momente ale cunoaşterii, realității, prin care simpla 
percepție este ridicată la rangul experienței supuse re- 
fiecției teoretice, categoriile au deci funcția să organizeze 
mental un material dat, mai exact, să identifice, să re- 
flecte organizarea acestuia. „Noţiuni supreme cărora li se 
subordonează toate celelalte noţiuni“ (Aristotel), ele re- 
prezintă etapele de conceptualizare a ştiinţei, reflectă în- 
sușiri şi relaţii importante, aspectele esenţiale, caracteris- 
tice obiectului ei. Fiecare ştiinţă operează cu un sistem 
ierarhic de noţiuni, categorii proprii ei. Elaborarea lor 


implică elaborarea acestei ştiinţe însăşi. Exprimînd legi- 


tăți proprii domeniului său, categoriile unei științe sint 
instrumente importante în determinarea obiectului ei şi 
constituie principii călăuzitoare în investigația sa. 
Problema care se ridică aci, privind înţelegerea ştiin- 
țifică a artei, se referă, deci, la sistemul categoriilor la care 
recurge metapoatica în cunoaşterea ei. Mai exact, la acele 
noțiuni generale cu care operează această știință, reflec- 
tînd trăsăturile esențiale, caracteristice obiectului său. 
Fără îndoială; ea poate opera — şi operează de fapt — 
cu categoriile filosofice generale (existenţă şi aparentă, 
fenomen și esenţă, materie, mişcare, cauzalitate etc.) ca 
forme sau moduri fundamentale de existenţă, noțiuni 
de extremă generalitate, utilizate în toate şiiinţele ca 
puncte de sprijin în procesul cunoașterii. Interpretarea 
științifică a artei nu poate înainta în lipsa lor. Dar pe 
lingă aceste categorii (comune ştiinţei în genere), meta- 
poetica dispune de categoriile ei distinctive, care exprima 
principalele trăsături ale artei, laturile şi momentele esen- 
tiale ale fenomenelor ei și prin intermediui cărora ordo- 
năm în principiu diversitatea fenomenelor artei în uni- 
tatea lor fundamentală. | 
Metapoetica n-ar deveni o ştiinţă, dacă 
mediul unor noţiuni generale, care reflectă realitatea mal 
profund, mai veridic, mai complet decit percepția — saci 
reuşi să propună explorarea unor nol laturi Și vapopturi 
între fenomene, la nivelul unor principii teoretice pro 


ă — prin inter- 

prii, enunțate de categoriile ei. Această problemă consti- 
tuje nu numai o consecință a reflectării teoretice asupra 
artei în cadrul metapoeticii, dar și o condiție a ei. 

Nu e vorba aci de principii în accepţia unui conținut 
determinat cosmologic, ci de principii logice de la care 
porneşte gîndirea, felul de a proceda şi începutul ştiinţei, 
pilonii pe care se fundamentează problemele prioritare ale 
ştiinţei în chestiune. 


2 


Categoriile estetice în op- Un pas înainte în această direc- 
tica metapoeticii. Frumosul ţie, invocînd tocmai specificul 

artei, disocierea ei în sfera este- 
ticului de celelalte modalităţi ale sale, impune analiza ca- 
tegoriilor estetice înseşi, reexaminarea acestora în optica 
metapoeticii. 

Frumosul apare în artă pe două căi diferite, s-a spus : 
1) ca reflectare a frumosului lumii obiective, 2) ca o con- 
diţie necesară a creaţiei artistice însăşi. De unde ideea că 
arta nu poate fi decît frumoasă. Frumosul artistic poate 
fi întîlnit (a) ca frumos al realității reflectate în artă și 
(b) ca frumos al potenţelor creatoare ale artei, care se 
confirmă în opera de artă ca frumos al acesteia. 

Dificultăţi se ivesc însă din laturi multiple în reduce- 
rea artei la categoria frumosului. 

Nu putem identifica, în primul rînd, frumosul cu arta. 
Această identificare era caracteristică teoriilor idealiste 
care afirmau că frumosul adevărat este inerent numai ar- 
tei, că frumosul în realitate sau nu există sau este im- 
perfect şi numai arta creează frumosul adevărat şi intro- 
duce în el viaţă.! Arta și frumosul pot fi inseparabile, 
creaţia artistică putînd fi frumoasă în sensul în care o 
pînză, o statuie e frumoasă în sine, o bucată muzicală la 
fel. Dar, avînd în vedere aci referința (dacă punem pro- 
blema referenţialului privilegiat al artei) nu e de ajuns 
ca un lucru să fie frumos ca să fie artă. 


1 V. V. Vanslov, Problema prekrasnogo (Problema frumosului), 
Moskva, 1957, p, 210 P go | 

Aici e aspectul esenţial al problemei. Dacă, pe de o 
parte, cum scria Utitz, arta „rupe în două“ (durchbricht) 
cercul frumosului, frumosul artistic nu se confundă cu 
frumosul în genere. „Cu toate că recunosc frumuseţea unei 
viziuni fotografice, din punct de vedere poetic sau carac- 
terologic, în măsura în care aparatul a fost mînuit cu 
fantezie, în nici un caz fotografia nu oferă un frumos 
din ordinea picturii sau sculpturii“ (G. Călinescu). A- 
ceasta nu înseamnă decit că frumosul — un concept mult 
mai larg decît arta (în raport cu tot ceea ce înglobează 
în sfera lui) — nu priveşte relaţia ei fundamentală, esen- 
țială, care o distinge în această sferă de tot ceea ce in- 
clude frumosul ca atribut nu numai al artei ci al unui 
cerc mult mai larg de fenomene. 

În al doilea rînd, privind reversul problemei, frumosul 
e un concept mai îngust decit arti, în raport cu ceea ce 
înglobează în fond arta (frumoasă sau nu) în complexita- 
tea fenomenelor care compun sfera ei. 

încă în secolul trecut, Cernişevski scria în acest sens : 
„Prin afirmaţia că frumosul reprezintă conţinutul artei se 
restrînge prea mult sfera artei. Sfera artei nu se limitează 
numai la frumos şi la așa-zisele lui momente, ea înglo- 
bînd toate fenomenele din realitate (din -natură şi din 
viaţă) care prezintă interes pentru om în genere. 

De acord (sau nu) cu o atare poziţie atit de tranșantă, 
putem afirma azi că a privi arta în raport cu frumosul e 
a o privi parţial, unilateral. A spune că specificul artei 
nu poate fi dezvăluit dacă din studiul ei vom exclude pro- 
blema frumosului e o prezumție. Această prezumție a fost 
adesea negată din motive între care — poate cel mai co- 
mod — e şi acela că dintre toate, frumosul — cel mai 
controversat concept al esteticii — a rămas pînă azi ȘI 
cea mai nerezolvată problemă a acestei ştiinţe. 

Dar, privind problema în principiu, chiar in cadrul 
esteticii, categoria frumosului a fost contestată în primul 
rînd de antipodul ei, categoria uritului. 

————————————— 

2 N. G. Cernisevski, Arta și realitatea din punct de vedere 

estetic, București, 1949, p. 127 

Ceea ce s-a numit estetica urîtului, care implică nu atit 
condamnarea cît estetizarea uritului şi convertirea frumo- 
sului însuşi în urit”) a însemnat o reacţie împotriva fru- 
mosului şi a oricăror prejudecăţi calofile. Dacă urîtul 
poate fi creator de frumusețe artistică, și ceea ce e urit 
în natură poate deveni obiect de realizare artistică, An- 
tipodul categoriei frumosului se înscrie cu drepturi egale 
în artă. 

încă la Aristotel, „lucruri pe care în natură nu le pu- 
tem privi fără scîrbă, cum ar fi înfăţişările fiarelor celor 
mai dezgustătoare şi ale morţilor“, închipuite cu oricît de 
mare fidelitate — în artă — „ne umplu de desfătare“ 
(Poetica, 4, 1448, 9-12). În scrierea sa Cum să studiem 
poezia, Platon din Cheroneea (50-100 e.n.) punea pro- 
blema dacă uritul îşi conservă natura sa cînd pătrunde 
în artă. „Pe lume nu-i nici șarpe, nici monstru odios | Ce, 
imitat de artă, să nu pură frumos“, şi. la Boileau. Artele 
frumoase au, spunea și Kant, acest avantaj că ele fac 
frumoase lucruri care în natură sînt odioase ori displă- 
cute. Şi Kant nu cunoştea pe Goya, Manet, Baudelaire, 
sau Zola... 

îndeosebi la moderni, pictura, sculptura, literatura șcl., 
nu reprezintă întotdeauna frumosul. Arta „înghite por- 
țiuni de urît, forme interzise, damnate ; chiar pictura pri- 
melor şcoli, după căderea lumii romane, înfăţişînd, cum 
nota Mihai Ralea, acele scheletice corpuri măcinate de 
abstinență şi suferinţă, în lividitatea lor amestecîndu-se 
ideea morţii... Viziuni horifice de infern, figuri mon- 
struoase de bizare animale (pe care le vedem pînă azi 
pe pereţii miînăstirilor moldoveneşti din secolul XVII sau 
gorgonele catedralelor gotice“) reproduc, deci, urîtul. Ro- 
mantismul însă îl teoretizează, îl adoptă programatic. În 
estetica romantică frumuseţea artistică nu e un lucru 
frumos, Arta realistă a atins noi culmi — ca şi arta ro- 


=) diformarea figurii umane în cubism, descompunerea ei în 
suprarealism, avîndu-şi. de altminteri îndepărtate tradiții în is- 
toria artei. 

mantică — dînd, cu o forţă creatoare extraordinară, o 
reprezentare frumoasă a uritului, Rafael şi Tizian căutau 
de preferinţă subiecte frumoase. Dar Daumier, Balzac, Go- 
gol, Zola, ca şi Cehov sau Gorki zugrăvesc adeseori „in- 
famiile de plumb ale vieţii“. 

Arta poate intra, însă, în raport cu uritul în două sen- 
suri. Se poate spune că opera de artă „oarecum transformă 
urîtul şi este ea însăşi un lucru al frumuseţii“, într-un 
prim sens. Chiar dacă reflectă uritul, ea e frumoasă în 
sine (sau trebuie să fie) în acest sens. Dar în alt sens arta 
n-are nimic comun cu frumosul, indiferent că e voroa aci 
de obiectul ei sau de arta însăşi. Anumite opere de artă 
sînt urite. Există opere de artă urite, care în ceie din 
urmă displac, opere în contemplarea cărora nu avem nici 
plăcere, nici deslătare și de la care ne întoarcem cu 
aversiune.“ 3 | 

De aci ideea că frumosul nu e o condiţie a artei. Arta 
urîtă există în cantităţi vaste, există desene urite, pic- 
turi urîte, arhitectură urită, dansuri urite. Apoi există 
curente artistice care aduc o „jignire a frumosului“ *), sfi- 
dînd toate normele esteticii clasice şi criteriile categoriei 
frumosului. Se vorbeşte azi de estetica artelor frumoase 
ca „fenomene marginale“ ale esteticului, în care preocu- 
parea de frumos apare ca desuetă, oricum neconcludentă 
ca efect artistic. Se vorbeşte frecvent de artele „ne-mai- 
frumoase“ (die nicht mehr schönen Künste), cunoscuta 
formulă a lui Walter Benjamin 4, după cum se vorbea în 
secolul a] XVIII-lea de scabros sau oribil şi abominabil, 
teribil, cumplit — ca tot atîtea moduri privind afirmarea 
în artă a uritului şi a formelor înrudite. 5 Se vorbeşte des- 


P 


3 Curt John Ducasse, The Philosophy of Art, New York, 
1966, p, 16 

*) transformarea muzicii În caco 

4 Max Imdall, Die nicht mehr 

5 H t Dj ann, Das Abs ; 4 
er vai Moare T, 18, Jahrhunderts, în Die nicht tii 
Schönen Künste (Scabrosul şi oribilul) în teoria artei din seco 
XVIII (în Artele ne mai frumoase), München, 1908. 


fonie, a picturii în hazard etc. 
schönen Künste, München, 


cheuliche und Sehreckliche in 

chis de „cultul urîtului“ în expresionism. lar dadaismul, 
suprarealismul şi, înaintea lor, futurismul pot reprezenta 
puncte de reper în privinţa degradării ideii tradiționale de 
frumos“ (Gh. Achiţei). 

Aceasta nu priveşte exclusiv arta nouă europeană. A- 
vem în vedere aci des citatele sculpturi africane care ne 
izbesc prin aspectul lor grosier, rudimentar sau diform, 
prin aparenta lor „barbarie“, inconforme canoanelor fru- 
museţii clasice, sau atitea opere care displac şi provoacă 
în noi mai puţin un sentiment decit o atitudine de discon- 
venienţă, prin ceea ce s-a numit le choc de la laideur. 

Indiferent de explicaţiile acestui proces *, o evoluţie 
a sensibilităţii moderne a modificat profund optica. Opo- 
ziția faţă de idealul clasic al naturii frumoase respinge 
postulatul greco-roman de model perfect prefigurind o- 
biectul pînă la naturalism, ca şi canoanele clasice ale fru- 
museţii perfecte, în reprezentarea artistică. Principiul rien 
mest beau que le laid răstoarnă principiul clasic conform 
căruia frumuseţea artistică nu e un lucru frumos ci re- 
prezentarea frumoasă a unui lucru (Boileau). Se admite 
azi că „grija de frumos nu ajunge pentru a caracteriza 
artele frumoase“, că n-ar fi cu totul exact să spunem că 
scopul artei este frumosul ca o cauză finală prestabilită. 
Scopurile, ţelurile artei pot varia la infinit. În fine, „crea- 
rea deliberată a frumosului nu este artă“ (the deliberate 
creating of beauty is not art) şi o atare conexiune dintre 


frumos şi artă — observînd că există lucruri frumoase 
care nu sînt artă şi opere de artă care nu sînt fru- 
moase — acolo unde există, rămîne cu totul accidentală 


(wholly adventitious“ 7). 


*) Unii văd în urît produsul unei invenții sui-generis, al. 
unei construcții pozitive, ca și frumusețea, și fără raport de ne- 
smie cu ea, jar alții „substratul care precipită toate formele 
rtei“, 

6 Th. Munro, op, cit., p. 81—83 

7 Curt John Ducasse, op. cit., p. 19—20 

Categoriile estetice Arta reflectă (fireşte, în măsura 
în genere în care reflectă...) nu numai 
frumosul (real sau fictiv). Ideile 
care afirmă că frumosul formează obiectul artei sînt de- 
păşite, cum depăşită e — în această accepţie — însăşi 
ideea frumosului. Astăzi cuvintele „frumuseţe şi fru- 
mos“ au devenit nemoderne nu numai la artişti, ci chiar 
și în şcoala acelor esteticieni îndîrjiţi să privească reali- 
tăţile artei cu aceleași metode științifice care se dovedesc 
adecvate sau convenabile realităţii fizice. (Etienne Gil- 
son). Pe lîngă un crescînd prestigiu al urîtului — orice 
rezerve am formula contra lui — arta cultivă, pe linia 
unor tendinţe vădite încă în antichitate şi evul mediu 8, 
acele forme interzise, damnate (ca diformul, josnicul, 
monstruosul, absurdul) care alături de sublim, tragic, co- 
mic şi altele — de la Peter Brueghel la expresioniști — își 
fac loc odată cu deschiderea spre caracteristic şi autentic, 
adică spre tot ceea ce intră în sfera largă a esteticului. 
Problema ia o nouă turnură, anunţată de asemenea 
în secolul al XIX-lea, cînd — şi în plan teoretic — arta 
îşi revendică în raport cu arta clasică o sferă mai largă 
şi o mai diversă cuprindere a vieţii. 

Pe de o parte, ideea că toate acestea — categoriile 
estetice în genere — rezultă din dozări diferite ale fru- 
mosului şi urîtului şi din variate raporturi dialectice între 
ele *) lărgea în mod sensibil domeniul esteticii. Dind loc 
şi altor categorii estetice, pe care alte orientări le vor numi 
„modificări ale frumosului“ **, această idee lărgea, pe de 
alta, inclusiv sfera artei. Tudor Vianu vedea în catego- 


i Ü ăi spr i), Frei- 

8 Heinrich Lützeler, Wege zur Kunst (Căi spre artă), ai- 
burg, 1967, p. 71—83 şi Theodor W. Adorno, Gesammelte Scari 

ten, 7, Asthetische Theorie (Opere complete 7, Teoria esteticã), 
Frankfurt am Main, 1970, p. 97 sq. o i $ 

*) ca în estetica idealistă şi în deosebi in Gestaltăsthetik, 


reprezentată de un Fr. Th. Vischer , a palace 
**) vizind modificările psihologice ale impresiilo: stîrnite i 
conștiința noastră de fenomenul artistic. 

riile estetice „modalitățile frumosului“ — acele impresii 
tipice pe care le putem primi de la artă (precum frumo- 
sul, uritul, comicul şi umorul, grațiosul, sublimul şi tra- 
gicul) — şi arăta că problema modificărilor frumosului 
a ocupat un loc important în sistemele de estetică idea- 
listă a veacului trecut. 


Nu e mai puţin adevărat că aceste categorii — și al- 
tele în plus — își fac loc în artă în secolul al XIX-lea şi 


în perspectiva esteticii materialiste. „Chiar dacă am îi de 
acord că sublimul şi comicul nu sînt decit momente ale 
frumosului, există totuși o mulţime de opere de artă care 
au se vor încadra prin conţinutul lor în aceste trei ru- 
brici : frumosul, sublimul, comicul“. „Domeniul poeziei este 
reprezentat prin întreg domeniul vieţii şi al naturii, iar 
realitatea nu poate fi încadrată în întregime în rubricile 
frumosului, sublimului şi comicului. Conţinutul operelor 
poetice nu poate fi epuizat de cele trei elemente indicate. 
De aci ideea că frumosul, tragicul, comicul nu sint decit 
vrei elemente dintre cele mai diferite, printre altele o mie 
care fac viaţa interesantă, ideea că tot ceea ce în viaţă pre- 
zintă un interes general (pentru om) constituie „sfera ne- 
cuprinsă a artei. 9 | 

Problema se complică, ceci, indiferent de perspectiva 
din care o privim, în două direcții : 

1) Frumosul nu e singura categorie estetică. Arta în- 
giobează şi urît şi frumos și tragic şi comic scl. Atunci, 
nu frumosul ci esteticul în totalitatea şi complexitatea as- 
pectelor sale, tot ceea ce ţine de senzorial (aisthetikos) 
întră în sfera artei. Dar esteticul e o categorie vastă, care 
cuprinde, în afara conceptelor fundamentale (frumos, su- 
blim, tragic, comice etc.) concepte ca graţiosul, venustul 
(frumosul în miniatură), decorul şi altele, categorii-sate- 
lit, raportabile la frumos sau varietăţi ale sublimului (ma- 
rele, colosalul, imirabilul), monstruosul, enormul, solem- 
nul, pateticul etc., sau varietăţi ale comicului (ridicolul, 
umoristicul, burlescul, grotescul, spiritualul, absurdul, bi- 


9N.G, Cernişevski, op. cit., p, 128—129 

zarul, la care se adaugă ironia, sarcasmul etc.) în estetica 
clasică 1 — spre a nu enumera întreaga serie a concepte- 
lor subordonate şi secundare, a dubletelor şi variantelor 
lor, cu care operează pînă astăzi estetica. 

2) Problema se complică apoi în sensul că toate, dar 
absolut toate cele de mai sus şi altele asemenea — cate- 
goriile estetice în genere — „privesc atit arta cît şi na- 
tura“. îi Privesc, sau pot privi negreșit, situaţii din viaţă, 
momente istorice, procese de ordin social sau politic; 
cle nu au ca atare o aplicabilitate exclusivă la artă, Pri- 
vesce — mai ales din perspectiva esteticii materialiste 
— în primul rînd viaţa. Pe diferiți exponenţi ai gîndirii 
marxiste îi unește ideea esteticului ca particularitate 
obiectivă a însăşi realităţii. „Împrejurarea devine evi- 
dentă, dacă ne gîndim că există nu numai un frumos, 
un urit, sau un grațios al artei, dar și astfel de însușiri 
ale naturii, pentru a nu mai vorbi de sublim, ale cărui 
caractere au fost stabilite mai cu seamă în legătură cu 
aspectele infinite sau dezlănţuite ale firii.“ 12 

Dacă avem în vedere unitatea esteticului (şi nu putem 
nega esteticul din natură și din viaţă) forme estetice 
generale privesc — nu mai puţin — cultura şi morali- 
tatea, ale căror domenii particulare se diferenţiază numai 
datorită aplicării formelor estetice generale unor conți- 
nuturi particulare. În unele studii publicate sub titlul 
Esteticul în sfera culturii, esteticienii români încearcă să 
prospecteze, să afirme şi să sublinieze prezenţa, valoarea 
şi funcția specifică a esteticului în cadrul şi în atmos- 
fera culturii contemporane... E vorba, în primul rînd, de 
actualitatea pe care o conferă contextul de strînsă con- 
fruntare teoretică şi ideologică generat de noile moduri 
de raportare a esteticului la sfera termenilor culturii și 
civilizaţiei în general, la sfera instituirilor spirituale de 
natură estetică, în special. Esteticul e o dimensiune a 


m 


——— 


10 Simion Bărnuţiu, Estetica, Bucureşti, 1972, p. 83 sq. | 
sin 11 Evanghelos Moutsopoulos, Categoriile estetice, Bucureşti, 

6, p..27 

12 Tudor Vianu, Estetica, Bucureşti, 1968, p. 368 

umanului şi — ca atare — se oferă reflecţiei ca fenomen 
global şi ca structură globală, ca efect al fiinţării sale 
în activitatea de ansamblu a spiritului uman.“ 13 

Privit astfel, „ca act şi ca fapt al conștiinței umane, 
esteticul specifică nu numai conștiința socială, ci deopo- 
trivă şi orizontul global al condiţiei umane“. Extinderea 
“sau expansiunea fără precedent a esteticului în teritoriile 
vieţii cotidiene şi a utilului — altădată disociate de ideea 
frumosului — rămîne, în acest sens, „un fapt de dome- 
niul evidenţei imediate“. Munca creatoare a omului im- 
primă mediului său artificial „valenţe estetice apte să 
influențeze capacitatea şi plasticitatea umană, înlesnind 
fiecărui individ condiţiile pentru o viaţă trăită în pers- 
pectiva frumosului“. 14 Astfel, experienţa estetică desem- 
nează o ipostază particulară a praxis-ului social. Din 
acest punct de vedere, ea are „un caracter global“. Şi 
— ca atare — experienţa estetică fixează, sub determi- 
nări istorice, sfera largă a fenomenului estetic, întrucît 
se extinde şi asupra sferei esteticului în ordinea artistică 
şi, deopotrivă, asupra sferei esteticului în ordine extra- 
artistică. Acest concept, prin urmare, nu poate fi restrins, 
iără grave neînţelegeri, la nici una din aceste sfere... 
Această observaţie ne îndeamnă să abandonăm înţele- 
gerea experienței estetice numai ca modalitate construc- 
tivă în ordinea creaţiei artistice. Sub o atare accepţie, 
sensibil mai largă, se conturează mai limpede, cert, „zona 
raporturilor ei cu totalitatea formelor de acţiune şi acti- 
vitate spirituală a omului“, 15 


Întrebarea e, dacă arta poate fi definită — în acest 
sens — ca estetică, în ce raport stau formele estetice 


generale cu conţinutul ei particular ? Şi în ce măsură 
aceste forme o definesc în esenţă ? 


13 Esteticul în sfera culturii. Studii de estetică şi teoria 
artei, Bucureşti, 1976, p. 5—7 
____14 Gheorghe Stroia, Cultura și legile frumosului, în Esteticul 
în sfera culturii, București, 1976, p. 14 


„„„19 Dumitru Matei, Experiența estetică în sistemul culturii, 
ibid., p. 25—26 


CE Scanned with OKEN Scanner 


IDENTITATEA ARTEI/ 223 


II 
1 


Identitatea artei Dacă, în ce priveşte frumosul, 
s-a arătat foarte clar că „arta 

ca expresie a frumosului nu e decît o definiție insufi- 
cientă“ 16, şi „arta nu poate fi definită în termenii fru- 
museţii“ 17, nu e de mirare că Estetica lui Tudor Vianu 
— deşi „abila construcţie acordă aparent o pondere hotă- 
rîtoare ideii de frumos — reduce de fapt greutatea spe- 
cifică a acesteia mai mult decît oricare dintre esteticele 
tradiţionale. 18 

La fel procedează, de pe poziţii marxiste, un este- 
tician ca Georg Lukács : „În timp ce estetica obișnuiește 
în genere să înceapă cu analiza unităţii şi diversității 
frumosului în natură şi artă, noi am dezvoltat proble- 
mele de principiu ale esteticii cu totul independente 
de ele.“ 19 

Categorie centrală a esteticii, frumosul își pierde acest 
loc în cadrul metapoeticii, am spune, cu concursul este- 
ticii înseşi... Dacă, aşa cum s-a arătat, cuvîntul „estetic“ 
ia sub pana lui Baumgarten sensul modern relativ la 
„frumos“, un Max Dessoir şi J. Volkelt au dreptate a 
vedea în frumos numai una din manifestările artei. Es- 
teticienii marxiști admit de asemenea că arta operează 
în lumea reală nu numai cu frumosul şi uriîtul, sublimul 
și comicul, ci cu tot ceea ce interesează pe om în viaţă, 
că obiectul artei este realitatea, toate aspectele şi feno- 
menele ei, atît cele frumoase cît şi altele... 


16 Dante Salvo, Poesia una e trina, Considerazioni por un'es- 
tetica integralista dell’arte umana, Roma, 1966, p. 30 
17 Curt John Ducasse, The Philosophy of Art, New York, 
1966, p. 16 
18 I. Ianoşi, în : Tudor Vianu, Estetica, București, 1968, 
p. XXV 
19 Georg Lukács, Estetica, vol. II, București, 1974, p. 504 

Admiţind că atît în realitate cît şi în artă sfera ma- 
nifestărilor frumosului este mai mare decit sfera de acți- 
une a altor forme ale esteticului, că nu în toate formele 
artei putem întîlni sublimul etc., dar frumosul există, 
apare pretutindeni, — faptul cel mai hotărîtor de care 
estetica trebuie să ţină seamă este folosința întinsă pe 
care creația mai nouă o dădea categoriei uritului în 
artă“, scria Tudor Vianu în Estetica sa. i | 

De aci tendința de a substitui categoriei frumosului 
categoria esteticului, în accepţia ei largă incluzînd deci 
ansamblul categoriilor estetice în genere. Problema e, 
dacă „totuşi ele (artele) au fost nevoite să conțină din 
capul locului anumite elemente ale esteticului“ şi „anu- 
mite determinări hotăritoare ale obiectualităţii lor tre- 
buie să aibă totuşi de la bun început un caracter estetic“, 
în ce măsură esteticul ia parte la artă şi arta la estetic? 
Mai exact, întrucît conceptul estetic nu e ceva unitar, 
iar fenomenele indicate de el sînt numeroase şi variate, 
în ce măsură esteticul e un atribut, o însuşire a artei? 
Şi în ce măsură arta poate fi explicată în esenţa ei prin 
acest atribut ?... 

Fără îndoială, arta e un fapt estetic. Arta apare în- 
totdeauna în fața noastră în determinarea sa obiectivă 
aplicată în materie, la nivelul percepţiei senzoriale, la 
nivelul estetic. Arta e — în acest sens — imposibilă dacă 
nu trece prin estetic (Worringer). Esteticul rămîne o con- 
diție a artei, o constantă a ei, privind circumstantele ine- 
vitabile şi deci necesare ale aparitiei artei, în sensul în 
care esteticul spune : ea e ceva sensibil, ceva ce cade 
sub simţuri (aisthesis), 

„Dar, ca obiect al percepției, arta se afirmă ca artă 
avind — în sfera largă a esteticului — identitatea sa 
proprie. 

| Admiţind că esteticul definește, deci, arta şi am face 
din estetic pivotul central în jurul căruia am organiza 
studiul ei, un pas înainte in această direcţie e a privi 


20 'Tudor Vianu, op. cit., p. 365 

arta ca obiect estetic specific, a o distinge, adică, în 
această sferă, prin conţinutul ei particular. 

Nu e vorba aci de a exclude esteticul, mai corect 
spus, materia sensibilă a artei; ci de a studia tocmai 
modul în care esteticul ia parte la artă, arta fiind în 
fond altceva decit esteticul care apare în ea. 

Aceasta ne obligă a privi, astfel, arta — în diversi- 
tatea formelor sale — prin acele elemente care impun 
experienţei estetice arta ca realitate distinctă prin însăși 
esența ei. Mai ales cînd experienţa estetică e considerată 
ca un anume „fason“ de a combina și ordona funcţiile 
fundamentale ale percepţiei sau imaginaţiei etc..., care 
intervin în alte tipuri de experienţă, problema e de a 
avea în vedere, deci, arta ca o modalitate ce reprezintă 
structurarea întregului univers uman (idei, sentimente, 
pasiuni şi atitudini) sub semnul esteticului. Dacă aceasta 
înseamnă a spune doar că „esteticul nu face decît să 
organizeze ansamblul de funcţii extraestetice prezente 
totdeauna în opusul artistic“?! problema ia o nouă în- 
torsătură, În esența sublimului, tragicului, comicului etc. 
nu intrăm cînd perseverăm în sfera esteticului pur fără 
a lua în considerare forțele extraestetice care oferă pre- 
misele indispensabile ale formării acelor structuri. Şi 
dacă toate cercetările asupra originii artei şi asupra artei 
primitive etc. arătau cu o claritate neîndoielnică o atare 
unire strînsă a plăsmuirilor artei în chestiune cu fac- 
tori extraestetici (G. Lukăcs) şi pînă astăzi elementele 
extraestetice constituie în fond seva artei, ceea ce s-a 
numit substanţa ei — distinctiv nu e aci elementul es- 
tetic ; izvorul distincţiei devine extraesteticul. 

Atributul estetic priveşte deci latura externă a obiec- 
telor şi fenomenelor artei, ceea ce e sensibil, relativ la 
percepţie (aistheton) în ea. Dar ce e acest sensibil în 
fond, în esenţa sa, conținutul său particular (latura in- 
ternă a artei) nu poate fi definit prin estetic. Aceasta 
din două considerente : 1) logic şi 2) metodologic. 


21 Jan Mukaiowsky, Studii de estetică, București, 1974, p. 145 

1) Definiţia estetică a artei e falacioasă, fiindcă (a) 
incluzînd şi ceea ce nu este artă, nu oferă criteriul dife- 
rențierii ei de celelalte obiecte estetice şi (b) desconsideră 
anumite aspecte esenţiale ale artei. N 

2) A privi esteticul drept pivotul tuturor categoriilor 
artei implică a identifica celula inițială T substanța 
elementară din care constă materia estetica a artei în 
raport cu materia estetică în genere. Aci intervin insă 

“i icaţii : 
ca a cînd spunem că obiectul artei este esteticul 
din viaţă, introducem aci o nouă verigă, marim lanţul 
teoretic, deoarece categoria esteticului este neclară în 
multe privinţe şi ea, ca o cometă, atrage după sine o 
întreagă coadă de verigi explicative. 22 Arătind ce e es- 
teţicul, spunem ; frumosul, urîtul, tragicul, comicul, su- 
blimu] ş.a.m.d. Astfel, în teoria obiectului apar noi etaje, 
şi fiecare etaj cere noi explicații. 

b) Vorbind de frumosul calităţii (plăcutul), frumosul 
armoniei şi frumosul cantitativ (măreţul şi sublimul) sau 
frumosul contrastelor (comicul) , de frumosul interior şi 
frumosul exterior, de comicul social şi biologic etc., toate 
cer noi explicaţii ; în teoria obiectului apar noi verigi 
peste care se stratifică al doilea şi al treilea rînd de ve- 
rigi. Şi pentru a explica arta, trebuie să explicăm toate 
aceste verigi, categoriile principale şi secundare ale este- 
ticii. Drumul este cam lung şi în acest lanţ sau sistem 
de relaţii complexe, unde e punctul de sprijin, nodul 
conexiunii interioare, esenţiale a artei ? 

c) A spune că arta este estetică, iar esteticul este 
frumosul, tragicul, ș.a.m.d., este categoric prea mult şi 
totodată prea puţin, deoarece aceasta duce la o explicaţie 
cel mult descriptivă şi nu la o definiţie genetică şi func- 
țională a produselor artei ; după cum a reactiva şi mul- 
tiplica la infinit numărul categoriilor estetice în cate- 
gorii secundare şi subordonate, înseamnă a explica un X 


22 I, Riurikov, Personalitatea, arta, știi :10- 
sofii“, 1964, nr. 2, p, 45—71 „ arta, ştiinţa, „Voprosy Filo 

prin alți xi, și pentru a-l înţelege trebuie s să înţelegem 
toţi aceşti X-i. Arta ar îi o ecuaţie cu n necunoscute. 

4) Evident, deducînd o categorie din alta, esteticianul 
poate explica sensul lor. Dar, afirmînd că însuşirile este- 
tice ale artei sînt o esenţă umană aplicată în ea, putem 
explica cel mult esenţa socială. a artei, a fenomenelor 
și produselor ei, dar nu caracterele ei distinctive în an- 
samblul producţiei sociale a omului. 

e) Definiţii difuze şi amorfe (ca „esteticu! = cate- 
gorie. de cea. mai largă. generalitate, căreia i se subsu- 
mează obiectele şi. procedeele din natură, sociefate și con- 
știință, existente anterior omului sau făurite de om“), 
la care recurgem curent? — sînt definiţii probabile, dar 
inadecvate artei, fiindcă nu convin omni et soli definito. 
Aceasta, din. două considerente : 1) „Noţiunea de artă 
depăşeşte esteticul 7%, 2) În genere, esteticul e legat de 
formele variate ale vieţii materiale şi spirituale a omului, 
de natură. etc., ca modalităţi de afirmare a esteticului 
în afara artei. „O simplă privire asupra istoriei esteticii 
ne spune că, înainte de a reflecta asupra esteticului în 
artă, filosofia a început prin a medita asupra frumosului 
(deci asupra esteticului) ca principiu metafizic, ca un 
factor al ordinii universale. IG 253: i 


2 


Dilema în faţa esteticului Arta, la rîndul ei, se determină, 

| deci, în sfera esteticului — prin 
însuşiri care sînt, şi trebuie să fie, exclusiv proprii artei. 
„Nu ne foloseşte nici un apel la frumos, nici o indicație 
asupra atributelor trăirii estetice, nu; lumea operei de 
artă stă în faţa noastră, nu simplu frumosul, nu simplu 
esteticul“ (Emil Utitz), 


23 Dicționar de estetică generală, Bucureşti, 1972, 109 
24 Mihai Ralea, Prelegeri de estetică, București, 1972, p. 60 
25 Jan Mukatowsky, op. cit., p. 94 

Admiţind că artele nu au limite estetice, deoarece 
pentru a avea asemenea limite, ar trebui să aibă o exis- 
tentă estetică, însuși Croce nu era în fond departe de 
acest punct de vedere, care-și află în „ştiinţa generală 
a artei“ un suport teoretic. Plecînd de la principiul liri- 
cității, Croce înlătură aşa numitele categorii estetice : 
frumos, urît, tragic, comic etc., pe care le consideră con- 
cepte inutile, „asupra cărora e suficient, să aruncăm o 
privire rapidă pentru a justifica respingerea lor hotărîtă 
din propria noastră teorie.“ 26 l 

Mai ponderat (deşi admițînd că estetica trebuie să 
se limiteze la studiul frumuseții artistice şi „din capul 
locului, estetica este ştiinţa frumosului artistic“), Tudor 
Vianu scria că „aşa numitele categorii estetice țin de 
conținutul eteronomic al operelor, dar nu de forma pre- 
lucrării lui estetice. Nici frumosul sau urîtul în înțelesul 
lor limitat, nici celelalte categorii amintite sau acelea 
care le-ar spori şirul în chip aproape nesfîrşit nu repre- 
zintă moduri specifice de organizare ale materiei sau ale 
datelor conștiinței... aşa numitele categorii estetice stau 
deci în afară de sfera estetică a artei.“ ? Ceea ce nu 
înseamnă decît că aceste categorii nu definesc arta în 
esența ei, n-o pot distinge — chiar în sfera esteticului 
— de celelalte modalități ale sale. Ele designînd ipostazele 
fundamentale ale obiectului, care apar în procesul însu- 
şirii estetice a realității de către om, sînt categorii mult 
mai largi, conțin mai multă generalitate. 

De aci ideea că — privită din punct de vedere estetic 
kA arta nu poate fi înțeleasă în ansamblul creației sale 
şi în multiplicitatea valențelor sale. Ceea ce explică, de- 
sigur, ponderea relativ redusă a acestor categorii în Es- 
tetica lui Tudor Vianu, de pildă. „Cititorul este chiar 
tentat să creadă că locul final, de încheiere, acordat 
categoriilor estetice se datorează nu atît imperativului 
lăuntric de a relua o temă considerată esențială, cît mai 


26 Benedetto Croce, Estetica, Bucureşti 
27 Tudor Vianu, op, cit, p, 367—368 > Pr 158 

ales faptului că nu i s-a părut din capul locului hotă- 
ritoare, că a rămas cumva în afara unei estetici a operei 
de artă“. 28 

Privind ab initio polidimensionalitatea artei şi a cre- 
ației artistice în genere ca una din cele mai fecunde 
achiziții a esteticii vremii, disocierea dintr- estetic şi 
artă o impune, pe alt plan, În epoca noast.á, proliferarea 
categoriilor estetice înseși. 

_ Aşa cum s-a observat, categoriile estetice îşi reven- 
dică valabilitatea lor pentru toate „cazurile“ estetice, cu 
modificările pe care le impune specificul civilizaţiilor, al 
culturilor, al epocilor istorice etc. Se poate caracteriza 
situaţia actuală în domeniul cercetării estetice prin exten- 
siunea aproape nelimitată a sferei termenului categorie 
estetică. % În sensul de ipostaze, de aspecte sub care 
existența obiectivă se poate prezenta în mod concret 
sensibilităţii noastre (frumoasă, tragică, graţioasă, comică, 
patetică, urîtă) categoriile estetice se multiplică şi — 
prin combinaţiile lor — devin mai complexe. Astfel, ele 
— pe de o parte — exced sfera artei, pe de alta o ignoră. 

Această afirmaţie nu poate fi, cert, necontrolată. Dar 
analiza relaţiei dintre estetic şi artă duce — în mod 
logic — la verificarea ei. 

a) Din moment ce vorbim de estetic în viaţă, în natură 
etc., esteticul leagă arta de natură etc. Dar ideea unităţii 
acestor domenii a fost compromisă. Caracterul integral 
estetic al artei a fost pus la îndoială. Natura trimite 
spre noi solicitări extraestetice, după cum arta însăşi e 
plină de momente extraestetice (Tudor Vianu). Pe acest 
plan trebuie căutat ce distinge deci arta de natură etc. 
Pe acest plan esteticul e inoperant. 

b) Dacă esteticul permite asupra artei o judecată de 
predicaţie, în care apartenenţa la obiect a anumitor în- 
suşiri (estetice) se afirmă ori se neagă, esteticul nu per- 


28 Ion Ianoşi, op. cit., p. XXV—XXVI 
29 Gh. Achiţei, Le problème des catégories esthétique, Ana- 
“lele Universității București, Anul XVII, nr. 1, 1968, p. 50 

mite judecăţi. de relație între natură, şi, artă sau invers 
(adică judecăţi ce — în afara relaţiei AMAU ve. Sonae 
' tuturor judecăților simple, precum şi a relației : T GROR 
tate şi de deosebire — stabilesc şi alte tipuri de re ație 
între obiecte) şi cu atit mai puțin judecăți de existenţă, 
fiindcă relaţia dintre natură și artă (sau, creaţia artistică) 
nu se explică în esență prin categoria esteticului, In 
acelaşi timp, esteticul poate oferi judecăţi de necesitate 
(ceea ce, fără îndoială, reprezintă un progres in studiul 
ştiinţific al artei), dar nu epuizează conţinutul ei, tocmai 
“fiindcă, distincţia din acest punet de vedere nu se poate 
efectua în planul eştetic. iz: aolihgas le goloto 
* “De aci o dilemă a „ştiinţei generale a artei“ în faţa 


esteticului, atît de subtil relevată de, Utitz. Adoptind 


„ La un atare concept putem renunţa ¡odată ce clarifi- 
„căm în esenţă esteticul pur, Cit de departe. duce evalua- 
Tea esteticului. pur e o altă problemă..: Noi.: falsificăm 
;înțreaga - problemă, cînd adoptăm cu 'anticipăâţie esteticul 
pur; sau esteticul pur trebuie. să: fie:: astfel: conceput, 
încât din el.să rezulte fără rest autonomia: artei. 30 ~: 
“Cum aceasta e însă o absurditate..=:si''chiar doctri- 
nele: idealiste extreme au fost nevoite:.să-iasă dincolo de 
frontierele activităţii estetice propriu-zise: pentru a defini 
„arta, iar doctrinele: materialiste resping:.de::plano această 
reducţie —.nu.putem îngrădi. arta în sfera. esteticului. `: 
Fără a privi acest concept. în :niod. stațic: şi îngust, 
pur formal, şi fără a pleda- aci pentru 0" reducţie la. fac- 
"torii. extraestetici, după. cum nu pledăm pentru: absoluti- 
zarea. esteticului — un lucru e. cert. arta şi esteticul nu 
se confundă, nu coincid. Esteticul. coincide cu árta numai 
in arta minoră; în timp ce în arta mare nu e posibil 


—————— 


Li 


„250 Emit Uitz; Der“ Künstler, (Artistul), Stiiiteatt, 1925; pr 

acest lucru, esteticul fiind ca „metalele ce nu pot sta în 
aer fără să se oxideze“ (M. Ralea). 

Chiar din punctul de vedere al esteticienilor moderni 
ca Lipps, Volkelt, Christiansen, sau Hamann şi Baum- 
garten însuși (pentru care arta e — mai presus de orice 
— o formă a gîndirii) nu putem vorbi de artă în sens 
estetic pur, după cum nu putem vorbi de o activitate 
estetică în sens. exclusiv privind arta. Aparține unuia 
din cele. mai stranii destine ştiinţifice faptul că această 
problemă decisivă, deşi destul de clar formulată de Kant, 
„n-a fost: multă vreme şi aproape de loc sesizată, poate 


tocmai fiindcă-'vorbind de autonomia esteticului şi idea- 
lu] său, frumosul, cum arăta Utitz, se concepea greşit și 


autonomia artei,“ 


Dar, dacă :,în :estetica SA pînă acum orice trăire a 
naturii. se. subsumează dogmatic frumuseţii identificată 


prezumtiv cu ''esteticul“, „nu în direcţia unei uniformizări 
necritice a unor: fenomene eterogene poate fi stabilită 
identitatea «artei cu sine“. Și la Hegel temeiul ultim al 
acestei situaţii -ește găsit în afara esteticului. Şi la Hegel, 


esteticul, s-a. arătat, reprezintă „un mod de a apare al 
ființei şi îşi- află: adevărata sa | întemeiere în v aceasta din 


urmă kitsai 

Astfel, fie că sfmumesnl şi arta gîndită ca realizare a 
lui, sînt separate fără tranziție de orice formă de viată, 
cu brutalitate metafizică (âşa cum este cazul mai ales 
pe linia idealismului filosofic), fie că la polul opus (pe 
care îl reprezintă în mod, fireşte, foarte diferit — mate- 
rialismul Şi pozitivismul. mecanicist) esteticul se dizolvă 
cu totul în, viaţă, în viața cotidiană a oamenilor“ îl —, 
riecesitatea de a.privi: arta în mod diferențiat de «estetic 
se impune çu. atît mai mult cu cît într-o epocă nu prea 
îndepărtată în, artă se punea accentul: exclusiv pe funcţia 
estetică, iar în teoria artei. se ajunsese la confundarea; 
aproape totală, a esteticului cu arta. * 


a G, Lykácgy op; „e Ri 458. a onii sita îi 
nt 39 Jan Mukafowsky, op. cit., p. 95 ie e 

Arta în esenţa ei Aceste concluzii, reieșind din 
interiorul esteticii, privesc di- 
rect arta din perspectiva metapoeticii. Adică, se referă 
la acel sistem explicativ al esenței fundamentale a artei, 
care e aparatul noţional al științei ce-o studiază şi care 
se constituie din categoriile proprii acestei ştiinţe. 
Dacă aceste categorii nu pot fi categoriile generale 
ale esteticii (pe care estetica însăși le declină — în ul- 
timă analiză — în faţa artei) îi revine, fireşte, metapoe- 
ticii obligaţia de a relua studiul ştiinţific al artei pe 
calea netezită de estetică prin disocierea operată de ea 
între estetic şi artistic. În această direcţie ceea ce s-a 
numit „progresiva enunţare metodologic relevantă a dis- 
tincţiei dintre domeniul fenomenelor propriu-zis estetice 
şi fenomenele propriu-zis artistice“, culminînd cu ideea 
„artisticităţii“ în vremea noastră, constituie nu numai 
o achiziţie a „științei generale a artei“ ci şi o condiţie a ei. 
Apariţia ideii artisticităţii, ca o categorie fundamen- 
tală, îşi are în „ştiinţa generală a artei“ baza ei teore- 
tică. Ea nu vine decit să confirme suportul metapoeticii, 
ca o ştiinţă a artisticităţii, în optica ei determinată. 
Această idee — în formularea ei vagă şi fluctuantă — 
pasibilă de largi determinări, oferă o nouă pirghie în 
asaltul problemelor. Fie şi sub raport metodologic, me- 
tapoetica își află în această idee punctul ei de plecare. 
i A pune pe baze noi cunoaşterea artei, plecînd de aci, 
înseamnă desprinderea ei — sub raport teoretic — 
din sfera esteticului, în primul rînd. Cu cît înaintăm 
pe calea cea nouă ce ni s-a deschis, s-a putut observa, 
ceea ce ne leagă de opera de artă nu este esteticul, ci o 
altă categorie, artisticul care — spre deosebire de frumos 
etc. — are o individualitate proprie şi unică, determi- 
nată de opera de artă și specifică ei. 
l Precizînd esența şi sensul conceptelor, e clar că „ar- 
tisticul şi esteticul pur stau reciproc fără a se confunda 
sau identifica între ele“ (Utitz). De unde ideea că. nu în 

jurul esteticului ci al artisticului iși poate organiza știința 
artei sistemul categoriilor ei. ` 

Astfel, dacă la Croce actul „estetic sau artistic“ stau 
pe acelaşi plan, nu putem înțelege azi prin actul estetic 
însuşi actul artistic (chiar dacă prin estetic înțelegem 
— în sens impropriu —— artistic) ; ci — apelînd la dis- 
tincţia stabilită în esenţă pe acest plan — artisticul însuși 
se va defini prin intermediul unor categorii proprii artei. 
Dar aceste categorii nu pot fi creaţii arbitrare ale min- 
ţii omeneşti, ci înseşi principiile generale ale artei, care 
— determinînd existenţa ei — sînt determinate de ea. 
Ele sînt rezultatul oglindirii în mintea noastră a însu- 
şirilor proprii artei. Şi o disting pe aceasta de tot ceea 
ce în planul estetic se înrudeşte cu ea. 

Avînd ca obiect al său lumea artei, mai precis arta în 
sensul propriu al cuvîntului, în raport cu ceea ce numim 
astăzi artă în sens figurat cu referire la alte tipuri de 
activitate umană (arta iubirii, arta războiului etc) meta- 
poetica adînceşte distincţia dintre artistic şi estetic pe 
un plan, ca şi dintre artă şi „artistic“ pe alt plan. 

Dacă orice tentativă de a separa, în analiza unei opere 
de artă, elementele estetice şi non-estetice se dovedeşte 
imposibilă, fiindcă elementele de provenienţă non-este- 
tică suferă în ansamblul operei de artă un „tratament“ 
(ele „devin“ estetice, se adaptează contextelor specifice 
pînă acolo încît nu mai pot fi diferenţiate de altele“ 3) 
— tocmai acest „tratament“ diferit, propriu artei, prin 
care elementele ei non-estetice „devin“ estetice, trebuie 
definit ca o cale de acces spre specificul artei, spre an- 
samblul categoriilor ei. Aplicarea unor categorii nespeci- 
fice nu distinge specificitatea artei. Ştiinţa nu poate opera 
aci cu concepte improprii, neadecvate studiului diferen- 
tiat al problemelor și aspectelor particulare ale artei. 
Ceea ce înseamnă că aci relația dintre artistic şi artă 
— pentru: a putea privi arta în esența ei — trebuie 
stabilită. 


aeann 
33 Gh. Achiţei, op. cit., p. 49—50: 

Arta este materia meditandi a ştiinţei de care vorbim. 
Metapoetica are un domeniu precis, arta în complexitatea 
ei, arta în genere. Dar a defini arta ca „activitatea prin 
care experienţa lumii sensibile percepută de artist după 
modalităţi proprii artei se încorporează în materia ei şi 
se constituie pe plan artistic“ e o definiţie generalisimă * 
— o tautologie... Dincolo de varietatea formelor ei, na- 
tura comună a artelor se clarifică dintr-un punct de 
vedere care permite cunoaşterii ca dezvăluire a esenței 
în fenomen, procesul de reflectare a realităţii artei în 
cursul‘ căruia omul pătrunde în laturile ei lăuntrice, în 


direcţia definirii artisticităţii ca o esenţă ce posedă exis- 


tența în manifestarea “ei ca fenomen. Arta avînd o esenţă 
„artistică“ (dacă — prin opoziţie cu accident — esenţa 
= elementele: constitutive ale unei fiinţe, în lipsa: cărora 
ea: n-ar exista), această esenţă (cu subdiviziunile ei : apa- 
renţă, fenomen, realitate) trebuie definită prin categoriile 
metapoeticii.. ... | 


„Dar :orice concept creat de gindire reflectă esenţa. 


fenomenelor cu atît mai precis și mai fidel cu cît omul 
a-avut 'mai multe raporturi cu fenomenele date. Latura 
hotăritoare a ştiinţei,. sursa ei, forța motrice a dezvol- 
tării cunoaşterii e astfel însăși practica artei. Ea oferă 
o 'ințelegere mai profundă a datelor privind arta în 


genere, esenţa: ei. Ea pune ştiinţei problemele care in- 


cumbă o pătrundere tot mai adîncă în baza interioară, 
stabilă, care e baza comună a fenomenelor artei şi re- 
prezintă principiul necesar apariţiei în forme accidentale 
a generalului care o face să fie ces ce este si o defi- 
neşte ca artă. pa i 


„Dacă. esenţa reprezintă tocmai unitatea în această di-. 
versitate a fenomenelor artei, elementul unic, comun ce. 


uneşte produsele .ei în același concept, conceptul artei 
e vorba de a-l defini — privind condiţia ei esenţială, 
structura ei, particularităţile ei. Esenţă și fenomen sînt — 
ȘI acı — două laturi obiective, polii între care are loc 


mişcarea artei în cunoașterea noastră. Dar între esență” 


eeen 


34 Umberto Eco, op. cit, p IBR? 4 io eo jura, An 


f a... 

și fenomen nu există un abis ci o întrepătrundere de 
conținut ; esența fenomenelor e inseparabilă de fenome- 
nele înseși. | 

De aci, condiţionarea cunoașterii esenței de cunoaş- 
terea fenomenului, trecerea de la fenomen la esenţă în 
procesul cunoaşterii ca un moment indisolubil legat de 
momentul întrepătrunderii lor. A cobori din sfera ne- 
buloasă a categoriilor estetice (abstracte) și a ne apropia 
de viaţa reală a artei înseamnă a intra astfel în mecanis- 
mul ei intim, în miezul ei, ţinînd seama de unitatea 
esenței şi existenței ca exteriorizare a contrariului său, 
a esenței care se manifestă în ea. Aia, 


ra „iq 


Spre un concept De aci cadrul teoretic al prin- 
propriu artei | ` _derii categoriilor: proprii artei 
E a E AINE e eee di unitatea. determinărilor ei 
fundamentăle, în funcţie de însăşi finalitatea şi râţiunea 
ei de a fi. DA | a. O îi 
Dacă întrepătrunderea esenței “şi fenomenului, mani- 
festarea esenței prin fenomen este. o lege generală a 
realității obiective, urmează! că în dezvăluirea esenței fe- 
nomenelor: ărtei cunoaşterea! lor, căutînd tocmai acele 
criterii care definesc în fond arta, — duce la apariţia 
unor categorii proprii artei, plecînd de la individualita- 
tea operei de artă izolate, Nu e vorba de a limita astfel 
aria la esențe, la forme: substanţiale, la quidităţi sau 
„Substanțe secunde, ci a o; privi în condiţiile de existenţă 
ʻa operei în desfăşurarea 'actului: creator, cà proces cau- 
zal. şi efect totodată al acestui proces. Acest act implică 
„0 mutație funcţională a categoriilor decisive, în care şi 


Prin care o atare realitate este formată de. fiecare dată“. 35 
erp ata | 


35 G. Lukács, Estetica, vol. I; Bucureşti, 1972, p. 718 

Şi tocmai fiindcă arta poate exista numai cu condiţia de 
a i se imprima materiei forma adecvată, ea este însăşi 
forma interiorităţii existenţei, expresia ei obiectivă — 
în materia exterioară a operei. Prin însuși acest fapt, 
privind forma ca modalitate a existenței şi modul în care 
ea se prezintă percepţiei noastre (adică felul cum se or- 
ganizează materia ei ca 0 legătură interioară care dă 
operei caracterul de întreg), forma e manifestarea, reflec- 
tarea esenței în această materie. Dacă şi aici forma are 
esenţă şi esenţa are o formă, într-un fel sau altul depen- 
dentă de esenţă, această esenţă a existenţei (care consti- 
tuie obiectul cunoaşterii) face parte integrantă din obiect. 
Şi dacă, din analiza cazurilor izolate rezultă cu necesi- 
tate că ambele, adică esenţa existenţei unui lucru izolat 
şi acest lucru izolat reprezintă unul și acelaşi lucru %, 
unitatea lor *) arată că nu poate fi vorba aci de forme 
pure... Dînd materiei forma pe care o avea în mintea sa 
înainte de a deveni actuală, artistul „formează“ în ea 
un conținut. Forma nu e apriori; nu e ceva ce subsistă 
în sine şi deosebit de conţinut, ca un ornament sau un 
veşmînt ; după cum forma nu e o membrană, moartă, 
un vas care poate fi umplut cu orice şi care nu se schimbă 
deloc. Din această cauză, ea nu este indiferentă faţă de 
esență sau de conţinut. | | 

Între formă şi conţinut — deci — există o relaţie 
intimă. Forma artistică e totalitatea, unificarea părţilor 
întregului artistic, legătura unică, comună a acestor părți, 
funcţia exprimării conţinutului acestui întreg care este 
opera — obiectul artistic. 
l Astfel, opera dẹ artă poate apărea fie ca un cuprins, 
fie ca o formă. Realitatea vie- -artei respinge însă a- 
ceastă distincție, deoarece conținutul operei nu apare de- 
cit în unitatea ei formală, şi aceasta nu se întregeşte 
decit folosind conținutul... Dualitatea dintre conţinut şi 
formă are astfel un simplu înţeles teoretic. Ea este pro- 


36 Aristotel, M etafizica, 1082 b 


*) și — de aci i ării i ă 
, , — necesitatea raportării formei ca esență a 
existenţei lucrului la „materia“ sa 

dusul unei lucrări de analiză care dispare în intuiţia 
concretă a artei. 37 

Privind însă arta ca mod de formare a unui conţinut 
— se înţelege — şi nu ca mod de formare în vid, pro- 
blema e : ce distinge 1) arta de toate celelalte forme de 
manifestare umană etc. şi 2) ce-o explică în fond, dacă 
„această afirmaţie precum că, de pildă, cutare sau cu- 
tare lucru este modelat prin formă, nu spune nimic 
despre obiect dacă n-au fost determinate în prealabil 
cu precizie ce-ul formei şi cum-ul modelării.“ 38 

De fapt, forma nu e un concept univoc, exclusiv pro- 
priu artei. Forma tuturor obiectelor este manifestarea 
conţinutului lor interior. Printre cele 25 de sensuri sau 
explicaţii ale cuvîntului pe care le distinge Littre, nu e 
nici una care să se aplice propriu operei de artă. Dar 
e clar că „noi nu vorbim de o fiinţă decît cînd putem 
sesiza o pluralitate într-un principiu de unitate, care e 
tocmai forma sa. A spune despre o operă de artă că 
este „informă“, e a spune că nu există“. 39 

Conţinutul şi forma sînt categorii instrumentale, me- 
todologic utilizabile deci în unitatea, în dialectica lor, 
în care elementul determinant, conţinutul, decide ce-ul 
formei. i 

În al doilea rînd (dacă nu înţelegem prin formă — 
simplu — conturul unui corp, independent de materia 
din care este făcut acel corp) forma nu derivă automat 
din conţinut. Concordanţa formei cu conţinutul este re- 
zultatul unui proces creator. Nu sînt posibile forme din- 
colo de spiritul uman real, care — în artă — el singur 
e formativ. Şi e formativ numai în măsura în care reflectă 
un conţinut şi o experienţă vie în această alcătuire for- 
mală, care e eşafodajul structural al întregii opere şi 
care se realizează deci prin structurare, formare. „Aici 
e cuvîntul decisiv, salutar, după Utitz. Orice artă e struc- 
turare, formare (Gestaltung, Formung). Structurare, for- 


37 Tudor Vianu, Estetica, Bucureşti, 1968, p. 80 
38 Georg Lukâcs, Estetica, vol. II Bucureşti, 1974, p. 512 
39 Etienne Gilson, Matières et formes, Paris, 1964, p. 11—12 

mare, fireşte, de o specie cu totul determinată, căci 
(doar) prin aceea că ceva e structurat, nu e încă artă.“ 40 

Mult discutata problemă a deosebirii dintre formă şi 
conținut se suprimă, într-un sens, privind arta ca mod 
de formare. 

Răspunzind la întrebarea „care e forma formării artis- 
tice, dacă pot spune așa“, Utitz substituie formei con- 
ceptul de structură (Gestalt), care prezintă avantajul de 
a surprinde domeniul dificil al relaţiilor reciproce din- 
tre formă şi conţinut, de a releva conţinutul cuprins în 
formă, ceea ce „spune“ artistul prin forma operei sale, 

Dar termenii „formă“ şi „conţinut“ sint excepţional 
de polisemantici. Ceea ce l-a determinat şi pe Walzel să 
aplice, în afară de expresiile tradiţionale, termenul „Ge- 
halt“ (propriu-zis un sinonim al lui Inhalt, „conţinut“ 
implicînd pe deasupra. nuanţa procesului de cuprindere 
şi totodată „substanţă“). Şi, corelat cu el, „Gestalt“ (pro- 
priu-zis, un sinonim al termenului Form, care adaugă 
însă şi el conotaţiile de „alcătuire, „chip“ cf. verbul 
gestalten, a forma, modela, a alcătui, a se dezvolta). 

Arta este Gestaltung, Formung... Această idee poate să 
nu ridice nici o pretenţie de noutate sau originalitate. 
Încă înainte de Utitz, Konrad Fiedler, plasat printre cei 
mai proeminenţi teoreticieni ai artei din secolul al 
XIX-lea, concepe clar arta în primul rînd ca Formung 
și Gestaltung. El atrage atenţia asupra problemelor struc- 
turii (Gestaltprobleme). Dar la întrebarea ce fel de Gest- 
altung e arta, ce o scoate în relief şi prin ce se distinge 
ea de toate celelalte Gestaltungen, Konrad Fiedler n-a 
putut da un răspuns. Emil Utitz reluînd această pro- 
blemă, definea arta Gestaltung auf ein Gefiihlserleben 
(modelare pe o trăire afectivă). Explicînd astfel sensul 
modelării sau baza ei subiectivă, el sezisa aci o trăire 
in corelaţie necesară cu modelarea, „corelatul ideal al 
modelării condiţionat de legităţi proprii“ şi arăta că 


40 Emil Utitz, op, cit., p, 8 | 
Al Roman Ingarden, Structura operei literare, în Poetică şi 
stilistică, Orientări moderne, București, 1972, p, âă 

„acolo unde Gestaltung există, acolo e arta.“ Dar la în- 
trebarea ce este această Gestaltung, privită în esenţa ei, 
mai exact în structura ei specifică artei, nici Utitz n-a 
dat un răspuns decisiv, convertibil într-un concept pro- 
priu artei, capabil de a o defini categoric. 

Nu e mai puţin adevărat că pe linia inaugurată de 
Fiedler, „ştiinţa generală a artei“ se apropie însă de 
acel concept care definind arta ca mod de formare (prin 
însuși procesul care-o formează) devine — în accepţia 
metapoeticii — categoria ei fundamentală. 


Principiul de bază Analiza conceptului de formă 
al metapoeticii | ca limită *) duce în fond la 


pace ideea că determinarea artei ca 
formare şi modelare specifică stabileşte sfera domeniului 
ei, cu un cuvînt limita sa, de la începuturile ei primare, 
timide pînă la execuţia (săvîrşirea sau facerea) operei, 
care încheie această limită. | | 
De aci se deduce nu faptul că „conţinutul ar fi ceva 
de prisos ; ci conţinutul este într-adevăr ceea ce se poate 
transforma în formă“, dar „pînă ce nu s-a transformat, 
el nu are calităţi determinate, despre el noi nu ştim 
nimic. El devine conţinut estetic nu înainte, ci numai 
atunci cînd efectiv s-a transformat.“ 42 
Dar această transformare, — ea însăşi, rezultă de aci — 
priveşte în fond arta în esenţa ei vie, dinamică, activă, 
ca mod determinat de formare sau modelare. E vorba 
aci de un transfer al esenței în existenţă, un salt din 
potențial în real. Şi tocmai fiindcă „forma care precede 
in mintea artistului opera făurită de el este introdusă de 
artist în materie, nu apare ea însăşi“ (Metafizica, 1033 b), 
e necesar un proces de realizare (1065 b), acel aci prin 


*) în sensul că ceea ce se plasează pe sine în limita sa, 
completîndu-se pe sine şi rămînînd așa, are formă, morphe, cum 
O înțelegeau grecii. 

42 Benedetto Croce, op. cit., p. 90 

care statuia în potenţă (blocul de marmoră) devine sta- 
tuie, acţiunea creatoare prin care o potenţă, în sens aris- 
totelic, devine existenţă. | o. ; l 

Definind acest act prin verbul poiein, tocmai această 
înţelegerea a procesului de creaţie ca un act de obiectivare 
şi de transtigurare totodată, devine posibilă, Căci în ge- 
nere actul de creaţie (poiein) — cauză primară, într-un 
sens, origine, sursă a artei — defineşte arta ca mod de 
formare distinct de sensul unei producţii mecanice, ca 
activitate creatoare de forme capabile să insufle viaţă 
materiei în care operează artistul. 

Datorită acestui mod de-formare arta apare ca feno- 
men. Datorită acestui mod de formare ea se distinge de 
celelalte fenomene estetice sau în general de fenomenele 
care pot îi privite din punct de vedere estetic şi cad astfel 
sub incidenţa esteticii. De „aci sensul unic şi propriu artei 
al acestui concept, reprezentînd legătura stabilă. care se 
repetă şi care determină apariţia artei, ca o lege obiec- 
tivă a fenomenelor ei. Facultatea de-a produce opere care 
n-au în ele însele principiul lor de activitate ci în cel 
care le produce (Ethica Nicomahică, IV, VI, 41), arta nu 
e o generatio equivoca (generaţie spontanee) în care Marx 
vedea „unica infirmare a teoriei creaţiei“. Arta este crea- 
ție; actul creator al artistului aduce esenţa (fiinţa) la 
deplina expresie ; tocmai acest mod de a crea, condus 
de intenţia de a încorpora utilizînd materia în sens obiec- 
tiv, fizic (în piatră, lemn, sunet, gest etc.) definind arta 
ca produs al lui poiein, explică în fond însuşi temeiul ei. 

Dacă relaţia de temei reală constituie mai curînd la- 
tura întemeiatului sau a modului afirmat, arta se deter- 
mină pe sine prin poiein în aşa fel că ea e în primul rînd 
ceea ce este identic cu temeiul real ca și cu întemeiatul 
său ; conform acestei determinațţii, ambele laturi au unul 
Și acelaşi conţinut : cele două determinaţii de conţinut şi 
legătura lor se află — în artă — în acest temei al ei 
(poiein). Dar, pe această bază, opera în care s-a realizat 
ca reflectare în sine relaţia celor două determinaţii (de 
conținut şi de formă) restabilește în artă identitatea te- 

meiului şi întemeiatului. Relația de temei produsă e din 
acest motiv relaţie completă, care conţine în sine totodată 
şi temeiul formal şi pe cel real, şi mijloceşte determina- 
tiile de conţinut care — înaintea formării lui — erau 
nemijlocite una faţă de cealaltă. Prin poiein arta capătă 
acea determinaţie de conţinut (care e temeiul ei) şi o a 
doua determinaţie afirmată de acesta (care e forma ei). 
Una din aceste determinaţii nu e ea însăși temei, iar 
cea de a doua nu e doar întemeiatul primei ; ci această 
relație e modul nemijlocit de a fi al conţinutului ca re- 
laţie afirmată în forma sa. 

Astfel arta e identică în sine cu modul afirmat ca 
poiein, care o susţine şi în baza căruia temeiul real şi re- 
laţia de temei a formei — în opera întemeiată — sînt 
unul şi acelaşi conţinut întreg. Căci această relație nu 
este numai formală ci şi reală: temeiul formei trece în 
cel real, iar relaţia de temei conţine şi un conţinut par- 
ticular ca temei şi unul ca întemeiat. Astfel „ieşirea lu- 
crului în existenţă“ *) se realizează prin intermediul lui 
poiein. Ea (arta) are o ființă determinată prin poiein ; de- 
terminată pe de o parte în condiţiile ei, pe de alta în 
temeiul ei ; determinată de forma imprimată prin poiein 
conținutului ei. O definiţie coerentă a artei se organi- 
zează, deci, în jurul lui poiein... Principiu avînd o dublă 
relaţie cu prioritatea ** -şi superioritatea **”, particulari- 
zînd creaţia artistică, imanența procesului de creaţie în- 
suşi, relaţia de temei totală ca mijlocire condiţionată, o 
componentă fundamentală a construcţiei operei — cate- 
goria de poiein priveşte structura operei de artă ca o to- 
talitate concretă în care elementele ei unice în corelaţia 


+) Cînd sînt date toate condiţiile unui lucru, acesta intră 
în existenţă“ (Hegel) 

**) Din sec, V î.e.n. pînă în secolul VI e.n. — de-a lungul a 
secole — arta a fost înţeleasă ca o activitate creatoare (tăuri- 
toare). Aceasta a fost prima noţiune a artei. Și abia în jurul 
anului 1750 noţiunea veche ceda locul noţiunii contemporane 
după care arta e făurirea frumosului (Tatarkiewicz) | 

***) totodată precede şi conduce actul creației; din el derivă 
şi de el depinde creația 

Jor (în care această structură se organizează) se profi- 


lează concret mijlocite. | O 

De aci importanța acestui concept, principiul de bază 
al metapoeticii. De aci — în accepţia originară a con- 
ceptului — categoria ei fundamentală. 


Ca un tip de creație avînd, aşadar, trăsături proprii, 
arta se distinge prin poiein deopotrivă de tehne ca şi de 
physis. | 

Dacă a „făuri“, a „crea“ (poiein) e acea mișcare care 
uneşte o esenţă cu o existență, sau — în limbaj aristote- 
lic — o formă de o materie, ceea ce e propriu artei e, în 
primul rînd, existenţa fiinţei celui care o creează; ea e 
acest suflet, această fiinţă care o. creează din materie, 
totodată causa materiale şi causa agente a operei. Spre 
deosebire de tehnică, construcție (tehn6), arta nu e un act 
mecanic ci creator. Aici causa materiale şi causa agente 
acţionează împreună ; în timp ce în tehnică cele două 
cauze sînt separate și separată e opera de cel ce-a fău- 
rit-o. 43 | 

„De aci, pe de o parte, un hotar între artă şi produ- 
sele tehnicii, pe de alta, între artă și natură. O pictură, 
o sculptură sau o ceramică, o placă de email chiar, con- 
cepută ca obiect şi cu toată autonomia unei creaţii plas- 
tice, totuşi, în adîncurile spiritului nostru se acordă cu 
o activitate universală (poiesis), care nu se supune ace- 
loraşi legi de care ascultă natura. A făuri, aci, vrea să 
spună a da naștere, a da ființă, a produce ceea ce ante- 
rior acestui act nu exista. Spre deosebire de lucrurile care 
există prin natură, sau aparțin naturii (cauza lucrurilor 
care există prin ele însele), obiectelor generate de artă le 
precede un principiu creator din afara lor. „O statuie nu 
apare singură din ea însăşi“, 44 Deoarece arta se referă 
„nu la ceea ce există sau apare din necesitate după ceea 


43 Carlo Diano, Linee 
nezia, 1965, p. 78 


44 Aristotel, De partibus animalibus, 640 a 


per una fenomenologia deltarte, Ver 

ce există în natură“ %, principiul obiectului care se creează 
sau activitatea creatoare rezidă în subiectul care creează 
şi nu în obiectul creat. Poiein separă astfel arta ca o mo- 
dalitate distinctă de physis, strîns legată de acel princi- 
piu comun, care e în același timp cauza şi efectul ei, pro- 
cesul creator (poiein) iar produsul poiesis. În acest sens, 
expresia „creaţie poetică“ este, de fapt, tautologică“. 46 Şi 
numai privind natura ca artă, analogia între divinus opus 
mundi şi poeticus opus, între deus opifex şi poeta a dus 
în Renaștere la ideea că Dumnezeu este poetul suprem și 
Jumea este poemul său (Landino)... ăi 

Admiţind că natura este „poetică“ în măsura în care 
își exercită şi exprimă poiein-ul — fie şi în sens figurat — 


poeticul indicînd expresivitatea imaginilor în care se ex- 
primă potein-ul Naturii, în baza acestei analogii, admi- 
tem totodată că „orice artist poate să fie sensibil la a- 


ceste imagini, orice artă poate să le repete în felul ei şi să 
împrumute astfel glasul ei Naturii. Orice artă imită astfel 
Natura.“ 47 ME T a 


3 


Conceptul de mimesis .- Privind problema frontal, între- 

barea e: în ce constă această 
imitație, al cărei concept pare atît de clar, cum spunea 
Maritain, spiritelor care se mişcă printre schemele sim- 
plificatoare ale fanteziei vulgare ? Este imitaţia o copie 
a ceea ce produce natura în formele ei contingente, sau 
copia senzaţiilor produse în noi de această natură ? E o. 
simplă imitație a existenţei naturii — fie şi în accepţia 
ei cea mai largă — sau o proiecţie a naturii umane, a na- 


turii ce-l confirmă pe om (natura umanizată) în care el 


îşi afirmă deci propria sa esenţă umană ? 


45 Idem, Ethica, 1140 a 


46 Aarian Marino, Dicţionar de, idei literare, I, București, 


1973, p. 453 ii tera a nile Via ca 
47 Mikel Dufrenne, Poeticul, Bucureşti, 1973, p. 245—246 

Problema se pune aci deopotrivă privind arta ca act 
şi ca rezultat al actului creator ce-i stă la bază. 

Privind acest act, care explică procesul funciar al 
creaţiei ca produs al unor relații specifice între om şi na- 
tură, ce-și află o expresie obiectivă în artă, arta apare 
ca o imitatie a naturii, poiein fiind un analog al lui phy- 
sis. Desigur, „nu prin aceea că reproduce artificial obiecte 
naturale, ci în primul rînd prin aceea că zămislește obiecte 
care au consistenţa, rigoarea și strălucirea imaginilor prin 
care Natura se revelează, şi mai ales prin aceea că a- 
ceste obiecte exprimă o lume, o Natură naturată, care 
este chip al Naturii naturante. Orice artă este expresivă 
asemeni Naturii.“ 48 

Acesta e, de altfel, sensul originar al conceptului de 
mimesis la greci. Nu facem în cele ce urmează decît — în 
baza unei analize de fond — să demonstrăm această idee, 
trăgînd toate consecințele ei. 

Deşi, cum s-a remarcat, expresia nu e prea fericită, 
sau n-a avut un destin fericit (dată fiind reacția antimi- 
mesică în epoca noastră), mimesis însemna inițial mult 
mai mult decît o simplă imitație în accepţia unei reducții 
semantice, care — prin intermediul echivalentului său la- 
tin imitatio — îi oferă în limbile europene moderne un 
sens restrictiv. 

A vedea însă în mimesis o redare mecanică, o simplă 
copie a naturii, în interpretarea curentă a conceptului, în- 
seamnă nu numai o reducţie logică din cele mai regreta- 
bile, dar şi o denaturare esenţială a acestuia. Studiul con- 
ceptului de mimesis la greci — în baza unor cercetări ri- 
guroase — impune concluzia că „semnificaţia lui mimesis 
chiar de loc nu se acoperă cu termenul nostru de imita- 
ție ; „imitație“ acoperă numai un mic segment din cîmpul 
semantic al lui mimesis, Semnificația lui mimesis era pen- 
tru greci cu totul alta decît pentru noi.“ 9 În lucrarea 


48 Ibidem, p. 246 


49 Göran Sorbon, Mimesis and Art Studies i igi 
i ; ies in the Origin 
and Early Developement of an Aesthetic Vocabulary (Mimesis 


și arta, Studii asupra originii si Sass să p 
s ? a b . 
rului estetic), Upsala, 19667 4 i g dezvoltării timpurii a vocabula 

Mimesis în antichitate, bazată pe studiul frecvenței cu- 
vintelor din grupul mimeisthai în textele clasice din se- 
colul V, dinainte de Platon şi Xenofon, Hermann Koller 
arată că nu e posibil să privim substantivul mimematha 
în sensul de copie, sau verbul 7mimeisthai în sensul de a 
copia. Folosite mai ales cu referire la muzică şi dans 
ele nu însemnau la început imitație în sensul comun 
(Nachahmung) ci reprezentare (Darstellung) şi expresie 
(Ausdruck). Numai ulterior aceste cuvinte aparţinînd 
grupului mimeisthai au început să semnifice „imitație“ în 
sensul comun de „copii“, un sens mult mai restrîns și 
mai şters decit sensul lor inițial“. 50 

Analiza contextelor în care apar în secolul V cuvin- 
tele aparținătoare grupului mimeisthai duce la relevarea 
a trei nuanţe semantice diferite : 

1) directă reprezentare de aspecte sau de acţiuni şi/sau 
manifestări ale animalelor sau omului prin limbaj, cîn- 
tec şi/sau dans (sensul dramatic sau protodramatic) la 
Aristotel (Poetica, 1447 b. 10) etc. 

2) „imitaţia“ acţiunilor sau persoanelor de către cineva 
in sens general, fără o mimare actuală; sensul etic 
(Theognis). 

3) „replicația“ sau reproducerea în imagine sau efigie 
a persoanei sau lucrului în forma materială = mimema 
(Eschil etc.). 

Dacă — etimologic — mimesis comportă şi sensul de 
imitație, strîns „legat de imagine (mimema) la Eschil, Eu- 
ripide, Platon etc. şi mimesis exprimă aci acţiunea de a 
imita, imitaţia în textele antice — avînd deopotrivă sensul 
de reprezentare, imagine, portret — acţiunea de a repro- 
duce, de a imita (a figura) trebuie privită aci în accepţia 
ei filosofică, restabilind sensul originar al conceptului în 
arsenalul gîndirii greceşti. 

Mimesis la greci are un sens precizat de gîndirea lor 
filosofică însăşi. Astfel, mimesis la Platon apare însoţit 
de trei sinonime : a) homoiosis (asemănare, imagine) asi- 


50 Hermann Koller, Die Mimesis in der Antike, Nachahmung, 
Darstellung, Ausdruck, Bern, 1954, p. 11 

milarea lucrurilor empirice cu ideea care constituie tipul 
universal ;. b) methezis (participare), raportul în care lu- 
cerurile multiple şi schimbătoare poartă (extrag) elemen- 
tul real al naturii lor din c) prezența (parousia) ideilor în 
ele, paraplexia (imagine, asemănare)... Această participare 
implică, cel puţin într-o anumită măsură, o imanenţă a 
ideilor în lucruri, contradictorie faţă de necesara lor 
transcendenţă. Raportul dintre idee și lucrurile sensibile, 
în gîndirea lui Platon, implică ideea mimezei, adică a unei 
imitații a esenţelor exemplare (Republica, 40% d) sau a 
unor fiinte asemănătoare, a imaginii lor (Phaedon, 100 b- 
19), depășirea universalităţii riguroase a unului şi a fiin- 
tei (Parmenide, Sofistul), concreta aplicaţiune a raportu- 
lui unu-multiplu la realitatea: sensibilă (Phileb, 25 b), a- 
tribuirea unei realităţi materiei, introducerea: cauzei efi- 
„ciente, a 'unei acţiuni poetice care plăsmuieşte: materia 
după idee. Astfel, nu numai pictura „imită“ obiectele, ci 
„esenţa lucrurilor e imitată de nume. (Cratylus, .423-9), 
realitatea de spirit, eternitatea de timp (Timaeus, 38 b): 
“muzicienii imită armonii divine; omul bun imită virtutea ; 
legislatorul înţelept imită Formele -Binelui în construirea 
statului său. mia 

„*Mimesis avea astfel în toate nuanțele semnificației sale 
„accepţii multiple, depăşind sensul: unei. simple” imitații. 
Teoria platonică a ideilor avea în vedere nu asemănarea, 
imitaţia unor:lucruri reale sau de același grad şi nici re- 
laţia unui lucru mai puțin ‘real cu un lucru mai real, ci 
„relaţia - dintre: aparenţă şi "realitatea -care ea, aparența, 
pare a-fi. În concepţia lui Platon; pe diferitele trepte (sau 
grade) ale realităţii, fiecare treaptă „inferioară“ imită 
pe cea superioară sau anterioară ei. Astfel aci patul per- 
ceptibil este o „copie“, tocmai fiindcă el nu -e un pat în 
genere, ci ceea ce putem numi pat; fiindcă noi cădem în 
;peroarea“. de a.gîndi că ideea. (idealul) sau noţiunea de 
„pat a fost încorporată în el, cînd de fapt nua fost.“ 5! . 


p EGR epig esis 


„91 R. G, Collingwood, Es j i | x 
diana, 1964 p. 187 8Woo i ssays in the PiMlnsophy MA, | m 


a 

Dacă Platon nu neagă, ci califică funcția mimetică a 
artei în sens negativ (privind arta ca imitație a lumii de- 
venirii şi deci imitație a imitaţiei lumii fiinţei, a existen- 
ței reale, a ideilor) — şi în concepţia sa (Cratylus, 432 b) 
imitaţiile sînt departe de reproducerea integrală A obice 
telor a căror imagini sînt, iar (în Republica), arta imită 
fără a avea conștiință de ceea ce imită — sensul activității 
mimetice a omului e aci contestat nu atît prin prisma 
mimezei însăşi, cît din perspectiva idealistă a sistemu- 
lui. Dacă, în acelaşi timp, Platon admite în Timaeus (unde 
oferă expunerea cea mai completă a mimezei) că demiur. 
gul (meşteşugarul divin) lucrează după un model exte- 
rior lui, sîntem cu el, în tot cazul foarte departe. de o 
reproducere pâsivă á 'părticularităţilor sensibile ale natu- 
rii, observă diverși comentatori. Arta hu „imită, așadar, 
tale quale ; nu redă ci produce într-un sens precizat de 
însuși Platon (Cratylus, 432 b)... o c4? $ eini mei = 
„De la condamnarea oricărei arte: „reprezentative“ 


(Republica, X) prin ideea că lucrurile particulare sînt în- ` 
tr-un sens anumit „originale“ —- căci originalele făcuta de' 


meșteșugarul divin nu sînt ideile, ci obiectele nzturale ale 
lumii sensibile (Sofistul, 265 c-d) — în ciuda ir.consecven= 
telor sale, Platon ajunge la apologia ei. Unii exozeţi nu 
ezită a privi: astfel 'operele de artă ca „reprezentări ale 
ideilor platonice“! sau ale: unor „tipuri ideale“ - în baza 
textelor lui Platon însuşi. ` pi ta it algi 

- Teoreticienii clasici ai imitaţiei n-au conside: at, oricum, 


decalcomania ca: artă. Ei vor ca arta să exprime natura 


Și să rivalizeze cu ea. 5 Arta imită un prototip, un ideal, 
fie şi inexistent. Şi dacă la Platon acest ideal este rea] 


in lumea ideilor, în perioada clasică iniţială idealul e 


— într-un fel — identic cu materialul. Oricît de varia- 
bilă ar fi relaţia dintre. mimesis şi prototip, nici numerele 
lui Pitagora, nici nous'al:;lui Anaxagora, nici logos-ul lui: 
Heraclit,. nici „gîndirea“ -lui Diogene nu sînt izolate de 
curgerea materială a lucrurilor ci mai curînd reprezintă 
propria lor.,ordine.şi legătură. Arta are astfel un proto- 


t esir 


52 M. Nédoncelle, Introductiâh-ă: esthétique, Päris, 1956, p. 10 

tip natural care nu esie însă natura comună. „Mimesis 
din epoca clasică nu avea nici o legătură cu imitaţia na- 
turii“ (Ed. Müller). Despre această natură auzim întiia 
oară la Eupompus. Noţiunea de natură ca forţă creatoare 
lipseşte în perioada clasică. Numeroase texte atestă că 
„natura nu e altceva decit totalitatea criteriilor exterioare 
sau interioare ale lucrurilor, esenţa sau principiul lucru- 
rilor, substanţa, proveniența lor. În elenism apare o no- 
țiune absolută străină clasicismului, noţiunea de na- 
tură“... 53 O tradiţie eronată vrea ca Aristotel să fi privit 
arta ca imitație a nizturii. E cu totul inexact! El vede în 
artă ceva incomparabil mai mult decît o simplă imitație 
a naturii : Imitaţia nu e o copie ci o reprezentare, şi nu 
atît a naturii exterioare cît a spiritualului, a psihicului. Atit 
Platon cît şi Aristotel consideră că adevăratul conţinut al 
artei nu-l constituie cîtuşi de puţin natura ci viaţa omu- 
lui. Lui Platon şi Aristotel le revine cinstea de a fi con- 
siderat „principalul conţinut al artei ceea ce după ei n-a 
mai exprimat decit Lessing şi ceea ce n-au putut înţelege 
nici unul din urmaşii lor“ (Cernişevski). 

E greşit, aşadar, să se creadă că Aristotel punea la 
baza artei principiul unei imitaţiuni a naturii în sensul 
strict al cuvîntului. 5 Arta imită natura în sensul că ela- 
borează, plecînd de la ea, cauza sa exemplară. Artistul 
extrage din lucrurile naturii pe care încearcă a o cu- 
noaşte şi imita — ideea pe care tinde a o manifesta în 
materie şi pe care el o elaborează plecînd de la ceea ce-i 
oferă natura. Încă în Fizica sa, Aristotel face un pas im- 
portant în această direcţie. A spune că arta imită natura 
însemna aci că arta emulează natura: nu numai că o 
portretizează (194 a). În De mundo se arată, la fel, că arta 
emulează natura, folosindu-se de echilibrul şi opoziţia for- 
telor (396 b). Nu e vorba aci, deci, de o simplă redare a 
unui dat obiectiv, ci — în primul rînd — de capacitatea 
artei de a crea conform legii verosimilităţii şi necesităţii. 


53 A. Losev, Istorija antičnoi estetiki (Istoria esteticii antice), 
Moskva, 1963, p. 314—315 
54 M. Ralea, op. cit., p. 121—122 

Ceea ce e propriu-zis „imitat“ e procedeul sau modul de 
a crea al naturii, care — pe cît ne putem noi omeneşte 
da seama — lucrează după această lege. 

Se clarifică astfel ceea ce s-a numit „foarte confuza 
imitație“ (Lalo) sau „greoaia noțiune a imitaţiei naturii“ 
(Wölfflin)... 

Admiţind chiar că ceea ce există pentru artist nu e 
realitatea lumii exterioare (care ar fi „doar o construcție 
a spiritului său“) ci doar sufletul său, pe care nu-l poate 
imita nici respinge, însă „trebuie să-l transfigureze în vi- 
ziune artistică“ (Croce) — tocmai această transfigurare 
e mimeza în esenţa ei. Indiferent de ceea ce transfigurează 
artistul (natura sau spiritul său), el trebuie să-l transfere, 
în artă, în opera sa. Acest transfer îl numim imitație... 

Dacă la baza ei, teoria imitaţiei se anulează numai 
acolo unde conţinutul artei e astfel încît nu se mai re- 
găseşte niciodată, nici în natură, nici în idee, nici în e- 
senţa umană (spirit) — şi un atare conţinut poate deveni 
obiectiv numai atunci cînd totodată el însuşi este acela 
care efectuează această obiectivare — cît timp arta apar- 
tine conţinutului, pe care ea îl pune în operă, ea trebuie 
în aparenţa sa totodată să-l reprezinte. Nu e vorba aci de 
un determinism ad-hoc şi ad-rem, deci. Nu obiectul „imi- 
tat“ constituie factorul predominant al operei ci imitaţia 
în sine ca principiu, obiectul putind fi invenţie pură, fără 
un suport în planul realului. Dar, că datele realului tre- 
buie (sau pot) să servească drept elemente de conţinut în 
artă, aceasta a arătat-o opera de artă de oricînd şi de 
oriunde. Arta nu este ceea ce este în funcţie de un real 
pe care-l transpune, altfel spus, organizarea formală ce 
ştim s-o extragem din realitatea pe care o experimentăm 
zi de zi. După cum nu e un mulaj mort, un raport 
servi] de egalitate între forma artistică şi forma natu- 
rală, sau nimic altceva decît simpla copie a unui fenomen 
al realităţii. Determinările reflectării artistice apar aci „în 
forma lor cea mai generală şi cea mai pură“, cum scria 


Lukács. Consideraţiile sale asupra mimesis-ului (inclusiv - 


în muzică şi literatură) arătau cum caracterul acestuia, 
ca reflectare a realităţii, nu, este suspendat: prin faptul 

că nu se poate indica în principiu un obiect determinat, 
în lumea fiinţind-în-sine care să fi fost „imitat“ printr-un 
obiect determinat, într-o operă de artă determinată. A- 
ceasta fireşte nu exclude faptul că procesul de creaţie în 
foarte multe cazuri este îndreptat cu pasiune spre scopul 
de a reproduce obiecte determinate ale realităţii, în felul 
lor exact de a fi; cu deosebire istoria artelor plastice ne 
oferă o mulţime de exemple pentru aceasta. % 


În ideea unei naturi creatoare, vii”) — însă — „acel 


principiu“ (al imitaţiei naturii) implică aci spiritul crea- 
tor. Prin acest „spirit creator“ opera de artă va apare ca 
excelentă în măsura în care ea ne arată această. forţă 
nefalsificată a creaţiei şi această putere a naturii ca în- 
tr-un rezumat, Artistul — „el insusi — jr pnie deci să; se 


ceasia, în Sire în orice caz. artistul trebuie să urmă- 
rească acel spirit al naturii, activ în interiorul . lucruri- 
lor (...). și numai în măsura în care, imitindu- LA prinde 
viu, el a creat ceva adevărat“ (Schelling). 


Analiză conceptului de mimesis- şi: a întregii rabies 


matici privind funcția acestei categorii în.contextul orga- 
nic al operei, nu poate fi ruptă. de: sensul ei, de ceea 'ce: 


arta . oferă . în esenţă ca o creaţie a omului exprimînd un: 


ce spiritual în elementul ei exterior, corporal, fizic... Arta: 
imită un aspect: oarecare al riaturii — în sensul cel mai 


larg al cuvîntului — dar „în așa fel încît semnificaţiile ei 
ascunse apar într-un chip mai lămurit decît îi era dat 
naturii s-o facă vreodată! 5 Cum! însăşi tendinţa legi- 
timă a artei spre universalitate a determinat nevoia ca a- 
ceasta să- şi exprime cîmpul de , explorate atît în planul 


, 55, Georg, Lukàcs,, Specificul, artei + şi. A literaturii, Bucureşti, 
1969, p. 401 
i sy dacă pentru' "icereetătorul: iuininăt; oun "spunea, Schâniag, 
PE A î. pae sfintă ' şi iveşhic: cireatoâre! a Dimii, 
ate, lucrurile, din ea nfnsăsi și-e ucrare 
ei, Je, aduce lą lumină“ d are, prin lucrarea 


'56-'Tudor. 'Viânu, Postime, "Bucureşti, 1966, p. tags“ Y aija 

„realităţii cît şi al psihicului uman,. incontestabil arta’ este 
— în principiu = 0 „imitație“, a naturii (fizice sau u- 
mane) în măsura în care esenţa ei perceptibilă: comu- 
nică un sens, o semnificaţie si substanţializează, deci, la 
nivelul reprezentării sensibile această semnificaţie... Ast- 
fel, cea mai veridică plăsmuire a omului, deoarece nu- 
mai într-însa spiritualul își poate avea corporeitatea sa 
şi poate dobîndi prin urmare expresie intuitivă, arta de- 
vine un transfer ontologic al. intelipibilului în sensibil, al 
“spiritualului în natural. În felul acesta îşi găsește soluţia 
principiul imitaţiei naturii. în artă, „imitație“ asupra. că- 
„reia nu este posibil să se ajungă. la acord cu poziţia :con- 
trară, atîta vreme cît. naturalul, este luat numai. în exte- 
rioritatea lui şi nu ca formă a naturii sempificind, spiri- 
tul, ca formă caracteristică plină, des sens.“ 57. 


A j a ! i dată j Ti i srr 
Conceptul. (categoria): n m Dacă în inaităţia artistică, ceea 


-de'simböl. seară de: e` îmitat,: modelat, format, 


Tia n oreat dè” poet, veprezentat de 


artist si tecuniosetit! că atare ‘seste aşa. de: mult 'sernnifi- 
catia“ in care stă 'semriul: reprezentării: încât, forma’ sau 
structura: 'poeţică la: reprezentării nu pate fi pusă”în re- 
lief decât: ‘prin această semnificăţiek 58 7 fără îndoială — 
“formele şi faptele artistice “(aşa “cum sînt ele gîndite de 
artist) devin ` purtătoarele. unor. ‘semnificații, a 'ce&a „ce 
"realizează în fond drta; = + ' 

Artà în' genere își realizează astfel posibilităţile sale 
numai atunci” cînd - forma, structura” artistică acordă re- 
“prezentării un: sens: (conţinut) și. în' opera de artă artistul 
contribuie la un: proces: de integrare si Semnificare acce- 
sïbil intelectului nostru. > i! 

Admiţind că ceea ce s-a numit p generală a in- 
„tenţionalității- dominante şi a Subordonării” „intenţionale“ 


"i 
i Și sish POI O Oas Ah 


57 G, W, F, “Hegel, ‘Filozofia. Sp i ritului, “Bucureşti, “1986, p. "380 
'58 “Hans: Georg.) Gadamer, . Wal rheit.. „und Methode, „(Adevăr 
și metodă], Tübingen, 1965, P. ql N i je dii 


we 

se bazează pe recunoaşterea funcționalității semnificative 
a artei, arta e totdeauna și în mod inevitabil „direcție in- 
tențională, intenționalizare materială a ceva într-o sem- 
nificație“, şi. o atare funcționalitate e deja conținută în 
ideea de artisticitate ca o „lege constitutivă a regiunii ar- 
tei“ 59 — în opera de artă e direct implicată categoria de 
simbol. 

Avînd — în accepţia largă a conceptului — tocmai a- 
cest sens generic de semnificaţie, categoria de simbol pri- 
veşte, deci, arta ca fapt semiologic. Studiul obiectiv al fe- 
nomenului artei priveşte astfel opera — din acest punct 
de vedere — ca un semn compus pentru un simbol sen- 
sibil, mai exact un sistem de semne creat de artist pentru 
o semnificaţie. 

De la primitivul mişcat de plăcerea de a reproduce un 
obiect sau de dorinţa de a designa un obiect cu ajutorul 
unei ideograme, de la pictografie (unde fiecare desen în- 
semnează ceea ce reprezintă) la ideografia care extinde 
mult posibilităţile. pictografiei, iar desenele reprezintă nu 
numai obiectul indicat ci şi anumite idei asociate obiec- 
„tului * — omul parcurge o lentă evoluţie în utilizarea 
simbolului pentru a înregistra sau transmite informaţia. 
În această evoluţie, arta a fost şi a rămas „forma semni- 
ficantă“ pînă la un punct ideală. Acest principiu al crea- 
tiei a animat arta greacă, chineză, etruscă, veche mexi- 
cană, mesopotamiană, prin secole,: pe cea egipteană, ro- 
mană, gotică, ca şi arta triburilor primitive ale Africii şi 
Polineziei. % Acest principiu animă, în fond, arta modernă 
şi arta epocii noastre, deplin conştientă de acest fapt. 
~ Am dat analiza relaţiei dintre artă şi simbol, urmărind 
istoric problematica ei.6! Nu ne rămîne aci decît — în 
baza unor consideraţii finale — să privim, deci, simbolul 
artistic în sine, în optica metapoeticii. Înţelegînd prin sim- 


„39 Dino Formaggio, L'idea di artisticită, Milano, 1962, p. 317 
„___%) spre exemplu, un desen al soarelui poate însemna simplu 
soare, sau alteori poate însemna zi, lumină, căldură etc. f 

„60 H. Read, A' Concise History of Modern Sculpture (O is- 
torie concisă a: sculpturii moderne), Londra, 1967, p. 181 

61 Arş longa, București, 1980; p. 15—75 

bol un sistem semantic determinat (sau un grup de sis- 
teme înrudite), ce reprezintă categoria de simbol artistic 
privit ca sistem ? Cum distingem, pe acest plan, simbolul 
artistic de simbol în genere ? 

Admiţînd că toate „formele simbolice acţionează după 
un principiu formativ, fiecare avind o „formare simbolică“ 
proprie (limba, ştiinţa, mitul, arta, religia) — în acest con- 
text — arta, simbolul artistic e un simbol sui-generis. În 
primul rînd pentru faptul că — spre deosebire de ştiinţă 
sau filosofie (care utilizează simboluri conceptuale) — arta 
foloseşte simboluri sensibile. Simbolul artistic este un 
semn perceptibil, o configuraţie de linii, culori, volume, 
cuvinte, sunete etc., cărora le atribuim o semnificaţie. 

Arătînd felul cum această semnificaţie poate fi creată 
odată cu semnul, dar ca realizare a unei potenţe existente 
în realul căruia semnul i se substituie, Tudor Vianu ob- 
serva că „pe cînd schema este un mod de sensibilizare 
directă, simbolul este un mod indirect, şi anume o ana- 
logie“ 62. Această observaţie conţine elementele dezvoltării 
ideii că — în artă — forma, sistemul de semne nu e neu- 
tru faţă de sensul inclus. „Cînd e vorba de artă nu este 
voie să atribuim simbolului înţelesul că ar indica o astfel 
de indiferenţă faţă de semnul său, întrucît arta constă 
tocmai în raportarea, înrudirea şi întrepătrunderea con- 
cretă a semnificației şi formei“. 63 Simbolul e un semnifi- 
cant material, relevînd o asemănare cu semnificatul la 
care se referă. Aici semnificatul se regăseşte în ipostaze 
simbolice relativ izomorfe. Şi — deşi nu există un acord 
dacă simbolul artistic este un simbol natural sau conven- 
tional, — există un acord asupra faptului că baza sa o 
constituie o analogie între cele două reprezentări. Nu se 
poate nega că există simboluri care nu se produc întot- 
deauna prin analogie. Sint simboluri curente şi de un 
uz quasi-universal care se bazează pe o relaţie de asemă- 
nare şi care, la origine, nu se aseamănă. Dar, raţiunea 


62 Tudor Vianu, op. cit., p. 161 
63 G, W. F. Hegel, Prelegeri de estetică, vol. II,. Bucureşti, 
1966, p. 312—313 

(relăţiă) care fixează simbolul, i z asigură ‘permanenta în. 
artă, este o relaţie de asemănare reală ori presupusă. Fie. 


şi convenţional — acest simbol implică o atare. relaţie. A- 
semănarea, fără îndoială, nu vrea să spună asemănare vi- 


zuală, pentru că — spre a reprezenta idei abstracte — sim- 


bolul imită (în sensul. în care orice artă e mimetică) ceva 
ce este (sau poate fi) invizibil. Cum ar spune Platon, nu 
e vorba de o simplă asemănare ( homoiotes) ci de o adec- 
vare (auto to ison) care aminteşte efectiv referentul (Fe-. 


dru, 74 a). 
Simbolul artistic posedă acest grad înalt de insertie a 


sa, ca prezență sensibilă, încît solidaritatea semnului cu. 


semnificatia lui face din simbolul artistic un simbol na- 
tural... 


Tocmai fiindcă simbolul artistic presupune între el şi 
lucrul simbolizat „o legătură interioară de analogie (pe 
cînd semnul şi lucrul semnificat sînt două lucruri arbi- 
trare, convenţionale, fără legătură între ele) 6, simbolu-- 
rile lingvistice sînt adeseori arbitrare ; simbolurile artis- 


tice niciodată“ (T. Vianu). Gîndirea simbolică este în ge- 


nere gîndirea prin imagini — în artă. Nu efectul unor: 


relaţii logice sau ştiinţifice, formalizabile în scheme sau: 
semne convenţionale. | 

Fără a intra aci în detalii care ţin de resortul semio-— 
ticii, privind arta în optica metapoeticii, avem în vedere: 
deci arta ca simbol, ca formă simbolică determinată. 

Formele simbolice, în genere, reprezintă căi pe care- 
spiritul omenesc se exprimă paralel, în măsura în care îşi 
apropie pas de pas fenomenele perceptibile. Aceste căi 
sint marcate prin fixarea de semne, simboluri de care: 
conştiinţa se serveşte pentru exprimarea ei proprie, şi 
care reprezintă, pe de altă parte „puncte de organizare şi 
puncte de sprijin pentru ordonarea perceptibilă a haosu-- 
lui impresiilor senzoriale, % Fără îndoială, nu toate for-- 


6+ M, Ralea, op. cit., 328 
65 Ernst Cassirer, blilosophy der si ymbolischen: Formen (Fi- 


losofia formelor simbolice), I 
1923, p.9 


? 


Die Sprache (Limba) Berlin. 

mele simbolice pot fi raportate, în același fel, lumii pasive 
a simplelor impresii, căreia spiritul tinde a-i da formă, 
expresie pură. În artă apar forme organizate, astfel struc- 
turate încît răsare o lume mai bogată, o lume a posibili- 
tăţilor infinite, irealizabile în lumea experienţei sensibile. 
Opera de artă este direct realizarea intuitivă a acestor po- 
sibilităţi. În multitudinea aspectelor artistice sub care am 
putea să vedem un lucru, se află „semnul distinctiv al 
unei opere de artă în raport cu celelalte forme simbolice 
și totodată puterea ei de fascinaţie“ (Cassirer). 

De aci perspectiva înţelegerii artei în optica acestei 
categorii, privind simbolul ca forma inteligibilă care ex- 
plică ratio faciendi a artei, însăşi raţiunea ei de a fi. 

De la primele sale începuturi, care se pierd în negura 
preistoriei, ivindu-se ca o prezenţă simbolică, arta apare 
ca o structură de semne cu o semnificaţie, avînd valoare 
de simbol. A înţelege acest simbol e a înţelege în fond 
aria, finalitatea ei, dreptul ei la viaţă. Sensul intim al 
operei (ce rezidă în relaţia dintre semnificantul comuni- 
cabil şi semnificatul corespunzător) face din artă o „formă 
semnificantă“, cu o formulă aplicată artelor vizuale (Clive 
Bell) — azi — tuturor artelor. Simbolizarea, deci — co- 
municarea sau producerea unei referinţe similare noi (în 
spectator, auditor etc.) variază de la o artă la alta. Ceea 
ce dă însă artei forţa, vigoarea, adîncimea şi înălţimea ei 
spirituală — pînă la elevaţie — e acest nex simbolic, care 
face din ea un „cifru al transcendenţeit... Ceea ce n-ar 
insemna decît că în artă transpare gîndirea vie a omu- 
lui ; arta se defineşte prin armonia dintre formă şi sens. 
Inteligibilitatea care vehiculează aci forma e condusă de 
o gîndire pentru care opera e un intermediar. Și dacă nu- 
mim simbol „transformarea senzorială a ceva spiritual“ 
(Worringer), funcţia sa este una de reprezentare. El vine 
în fața simţurilor pentru a mijloci o intenţionalitate spi- 
rituală, Realizarea artistică rezultă, în primul rînd, din 
interrelaţiile de natură semantică a elementelor materiale 
(culori, linii, sunete etc.) prin intermediul distribuţiei şi 
frecvenţei cărora forma finală și sensul ei coincid. Corpul 
material, organic al artei este astfel sudat cu sensul ei. 

În unitatea de ansamblu a operei, materia şi sensul ei 
sînt interferente, se întrepătrund. Semnificaţia, luînd aci 
forma unui obiect sensibil, simbolul artistic presupune în 
chip obligatoriu o asemenea reprezentare, a cărei semni- 
ficatie n-o căutăm, de altfel, dincolo de el, ci în el şi prin 
el 65, fiindcă aceasta se dizolvă în sistemul de semne al 
simbolului. Ceea ce ne autorizează, s-a spus, să numim 
opera de artă un simbol artistic, chiar dacă „noţiunea 
comună de imagine, ca replică la o impresie sensibilă, a 
indus în genere (pe epistemologi) să piardă din vedere ca- 
racterul principal al imaginii, acela de a fi simbolică“. 67 

Dar, în acelaşi timp, tocmai fiindcă „funcţionarea, la 
modul normal a simbolurilor, semnifică ceva dincolo de 
ceea ce prezintă“, arta nu e atît o reflectare directă a lu- 
mii simbolizate, cît acest simbol însuși. Între simbol şi 
lucrul simbolizat arta stabilind o relaţie reală, prin trans- 
parenţa ei, realitatea fizică a operei „devine“ o realitate 
simbolică (o coloană a infinitului, nu un drug metalic, 
cum ar fi fără această realitate)... 

Aici intervine un fapt decisiv în receptarea simbolu- 
lui, privind însăşi semnificaţia artei. 

Dacă simbolul vid nu spune nimic, „o înţelegere pur 
senzorială a artei este, fără îndoială, inferioară adevă- 
ratului ei concept“ 68, După cum nu e vorba de a privi aci 
senzațiile, pe care ni le oferă arta ca „simboluri“ ale fe- 
nomenelor exterioare, contestînd orice analogie a lor cu 
lucrurile reprezentate de ele *, tocmai fiindcă aceste sen- 
Zaţii (pe care ni le oferă arta) sînt posibile numai pentru 
ceea ce arta oferă ca realitate, propria ei realitate. Desi- 
gur, această realitate este imanentă operei; ea rezidă în 
obiect, în sensul că simbolul „Participă întotdeauna la rea- 


66 Tudor Vianu, op. cit., p, 151 
67 S. K. Langer, Problemi dell’arte, Milano, 1962, p. 128—132 

68 Tudor Vianu, op, cit., p. 160 
_%) în sensul în care Helmholtz vedea în senzaţii simple 
„Simboluri“, adică semne convenționale, care trebuie să se con- 


firme practic, subliniind totodată ogeni ă 
uE S ată eterogenitatea totală repre- 
zentării şi reprezentatului. | i i 55% 

litatea pe care o face sensibilă“ (Coleridge). Astfel, su- 
biectul n-ar reacționa, independent de voinţa lui, la pre- 
zenta ei. Dar această realitate imanentă a obiectului se 
iveşte numai odată cu omul care o contemplă şi care o 
proiectează în conştiinţa sa. 

La acest nivel are loc reconstrucţia simbolului, care e 
propriu-zis receptarea lui. 

Astfel, problema receptării simbolului angajind opera 
în totalitatea ei, priveşte nu atît „suprafaţa“ acesteia, cît 
semnificaţia ei interioară, pe care ne-o oferă — în acest 
context unic — constituienţii ei. Ţinînd seamă de una din 
condiţiile operei de artă, gradul ei de conexitate internă 
şi interdependenţa elementelor ei care se integrează în 
acest tot organic, ceea ce este esenţial în opera de artă 
este funcţia de centrare a mesajului. Receptarea ei nu 
priveşte în esenţă decit identificarea acestui mesaj, mai 
exact, depistarea acestui nex simbolic din care emană 
— ca dintr-un focar — toate razele ei. 


5 


Cheia artei de totdeauna Sîntem astfel, în fond, în inima 

artei, şi întregul sistem al cate- 
goriilor metapoeticii se organizează în jurul ei. Tot ceea 
ce priveşte arta ca obiect al investigaţiei se finalizează 
în acest punct cardinal al înţelegerii operei, se îndreaptă 
spre el. Ca şi un text, un tablou, o statuie ete., trebuie 
să fie citit, descifrat, privit aşadar în sudura organică 
a elementelor sale, care — pe dimensiunea lăuntrică a o- 
perei — definesc sensul ei. 

Simbolul nu e, în această accepţie, decît semnificaţia 
spirituală *), care definind sensul intim al operei, este 
mai importantă decît constituienţii ei, care-i definesc as- 
pectul extern ; dar experienţa artistică nu depinde, aci, 


* dhvani, în gingireg lui Abhinavagupta, adică starea men- 
tală de bază 


i N ii 

mai puţin de realitatea celor dintii decît de percepţia ce- 
lei din urmă, care e reversul ei... 

Reflectind omul şi destinele sale şi asigurînd acestei 
reflectări durata unor simboluri, arta nu rămîne totuşi an- 
corată în kic et hunc-ul genezei operei de artă şi se ca- 
nalizează fără excepţie în hic et hunc-ul prezentului pen- 
tru fiecare receptiv în parte (G. Lukács). Ceea ce înseamnă 
că — mergînd totdeauna de la uman la uman — arta nu 
dă loc unei universalităţi propriu-zise, care ar depăși li- 
mitele ei în procesul său de devenire figurală. Cu alte 
cuvinte, arta nu poate fi decit ceea ce artistul înglobează 
în ea. Dar aci intră în joc valenţele intime ale operei 
de artă, care — privită în esenţa ei — este în fond mult 
mai mult decît opera în sine. Aceasta e „starea mentală 
de bază“ din care opera de artă emană şi pe care o con- 
ține sau implică în ea. 

Aceasta e în fond miracolul artei, în care rezidă, în- 
tr-un sens, forţa ei şi care o situează — ca revers al 
realului — şi o integrează în hic et hunc-ul prezentului 
cu fiecare receptare a ei, universalizind-o. Aceasta, fiindcă 
— spre deosebire de limbaj — arta semnifică, în sensul 
unei construcţii organice, o realitate constituită din însăşi 
opera, ca simbol al ei. | t s! 

Dar ceea ce situează arta în conștiința colectivă şi o 


face să funcționeze ca „semnificație“ este tocmai raportul. 


său cu obiectul semnificat, esenţa specifică a acestei re- 
laţii prin care opera-lucru aparţine în fond artei. Aici 
se clarifică în esenţa sa intimă simbolul artistic. şi — prin 
intermediul său — opera în fond. Mesajul semantic, sen- 
sul operei stă într-un raport determinat de structura ei. 
Şi invers, structura acesteia este, la rîndul ei, determi- 
nată de esenţa operei care se identifică cu structura aces- 
teia, exprimînd sensul ei, E? 

„Desigur, e impropriu să numim simbol în artă simplul 
semn sensibi] în funcţie indicativă, Arta înscrie, introduce 
simbolul în coordonate spaţio-temporale, îi oferă un su- 
port ontic prin care — efectiv — trăiește ca artă. Crea- 
ție de forme simbolice, arta implică un transfer conver- 

tind sensul ei în simbol concret ; presupune o substanţia- 
lizare a materiei care-l simbolizează. 

Aceasta defineşte — tocmai — natura simbolului ar- 
tistic în raport cu felul particular al oricăruia dintre ce- 
lelalte simboluri ale culturii. Simbolul lingvistic, mate- 
matic etc. n-au semnificaţie substanţială ci funcţională. 
În artă devin substanţiale, sensul lor se determină în spi- 
rit formativ, se dă la iveală prin poiein. Avînd la bază 
acest principiu fundamental distinct, în noul element în 
care se mişcă acum sensul ei, în ceea ce am numi mediul 
fizic al operei, în constelații sau structuri proprii artei 
— simbolul artistic se organizează printr-un act de crea- 
ţie, se realizează în opera-lucru, care devine astfel obiect 


artistic. Apariţia sa — privind, deci, geneza, producerea. 


operei, procesul constitutiv al formării ei, ceea ce face 
_ posibilă opera în sine — leagă nemijlocit, deci, simbolul 
artistic de ideea artei ca produs al lui poiein. Anume, 
poiein prin aspectul fenomenal al actului creator şi pro- 
dusului său, act creator aci totdeauna prezent şi nemijlocit 
activ, ca savoir faire ca perfecţiune, compoziţie, ca „rea- 
lizare a unei aparenţe, punerea în scenă a unei fiinţe, con- 
cretizarea unui simbol“. 69 

Acest act de creaţie leagă nemijlocit simbolul artistic 
de ideea mimezei. 

Spre deosebire de simbolul logic sau matematic (a 
cărui sintagmă se reduce la „semn“) simbolul artistic 
— ca tip sintagmatic — are la bază corelaţii de forme și 
conexiuni senzoriale care apar în planul semantic al ope- 
rei. Ca o notă caracteristică a artei, reprezentarea con- 
cretă a simbolului, în conexiune nemijlocită cu referenţii 
lui, se bazează pe forme figurative (sau configurative) 
care — în structura de ansamblu a operei — dau acestui 
simbol aparenţa naturii. Ceea ce nu înseamnă decît că 
simbolul artistic prezintă acest grad înalt de solidaritate 
cu realul pe care-l simbolizează, ca semn substitutiv în 
raport cu natura realului pe: care-l „imită, încît el e 


e ii 


69 H, Lefèbvre, Mâtaphilosophie, Paris, 1965, p. 212. 

— ca simbol — în sine prezent. Cu alte cuvinte, simbolul 
artistic nu e un semn în neant, ci dă — prin el — artei 
un substrat ontologic. Aici semnificatul devine „real“ prin 
semnificantul său, dat el însuşi ca ceva real, în așa fel în- 
cît noi recunoaştem semnificaţia implicată în actul artis- 
tic, tocmai de aceea, realmente reală. 

În acelaşi timp, ceea ce dă sens operei, formele ei — ca 
forme substaţiale ale simbolului artistic — prin produce- 
rea unui analog senzorial al vieţii interioare sau exte- 
rioare, nu sînt forme pure. Ele „imită“ sau reproduc în 
ele însele modele, forme, ritmuri, structuri ale situaţiilor 
emoţionale etc., pe care le „reprezintă“. Sau oferă sem- 
nificaţii imanente ce pot fi gîndite ca moduri diverse de 
imitație a ceea ce indică sau apelează, prin chiar faptul 
că în artă plăsmuirea reprezentativă nu poate fi făcută 
sensibilă în nici un alt chip decît cu ajutorul unui simbol 
analog cu ea însăşi. | | 

Astfel există aci o fuziune perfectă între simbol şi 
semnificaţia sa, care constituie cheia artei de totdeauna. 
Prin natura sa, deci, simbolul artistic e un simbol sui 
generis : €l nu poate fi conceput decit ca un produs al lui 
poiein prin intermediul mimezei... 


1 
iute iasi De aci cadrul unor corelaţii or- 
orelaţii organice ganice între cele trei concepte 


Ă fundamentale, care constituie 
— în această accepţie — categoriile metapoeticii. 

Arta e un mod de a încorpora, într-un sens, dînd con- 
cretizare unui simbol, la nivelul percepţiei senzoriale, ca 
că ae a spiritului ce comportă un sens și devine expre- 

i > sens, a unui raport special între gîndirea ar- 
tistului şi forma în care ea se încorporează. 

Arta se prezintă ca ceva creat ; ea este rezultatul unui 
act creator, actul spiritului care „făurește“ ceea ce ştie 
că „făureşte“. De aceea, ea se prezintă ca „făurire“ 
(poiein) în absolut.“ 10 

Dacă numai un proiect realizat în materia căreia i s-a 
dat forma care-i convine acestui proiect poate căpăta de- 
numirea de operă, arta ca existență este condiționată de 
acest act de creaţie : a doua operație după prima (a consi- 
dera cum se face opera) e a opera asupra materiei exte- 
rioare, şi a treia, a construi însăşi opera. 11 Pentru a fi 
recognoscibilă ca fapt sipiritual, opera de artă trebuie să 
se manifeste într-o materie şi o extensiune. Pe această 
supoziție specifică se bazează metapoetica în formularea 
ei fundamentală. 

Dar materia fiind aci baza formei, prin însăşi forma 
datorită căreia opera de artă apare (dacă fără această 
formă ea n-ar fi ceea ce este şi ea este ceea ce este doar 
prin această formă), arta este în esenţă acest proces de 
formare, actul prin care această formă se aplică materiei. 


Dar materia nu-şi primește aci forma de la sine. Ceea 


ce apare aci ca o activitate a formei nu este mişcarea 
materiei însăşi. Materia ca atare este determinată, sau are 
— cu necesitate — o formă finală, stabilă tocmai prin a- 
cest act sau proces, care îi permite artistului de a re- 
construi în materie ceea ce era în prealabil în mintea 
sa ca o esenţă în spirit, ca o potenţă. Acest act, mai exact, 
procesul prin care — ca o succesiune de acte conver- 
gente spre aceeaşi finalitate — opera de artă îşi face a- 
pariţia, îl determină categoria de poiein. Ca mod de for- 
mare definind acest act sau proces care duce pînă la ca- 
păt apariţia operei, poiein explică transpoziţia ideii din 
mintea artistului în materia artei, în forma ei. 

Dar forma e în artă un sistem supus sensului intim al 
operei, indisolubil legat de acest sens, elucidează în esenţă 
acest sens, Dînd termenului de formă sensul unui an- 
samblu de raporturi de elemente de o realitate determi- 


70 Antonio Russi, L'arte e le arti, Bari, 1960, p. 74 
"71 Aristotel, Etica Nieomahică, VI, 1, 3, 1154 

nată, forma e — în adevăr — esența necesară a operei 
compuse în măsura în care acest sens, intuit, recreat de 
artist pentru a fi prezentat percepţiei noastre (care-l 
va sesiza ca adequatio rei et intellectus) se încarnează in 
structura unitară a operei, se materializează în ea. 

Arta apare (se „făureşte“) printr-o construcție senzo- 
rială şi nu printr-o abstracţiune, ca un imperativ care 
trebuie dus la îndeplinire. Dar opera de artă este împli- 
nită, cînd este aşa cum a voit-o artistul, care a încercat, 
a năzuit şi a sperat această „semnificaţie“ pentru opera 
sa şi la sfîrşit a găsit-o sau a crezut că o găseşte (Parey- 
son) în forma dată, în opera sa. 

Ceea ce dă sens operei este idealul (intenţia). ei ; iar 
aceasta se realizează în actul creator (poiein) ca un act 
reflexiv al sensului (simbol), ca viaţă, în imagine, re- 
prezentare. Privind astfel opera în geneza ei, aci simbolul 
însuşi este creat. Posibilitatea esenţială a artei se referă, 
deci, la opera în sine, la transpoziţia ei (ca simbol) în 
forme prin care ea apare ca operă, ca un obiect pe care-l 
percepem. sensibil. | 

Astfel opera de artă apare ca un fenomen natural, ca 
un produs — prin analogie — al naturii. În acest sens, 
arta „imită“ natura. Mimesis apare aci — în mod inevi- 
tabil şi necesar — inseparabil de poiein. Ca un mod esen- 
tial de afirmare a sensului intim al operei, simbolul pre- 
supune.aci o imagine concretă (mimesis) reprezentată de 
o formă reală (poiein). Astfel opera de artă încarnează 
în materia ei simbolul. artistic, propriul său simbol, pro- 
pria sa semnificaţie, apelînd la mimesis şi poiein pentru 
această încarnare. Simbol, mimesis şi poiein constituie, 
deci, o unitate, în sensul în care o unitate e însăşi operă 
de artă în genere. Simbol, mimesis şi poiein devin astfel 
functori activi, solidari în acelaşi proces unitar de creaţie 
a opere], CATE explică apariția ei. Fiecare proces de crea- 
ție artistică e dominat de aceşti functori generatori de for- 
me, care imprumută materiei diferitelor arte modalităţile 
i, conditia existentei reale a artei în opera dată. A- 

eşti tunctori sînt astfel principiile fundamentale (care 

s arta), care transformă materia ei, 
vîntului, pietrei, culorii etc., care pri- 
mesc un nou sens şi O nouă existenţă (un nou statut onto- 
logic) prin intermediul lor... Vectori dînd sens şi direcție 
tuturor formelor ei (în sensul în care apariția artei e — în 
acest mod de organizare a materiei — trecerea de la 
nonexistentă la existență) aceste categorii privind arta în 
genere, în accepţia lor filosofică largă, explică atît apari- 
tia artei cît şi structura ei. Realizarea artistică rezultă, în 
primul rînd, din interrelaţiile de natură semantică a ele- 
mentelor materiale (culori, linii, sunete etc.) prin interme- 
diul distribuţiei și frecvenţei cărora forma finală şi. sen- 
sul ei spiritual coincid. Corpul material, organic al artei 
este astfel. sudat cu sensul ei în unitatea. de ansamblu a 
operei ; materia şi sensul ei sînt interferente, se între- 
pătrund. Între simbol şi lucrul simbolizat, putem spune, 
arta stabilind o relaţie reală, utilizează simbolic materia 
cu care operează poiein, dînd o nouă realitate (mimesis). 
De unde rezultă că tocmai prin poiein arta ridică simbolul 
peste cercul intuiţiei şi al înfățișării, ca şi peste 'semni- 
ficaţia pură prin mimesis.. Simbolizarea pare a fi o re- 
laţie între trei termeni, în care simbolul se referă la 
poiein, precum prin. poiein mimesis se referă la simbol, 
care devine o prezenţă corporală — în structuri concepute 
ca moduri de a crea, prin însuşi sensul lor... 


fundează propriu-zi 
dînd noi ipostaze cu 


Mișcarea conceptelor “Între aceşti termeni, arta cu- 
l noaşte — evident — legături 


diferite. Ej se, împletesc. în forme infinit variabile de la 
o artă la alta, din epocă în epocă. Arta nu e produsul 
rece al unei maşini, care nu are (nu poate avea) nici 
minte, nici inimă. Chiar atunci cînd se admite că scopul 
artei e creaţia de forme sau imagini — fiind aci vorba 
de un obiect de o natură. particulară, care corespunde con- 
cepției, viziunii artistului — mijloacele şi formele artei a- 

deră, la acest punct, impulsiei interioare a artistului. Crea- 
rea formelor se bazează în artă pe un anume contact cu 
natura, viaţa, realitatea, şi devine expresia unui mod 
subiectiv de organizare a relaţiilor potrivit cărora orice 
operă de artă e distinctă de alta. 

Această afirmaţie e reversul unui proces real, obiec- 
tiv, privind arta în dialectica ei, în varietatea formelor 
diferitelor arte şi opere de artă în genere. Dacă mai a- 
dăugăm la aceasta şi faptul că arta nu este stabilă, fixă, 
încremenită ci în veşnică mișcare, schimbare şi dezvol- 
tare, că între laturile ei se stabilesc în decursul dezvol- 
tării legături multiple şi variate, aceste relaţii n-au nimic 
absolut : şi tocmai caracterul relativ al mișcării şi acțiunii 
lor infinit variabile explică esenţa acestor categorii, dia- 
lectica lor. 

Constituind structuri concret determinate *), fruct al 
particularului şi individualului, arta nu e produsul unor 
asociaţii mecanice, ci al unor relaţii vii, dinamice, active. 
Tot atît de puţin încremenite ca şi arta însăşi (nu putem 
privi mişcarea conceptelor independent de mişcarea lu- 
crurilor) — categoriile ei au un caracter istoric schimbă- 
tor şi depind de relaţia de mișcare, schimbare şi dezvol- 
tare a artei; nu putem detaşa analiza lor de viaţa artei. 
În fiecare artă ele acţionează în mod diferit şi pe diferi- 
tele trepte ale evoluţiei artei, relația — mai bine zis, in- 
terrelaţia, conexiunea lor — se schimbă. Interpretarea lor 
evoluează în funcţie de orientarea generală a gîndirii, de 
contextul evoluţiei istorice a artei şi experienţa artistică 
însăşi. De aci mobilitatea şi elasticitatea lor, ceea ce am 
numi fluiditatea conceptelor, mișcarea interioară a cate- 
goriilor metapoeticii, paralel cu procesul istoric al artei. 

Privind aci problema sub aspect general, ele nu sînt 
entități metafizice, şi nu pot fi privite absolutist, meta- 
fizic, Avîndu-și originea în activitatea artistică însăşi, ca 


miki *) Rolul determinării prin specificare trebuie să aibă aci o 
Lukio T importanță calitativă decît în alte domenii“, observa 

principii active care o determină şi care nu-şi au justifi- 
carea lor decît în măsura în care oglindesc experienţa ar- 
tistică sau datele ei — ele exprimă nemijlocit evoluţia ar- 
tei, mişcarea ei. Dacă reflectarea mişcării dialectice a 
categoriilor este un fapt elementar şi în fiecare realitate 
trebuie să sesizăm propriile ei contradicții, propria ei miş- 
care internă, calitățile şi însuşirile ei, orice categorie stă 
în mod necesar în conexiune cu totalitatea legilor dialec- 
ticii, reflectă fenomenele, mișcarea, schimbarea și dez- 
voltarea lor ca luptă a contrariilor. 

Subsumînd astfel unor determinaţii ale gîndirii (care 
sînt determinaţii esenţiale ale artei) dialectica ei, ele au 
un caracter dialectic în sensul că asupra lor operează 
legile dialecticii, care se manifestă în fiecare izolat şi în 
toate în ansamblu. Între diferitele categorii şi chiar în 
cadrul uneia şi-aceleiaşi categorii apar contradicții în baza 
legii unităţii şi luptei contrariilor, esenţa, miezul dia- 
lecticii. 

Adevărat, privite istoric, ele se afirmă, se neagă şi se 
afirmă din nou, în desfășurarea — ca luptă a contra- 
riilor — a artei înseși. În evoluţia sa, arta s-a axat, rînd 
pe rînd pe una sau alta din aceste categorii, cînd pe sim- 
bol în defavoarea mimezei, pe mimesis în defavoarea sim- 
bolului, cînd pe poiein, cînd — din nou — pe simbol 
ş.a.m.d. Acest joc instabil, în evoluţia căruia fiecare epocă 
a pus pe prim plan cînd una cînd alta din constantele ar- 
tei, se explică — el însuşi — prin „tendinţa ce-o are spi- 
ritul omenesc de a da ideilor sale o valoare relativă ma- 
ximă“ (L. Blaga), ţinînd seamă de faptul că aceste con- 
cepte au o „menire categorială“, ca „idei care împrumută 
funcțiunea imperativă“. 

Astfel, deşi clasicismul avea nevoie pentru dezvoltarea 
bazelor lui teoretice de construirea unei lumi ideale, prin- 
cipia] deosebite de lumea reală, el admite doar un drum 
strict delimitat al idealizării realităţii, vieţii, drum stabi- 
lit de antichitate şi de Renaștere. De aceea arta, activita- 
tea artistică presupune aci nu atît acţiunea impulsului 
creator al artistului cît imitarea „modelelor“ vechi, în ca- 

de o importanţă centrală (Oberbegriff) în poetica clasică, 
‘pînă în secolul al XVIII-lea. 

Romantismul opune creația mimezei. Funcţia creatoare 
în arta romantică are un rol mai important decit în arta 
clasică. Posibilităţi nelimitate de creaţie a modelelor ine- 
xistente, originale ale vieţii vin aci din tendinţa de a 
situa pe artist în centrul operei sale. Tot aşa după cum 
romantismul concepe arta ca o expresie. simbolică şi me- 
tafizică... Odată cu simbolismul, simbolul capătă situația 
dominantă, în orice caz, creşte în raport cu arta clasică. 
În simbolism, legătura dintre realitate şi universul artis- 
tic, opus ei, slăbeşte mult, devenind iluzorie, imaginea 
simbolică avînd drept scop o anumită interpretare a vieții, 
a ceva ce. artistul pune în opera -sa, ceva ce-nu era în 
obiect. ci în afara lui. Ceea ce duce la negarea mimezei, 
sau abandonarea ei, sub raport teoretic. 

Fundamentul creator (poiein) pare dominanta structu- 
rală a creaţiei la futurişti, cubişti, suprarealişti, deoarece 
aci problema artistică fundamentală e construirea unui 
fapt incomensurabil faţă de realitatea existentă, iar.pro- 
blemele legate de aspectul imitaţiei îşi pierd importanţa, 
devin neînsemnate șau: secundare. ;: Abstracţionismul a- 
junge în această. direcţie pînă la finalul. logic, „purifi- 
cîndu-se“ de orice imixtiune a realităţii existente, de co- 
relaţii şi conexiuni cu realul, în tendinţa de a vedea în 
operele create,.în forme şi culori, un sens: pur simbolic. 

De aci, în funcţie de un ideal care pune în prim plan 
anumite aspecte, lăsînd în penumbră altele — în -destă- 
șurarea unui proces istoric adesea dramatic — unilaterali- 
zarea, singularizarea, particularizarea, reducția, postula- 
rea exclusivă a unei categorii exclusive, care în aderenţa 
ei la situaţii concrete de spaţiu și timp devine predomi- 
nantă. Fiecare epocă „se aruncă cu o deosebită vigoare 
asupra acelei activităţi artistice care vine în întimpinarea 
voinţei sale specifice de formă, fiecare epocă preferă ex- 
primarea artistică, respectiv tehnica al cărei mijloc, spe- 
cific de expresie garantează în cea mai largă măsură că 


drele unor reguli fixe, avînd la bază mimesis-ul, concept 

voința sa de formă poate fi exprimată liber și nestin- 
gherit în ea“. 7 

Astfel, urmărind mişcarea conceptelor în legătură cu 
mişcarea obiectului (arta) prin stabilirea unor laturi sau 
raporturi ale obiectului care exprimă „Voința de formă 
a epocii“, aceste categorii reflectă mutații în concepţia is- 
toric variabilă a artei. Şi, în funcţie de ponderea sau va- 
loarea lor relativă maximă — ca idei propulsive — devin 
rînd pe rînd axul teoretic al artei sau îşi pierd funcţia 
lor imperativă, în sensul că nu mai constring, nu exprimă 
„voinţa de formă a epocii“, cad în dizgrație sau desue- 
tudine. . DUN l 


Ce rezultă de aci? Putînd fi, deci, fiecare prin 

funcţia lor imperativă sau ro- 
lul de dominantă şi „valoare maximă“ a structurii artis- 
tice — într-un sens — baza artei, însă, termenii de sim- 
bol, mimesis şi poiein nu trebuie priviţi numai ca no- 
iuni operatorii, indispensabile în teoria artei ci şi ca 
discriminări, reale în evoluţia ei. Nu putem privi aceste 
categorii în afara dependenţei lor logice de istoria artei, 
dacă avem în vedere: ponderea lor și faptul că problema- 
tica artei se constituie în aşa fel că se face uz de una sau 
alta din categoriile intelectului ca idei propulsive, idei 
care „împrumută vremelnic o funcţiune imperativă şi care 
pot fi tot altele şi altele“. 73 Variabilitatea lor, deosebirea 
lor, pe acest plan, nu trebuie căutată în conţinutul lor; 
au ca atare o funcţie variabilă ca factori de activizare a 
artei. Dar, în acelaşi timp, ca principii ale experienţei 
care derivă din experienţă (construcţii teoretice ce se 
substituie acesteia și nu categorii apriorice sau „idei 
înăscute“ ci elemente ale conştiinţei artistice) prin îm- 
Pletirea lor în țesătura unitară a artei, ele explică pro- 


72 W, Worringer, Abstracţie şi intropatie, Bucureşti, 1970, 
p. 186 
73 Lucian Blaga, Cultură şi. cunoștință, Cluj, 1922, p. 62 sq. 


CE Scanned with OKEN Scanner 


268/PRINCIPII 


cese genetice ca reflectări obiective ale artei, aspecte sau 
laturi constitutive ale ei. 

Dacă în genere caracterul subiectiv, relativ şi istoric 
a] noţiunilor şi. categoriilor nu contrazice, nu exclude ca- 
racterul lor obiectiv, bazat pe o oglindire adecvată, veri- 
dică a realităţii — variabilitatea lor nu se poate concepe;de- 
cît în limita unei prevalenţe a mijloacelor, ca înregistrare 
a fluctuaţiilor produse de-a lungul secolelor nu în ceea 
ce priveşte prezenţa ori absenţa ci primatul (sau rolul de 
prim plan sau penumbră), ponderea fiecărei categorii, ca 
şi relaţiile actuale între ele, în fiecare epocă dată. Pri- 
matul sau prevalența uneia asupra alteia explică 
— în fond — treapta sau forma artei. Fiecare din ele au 
dreptul de a pretinde — la un moment dat — o funcţie 
imperativă, rolul de dominantă sau „valoare maximă“ a 
structurii artistice, pe o anume treaptă a evoluţiei artei. 
Dar acest drept nu exclude funcţia celorlalte, nu include 
şi dreptul de a exclude categoriile aşa-zicînd contrare sau 
colaterale. Bi 

Acest drept nu-l are funcția simbolică, deoarece ea 
dirijează numai o latură (semantică) a artei. Reducerea 
artei la simbol poate însemna conversiunea sa în semn. 
Atunci cînd în structura artei componenta simbolică în- 
cepe să prevaleze, să se lanseze aşa-zicînd în prim plan, 
înlăturînd forţele de care depinde elaborarea simbolului, 
arta — inevitabil — tinde spre formalism. Şi invers, cînd 
scade ponderea simbolului, ea devine art brut. Aceasta o 
dovedeşte poezia lettristă, un limbaj în care poetul nu 
spune nimic, invocînd semnul pur, sau — invers — brui- 
tismul, care e simplă mimeză, 

După cum e o înșelare să consideri artele frumoase 
nimic altceva decît simplă imitație. Chiar la Platon, „imi- 
taţia naturii încă nu se poate pune singură ca lege su- 
premă pentru arta frumoasă“ (Bărnuţiu). Imitaţia naturii 
este în realitate „o regulă foarte simplistă, care trebuie 
să fie corelată de o concepţie „dialectică“ şi ambifuncţio- 
nală a creaţiei artistice“. 74 Conţinutul unei opere de artă 


74 André Lamouche, Esthétique, Paris, 1961, p. 200 

îl găsim, pînă la un punct, sub o anumită formă şi în 
natură : dar aceasta nu înseamnă că imitarea naturii dă 
naştere artei. Toate operele de artă sînt, pînă la un punct, 
în mod formal, nişte „imitații“, dar nu orice imitație este 
o operă de artă. Arta e o anumită imitație. De pe poziţii 
neoplatonice, în Della Poetica (1586) Francesco Patrizzi a- 
răta că pe baza acestui principiu (al imitaţiei) ar fi im- 
posibil să se distingă poezia de istorie, dat fiind că am- 
bele sînt imitații (imitaţia nu este proprie numai poe- 
tilor). 

În fine, nici poiein singur nu spune totul. A spune că 
arta implică a „face“ cu artă un lucru oarecare (fare con 
arte qualsiasi cosa) nu e suficient. A spune că în artă 
omul nu „formează“ decît pentru a forma, el gîndeşte şi 
acționează pentru a putea forma, numai pentru a forma 
(pensa e agisce per formare o poter formare, unicamente 
per formare) 75 e o aberatie. 

În al doilea rînd, dacă „toată viaţa omenească e in- 
venție, producţie de forme, toată activitatea omenească, în 
cimpul moral ca şi în cel al gîndirii şi al artei, încheie 
forme, creaţii organice şi depline dotate cu o comprehen- 
sibilitate şi autonomie a lor“ * — reevaluînd „cota artis- 
tică a oricărei producţii de forme“ — se iveşte necesitatea 
de a găsi principiul de autonomie care diferenţiază for- 
marea operei de artă de orice alt tip de formare. 

Ce rezultă de aci ? 

Dat fiind caracterul inadecvat al oricărei poziţii care 
se limitează dogmatizînd la numai una din dimensiunile 
sale prin reducţia la o categorie, înţelegerea artei poate 
să cadă în anumite erori. În prima eroare se cade uşor 
cînd considerăm arta ca simplă imitație a naturii şi nu 


75 L, Pareyson, Estetica, teoria della formativită, p. 11 

*) Sint forme produse de activitatea (munca, operaţiunea) O- 
menească, construcțiile teoretice și instituțiile civile, realizările 
cotidiene şi întreprinderile tehnicii, ca şi un tablou sau o poezie, 
orice „formare“ fiind legată de un act de invenţie, o descoperire 
de reguli de producere după exigenţele lucrului de făcut, şi în 
acest mod se afirmă „intrinseca artisticitate a oricărei operaţii 
omenești“ (Pareyson). 


CE Scanned with OKEN Scanner 


270/PRINCIPII 


avem în vedere ceea ce este aci poiein sau simbol. A- 
tunci ceea ce trebuia să fie mijloc apare ca scop şi în 
loc de a privi opera privim schema ei. Aceasta e cea mai 
mare eroare. Ceea ce s-a numit „eroarea fundamentală a 
doctrinei imitaţioniste“ vine din considerarea unui -ele- 
ment atunci cînd el e numai necesar — ca suficient, sau 
din stabilirea doar a genului proxim, fără o indicare a 
diferenţei specifice, Aceasta e eroarea lui Baumgarten, 
care vede în mimesis „unica regulă“ a înţelegerii artei 
(omne venustate cognitionis artificium hac unica regula 
comprehendi videretur : naturam imitare 16). Aceasta e e- 
roarea lui Batteux, pentru care trăsătura generală ce uni- 
fică artele, reduse la acelaşi principiu unic (à un même 
principe) era imitaţia. 

Dar eroare e, de asemenea, a spune că „arta nu e imi- 
tativă, ci simbolică“ 77, Datorită marii lui capacităţi ex- 
presive şi forţei de generalizare, simbolul are încă din 
vechime o largă utilizare nu numai în artă ci şi în religie, 
în filosofie, în matematică, logică etc. Arta nu se poate 
reduce la simbol, de vreme ce există simboluri care nu 
sînt artă *), iar la Cassirer — privind omul ca animal 
symbolicum — conceptul de simbol permite a cuprinde 
totalitatea sensurilor în care se prezintă o realizare sem- 
nificativă a sensibilului, în care ceva sensibil ni s-ar 
prezenta ca specificare şi încarnare, ca manifestare a 
sensului. 

„Nu absolutizarea metafizică sau unilateralizarea artei 
prin reducţia ei la o categorie unică, ci corelarea lor dia- 
lectică, e prima concluzie care rezultă de aci (1). Aceste 
categorii își pierd sensul, dacă nu ţinem seamă de carac- 
terul lor corelativ. Luate izolat, ele nu pot reda spiritul 
artei, specificul ei. Specificul artei îl vom obţine abia a- 
tunci cînd și în măsura în care vom reține toâte aceste 


76 Alexander Baumgarten, Aesthetica, VII, 104, p. 47-48 

77 Bernard Bosanquet, A History of Aesthetics, London, New 
York, 1934, p. 114 
+] simbol gramatical (Aristotel), metafizic (scolastică), filolo- 
a (M. Miller), psihologic (Locke), logic (Leibniz), sociologic 
( teinthal), terminologic (Husserl), „independent“ (Peirce). 

aspecte sau laturi în unitatea lor, în interdependenţa lor 
relativă, în întrepătrunderea lor reciprocă în acel tot sin- 
gular care distinge creaţia artistică de orice altă formă 
a creaţiei sau simbolizării. l l | 

2) Există deosebiri principale între situația (dimensiu- 
nea) dominantă a unei etape sau forme artistice și absolu- 
tizarea acesteia sau a posibilităţilor ei de susţinere a edi- 
ficiului artei. Cînd oricare dintre cele trei dimensiuni ma- 
nifestă tendința de a asimila (sau reduce) pe celelalte, 
această asimilare, devorare (sau negare) de către una din 
componente îi este fatală. Lipsa oricăruia din aceste ele- 
mente (istoria artei o dovedeşte). prejudiciază evoluției 
sale şi — implicit — artei înseşi. ~- ara 

3) Prezenţa unei laturi esenţiale presupune în mod 
necesar, inevitabil prezenţa tuturor celorlalte. Concepţia 
artei ca poiein („facere“ înţeleasă ca „formare“ într-un 
context de elemente materiale şi tehnice) nu poate ignora 
fizicitatea. „lluzia croceană a unei figuraţii a interiorului 
a cărui exteriorizare fizică n-ar fi decît o schimbare ac- 
cesorie, ar lăsa neexplorată una din zonele cele mai bo- 
gate şi mai fecunde ale lumii creative.“ 78 Artistul creează, 
„făureşte“. Creaţia sa. se desfăşoară în sfera „făuririi, în 
munca imaginaţiei, ale cărei rezultate se fixează, se ma- 
terializează în creaţia sa. Definind prin poiein acest mod 
de a crea, el nu poate fi izolat de mimesis, ca modalitate 
de organizare a simbolului care-şi află prin poiein ex- 
presia în artă, privind deci condiţiile constitutive ale for- 
mării sau „făuririi“ ei. `= -- - 

4) Ca reflectare a aspectelor ei generale ce caracteri- 
zează fenomenele sau obiectele artei, ele nu pot privi arta 
decît în ansamblu. În totalitatea legăturilor sale, în con- 
texte strict determinate şi într-un sens strict definit, pre- 
zența necesară a unei categorii nu implică absenţa nece- 
sară a celorlalte, Ele nu sînt deci categorii disjunctive 
(sau-sau) ci categorii conjunctive (și-și) prin însuşi carac- 
terul lor corelativ. | 


78 Umberto Eco, La definizione dell’arte, Milano, 1968, p. 13 

5) Fiecare categorie există doar în aspectul său şi in- 
dică direcţia, sensul în care arta le include pe celelalte. 
Ele nu numai că nu sînt exclusive, ci — dimpotrivă — se 
includ reciproc, se întregesc reciproc. Fiecare din ele 
apare doar în contextul celorlalte şi dispariţia (elidarea) 
uneia duce în mod inevitabil la elidarea întregului pe 
care-l constituie. 

6) Nu e vorba aci de o extrapola — izolind elemen- 
tele constitutive — o categorie sau alta, ci — stabilind 
natura intrinsecă a raporturilor care le aproprie, sintetizînd 
corelaţia lor — de a aplica acele principii compatibile cu 
noţiunea de artă, care — explicînd modul ei de existenţă 
şi esenţa ei — integrează arta într-un concept unitar, pe 
o platformă comună tuturor artelor. 

7) Dacă — din ansamblul tuturor laturilor fenomene- 
lor artei, a realităţii şi raporturilor ei reciproce, se com- 
pune adevărul ei că reflex al lumii obiective a artei, pri- 
vite în ansamblu în interacţiunea și conexiunea lor, ele 
cuprind cheia înlănţuirii universale datorită căreia — sub 


raport teoretic — arta apare ca artă. De aci cadrul unor 


soluţii privind 1) uzul categoriilor, 2) determinarea ar- 
tei prin intermediul lor, 3) însăși știința ei (obiectul me- 
tapoeticii) şi problematica ei esenţială. 


SOLUŢII : 
vV 
1 
Uzul categoriilor, Apariţia unui sistem de con- 
Dialectica lor cepte sau categorii referitoare 


la artă (considerată ca totali- 
tate, din care decurge sub raport ştiinţific înţelegerea 
ei) se bazează pe interdependenţa acestor modalităţi par- 

ticulare, ca expresie a unei forme de activitate umană, 
în care aceste categorii acționează împreună. Nu o con- 
siderare izolată, atomistă a fenomenelor, ci sublinierea 
relațiilor esențiale care explică în fond arta, pare a fi 
deci principala achiziție a metapoeticii, privind uzul ca- 
tegoriilor ei. 

Aceste concluzii, rodul unei interpretări dialectice a 
categoriilor metapoeticii, privesc direct funcția lor teo- 
retică şi aplicarea lor în cercetarea științifică a artei, 

Dacă ceea ce caracterizează dialectica în opoziție cu 
metafizica este dezvăluirea întrepătrunderii dintre la- 
turile contrarii ale obiectelor lumii reale, precum și din- 
tre noţiunile şi categoriile filosofice care reflectă aceste 
laturi, definind arta trebuie să stabilim ca punct de ple- 
care complexitatea structurii interne a operei, condiţio- 
nată de varietatea planurilor şi poziţiilor sale în raport 
cu factorii care o generează şi-i explică esenţa. Dialec- 
| tica cere ştiinţei să nu planeze la suprafaţa lucrurilor 
(fenomenelor) ci să vadă esenţa lor, procesele care se 
desfăşoară în adîncime şi care determină dezvoltarea lor. 

Tendinţa de a defini esenţa artei se' anunţă încă din 
antichitate. Categoriile metapoeticii îşi au rădăcinile în 


gîndirea antică. Forţa lor vine din tradiţiile milenare 


ale gîndirii filosofice europene. Ca baze teoretice proprii 
investigaţiei şi astfel forme ale existenței artistice, ele 
pot fi identificate în epoca în care au ieşit la iveală 
pentru prima oară în istoria Europei, cum scria Engels, 
forța, măreţia gîndirii umane, precum şi posibilităţile şi 
perspectivele pe care le capătă ea datorită abstracţiu- 
nilor ştiinţifice (noţiuni, categorii, legi etc.). Nu e vorba 


aci de a inventa noi concepte ci de a lega tocmai firul 


continuității gîndirii umane cu acele: concepte valabile 
azi ca verigi care au o importanţă autentică pentru în- 
țelegerea artei şi evoluția ei. Iar dacă unele au fost, la 
un moment dat, uitate sau au căzut în desuetudine, e 
vorba de a ne detaşa de schemele de gîndire ale unei 
civilizaţii care a simplificat în fond termenii, şi a rein- 
terpreta totodată, la nivelul cugetării moderne, acele con- 
cepte fundamentale justificabile în epoca noastră. Altfel 

spus, a deduce. sensul lor din contextul general al gin- 
dirii filosofice antice şi a vedea, mai ales, cum pot lua 
azi fiinţă în optica esenţială a gîndirii globale moderne. 
A reactualiza, deci, aceste concepte la nivelul gîndirii 
contemporane înseamnă a privi — în optica dialecticii — 
sensul lor autentic şi interacţiunea, conexiunea lor în 
cadrul unei concepţii unitare a artei. Aşadar, a da viaţă 
acestor concepte, a privi mai exact, aceste concepte în 
optica unei doctrine capabile să le fundamenteze în mod 
ştiinţific. 

: Dialectica vine în acest sens în sprijinul metapoeticii, 
stabilind atit arta de a opera cu conceptele cît și modul 
de a privi obiectul pe care-l conceptualizează. 

În timp ce logica formală consideră fenomenele şi 
lucrurile în afara legăturii lor reciproce şi interdepen- 
denţei lor (legile gîndirii formulate. de ea nu reflectă 
procesele care au 'loc în obiecte ci obiectele în afara 
acestor procese), logica dialectică merge mai departe. Ea 
cere să luăm (să privim) obiectul în dezvoltarea sa, ur- 
mărind acel lucru (respectiv, fenomen) în mişcarea sa 
proprie, viaţa sa proprie, cu un cuvint, ca proces. 


Intr-un cosmos. în care nimic nu e definitiv, nici. 


esenţial în afară de marile principii după care se pro- 
duce veşnica: mișcare, există o altă viziune decît în uni- 
versul cristalizat al antichităţii. Acolo. realitatea însemna 
obiecte, aci realitatea înseamnă legi esenţiale ale miş- 
cării, procese. Esenţa se definea, în cosmosul compus din 
juxtapunerea obiectelor, -drept 'ceea ce face ca un lucru 
să fie. Aci esența e condiţia posibilităţii unei existenţe, 
făcîndu-se existenţă în planul accidentalului. Esenţa nu 
e legată de existenţă. Ea trăieşte prin ea însăşi în afara 
existenței.. Ea oferă (şi. în artă, în acest caz) condiţiile 
necesare pentru a deveni existenţă. . fu] 

O astfel de logică era necesară, căci înainte de a se 
putea trece la o cercetare a proceselor, arăta Engels, tre- 
buiau cercetate lucrurile, Dar ceea ce este suficient pen- 
tru cunoaşterea lucrurilor şi relațiilor simple nu este 
suficient pentru cunoașterea științifică a fenomenelor şi 
relaţiilor complexe ; nu este suficient pentru determina- 

rea esenței interioare a lucrurilor. Şi dacă relaţia de con- 
diționare se întemeiază pe însuşirile interioare ale lu- 
crurilor care stau în relaţie, relaţia nu e posibilă fără 
esenţele imanente lucrurilor, care explică natura lor. 
Într-o definiţie completă a obiectului trebuie să intre, 
conform  dialecticii. totalitatea relaţiilor care explică 
esenţa lui. Dar „totalitatea = ansamblul momentelor 
realităţii, care în desfăşurarea ei se dovedește a fi «nece- 
sitate»“ (Hegel), desfăşurarea întregului ansamblu de mo- 
mente ale realităţii = esenţa cunoașterii dialectice. A 
avea în vedere fenomenul artistic, nu un singur moment 
în acest ansamblu, presupune un proces dialectic activ, 
de la formele elementare ale reflectării (senzaţii, per- 
cepţii) prin elaborarea datelor senzoriale, ridicîndu-se la 
formularea conceptelor ştiinţifice, legi, categorii. 

Un principiu al dialecticii este acela că în genere 
conceptele omeneşti nu sînt imobile ci în continuă miş- 
care, trec unele într-altele, curg unele într-altele ; altfel 
ele nu oglindesc realitatea adevărată. Dat fiind că reali- 
tatea obiectivă (şi arta) are un caracter dialectic, reflec- 
tarea, cunoaşterea teoretică a artei trebuie să se adap- 
teze şi se adaptează de fapt acestui caracter tocmai în 
sensul în care conţinutul categoriilor ei e în permanentă 
mişcare, în curs de transformare şi în fiecare caz con- 
cret un aspect: particular. Numai în coordonatele ei ge- 
nerale, arta se caracterizează printr-o anume stabilitate, 
în final relativă şi ea. Arta e creaţie, invenţie permanentă, 
oricît s-ar schimba în evoluţia ei, rămînînd totuşi artă. 

Analiza conceptelor, studierea lor, „arta de a opera 
cu conceptele“ (Engels) cere întotdeauna studierea miş- 


cării conceptelor, a legăturilor lor, a trecerilor lor reci-. 


proce. Ea cere ca noţiunile şi categoriile ei să fie între 
ele la fel de legate, să se afle în aceeaşi interacţiune ca 
şi fenomenele obiectiv reflectate de ele. Alături de mo- 


bilitatea, elasticitatea şi istoricitatea categoriilor, inter- 


dependenţa lor (care constituie un produs cauzal al in- 
terdependenţei obiectelor) indică totalitatea corelaţiilor 
multiple şi complexe ale fenomenelor, create de miş- 
carea lor pe bază de contradicții. Dacă în interdepen- 

denţa lor, trecerea lor dintr-una în alta, în relativitatea 
şi identitatea opoziţiei dintre concepte, în faptul că fie- 
care fenomen se află într-un anumit raport, intr-o anu- 
mită legătură cu celelalte, în aceasta constă dialectica, 
trebuie avut în vedere şi aci pericolul dogmatic perma- 
nent pe care-l implică orice interpretare mecanică, rigidă, 
nedialectică a fenomenelor, a categoriilor artei... 

Fireşte că imaginea pe care ne-o facem despre artă 
prin intermediul ştiinţei este schematică. Arta e o reali- 
tate care se desfăşoară într-o nesfirşită bogăţie de vari- 
ante, pe multiple dimensiuni şi în infinite forme. Esenţa 
ei nu se identifică cu aceste forme. Dacă ceea ce este 
real nu este forma exterioară ci esenţa lucrurilor (ne- 
mijlocit identice cu esența existenței lor) — problema 
este şi aci cum se realizează în conştiinţa noastră pro- 
cesul de reflectare a esenței artei (ca realitate) ţinind 
seamă de faptul că esenţa constituie o determinare a 
obiectelor iar obiectivitatea esenței şi fenomenelor stă 
în unitatea lor. 

Din această concepţie a unităţii esenței şi existenței 
în fenomen (dacă opera de artă nu e separată de esenţa 
existenţei sale ci formează cu această esenţă o unitate) 
rezultă că 'arta constituie un obiect al lumii sensibile 
accesibil cunoașterii. Dacă ea oferă procese, clase de 
obiecte, esențe cărora le corespund formele de manifes- 
tare ca fenomene specifice, a defini arta însăşi e a ţine 
seamă de trăsăturile ei distinctive, caracteristice, care 
exprimă natura intimă a artei, esenţa ei. 

Ca obiect al cunoaşterii arta se prezintă, ce e drept, 
într-o infinitate de opere particulare şi nu ca o realitate 
unică, generală. Admiţind că obiectul ştiinţei (al cunoaş- 
terii ştiinţifice) este generalul, cunoaşterea generalului 
trebuie să se dezvăluie gîndirii îndreptate spre lucrurile 
unice ale lumii sensibile ; esenţa ei științifică constă în 
capacitatea ei de generalizare asupra obiectului său. Va- 
loarea științifică a generalizărilor sale depinde de ca- 
racterul lor obiectiv, de instrumentaţia științifică nece- 
sară (concepte, categorii, legi etc.), de măsura în care 

aceste concepte oferă ştiinţei principiile unei determinări 
mai precise a domeniului său, în baza unui consens impus 
de experienţa artistică însăşi. 

Un studiu sistematic al artei — operînd cu criterii 
și categorii proprii care să îngăduie o judecată cît mai 
obiectiv posibilă, ţinînd seamă de diversitatea individuală 
şi diferenţierea produselor ei — nu poate să ignoreze, 
desigur, dincolo de aspectele exterioare ale artei, ce e 
arta în sine ca fenomen. 


„Determinarea artei - Înţelegînd că fiecărui fenomen 
prin intermediul lor îi sînt proprii, în însăși esența 


lui; tendinţe şi laturi contra- 
dictorii, aceste laturi şi aspecte opuse constituie în artă 
o unitate. Prin unitatea contrariilor se înţelege aci fap- 
tul că fiecare din laturile opuse ale artei presupune cu 
necesitate pe cealaltă. Calitatea unui obiect, opera 'ca 
atare, apare atîta timp cît se menţin şi laturile sale con- 
stitutive. A privi arta în esenţa ei contradictorie în- 
seamnă a o privi în acele tendinţe şi laturi lăuntrice 
contradictorii care definesc în unitatea lor arta ca feno- 
men (ca existenţă în manifestare) şi nu ca numen (exis- 
tentă în sine). Dacă esența este ceea ce este, datorită 
mișcării proprii, infinite a existenţei (Hegel) — esenţa 
artei (privită ea însăși ca existenţă) e determinată de 
cuplul categoriilor care explică mişcarea proprie, infi- 
nită a artei. Şi dacă întotdeauna esenţa acţionează prin 
intermediul fenomenului asupra cunoaşterii logice, punc- 
tul de plecare al cunoaşterii e manifestarea esenței în 
fenomen. În măsura în care fenomenul nu se poate afirma 
nemijlocit decît ca esenţă determinată şi concretă a unui 
fenomen determinat şi concret, iar aceasta se realizează 
numai dacă în acelaşi timp are loc „generalizarea sen- 
zorial intuitivă care exprimă esența totodată ca fiinţind 

pentru sine şi ca sălășluind imanent în fenomen“ — 
si aici fenomenul nu este numai ceva diferit de esenţă, 
dar este în acelaşi timp o manifestare a contrariului său, 
a esenței! Ambele laturi, esență-fenomen fuzionează în 
structura interioară a operei, se identifică în substanţa 
ei. Ceea ce duce aci la identitatea contrariilor, care se 
transformă unele în altele, e tocmai acea lege a dialec- 
ticii în baza căreia „analiza descoperă prezenţa în nuce 
(în embrion) a unuia din poli în celălalt ; într-un anumit 
punct unul din poli se transformă în celălalt“. 8 

Esenţă şi fenomen sînt astfel momente strîns legate 
între ele ale realităţii operei înseşi. Esenţa devine aci 
fenomen, iar fenomenul este esenţa în fiinţa ei. 

Dar acest raport dintre esenţă și fenomen are un 
conţinut contradictoriu, întrucît implică (conţine) într-o 
unitate indisolubilă -atît momentul identităţii, al unităţii 
dintre esență şi fenomen, ca. și momentul diferenţei şi 
al opoziţiei între ele. Distincția și opoziţia dintre esenţă 
şi fenomen, ca două laturi indisolubile, nu înseamnă rup- 
tura, separarea lor metafizică. Ci, privind arta ca fenomen 
(dacă nu există nimic în esenţă care să nu se manifeste în 
fenomen), caracterul obiectiv al esenței decurge din pri- 
matul existenței operei de artă în raport cu însușirile 
sale, manifestări ale esenței acesteia. BD iii 

De aci o concluzie privind aplicarea categoriilor me- 
tapoeticii sau ceea ce am numi uzul lor. | 

„Avînd în vedere realitatea artei, a pătrunde în esenţa 
adincă a fenomenului e a recunoaște unitatea indisolu- 
bilă dintre esență şi fenomen. Această unitate este însă 
în artă produsul identităţii dintre opera dată şi substanţa 
e, adică acel substrat (substratum, subjectum), ceea ce 
stă sub (substo) şi constituie baza experienţei operei în 
Succesiunea caracteristic schimbătoare a calităţii acciden- 
telor, în procesul care-i explică apariţia. 


19 G. Lukács, Estetica, vol. 11, Bucureşti, 1972, p. 622 
80 F. Engels, Dialectica naturii, Bucureşti, 1959, p.. 284-185 

Privind însă raportul substanţializării şi accidentali- 
tăţii în principiu (dacă identitatea acestui raport cu sine 
este substanţa ca atare, care cu necesitate se pune ca 
realitate), această substanţă generică a artei, comună 
tuturor formelor sale, identică cu sine în esenţa ei, con- 
stituie ceea ce am numi inseitatea, adică temeiul ei. Dacă 
substanţa este „existenţa în orice existență“ (Hegel), exis- 
tenta artei rezidă în substanța care animă materia ei. 
Şi dacă ceea ce numim substanţă nu e în realitate decit 
o formă aplicată materiei (mai bine zis, substanţa re- 
zultă din îmbinarea dintre formă şi materie într-un ra- 
-port determinat de însăşi forma care imprimă artei esenţa 
umană care se afirmă în ea), raportul de substanţializare 
se transformă în raport de cauzalitate. 

În al doilea rînd, dacă această substanţă nu apare ea 
însăşi în opera care o conţine şi a cărei substanţă o con- 
stituie, substanța posedă realitate nu numai sub formă 
de cauză, ci şi — aici — sub formă de efect... 

Arta nu eo existenţă în sine nedeterminată de nici o 
altă existenţă, ci — în diversitatea lor — formele artei, 
ca acte determinate şi conservate în materia ei, sînt 
opera: spiritului şi nu a materiei cu care operează. Artis- 
tul, gindind formele, îndeplineşte o muncă de structu- 
rare intrinsecă a substanţei ideale în formă reală, operînd 
cu o materie căreia i se aplică forma şi care apare ca 
artă tocmai prin noua formă care o structurează; ea 
există aici prin 'acest fundament sau — să-i spunem — 
temei, ca totalitate a accidentelor în care se relevă, cu 
un cuvînt, ca substanţă şi constituie acest „temei“. 

Arta poate da o varietate de forme materiei, dar baza 
ei e acest proces prin care ea există ca artă şi care — 
în toate formele ei infinit variabile — constituie în ultimă 
instanţă partea fundamentală a operei, acest temei fiind 
suma accidentelor apariţiei sale şi efectul lor. 

Dacă „temeiul“, ca relaţie originară, este relaţia de 
determinatie, de conţinut nemijlocite, sau „esenţa pusă ca 
totalitate“ (Hegel), a privi arta în optica acestui proces 
înseamnă a privi totodată „temeiul“. şi esenţa ei. Pentru 

că în acest proces se relevă de asemenea „temeiul“ artei, 
esenţa ei pusă ca totalitate, opera devine astfel esenţa 
care fiinţează în sine, ca temei a ceva, a ceea este în 
fond arta în sine. 

Privind esenţa ca „temei“ al existenţei, în accepţia 
hegeliană a conceptului, relaţia de temei totală ca mij- 
locire condiţionată aci de simbol e semnificaţia ei. De 
aci înţelegerea artei ca formă diferențiată a creației prin 
însăşi apariţia ei într-un proces determinat (poiein) care 
prin mimesis acordă operei substanţa în care se mani- 
festă (se exprimă) simbolul ei. De aci corelaţia dintre 
poiein, mimesis şi simbol, ca expresie a totalităţii rela- 
tiilor dintre opera dată şi temeiul ei. De aci unitatea lor 
indisolubilă în organizarea internă a artei, care se reali- 
zează ca mod de a fi al substanţei în concatenația ei 
stabilă, în structura ei necesară, în existenta actuală 
a operei. În funcţie de finalitatea — ideea anticipată pe 
care o urmăreşte artistul — şi care, reflectată în conștiința 
noastră, constituie „sufletul“ operei, esenţa ei, arta im- 
plică un proces prin care simbolul însuşi (semnificaţia 
ei) se realizează în opera obiectiv existentă, în realitatea 
ei obiectuală, ca „lucru făcut“. Dar acest lucru însuşi este 
o operă, aparţine deci artei, nu ca „semn“ ce mani- 
festă o referință intenţională, o relație care se dă formal, 
ca atare, distinctă adică de termenii relației, ci ca tablou 
{ca imagine) care „reprezintă“ realitatea, pentru că re- 
prezintă o posibilitate a existenței şi nu a nonexistenței 
lucrurilor“ (Wittgenstein). Aci termenul ascunde relația, 
conținutul material ; lucrul reprezentat disimulează in- 
tenția sau sistemul de referințe care-l fac să apară in- 
vestit de o anume calitate, relație speculară ori relație 
mijlocită (mimesis). 

Cooperarea dintre mimesis şi poiein, organizează în 
fond arta ca simbol prin corelațiile lor reciproce. Poiein, 
cristalizat într-o operă de artă, nu-l putem separa de 
sistemul de repere originare care au calitatea de simbo- 
luri, Simbolul afirmă, justifică funcția revelatoare a operei, 
retopind în substanța ei sensurile caracteristice ale existen- 

tei ş.a.m.d. Astfel, simbolul şi lucrul simbolizat — ca ima- 
gine şi nu ca abstracţie conceptuală — stau pe acelaşi 
plan. Simbolizarea — o relaţie dintre simbol şi referentul 
său — poiein — se explică în sudura organică a operei 
prin mimesis, ca termeni corelativi, solidari în arta ma- 
joră. Între aceşti termeni — un termen a quo (simbol) 
și un termen ad quem (poiein) — mimesis se prezintă 
ca o punte. Ca un nod, de la a quo la ad quem, face 
deci legătura dintre poiein şi simbol. Tot astfel, poiein 
leagă mimesis de simbol şi — în mod identic (ca început 
şi sfîrşit al operei) — simbolul include relația dintre 
mimesis şi poiein... | 


3 
Variabilitatea lor . Acest joc dialectic dintre cele 
în diferitele arte trei laturi sau categorii (ca ve- 


rigi solidare) cunoaşte, evident, 
variante infinite de la o formă a artei la alta, ca şi de la 
artist la artist. *) Dinamismul structurii artistice atirnă 
nu numai de condiţiile istorice şi de exigenţele epocii, 
ci şi de varietatea formelor şi genurilor artei, deoarece 
ele oferă posibilităţi inegale pentru manifestarea activă 
a celor trei categorii fundamentale. De exemplu, arhi- 
tectura oferă simbolului un orizont mult mai larg decit 
alte arte, cel puţin într-o anume etapă (simbolică) a 
evoluţiei sale. Dacă avem în vedere categoria poiein, e 
clar că posibilităţile picturii sînt aci mai reduse decit 
ale literaturii, Zborul fanteziei poetice e mai larg în 
literatură, mai liber. S-a spus că nici Bosch, nici Vrubel, 
nici „regele delirului“, Dali, n-au putut să „creeze“ ceea 
ce a realizat literatura în imagini artistice. Dar, din alt 
punct de vedere — al funcției creatoare a mimezei — 
poezia cedează în faţa picturii. În pictură, mimeza are 


i ări io r decît 
*) S-a putut spune că Picasso era hotărît mai creator 
Braque, sau Wagner mai creator decit Mozart, sau James Joyce 
mai creator decit O'Henry și Somerset Maugham. : TEE 

o bază - sensibilă, vizual-perceptibilă ; iluzorie în lite- 
ratură, mimeza hu e aci controlabilă ca în artele plastice. 
Asa se explică prevalența mimezei 1n arta clasică (avînd 
ca bază sculptura sau artele plastice), în timp ce în ro- 
mantism arta în genere, privită în optica muzicii sau 
literaturii, apare ca pură creație-simbol. Tendinţa răs- 
pîndită în secolul al XIX-lea de a identiiica pictura și 
poezia cu muzica a dus la „distrugerea bazei mimesis- 
ului ;. dar în aceste arte corelaţiile parametrilor categoriali 
simbolici şi mimezici sînt cu totul diferite față de mu- 
zică. Şi numai înțelegerea simplistă a mimezei, în optica 
artelor plastice, a putut duce aci la negarea ei. Ceea ce 
nu exclude însă capacitatea mimezică a muzicii *), sau 
functia „poetică“ a arhitecturii. Precum în artele plas- 
tice, mimesis situat în prim plan, nu exclude simbolul, 
iar poiein nu dispare din muzică ş.a.m.d. iris 

Interrelaţia (interacţiunea) acestor categorii în diferi- 
tele forme şi genuri de artă se schimbă mereu, în funcție 
de grădul în care fiecare din ele „cedează“ laturii domi- 
nante pe care — o impune în mod diferit, sau — într-o 
epocă dată — în genere, toate artele admit ca bază o 
dimerisiune sau alta. Dar arta nu poate fi niciodată, în 
ansamblu, privâtă de aceste dimensiuni pe care le mani- 
festă în mod diferit. În corelaţii sau conexiuni variabile, 
devenind rînd pe rînd cauză şi efect, mijloc sau scop al 
artei, ele converg într-un punct care constituie — în 
opera de artă — nucleul, focarul ei. 

Dacă însă o atare înţelegere a artei, mai exact, a ca- 
tegoriilor ei, vine nu din tratarea abstractă a faptelor 
ci din logica lor, și — în ciuda mobilităţii ei aparente 
— ele apar în structura esenţială a artei, ca un produs 
teoretic al analizei privind aspectele ei generale, ea nu 
exclude sinteza lor la un nivel ce cuprinde arta ca tota- 


litate a unei clase de obiecte, reductibile — absolut teo- 
retic — la acelaşi „model“... 


ba 


*) cu atîta aplomb relevată de Lukács, : 

Evident, corelaţia dintre categoriile ei fundamentale 
se modifică de la o formă a artei la alta, ţinînd seamă 
de varietatea relaţiilor dintre aceşti termeni care e în 
fiecare operă de artă în fond alta. Constantă e aci, în 


mod inevitabil, prezenţa acestor trei termeni care — în 
diversitatea formelor ei infinite — definesc, însă, arta 
ca model care — abstract — nu există decit prin cele 


trei laturi care-l compun şi care, la rindul lor, nu pot 
exista una fără alta ci se determină una pe alta şi — 
în funcţie de sensul şi accepţia lor diferită, în istoria 
multimilenară a artei — explică dinamica ei esenţială, 
dialectica ei. 

Aceasta înseamnă că „oricît de complexe ar părea 
aceste probleme, la prima vedere, la baza lor stă totuși 
o abstracţie simplificatoare care trebuie analizată și ea 
în. concret.“ Sl Rolul organizator central. pe care-l joacă 
particularitatea duce la situaţia că orice raport de.-univer- 
salizare (care altminteri ar putea ateriza ușor într-o anu- 
lare netă a particularităţii) capătă caracterul viu, încărcat 
de tensiuni. Pe de altă parte, nici o sesizare a. indivi- 
dualului nu trebuie să încremenească în simpla pores 
laritate pentru a o reflecta numai ca atare. Š 

Dacă a sesiza esenţa înseamnă a surprinde — şi aici 
— generalul în particular, trecerea de la fenomenul ne 
mijlocit, accesibil intuiției senzoriale, la esența mijlocită 
care poate fi sesizată indirect şi treptat cu ajutorul gîn- 
dirii. constituie o eondiţie a cunoașterii. Căci „cunoaşterea 
unui obiect o avem doar atunci cînd am cunoscut -esența 
existenţei. A cunoaşte un lucru izolat înseamnă a cu- 
noaşte esenţa existenţei sale“. 8 În orice lucru existent 
distingem de obicei ceea ce este acest lucru de actuali- 
tatea în care apare, În primul caz vorbim de esență, în 
al doilea de existenţă. Existenţa e actul prin care esenţa 
e realizată într-o formă a duratei (în spaţiu şi timp) ca 
fenomen. Corelată cu generalul, am spune — cu legea 


81 G, Lukács, Estetica, vol. II, București, 1972, P. 227 
82 Aristotel, Metafizica, 1032 a-b 4 

(în timp ce fenomenul este corelat cu individualul şi 
accidentalul) esența e latura interioară, stabilă care de- 
termină natura fenomenului dat, principiul necesar în 
fenomen (care e latura exterioară, mobilă a existenței). 
Această latură interioară, stabilă — esența artei — se 
manifestă în masa fenomenelor ei, cuprinde totalitatea 
acestora şi constituie baza lor. Relaţia şi modul în care 
şi prin care această manifestare se produce pot fi dife- 
rite în raport cu diferitele genuri şi specii în care se 
realizează şi în raport cu factorii care condiţionează 
realizarea ei, ca acord al esenței şi experienţei în fe- 
nomen. Dar procesul traducerii în elementele (materiale) 
de extensiune (cuvinte, tonuri, culori, gesturi etc.) a esen- 
tei sale — condiţia realizării obiective a operei ca exis- 
tență — în complexitatea sa, explică natura proprie a 
artei. şi-i defineşte — în raport cu existenţa ei substan- 
țială (quiditatea) și însuşirile (calităţile) ei infinit varia- 
bile — în ultimă analiză, partea fundamentală, consti- 
tutivă, esenţa ei. 

Dacă, astfel, fenomenul (esenţa în fiinţa ei, exteriori- 
zarea concretă a esenței) este unitatea dintre aparenţă 
şi esenţă, esenţa artei apare în fenomen ; de aceea feno- 
menul nu e pur şi simplu ceva lipsit de esenţă ci mani- 
festarea esenței, iar caracterul nemijlocit (care este mo- 
dul determinat al aparenţei faţă de esenţă) nu e decit 
propriul caracter nemijlocit al esenței. Şi dacă — adin- 
cind această idee — aparenţa este esenţa într-o anume 
determinare şi — filosofic vorbind — aparenţă, fenomen, 
realitate sînt „subdiviziunile esenței“ — aceste categorii 
definesc respectiv cele trei ipostaze ale esenței, ca as- 
pecte sau laturi unitare ale artei: aparență — mimesis, 
fenomen — poiein, realitate — simbol. Astfel, determi- 
nări ale esenței artei — în diversitatea infinită a relaţiilor 
lor reciproce — ele imprimă în ansamblu mișcării pro- 
prii infinite a artei, în varietatea ei inepuizabilă, baza, 
finalitatea, raţiunea ei interioară, ca şi legea organică şi 
necesară. a elementelor ce constituie opera ca un tot viu 
ŞI semnificativ din punct de vedere artistic. 

Sensul final al categoriilor Aici se clarifică sensul final al 
metapoelicii categoriilor metapoeticii. Ca de- 

terminări ale esenței artei, ele 
reprezintă tocmai acele laturi sau trăsături stabile şi ge- 
nerale care constituie baza apariţiei sale ca fenomen și 
— implicit — ca esenţă. Astfel, factori stabili avînd 
rolul de functori constitutivi, situînd arta în planul în 
care se manifestă ființa ei — modul de existenţă al 
operei — simbol, mimesis şi poiein definesc trăsăturile 
necesare, comune şi generale, deci esenţiale, specifice 
artei sau acelei clase de obiecte şi fenomene care com- 
pun sfera ei. Dacă „pînă și categoriile cele mai abstracte 
ale acestei sfere rămîn complexe de determinări bogat 
concretizate“ (G. Lukács — explicînd în esență creația 
artistică, procesul prin care arta apare ca artă — aceste 
categorii reprezintă conceptele fundamentale prin inter- 
mediul cărora definim arta în genere. Realitatea com- 
plexă a artei este redusă astfel la elemente simple, le- 
gate între ele prin raporturi constante privind acele 
laturi care disting fenomenele ei privite în ansamblu. 
Noţiuni de maximă generalitate, care determină bazele 
experienţei artistice, aceste concepte nu sînt deci „cate- 
gorii pure“, simple „idei“, pe care le putem înființa sau 
desfiinţa prin gîndirea pură, determinări ideale, pur teo- 
retice ale artei, ci determinări reale, concrete, obiective 
ale diferitelor forme de exteriorizare a artei ca obiect 
al gîndirii. 

Dacă determinarea, ca determinare existentă, este ca- 
litatea, iar „calitatea, distinsă de existenţă, este realita- 
tea“ (Hegel), nu privim aci arta în sine ca abstracţie de 
orice raport faţă de noi. Ci arta în transformarea ei în 
„lucru pentru noi“, în determinarea ei reală, aşadar, ca 
realizare, în realitatea sa. În această accepţie, nu e vorba 
aci de o succesiune de momente speculative, ci de puncte 

nodale ale procesului de creaţie Însuși, ca forme de orga- 
nizare a structurilor care se asamblează în opera dată, al- 
cătuind un sistem unitar. Cristalizarea lor este produsul 
unui proces de stabilire a relaţiilor fundamentale din pla- 
nul artei, definind acele trăsături ale sale, care — în con- 
diţii infinit variabile în aspectele lor particulare — în baza 
unor relaţii necesare, constituie laturi stabile, corelative, 
aşadar, invariantele ei... | l 

Astfel, puncte cardinale în înțelegerea artei, a note- 
lor ei esenţiale, ca moment final al acestui proces prin 


care structura unitară a operei — ca substrat propriu âl 


oricărei determinaţii şi fundament al cunoaşterii ei știin- 
țifice — se relevă în realitatea ei, integrînd elementele 
ei într-un ansamblu, aceste categorii converg spre un con- 
cept unic — arta însăşi. 

Dacă „obiectul, aşa cum este el fără gîndire şi fără 
concept, este o reprezentare oarecare sau chiar numai o 
reprezentare : numai în determinările gîndirii şi ale con- 
ceptului el este ceea ce este“, cum scria Hegel *®, tocmai 
în concept este suprimată diversitatea (proprie intuiţiei) 
şi prin intermediul conceptului obiectul este readus în 
esenţializarea lui neaccidentală... 

Problema e cum se condensează — în cazul artei — a- 
cest concept ? Mai exact, cum categoriile metapoeticii 
„readuc“ arta în acest concept ? 


2 
ea în CUOaSIAreR Reductibile la un concept uni- 
gică a artei tar în acel punct în care indivi- 


pa dual şi universal coincid, se i- 
dentifică (dacă fenomenul artistic e principial unitar, su- 
pus acelorași legi generale), categoriile metapoeticii a- 
due — fiecare pe rînd şi toate în ansamblu — un spor 
in cunoaşterea logică a artei. 


*) „Este just! reprezentarea si gîndi 
„nt » reprezen şi gîndirea, dezvoltarea ambelor, 
nil aliud“ (V. I. Lenin, Caiete filosofice, Bucureşti, 1956, p. 188 

O teză importantă a logicii dialectice spune că no- 
țiunile, categoriile create de logică sint expresia legilor 
de dezvoltare a naturii şcl. Logica dialectică își formează 
noțiunile şi categoriile sale nu ca ceva mort, imuabil, ci 
ca noţiuni vii, elastice, mobile care reflectă în mod adec- 
vat procesele ce au loc în realitatea obiectivă. Instrumente 
ale gîndirii, concepte raţionale, ele sînt astfel trepte în 
dezvoltarea cunoaşterii, puncte nodale care ne ajută să 
ne orientăm în reţeaua infinit de complexă şi variată a 
fenomenelor, ne dau posibilitatea de a desface — într-un 
sens — această reţea. Ele nu sînt concepte abstracte ci 
funcţii reale. Explicînd, exprimînd însăşi dinamica artei, 
în măsura în care conceptele logice fundamentale se ba- 
zează pe evoluţia ei, ele includ procesele apropierii dacă 
nu al coinciderii cu realitatea artei ca obiect al cunoaş- 
terii. Ele furnizează — pe un plan — un simplu ghid, un 
cadru general în cunoaşterea fenomenelor artei, a reali- 
tăţii ei. Dar valabilitatea lor nu se oprește numai la re- 
laţii formale. Ci îşi extinde acţiunea asupra întregului 
cîmp al artei, aşa cum se reflectă în gindirea logică sfera 
ei ca existenţă empirică. | ji 

_ Privind arta ca un proces conștient, ordonat finalist, 
ca activitate omenească orientată de o finalitate, de un 
sistem de principii elaborate de artist în cadrul activi- 
tăţii sale creatoare, ele reduc la un cadru interpretativ 
unitar. variate ordine de. fenomene, însăși aplicarea lor 
implicînd exigenţa unui sistem în cadrul căruia ele o- 
perează. | 

Ceea ce este esenţial în acest sistem al categoriilor 
metapoeticii, avînd la bază un principiu unitar, este fap= 
tul că pe baza lui se poate determina adevăratul sens al 
conceptului artei. Ele n-au numai o însemnătate pragma- 
tică, ci şi o însemnătate logică. Urmărind a cuprinde a- 
cest fenomen în sine, ele oferă o indicație sigură, un fir 


conducător, arătind în ce mod și prin. ce puncte de cer- 


cetare trebuie conduse orice consideraţii teoretice care 


reconstituie un tot complet... | 
Problema corelaţiei şi subordonării lor. în cadrul unui 


sistem organic de noţiuni fundamentale, ca. un sistem al 

integrabile în sfera acestui concept, se 
rezolvă aci în sensul că — principii călăuzitoare în inves- 
tigaţia artei — categoriile metapoeticii sint categorii ge- 
nerale ale artei, explicînd unitatea ei dialectică, definind 
sfera ei. Sensul acestor categorii se justifică deci în mod 
creator... Operind cu aceste categorii, metapoetica pla- 
sează, deci, arta în sfera ei proprie, o reconstituie ca to- 
talitate. Ele separă în fond arta de natură şi de celelalte 
produse ale omului. Ele conjugă elementele care consti- 
tuie condiţia apariţiei artei. Valabilitatea lor depinde, 
astfel, de determinările obiective ale artei, adică de acele 
procese, operații reale pe baza cărora apare arta în ge- 
neral. Produse ale unei îndelungate evoluții istorice, ca- 
tegoriile metapoeticii concentrează, astfel, bogăția cu- 
noaşterii artei. 

A afirma, în genere, despre categorii „că ele sînt, ca 
atare, goale“ este neîntemeiat, deoarece în orice caz, prin 
faptul că sînt determinate, ele îşi au conținutul lor“. 8 

Dacă într-un sens mai profund, adevărul constă în 
faptul că obiectivitatea este identică cu conceptul, con- 
ceptul este identic cu obiectivitatea artei. Aceste categorii 
nu apar ca forme subiective ale cunoaşterii, ci — ca re- 
flectare a proceselor (cunoaşterii) obiective a artei — ele 
implică un conținut cognitiv. Fiecare categorie avînd va- 
labilitatea unui adevăr obiectiv, conţinutul lor e determi- 
nat de realitatea obiectivă a artei printr-un proces de ab- 
stractizare care implică a izola relațiile necesare de rela- 
țiile contingente, a alege planul de referință în interio- 
rul căruia variabilele alese se lasă organizate. 

Momente ale cunoaterii şi — în acelaşi timp — ele- 
mente şi trepte ale realității (dacă ansamblul concepte- 
lor şi categoriilor rațiunii sînt reflectări ale realității in- 


categoriilor artei, 


dependente- de conştiinţa noastră) — forme ale fiindului 
sau determinări ale existenței (Daseinsformen sau Exis- 
tenzbestimmungen, cu expresia lui Marx) — ele sînt 


83 G. W, F. Hegel, Enciclopedi ii ; ; - 
gica, Bucureşti, 1962, p. 114 tot metor Monna, NA 

forme de reflectare a existenţei şi reprezintă, ca atare, 
legităţi valabile pentru întregul domeniu al artei, gene- 
ralizează trăsăturile diferitelor ei modalităţi. Punţi ale 
înțelegerii varietăţii relaţiilor care organizează materia ei, 
ele devin astfel pîrghii prin care în mod logic determinăm 
esenţa ei, permit reflectarea adecvată a artei, în baza evo- 
luţiei sale. Astfel, forme ale existenţei artistice, definind 
apariţia, structura obiectului, a realităţii artistice în ge- 
here — ele sînt constante orientative generale ale artei. 
i, cum esenţa artei nu se schimbă în principiu, aşa nu 


trebuie să se schimbe principiul logic, care o susține. 


Principiul, dacă e veritabil, e imutabil în sensul că în 
ciuda variațiilor sau accepţiunilor lui variabile, el rămîne 
valabil. Oricît s-ar schimba în timp factorii care decid e- 
voluţia artei, în istoria ei, pe aceste principii se sprijină 
(dacă în esenţa ei arta rămîne aceeaşi, deoarece complexul 
de fenomene care poartă acest nume rămîne acelaşi, dar 
explicările creatoare ce i se dau variază) însăşi metapoe- 
" tica. „Nu se poate crea o ştiinţă fără principii generale, 
şi acestea comportă o problematică filosofică“ 8&4 dacă în 
sensul cel mai general se cheamă principiile unei ştiinţe 
- ansamblul propsziţiilor directoare caracteristice, cărora în- 
treaga dezvoltare a obiectului trebuie să le fie subor- 
donată. | 
Ridicînd aceste categorii la rangul de principii opera- 
tive (definim prin intermediul lor arta) metapoetica vede 
în ele principii care acţionează asupra tuturor artelor. Pe 
aceste principii se bazează — ca mod de creație (şi exis- 
tenţă) spirituală umană, ca obiect unic al acestei ştiinţe, 
aşadar, arta în genere. Giîndirea privitoare la artă implică 
un sistem de concepte logice, care învestesc aria obiec- 
tului ei şi-i conferă locul, Activitatea creatoare a artistu- 
lui nu se poate concepe fără referinţă la aceste principii 
generale sintetice ale raţionamentului teoretic, menite să 
cuprindă realitatea artei într-un sistem. Sensul lor func- 
tional, aşadar, se clarifică în jurul acestui concept pe 


84 G, M.-Tagliabue, Les tendances esthétiques, în Les grands 
courants de la pensée contemporaine, Paris, 1961, p. 1250 

care-l determină şi definesc, într-o corelaţie unitară, ar- 
monică — garanţia unităţii comprehensive în varietatea 
derutantă a faptelor. E vorba aci de legătura, interdepen- 
denţa tuturor noţiunilor sau categoriilor fără excepţie Şi 
trecerea acestora una în alta și a tuturor în artă, între- 
pătrunderea şi transformarea lor reciprocă, înlănţuirea 
lor. Numai analitic putem izola aceste forme de legătură 
a fenomenelor. Reflectind multilateralitatea procesului 
creator şi unitatea lui dialectică, ele activează în mod si- 
multan ca ipostaze, momente sau termeni ai unei dialec- 
tici spontane. . i 
__ Fie determinări universale, fie puncte de sprijin după 
care gîndim şi înțelegem, deci, arta — în dialectica lor — 
categoriile metapoeticii au un sens teoretic precis. Ca sis- 
tem al principiilor generale care conduc procesul însu- 
şirii artistice — nu luate separat una de alta, ci în in- 
terdependenţa lor, în condiţionarea lor — constituie un 
agregat propriu metapoeticii şi — ca noţiuni care stau la 
baza existenţei şi înţelegerii artei — aparatul ei ca- 
tegorial. 
œ Dacă privim aceste categorii ca predicamente elemen- 
tare specifice artei, ele ne oferă principiile cu care se 
poate măsura întregul domeniu al artei și determina cu 
precizie sfera ei, tocmai fiindcă — privite în sens larg 
dialectic, ca adevărate centre de problematică, ca idei 
propulsive — nu numai că definesc ci introduc arta într-o 
ordine a valorilor spirituale a umanităţii, avînd statutul 
ei în desfăşurarea culturii umane. Ele nu sînt numâi 
„nume colective“ prin care sînt înţelese anumite impresii 
tipice oferite de artă, precum frumosul, urîtul, sublimul, 
tragicul, comicul etc. ; ele reflectă lumea reală a artei’; 
au, deci, un caracter funcţional (determină structura fe- 
nomenului dat) ca şi un caracter substanţial (determină 
quiditatea, esenţa necesară a artei, modul de a fi al sub- 
„Stanței sale, ceea ce este deci important, decisiv în apa 
riția artei ca fenomen și implicit ca esenţă). $ 
Arta nu e — în esență — nici frumos, nici urît, nici 
tragic, nici comic, Toate acestea — adjective — indică un 
atribut, o calitate, mai exact, o „impresie“ pe care arta’o 


CE Scanned with OKEN Scanner 


UN SPOR ÎN CUNOAȘTEREA LOGICĂ 'A ARTEI/291 


comunică, un efect al ei, care poate fi — în acelaşi chip — 
un efect al vieţii, al realităţii umane, al naturii. Arta 
este — în fond — artă. Frumosul e un atribut al artei, 
ca şi al ideii, sau al vieţii, pe o anume treaptă a dezvol- 
tării ei, nu ideea, viaţa însăși, arta etc. Avind — fie- 
care — o altă esență, se definesc prin această esenţă, şi 
nu prin acest atribut, sau această însuşire a lor. 

Spunînd „arta e artă“, însă, n-am spus nimic. Dacă 
atît cuvintul cît şi noțiunea „nu sînt decit semne ale unor 
obiecte luate ca indivizi sau clase de indivizi“, ele nu 
exprimă nici un sens limitîndu-se la a exprima semnifi- 
caţia actuală a indivizilor sau a claselor de indivizi. Cînd 
spun : toc, măr, masă, casă, nu afirm nimic în legătură 
cu existenţa acestor obiecte, ci exprim doar un semn care 
corespunde sau indivizilor sau clasei de indivizi de a- 
celaşi fel. Ca să exprim ceva despre existenţa lor trebuie 
să adaug un verb. Aristotel numeşte această împerechere 
de cuvinte A5Yo06 &noPavrmnâe adică exprimare enunţiativă 
despre ceva. De-abia acum cuvîntul capătă sens în ca- 
drul unei propoziţii care exprimă un adevăr.“ 85 

Spunînd arta e poiein, adaug un verb. Acum cuvintul 
capătă sens. Vechii greci defineau arta poiesis, substan- 
tivizînd acest verb. Astfel, poiesis (de la poiein) ca şi 
mimesis (de la mimeisthai) şi simbol (de la symballein) 
— toate trei substantive de origine verbală — indică în 
fond acţiuni care explică deci, arta ca produsul lor, care-i 
generează deci sensul, funcția, rolul şi existenţa obiectivă, 
care-i definesc deci geneza, determinările funcţionale, va- 
loarea ei. Astfel, categorii substanţiale, nu atributive ci 
entitive (ca substantive de origine verbală) ele formează 
„modele“ ale cunoașterii logice a artei. Cu ajutorul lor 
determinăm însușirile, laturile şi legăturile esenţiale ale 
fenomenelor, nu numai atributele lor... 

De aci deosebirea esenţială dintre categoriile metapoe- 
ticii. şi categoriile esteticii, Articulate organic, ele ne duc 
să stăpînim fenomenele artei. Funcţia lor gnoseologică 


; 85 Virgil Stancovici, Logica limbajelor, București, 1972, p. 126 

vine de aici : Ele corespund existenţei, designează în plan 
ontic exteriorizarea esenței, iar în plan gnoseologic prima 
treaptă a cunoașterii artei ca fenomen. Dar, privind exis- 
tenţa ei, substanța ei spirituală, esenţa ei — noțiuni con- 
cordante şi nu noțiuni cu sfere încrucişate, logic privite 
ca notele aceluiaşi concept, ca principii fundamentale, spe- 
cifice artei — în dialectica lor, poiein, mimesis, simbol de- 
termină substanţialitatea ei, în sensul în -care substanţa 
(quiditatea şi calitatea) constituie obiectul experienţei cu- 
noaşterii, ca o „necesitate internă a permanenţei fenome- 
nelor« (Kant) şi „permanenţa constitutivă a substanţei 


nu e decît necesitatea sa“. 


Din nou poesfera De aci însuşi sensul categoriilor 
metapoeticii, care ne permit a 
investiga arta în perspectiva unitară a obiectului ei. 

Plecînd de aci, întrebarea : cum e posibilă cunoaşte- 
rea conceptuală a artei prin categoriile metapoeticii, la ce 
rezultate duce aplicarea lor asupra artei, îşi găseşte un 
răspuns privind arta însăşi în optica lor ca totalitate a 
fenomenelor reductibile la acest concept. 

Aceasta înseamnă a depăşi caracterul empiric şi rela- 
tiv al concretului prin reprezentarea sa cu ajutorul gin- 
dirii. Ca totalitate a multiplicităţii (ca obiect al cunoaşte- 
rii) „arta“ nu e posibilă decît datorită alcătuirii intelectu- 
lui nostru, care face ca toate reprezentările sensibilităţii 
să fie în mod necesar reductibile la unitate. 
| Datele simţurilor ne oferă o multiplicitate haotică de 
impresii ; ele pot fi unificate — structurarea lor rațională 
reducînd experienţa sensibilă la o unitate logică, inteli- 
gibilă — prin transformarea multiplicităţii de date sen- 
sibile într-o experienţă obiectivă şi aplicarea categoriilor 
intelectului la datele experienţei, prin sistematizarea ştiin- 
țifică. 

Această operaţie preliminară e o problemă-cheie â 
metapoeticii ; prin ea depășim caracterul furtiv, acciden- 

tal al categoriilor estetice (empirice) şi cercetarea specu- 
lativă sterilă. Operînd cu concepte care privesc arta în 
ansamblu, ca totalitate (totodată unică și multiplă), pro- 
blema fundamentală a metapoeticii — ridicînd conceptele 
poeticii clasice la nivel de sistem — constă în a stabili 
sfera logică a artei ca obiect al gîndirii. Dar, tocmai fiindcă 
„totalitatea, aşa cum apare în minte ca o totalitate gîn- 
dită este un produs al minţii care gîndeşte“, pentru con- 
știința filosofică pentru care lumea înţeleasă cu ajutorul 
categoriilor reprezintă lumea reală, — mișcarea catego- 
riilor apare ca actul de producţie real, al cărui rezultat îl 
constituie lumea“ 5. Prin analogie, pentru conştiinţa filo- 
sofică pentru care arta înţeleasă cu ajutorul categoriilor 
reprezintă arta reală, mişcarea categoriilor apare ca actul 
de producţie real, al cărui rezultat îl constituie arta... 

Arta — în măsura în care o privim ca fenomen, adică 
în raport cu ceea ce oferă în ansamblu sensibilităţii noas- 
tre — e un produs al lui poiein. Dacă, fără îndoială, în 
orice artă, un mod de formare determinat separă ceea ce 
s-a numit „il fare“ (actul de a face) al artei de „actul de 
la face“ al tehnicii (în măsura în care il fare al artei u- 
nește o esenţă cu o existenţă, sau în limbaj aristotelic, o 
formă cu o materie), definind acest fare al artei prin 
poiein, nu facem decît a separa, pe de o parte, arta de 
natură, pe de alta, de tehnică. Şi — în sensul în care a- 
ceastă categorie distinge deopotrivă arta de praxis (ac- 
țiune) ca şi de tehne (activitatea productivă în genere) a 
plasa arta în sfera ei ca totalitate avînd la bază — ca 
proces generativ (poiein) — acest principiu al apariției şi 
formării sale, 

Dacă, în fine, a înţelege arta e a merge pe urmele 
artistului în creaţia sa, a-i descifra punctele de pornire 
și legile interioare, a înţelege arta e a reface în sens in- 
vers procesul de creaţie al operei, precum a înțelege o 
rocă e a-i cunoaşte modul de formare (eruptiv, vulcanic 


86 Karl Marx, F. Engels, Despre artă, vol. I, Bucuresti, p. 
11-72 

ețc.), poiein : devine axul fundamental în jurul căruia sa 
organizează ordinea ei. Şi dacă „în fața acestei varii şi 
variabile complexităţi de elemente fizice, psihice etc., pe 
care le oferă, e vorba de a încerca să le refacem pe un: 
principiu care mai mult decit lege sistematică, să valo- 
reze ca lege a legii şi să aibă în fine forţa de a adera: 
elastic la infinita modulaţiune a experienței artistice şi de 
a integra într-un ansamblu dispersa haoticitate a date- 
Jor“ £7, poiein e acest principiu. O sistematizare științifică 
a imensului cîmp experimental al activităţii artistice nu 
se poate concepe în afara lui. Dacă „problema artei este 
înainte de toate problema creaţiei“sS, care explică geneza 
artei in abstracto, un raţionament simplu duce aci la 
concluzia că arta în totalitatea ei, îşi află în poiein un 
concept viu, organic şi adecvat. Arta se prezintă în fața 
gîndirii filosofice încă în antichitate nu ca o reţea încil- 
cită de fenomene, procese, obiecte care apar şi dispar, ci 
ca o lume bine distinctă de lumea naturii, care se des- 
prinde de ea sau o întregește pe aceasta, ca o creaţie a 
omului definită prin poiein. | 
-- De aci perspectiva înglobării artei ca totalitate a pro- 
duselor sale în cadrul unei sfere distincte, pe care o nu- 
meam cu un cuvînt poesfera. | 

Punînd la baza ei principiul poiein ca postulat şi plat- 
forma ei teoretică (în care accentul hotărîţor asupra crea- 
tiei „în acord cu orientarea dominantă a timpului“ este 
evident ® metapoetica plasează, deci, arta ca formă dife- 


87 Dino Formaggio, op. cit., p. 335 
g id Roger Garaudy, Marxismul secolului XX, Bucureşti, 1969, 

*) Epoca noastră nu vede în procesul creator un simplu mo- 
ment sau o parcelă din ansamblul fenomenului artistic, ci re- 
cunoaşte într-însul însuşi factorul dominant şi subordonator al 
acestui ansamblu. „Creaţia“ nu constituie un cîmp parţial de in- 
vestigaţie, separat de cercetarea operei şi de receptarea ei, ci unul 
cu funcţiune de matrice, din care nu numai că decurg, dar 
se şi află implicate celelalte două. Totul pleacă de la sursa 


Bucureşti. 1974. p. IBI) tei ar (Edgar Papu, Arta și umanu 

rențiată a creaţiei într-o sferă distinctă prin simbol (în 
tehnosferă) şi prin mimesis (în noosferă) la nivel de sis- 
tem, 
Astfel, verigi principale în care se înlănţuie conceptul 
de artă, privind aplicarea lor la fenomen, în optica aces- 
tor categorii arta îşi află un concept adecvat propriului 
ei sistem, în mod necesar aplicabil tuturor artelor. 

La acest nivel, metapoetica apare ea însăşi — impli- 
cit — ca ştiinţa acestui sistem. | 


| 
za 

„Omul de ştiinţă... nu poate să a- 
jungă decit la soluţii, cari sînt in- 
tens  preligurate chiar în ideile 
propulsive cu cari el operează în 
punerea problemei“. 


Lucian Blaga 


1 


Consecințe fecunde Analiza principiilor ce stau la 

baza metapoeticii duce în fond 
la un ansamblu unitar de relații înglobînd arta într-un 
sistem. 

Identificarea acestui sistem prin manifestările sale şi 
modul de comportare a obiectului luat în studiu poate 
avea consecințe deosebit de fecunde în tranziția spre o 
nouă şi fructuoasă înțelegere a artei. 

Apariţia artei ascultă de legi (n-o poate face oricine, 
oricum) şi — în măsura în care ea are ca suport un indi- 
vid determinat cu calităţile, universul său intelectual etc. 
(înțelegînd aci prin individ opera) — nu poate fi în nici 
un caz nonconceptualizabilă. Se poate spune şi aici că fe- 
nomenul se pliază unui anumit cadru teoretic (şi existen- 
tial) general. Teoretizarea individualului nu infirmă con- 
cluziile la care ne conduce — prin conceptualizare ştiin- 
țifică — generalul, Există şi aici „fenomene normal repe- 
tate, periodice chiar, niciodată identice, dar asemănă- 
toare“ î. Dacă opera ca mesaj „se articulează după un sis- 
tem omolog de relaţii“ (Umberto Eco) şi aceeaşi „diagramă 
structurală“ prezidează diversele nivele de organizare a 
operei, unitatea artei (ca totalitate a operelor reductibile 
la „un sistem omolog de relaţii“, la aceeaşi diagramă struc- 


~ 1 Ch. Lalo, L'art près de la vie (Arta aproape de viaţă), Pa- 
ris, 1956, p. 13 

turală) explică — în totalitatea ei — poesfera, ca şi fie- 
care din componentele ei. 

Nu e vorba aci de o totalitate așadar extensivă şi can- 
titativă, ci de o totalitate în accepţia ei intensivă, calita- 
tivă, asa-zicind de concepţie. Ca viziune totalizantă a ar- 
tei, nu ca sumă empirică, enumerativă, exterioară (irele- 
vantă în detalii şi ansamblu) ci ca totalitate de reprezen- 
tare în jurul unui concept (model) definind trăsăturile 
esenţiale şi deci, comune tuturor artelor, ea exprimă — în 
ansamblu — ceea ce e în fond arta în genere ca unitate 
conceptuală. 


Caracterul universalităţii afirmațiilor, valabilităţii ge- 
nerale a conceptelor privind în esenţa ei creaţia artistică, 
duce la conturarea acestui sistem ca un corp unitar și nu 
o construcţie teoretică în dezacord cu realitatea. Ordinea 
interioară, concretă, organică a operei se reflectă în ordi- 
nea interioară, abstractă, logică a poesferei şi viceversa... 

Baza ei teoretică o constituie existenţa unor legităţi 
și particularităţi specifice ale procesului creaţiei artistice, 
definind — cu un cuvînt — structura artei. Aceasta ne 
permite să stabilim însuși procedeul constituirii ştiinţei 
sale, pornind de la particularităţile structurale ale obiec- 
tului. În baza acestui paralelism de structuri privind o- 
pera de artă ca şi arta în ansamblu, corelația dintre struc- 
tura obiectului şi structura ştiinţei corespunzătoare se re- 
zolvă în sensul în care există o corespondenţă între struc- 
tura ştiinţei şi structura acelei sfere a existenţei care se 
reflectă în ea. 

Ştiinţa, în genere, are ca scop, în toate etapele sale, 
să obţină o corespondenţă cît mai efectivă cu existenţa. 
Întrebarea e ; Poate în genere știința să fie o reflectare 
a existenţei, dacă între structura ei şi structura obiectu- 
Jui (la care se referă) nu există o corespondenţă ? a 

Prin însăşi raţiunea ei, știința are funcţia organizării 
sistematice a obiectului său. Produs al acestei sistemati- 
zări, trecerea la cunoașterea ştiinţifică înseamnă trecerea 
de la cunoaşterea anumitor obiecte şi fenomene luate izo- 
lat la cunoașterea trăsăturilor lor generale și esenţiale, la 

cunoaşterea raporturilor lor interne, logice, ca un mod de 
conexiune între deducţia raţională și conţinutul experien- 
tei. Această trecere e în fond primul pas spre structura 
științei. , Ă yi S 

Problema dacă structura ştiinţei se află într-o legă- 
tură precisă, determinată cu structura obiectului e condi- 
tionată de aceasta din urmă, de structura obiectului. 

Dacă prin structură înțelegem sistemul relational la- 
tent în obiect — ca noțiune de corp organizat a unor ele- 
mente multiple şi diverse prin natura lor, ea se apropie 
astfel mai degrabă de noțiunea de obiect, care este pro- 
dusul final şi empiric al unei activități de structurare. 
Structura se identifică aici fie cu „totalitatea“, fie cu „sis- 
temul“, fie cu „modelul“, Ea designează, desigur, un prin- 
cipiu, dar simultan o conduită, un mod de a „face“, pri- 
vind elementele fundamentale de organizare care fac 
posibilă construcția operei (apariția artei). 

Dacă prin structură înțelegem clădire, construcție, orice 
artă clădeşte în cuvinte, piatră, culori ; orice artă e con- 
strucție. Structura, aici, un corolar (sau un mod) al lui 
poiein, se identifică — în fond — în poesferă cu totali- 
tatea produselor ei, ca produse ale aceluiaşi mod de struc- 
turare a materiei artei. Exigenţa structuralistă conduce la 
descifrarea comprehensivă a unei totalități, a unei forme 
de organizare după o legitate internă în care elementele 
n-au sens decît în solidaritatea corelației sau opoziției lor 
în același Întreg. 

Dacă se poate merge, însă, paralel cu direcţia genetică 
la căutarea originei şi bazei structurii, la esenţa fenome- 
nelor, arta structurează — în esenţă — fenomene psihice, 
morale etc., care nu aparţin unei structuri organice, ci 
unei structuri „poetice“ prin definiţie. Ca o structură 
morfologică operînd cu elemente fizice (linii, culori etc.) 
ce mișcă în materia sensibilă a artei un conţinut emotiv, 
afectiv, psihologic ș.a.m.d,, ea se prezintă în ansamblu 
ca o ordine organizativă şi compozitivă noonică, prin în- 
SAŞI substanţa structurală a operei poetice. Dacă poate fi 
readusă toată arta, toate operele de artă, variatele pro- 

grame artistice, în evoluţie continuă, la un model deter- 
minat, comparind însuşirile formale ale diverselor mo- 
dele, se poate stabili „o identitate de intenţii operative 
între variatele poetici şi prin urmare, o identitate de 
structură comună“ (Eco). 

Deiinind astfel structura „nu ca obiect concret, ci ca 
sistem de relaţii între feluritele lui niveluri (semantic, sin- 
tactic, fizic, emotiv, nivel al formelor şi nivel al continu- 
turilor ideologice, nivel al relaţiilor structurale“) 2, se pune 
problema dacă, în ultimă analiză, adevărata „structură“ a 
unei opere reprezintă ceea ce are comun cu alte opere, 
ceea ce, în definitiv, este pus în lumină de un model. 

Dacă e vorba aci de structuri omogene (care au o alcă- 
tuire, o structură unitară), proprietatea unui sistem de 
a avea aceleaşi note în toate componentele sale priveşte 
aci întregul artei — nu acest întreg absolut, ci întregul 
concret, universal, ca comprehensio omnium singularium 
in universo?, ca. o lege după care acţionează principiul 
deschis al funcţionalităţii artei. 

Înţelegînd prin ştiinţă un sistem unitar, coerent, a- 
vînd ca obiect un întreg ale cărui părţi se află într-o co- 
nexiune determinată, un sistem tinzînd spre o structurare 
logică a obiectului său, ştiinţa artei nu e — nu poate fi — 
decit ştiinţa acestei sfere a existenţei. | 

Din această perspectivă, desigur, se clarifică sensul 
metapoeticii, ca şi obiectul, domeniul ei propriu, aria, 
competenţa ei. 

Ca ştiinţă a acestei sfere (dacă nimic în afara ei nu 
este artă şi totul înăuntrul ei este artă), știința artei pri- 
veşte, deci, poesfera ca obiectul său propriu și — am pu- 
tea spune — unic de studiu. Din unitatea ei conceptuală 
rezultă în același timp unitatea ştiinţei artei, Avînd în 
vedere arta ca totalitate, ca unitate a multiplicității (dacă 
unitatea şi multiplicitatea artei nu se exclud ci se im- 
Plică), arta îşi află în metapoetica, definind prin acest 


2 Umberto Eco, Opera deschisă, Bucureşti, 1969, p: 7 sq, 
3 Dino Formaggio, L'idea di artisticită, Milano, 1962, p. 319 

concept în esenţă obiectul și statutul său propriu, situînd 
deci tratarea unitară a artei pe o platformă comună, o 


ştiinţă a obiectelor care constituie — în totalitatea lor — 
poesfera. 
2 
Un nou pas înainte De aci un nou pas în elaborarea 
(în elaborarea ştiinţei artei) ştiinţei artei ca o teorie a obiec- 
tului său. 


Dacă obiectul unei științe nu formează un material 
inform ci se prezintă şi se constituie într-un sistem, calea 
unei științe sistematice a artei începe de aci. Problema 
centrală a formării specifice (poiein) privind arta ca „mo- 
del“ al poesferei, explică unitatea ştiinţei artei, ca un 
sistem genetic unic şi un criteriu unitar de ordonare și 
organizare a acestui sistem. Cum scria Marx, „o explica- 
ție care nu indică differentia specifica, nu este o explica- 
ție“. î O ştiinţă care n-ar avea în vedere differentia spe- 
cifica n-ar fi o ştiinţă. 

Ținînd, tocmai, seama de modul particular în care se 
organizează structura artistică, specificitatea ei este în 
funcţie de esenţa acesteia, în procesul care-o constituie şi-i 
dă viaţă. Este exact ceea ce separă în fond arta de na- 
tura fizică şi o plasează în sfera ei proprie. Arta poate 
da o varietate de forme materiale, dar una şi aceeaşi e- 
sență umană constituie baza ei invariabilă, în raport cu 
însuşirile sau calităţile ei infinit variabile, partea funda- 
mentală a artei, ca suma accidentelor şi efectul lor. 

Privind însuşi raportul substanțţialităţii şi accidenta- 
lităţii în principiu (dacă identitatea acestui raport cu sine 
este substanţa ca atare, care cu necesitate se pune ca 
realitate) aceeași substanță generică a artei, comună tu- 
turor formelor sale, identică cu sine în esenţa ei, este 
substratul ei unitar, Această substanţă, inerentă ei, a- 
cordă materiei artei — în totalitatea formelor sale infinit 


———— 


4 K, Marx, F, Engels, Opere, vol, I, Bucureşti, 1954, p. 257 

variabile — acea lumină a gîndirii, a ideii, a spiritului 
care se manifestă în ea. 

De aci (dacă una e substanţa fundamentală a celulelor 
care organizează materia vie şi alta substanţa fundamen- 
tală a artei) deosebirea dintre poesferă (cuprinzind tota- 
litatea sistemelor artei) și biosferă (totalitatea sistemelor 
biologice de pe planeta noastră). 

De aci (dacă structura, în sensul cel mai general, im- 
plică reunirea elementelor dintr-o totalitate prezentind a- 
numite proprietăţi ca totalitate în care proprietăţile ele- 
mentelor depind, în întregime sau parţial, de caracterul 
totalităţii) cadrul organizării ştiinţei artei ca o ştiinţă a 
poesferei, în baza corespondenţei dintre structura acesteia 
şi structura obiectului (artei), avînd în vedere esenţa ei. 

A reduce pluralitatea reală a atitor structuri în unita- 
tea unui sistem (admiţind că unitatea şi universalitatea 
structurilor mentale se înrădăcinează în unitatea univer- 
sului fizic) nu înseamnă decît a reintegra însă arta în na- 
tură, a o privi, mai exact, în perspectiva raporturilor din- 
tre structura artistică şi structura obiectivă a universului 
cosmic, a naturii. Ca punct de plecare, însă, această ope- 
ratie vizînd structura interioară a operelor de artă, ne 
obligă a privi arta dintr-un unghi unitar, în atributele ei 
fundamentale, ţinînd seamă de faptul că proprietăţile 
fundamentale ale artei determină şi organizarea (structura) 
ştiinţei cu ajutorul căreia — prin sistematizarea cunoş- 
tinţelor noastre — o privim ca sistem. 

Cum unitatea logică a unui sistem de cunoştinţe re- 
flectă unitatea însuşirilor obiectului științei respective, o- 
biectul specific al unei ştiinţe e delimitat prin existenţa 
în realitate a unor forme specifice determinate ale struc- 
turii obiectului său. Cu cît mai profund pătrundem în 
esenţa obiectului, cu cît mai precis stabilim legătura păr- 
ţilor lui componente, cu atît mai clar şi mai distinct de- 
vine procedeul prin care sistematizăm cunoştinţele noastre 
asupra lui, cu atit mai clar se conturează profilul ştiinţei 
care-l cuprinde. Gradul organizării structurale, nivelul 
perfecţionării ştiinţei se află în corespondenţă cu gradul 
pătrunderii în esenţa obiectului, a structurii lui. 

- De-aci un punct de vedere dialectic, deschis şi con- 
vergent totodată, în jurul artei ca obiect al metapoeticii, 
invocînd însăşi structura el. , Eon Á 

Faptul că obiectul artei posedă pe lîngă o realitate 
fizică o realitate estetică proprie (întrucît profondamente 
şi nu numai accidentalmente el nu e dat, ci făcut ; exis- 
tența sa e, deci, o existență conştient figurată prin inter- 
mediul unor apropieri şi înrudiri graduale ale materia- 
lului elementar preconstituiti) 5 distinge în esenţă struc- 
tura obiectului artei de obiectul naturii. Modul particular 
în care se organizează materia în structura artistică, de- 
finind sensul ei, confirmă ideea că arta „nu numai că nu 
e o copie a naturii, ci este altceva decît natura“. Ea nu e 
nici măcar „omul adăogat naturii, e omul tout simple- 
mentii. 6: 

Cum una din ideile care revin mereu în istoria gin- 
dirii filosofice este aceea că nici o parte a realităţii lumii 
nu poate fi înţeleasă dacă nu este considerată în con- 
textul universului luat ca intreg (și de fapt unitatea și 
diversitatea lumii biologice ne apar indisolubil legate), 
lumea artei nu se confundă cu lumea materiei vii. Acei 
factori determinanţi ai creaţiei şi rezultatul lor, obiectul 
artistic (în care structura materiei realizează raporturi es- 
tetice în jurul unui produs propriu artei) diferă, desigur, 
de factorii care întreţin unitatea materiei vii. 

Înţelegînd prin structură relaţia dintre formă şi con- 
tinut ®, coincidenta obiectului în unitatea de ansamblu a 
științei cu structura acesteia (privind raportul său faţă de 
ea) derivă din structura obiectului (artei), distinctă în e- 
sență de aceea a naturii. Dacă momentul transformării ei 
ìn operație cu caracter logic este momentul în care con- 
știința omenească ajunge să prindă unitatea dintre obiec- 
tele pe care ea le clasifică (ea e condiţia apariţiei ştiin- 
tei), aici corelaţia dintre obiect şi ştiinţă se face în planul 


„9 Max Bense, Fondamenti per una estetica moderna, în Arte 
e cultura nella civiltà contemporanea, Venezia, 1966, p. 374 

| Ch. Lalo, Introduction à Vesthétique, Paris, 1925, p. 154 
“arm o relaţie determinată de forma care formează conţinutul 

esenței structurii obiectului (artei), pe acest plan distinct 
de obiectul naturii. 

De aci perspectiva unei mai adinci orientări în struc- 
tura esenţială a artei şi inclusiv a ştiinţei ce-o studiază. 
Dacă elementele unui sistem teoretic, conexiunile şi in- 
terrelaţiile lor depind de natura reală a obiectului, sînt 
determinate, în ultimă instanţă de ea, modul de organi- 
zare (structurare) a ştiinţei e în directă relaţie cu obiectul 
căruia îi corespunde, derivă din structura obiectului care 
e domeniul său. În măsura în care teoria obiectului e în 
funcţie de obiectul acesteia (în sensul că obiectul ei îşi 
reclamă propria sa teorie), fiecare ştiinţă își profilează 
domeniul în raport cu structura de ansamblu a obiectu- 
lui ei. 

De aci un nou pas înainte în identificarea structurii 
esenţiale a artei, privind — cu un cuvînt — baza ei. 


3 


Calea metapoeticii Ar fi o erezie să spunem că una 
| e baza artei şi alta e baza ştiin- 
tei artei. Arta şi ştiinţa ei au aceeași bază, care e — în fond 
— esenţa comună a structurii obiective a artei şi a ştiinţei 
ce-o studiază, din momentul în care ele coincid. Dar acest 
moment însuși (în care ştiinţa identifică baza obiectului 
său) determină posibilitatea construirii ei ca ştiinţă a o- 
biectului — artei — privită în dinamica şi statica ei. 

Privind în esenţa ei natura artei, ea îşi află ştiinţa ei 
adecvată din acest moment. 

Acest moment nu apare spontan, direct, nemijlocit. 
„Toată ştiinţa ar fi de prisos, dacă forma de manifestare 
și esenţa lucrurilor ar coincide nemijlocit.“ 7 Fără îndoială, 
reflectarea științifică reprezintă o formă de conexitate şi 
divergentă între esenţă şi fenomen. Pornind de la apa- 
rența externă, dată nemijlocit, a fenomenelor, ştiinţa dez- 


i 7 Karl Marx, Capitalul, vol. III, parțea II, Bucureşti, 1955, 
p. 770 ; ; ; 

văluie natura internă a acestora, esența lor în mişcarea, 
conexitatea şi legitatea lor obiectivă. De la a Ara ieri 
plecare real şi deci punctul de plecare al contemp N şi 
reprezentării concretului“, la oglindirea sa ca METOP 
a numeroase determinări, deci unitatea diversității 

(Marx) — se impune aci un proces logic de structurare a 
obiectului ca o „totalitate bogată în multiple atribute şi 
raporturi“ şi nu ca o reprezentare haotică a întregului. 

În corelaţia dintre structura ştiinţei și structura obiec- 
tului sînt a se evita însă două extreme : Întiia, transfe- 
rul mecanic al structurii obiectului în structura ştiinţei, 
dependenţa servilă a structurii ştiinţei de structura obiec- 
tului. A doua, sciziunea totală a structurii teoriei de struc- 
tura obiectului, negarea dependenţei structurii ei de struc- 
tura obiectului, a corespondenţei lor. 

Aceste extreme pot fi evitate pe două căi: a) căutînd 
factorii care mijlocesc dependenţa structurii teoriei de 
structura obiectului sau corespondenţa lor reciprocă şi 
b) stabilind prin intermediul categoriilor care-i definesc 
obiectul, sfera sa logică. 

A avea în vedere structura esenţială a artei, a privi, 
mai exact, obiectul artistic în esenţa structurii sale spe- 
cifice, înseamnă a defini — în primul rînd — specificita- 
tea acestei structuri. 

Această operaţie *) e un produs al sintezei, privită nu 
ca o simplă însumare ci ca o integrare logică în ordinea 
cunoașterii. Astfel, ansamblul legilor de organizare a unui 
sistem, structura e un ansamblu operaţional cu semni- 
ficaţii determinate, grupind elemente într-un obiect oare- 
care, cărora li se specifică sensul, finalitatea, li se defi- 
neşte natura. Menită a cuprinde o schemă raţională care 
poate condensa într-un sistem rezultatele activităţii de 
cunoaștere a omului, ea introduce, astfel, arta în ordinea 


ogies, ca un tot coerent de elemente şi corelaţii ce-o de- 
inesc, 


*) dacă str 


operaţie logică, 
mina obscuritate 


uctura e — aci — o metodă, adică un act logic, 
un act ales de subiectul cunoscător spre a lu- 
a unui domeniu sau obiect oarecare 

Analiza imàñentă a obiectului (artei) ne duce la ideea 
de sistem ca sinteză a modalităților concrete ale artei. 
Ştiinţa, ca inteligibilitate a unui ansamblu (sau sistem) 
posedînd o structură (întrucît este înzestrat cu o lege de 
compoziție internă unitară) începe numai cînd noi sîntem 
în faza de a constitui obiectul ei. Cînd descoperi modelul 
care reflectă sistemul, definit prin legea care îngăduie tre- 
cerea de la concret la abstract, ca o expresie logică a 
obiectului, se atinge structura acestui obiect. Şi dacă 
modelul reflectă în structura sa natura legilor care-l ex- 
plică, acest model logic are un echivalent ontologic. Ştiinţa 
nu vine decît să asigure corespondenţa structurii siste- 
mului cu teoria sistemului. 

Această operaţie deschide în fond calea metapoeticii, 
adică înlesneşte ivirea ei ca ştiinţă a obiectului său. 

Ca un sistem de cunoaştere care reflectă laturile şi 
raporturile esenţiale ale fenomenelor sub forma con- 
ceptelor, a categoriilor logice, a principiilor ei generale, 
definind ştiinţa la nivelul ei actual, — metapoetica apare 
ca o ştiinţă a artei în măsura în care particularităţile 
structurale profunde ale artei reies din cunoaşterea ei 
organizată într-un sistem unitar. Cea mai înaltă expresie 
a acestui caracter de sistem (dacă știința reprezintă un 


sistem conceptual strict organizat, în aşa fel încît struc- . 


tura generală a ştiinţei este într-o conexiune precisă cu 
structura obiectului) este în dependenţă de natura şi par- 
ticularităţile structurale ale acestei sfere a existenţei că- 
reia îi aparţine, şi derivă din ea. 

Prin natura sa, arta este un sistem. De la constituirea 
caracterului de sistem al artei şi fenomenelor ei la abor- 
darea lor, conformă acestui sistem, nu mai e de făcut de- 
cît pasul spre construirea unei teorii a sistemului, în baza 
unor afinități naturale și polarități care leagă elementele 
din interiorul sistemului şi stabileşte relaţiile lor exte- 
rioare cu sistemele reciproc înrudite. 

Analiza sau studiul creaţiei artistice duce la întelege- 
rea naturij produsului, plecînd de la particularitățile ge- 
nerale ale operei. După cum opera nu e ọ suma, 0 uni- 


ficare a diferitelor calități (însuşiri) ale obiectelor ci uni- 


CE Scanned with OKEN Scanner 


308/PERSPECTIVE — 1 


tatea lor organică, tot astfel sfera artei are ca premisă 
considerarea ei ca un sistem integral, ca o pluralitate de 
structuri distincte şi ierarhizate, aflate într-un raport de 
conexiune ş.a.m.d. IE 

Din această imagine generală a artei derivă construc- 
tia ştiinţei sale, Astfel, ştiinţa pe care o căutăm se re- 
feră mai degrabă la ceea ce este universal, căci — cum 
scria Aristotel — orice definiţie şi orice ştiinţă are ca 
obiect universalul, nu indivizii (Metafizica, 1059 b). Lu- 
crurile compuse sînt indivizii, numai ei există cu adevă- 
rat. Dar ştiinţa se referă numai la universali, desfăcuţi 
din complexitatea concretului individual. Cu atît mai mult 
cu cît orice operă (ca şi orice spirit care o creează sau o 
admiră) e strict individuală, în existenţa ei concretă, arta 
fiind una şi universală, ne putem referi la ea ca la a- 
celaşi act unitar de creaţie care — în diversitatea for- 
-melor sale infinite — are universalitatea sa. 

„Astfel, deşi metapoetica are în vedere în ultimă in- 
stanță nu arta ci opera, metapoetica are: ca obiect opera ca 
fiind — considerată în chip universal: — în structura ei 
generală. = 7 jot | 

Dacă, în sens aristotelic, nu există decît ştiinţă a ge- 
neralului ”, aici individualul şi generalul nu sînt două 
clase de obiecte distincte pe care-e posibil să le consti- 
tuim apriori 8, numai una dintre ele putînd fi supusă unui 
tratament ştiinţific : individualul se dă drept ceea ce e ac- 


„-.%) În orice știință, după Aristotel, se desfăşoară jocul teoriei 
și al experienţei, și filosofia sa a cunoașterii constă, în mare 
parte, în a expune, în diferitele domenii pe care el le atribuie 
ştiinţei, unitatea profundă și variantele acestui joc. La fel în con- 
cepția actuală a ştiinţei, moștenită, prin modificarea concepţiilor 
ce S-au ivit la începutul secolului al XVII-lea (...) În ştiinţele de 
astăzi, o teorie este un ansamblu de concepte abstracte, în inte- 
riorul căruia, cu ajutorul anumitor reguli de combinaţie şi de 
deducție, e cu putință a conchide necesitatea sau probabilitatea 
anor configurații de asemenea abstracte socotite ca reprezentînd 
enomenele (Gilles Granger, Théorie et expérience, în Philosopher, 
Les interrogations contemporaines, Paris, 1980, p. 342-343 


x A Lucien Sebag, Marxisme et structuralisme, Paris, 1964, 

cesibil, supus generalizării. Limita dintre cele două cîm- 
puri, astfel stabilită, poate fi fluentă, labilă ; trebuie să 
ținem seamă de părţile constitutive ale operei și de struc- 
tura lor care include ansamblul. 

Aici intervin, deci, categoriile ca punți de înţelegere 
a varietăţii relaţiilor care organizează materia artei, pîrghii 
prin care determinăm logic sfera ei. Izolînd sfera artei 
de natură (prin poieîn), o izolăm totodată într-o sferă dis- 
tinctă — prin simbol — în tehnosferă şi prin mimesis 
— în noosferă, ca un sistem logic determinat. Problema 
corelării şi subordonării lor în cadrul unui sistem organic 
de noţiuni fundamentale, integrabile în sfera acestui con- 
cept, se rezolvă în sensul că — principii călăuzitoare în 
investigația artei — categoriile metapoeticii, categorii ge- 
nerale ale artei, explică unitatea ei dialectică definind 
sfera ei. 

Astfel, ambele căi ale corelării obiectului în unitatea 
de ansamblu a ştiinţei cu structura acesteia — din ne- 
cesitatea absolută a situării studiului ştiinţific al artei 
într-un cadru adecvat — introduc arta într-o ordine logică 
a spiritului care-i clădeşte ştiinţa. 


II 
1. 
Profilul metapoeticii | Acest proces însuşi (de clădire 
a ştiinţei) e un produs al sinte- 
zei, privind arta ca ansamblu logic determinat. 

Dacă ştiinţele îşi primesc obiectul lor nu de la me- 
toda de cercetare ci de la obiectul de studiu, structura 
unei ştiinţe este în funcţie nu numai de obiectul ei, ci şi 
de punctul de vedere din care îşi priveşte obiectul. 

De aci profilul metapoeticii ca ştiinţă a artei, privind 
însăși problematica ei, la nivel de sistem. »- rd 

Înţelegînd prin sistem ansamblul unităţilor rezultate 
în urma unei operaţii de reducţie a variantelor la inva- 
riante — ca sistem al cunoaşterii — știința are, la rîn- 
dul ei, propria sa structură, care îndeplineşte o anume 
funcţie logică. Din înregistrarea unor fapte, ipoteze, idei, 
elemente de cunoaştere etc., știința nu poate alcătui o 
structură logică. Ea începe să capete o atare structură 
abia atunci cînd începe să desprindă din cunoaşterea ne- 
diferențiată un sistem de cunoștințe diferențiat. Ceea ce 
se numeşte structură în știință reprezintă, de fapt, ge- 
neralizarea şi abstractizarea obiectului propriu al aces- 
tei ştiinţe care constituie conţinutul şi baza ei. 

Dacă elementele structurii logice a ştiinţei sînt baza, 
legile, conceptele fundamentale, teoriile, ideile etc., fun- 
damentarea sa. teoretică fiind strîns legată de obiectul 
ei, problema e : cum putem fonda metapoetica, ce avem 
de făcut pentru fondarea ei ? 

Ca o știință sau disciplină modernă, care lărgind 
cimpul de înțelegere a artei, o izolează în acelaşi timp de 
natură, ca o ştiinţă a poesferei (a cărei structură coincide 
astfel cu structura obiectului) metapoetica nu e însăși poe- 
tica, ab initio o ştiinţă a lui poiein ? 

Am putea, ipotetic, răspunde : da ! Deoarece însă există 
o ştiinţă a naturii, e limpede că ea va fi deosebită şi de 
știința practică şi de cea teoretică, scria Aristotel, după 
care există trei feluri de ştiinţe : practice, poetice şi teo- 
retice. Înţelegînd prin poetică (epist&me poicti) acea 
ştiinţă care, ca arhitectura, -are drept scop să realizeze 
un produs, o operă exterioară agentului (aci, artistul) ; în 
timp ce, dimpotrivă, practica (praxis) presupune o activi- 
tate interioară, imanentă a agentului °, Aristotel stabilea 
0 relaţie disjunctivă între ştiinţele teoretice, poetice şi 
practice, în baza căreia metapoetica nu e o știință „poe- 
tică“,.. Altul e punctul de vedere al poeticii şi altul punc- 
tul de vedere a] metapoeticii, care nu se ocupă, aşadar, cu 
producerea sau fabricarea unui obiect exterior agentului, 
cl e teoria acestei producții sau „fabricări«. 


9 Aristotel, Metafizica, 1025 b și 1064 e; Top VI, 6, 145 a 15 

Vechile poetici şi numeroasele tratate de arhitectură, 
muzică şi pictură ale Antichității și Renaşterii aveau un 
caracter practic şi operativ. Ele încercau să doteze pe ar- 
tist cu o sumă de cunoştinţe pe care, aplicîndu-le, artistul 
putea fi sigur că va crea opere.“ 10 Era vorba aci de cu- 
noştinţa canoanelor, adică a regulilor, mijloacelor şi so- 
luţiilor tipice şi probate. Erau științe „poetice“, deci 
(„care te învaţă cum să construieşti ceva“) spre deosebire 
de științele practice (care studiază acţiunea în ea însăși, 
acţiunea individuală — etica, în familie — economia do- 
mestică, şi în stat — politica) sau științele teoretice care 
studiază natura (teoretic, contemplativ) şi care se divid, 
la rîndul lor, după cum se ocupă de analiza cunoaşterii 
sau de principiile lucrurilor înalte, la Aristotel, în Ana- 
litica (logica) şi Prima filosofia (metafizica)... 

O mare parte a reflecţiilor ps care Antichitatea şi Re- 
nașterea au dedicat-o artei apar şi se dezvoltă tocmai în 
poetici, deci în programe de artă, şi astfel trebuie să fie 
considerate, avînd în vedere caracterul operativ al afir- 
mațiilor lor şi caracterul istoric al gustului particular care 
le-a inspirat. | 

Situaţia pare a fi astăzi aceeaşi. Ceea ce caracteri- 
zează poetica e faptul de a fi legată dacă nu exclusiv, de- 
sigur prevalent, de expresia artistică. „În prezent, pro- 
blema poeticilor trebuie rezolvată nu pe baza teoriei lim- 
bajului poetic, deşi în legătură cu el... şi nu pe baza sta- 
bilirii limitelor şi a obiectivelor poeticii şi stilisticii în 
planul artistic general... ci independent, în legătură cu 
problemele studierii legilor de compunere a diferitelor ti- 
puri de opere literare, a structurilor verbal-artistice, în 
dezvoltarea lor istorică şi în diferitele transformări naţio- 
nale tipice. Una din cele mai importante sarcini ale poe- 
ticii este studierea principiilor, a problemelor şi a legilor 
de compunere a operelor beletristice de diferite genuri în 
diverse epoci, stabilirea legilor sau principiilor generale 
ale unei astfel de compuneri, precum şi a celor particu- 
lare, specifice, tipice pentru o anumită literatură naţio- 
E: sua hi | 


10 Tudor Vianu, Postume, Bucureșşti,. 1966, p. 182 

nală, cercetarea interdependenţei şi a relaţiilor dintre 
diferitele tipuri şi genuri ale creației literare, descoperi- 
rea drumului evoluţiei istorice a diferitelor forme lite- 
rare.“ Îl JEN 
Dacă ceea ce s-a numit dezvoltarea recentisima a poe- 
ticii înspre şi în semiotică, reprezintă nu numai un pro- 
gres ştiinţific în raport cu momentele anterioare, ci şi o 
dezvoltare logică a acestora și ea „se va interesa de în- 
treg textul literar, într-o perspectivă simultan lingvistică 
şi critică“, °? poetica își menţine în esență profilul. 
Chestiunea se pune altfel din momentul în care con- 
ceptul de poetică îşi modifică accepţia. Deja în Introduc- 
tion à la poétique, Valery pare a-i lărgi sensul sau a-i su- 
gera această lărgire. El pronunţă aci numele de poietică, 
justificindu-l prin aluzii la limbajul medicilor (de ex. he- 
matopoieza, hematopoietic), le faire, le poiein de care 
vrea să se ocupe fiind categoria generală a operelor spi- 
ritului. Dar tendinţa de a limita Poetica (sau mai de- 
grabă Poietica) la poezie, cuprinzînd, pe de o parte, stu- 
diul invenţiei şi al compoziţiei, examinarea şi analiza 
tehnicelor, procedeelor, instrumentelor, materialelor re- 
vine la Jean Pommier, urmașul său la College de France. 
De altfel, Valery însuşi se ţine de tradiţie în Introduction 
à la poétique: „Numele de poetică ne pare a-i conveni a- 
cestei științe, înţelegînd prin ea ceea ce priveşte creaţia 
şi compoziţia operelor cărora limbajul le este totodată 
substanţă şi mijloc, deşi nu în sensul restrîns de culegere 
de reguli sau de precepte estetice privind poezia“. 12 
Numind poietică ansamblul studiilor care trimit la in- 
staurarea operei şi mai ales a operei de artă, René Pas- 
seron observa că obiectul studiat de Valery nu e ansam- 
blul efectelor unei opere percepute, opera făcută, nici 
opera de făcut (ca proiect) ci opera în curs de a se face. 
Poietica n-are însă nici un motiv de a se limita la artele 


UV. V, Vinogradov, Poetica şi relaţiile ei, în Poetică şi sti- 
listică, Bucureşti, 1972, p, 260 | | 


12 Poetică și stilistică, Orientări cti. 1972, 
p. LXXII-V iza ientări moderne, Bucureşti, 1 


13 Paul Valéry; Introduction à là- poétique, Paris, 1974, p. 13 

limbajului. Suprareahspou’ se baza pe ideea că poezia nu 
i cu cuvinte... 
a De i. iaeei lărgirii poeticii la toate artele al căror 
i S instaurarea“, crearea operel. o 
PRIST AREATA adevărat că tendinţa de a da poieticii 
o accepție mai largă o separă într-un sens decisiv de pog: 
tică, ca şi de „ştiinţele proprii ale operei de artă ca operă. 
Ele se ocupă de structurile specifice ale operei pentru fie- 
care tip de artă, ținînd seamă de diferitele şcoli („limbaje ) 
ce pot fi distinse aci. 1* Şi Tzvetan Todorov examina fron- 
tiera dintre poietică și ştiinţele artei, limitindu-se la lite- 
ratură („de unde proximitatea tulburătoare dintre poietică 
şi poetică“)... > ap-u? 
Specializarea progresivă a poieticii ca ştiinţă norma- 
tivă a criteriilor operei şi operaţiilor care o instaurează, 
cum a fost definită recent 15. limitează însă această ştiinţă 
la nivelul „producţiei“ sau „fabricării“, ca o știință poe- 
tică (şi nu teoretică), în accepţia originară a conceptului. 


2 
Conturarea ei ca știință De aci ideea unui nou edificiu 
teoretic al artei — ca o soluţie 


a metapoeticii — pe temeliile poeticii înseși. 

Poetica joacă un oficiu normativ. „Eficacitatea sa nor- 
mativă, însă, nu poate să nu coincidă cu cunoaşterea pe 
care o ajută“ (Croce). Orice disciplină normativă şi a for- 
tiori orice disciplină poetică presupune ca fundamente 
una sau mai multe discipline teoretice care posedă un 
cuprins teoretic disociabil de orice normalizare şi, ca 
atare, își află locul său natural în nu importă ce ştiinţe 
teoretice fie deja delimitate, fie în curs de constituire, 


— pc. 


14 René Passeron, La poiâtique, în hecherches poïétiques 
(Cercetări poietice), Paris, 1974, p. 14-15 
19 Ibid, p, 21. și René Passeron, La poistique comme philo- 
sophie de la création, în Proceeding of the 9th Congress of Aesihe- 
Bi (Actele Congresului: IX Internaţional de estetică), vol. II, 
eograd, 1980, p. 293-300... o 0 J moi iati a 

scria Husserl în Logische Untersuchungen. Dacă ştiinţa 
normativă vrea, prin urmare, să-și merite numele, dacă ea 
vrea să cerceteze științific raporturile stărilor de lucruri 
de normalizat cu norma fundamentală, ea trebuie să stu- 
dieze cuprinsul teoretic esenţial al acestei relaţii şi prin 
urmare, să pătrundă în sfera ştiinţelor teoretice care se 
referă la ele. 

Sînt două moduri de a ataca în fond această problemă. 
Primul constă în a considera poeticile ca probleme spe- 
cifice ale lui poiein, probleme care n-ar ieşi şi nici n-ar 
trebui să iasă din cadrul chestiunilor privitoare la cîmpul 
artei riguros delimitat şi pedant izolat în autonomia sa. 
Întrebindu-se dacă „e cu putinţă să recunoaştem sau să 
conferim Poeticii un cîmp care să-i fie specific“ și cum 
ar putea fi prelucrat acest cîmp în vremea noastră, deci 
la nivelul gîndirii moderne, Croce răspundea pozitiv, dacă, 
preciza el, se încetează de a considera şi trata poetica, 
ca o ştiinţă riguroasă sau filosofică, şi dacă o concepem 
în mod conștient ca o simplă ştiinţă empirică sau o dis- 
ciplină căreia nu trebuie să-i pretindem nici absoluta 
validitate a conceptelor sale, nici deducţia lor logică şi 
sistematică. | 

Se afirmă aci încă odată tendinţa de îngrădire a poe- 
ticii la nivelul empiric, la studiul artelor izolate, pe te- 
renul concret. Dar, în același timp, dacă de obicei trata- 
tele de Poetică afirmă autonomia poeziei şi a ştiinţei co- 
relative, în mod dogmatic şi fără a voi să se piardă în 
Estetică, ca Filosofie, profesînd o limită în cîmpul perfect 
circumscris al poeziei, cine scrutează cu un ochi expert 
cărțile de Poetică, scria Croce de asemenea, vede înşirîn- 
du-se în ele înseşi problemele Esteticii comune tuturor 
artelor.., şi se află în fața unei Estetici mutilate şi con- 
fuze, în fața unei Estetici în care referirea restrînsă doar 
la operele de poezie nu exclude implicaţiile altor arte. 

Poetica lui Aristotel şi atitea din cele ce i-au urmat, 
de la Art poétique a lui Boileau pînă la Introduction à la 
poétique a lui Valéry, nu-şi restrîng de fapt cîmpul la 
sfera artei lor. În deosebi după apariția Esteticii lui Baum- 

garten, s-a putut observa 16 are loc un facil schimb de 
sarcini şi o reciprocă substituire de poziţii între estetică, 
poetică şi critica literară. Mai ales, echivocul poate apărea 
din identificarea esteticii cu poetica, fiind — cea din 
urmă — atît de intim legată de domeniul poeziei şi în 
genere al artei, încît unele planuri deși diferite, ale poe- 
ticii şi esteticii se pot împleti în aceeaşi tratare. !? Dar 
„estetica nu e poietică, nici poetică“ (şi printre altele toc- 
mai această coniuzie a esteticii cu poeticile a creat ac- 
tuala situație de echivoc, care reduce estetica, pînă şi în 
universităţi, la a fi mai degrabă suspectată, adesea de- 
valorizată, atît în ochii filosofilor cît şi ai literaţilor sau 
artiştilor, în timp ce poetica e privită ca „o reflecţiune 
care se exercită în direct contact cu activitatea artis- 
tică“). 15 Fără îndoială, planuri deşi diverse ale poeticii 
și esteticii se pot împleti în aceeași tratare, dar simpla 
identitate dintre estetică şi poetică e moartea aceleia în 
aceasta (la morte di quella in questa). 19 | 

Întrebarea e : „Pînă unde merge Estetica și unde încep 
Poeticile şi curentele critice ?“ 2 Nu e totdeauna posibil 
să operăm o distincţie între poetică şi estetică. Croce ad- 
mitea că toate esteticile idealiste sau de derivație idea- 
listă sînt „poetici“ întrucît au restrîns consideraţiile lor 
asupra artei. N-ar fi exact, înainte de orice, fiindcă a- 
ceastă restrîngere (arbitrară, de altminteri) a esteticii idea- 
liste e respinsă de estetica materialistă. În al doilea rînd, 
această restrîngere (reală sau nu) este aci secundară. Dacă 
poetica ar putea fi definită ca teoria care ia în studiu 
semnificaţiile și aplicaţiile celor mai generali termeni (ca- 
tegorii) la care recurgem în relaţiile noastre cu arta, azi, 
după mai bine de jumătate de secol de cînd scria Croce, 


aa Giovanni Santinello, Poetica della forma, Padova, 1962, 
p. 
17 Franco Fanizza, Estetica problematica, Bari, 1963, p. 34 sq: 
18 Dino Formaggio, op. cit., p. 292-293 
19 Franco Fanizza, op. cit., p. 83 
5 iei G. M.-Tagliabue, L'esthétique contemporaine, Milan, 1960, 

poeticile nu mai „fac acelaşi lucru ca şi estetica, dintr-o 
poziţie improprie și incomodă“. Ele nu mai sînt „simple 
nume cărora nu le corespunde nimic specific“, ci se confi- 
gurează variat şi divers. 

Admiţind că poeticile trebuie să fie astfel considerate, 
mai precis trebuie să fie luate ca un corp de reguli că- 
rora li se conformează un poem, reguli privitoare la teh- 
nica literaturii (sau — prin analogie — a oricărei arte), 
poeticile studiază, în primul rînd, condiţiile sau sistemul 
de principii poetice specifice artei (sau școlii) respec- 
tive ; dar, în acelaşi timp, lasă în suspensie problema 
generală a artei, pe care în situaţia actuală, n-o vedem 
rezolvabilă decît ţinînd seamă de procesul în curs. Adică, 
nu pe linia unei estetici „confuze“ sau „mutilate“, cum 
scria Croce, şi nici prin lărgirea atribuţiilor unei poetici 
sau alteia, ci prin reunirea lor într-o sinteză globală, pe o 
nouă treaptă a generalizării. | 

Această idee stă în fond la baza metapoeticii şi ex- 
plică apariţia ei. * ` 

Relevînd unitatea interioară a artelor, în ciuda aspec- 
telor lor exterioare distincte şi irelevante sub raport teo- 
retic, acelaşi Croce netezea, de fapt, calea acestei sinteze 
în perspectiva aşezării pe baze noi sau reaşezării pe cele 
vechi a distincţiilor dintre diferitele arte.. i 

Avînd în vedere tocmai acele probleme, comune tutu- 
ror artelor în care referirea restrinsă la operele unei sin- 
gure arte angajează în acelaşi timp arta în genere, posibi- 
litatea unei viziuni de ansamblu asupra diferitelor forme 
ale artei — la nivelul unei discipline ce-și caută şi defi- 
neşte conceptele ca o ştiinţă generală a artei — vine de 
aci. Pe lîngă o ştiinţă a fiecărei arte (o teorie a poeziei, 
a muzicii, a arhitecturii etc.) o teorie generală a artei (în 
definitiv, știința ei) e— prin unificarea poeticilor particu- 
lare ȘI reaşezarea lor pe o platformă comună — meta- 
poetica; Tocmai fiindcă, observa Croce, poeticile obişnuite 
sînt concepute ca tratate științifice sau filosofice ale unei 
arte speciale, cum. ar. fi poezia, şi concepute astfel, .„ele 
cad sub obiecția prejudiciabilă a imposibilității distinc- 

tiunii şi diviziunii artelor“ 2!, se impune un transfer la 
nivelul sintezei, pe linia poeticii însăşi. 

Specializarea progresivă a poeticii, pînă la autonomiza- 
rea ei ca „proiect de formare sau structurare a operei“, im- 
plicînd cercetarea asupra proiectului iniţial sau un studiu 
al procesului creaţiei artistice, a acelui „poiein ce se în- 
cheie în orice operă“ (la Valery) nu exclude sinteza. Ideea 
construirii unui model sintetic al unei poetici (sau a unei 
forme de artă) constituie o etapă primară, indispensabilă 
explorării ştiinţifice a unei arte oarecare. Dar arta pre- 
zintă „uniformităţi structurale“ care se manifestă prin 
trăsături izomorfice ale ordinei generale în diferitele-i 
forme particulare. Se clarifică, astfel, sub raport teoretic, 
în pas cu progresele poeticii însăşi, cadrul lărgirii perspec- 
tivei. prin prisma reunificării aspectelor generale și reaşe- 
zării trăsăturilor unitare ale artei — în diversitatea for- 
melor: sale — pe o platformă comună. Principiul unifica- 
"tor este aci schema de organizare a tuturor formelor sale, 
care participă la acelaşi model integrativ, abstract, sinte- 
tic, dat fiind caracterul paradigmatic al operei de artă 
în genere. În ciuda diferenţierilor lor infinite, formele ei 
— reductibile la acelaşi model — definesc arta ca ansam- 
blu de elemente într-o acţiune ordonată, nonîntimplă- 
toare, la nivelul comun tuturor formelor sale. Astfel, prin 
inferenţa de la similitudini de elemente şi relaţii speci- 
fice la analogia dintre diferitele arte și unificarea lor pe 
aceeaşi bază * — demersul logic parcurge trei trepte (e- 
tape sau forme) de reducţii succesive, de la 1) observarea 
realului la 2) construirea modelului şi 3) sinteza, ca uni- 
tate a obiectelor reductibile la acelaşi model, prin inter- 
mediul căruia arta îşi află ştiinţa corespunzătoare, în 
perspectiva totaliţăţii. 


N 21 Benedetto Croce, Per una poetica moderna, în Idealistische 
= mlolocia) Festschrift für Karl Vossler, Heidelberg, 1922, 
FĂ a, -dacă — etimologic vorbindi é poiein (= a făuri, a crea) 
se aplică ‘legitim tuturor artelor, şi în acest sens — orice artă 


creaţie, poezie — își poate avea poetica sa;  ... 

Din momentul în care unei poetici rezervate în prin- 
cipiu artei cuvîntului, sau oricărei poetici care s-ar pune 
în slujba unui ideal particular al artei, s-ar reduce la 
afirmarea unei direcţii artistice limitate, a unei şcoli 
sau a unei forme de artă oarecare — îi opunem metapoe- 
tica, avînd ca obiect al ei poesfera, metapoetica apare 
ca o Poetica”, ca o Poetică generală a artei, ca o poetică 
a tuturor artelor... 

În baza posibilităţilor obiective de unificare a diferi- 
telor arte (şi — eo ipso — poetici) în cadrul unei con- 
cepţii unitare a artei (care se poate baza pe deducţia 
uniformităţii structurale a schemelor conceptuale a dife- 
ritelor arte) ea-şi cuprinde obiectul la nivelul suprem al 
generalizării. De la varii accidente prin care se deosebesc 
deci diferitele arte, pentru a ajunge la a stabili unitatea 
fundamentală a artei faţă, de diferitele ei forme speci- 
fice, procesul de abstractizare, reducţie, absorbţie a ele- 
mentelor generale, comune tuturor artelor duce la con- 
turarea metapoeticii, avînd ca obiect în ansamblul ei 
siera artei, în funcţie de însăși platforma ei. 


3 


Problematica ei esenţială Ce este, deci, metapoetica (sau 


s ce poate fi) definind statutul 
acestei ştiinţe, rezultă de aci. 

Ca o teorie generală a artei, ea apare în rolul unei 
metateorii care explică esența teoriilor diferitelor forme 


Particulare ale artei (poetici) sau o teorie a obiectului ei, 
arta în genere ? 


Nu fără a avea aci în vedere însuși procesul devenirii 


Și al dezvoltării acestei Științe, legile trecerii de la teo- 
riile deja existente la metateorii — ne referim la meta- 
poetica (teoria științifică) privită ca model al realităţii 
al carei substrat material este arta, limbajul ei. 

x Fiecare artă are — pînă la un punct — limbajul ei 
Propriu. Chiar dacă nu punem semnul egalităţii între artă 
ȘI limbaj, poezia (în genere, literatura), teatrul, cinemato- 

graful dispun de limbajul vorbit. Celelalte arte dispun de 
limbajul lor propriu. Fiecare artă este — pe un plan — 
un limbaj... În orice artă, pe lingă echilibrul cenestetic 
stabilit prin echilibrul relaţiilor din lăuntrul materialului 
respectiv, se mai deschide şi un nimb de sugestii, care 
aparțin mediului pur psihic, prin care artistul ne „spune“ 
ceva. În poezie, acest din urmă element e mai puternic ; 
el nu lipseşte însă din nici o artă. 

Dacă privim însă arta ca un limbaj, urcînd treapta 
de la limbajul artei la un limbaj teoretic, poetica însăși 
face un prim pas de la limbă la metalimbă. În opera 
sa Symbolische Logik, Carnap definea limba care con- 
stituie obiectul cercetării — limba obiectului (Objekt- 
Sprache) — aici intră şi sistemele limbii artistice (Künst- 
liche Sprachsystheme) — şi acea limbă în care se vor- 
beşte despre limba obiectului — metalimbă (Metas- 
prache). În metalimbă sînt formulate regulile corespun- 
zătoare limbii obiectului despre care e vorba, mai ales 
reguli semantice sau- sintactice, şi principiile cărora se 
supun aceste reguli. Această distincţie pare simplă şi 
plauzibilă, evidentă. Ea pune însă anumite probleme, cînd 
e vorba de artă. 

Mai întîi, s-a arătat că deosebirea dintre limba obiec- 
tului şi metalimbă în raport cu limbile naturale şi lim- 
bile artei n-are acelaşi sens.22 Pentru limbile naturale 
metalimba este problema unei reflexiuni ulterioare, care 
poate fi ştiinţific plină de sens. Ne putem întreba însă 
dacă această metalimbă în raport cu limbile artistice 
(care trebuie să reprezinte un sistem obiectiv existent) 
priveşte obiectul ei la nivelul construirii limbii artistice 
sau la nivelul lumii organizate de ea cu ajutorul mij- 
loacelor diferitelor arte. 

Pe o atare separație între considerarea formală şi de 
conţinut a limbii obiectului său se bazează distincţia din- 
tre poetică şi metapoetică. Metalimba apare aci în două 
sensuri, la două nivele. Despre limba artistică vorbeşte 
———————————— 


„22 Walter Schulz, Philosophie in der veränderten Welt (Filo- 
sofia în lumea modificată), Pfullingen, 1962, p. 69 

poetica diferitelor arte, . despre “lumea: creată de ea'— 
metapoetica... La nivelul limbii, poetica este faţă de poe- 
zie, respectiv artele studiate de ea, ca o logică față de 
ştiinţă, s-a spus. Logica degajă normele operaţionale şi 
funcţionale care conduc utilizarea limbajului conceptual, 
în mînuirea lui raţională. Poetica studiază limbajul poe- 
tic, imagistic etc. în miînuirea lui artistică, am spune, 
poetică. Metapoetica operează aci un salt de la limbă la 
metalimbă, în alt plan al limbajului. La nivelul „lumii“ 
(există un nivel sau o dimensiune a limbajului ca aspect 
al configurației lumii, ca imagine a unui aspect al lumii) 
metapoetica este față de artă ştiinţa „lumii“ ei... Croce 
spunea : „Prin limbaj, prin expresia artistică, omul sesi- 
zează realitatea individuală, această nuanţă individuală 
a cărei intuiţie o are spiritul său şi pe care el n-o redă 
în concepte, ci în sunete, culori, linii ş.a.m.d. De aceea 
limbajul, înţeles în esenţă şi în extensiunea sa veritabilă, 
e adecvat realităţii. *) Dacă, în termenii gîndirii moderne, 
limba nu e un simplu înveliş sonor al unor noţiuni, care 
ar putea fiinţa în afara ei şi cărora limba nu le-ar oferi 
decit forma evidentă și expresivitate, ci autenticitatea ei 
stă în „împovărarea sa de materie“, cu expresia lui 
Marx — şi aci limba este conştiinţa reală, practică în 
sensul că arta nu e numai comunicare, ci însăşi configu- 
rarea lumii, care face din realitatea dată o realitate 
pentru om. 

Metapoetica îmbină, astfel, preocuparea sau cerce- 
tarea problemelor privind sensul artei (sau limbajului 
ei) cu încercarea de a introduce o sistematizare la nive- 
Ju] tuturor artelor și — în acest cadru — cu un nou 
efort privind bazele care justifică raportarea enunţurilor 
şi judecăților ei la arta însăşi. Mai îndepărtată, într-un 
sens, de aspectele empirice şi tehnice ale artei decit 
poeticile diferitelor arte, metapoetica suprimă astfel opo- 
ziţia dintre ele şi se prezintă ca o ştiinţă unică, generală 


*) Iluzia neadecvării naște cînd numim limbaj un fragment 
etc. abstract al limbajului, : SĂ i 

_a artei ca totalitate a lumii date în ea. Metapoetica stu- 
diază în esenţă, individualizează și generalizează opera 
de artă, trasează limitele caracteristice, legile interne şi 
raporturile organice ale „lumii poetice a artistului“, de- 
termină — în ultimă instanţă — această lume (mundus 
poetarum), o lume a ficţiunii poetice, artistice în genere. 
Metapoetica impune, implică o viziune sintetică a fapte- 
lor artistice în sensul-că analiza ei nu se exercită asupra 
disciplinei poetice, ca expresie a acestei experienţe, ci 
ca expresie a „lumii“ pe care o constituie sau care se 
constituie în ea. Particularitatea specifică a reprezentării 
generale a artei, pe. care-o oferă metapoetica, vine de 
acolo că: ea subliniază, relevă, reţine acele aspecte ale 
diferitelor arte sau fenomene artistice care derivă din 
însuşirile generale. ale artei şi nu din conţinutul indivi- 
dual concret al operelor de artă izolate. Astfel, contopirea 
problemelor. teoretice specifice e una din particularităţile 
ei cele mai importante. Acest element face din metapoe- 
tica nu o teorie a teoriei, ci o teorie a obiectului, cu 
toate implicaţiile care derivă de aci. 

Teoria se. defineşte ca ansamblu de ipoteze (enunţuri) 
ordonate alcătuind un sistem unitar logic organizat. Dar 
sistematizarea, unitatea teoriilor. ştiinţifice se realizează 
atît la nivelul formal (sintactic) cît şi la nivelul semantic. 
Existenţa unităţii, semantice. presupune 1) exigenţa unui 
univers al discursului sau o singură clasă de referinţă 
pentru toate părţile teoriei, 2) omogenitatea semantică (a 
predicatelor) sau — şi în acest caz — posibilităţi de 
raporturi cît mai complexe, diferite de cele care pot îi 
stabilite între diferitele planuri tehnice şi specializate 
ale artei. În măsura în care problemele artei nu sînt 
numai problemele „artei“ (în accepţia originară a 


conceptului — de „meșteșugi) — fiecare poetică (te- 
orie specială a artei) avînd problemele «ei, obiectul 
ei special de cercetare, specificul ei — metapoetica 


trebuie să țină seamă de ceea ce uneşte diferitele arte, 
dar şi de ceea ce constituie formele particularităţii 
proprii. fiecăreia. Ea oferă 'sinteza datelor obţinute de 
fiecare teorie specială ; ea sintetizează, coordonează însă 

aceste date la alt nivel al expunerii. De la constatarea şi 
descrierea instrumentelor, a tehnicii operative a artelor 
particulare, orizontul problematic al artei, În acest caz, 
se schimbă. Ştiinţa ei însăși cunoaşte o mutație. Spre 
deosebire de științele particulare ale artei, metapoetica 
urmăreşte nu sistemele sau totalităţile concrete în infi- 
nitatea lor numerică şi calitativă, ci desprinderea unităţii 
ce poate fi pusă în evidenţă numai la nivelul diversităţii 
sistemelor artistice privite în ansamblu. Ea desprinde 
unitatea în diversitatea artei la un grad superior şi adoptă 
(construieşte) un sistem de categorii, legi, principii cu o 
valoare cognitivă şi explicativă ce poate fi formulat nu- 
mai cu referire la acest nivel. Astfel, limbajul ei e un 
limbaj secundar (sau metalimbaj) care se exercită asupra 
unui limbaj primar (sau limbaj-obiect) la alt grad decit 
acela al poeticii. | 

De aci deosebirea dintre demersul poeticilor şi de- 
mersul metapoeticii. Metapoetica nu constă în simpla 
înregistrare a datelor diverselor poetici particulare, ci 
în coordonarea lor dialectică, adică în evidenţa condiţiilor 
şi legilor care conduc arta în genere. În timp ce ştiinţele 
speciale (poetici) studiază un anumit cerc de fenomene, 
legile particulare ale unei anumite forme a artei, meta- 
poetica studiază legile generale ale artei, dă o interpre- 
tare unitară fenomenelor ei. În acest sens, ea devine 
baza teoretică şi sinteza dezvoltării generale a artei, a 
întregii activităţi „poetice“ a omului. Ea se constituie ca 
o teorie a artei, dar în acelaşi timp ea apare, de fapt, ca 
o metateorie în raport cu teoriile pe care le generalizează. 


K 


Invocînd aci legile trecerii de la teoriile deja exis- 
tente la metateorie, problema e cum operăm acest salt 
de la poetică la metapoetică, sau de la limbaj la meta- 
limbaj, de la teorie la metateorie ? 

Noţiunea de metalimbaj, ca și metateorie ete., de 
apariție relativ recentă, exprimă în esență procesul de 

reflectare „şi. investigare a mijloacelor științei sau dome- 
niilor teoretice. Metalimbajul apare ca o construcţie teo- 
retică în care nu ar fi vorba de domeniul corespunzător 
al respectivei ştiinţe, ci în care obiectul de cercetare îl 
constituie conceptele, teoriile, însuşi limbajul specific al 
acestei ştiinţe. Un metalimbaj poate servi, la rîndul său, 
drept limbaj-obiect pentru un limbaj de gradul doi 
“Dacă „în cadrul metateoriei se analizează structura, 
procedeele de exprimare și metoda unei teorii anumite sau 
a unei anumite clase de teorii % e vorba aci de ò metateo- 
rie în alt sens decît cel universal admis ?... E vorba aci de 
o simplă transpoziţie de la poetică la metapoetică, în sensul 
în care orice teorie elementară este susținută de o meta- 
teorie. ce are în vedere semnificaţia termenilor empirici 
pe care-i întrebuinţează ?... În acest caz, da... Dar dacă 
ştiinţa astfel obţinută se referă la întreagă clasa teoriilor 
analizate şi, prin urmare, este generală, universală, de- 
oarece metateoria trebuie să satisfacă principiile con- 
strucţiei teoretice (ea apare ca o formă strict teoretică), 
în aces caz, nu, Metapoetica nu apare în alt sens decît 
cel universal admis. gjilan, Èy 
Există, cert, două posibilități de constituire a metą- 
poeticii. Şi, precum există o anterioritate logică a unei 
limbi în raport cu metalimba sa, a unei teorii în raport 
cu metateoria sa, există o posterioritate logică a metateo- 
riei (sau metalimbii) în raport cu teoria sau obiectul pe 
care-l teoretizează. Conexiunea conceptuală răspunde 
unor exigențe care definesc unitatea conceptuală sau 
consistenţa semantică a teoriei ştiinţifice. Reconstrucţia 
logică a teoriei (ca metateorie) presupune cercetarea struc- 
turii logice a teoriilor şi a relaţiilor lor interteoretice. Dar 
aceste relaţii nu operează în vid. Ele pot fi privite din 
punct de vedere logic, metodologic, epistemologic etc., 


adică la nivelul formal al ştiinţei sau la nivelul de fond. 


___23 W, Sadovski, Teoria generală a - sistemelor ca metateorie, 
în Voprosy filosofii, 1972, nr. 4, p: 82. | pi i e 

Problema fundamentală a ştiinţei poate fi astfel formu- 
lată : Avem o totalitate de fapte, în ce mod putem cons- 
trui teoria acestor fapte ?... Problema reducerii: teoriilor 
prin trecerea de la o teorie la alta, sau de la un sistem 
de teorii la o metateorie a lor, poate avea în vedere uni- 
ficarea formală (metodologică) a cunoaşterii, ca şi com- 
pararea ` „ontologică“ a diverselor teorii. Metapoetica 
poate cuprinde, astfel, toate teoriile privind arta, analiza 
artei ca fenomen, la nivelul formal al interrelațiilor teo- 
vetice ca şi la nivelul de fond, al bagajului lor de cunoș- 
tinte privind arta însăşi. 


Pe această cale ajungem la metapoetică, în concepţia 
noastră. 

Distincția dintre limbajele de diferite nivele (trepte) 
este interpretată în teoria marxistă a cunoaşterii ca o do- 
vadă a faptului că ideile noastre sînt o reflectare a unei 
realităţi existente în afara conştiinţei şi independent de 
ea. Cunoştinţele științifice de bază sînt cele care reflectă 
şi ne informează asupra realităţii obiective. Însă aceste 
cunoștințe pot fi, la rîndul lor, obiectul reflectării. Ceea 
ce semnifică, pe de o parte că 1) cunoaşterea realităţii 
obiective reprezintă (a) baza şi (b) criteriul esenţial al 
distingerii între diferitele nivele ale limbajului ştiinţific. 
Metalimbajul şi metateoriile au în vedere mai ales cer- 
cetarea fundamentelor logice ale teoriilor ştiinţifice. Gra- 
dul de adevăr al acestora se verifică, în ultimă instanţă, 
în diferite forme ale practicii ştiinţei, la nivelul logic, ca 
Și la nivelul ontologic. 

Pi dei de an pastelle pens vida ju 
pet Tori sala oare include limbajul general 
asemănătoare au o boa i Padin ii p space cp 
piei pa logic. afle aia Kaan na, Formal, din punct de 
poate fi natura acestui limbaj e A Duis e tan tt 

], fără de care poetica în- 

săşi, privită generic și abstract, n-ar putea exista. Acesta 
e aspectul logic al științei, accepţia formală a metapoe- 
ticii, am spune, lingvistică. Dar metapoetica nu priveşte 
izolat problema acestui limbaj, ci în directă conexiune 
cu obiectul căruia i se aplică... Există un logos obiectiv 
al artei, alcătuit din structurile și legile ei. Acestui logos 
obiectiv îi corespunde logosul subiectiv, logica. subiec- 
tului aptă să sesizeze logica obiectului. Dar „formele şi 
structurile logice sînt transcripţia eidetică a formelor şi 
structurilor ontice“ (Ath. Joja). Dacă sînt inadecvate atit 
aprioritatea categoriilor (Kant) cît și absoluta eteroge- 
nitate şi convenţionalitate a structurilor şi formelor lo- 
gice faţă de datele realităţii, tendința de a aşeza limba 
la dimensiunea proprie a ştiinţei nu implică o: detaşare 
de ontic, adică o suprimare a obiectului. Considerind 
compatibil limbajul ei cu exigenţele unor enunțuri de 
tipul limbajului ştiinţific, limbajul metapoeticii: devine 
un limbaj (metalimbaj) al obiectului însuşi. În această 
accepţie, relaţiile interteoretice, la nivelul limbajului teo-- 
riei (ca metateorie) sînt relaţiile dintre diferitele arte, ca 
momente logice ale construirii obiectului ei. Astfel, toate 
consideraţiile privind fenomenele artei (procesele poetice 
și faptele poetice înseși, natura lor, proprietăţile lor) 
privesc — în accepţia lor generală — viaţa artei în 
diversitatea ei. Separarea dintre limba obiectului şi me- 
talimbă devine iluzorie, provizorie. Separarea din- 
tre limba obiectului şi metalimbă se suprimă în actul 
contemplării artistice (sau nici nu se pune). Nece- 
sară problematicii, ea nu serveşte decit la identifi- 
carea cu mijloacele ştiinţei a acestei „lumi“ în toate 
elementele ei constitutive. Ideea metalimbii — relevanța 
conținutului semnelor limbii, nu pură „sintaxă“ (ca în 
poetică) ci ca totalitate de semnificaţii (în metapoetică) 
— dacă o atare totalitate semnificativă implică „un ra- 
port specific la lume“ (einen spezifischen Weltbezug) are 
— aici — un suport ontic. Precum cuvintele, ca purtă- 

toare de semnificații, prezintă însăşi realitatea, atestă 
un raport cu realitatea, atestă o realitate, la fel. meta- 
limba are — în raport cu realitatea — o bază pozitivă în 
limba anterioară, iar teoria creată în baza ei (metateoria) 
are o bază pozitivă în obiectul ei... re De 

Dacă poetica ar fi, în formele ei particulare, o teorie 
elaborată privind natura fenomenului poetic în manifes- 
tările lui obiective (proprii diferitelor arte) metapoetica 
s-ar înfăţişa ca o metateorie a acestei teorii, mai exact, 
ca o tentativă de ordonare logică şi gnoseologică a. lim- 
bajului teoriei poetice, în lumina particularităţilor sale 
proprii diferitelor arte. Ea poate privi, astfel, limbajul 
tehnic al poeticii diferitelor arte fără ca prin aceasta să 
i se poată interzice accesul în cîmpul sensibil al artei, pe 
care i-l oferă însuşi studiul poeticilor particulare. - 

Nu e vorba aci atît (sau numai) de cercetarea unor 
particularități. distinctive a limbajului . propriu: acestor 
științe (poetici). Analiza teoriilor poetice din punct de 
vedere formal nu exclude analiza problemelor. privind în- 


săşi creaţia artistică, prin intermediul unui limbaj — în 
ultimă instanță — comun acestor teorii, deci tuturor 
artelor.” | C | 


Dacă există forme specifice, aparte, ale gîndirii (poe- 
tici) prin intermediul cărora să se desfăşoare cercetarea 


teoretică (ştiinţifică) şi care — la rîndul lor — să devină 
baza pentru crearea unei metateorii, nu o interpretare 
unilaterală: (verbală, formală) a acestora, ci — în ultimă 


instanță — o sinteză a cunoașterii artei, ca o generalizare 
Ştiinţifică a limbajului care o studiază prin intermediul lor, 
constituie — în concepţia noastră — ca mod de organi- 
zare a științei artei, metapoetica. n 

Orice ştiinţă este, în cele din urmă, o cunoaştere, 
conţine o problemă gnoseologică, privind obiectul său 
particular. Ca o știință autonomă, ca o ştiinţă a prin- 
cipiilor unitare (generale) ale artei, a cunoaşterii artei 
prin analiza reflexivă şi critică, prin sinteza cea mai 
largă a experienţei artistice, la nivelul comun diferitelor 
„arte, metapoetica nu e atît, prin urmare, o teorie care 

analizează structura şi metodele unei alte teorii (deşi 
nimic n-o împiedică să fie şi asta) cît o teorie a artei 
însăşi. Dacă sensul cunoașterii este — şi aici — acela 
de a indica posibilitatea unei soluţii privind obiectul 
acestei cunoașteri (un conţinut ontic), ea devine — eo 
ipso — o teorie a obiectului, nu atît (sau nu numai) a 


limbajului care ia în studiu acest obiect. 


De aci perspectivele metapoeticii, — cadrul evoluţiei 
ei viitoare... 

„Numai în cunoașterea esenţială și 
universală aflăm o artă sau o şti- 
ință desăvirşită“, 


D. Cantemir 


I 

i 
Metapoetica — Nimeni nu poate anticipa ex 
Summa Poetica cathedra soarta unei științe. 


| | Factori diverşi, adesea imprevi- 
zibili, intervin pe traseul unei ştiinţe şi-i decid traiec- 
toria. Dar „o ştiinţă e o funcţie logică, şi cel ce nu poate 
s-o justifice, n-o poate strînge în cadrele sale“.! Mai 
ales cînd e vorba de o știință umană, ea se justifică prin 
conţinutul ei: „cadrele sale“ depind nemijlocit de con- 
ținutul ei. Condiţiile apariţiei științelor naturii, prin legi- 
timitatea lor ultimă, sînt exterioare conţinutului acestor 
științe. Ştiinţele umane trebuie, dimpotrivă, să dea — 


pe planul strict al exigenței științifice — socoteală de 
propria lor geneză. 
Ca o știință umană, metapoetica e — într-un sens — 


obligată a avea de la început ceea ce am numi conştiinţa 
de sine, conștiința clară a genezei şi destinaţiei sale. 

„Înainte de a-şi prezice deci soarta, metapoetica tre- 
huie să-şi precizeze partea din univers pe care o stu- 
diază, statutul ei ştiinţific, cu alte cuvinte relațiile ei 
ca ştiinţă — în perspectiva de ansamblu a cunoașterii 
umane — cu ştiinţele particulare colaterale. 

„În al doilea rînd, profilul oricărei cercetări ştiinţifice, 
știința în general, orice domeniu al științei în particular 
ȘI orice cercetare în special, are trei dimensiuni distincte, 
s-a spus. Prima dimensiune este reprezentată de istoria, 
devenirea, antecedentele cercetării. A doua dimensiune o 


1 Benedetto Croce, Saggi fil ia i a ata | 
1923, p. 476 ggi filosofici, Problemi di estetica, Bari, 


CE Scanned with OKEN Scanner 


f 
f 
| 
| 
i 
i 


METAPOETICA — SUMMA POETICA/327 


reprezintă metoda folosită pentru a căuta şi . descoperi 
noul, A treia dimensiune este reprezentată de însuşi noul, 
punctul de vedere la care a ajuns în prezent cercetarea. 
Nici o cercetare ştiinţifică nu face excepţie şi:nu se sus- 
trage acestor trei dimensiuni. Prin urmare, orice text 
ştiinţific descriind o cercetare trebuie să explice antece- 
dentele temei, metoda folosită, şi rezultatele. obţinute“. - 
Pornind de aci, pe ce se bazează deci metapoetica ? 
Care sunt antecedentele ei? Ce aduce nou această şti- 
ință ?... Fără a da un răspuns acestor întrebări orice pas 
înainte în determinarea ulterioară a metapoeticii e un 
pas în gol. tut 
Incontestabil, expresia unei trepte istorice a dezvol- 
tării cunoaşterii ştiinţifice a artei, prin generalizarea ei, 
metapostica se bazează, în primul rînd, pe analiza empi- 
rică a artti ca obiect al gîndirii. Această analiză implică 
aici — ca activitate a gîndirii noastre asupră! artei — 
privind obiectul ei în diversitatea aspectelor sale, rele- 
varea celor mai generale aspecte ale artei -ca realitate 


obiectivă în forme determinate, sinteza acestei activităţi, 
„rezultatul, produsul ei. - i i 


Chiar atunci cînd caracterele particulare. s-ar părea 
că sînt covirşitoare, mintea omenească nu prinde şi nu 
reține realitatea sub formă de imagini individuale infinite. 
Ea pune în mod firesc ordine în cunoştinţe, grupîndu-le 
după diverse criterii, stabilind raporturi între diferitele 
grupe şi formînd apoi grupe din ce în ce mai largi, mai 
cuprinzătoare. Orice cunoştinţă pe care o. obţinem e, 
astfel, în fond punerea unui obiect într-o clasă şi scoa- 
terea lui din alta (deci, o 'clasificare). Şi, deşi aci diferi- 
tele planuri asupra cărora se exercită reflecția îşi: men- 
țin autonomia, ştiinţa e totodată locul în care această 
pluralitate — din punct de vedere teoretic — se reduce, 
diversitatea formelor artei fiind depăşită în însăşi unita- 
tea reflexiunii sau meditaţiei asupra unității primordiale 
a artei. Mie 


„+2 Virgil. Stancoviei, Logica limbajelor, Bucuresti, 1972, p. 125 

Metapoetica se întoarce spre însuși actul: cunoaşterii 
și existenţei artei. Ea o integrează în ansamblul formelor 
ei, privind toate artele. Dar înrădăcinîndu-se în punctul 
din care ţişnește exigenţa științifică, ea e- purtătoarea 
unor criterii care, privind arta în genere, resping ceea 
ce aparţine accidentalului și-l menţin sau reduc la uni- 
versal în acel punct în care între universal şi particular 
nu există opoziţie. Orice cunoaștere întoarsă spre indi- 
vidual vizînd generalul implică un angajament total: al 
cercetătorului care o sesizează — trebuie s-o sesizeze şi 
să explice arta — dincolo de diferitele ei genuri şi forme, 
în ansamblul determinărilor sale. Nei 

“Dacă orice gen provoacă un anumit tip de experienţă, 
işi are creaţia sa originală, particulară, și fiecare: poetică 
validitează principii proprii pentru a realiza o creație finală 
(opera de artă), metapoetica pune problema relaţiilor re- 
ciproce dintre .diferitele arte în sens opus. „Diferențe 
uneori mai profunde decit ne. aşteptam“ (S, K. Langer) 
nu exclud aci o zonă a identităţii de structuri. :izomorfe 
în raport cu. tendinţele care constring arta să .Șe: crista- 
lizeze“ în acelaşi sistem. Peur Tae i PER 
„_ “Problema nue cîtuşi: de puţin simplă, şi: n-o gîndim 

cu uşurătate. Opera de artă e, în fond, unicat şi fiecare 
artă își are principiile: creaţiei, materialele ei. Nu e vorba 
aci, deci, de structuri stabilizate (ca în natură) :ci de co- 
relații în: mişcare continuă, în cadrul cărora. se. schimbă 
ceva de la o artă la alta, de la o epocă la alta, în fiecare 
operă de artă. în parte; Legăturile obiective .ale: elemen- 
telor artei sînt infinite, în împletirea lor complexă — un 
joc liber, în forme infinit variabile, în raport. cu evoluția 
sa formaţii multiple şi. variate,. defineşţe în. fond arta... 
Operînd cu concepte generale, comune tuturor artelor, 
metapoelica absoarbe însă. esențialul, unitatea în. varie- 
tatea diferitelor arte și. opere de artă într-un. - „model“ 
general, ; ca reflectare a proceselor și procedeelor de le- 
gatură a elementelor obiectului, care e arta însăşi. 0. 

Metapoetica nu poate fi doar o cercetare a mecanis- 
Ru ul pgihic. de producere a operei (adică a psihologiei 

| creator), avînd la bază modul de cieaţie al fie- 

cărui artist sau forme de artă (poetica sa). Întrucît există 
factori comuni diferitelor forme de artă (poetici) şi prin- 
cipii comune se degajă din studiul comparativ al dife- 
ritelor arte *), metapoetica trage concluzii de la concret 
la abstract, caută termenii de unificare comuni tuturor 
artelor şi, deci, principiile care intră în ecuaţie, împreună 
cu sistemele de legătură între ele, privind arta în an- 
samblu. i. 


:: Datorită acestui fapt, metapoetica se înalță la rangul 


de reflecţie asupra activităţii artistice a omului şi a pre- 
miselor ei, generalizează ceea ce au comun poeticele di- 
feritelor arte sau opere de artă, înțelegînd prin poetică, 
în “sensul cel mai restrîns al cuvîntului, un model ope- 
rativ al unei opere de artă posibile. y 

” Dacă orice formă a artei (muzică, literatură, sculptură) 
e. totdeauna proporţia perfectă şi armonia rezultantă în 
concepţiile formei a ceea ce creează: un răspuns, acest 
răspuns e aplicabil tuturor operelor de artă din orice 
perioadă. În măsura în care — precuni' omul, oricît ar 
evolua, rămîne în esență om — arta rămîne artă, nu 
poate fi :o: schimbare în teoria fundamentală ; deşi dacă 
hzăm în considerare elementele structurale exterioare ca 
bază a poeticii, trebuie să fim de acord cu această schim- 
bare... Recunoaşterea multilateralităţii şi variabilităţii 
artei nu distruge însă integritatea ei, nu poate duce la 
dezagregarea analizei ştiinţifice în componentele sale. Îm- 
binarea analizei: cu: sinteza, prin examinarea separată a 
diferitelor laturi şi însumarea acestora în perspectiva de 
ansamblu, creează condiţiile: teoretice ale unui nou stadiu 
de: evoluţie a cercetării, care îngăduie nu numai-o reaşe- 
zare pe baze noi a distincţiei dintre diferitele arte, ci şi 
reaşezarea. trăsăturilor lor unitare pe o..bază. comună. 
Dacă împingem mai „adînc cercetarea diferenţelor dintre 
arte, ajungem — pe această bază — la un punct dincolo 
de. care nu se mai pot face ulterioare distincţii, un punct: 


+) Et. Souriau stabilea un paralelism funcţional între pictură 
şi muzică, iar Hegel între muzică şi arhitectură ş.a.m.d. 
3 Franco Fanizza, op. cit., p. 70 

în care cele mai diverse mijloace artistice (imagini, ambi- 
valențe, forțe intersecante) prin ritmuri şi forme ana- 
loage, în variaţii particulare, relevă principiile potme; 
dinamice, pe care arta le învață de la natură. 

Aceste principii, în structuri variate, se manifesti ca 
idee-ghid (am spune, ca „model“) în orice operă care 
prezintă unitate organică, vitalitatea formei sau ceea ce 
înțelegem prin semnificația artei (forma simbolică, forma 
semnificantă etc.). Ele sînt deci primele cauze, principii 
comune tuturor artelor, în acel punct final în care citi 
arta în genere. 

Metapoetica pleacă din acest punct în care nu mai 
putem da de urma deosebirilor în unitatea interioară a 
operei, în structura ei, care prezintă — în ansamblul 
poesferei — aspectele generale, comune tuturor artelor, 
în acel.punct în care „toate sînt o exemplificare a prin- 
cipiilor generale ale artei“ *. în acel punct în care se 
clarifică deci. trăsăturile lor esenţiale comune, cu un 
cuvînt, arta în genere. Dais 

Astfel stînd lucrurile, nu e vorba aci de: a înlocui 
cercetarea cu o formulă prestabilită, ci de a indica pers- 
pectivele metapoeticii, urmărind legile generale ale artei, 
care o explică în totalitatea ei. 

Admiţind că enunţurile şi termenii poeticelor aparţin, 
prin întreaga . lor semnificaţie și prin toate modalităţile 
lor de justificare, clasei enunțurilor și termenilor cogni- 
tivi şi că aceşti termeni (categorii) cuprind aserțiuni prin 
care se enunţă că obiectele artei au anumite proprietăți 
sau relaţii cognoscibile în experienţa senzorială sau — 
prin derivare — logică, din proprietăţi sau relaţii reale 
empirice, termenii folosiţi în aceste enunţuri designează 
acele- proprietăţi sau relaţii. în al doilea rînd, tinind 
seamă de faptul că — pentru a fi ştiinţifică — o teorie 
trebuie să fie în acord cu experiența (artistică), inclusiv 
cu ştiinţele speciale relevante pentru fenomenul poetic 
(artistic) în genere, izomorfismul a două (sau mai multe) 


DIE P 


4 S, K, ie Problemi delbarte, p. 84 

poetici înseamnă corespondenţa claselor de referinţe și 
a mulțimilor de predicate ale unor opere ce-și conservă 
structura lor fundamentală. Ele pot fi incluse una în alta 
sau reduse formal prin suprapunerea lor parţială sau 
integrală — în metapoetica, tocmai pe această bază a 
naturii izomorfice a diverselor genuri și forme ale artei. 

Găsirea unor căi de explorare a artei — sinteza în- 
drăzneaţă a acestor poetici, privite izolat pînă aci — con- 
feră metapoeticii o posibilitate. de organizare a structurii 
ei, situînd ipotezele, tatonările și judecăţile acestei ştiinţe, 
cu un cuvînt teoria ei, în acel punct în care ea se poate 
clădi pe o bază comună tuturor artelor. Avînd ca obiectiv 
studiul complex al problemelor privind nu atît aspectele 
izolate ale artei cît aspectele sau procesele ei generale, 
metapoetica trebuie să fie o disciplină care îmbrățișează 
arta .în toată întinderea ei şi care se aplică asupra a tot 
ce. este creaţie, fie că este vorbă de sculpturile maurilor 
sau de un relief. sirian oarecare, cum ar spune Worringer. 

În infinita varietate a formelor :particulare (sau a 
operelor individuale) știința s-ar rătăci cu desăvirşire, 
dacă. n-ar constata unele elemente comune (constante) 
obiectelor care constituie domeniul ei şi care ne permit 
a defini astfel arta, dînd un nume obiectelor sau feno- 
menelor care pot primi — pe ALEP cuvînt — acest 
nume. 

Odată recunoscută existenţa unor conexiuni între lim- 
baje de structuri diferite şi interrelaţii” explicative a fe- 
nomenelor artei, „nimic nu ne va împiedica a recunoaşte 
existența unor efective aperturi de la o teorie ştiinţifică 
la alta, nimic nu ne va împiedica a recunoaşte că o nouă 
teorie. ştiinţifică poate să ne procure informaţii de su- 
prem interes privind semnificaţia şi valoarea relaţiilor 
pe .care teoria anterioară se limita a le enunţa în postu- 
latele ei fără a deduce din ele consecințele logice“. * De 
aci necesitatea unei noi teorii, coerent articulate, capabile 
a revela un „eontapt cu experiența, nu redusă la un sin- 


9 Ludovico Geymont, Pilosoția Y filosofia de la ciencia, Bar- 
celona, 1972, p. 86 l 

gur sector al teoriei ci extinsă la cel mai mare număr 
posibil al proiectelor sale, inclusiv al instrumentelor ser- 
vind pentru a le pune în relaţie în structura raţională 
a ştiinţei. , | E 
Dacă una din trăsăturile dominante ale poeticelor 
constă în aceea că fiecare poetică (a unei arte oarecare) 
consideră arta sa ca autonomă, studiind ce creează fie- 
care, principiile, materialele ei, potrivit finalității ei (nor- 
mele, cîmpul ei specific etc.) e necesară o sinteză venind 
din ansamblul lor, cu atît mai mult cu cît cercetările 
particulare se multiplică şi se diversifică, aduc fiecare 
un vast material, în vremea noastră. ŞT 
Există un raport între metodologia ştiinţifică şi fiecare 
poetică, a căror omologie de structură confirmă omoge- 
nitatea finală a artei. Ceea ce ne permite o ştiinţă a artei 
în ansamblul ei, privind astfel arta însăşi sub aspectul 
unităţii sale. Pornind de la baza reală a procesului crea- 
tor în diferitele arte, curente etc., din treaptă în treaptă, 
pînă la nivelul cel mai înalt (care oferă perspectiva de 
ansamblu) se impune apariția unei ştiinţe care — gene- 
ralizind aceste poetici şi reducînd lumea artei la prin- 
cipiile ei -esenţiale — pune problemele generale ale artei, 
și care — privind în fond arta la acest nivel — deter- 
mină ordinea ei şi face posibilă elaborarea unor concepte 
sau categorii în care condensăm cunoașterea noastră şi 
operăm o reducție a conceptelor ei particulare la legi şi 
principii superioare, în stare să explice arta în ansamblu. 
Expresie a acestei superioare sinteze, care — alături 
de trăsăturile lor distinctive — caută a defini trăsăturile 
ce unesc diferitele arte, metapoetica nu e decit reflectia 
asupra artei, prin incluziunea sau integrarea unanimității 
poeticelor într-un sistem, Ea se prezintă, astfel, ca un 
eaey perete ral și logic organizat în jurul unui 
arta în totalitatea i Ee o SARAN i intr ățisae 
poeticelor particulare, cit o teorie Rune îi acei ai 
vînd ca obiect tară tia o teorie generală a ariel. a- 
neral ank a oeri Să posni în forma artei în. ge- 
cd it a cele), gurative cit şi a artei bazate pe 
Sia verbală sau muzicală. Ea nu apare prin ana- 

liza logică a teoriei poeticelor ci prin însumarea gno- 
seologică a datelor lor, avînd la bază un principiu co- 
mun. Dar metapoetica e altceva decît suma poeticelor. Ea 
nu e Suma ci Summa poetica. Ea se bazează pe organi- 
zarea teoriilor date cu scopul alcătuirii unei concepţii de 
ansamblu. Principiile ei fundamentale conţin implicit, sub 
o formă foarte generală, faptele particulare şi adevărurile 
cele mai speciale pe care e vorba de a le sistematiza. Ca 
o teorie a sistemului, ea contribuie la integrarea cunoș- 
tințelor ştiinţifice. Pe baza ei este posibilă realizarea unei 
noi interpretări a cunoașterii științifice a artei. 


„Metapoetica — Filosofia . . Ştiinţa principiilor. care. deter- 
E | pigios, mină, cu un concept uzual. azi, 


_artisticul, ştiinţa. principiilor 
care guvernează 'reprezentarea artistică a: .lumii, meta- 
poetica nu e, evident, o „sistematică a structurilor“, o 
știință a aspectelor. Ea merge adînc la esenţa structurii, 
dincolo de aspectele ei particulare privind comportarea 
generală a sistemului. Nu atît problemele tehnice ale 
artei (care sînt (de resortul poeticii) cît studiul funcţio- 
nării interne a sistemului, studiul genezei şi evoluţiei 
sale, privind. platforma acestei sinteze, modalităţile ei — 
constituie țelul metapoeticii şi raţiunea ei ca ştiinţă. 

 Ținînd seama de exigenţele ei metateoretice şi de 
faptul că ceea ce cîştigăm în generalitate, pierdem în 
specificitate, metapoetica își asumă în schimb un carac- 
ter globa] și generalizator, nu ca o știință descriptivă, 
ci integrațivă, a creaţiei artistice. E vorba aci de o uni- 
tate a discursului (ca şi în opera de artă însăşi) a cărei 
coerenţă internă devine — cu acordul contingenţelor ei — 
unitatea finală ce se constituie în structura de ansamblu 
a poesferei, ca o unitate logică avîndu-și reversul ei 
ontologic, 

De aci perspectiva unei lărgiri a cîmpului de înţele- 
gere a artei, a problematicii ei esenţiale, prin însăşi si- 

tuarea acestui cîmp la nivelul totalităţii. Astfel, înţele- 
gerea logică a obiectului cercetat ca sistem este organic 
legată de cunoașterea sa ca o anumită integritate. Dar 
integritatea obiectului ca sistem înseamnă ireductibilita- 
tea principială a proprietăţilor lui la suma proprietăţilor 
elementelor care-l constituie şi nedeductibilitatea din a- 
cestea a proprietăţilor întregului. De la nivelul fenomene- 
lor, deci, la nivelul sistemului în care profunzimea (mul- 
tiplicitatea) analizei şi complexitatea ei nu se epuizează 
în simple descripţii constatative ci se traduce prin prelu- 
crarea datelor într-o. cercetare deschisă (căreia-i vin în 
sprijin poeticele particulare ale diferitelor arte) intervine 
aci un salt: saltul de la diviziune la integrarea în sfere 
tot mai complexe, mai cuprinzătoare, eo îpso — saltul 
de la fenomen la esenţă. Astfel, efortul trecerii la sistem, 
de la incoerenţa aparentă a faptelor la coerenţa lor fun- 
damentală ca sistem, din perspectiva atomicităţii în pers- 
pectiva totalităţii — privind aci genetica şi structura me- 
tapoeticii. ca ştiinţă — înseamnă în acelaşi timp un salt 
din ştiinţă în filosofie. 

Raportul gnoseologic obiect-subiect — premisa consti- 
tuirii metateoriei sistemice — în acest caz se modifică a) 
în raport cu obiectul, b) în raport cu optica în care-l 
privim. 

Stabilind izomorfismul structurilor logice şi al celor 
ontice, logicienii disting un orizont logic şi un orizont 
metalogic. Stabilind izomorfismul structurilor poetice, dis- 
tingem — la diferite nivele — un orizont poetic şi un ori- 
zont metapoetic. La un nivel sîntem în ştiinţă. la alt ni- 
vel — în filosofie. În sensul în careuera-zoLew-5IG, înseam- 
na a reface, a reforma, iar ueraroLm înseamnă schim- 
bare, reînnoire, metapoetica e produsul acestei schimbări. 
Printr-un salt din ştiinţă în filosofie, — ca o știință a artei 
pe baze noi, — metapoetica are, deci, perspectiva de a 
deveni, într-un sens determinat, ceea ce de mai bine 
de două secole s-a numit filosofia artei. | 

Depăşind determinările particulare din care se ali- 
mentează poeticele, depășind limitele unor constatări re- 
lativiste de fapte și evenimente pasibile de optici acci- 

dentale, metapoetica se prezintă ca un travaliu al spi- 
ritului care-și pune problema artei ca un obiect al gîn- 
dirii filosofice. Dacă sarcina ei nu e să coboare universa- 
Jul în singularitatea empirică şi în contingent, ci din 
acest cîmp al schimbării şi contingenței ea ajunge la 
concept, şi de la temeiuri de ordinea faptului la principii 
generale şi categorii filosofice, ea devine filosofie. În fine, 
dacă ordinea artei, după legile ei particulare, cu toată 
diversitatea şi eterogeneitatea fundamentală a formelor 
sale, este reală (și nici nu poate fi altfel), studiul ei e o 
problemă ab initio filosofică. Unitatea principiilor fun- 
damentale, care determină ordinea ei, privind arta în 
ansamblu, e vorba aci de o ştiinţă care — la acest ni- 
vel — îşi asumă sarcinile unei ştiinţe generale a artei. 
Ea privind primele cauze şi principii, problemele gene- 
rale ale artei, la nivelul unei teorii (sau metateorii adec- 
vate) prin elaborarea datelor științelor particulare şi în- 
cadrarea lor într-un sistem, este — eo ipso — filosofia ei. 


3 


Antecedente Ca filosofie a artei, metapoetica 

nu apare, desigur, pe un teren 
gol. S-a observat că, de pildă, cultivatorii. poeticelor teo- 
retizează adesea pînă la punctul de a ajunge la ceea ce, 
pe bună dreptate, s-ar putea numi o filosofie a artei. 
Cazul lui Aristotel nu e un caz izolat. Deşi „în antichi- 
tate, susţinea Croce, în ciuda unor tentative răzlețe, au 
rămas cu neputinţă de realizat o gramatică filosofică ca 
Şi o poetică filosofică“ 6, la antici poetica era strîns legată 
de filosofie ; ea se punea pe un plan filosofia şi-şi con- 
solida suportul ei filosofic fără dificultăţi. De la Platon 
și chiar de la presocratici teoriile asupra artei erau puse 
pe plan filosofic şi nu puteau fi înţelese în afara acestui 
plan. Problema artei, problema raportului dintre artă şi 
viață, natură etc. a fost o problemă a însăşi filosofiei. 


6 Benedetto Croce, Estetica, București, 1971, p. 241 

Cercetarea aspectelor empirice „ale lumii artei şi disci- 
plinele derivate din ea, ca retorica, poetica etc. au dobin- 
dit semnificaţii şi valori prin ipotezele filosofice de la 
care plecau şi care le puneau în mișcare. De altfel, -va 
observa însuşi Croce, în astfel de tratate (poetici) s-au 
formulat în trecut cele mai bune descoperiri ale filoso- 
fiei artei, începînd cu Poetica lui Aristotel pînă la Nuovi 
Principi de Poesia a lui Vico şi chiar Estetica lui Baum- 
garten, care se configurează în substanță ca o poetică... 
= Dacă Poetica e, cum o concepea Aristotel, un fel. de 
ghid pentru artişti, dind reguli extrase din experiența 
artistică în diferitele genuri sau specii *”, iar autorul Poe- 
ticii nu e pentru noi decît teoreticianul poeziei’ şi, în 
special, al genului particular căruia i-a studiat natura 
şi i-a fixat regulile, arta dramatică, în forma ei princi- 
pală, tragedia, Poetica nu e decît ştiinţa unei teorii par- 
tiale. Ca o reflexiune care se realizează în contactul. di- 
rect cu activitatea artistică, astfel, Poetica poate fi: de 
„un valid ajutor teoriei filosofice a artei, dar nu pentru 
a se pune ea însăşi ca această știință; nu poate fi ea 
însăşi această ştiinţă. 8 

Astfel, indiferent dacă privim poetica — mai exact 
poeticile — ca ştiinţe riguroase sau filosofice 9, sau le con- 
cepem în mod conştient ca simple ştiinţe empirice, ca sim- 
ple discipline, (indiferent dacă le pretindem o absolută 
validitate a conceptelor, deducția lor logică şi sistematică, 
sau — în sensul larg — oferind concepte de orientare şi de 
sprijin a sarcinii cunoaşterii istorice), aceste poetici prezintă 
un avantaj pentru meditaţia filosofică ; ele furnizează ‘ùn 


*) Pentru elaborarea Poeticei, Aristotel a adunat si a siste- 
matizat protocoalele concursurilor muzicale, listele învingătorilor 
la Jocurile pitice (concursuri muzicale etc, care se celebrau. în 
TP pi Apolon Pitios lîngă sanctuarul din Delfi) şi multe 
pia ggl B. Ranovici, Elenismul şi rolul său istoric, București, 
| A Eh. Benard, L'esthétique d'Aristote, Paris, 1889, p. 151. 

9 Hemul veggio, L'idea di artisticità, Milano, 1962, p.. 293 
wissenschaftlic inter, Dichtlehre als philosophische Theorie der 
ică a artei poon Dichthunst (Doctrina poeziei ca teorie filoso- 

a artei poetice Ştiinţifice), Kasau, 1840  . 

utilissimo materiale ! pentru reflecţia pur speculativă a- 
supra artei. Dar nu reprezintă — în sensul propriu. al 
cuvîntului — filosofia ei: 1) în sensul că propun drept 
concept şi definiţie filosofică a artei ceea ce mai propriu 
ar fi un program inspirat de un gust determinat, căzind 
astfel în dublul inconvenient de a absolutiza un gust ís- 
toric şi de a pretinde să legifereze în cimpul filosofie; 
şi 2) întrucît gîndirea filosofică nu se poate reduce la ó 
simplă „expresie“ a timpului său, nici nu poate avea un 
caracter nemijlocit normativ. [i 

Abia în a doua fază de reflecţie mai adîncită se pune 

problema „transferului“ ca atare şi cu aceasta problema 
generalităţii şi relativităţii măsurii în conștiință, un nou 
mod teoretic, numit estetica, capătă formă, și odată cu 
naşterea noii ştiinţe se îndreaptă atenţia asupra - pro- 
blemei justeţei şi sensului judecății estetice. 
„De fapt, idealismul estetic este într-un mare număr 
al. operelor. care-l constituie o filosofie a artei !?. De pe 
aceste . poziții se afirmă că trebuie să considerăm estetica 
comme la philosophie de Vart, et rien de plus 15, că „este- 
_tica e ştiinţa care are ca obiect studiul filosofic al ma- 
nifestărilor geniului artistic“ 14, Dar filosofia artei şi este- 
tica nu coincid toujours. 1 Nu coincid nici chiar în idea- 
lismul estetic... 

Autor al unei Estetici generale a Frumosului. cum: l 
numea Schopenhauer, și — în același timp — primul care 
a utilizat termenul de Aesthetica pentru a designa o ra- 
mură separată şi independentă a filosofiei, aceea a filo- 
sofiei artei 16, Baumgarten ne-a rămas dator, s-a spus, în 


10 Luigi Pareyson, Estetica, Teoria della formativită, Bologna, 
1960, p. 273 l 

11 Ibid., p. 274 

12 Tudor Vianu, Istoria esteticii de la Kant pînă azi, Bucu- 
rești, 1934, p. 27 

13 Denis Huisman, L'esthétique, Paris, 1957, p. 117 

14 E. Veron, L'esthétique, Paris, 1921, p. 132 

15 Jean Grenier, L’Art et ses Problèmes, Lausanne, 1970, p. 403 

16. Arthur Weiss, Introduction to the Philosophy of Art, Uni- 


e lia of California Publications in Modem Philosophy, I, 3, 


CE Scanned with OKEN Scanner 


338 [PERSPECTIVE — 2 


privința raporturilor dintre artă și filosofie. Lucrurile 
sînt clare la Kant şi — îndeosebi — la Hegel. Baumgar- 
ten descoperă termenul, pentru Kant el continuă să în- 
semne altceva decit filosofia frumosului şi a artei. ! 

încă înainte de Hegel, o nouă tendinţă se afirmă cu 
Schelling. În gîndirea lui Schelling se produce o schim- 
bare care poate fi indicată ca o tranziţie de la Estetică 
la Filosofia artei. 15 Chiar în titlul operei sale (Philosophie 
der Kunst) el n-o mai numește estetică. El gîndeşte că o 
filosofie a artei, în felul său, are de rezolvat aceleaşi 
probleme de care se ocupă, de asemenea, filosofia gene- 
rală. În consecinţă, scrie Schelling, „eu nu analizez arta 
ca artă, ca un fenomen particular, ci analizez univer- 
sul sub forma artei, iar Filosofia artei e ştiinţa univer- 
sului în forma sau potența artei.“ 19 

Dacă Filosofia artei a lui Schelling este mai mult fi- 
losofie şi mai puţin a artei (punctul de plecare al teoriei 
sale era în filosofia naturii, mai exact, în Critica jude- 
sia teleologice a lui Kant), echilibrul îl restabileşte 

egel. 


şel., un nou aspect prin impulsul primit de la Hegel), 
estetica sa — În mod convenţional numită estetică. („A- 
devărata expresie care poate servi de nume științei noas- 


tre este „filosofia artei“ şi, mai exact, „filosofia artelor 
frumoase“) 2 e — în fon 


o generalizare imensă a 


cea în acelaşi timp a scos arta din limitele empirismu- 
ui, descriptivismului și factologiei. Şi — deşi la baza este- 


— 


19 Prelegerea ținută în 1802 si 
și 1803, cf. Werke, V, p. 
20 G. W, F, Hegel, Prelegeri de e pa E e 

ticii sale stă, în fond, teoria literaturii sau, mai exact, 
filosofia literaturii, de la nivelul căreia Hegel privea 
toate artele şi toate etapele dezvoltării lor istorice, cu- 
ceririle metodologiei lui generale, în aplicarea concretă, 
asigură profunzimea judecăților sale privind diferitele 
arte. În fine, elementul principal care atrage atenţia în 
estetica sa fiind metoda dialectică, exegeţii arată că He- 
gel a creat un sistem atit de elegant şi cuprinzător, în- 
cât trecerea dincolo de graniţele lui însemna trecerea 
dincolo de limitele interpretării idealiste a artei. Anume, 
din această cauză, Hegel a pregătit terenul pentru apa- 
riţia teoriei revoluţionare, deoarece filosofia sa (a artei) 
în mai mare măsură decât alte sectoare ale sistemului 
său este pătrunsă de conţinut materialist, este un mate- 
rialism ascuns, răsturnat, după cum remarcau F. Engels 
şi Lenin. 71 | 

În directă succesiune a lui Hegel, N. G. Cerniîşevski 
arată foarte clar că „în virtutea strînsei dependențe în 
care se află estetica faţă de concepțiile noastre asupra 
naturii şi omului, odată cu modificările acestor con- 
cepţii trebuie să sufere modificări şi teoria artei... Con- 
cepțiile estetice predominante pierzindu-şi, datorită in- 
vestigaţiilor analitice moderne, temeliile metafizice pe care 
se înălţaseră cu atîta încredere în sine, la sfîrşitul seco- 
lului trecut şi la începutul secolului actual, scria Cerni- 
şevski prin 1855, trebuie să-şi caute alte fundamente sau 
să cedeze locul altor concepţii, în cazul cînd nu vor fi 
din nou confirmate printr-o riguroasă analiză“. 

După el, toată disputa împotriva esteticii se bazează 
pe o neînțelegere, pe noţiuni greșite despre ceea ce este 
estetic şi ceea ce este orice teorie a artei în general. Ab- 
solut convins că teoria artei trebuie să capete un alt as- 
pect, el era gata să admită că aşa se va şi întîmpla, dat 


21 M. F, Ovsjannikov şi D. D. Sredni, Estetica lui Hegel în 
a contemporană a ideilor, în „Voprosi filosofii“, nr. 8/1970, 
p. 96-57 

2 N. G. Cernişevski, Arta şi realitatea din punct de vedere 
estetic, Bucureşti, 1949, p. 144-145 

fiind că ar fi greu să reziste o anumită parte a unui edi- 
ficiu general, atunci cînd acesta este transformat din te- 
melii. La întrebarea : „În ce sens trebuie să se modifice 
teoria artei ?“ — din considerație pentru viața reală, neîn- 
credere în ipotezele apriorice, caracterul tendințelor ce do- 
mină în știință“... el se îndoia „dacă, în genere, ar mai 
avea vreun rost să vorbim despre estetică“. 2* Concepţia sa 
asupra artei îşi avea obirşia în concepţiile adoptate de es- 
teticienii germani moderni (mai ales Hegel), ea rezultind 
din aceste concepţii în virtutea unui proces dialectic a 
cărui orientare este determinată de ideile generale ale 
ştiinţei moderne. Acceptind: pe deplin „temeinicia actualei 
orientări a ştiinţei“ şi constatînd, pe de o parte, inconsis- 
tenta sistemelor metafizice anterioare, iar pe de altă 
pârte, legătura indisolubilă dintre ele şi teoria dominantă 
a esteticii, ajunge la concluzia că „numita teorie trebuie 
să fie înlocuită printr-o alta mai în concordanţă cu noile 
concepţii ştiinţifice asupra naturii și vieţii umane“. 

“De pe aceste poziţii, el nu face decit să anticipe o 
nduă orientare, preluînd moștenirea hegeliană într-un sens 
pozitiv. 

Fără a trage consecinţele practice care derivă din a- 
ceastă mutație (el se opreşte — am spune — la mijloc de 
drum), Cernişevski anunţă un nou sistem în relaţie cu 
„sistemul estetic a cărui influenţă tinde s-o dovedească“ ; 
admite că în acest sistem se află germenii teoriei pe care 
încearcă el s-o edifice ; că nu face decît să dezvolte mo- 
mente de esenţială importanţă din teoria anterioară, de- 
taşate de alte concepţii... pe care el le consideră incapabile 
de a rezista criticii. 24 

Un pas înainte în această direcţie fac, în acelaşi secol, 
Lasaulse şi Cartelano, intitulînd — cel dintii — Filosofia 
artelor frumoase *® şi — cel de al doilea — Filosofia ar- 


23 Ibid., p. 156 

24 Ibid., p. 156-157 

*) Ernst von Lasaulse, Philosophie der schönen Künste, 
Miinchen, 1860 

tei *) lucrările lor. În aceeaşi vreme, F. H, v. Kittlitz **} 
şi A. W, Schlegel în Vorlesungen über philosophische 
Kunstlekre (Prelegeri asupra doctrinei filosofice a artei), 
dar mai ales Konrad Fiedler ***) lansează o nouă formulă. 
În pragul veacului nostru, Broder Christiansen ****) şi 
— înaintea sa — Max Dessoir şi Emil Utitz, prin tranzi- 
ţia de la estetică la „ştiinţa generală a artei“, fac un nou 
pas spre filosofia artei, inaugurînd propriu-zis o nouă di- 
recţie în sistematica ei. 


4 
Metapoetica şi „știința Protagoniştii ştiinţei generale a 
generală a artei“ artei, Max Dessoir şi Emil Utitz, 


separă estetica (ca filosofie a 

frumosului- de ştiinţa artei 
(care ar avea să studieze problemele speciale ale creației 
artistice şi ale relaţiilor artei cu alte domenii ale cultu- 
rii umane). Estetica, susține Dessoir, cercetează gustul .şi 
impresiile plăcute condiționate, de regulă, de structura 
armonioasă şi „învelișul“ obiectelor din natură, viaţă şi 
artă. Disciplina esteticii avînd să îmbrăţişeze sferele exis- 
tenței estetice, e guvernată de conceptul de frumos, pe 
cînd artele nu se ivesc din sentimentele plăcute, legate 
de frumusețe, ci din impulsul de a crea formă (Gestalt). 
După Dessoir, ceea ce distinge ştiinţa artei de estetica tra- 
diţională e că estetica are a face cu o impresie, arta cu O 
operaţie (ea creează obiecte dotate cu o structură nece- 
sară) şi o apreciere a operei de artă implică o judecată 
care nu vine doar din impresie, 


— 


*) Z, Cartelano, La filosofia dell’arte, Torino, 1875 

*5) F, H, v, Kittlitz, Psychologische Grundlage für eine neue 
P hilosophie der Kunst (Baze psihologice pentru o nouă filosofie 
a artei), Berlin, 1963 

***) K, Fiedler, Der Ursprung der künstlerische Tätigkeit (O- 
riginea activității artistice), Leipzig, 1887 4 

****) B, Christiansen, Philosophie. der. Kunst, Hanau, 1909 

O atare distincţie „are mai multe motive să fie legi- 
timă şi constituie cea mai bună contribuţie a lui Dessoir 
adusă studiului nostru.“ 7% Intenţia lui Dessoir de a se- 
para destul de net studiile de estetică şi de știința artei, 
sustinută cu succes la Congresul de estetică de la Berlin 
(1913), nu-și găsea însă o finalizare consecutivă. Proiec- 
tul lui Dessoir de a concepe opera de artă nu numai din 
punctul de vedere al impresiei estetice era just (şi chiar 
în curs de a se realiza cu Semper, Grosse etc., cum scria 
Tagliabue). El dădea un impuls cercetărilor concrete asu- 
pra artei. Dar meritul lui Dessoir ţine nu atît de realiza- 
rea acestui proiect cît de proiectul însuşi, nu atit de deta- 
liile cît de generalitatea sa. Bineînţeles, Dessoir nu s-a 
oprit aci, el a avut în vedere complexitatea factorilor ar- 
tei. În acest sens, se poate spune că el a contribuit în 
mod. fericit la o viziune mai integrală a fenomenului ar- 


tistic, nelimitată, mai liberă şi. capabilă de a-i sesiza pre- : 


lungirile intelectuale şi practice, marile valori umane, re- 
ligioase, naţionale ete., pe care artele ati nobila misiune 
de a le exprima. Dar „opoziţia dintre teoria obiectivistă 
a artei şi estetica psihologică, în care se perpetua un con- 
flict. ale cărui origini sînt kantiene, observa Tudor. Vianu, 
și-a găsit o soluție de resemnare. Este înţelesul pe care îl 
putem da propunerii lui Max Dessoir de a însuma vechea 
estetică cu o ştiinţă generală a artei, recunoscîndu-le am- 
belor îndreptăţirea obiectului şi metodei lor. Titlul Aesthe- 
tik und allgemeine Kunstwissenschaft, care revine deo- 
potrivă în titlul tratatului lui Dessoir şi al importantei 
reviste pe care el o face să apară, chiar numai acest titlu 
valorează cu un program. Dar valoarea acestui program 
stă numai în accentuarea faptului că cercul problemelor 
puse de artă şi frumos este mai larg decît una sau alta 
din directivele a căror dialectică am urmărit-o în paginile 
care precedă, Unificarea acestor directive este încă o pro- 
blemă a viitorului“... 26 i 


` 2 G. M.-Tagliabue, L'esthétique contemporaine, Milano, 1960, 


+ 26 Tudor. Vianu, Istoria esteticii de la Kant pînă astăzi, p. 37 

Din aceste premise, Dessoir trage o concluzie care, 
dacă ar fi fost înţeleasă de el într-un mod mai curajos și 
radical, ar fi fost decisivă pentru estetica contemporană. 7 
El distinge două discipline deosebite între ele: estetica 
(reflecţia filosofică asupra frumosului, gustul estetic) şi 
ştiinţa generală a artei (allgemeine ISunstiwissenschaft) 
care-şi propune din contră a trata despre „marele fapt 
al artei“ sub toate raporturile. Dacă Dessoir ar fi dezvol- 
tat mai curajos această tentativă şi ar fi legat-o mai strîns 
de distincţia sa între estetică şi știința generală a artei. 
n-ar fi trebuit să tragă concluzia de-a rezerva filusoliei 
numai reilecţia filosofică generală, lăsînd specialiștilor 
diferitelor arte sarcina de a elabora ştiinţa artei. Dar 
Dessoir se temea de această consecinţă radicală şi, deşi 
recunoscînd ştiinţei artei necesara colaborare a esteticieni- 
lor diferitelor arte, totuși făcea să intre şi-Kunstwisseri- 
schajt în filosofie. Numai filosofia putea, după el, să aibă 
ca scop pentru ea arta însăși şi această condiţie îi părea 
„indispensabilă unei ştiinţe generale a artei. Astfel Dessoir 
anula toată valoarea distincţiei sale, făcînd din estetică 
şi știința artei o simplă diviziune internă în ştiinţa este- 
ticii şi aşa a rămas şi în sistemul lui Utitz, care în Grunde 
legung (1914) îl urma pe Dessoir.. 

Problema unei științe generale a artei, însă, a unei 
filosofii a artei care pune în centrul ei „faptul total al ar- 
tei (die Gesamtsache der Kunst), în legitatea proprie a 
formării artistice, devine cu Utitz predominantă. „Filoso- 
fia artei, una din cele mai tinere fiice ale filosofiei, tre- 
buia să se mulțumească de obicei cu rolul sărăcăcios al 
unui copil vitreg... Filosofia era atentă în construcția si 
sistematică în ultima linie la artă. Dacă ştiinţa generală 
a artei îşi datorează întreaga-i existență filosofiei, ea-i 
datorează de asemenea prin faptul că problematica filo- 
sofiei artei acum trebuie să devină utilă însăşi filoso- 
fiei“. % Probleme fundamentale ca cea a esenței artei, a 
obiectualităţii şi valorii sale ete., ţin de domeniul său. Nu- 


27 Armando Plebe, op. cit., p. ETE 12 S pa 
28 Emil Utitz, Der Künstler (Artistul), Stuttgart, 1925, p, 24 

mai filosofia artei poate determina cursul evoluţiei artei, 
în trecut, prezent şi viitor... 7 die | 

Pe această linie, Utitz (și Lalo, cu noi argumente) jus- 
tifică ideea de a-i circumscrie domeniul : Nu analiza plă- 
cerii estetice, nu trăirea estetică intră aci în prim plan, 
ci tocmai opera de artă, obiectul artistic, structura logică 
a artei ca obiect al cunoaşterii interesează aci. De aceea, 
contra esteticii psihologice, protagoniștii „ştiinţei gene- 
rale a artei“ erau siliţi a-și construi, după Utitz, „o doc- 
trină a artei în regulă“ (eine Kunstlehre zurecht zu zim- 
mern), saturată de experienţă, însă totuşi capabilă sub 
raport filosofic de a lichida „optica unilaterală şi pre- 
dominant subiectivă a esteticii. 30 | RE 
= Faptul că doctrina lui Utitz nu e atît de solid con- 
struită pe cît părea la prima vedere ĉt și că el însuşi aduce 
obiecţii tezei sale, explică de ce știința artei, aşa cum o 
concepe Max. Dessoir şi Emil Utitz, „a rămas pentru unii 
adepţi ai metodelor empirice sau experimentale, :0 ten- 
tativă sospesa în' aria, în. ciuda bogatului material: ce-l 
poate oferi“. 32 În adevăr, cercetarea speculativă a bă- 
trinului Kant ajungea la deosebiri între frumos și artă 
mai substanţiale decît cele concepute de ancheta experi- 
mentală şi descriptivă a autorilor PFunstwissenschaft-ului. 
G. M.-Tagliabue vorbea chiar de „hibriditatea“ ştiinţei ar- 
tei şi de rațiunea pe care-o oferea adversarilor săi (ca 
Lipps) de a o respinge ca pleonastică.% - = — si | 
„Nu pe această cale se putea, deci, ivi „o doctrină a ar- 
tei în regulă“, Vorbind de tentativa făcută pentru a opune 
Esteticii o Kunstwissenschaft (Fiedler) sau o Allgemeine 
Kunstwissenschaft (Dessoir, Utitz) — cele două mişcări 
cele mai eficace ale culturii estetice moderne, — totuşi, 
ane ainiai omerale a Gl, Sa ana a a E aa Ra (Ber 
$ i „» Stuttgart, 1920, p. 421 sq. 

-30 Idem, Der Künstler, p. 4 -© 7 ă 
d ana Bites. Pelâviteh, „Fesai sur. les tendances critiques 

32 Franco Miele, Teoria t i pa eri 7 AU pu e 
problematica delle arti), Roma, 1965,'p. Ba i A e 
~ 33 G.-M.-Tagliabue, op. cit, p.123 

speculative amîndouă, arăta Tagliabue, erau întemeiate pe 
un: echivoc, 34 4 za, Bea 
Cert, o teorie specială a artei era cu atît mai oportună 
cu cît frumuseţea acesteia nu este deloc analoagă cu aceea 
a. naturii. Lucrul a fost bine pus în lumină în special de 
E- Utitz (sau Lalo) care extrăgea de aci „o nouă îndrep- 
tățire pentru circumscrierea domeniului unei teorii a ar- 
tei faţă de estetica mai veche.% El nu şi-a propus: spe- 
culativ însă problema relaţiei dintre estetic și artistic, şi 
el-a substituit analizei exacte a momentului artistic: şi a 
principiului său normativ o „ştiinţă generală“ în care 
Tagliabue vedea „un rezumat al considerării diverselor 
aspecte ale artei, sans un véritable lien. dialectique. %... . 
“S-a născut astfel de fapt o nouă. ştiinţă, dar „izolarea 
ei desăvirşită de estetică nu poate fi decît: o exagerare, 
dacă .arta cu tot conţinutul ei eterogen; 'eXtra-estetic;;:se 
constituie ca o obiectivare specifică a spiritului numai 
întrucît e învăluită în tot cuprinsul ei structural de suflul 
valorificator al frumosului. 37 Pot e greim iiaa 
“Nu e aci însă fondul problemei... Împărtăşind părerea 
lui Utitz, după care -arta depăşeşte hotarele. esteticii, .:a- 
vind chiar unele trăsături principial deosebite de valorile 
estetice, dar că- ea îşi are sursa în stihia esteticii fără a 
se dizolva cu totul în ea, nu putem ignora aici o scin- 
dare. a artei de estetică, Max Dessoir şi E. Utitz mergînd 
pînă la a spune că problemele creaţiei artistice şi cele ale 
operei de 'artă vor putea 'fi complet separate da estetică 
Și constitui o ştiinţă specială, ştiinţa artei. eo anea 
„» Dacă, aevea, ceea ce aduce. pe: adepţii științei artei. şi, 
în- special pe Utitz, să considere noţiunea de estetică in- 
suficientă noţiunii de artă, e concepţia lor prea îngustă 
Și imperfectă asupra esteticii, nu e mai puţin adevărat 
însă că — în ciuda oscilaţiilor lui —.Utitz consideră con- 
ceptele „prea înguste și imperfecte ale esteticii“ inaplica- 
"34 Ibid., p. 597: - ei 
35 Tudor Vianu, op, cit., p. 36 
36 G. M.-Tagliabue, op. cit., p. 126 i: 
37 Al, Dima, Probleme estetice, Sibiu, 1943, p.: 35 

bile în ştiinţa generală a artei. Și dacă el aspiră la o in- 
tegrare a esteticului şi a artisticului, dar metoda pe care 
o foloseşte nu-i permite decit juxtapuneri, nimic de mi- 
rare că multe principii tratate în domeniul „Ştiinţei ar- 
tei“ sînt efectiv adevărate principii estetice aplicate. A- 
mestecate cu principiile extra-estetice, extrinsece, ele 
constitiiie atunci Kunstwissenschajt, ca o doctrină amfi- 
bie. Aceasta se reflectă în distincţia fundamentală care 
conduce ancheta lui Utitz. El distinge condiţiile existenţei 
artistice (Kunstsein) de cele ale valorii artistice (Kunst- 
wert) şi susţine că foarte adesea le luăm pe unele drept 
altele. Admite că ar putea să apară frapant faptul că 
printre constituenţii artei momentul: propriu-zis estetic 
nu e menţionat. În realitate, el nu lipseşte aci. El apare 
cînd ca procedeu estetic (în reprezentare), cînd ca va- 
loare de reprezentare (mai ales a frumosului), cînd ca 
efect al atitudinii estetice, al cărei conţinut ar fi expe- 
rienţa frumosului. Dar elementul estetic nu capătă aci o 
situație aparte, căci îl are şi natura. Apoi el distinge un 
frumos! (care trebuie să se manifeste şi în plăsmuirile 
naturii) de artă ca producţie intenţionată a frumosului 

Privind „echivocul“ lui Utitz, Tagliabue admitea că 
tehnica sugerată de ceea ce este material (Materialprin- 
zip), aptitudinea artistică (Kunstverhalten), tonul (Dar- 
stellungsweise), stilul (Seinschicht) — toate pot fi făcute 
să intre (on peut tout faire entrer) în procesul de „uni= 
ficare a esteticii“; acestea sînt principii formale care 
constituie Kunstsein. Nu acelaşi lucru se poate spune des- 
pre „valoarea“ sau semnificația reprezentării (Darstel- 
lungswert),.. 38 

Dar, aci e în fond totul... 

_ După Utitz, Kunstsein pare a fi necesar, dar nu sufi- 
cient pentru a produce opera de artă. „Noi gîndim dim- 
PA, seria Tagliabue, că dacă am reduce Kunstsein şi 

» CUM Propunem, la estetic şi artistic (sau chiar 


38 G. M.-Tagliabue, op, cit., p: 127 

poetic), am fi fără îndoială pe punctul de a-rezolva a- 
ceste dificultăți“. 39 | e 
Aceste dificultăţi le rezolvă, într-un sens, metapoetica. 
Cum ?... Privind totul ab ovo. Pornind, deci, din nou 
de la poiein, reducînd la poetic Kunstsein şi Wertsein, a- 
dică ceea ce e în fond arta în esenţa ei. 


II 

“1 
Metafisica poetica. . De altfel, ideea unei filosofii a 
„artei — pe această bază — e 


mai veche decit estetica, mai veche decît ideea unei ştiinţe 
a “ei. TINA eik ai Aia Enig. 

` Cu zece ani înainte de a se fi publicat în -Germania 
prima cărticică a lui Baumgarten, apărea -la : Neapole 
(1729) prima Scienza nuova, care dezvolta, în privinţa na- 
turii poeziei, ideile anticipate deja în 1721 de Giambattista 
Vico, într-o lucrare, ea însăşi, rod a „douăzeci şi cinci de 
ani de continuă şi aspră meditaţie“, idei care erau nici 
mai mult nici mai puţin (se poate spune) decît rezolvarea 
problemei puse de Platon, abordate şi nesoluţionate 'de A- 
ristotel şi reluate zadarnic în mod diferit de la Renaş- 
tere încoace 4, privind calitatea proprie a poeziei, prin ce 
se distinge ea de istorie şi de ştiinţă ? e Tenta aa 4 

" Spirit cutezător și revoluţionar ”, căruia Marx îi a- 
tribuia „și în plus o mare doză de genialitate“, Vico an- 
ticipă în fond o nouă formulă, din care rezultă, în mod 
logic, metapoetica. | 


“39 Ibid., p. 127 l Y | a È 

40 Benedetto Croce, Estetica, Bucureşti, 1974, p. „285-286 i 

*) „Era un lucru extraordinar ca în 1721 să pui pe picior de 
egalitate tărimul funcției poetice cu cel al intelectului şi s-0 A 
tifici cu mitopoeza şi cu limbajul primitiv“ (K. E. Gilbert, şi H. 
Kuhn, Istoria esteticii, Bucureşti, 1972, p. 248). «i= Wu) Ea 

Aceasta, ținînd în mod firesc seama de implicaţiile o- 
perei sale, nu de ceea ce dă — propriu-zis — Vico.în 
opera sa. l 

Croce arăta, de altfel, că „locul pe care noua teorie 
poetică a lui Vico îl are în. ansamblul gîndirii lui şi în 
structura lucrării Scienza nuova nu a fost văzut clar în 
toată importanţa lui ; iar filosoful napolitan continuă să 
fie în mod obişnuit considerat ca inventator al filosofiei 
istoriei. Adevărul este că a sa filosofie a istoriei, a sa 
istorie ideală, a sa Scienza nuova d'intorno alla comune 
natura delle nazioni (Știința nouă privind natura comună 
a naţiunilor) nu priveşte istoria concretă şi particulară, 
care se desfăşoară în timp ; şi nu este istorie, ci ştiinţă a 
idealului, Filosofie a spiritului. În al doilea rînd, dacă 
partea filosofică este o doctrină care expune momentele 
ideale ale spiritului sau, cum spunea el, „modificările 
minţii umane“, dintre aceste momente sau modificări 
Vico a definit primul și a dezvoltat amplu nu atît moż 
mentul logic sau pe cel etic ori pe cel economic (deşi a- 
supra tuturor acestora el face multă lumină), cît tocmai 
momentul imaginativ sau poetic. Descoperirii imaginaţiei 
creatoare îi este dedicată cea mai mare parte a celei de 
a doua. Scienza nuova ; din ale sale „Noi principii ale poe- 
ziei“ decurge teoria limbajului, a mitologiei, a scrierii, a 
figurilor simbolice etc. Întregul său „sistem al civilizaţiei, 
al statului, al legilor, al poeziei, al istoriei şi, într-un 
cuvint, al întregii umanităţi“ are la bază acea descoperire 
care constituie noul punct de vedere pe care se situează 
Vico. Autorul însuşi observă că a doua carte, intitulată 
1 nțelepciunea poetică... formează „aproape întregul corp al 
operei“ ; dar şi prima şi a treia, tratează aproape în ex- 
clusivitate producţiile imaginaţiei. 41 în Autobiografia sa, 
el se laudă de a fi descoperit „alte principii ale poeziei 
decît cele în care grecii și latinii şi alţii după ei au crezut 
pina acum“. 42 Vico expune, de fapt, o idee a poeziei, 
care era pentru acele timpuri Și trebuia să rămînă încă, o 


41:Benedetto Croce op. cit 2 
42 Ibid, p.293 ° PoS k j Aoii 

îndrăzneață şi revoluționară noutate. î* El consideră arta 
ca o specială creație a fanteziei, descoperă că arta are 
un domeniu al său propriu, distinct de altele în spiritul 
uman, coincident în schimb cu lumea fanteziei, a ima- 
ginaţiei. Cu Vico, lumea fanteziei devine, pentru prima 
oară în istorie, „lumea artei“ : „Oamenii primitivi, spune 
el, neştiind încă să abstragă esențele și să formeze con- 
cepte adevărate şi proprii, au unit proprietăţile, calită- 
ţile şi raporturile aşazicînd concrete ale indivizilor și ale 
speciei, şi au format genurile lor poetice. Şi astfel, pri- 
mele popoare, care au fost copiii genului uman, au înte- 
meiat mai întîi Lumea Artelor“ 4. 

“De aci ideea că morala, logica, fizica acestor popise 
economia, politica, cosmografia, astronomia şi geogrāfia 
lor erau poetice, adică pătrunse de acelaşi spirit artistic, 
caracteristic momentului imaginativ sau poetic, unei pe- 
rioade poetice a umanităţii ; iar Metafisica. poetica: — în 
concėptia- sa, ştiinţa în care se arată originile poaziei 
ş.a.m.d. — nu e în optica noastră decit preludiul unei 
ştiințe ce va fi — - prin deducție — metapoetica. `` 

“În adevăr, dacă în Logica poetica, Croce (cu“observa- 
tiá că- „estè descoperită cu totul independent şi anterior 
lucrărilor lui Baumgarten şcl.) şi alţi autori văd Estetica, 
sau cel puţin Filosofia spiritului cu o dezvoltare specială 
dată filosofiei spiritului estetic %, în Metafisica potici 
noi vedem — în germene — metapoetica. | 

Poate spunem: prea mult. Poate exagerăm. Poate; doar 
presupunem... 

Mult mai complex decît s-ar părea, în tond, Vico e un 
precursor al esteticii (mai exact al. Poeticii, dacă logica 
poetică se ocupă de tropi, mostre de „transformări poe- 
tice“, de limbajul poetic al primelor naţiuni, de originea 
limbilor, genul oratoric, locuţiunea poetică, originile cîn- 
tecului şi ale versului) ; dar, în acelaşi timp, al metapoe- 


43 Ricardo Dusi, în Giambattista Vico, Scienza nuova, To- 
rino, 1953, p. 8 

44 Seconda Scienza nuova, Ultimi corollari, § 5 

45 Benedetto Croce, op. cit., p. 297 

ticii, dacă (poezia fiind considerată ca o meta E poe- 
tică. prin care poeţii își imaginau existenţa...) Metafisica 
poetica a primelor popoare devine — prin extensiune — o 
metafizică a poeziei, inclusiv a artei in genere. 

Nebulos şi prolix, plin de cărătură (uneori lest Și ba- 
last înecat în nămol), Vico e, fără îndoială, azi depăşit. Ca 
un fluviu ale cărui valuri se pierd în ocean, el are însă o 
viziune mai largă şi, în al doilea rînd, un suport mai a- 
dînc în izvoarele artei, pornind de la însăși obîrşia ei. 
E] se arată, în pagini pline de sevă, un interpret mai 
atent, mai fecund al acesteia. E — într-un sens — mai 
artist, mai bogat decit Baumgarten. Curge lin şi o lu- 
mină de amurg hieratic dă reflexe pe luciul albiei lui, 
primenindu-se în valuri ce răsună cîntind pînă în zilele 
noastre. 

De la Vico pornim... În fond, metapoetica îşi află în 
el un pilon, ca un cap de pod. Calea de la poetică la me- 
tapoetică în mod inevitabil trece prin Vico, prin Meta- 
fisica poetica lui. 

Desigur, termenii nu coincid. Una e Metafisica poetica 
şi alta e metapoetica. Sigur că optica lor nu e aceeaşi ; dar 
au în fond o bază comună, venind din Poetica lui Aristotel ; 
o punte le leagă... Deşi, cum scria Croce, „progresul care 
urma să fie realizat după Vico, acest progres n-a avut 
efect atunci“ şi paginile din Scienza nuova privitoare la 
doctrina estetică (mai exact, poetică) au rămas şi mai pu- 
țin cunoscute decît restul acestei cărți minunate 46, Vico 
n-a rămas fără urmaşi. Un efort remarcabil pentru sta- 
bilirea unei teorii filosofice a poeziei şi a artelor a fost 
făcut în Italia de veneţianul Antonio Conti ; apoi Cesa- 
rotti, care în 1762 proiecta o mare operă teoretico-isto- 
rică, lăudat în vremea sa în, Italia ca fiind cel care „cu 
cea mai pură forţă a filosofiei a luminat adîncurile in- 
time ale poeziei şi elocvenţei“. 

În același timp, teorii ale artelor frumoase şi literelor, 
Manuale, Schițe, Texte, Principii etc... plouau unul după 


46 Ibid., p. 298-299 

altul fără oprire în Germania, în cea de a doua-jumătate- 
a secolului al XVIII-lea 7, pentru a da în secolul următor: 


cu Schelling și Hegel ceea ce — pe drept cuvînt — se va 
numi „Filosofia artei“, 


2 


Metafizica și metapoetica Problema e: cum plasăm mie- 


tapoetica în acest context ? Cum 
o fundamentăm sub raport filosofic? Pe ce ne bazăm 
— oricît de vag — întrezărind perspectivele ei ? - 

Țişnind din alt arbore genealogic, metapoetica nu a- 
pare, ca allgemeine Kunstwissenschaft, printr-un salt din 
estetică. Ea prelungeşte, într-un fel, prin însăşi geneza 
ei, poziții (dacă nu ipoteze, soluții) anterioare esteticii, 
prin acest fapt, independentă de ea. | 

Vico ne vine în sprijin... Date fiind „explicaţiile clare“ 
pe care el le dă asupra caracterului propriu al poeziei, dat 
fiind că „pentru el poezia se bazează pe ea însăşi fără 
sprijin din afară, dat fiind că el a afirmat energic carac- 
terul particular al teoriei imaginaţiei (în care Croce ve- 
dea „consecinţa ipotezei lui istorice asupra existenţei unei 
epoci a civilizației total poetice, în care educaţia, ştiinţa şi 
morala ar fi fast guvernate de poeţi...) Vico avea, cert, 
alt punct de plecare în raport cu fondatorul esteticii. 

Mai aproape de Leibniz decît de arta timpului său, în 
limba moartă a scolasticii, Baumgarten vede în artă o 
perceptio (cognitio confusa) ; la Vico arta e „creaţie“ (pro- 
ductio). „Fantezia“, la Vico, e virtutea expresivă a spi- 
ritului uman care se atestă în imaginea „corporală“, sin- 
teză a materiei şi formei, ieșită din germenii vieţii in- 
candescente a sentimentelor, Fără a distinge, cu destulă 
precizie, între activitatea fantastico-creativă și activitatea 
cognoscitivă și teoretică şi a separa acel fare al artei în 
ansamblul producţiei umane, Vico pune accentul pe ceea 
ce e în fond arta în miezul ei. Puterile creatoare ale spi- 


S 


47 Ibid., p. 311 

ritului :uman pe care Vico făcuse încercarea de a le cu- 
prinde în orbita fanteziei poetice, productivitatea umană 
pe care el o urmărea În istorie se baza aci pe „geniul“ 
poeziei ce înduplecă forţele rebele. şi reconduce la uni- 
tatea formei natura şi spiritul, gindirea şi extensiunea, 


infinitul şi finitul, sensul ultim al totului. 
De aci pînă la Sistemul idealismului transcendental al 


lui Schelling (unde intelectul suprasensibil se rezolvă in- 
tegral în geniul artistului care, ca organ al absolutului, 
îi relevă acestuia esenţa intimă) și „puterea absolută a 
Eului trânscendental“ (care, la Fichte, creează non-eul 
exprimîndu-și libertatea morală) — nu e decit un pas. 
Menţinîndu-se în planul unei epoci istorice în care poe- 
zia e — în, esenţă — creaţie şi existență umană contin- 
gentă, Vico nu face; hotărît, acest pas. Dar nimic nu ne 
împiedică a privi prin transfer, și în epoca noastră, arta 
în genere în aceeaşi optică (a „lumii artei“) aşadar, ca o 
lume condusă de legi, avîndu-şi — la rîndul ei — pro- 
pria-i metafizică, logica şi „metafizica“ sa. | 

--Fără a- da aci conceptului de „metafizică“ accepţia de 
mod de gîndire ce constă în aceea că pornind de la ana- 
liza unor fapte izolate, nu observă şi nu admite legătu- 
rile, “interdependenţa fenomenelor şi proceselor ş.a.m.d., 
nu înţelegem prin aceasta că arta se pune ca metafizică, 
penetraţie în sensul ultim al realității, adică potenta 
care. poate descoperi esenţa lucrurilor și atinge fondul 
fiinţei ; ci aceea că filosofia coboară în adîncul artei şi 
definindu-se ca o „Filosofie a artei“, înseamnă gîndire 
asupra artei. (Nu „gîndire în artă“ ca la Jaspers, adică 
activitate fabulativă care închide o viziune cosmică şi 
metafizică în evidenţa mitului poetic...%). Dimpotrivă, 
plecînd. de la Aristotel: şi semnificaţia curentă pe care o 
dă noţiunii de physis (ca obiect de studiu al fizicii, în 
cadrul filosofiei naturii) şi semnificaţia pe care o dă noți- 
unii de poiesis (ca obiect de studiu al poeticii, în cadrul 
filosofiei artei) concepem metapoetica — prin analogie 
cu metafizica — în accepţia actuală a conceptelor. 

Să ne explicăm. 

1) În ediţia scrierilor aristotelice, îngrijită în secolul V 
î.e.n. de Andronicus din Rhodos, tratatele privind pro- 
blemele universale de filosofie au fost puse: după cele 
privitoare la aspectele şi legile naturii fizice şi culese 
sub titlulr Py) tká, tă physikă (tratate privind natura) 
şi eră tæ Pvo.kă, tà metà tà physikă (posterioare celor 
privind natura) nume dat apoi operei lui Aristotel pe 
care o numim azi Metafizica (Filosofia prima, privind 
fiinţa în general)... Meta nu exprima aci decît o relație 
de succesiune materială a unui grup de scrieri în urma 
altora, fără vreo referire la raportul reciproc de valoare 
al conţinutului lor (ansamblul scrierilor care urmează 
fizicii). | 

2) De aci derivă însă în accepţia ulterioară acea inter- 
pretare lingvistică după care prin meta se exprimă un 


caracter de superioritate şi — într-un sens — transcen- 
denţă proprie realităţii studiate în Metafizica în raport 
cu cele studiate în Fizica, prin extensiune — tot ceea 


ce priveşte studiile mergînd dincolo de aparențele sen- 
sibile. 

3) Această interpretare, care transferă titlul operei 
aristotelice într-un nume generic al ştiinţei tratate în ea, 
se afirmă la finele antichităţii şi în evul mediu cu o nouă 
valoare etimologică. Din acest sens lingvistic schimbat 
derivă accepţia modernă a prefixului meta, adoptat pentru 
a designa științe sau în genere termeni de uz teoretic, 
cu referire la zonele realităţii analoage celor ce formează 
obiectul ştiinţei la numele căreia acest prefix se adaugă, 
dar situate îndeobşte dincolo de hotarele lor. 48 

În uzul modern sensul cuvîntului metafizica s-a dife- 
renţiat, fie ca o ştiinţă a existenţei în general sau a anu- 
mitor existențe inaccesibile în ele însele experienţei. Me- 
tafizica ar indica, deci, existența unei ştiinţe mai generale 


48 Paul Foulqui6-Raymond Saint-Jean, Dictionnaire de la 
langue philosophique, Paris, 1962, p. 437 

şi mai înalte decit celelalte, a unei ştiinţe a principiilor 
de care toate cunoştinţele noastre iși leagă certitudinea 
şi unitatea, cunoaşterea realului prin analiza reflexivă 
şi critică, prin sinteza cea mai largă a experienței (La- 
lande). A face metafizică nu ar fi altceva decit a siste- 
matiza, adică „a organiza idei“, ceea ce înseamnă a face 


filosofie. A PEA ema 

Prin analogie, metapoetica (etimologic metà tă potetike) 
nu e, astfel, decît ştiinţa superioară poeticii, în sensul în 
care „acest meta vine să indice un transcendimento specu- 
lativo 49 — un transfer speculativ, şi nu numai o simplă 
succesiune materială de scrieri. Cu alte cuvinte, ea nu 
apare, deci, prin metafrază *, ci, prin analogie cu meta- 
fizica **), ceea ce îşi propune e determinarea principiilor 
ultime de care depinde existenţa artei, a tuturor artelor, 
a oricărei arte. ° `= 

În virtutea unei nelimitate posibilități a limbajului 
de a se transfera în propria-i metalimbă (în. sensul că 
metalimba „unei limbi determinate este acea limbă în 
care putem vorbi tocmai asupra limbii numite) gînditorul 
vorbeşte despre poet nu în; limba acestuia, ci în. meta- 
limba limbii sale ; % el vorbeşte in abstracto despre ceea ce 
acolo se vorbeşte în concret. | 

Prefixul meta are aci un sens logic funcţional, mar- 
chează o diferenţă de nivel. Metapoetica e, deci, ştiinţa 
generală a artei, care priveşte nu atît „fizica“ ei, ci se 
constituie ca o „metafizică“ a artei, cu un termen lansat 


49 Enciclopedia filosofica, Firenze, 1969, p. 566 

*) Forma particulară a comentariului care explică printr-o tur- 
nură mai simplă sau mai obișnuită forma figurată sau criptică a 
unui autor original; reprezentarea unei fraze explicînd această 
frază în alţi termeni etc. 

**) Doctrina esenței lucrurilor, considerată independent de 
proprietăţile particulare sau de modelele determinate care stabi- 
lesc o diferență între un obiect şi altul, iar în cunoaștere știința 
principiilor celor mai înalte și mai generale. 


AR yA Oskar Becker, Dasein und Dawesen, Stuttgart, 1963, p- 

de Diderot în Salonul din 1767 şi reluat azi pe o scară 
A . YA . K +. A e A . 

întinsă în Italia”! şi în Germania %, în accepţia de stu- 
diu avînd ca obiect principiile fundamentale ale artei. 


3 


Ce aduce nou metapoetica î În aceeași accepţie, metapoetica 
nu e decit „metafizica“ artei, 
în. sensul în care metafizica însăşi — privită în accepţia 
ei pozitivă — e o ştiinţă de maximă generalitate, știința 
principiilor comune tuturor. științelor, ştiinţa fiinţei ca 
ființă, care este filosofia prima... Precizîndu-şi, la drept 
vorbind, prin acest nume structura edificiului ei teoretic 
şi optica în care-şi priveşte obiectul, ea se situează, de 
la început, la alt nivel al cunoașterii artei, în sensul în 
care a face metapoetică înseamnă a organiza la un nivel 
mai înalt ideile privind creaţia artistică în genere și 
opera de artă în special, ea oferă o explicaţie raţională, 
sistematică a artei, nu ca formă a cunoaşterii sensibile, 
ci ca existenţă obiectivă. i să i 
Dacă punctul de plecare în studiul naturii actului 
creator în sensul său larg este problema existenţei (de- 
oarece numim creatoare numai acea activitate care creează 
o nouă obiectivitate în cursul unui mod prestabilit al 
existenţei) şi acolo unde nu este creaţie, nu este artă — 
metapoetica e o metafizică a artei din punctul de vedere 
al creaţiei (poiesis), care e ţinta finală a investigaţiei sale. 
Poiein fiind atît cauza cit şi efectul ei, adică opera cau- 
Zalităţii, cauzalitatea este această trecere de la existenţa 
originară (posibilitate), de la cauză la apariţie (existenţă). 
Dacă identitatea existenţei şi a apariţiei constituie nece- 
sitatea internă, această interioritate sau această existenţă 


51 Luigi Stefanini, Metafisica dell’arte e altri saggi, Padova, 
1948 ; Annibale Pastore, Introduzione alla metafisica della poe- 
sia, Milano, 1957; Aleardo Rodella, Estetica, Fenomenologia e 
metafisica dell’arte, Verona, 1958. 

52 Wilhelm Weischedel, Die Tiefe im Anlitz der Welt, Ent- 
wurf einer Metaphysik der Kunst, Tübingen, 1952. 

în sine devine prin poiein necesitate. Astfel poiein dis- 
tinge în esența ei arta, legătura genetică între cauză şi 
produsele ei, dacă una din principalele trăsături ale 
conexiunii cauză şi efect e caracterul ei necesar. 

Nou e, prin urmare, aci acest postulat — Postulatul 
originar al metapoeticii — fundamentul gîndirii deduc- 
tive pe care se edifică, deci, metapoetica. Principiu a 
cărui admitere e necesară pentru a stabili optica ei, evi- 
dent prin el însuşi, văzînd în poiein un concept al artei 
ca o treaptă a cunoaşterii și existenţei ei, acest postulat 
priveşte arta ca obiect de studiu al metapoeticii prin 
analogia ei cu natura. Printr-o inducţie amplificată, si- 
tuînd pe poiesis alături de physis (arta alături de natură), 
după cum natura se situează pe un plan de cercetare 
filosofică ce tinde spre o explicaţie inteligibilă a realită- 
ților fizice, arta se situează pe un plan de cercetare filo- 
sofică ce tinde spre o explicaţie inteligibilă a realităţii 
poetice, id est artistice. 

Aici intervine efectiv dialectica, adică „metoda folo- 
sită pentru a căuta şi descoperi noul“... În opoziţie cu 
metafizica (în baza căreia — ca metodă — lucrurile erau 
privite în nemişcare, fixe, imuabile) dialectica defineşte 
natura nu ca o acumulare întimplătoare de obiecte sau 
fenomene, rupte unele de altele, izolate și independente 
unele de altele, ci ca un tot unitar, coerent, în care 
obiectele, fenomenele sînt organic legate între ele, într-o 
strinsă interdependenţă. A privi arta în mod dialectic 
înseamnă a o privi ca un tot unitar, coerent, deci ca un 
analog al naturii. 

Pentru filosofii greci din antichitate physis însemna 
realitatea în ansamblul ei, totul, unitatea, ordinea şi ori- 
ginea lumii. Prin analogie, poiesis înseamnă realitatea artei 
în ansamblul ei, totul, unitatea, ordinea şi originea artei. 
Dacă — pe această bază — poiesis nu e decît un analog 
a lui physis şi, deci, arta în ansamblu un analog al na- 
turii, metapoetica nu e decît „metafizica“ obiectului său, 
care nu e — aici — physis, ci poiesis. În opoziție cu 
lumea lui physis, arta în totalitatea ei — ca o lume a 
lui poiesis — devine obiectul metapoeticii, care e deci 

metafizica“ obiectului său. Căci precum metafizica (Letá 
ză Pòoika ) — cercetare a ceea ce este dincolo de T4- 
P3Ska „nu semnifică absolut că problemele metafizicii 
se referă la ceea ce e dincolo de Fùctó , ci dimpotrivă, 
Poig e „fundamentul oricărei metafizici“ (Heidegger) 
tot astfel metapoetica (metà tà poietikà) — cercetare a 
ceea ce e dincolo de tă poietikà — în baza acestei ana- 
logii — nu semnifică absolut că problemele metapoeticii 
se referă la ceea ce e dincolo de poiesis, ci dimpotrivă 
poiesis e fundamentul oricărei metapoetici... 

De aci perspectivele metapoeticii, privind 1) obiectul 
ei propriu de studiu, 2) optica în care îşi priveşte obiectul 
şi 3) însăşi funcţia ei teoretică, locul ei ca știință ce 
poartă acest nume. ip RYS $ | | 


Perspectivele metapoeticii - Ştiinţa e un ansamblu de CUNOŞ- 
privind obiectul ei - tințe avînd ca scop să ofere în- 
propriu de studiu -© -> telegerea sau explicarea unitară 
a fenomenelor ce constituie — în totalitatea lor — obiec- 
tul ei. i 

Spre deosebire de cunoștința spontană, empirică, par- 
ticulară, ancorată în diversitatea aparenţelor şi neputîn- 
du-se ridica la o explicare generală, cunoştinţa ştiinți- 
fică nu se limitează la simpla constatare a faptelor, ci reu- 
nind faptele particulare în relaţii constante şi generale 
(legi), sintetizează aceste legi în teorii care-i explică obiectul 
Prin sistematizarea şi reducerea multiplicităţii la unitate, 
în baza anumitor principii care asigură înţelegerea sa. 

Arta e un. fenomen excepţional de complex. Impună- 
toarea cantitate a operelor de artă care s-au adunat în 
cursul mileniilor impune exigenţe tot mai diverse ; selec- 
ţia însuşirilor esenţiale comune creaţiei artistice a ome- 

nirii putind da cunoștinței empirice caracterul unei cu- 
noștinţe ştiinţifice devine cu atît mai grea şi mai impro- 
babilă. Clasa obiectelor denumite „artă“, s-a arătat, nu 
e numai vastă ci neomogenă. „Este imposibil să numim 
particularităţile specifice necesare și suficiente ale artei ; 
din acest motiv teoria artei nu este numai factic dificilă, 
dar şi logic imposibilă, scria M. Weitz. Arta este creaţie; 
artiştii vor putea întotdeauna să creeze lucruri care n-au 
existat, şi din această cauză condiţiile cărora trebuie să 
le corespundă arta nu pot fi stabilite în mod categoric.“ 
Fără îndoială, mari dificultăți stau în calea ştiinţei 
artei, pornind de aci. Dificultăţi cu atit mai mari cu cit 
arta — experienţă individuală, în faţa căreia venim 
fiecare cu un anume aparat aperceptiv, variabil — im- 
plică un proces psihic individual; prin el însuşi gestul 
creator rămîne imprevizibil, chiar pentru artişti, irever- 
sibil. Dacă mai adăugăm la aceasta faptul că ultima ju- 
mătate de secol a fost fecundă în idei — au fost propuse 
de la 1900 începînd mai multe atitudini în faţa artei 
decit pînă atunci timp de 300 de ani — dificultă- 
tile cresc agravate de coeficientul de indeterminare şi 
incertitudine al opțiunii. Mai există apoi o dificultate. 
Conceptul de artă al timpului nostru... este un concept 
în permanenţă deschis, practic nedefinit. Evoluţia deru- 
tantă a artei în ultima jumătate de secol, surprinzătoarea 
diversitate de forme şi formule ale artei şi teorii ce le 
însoțesc continuă a face dificile relaţiile între poziţiile 
culturale vizate şi exigenţele spiritului ştiinţific, dispus 
să evite orice prevenţii, dar tentat în mod logic spre 
stabilitate. | 
l Nu va nega nimeni că o știință a artei nu se poate 
ivi spontan, fără a învinge, deci, dificultăţi cu atît mai 
serloase cu cit obiectul ei e mai lax, mai divers, mai 
eterogen, mai variabil în timp şi spaţiu. Încît problema 
care se ridică în principiu în calea apariţiei unei ştiinţe 
a artei e dacă această Ştiinţă este posibilă sau în ce mă- 


se posibilă constituirea ei ca știință a obiectu- 
ui său. | i 

Universul artei se constituie din opere, fiecare dife- 
rită una de alta, fiecare dotată cu o individualitate. con- 
cretă, proprie (Eco). Fără îndoială, studiul științific al 
artei, avînd să înalțe experienţa artistică la nivelul gene- 
ralizării fenomenelor unice, se izbește de piedici. Evo- 
luţia artei fiind mai rapidă, mai liberă, mai degajată 
decît evoluția pămîntului (în geologie) sau a plantelor şi 
speciilor animale (din ştiinţele naturii), să zicem, aici se 
prezintă acea situaţie de care vorbea Lucien Sebag, în 
ştiinţele umane : „de o manieră mai complexă decît în 
științele naturii, obiectul cu care se confruntă savantul 
şi pe care încearcă a-l gîndi folosind metodele sale pro- 
prii. totdeauna se află sub o formă sau alta integrat în 
modele pre-știinţifice, care-i dau valoare şi funcţie : dis- 
tincţia dintre universalitate şi particularitate care pune 
puține probleme în științele naturii, prezintă aici mari 
dificultăți.“ 5 Raţionalizarea devine imposibilă, rezultă 
de aci? Ha se izbeşte de unele dificultăţi, dar acestea 
nu fac caduc proiectul care este al său: existența mode- 
lelor pre-ştiinţifice bazindu-se pe datele pe care ştiinţa 
le supune tratamentului său, arată că savantul observînd 
Şi integrînd faptele sau interpretîndu-le, va putea fi ghidat 
de prejudecăţi adesea implicite care vor devia judecăţile 
sale în' perspective străine obiectivităţii pe care o vizează. 
Dar ştiinţa şi arta nu sînt, nu pot fi entităţi antinomice. 
Pentru lichidarea acestor dificultăţi două căi se deschid : 
1) a normaliza la maximum observaţia, 2) a supune teore- 
tizarea unor reguli de verificare foarte stricte. Analiza 
deschizînd calea obiectivării crescînde a regulilor utili- 
zate, posibilitatea conceptualizării ştiinţifice nu este ex- 
clusă. Din fericire, cu mişcarea vieţii, modelele se schimbă. 
Dar aceste modele nu pot fi alese şi reprezentate absolut 
diferit de ceea ce au făcut marii artişti ai trecutului. 
Legile generale ale artei pot fi, fără îndoială, aceleași ca 
Și pe vremea lui Rafael sau Michelangelo. Polisemia 
artei conțemporane, cu atît mai variată cu cît arta e 


53 Lucien Sebag, Marxisme et structuralisme, Paris, 1964, p. 
202-203 A 

creație, invenţie permanentă, nu poate duce la negarea 
întregului fond aperceptiv integrat în sensibilitatea umană, 
educat prin cunoaşterea capodoperelor artei clasice uni- 
versale. Istoria artelor pune la dispoziţia cercetătorului 
o colosală cantitate de fapte, un material imens ignorat 
sau neglijat altădată. Andre Malraux a relevat cu preg- 
nanţă realitatea unui „muzeu imaginar“, pe care, în vre- 
mea noastră, îl putem concepe ca extrem de cuprinzător, 
conținînd producţia artistică a zeci de mii de ani, din 
paleolitic pînă în zilele noastre, şi pe întreaga suprafaţă 
a globului. Dacă altădată estetica se mulțumea cu gene- 
ralizări care porneau de la un număr relativ redus de 
opere produse mai cu seamă în Europa în ultimele două- 
trei milenii, astăzi arheologia și istoria artei ne pune 
la îndemiînă un tezaur care pornind de la desenele ru- 
pestre ale omului cavernelor pînă la arta cinetică — pe 
meridiane şi epoci, în spaţiu şi timp — deschide un larg 
orizont. A căuta esența comună a operelor care compun 
acest tezaur e greu, dar nu imposibil. Materialul descrip- 
tiv poate fi folosit, interpretat ştiinţific, comparat, corelat, 
în strîns contact cu evoluţia artei, generalizînd teoretic 
asupra ei. 

În ciuda dificultăţilor analizate, a privi fenomenul is- 
toric nu exclude a-l privi logic. Nu ignorînd, ci compa- 
rind, raportîndu-ne la ceea ce a fost arta în istoria ei, 
putem gîndi logic asupra artei. Dacă — şi aici — logicul 
este reflectarea „corectată“ a istoricului, în ceea ce e 
mai important din el, logicul este istoricul „purificat“ 
de elementele accidentale, principiul obiectivităţii — şi 
aicı — e principiul coincidenţei logicului şi istoricului. 
Interpretarea istorică a artei presupune, în baza acestui 
Principiu : 1) analiza fenomenelor artei în dezvoltarea 
lor, 2) explicarea legăturii lor cu alte fenomene, 3) studiul 
conceptului de artă însuşi, în lumina experienței mile- 
nare a artei, inclusiv a experienţei contemporaneităţii, 
şi folosirea acestui concept drept cheie a înţelegerii artei 
în genere, 

Nu putem ignora, din acest punct de vedere, că în 
procesul evoluţiei istorice a artei s-au cristalizat unele 

observaţii esenţiale care nu contrazic deloc înțelegerea 
contemporană a artei: dimpotrivă, o sprijină, o conso- 
lidează. Arta e mereu altceva, dar în aceleaşi timp mereu 
artă. Chiar dacă apar mereu noi arte (sau opere) şi nu 
tot ce se potriveşte uneia se potriveşte și alteia, operele 
de artă privite în caracterul lor dinamic, în funcţie de 
idealul spre care tind, sau valorile spre care aspiră, se 
deosebesc prin varii accidente, dar prin identitatea (pro- 
prietatea unui obiect de a fi şi a rămîne ce este, cali- 
tatea de a-şi păstra în timp caracterele fundamentale) 
se leagă în ansamblul care e arta în genere. Azi pare a 
primi tot mai mult credit ideea că toate artele sînt în 
realitate o singură Artă cu A mare, că diferenţele apa- 
rente, spre exemplu, între pictură şi poezie sînt superfi- 
ciale şi datorite numai diversității materialelor folosite 
(un artist pictează cu materii colorante, altul cu cuvinte 
etc. ; dansul e limbajul gestului, arhitectura o muzică 
pietrificată ş.a.m.d.). 5% | 

De la diferitele forme izolate ale artei (fiecare avind 
particularităţile sale) pînă la artă în genere e o distanţă, 
desigur. Odată cu evoluţia spiritului, reprezentările noas- 
tre despre viață — şi implicit despre artă — se schimbă, 
de asemenea. Dar, în același timp, arta din orice epocă 
— indiferent că este epopeea grecilor antici sau romanul 
contemporan, poezia popoarelor primitive sau muzica folk, 
Pictura murală din templele hinduse sau fresca mexi- 
cană de azi, — posedă acele însuşiri comune (constante) 
care, în totalitatea lor, ne dau adevăratul criteriu al artei 
Și, prin urmare, definesc sfera ei, ca unitatea internă a 
tuturor formelor speciale ale artei, care ne îngăduie să vor- 
bim de „artă în genere“, Indiferent dacă putem spune 
că în experienţa artistică, în orice artă sînt conţinute 
prin analogie toate celelalte sau nu, putem vorbi totuşi 
de echivalenţa şi unitatea artelor (ca unitate în diversi- 
tate) privind trăsăturile generale, comune tuturor artelor, 
în perspectiva de ansamblu a artei ca tot, ca întreg. Din 


54 Susanne K. Langer, Problemi delbarte, Milano, 1962, p. 81 

pluralitatea operelor de artă — prin abstracţie şi genera- 
lizare — ceea ce e multiplu şi divers. devine reductibil 
la unu (ca o totalitate omogenă, continuă, infinită de ele- 
mente ce-i aparţin şi formează o unitate). O complexi- 
tate derutantă, am spune, năucitoare, în perspectiva to- 


talităţii integratoare — dacă „raportul părții cu întregul 
presupune — corelat — dependenţa şi relativa indepen- 


denţă, asemănarea și neasemănarea (cu alte componente 
ale totalităţii), necesitatea şi (...) libertatea : teoretic ambii 
poli: („la fel“ şi „altfel“) sînt identic implicaţi în acest 
raport“ 55 — se simplifică în sensul în care anumite 
însuşiri ale întregului sînt însuşiri ale părţii şi invers, 
anumite însuşiri ale părţii sînt — implicit — însușiri ale 
întregului, De la întreg. la parte (unităţi infinite ca nu- 
măr şi formă, integrabile în sfera întregului, devin com- 
ponentele :lui) imperativul unităţii se extinde, acoperă, 
dizolvă eterogenul în omogen. Omogeneitatea se efectuează 
prin suprimarea (tendinţa de a suprima eterogeneitatea) 
viziunii individuale, în ceea ce are individual, prin reduc- 
ţia la universal a mișcării artei, ca proces. Continuitatea 
apare în caracterul comun, în imaginea finală a unităţii, 
prin suprimarea (negarea) discontinuităţii, în măsura în 
care. îndividualul se integrează în universal. 

Ştiinţa avînd ca scop descoperirea generalului în parti- 
cular, a identităţii în diversitate, două operaţii distincte, 
opuse îşi fac loc aci, în identificarea artei cu sine : 1) de 
asociere a tuturor formelor sale, a diverselor ramuri și 
genuri ale artei cu totalitatea la care aderă în unitatea 
lor interioară, 2) disocierea lor în ansamblul totalităţii 


— ca forme ce se unifică în cadrul aceleiaşi totalități 


organice, corelative. 

„Numai graţie acestui proces dialectic de asociere şi 
disociere se obține un dat complet şi suficient, aci „arta 
in genere“, Unde e punctul de contact (convergenţă) al 
obiectelor de artă izolate (a) şi (b) al diferitelor arte, al 
tuturor. artelor, stabilim în acest dublu proces. Orice 
operă de artă autentică e un fapt singular şi incompa- 


55 Ion Ianoși, Estetica, Bucureşti, 1978, p. 114-115 

rabil ; complexitatea obiectiv desfăşurată a artei se reduce 
— formal, pur teoretic, — la unitate nu ca o sumă ci ca o 
funcţie în jurul unui concept, care — teoretic vorbind — 
introduce arta în sfera căreia îi aparţine. 

Arta evoluează în unitatea nedisociată a culturii (con- 
ştiinţei) umane, ca un fenomen deosebit de ştiinţă, filo- 
sofie, religie (ca forme de organizare a lumii) în jurul 
unui concept semnificativ, nemijlocit definind sfera artei. 
De aci sensul logic al conceptului originar de poiein, pe 
care se sprijină lumea artei şi — în ultimă instanţă — 
ştiinţa ei. N 

Dezvoltînd posibilităţile teoretice potenţiale ale con- 
ceptului (categoriei) de poiein, arta pleacă de aci, de la 
poiein. Înțelegerea ei nu se poate baza pe aspectele ei 
exterioare (estetice) ci pe ceea ce o determină din inte- 
rior şi.o impune în esenţă ca un „mod de a face (a făuri)“ 
prin care arta apare ca artă și se plasează — logic 
vorbind — în sfera ei proprie. | 

La acest nivel al înţelegerii lucrurilor, ca produs al 
unui act de creaţie (poiein) arta — identificabilă, în to- 
talitatea ei, cu poesfera, — se afirmă (explică) în tipul 
său general, prin reducţia sa la acest concept. Se afirmă 
(explică) : a) în sensul în care a explica un fenomen e a-i 
arăta cauza ; aici cauză şi efect coincid, sînt momente 
unitare, interdependente, privind arta în ansamblu ca o 
structurare de valori totale, prin care ca „mod de for- 
mare“ se poate înțelege tot ceea ce priveşte arta atît 
inainte de „facerea“ operei cît şi după apariţia ei. Se 
explică b) în sensul în care, deşi nu putem deduce în 
mod metafizic efectul din cauză sau cauza din efect, ci 
constatăm anumite dependențe între ele, lărgim cunoaş- 
terea înregistrînd noi relaţii ; prin ideea cauzalităţii prin- 
dem un raport real între fenomene, dacă — logic — 
putem deduce un fenomen (sau o relaţiune de fenomene) 
numai din „tipul său general“, şi „explicarea consistă 
deci în reducerea unui fenomen la un tip.“ 5 | 
o . 

56 Lucian Blaga, Cultură şi cunoştinţă, Cluj, 1922, p. 39 

Explicarea artei reprezintă, în acest sens, un act de 
identitate obţinut prin experienţa acumulată cantitativ, 
reductibilă la un concept ce distinge fenomenele artei şi 
permite integrarea lor într-un sistem, ca o reprezentare 
de ansamblu a artei şi atitudinii noastre faţă de ea. La 
acest nivel, se generalizează experienţa tuturor artelor 
pe o platformă comună ce constituie fundamentul științei 
care o ia în studiu şi satisface nevoia de a cuprinde în- 
tregul domeniu al artei pe aceeași bază. 


2 
Optica în care își Ca o teorie a artei, metapoetica 
privește obiectul = are deci alt fundament filosofic 
decit estetica şi — evident — 


altă optică a obiectului ei. Ea oferă o viziune unitară, 
organică şi coerentă a întregului ansamblu al artei către 
care înțelege să se orienteze, prin însăși integrarea sa 
într-un sistem. | | 

Înţelegînd prin sistem ansamblul unităţilor rezultate 
în urma unei reducţii a variantelor la invariante — dacă 
înțelegerea istorică şi înţelegerea logică a obiectului de 
cercetare ca sistem e organic legată de cunoaşterea lui 
ca o anume integritate — există posibilităţi de sistema- 
tizare aci, dată fiind comunicarea reală a unităţii în diver- 
sitate, în interrelaţiile diferitelor arte şi- acţiunea lor reci- 
procă, pe aceeaşi bază. 

Conceptul de sistem, cel mai bun instrument al unei 
ştiinţe raţionale, privind astfel structura unei entităţi 
avînd sensul de „entitate totală“ (entitate care este un 
întreg) e echivalent cu clasă de percepţie, regn, domeniu, 
nivel integrativ, privind unităţi, elemente, ansambluri sau 
structuri omogene. 
| Perspectiva încadrării artei într-un sistem unitar — 
în același timp perspectiva unei înţelegeri mai largi, su- 
perioare a artei în complexitatea aspectelor sale — e în 
funcție de punctul de vedere cel mai convenabil din care 

ea poate fi privită ca artă, la nivelul unei sinteze orga- 
nice avind calităţile unui sistem. 


Acest sistem constituie în fond baza ei filosofică, 
fundamentul ştiinţei ce-o studiază. 

Baza oricărei ştiinţe o constituie realitatea obiectivă, în 
fond conţinutul obiectiv al ştiinţei, care determină optica 
ei. În ultimă instanță, toate ştiinţele sînt legate de baza 
lor obiectivă, dar punerea în lumină a bazei științei (care 
intră în sistemul acesteia) reclamă, în primul rînd, acele 
principii teoretice care exprimă legităţile generale ale 
obiectului ştiinţei date. Aceste principii sînt luate ca bază 
în construcţia logică a ştiinţei şi reflectă obiectul în optica 
ei. Aceste principii pot fi axiome, postulate sau noţiuni 
_ generale, principii ale gîndirii care conduc trecerea de la 
cunoaşterea empirică la cunoașterea ştiinţifică. 

Definind baza metapoeticii, ce implică această tre- 
cere în cazul artei ? Mai exact, cum ajungem la integra- 
rea artei într-un sistem ? 

Privind existenţa artei ca existenţă în afara noastră 
(în sensul în care nu există nici un fel de existenţă în 
afara existenţei senzoriale şi n-avem un alt indiciu, un 
alt criteriu al existenţei în afara noastră, al existenţei 
independente de gîndire, în afară de senzorialitate...), 
metapoetica pleacă în fond de la existența senzorială a 
artei. „Senzorialitatea trebuie să stea la baza oricărei 
ştiinţe, Știința este ştiinţă adevărată numai atunci cînd 
pornește de la senzorialitate, în dubla ei formă, conşti- 
ință senzorială şi trebuinţă senzorială, deci numai atunci 
cînd porneşte de la natură“. 57 

Creaţia artistică „include în ea, ca arta în general, 
latura modului nemijlocit și a naturaleţii“. Ea oferă „con- 
ținutului idealului în general forma concretă a realităţii“ 
(Hegel) într-un material sensibil determinat, creînd însă 


57 K. Marx, F, Engels, Scrieri din tinerețe, București, 1968, 
p. 582 

„o lume nouă, o lume a artei“, care se distinge de lumea 
naturii, ca „o lume produsă dei spiritul omenesc” şi deci 
ca o lume „spirituală“, parte integrantă a unei „lumi 
de obiecte, în care omul se contemplă deci pe sine însuşi 
într-o lume creată de el“ (Marx). 

încă înainte de Marx, însuşi Hegel distinge conceptul 
naturii şi al artei şi arată „care sint deosebirile dintre 
natura mijlocită şi artă, deosebiri ce trebuiesc şi aici res- 
pectate“, 58 

La acest nivel, deosebind arta de natură, „aşa cum 
deosebim făptuirea (facere) de acțiune sau de lucrare în 
general (agere), şi cum deosebim produsul sau conse- 
cinţa celei dintîi (opus) de cea din urmă ca efect (effectus) 
— arta este ein Tun (facere), în timp ce natura este ein 
Wirken (agere) — Imm. Kant arăta că „acest Tun al poe- 
tului îşi află justificarea în el însuşi, rezultatul său fiind 
opera“. Definind acest Tun, poiein devine, astfel, cheia 
de acces în sfera logică a artei, domeniul propriu al 
metapoeticii. 


_. De aci perspectiva metapoeticii ca o ştiinţă a poesferei, 


cuprinzind — în totalitatea ei — arta la un nivel mai 
profund, mai real, mai complet al înţelegerii, în însăşi 
esenţa ei distinctivă, dacă poieîn, — ca principiu suprem, 
într-un context de elemente materiale şi tehnice — pri- 
veşte arta în esenţa ei. La întrebarea : prin ce arta devine 
artă, se constituie sau apare ca artă, există un singur 
răspuns. De acest factor depinde „natura“ ei, înţelegerea 
specifică a artei, explicarea esenței creaţiei artistice. Parti- 
cularizind creaţia artistică, imanenţa procesului de creaţie 
insuși, relaţia de temei totală ca mijlocire condiţionată, 
ca o componentă fundamentală a apariţiei operei, poiein 
priveşte structura operei de artă ca o totalitate concretă 
in care elementele ei, unite în corelaţia lor, organizînd 


58 G. W, F, Hegel, Prelegeri de estetică, vol. I, București, 
1966, p. 258 

această structură, se profilează nemijlocit. Poiein priveşte, 
deci, arta, structura ei interioară, geneza ei, concepe o- 
pera în orizontul „idealului“ său propriu, după. măsura 
ei proprie, adică raportată la o valoare, care rezultă din 
distanța recunoscută dintre starea realizată a operei şi 
finalitatea ei ideală, spre care tinde. Între aceste limite, 
forma artei admite deci un principiu obiectiv, adică o 
cauză prin care se află, filosofic vorbind, corelaţia celor 
existente în operă, privind în fond elementele ei. Aici 
cauza formală şi cauza materială (de fond) se identifică. 
Aici arta se explică în însăși existenţa ei, se plasează deci 
— Jogic — în sfera ei proprie. Ştiinţa ei va fi în fond 
ştiinţa acestei sfere determinate, în concepţia noastră, de 
rațiuni mai adinci decit cele estetice, ţinind seamă de 
însăşi esenţa ei, privind arta în ansamblu. 

Dacă, admisă sau recunoscută în diverse domenii, to- 
talitatea concepută ca sistem se va constitui ca obiectul 
unei discipline aparte, metapoetica apare ca o ştiinţă a 
totalităţii sistemice a artei, în baza acestui concept 
central, fundamental, care îngăduie unificarea. diferitelor 
arte în jurul lui. Metapoetica nu poate deveni o ştiinţă 
şi nici nu va putea deveni niciodată, fără a da un con- 
cept unitar, propriu artei, ca un sistem unic avînd legi 
şi principii fundamentale care se exprimă, prin inter- 
mediul ei, la nivelul totalităţii. 

La acest nivel se precizează, deci, obiectul propriu al 
metapoeticii ca şi optica în care-şi priveşte obiectul. 

Aici intervine, pe diferite trepte ale evoluţiei sale, 
procesul cunoașterii și — în ultimă instanţă — saltul de 
la cunoașterea senzorială la cunoașterea logică. 

Arta, ca atare, „în general“, nu există. Ea se mani- 
festă numai prin obiecte individuale, se diversifică în 
fenomene concrete, se multiplică în fapte singulare. A- 
ceastă multilateralizare a unităţii se realizează în miş- 
carea ei vie, continuă, în unitatea de ansamblu a poesferei, 
cum numim sfera artei. Avînd ca obiect, însă, arta în 

general și nu opera de artă izolată, nu fiinţa particulară, 
a arie ci fiinţa artei în general, metapoetica apare ca 

o ştiinţă a artei în sensul în care — cu o idee a lui Engels 
— ştiinţa ne apare în adevărata ei ființă numai ridicin= 
du-se şi rupîndu-se de sensibil, în sensul în. care — ]a 
Marx — dubla relaţie dintre abstract şi concret privea 
în fond abstractul ca o treaptă a concretului sensibil 
(primar) spre caracterul logic (secund). De aci cadrul teo- 
retic în care metapoetica îşi stringe conținutul ei şi-şi 
explică, așadar, funcţia logică. 


2 


Funcţia ei ca ştiinţă Sensibilul uman reprezintă o 

ordonare şi structurare speci- 
fică a lumii. Teoreticul e sinonim cu. reflecţia raţională, 
ceea ce înseamnă relevarea sensului ordinei existenţei în 
sfera căreia cunoașterea devine cunoaştere logică şi pre- 
supune o relaţie superioară, generalizată între concret 
şi abstract. Ştiinţa operează, prin urmare, un salt în sfera 
realului pe calea abstracţiunii sau a schemei propuse 
de rațiune, care autentifică un contact cu realul la un 
nivel mai înalt, incluzînd particularul în aspectele lui 
generalizate (sau generalizabile) la nivelul totalităţii, în 
unitatea și coerenţa ei interioară. 

Astfel, obiectul de studiu al “ştiinţei e supus unor 
abstractizări din ce în ce mai largi. Cunoaşterea concre- 
tului nu se oprește la sine, ci se ridică de la aspectele con- 
crete la general, de la fenomen la esenţă, sau de la un 
fenomen obiectiv existent la un „model“ de o mai largă 
extensiune, într-o urzeală de referiri teoretice care — 
marcînd trecerea de la o etapă preştiințifică la o etapă 
Ştiinţifică — înseamnă în fond trecerea la viziunea sis- 
temului. Arta are nevoie de o asemenea viziune. Ştiinţa 
O poale realiza punînd în valoare multiplele tipuri de 
izomorfism ale unor sisteme de! calități diferite, care-şi 

asumă un caracter global şi generalizanţ în optica de an- 
samblu a obiectului, ca un sistem capabil să ia act de 
existenţa sa, să îmbrăţișeze întreaga ei totalitate. 

La acest nivel, privind arta ca o „a doua natură“, 
natura şi arta se vor întregi, deci, reciproc într-o tota- 
litate. Noi trebuie să privim natura ca şi cum ar fi artă, 
şi să privim arta ca şi cum ar fi natură: acest „ca şi 
cum“ trebuie înțeles nu ca iluzie ci corelat, ca accen- 
tuare a acțiunii contrare, a interacțiunii“. 59 

Între tărîmurile naturii organice şi artei e — la acest 
nivel — o strînsă înrudire. Conform legilor sale inerente, 
tărîmul artei e privit de filosof ca un tot organic analog 
naturii. Asemănarea parțială (sau în anumite privinte) 
între natură şi artă a dat loc uneia din cele mai vechi 
analogii din istoria gîndirii umane. În baza acestei ana- 
logii cînd tărîmul artei a fost privit ca un tot organic 
analog naturii, cînd natura ca artă. „Un lucru caracte- 
ristic pentru ființa umană, scriau frații Goncourt, e de 
a nu vedea nimic în natură care să nu fie şi o rememo- 
rare a artei.“ Şi invers, văzînd în opera de artă „o exis- 
tentă înrudită metafiziceşte cu un viguros stejar al pă- 
durii sau cu un jaguar al pustiei, prin faptul că spre 
deosebire de mașină, arta are o finalitate intrinsecă“, 
Tudor Vianu identifica în ea o imagine a cosmosului na- 
turalistic, conceput ca un sistem de forţe și relaţii. 60 

Privind arta ca o a doua natură (distinctă în esenţă 
“de lumea naturii, ca o natură spirituală) „cu intenția 
precisă de a considera natura spirituală tot atît de ne- 
cesară, concretă şi bine conturată ca şi cea fizică“ i 
Marx anunță o nouă optică asupra artei, în baza acestei 
analogii. | 

Arta devine, astfel, un analog al naturii ca obiect al 
unei științe aparte, în concepţia noastră, tocmai fiindcă 


59 Kurt Huber, Asthetik, Ettal, 1954, p. 45 
60 Tudor Vianu, Estetica, Bucureşti, 1968, p. 74 | A aoet 
61 K, Marx, F. Engels, Despre literatura şi artă, Ta 


1955, p. 536 


ian 

nu rezultă de aici că putem confunda arta cu natura 
sau natura cu arta, Natura și arta, în condiţiile materiale 
fundamentale sînt separate printr-o prăpastie de neîn- 
vins. Dacă încercările de a privi natura şi arta ca două 
sfere ale realităţii de fapt diferite, însă, tind spre o în- 
depărtare forţată a artei de natură (Fiedler), încercarea 


de a privi arta ca o „a doua natură“ tinde în schimb să 


le apropie nu fără a distinge specificul lor. 

La rîndul ei raţionalizabilă ca şi natura, a doua natură 
(id est poesfera) își revendică astfel ştiinţa sa proprie, în 
baza acestei analogii. 


Perspectivele ei ca știință În concordanţă cu ceea ce pro- 

PI | tagoniștii „ştiinţei generale a 
artei“ au gîndit pe acest plan, metapoetica nu vine decît 
ca un nume al acestei ştiinţe, care-şi precizează domeniul 
şi optica (deci, genul proxim și diferenţa specifică) — în 
raport cu ştiinţele colaterale sau conexe — prin însuși 
numele ei. | Ee 

Dacă în cuvînt (nume) se dezvoltă esența numitului, 
folosirea numelui înseamnă o operaţie de identificare a 
semnificației numelui (numele e — eo ipso — un indiciu 
al cunoaşterii) ea e — în fond — ştiinţa generală a artei 
ca o ştiinţă ce-şi capătă un nume ce-o defineşte şi-i a- 
parține, din acest moment. 

Acest moment poate fi socotit ca un act de identitate 
al ştiinţei de care vorbim, confirmînd — deopotrivă — 
nașterea ei ca şi „zestrea“ ei ereditară. 

Nu neglijind prin aceasta momentul atins în dezvol- 
tarea cugetării umane, ci restabilind tocmai lanţul conti- 
nuității istorice care explică geneza ei, ţinînd — pe de o 
parte — deci seama de direcţiile gîndirii filosofice asupra 
artei înainte de apariţia esteticii, pe de alta — de unele 
orientări ivite chiar în sînul esteticii după constituirea 
€l, apariția unei științe generale a artei — pe această 
bază istorică largă ce-o pregăteşte şi anunță de mult — ni 

se pare posibilă, dacă nu necesară şi inevitabilă, Prin în- 
seşi antecedentele ei. 

Alături de premisele logice, care — prin izolarea artei 
de natură etc. în sfera ei proprie — îi legitimează ştiinţa, 
premise istorice vin să determine apariţia ei, ca un mo- 
ment de tranziţie de la estetică spre ceea ce am putea 
numi — în sensul propriu al cuvîntului — ştiinţa artei. 

Am dat aci pe scurt istoricul acestei tranziţii, tocmai 
fiindcă în lumina acestui istoric se clarifică a) obiectul de 
studiu al metapoeticii, b) poziţia sa față de acest obiect 
şi c) eşafodajul ei ca ştiinţă ce poartă acest nume. Ea nu 
apare, deci, în afara drumului principal al cunoașterii 
filosofice a. artei ; ea e rezultatul firesc al întregii evoluții 
anterioare a gîndirii filosofice asupra artei. Însăși tran- 
ziția (saltul) de la poetică la metapoetică reprezintă un 
pas, un moment decisiv în istoria. investigaţiei teoretice 
a artei — o verigă într-un lanţ — din antichitate pînă azi. 

A fost necesară această anchetă pentru a dovedi — în 
primul rînd — că metapoetica nu e o invenţie arbitrară, 
un deus ex machina, ci o tendinţă elaborată istoric avînd 
adinci antecedente în trecut. În al doilea rînd, tocmai prin 
înțelegerea tendinţelor devenirii istorice a gîndirii umane, 
identificarea principalelor ţinte, atinse sau urmărite în 
trecut, constituie platforma unei construcții. sistematice 
demne de reținut. A clădi e a-ţi face drum, într-o ştiinţă, 
parcurgînd toată istoria. ei pentru a fixa acel postament 
teoretic axat — în primul rînd — pe o tendinţă reală; 
o profundă cunoaştere a țintei ştiinţei angajate în studiu 
rezultă de aici, 

Orice știință îşi alege mai întii obiectul său propriu 
de studiu şi această alegere. e constitutivă pentru concep- 
tul ce-o defineşte, fără ca prin aceasta obiectul ce-o pre- 
ocupă să fie el însuşi clarificat. Cînd știința posedă însă 
o structură care înglobează — în totalitatea sa — obiec- 
tul, explicaţia, înţelegerea lucrurilor care compun obiec- 
tul ei — nu simpla descriere, ci interpretarea realităţii — 

devine nu numai perspectiva ci însăși platforma ei ne- 


cesară. l 
De la nivelul unei optici de ansamblu, metapoetica 


priveşte astfel arta ca obiectul ei propriu de studiu — pro- 
priu şi exclusiv, în sensul că n-are alt obiect — în func- 
tie de această platformă pe care se construieşte ea în- 
săşi. Ea poate avea forța unei întemeieri radicale în 
determinarea sensului şi perspectivelor unei ştiinţe ge- 
nerale a artei putind fi lărgită la infinit pe noi trepte, 
dincolo de limitele poeticilor particulare, într-un sistem 
de relaţii constituite între diferitele arte, pe baza genera- 
lizărilor teoretice în cadrul aceleiaşi sfere (poesfera). 

Funcţia ei ca ştiinţă — în mod nemijlocit dată de 
optica ei — derivă de aici. Ea apare prin extinderi trep- 
tate şi elaborări succesive a teoriilor diferitelor arte par- 
ticulare, organizînd cunoașterea lor. Ea extrage această 
cunoaştere sau, mai bine zis, o dobîndeşte, aplicînd enun- 
țurile generale de cazuri. Ea supune astfel activitatea ar- 
tistică, arta în genere, unui travaliu al raţiunii ce-i va 
releva ordinea care-o conduce, aspectele ei generale etc., 
ca un sistem al poeticilor particulare în raport cu aspec- 
tele unitare ale artei, pe o platformă comună. Ea se ba- 
zează, deci, pe poeticile particulare ale diferitelor arte, 
cărora le extrage principiile fundamentale, adică cele mai 
generale, venind din ideile şi enunţurile care privesc arta 
în genere. Tocmai pe baza acestor principii comune, ten- 
dinţa unificării conceptelor acestor poetici şi integrarea 
lor într-un sistem duce la apariţia metapoeticii. 

„De la teorii particularizante la teorii generalizante, 
printr-o structurare progresivă a datelor ştiinţelor parti- 
culare ale artei, metapoetica e, astfel, un salt ca tip de 
reflecţie şi de construcţie teoretică avînd caractere spe- 
cifice care o deosebesc de toate celelalte ştiinţe ale artei 
(poetici). Ea e o construcție mai cuprinzătoare, în lumina 
căreia se clarifică legătura dintre diferitele arte în uni- 
tatea lor care constituie întregul numit de noi artă. Struc- 
tura acestei ştiinţe ne apare astfel ca o construcţie logică 

și necesară, la nivelul unei sinteze creatoare, profunde, 
îmbrățişînd în totalitatea ei arta, prin contopirea teoriilor 
speciale ale artei în teoria lor generală. 

Aceasta şi este în fond metapoetica, sau poate fi, dacă 
— independent de proprietăţile lor particulare sau modu- 
rile determinate distincte — diferența dintre diferitele 
arte se suprimă în principiile ei generale, privind arta ca 
un sistem unitar, aşa cum se constituie la acest nivel. 

Perspectivele ei ca ştiinţă, în final, reies de aci. Nive- 
lul de construcţie al unei teorii fiind gradul de abstrac- 
tizare pe care-l atinge, teoria este capabilă să depăşească 
limitele cunoaşterii la un moment dat şi să. descopere 
noi însuşiri ale obiectului, în raport cu nivelul la care-l 
privim. Saltul de la analiza concretă la principii funda- 
mentale, comune tuturor artelor, prin unificarea lor în- 
tr-un sistem, presupune fixarea, necesitatea fixării în cu- 


i noaştere a diferenţierii relative a obiectului ca o totali- 


tate avind legi generale de interrelaţii şi corelaţii, pri- 
vind comportarea generală a sistemului, ansamblul rela- 
țiilor şi interrelaţiilor între sistemele reciproc înrudite şi 
înlăuntrul acestui sistem. 

Ştiinţa îşi modifică, deci, conţinutul şi-şi extinde ca- 
drele, la acest nivel. În perspectiva de ansamblu ce re- 
zultă de aci, prin însăşi această sistematizare, pătrunde 
mai adînc în esenţa obiectului, sintetizînd cunoştinţele 
despre el. Sfera ei se lărgeşte ; conţinutul ei devine mai 
bogat în însuşirile determinante care asigură unitatea o- 
biectului ei. Avantajul unificării structurale, cuprinderea 
largă — într-o sinteză unică — a domeniului, prin siste- 
matizarea necesară a demersului logic, nu reprezintă de- 
cît raportarea consecventă a analizei (și interpretarea da- 
telor ei) la o anume sferă de principii care decurg din 
perspectiva întregului (şi implicit din sistemul său) după 
o logică a dezvoltării treptate a cunoştinţelor care permit 
gîndirii noastre, pornind de la orice punct nodal al struc- 
turii (operei) să descopere sensul ei, s-o cuprindă în punc- 
tele ei esenţiale. Metapoetica înglobează, astfel, arta în- 

tr-o unitate care constituie obiectul ei, în perspectiva de 
ansamblu a structurii sale specifice, privind arta în an- 
samblu ca o pluralitate de entităţi unitare reductibile — în 
esența lor ultimă — la același sistem. 

De aici funcţia euristică a metapoeticii şi perspec- 
tivele ei metodologice în investigația ştiinţifică a artei, 
în raport cu nivelul la care înalță — prin însăşi struc- 
tura sa ca ştiinţă — înţelegerea ei. 


/ă 

„Prolegomenele trebuie să fie exer- 
ciţii pregătitoare, ele au mai mult 
să arate ce avem de făcut pentru a 
întemeia, dacă este cu putinţă, o 
bee decit să expună această şti- 
ințä...' 


„IMM. Kant 


Încheind — cu perspectivele ei — prezentarea de an- 
samblu a metapoeticii, socotim oportune, dacă nu nece- 
sare, citeva considerații ad-hoc, privind : 1) însăşi meta- 
poetica, 2) baza ei rațională şi 3) caracterul acestei lucrări. 


1 

“Astăzi nici o ştiinţă nu mai are nevoie să-şi convingă 
publicul de importanța sa. Orice ştiinţă e o ocupaţie in- 
telectuală majoră, şi se impune ca atare sau se justifică 
prin însăşi apariţia ei. Asigurînd cunoașterea unui do- 
meniu oarecare al realului, o ştiinţă contează, însă, nu 
numai prin ceea ce ne face cunoscut sau prin ceea ce ne 
permite să facem, dar şi prin metamorfoza spirituală pe 
care o realizează din ce în ce mai profund, prin ceea ce 
am numi perspectiva ei umanistă. 

Ce aduce, deci, metapoetica pe acest plan, sau — mai 
bine zis — ce poate aduce ?... 

Nu e vorba aci de a privi metapoetica descifrînd viito- 
rul ei. Nu ştim ce torc Parcele la căpătiiul său. Sub ce 
zodii va creşte această știință sau se va stinge în faşă, — 
cui i-ar trece prin gînd să consulte augurii ? Dar un lu- 
cru e cert. Dacă justificarea și însuși scopul ştiinţei constă 
în rezultatele ei, creşterea pe care o constatăm în ştiinţă 
nu este rezultatul atît al înmulţirii cunoştinţelor, cît al 
variaţiei metodelor prin care sistemațizăm aceste cu- 
noştințe. Iar „varietatea metodelor este datorită varie- 

tăţii de relaţii pe care le întrevede mintea inventivă a 
omului de ştiinţă. Relaţiile pe care mintea acestuia poate 
să le întrevadă între proprietăţile sau momentele de suc- 
cesiune ale obiectelor naturii sînt nelimitat de variate“. ! 

Privind arta ca analog al naturii, metapoetica propune 
un nou sistem de relaţii între proprietăţile sau momentele 
de succesiune ale obiectelor artei, în primul rînd. Astfel 
metapoetica poate aspira spre un sistem al cunoaşterii şti- 
ințifice a artei, urmărind ordonarea şi sistematizarea pro- 
priului ei domeniu în perspectiva unei metode care asi- 
gură studiul ei unitar. 

Posibilitatea unor enunţuri general valabile, verifica- 
bile asupra fenomenului „artă“ e azi un fapt. Ca şi ideea 
că „fenomenul artă“ este accesibil unei atari explicaţii 
naturaliste (naturwissenschaţtliche Erklärung) în baza 
unor reguli ce pot fi deduse din legităţi valabile în dife- 
rite domenii determinate ale ştiinţelor naturii sau anumi- 
tor „corelaţii între ştiinţele naturale şi artă.“ 2 Ceea ce 
n-ar însemna atit „un strict sistem de gîndire natural- 
ştiinţific“, cît o teorie a artei în mod natural-ştiinţific 
fondată (naturmwissenschaftilch fundierte)... De aci apa- 
riția unei tehnici în sensul unei folosiri practice a cu- 
noştinţelor ştiinţelor naturii „cu toate consecinţele lor“, 
în explicarea ştiinţifică a artei, începînd cu fiziologia in- 
formaţiei (circulaţia informaţiei în organismul viu), pre- 
lucrarea percepţiilor în procesul cunoaşterii structurilor 
pînă la prelucrarea lor logică şi codarea lor, privind ope- 
rele de artă ca „structuri încheiate care optimizează pro- 
cesele percepţiei“, Procesul artistic poate îi explicat — se 
admite — cu mijloacele ştiinţelor naturale. 2 

Din moment ce noi avem — mai întîi — o idee asu- 
Pra procedeelor extrem de complicate şi finaliste de care 


l C. Rădulescu Motru, Lecţii de logică, Bucureşti, 1943, p. 86 
2 Herbert W., Franke, Phänomen Kunst, Die naturwissen- 


schaftliche Grundlage der Ästhetik, München, Stuttgart, 1967, p. 9 
3 Ibid., p. 140-141 

se serveşte natura, noi concepem măreţia ei, admirăm fru- 
museţea ei. Dacă — prin analogie — fenomenele artei me- 
rită o egală admiraţie (ceea ce reiese din faptul că arta 
este o a doua natură) și capacitățile omului cărora, prin- 
tre altele, el le datorează meritul său de creator, se 
atestă în ea, arta poate fi obiectul științelor naturii. „E- 
nunțurile unei teorii natural-ştiințifice a artei, s-a spus, 
trebuie să fie obiectivabile. 4 

Dar nu aceasta e calea constituirii unei ştiinţe a artei 
ca o ştiinţă determinată, dacă „fiecare ştiinţă îşi are un a- 
numit gen de obiecte şi se îndeletniceşte cu ele“ 5, Știința 
artei şi ştiinţele naturii nu se pot confunda. 

Natura şi arta concordă în sensul în care admitem con- 
cordanța între creaţia naturii şi aceea a artistului: „a 
doua natură“ proiectează viziunea creatoare a omului în 
tipare şi după legi naturale. În baza analogiei dintre na- 
tură și artă, această concordanţă devine un criteriu al 
perfecțiunii artistice ; dacă în universul existent e a se 
găsi cel mai înalt grad de perfecţiune (în sensul în care 
Leibniz consideră natura, lumea accesibilă percepţiei sen- 
zoriale măsura şi modelul artei), natura obiectivă dă le- 
gile după care se desfăşoară creaţia artistică (măsura, di- 
recția realizării artistice), legi care-i dau artei forța 
naturii. | 

Dar de aci pînă la identificarea produselor artei cu cele 
ale naturii e un salt teoretic inacceptabil. Natura şi arta, 
obiectele lor, nu sînt reciproc substituibile în baza aces- 
tei analogii. Dacă analogia nu consistă într-o unitate de 
esenţă, ci într-o asemănare rezultînd dintr-o operaţie după 
procedee analoage (arta „face“ ceva nu identic, ci ana- 
log), analogia nu implică, fireşte, identitatea. Opera de artă 
nu se confundă cu „analogul“ ei din lumea naturii. Dacă 
aceste structuri artistice (opere) ar fi izomorfe —. ca iden- 


4 Ibid., p. 18 
5 Aristotel, Metafizica, 1064 a 

tități de structură — structurilor naturale, arta n-ar pu- 
tea avea nici un sens. O diferenţiere a însuşirilor lor dis- 
tinctive e cu atît mai necesară cu cit gindirea noastră 
impune aci excluderea reciprocă a laturilor polare între 
obiectele (sau fenomenele) artei. şi obiectele (sau feno- 
menele) naturii; ea impune să evităm indeterminarea 
lor fixînd în mod logic această opoziţie. De aci — con- 
secința, sub raport teoretic : explicaţia artei poate să-şi 
caute fundamentele proprii, ştiinţa să studieze acest fe- 
nomen în specificul lui, nu identificind arta cu natura, ci 
separînd-o categoric de ea. 
Privind analogia ca ipoteză, ca simplă sugestie, în mo- 
dul în care un Philipp Sidney și alţii au dedus legiti- 
mitatea artei din mimesis-ul ei care depăşeşte natura și 
au apărat dreptul ei la o existenţă independentă în ra- 
port cu ştiinţa, admitem, deci, că aşa cum natura îşi are 
ştiinţa ei, arta — ca analog al naturii — îşi cere, la 
rindul ei, ştiinţa sa proprie. Dacă legitatea, universalita- 
tea, necesitatea definesc știința la nivelul ei actual, legi- 
tatea artei diferă de aceea a naturii şi a obiectului este- 
tic în genere ; universalitatea ei vine din acel proces for- 
mativ general care conduce de la elemente amorfe la 
forme sau unități morfologice asigurînd vitalitatea struc- 
turii, sensul ei unitar, ca ansamblu operaţional cu o sem- 
nificaţie dată, grupînd elemente cărora le aflăm conţinu- 
tul şi relaţii cărora li se specifică natura, în orice operă 
aparţinind artei. Necesitatea unei ştiinţe a artei, privind 
Structuri unitare ce pot şi trebuie să constituie — în 
totalitatea lor — obiectul unei științe aparte, se subîn- 
țelege. Complexitatea fenomenului artei duce cu necesi- 
tate la apariţia (sau dezvoltarea) unei științe plecînd nu 
de la ideea abstractă a frumosului ci de la ceea ce este 
obiectiv opera de artă în genere şi o face să fie. Şi, toc- 
mai fiindcă ea posedă o structură care înglobează obiec- 
tul el ca obiect unitar, ca totalitate articulată de cu- 
noştințe, aşadar, ca sistem, Ştiinţa artei se poate consti- 

tui ca o disciplină aparte, în funcţie de obiectul său pro- 
priu de studiu, ca o teorie a obiectului său, privind arta 
în ansamblu, această „lume“ a artei, despre care un Vico, 
sau Baumgarten şi Hegel ne-au asigurat că există, fără 
a-i atinge hotarele. 

Metapoetica nu vine, astfel, decit ca o ştiinţă a aces- 
tei „lumi“ (mundus poetarum, la Baumgarten) privită 
nu în aspectele ei cognitive (estetice) ci în perspectiva de 
ansamblu. a sistemului în care — prin însăşi existenţa 
ei — se încadrează. Justificarea apariţiei sale, în cadrul 
unei concepţii asupra artei care-şi află în ea un temeinic 
suport, pleacă deci de la identificarea produselor artei 
— ca elemente ale celei de a doua naturi — în, sfera ei 
determinată, prin: intermediul unei ştiinţe (sau discipline) 
ce asigură studiul ei unitar. 


2 


De aci sensul logic al analogiei ce stă la baza meta- 
poeticii, indicînd — în. definitiv — perspectiva ei uma- 
nistă. Baza ei rațională vine de aici : arta ca „a doua na- 
tură“ îşi revendică o ştiinţă capabilă s-o studieze în com- 
plexitatea ei — în baza acestei analogii. 

A admite azi că arta ca „a doua natură“ — această 
altera natura (Scaliger), andere Natur (Goethe), another 
Nature (Sidney), deuxième nature (Flaubert), quasi una 
seconda natura (Adorno) — îşi revendică știința ei pro- 
prie, la nivelul unei filosofii stînd alături de filosofia na- 
turii, e — fără îndoială — un. act de îndrăzneală, o teme- 
ritate. Tot așa după cum întemeierea unei ştiinţe afec- 
tate studiului cunoaşterii sensibile (estetice), în baza 
înțelegerii ei ca analog al rațiunii, era — în secolul al 
XVIII-lea — un act de îndrăzneală, o temeritate. 

Dar „analogul raţiunii“ nu priveşte în fond arta decit 
în măsura în care experienţa ei atestă, cert, faptul că 


rațiunea — cu conceptele ei clare şi distincte — nu este 

singurul organ al cunoașterii iar cunoaşterea artistică se 
înalţă, ea însăşi, la nivelul cunoașterii raționale. 

Cunoaşterea artei, însă, nu se reduce la cunoaşterea 
artistică, 

A privi arta ca analog al rațiunii e a plasa studiul ei 
la nivelul cunoaşterii artistice, mai exact, la nivelul lo- 
gicii, căreia îi corespunde — prin analogie — estetica. 

Dacă domeniul esteticii poate fi definit ca perceptio 
confusa, care nu e — în accepţia fondatorului ei — decît 
cunoașterea sensibilă (estetică) spre deosebire de cunoaş- 
terea raţională (logică), estetica nu e — în ultimă in- 
stanță — decît ştiinţa acestei cunoașteri guvernată de o 
lege interioară care nu coincide cu aceea a raţiunii, dar 
constituie un analogon al ei. Privind arta ca formă a cu- 
noaşterii, în baza statutului său originar, estetica nu e 
— ea însăşi — decit ars analogi rationis, în fond, arta 
analogului raţiunii, ştiinţa acestei cunoașteri, „logica“ ei. 

A stabili însă această analogie la nivelul naturii e a 
inversa perspectiva înţelegerii artei invocînd baza ei ma- 
terială. - 

Schimbarea de optică vine de aci cu toate implicaţiile 
ei teoretice : 

1) Arta poate (şi trebuie) să fie studiată nu numai ca 
o formă a cunoaşterii (sub aspect gnoseologic) ci -şi ca o 
formă a existenţei (sub aspect ontologic). După cum na- 
tura fizică — în această accepţie — n-are, deci, un alt 
sens decit raportată la o existenţă care se revelează în 
acele multiple nuanţe senzoriale care o exprimă, tot ast- 
fel arta (ca o a doua natură, ideală, creată de om) n-are 
un alt sens decît raportată la o existenţă cu structurile 
ei caracteristice, care o definesc. 

2) Ca activitate esenţială a omului, în măsura în care 
structura artistică nu se situează la nivelul naturii ci se 
organizează în sisteme proprii, studiul structurii artistice 


p leacă de la activitatea ce-i stă la bază şi de care depinde 
existenţa ei. 

3) Vom avansa în cunoașterea artei printr-un salt în 
planul operativ, tehnic, privind arta în structura ei, în 
existenţa ei, ca o creaţie determinată de activitatea spi- 
ritului care elaborează „a doua natură“, dacă știința poate 
să identifice această structură, să pătrundă în mod siste- 
matic esenţa ei, 

„Aici intervine analogia ca ipoteză şi ca bază a de- 
ducției la care apelăm. Su 

Nu putem privi aci analogia decît într-un sens abso- 
lut limitat, am spune, pur metodologic. Deci, ca ipoteză 
de lucru în reprezentarea logică a artei și cunoaşterea ei. 

Reprezentarea logică a finalităţii naturii şi implicit a 
cunoaşterii ei (dar nu numai ca natură în general, ci ca 
natură determinată prin diversitatea de legi necesare care 
o conduc) se baza pe ideea că „trebuie să gîndim în na- 
tură o posibilitate de legi empirice infinit de variate, care 
pentru inteligenţa noastră sînt totuși contingente (n-ar 
putea fi cunoscute apriori) şi în vederea lor noi judecăm 
unitatea naturii după legi empirice şi posibilitatea unită- 
ţii experienţei (ca sistem după legi empirice) ca fiind con- 
tingente“... 6 Reprezentarea logică a finalităţii artei şi im- 
plicit a cunoaşterii ei (dar nu numai ca artă în general, 
ci ca artă determinată prin diversitatea de legi necesare 
care o conduc) duce — prin analogie — la ideea că tre- 
buie să gîndim şi în artă o posibilitate de legi empirice 
infinit de variate şi în vederea lor noi judecăm unitatea 
artei şi posibilitatea experienţei sale ca sistem după a- 
ceste legi, fără de care ea n-ar putea fi obiectul unei ex- 
perienţe... Dacă o atare unitate trebuie presupusă şi ad- 
misă în mod necesar în natură (deoarece, „de altminteri 
nu s-ar înfăptui o înlănţuire continuă de cunoașteri em- 
pirice într-o totalitate a experienţei“), o atare unitate tre- 
buie presupusă și admisă — prin analogie — şi în artă. 
Dacă, în sfirşit, pentru a căuta aceste legi trebuie să 


6 Imm. Kant, Critica puterii de judecare, Bucureşti, 1940, p. 61 

punem la baza oricărei reflecţii asupra naturii un prin- 
cipiu apriori, spunînd anume că după aceste legi e posi- 
bilă o ordine cognoscibilă a naturii, un atare principiu 
se impune şi în artă, spunînd anume, că după aceste legi 
e posibilă o ordine cognoscibilă a artei. P. pă a 

Atare principiu se exprimă în natură prin ideea că „în 
ea există o ierarhie de genuri şi specii pe care o putem 
pricepe, că genurile, la rîndul lor, se apropie întreolaltă 
de un principiu comun.“ 7 Un atare principiu se exprimă 
şi în artă — privind analogia ca ax viu, dinamic al. de- 
mersului logic — prin ideea că în ea există o ierarhie de 
genuri şi specii pe câre le putem pricepe, că genurile, la 
rindul: lor, se apropie întreolaltă de un principiu comun. 
Şi — în cele din urmă — putem deci gîndi că, dată fiind 
existenţa unor legi generale (universale), fără de care 
existenţa artei nu poate fi concepută, diversitatea speci- 
îică a legilor artei (ca şi aceea a:legilor naturii) nu poate 
îi atît de mare încît intelectul uman să nu fie capabil să 
descopere. o ordine perceptibilă în artă, să clasifice pro- 
dusele ei în .genuri şi specii, spre a aplica aici principiile 
unei organizări ştiinţifice şi a face dintr-o. materie atît 
de diversă domeniul unei experiențe unitare şi ordonate. 
Şi, precum dacă n-am presupune în natură o unităte 
ş.a.m.d., n-am avea o ordine a naturii după legi empirice, 
deci un fir conducător pentru o experienţă ce ar urma 


s-o facem cu ajutorul acestor legi, după toată diversitatea 
lor şi pentru cercetarea lor, la fel dacă n-am presupune 


în artă o unitate ş.a.m.d., n-am avea o ordine a artei, deci 
nici un fir conducător în cunoașterea ei, deoarece numai 
în baza acestor principii (sau legi necesare) putem avansa 
în cunoaşterea artei... 8 l Zi i 

În fine, dacă „forțele esenţiale senzoriale specifice ale 
omului, care îşi găsesc realizarea lor obiectuală numai în 
obiectele naturii, îşi pot găsi cunoașterea de sine numai 
în ştiinţa despre lumea naturală în general“ (Marx), forțele 


7 Ibid,, p. 258-259 
8 Ars longa, București, 1980, p. 323-324 

esenţiale specifice ale omului care își găsesc realizarea lor 
obiectuală numai în artă își pot găsi — pe această bază — 
cunoașterea de sine numai în știința despre lumea artei în 
general. În acelaşi sens, dacă „realitatea socială a natu- 
rii şi ştiinţele naturale umane, sau ştiinţele naturale des- 
pre om sînt, cum scria Marx, expresii identice“, — rea- 
litatea Sona a artei şi ştiinţa sii artă sînt expresii 
identice. ° 


Această concluzie, cea mai generală posibilă, dar 
— după opinia noastră — cea mai fecundă, spre care con- 
verg premisele implicate în ea, e consecinţa finală a a- 
nalogiei ce stă la baza acestei lucrări. 

Dacă orice raţionament presupune un oi mai exact, 
un sistem de judecăţi unitare, orice raționament e un 
produs logic de scoatere a unei concluzii din premisele 
date. Această concluzie poate da ceva în plus în raport 


cu premisele — o cunoaştere nouă faţă de ceea ce este 
dat în premise — doar în măsura în care concluzia îşi 
află un suport în premisele ei, aci — în sensul logic al 


analogiei ce-i stă la bază. 

Aceasta implică ratificarea acestei judecăţi înseşi, ti- 
nînd seama de normele logice care duc la înlocuirea com- 
plexelor (sau asocierilor) intuitive — cu relaţii exprimate 
în mod logic sau — cel puţin — logic fundamentate, ca 
relaţii abstracte, stabilite prin îndreptarea atenţiei asupra 
datelor intuitive. | îi 

Orice analogie e un raționament ipotetic şi acest raţio- 
nament trebuie folosit cu prudenţă și chiar stăpînit cu ri- 
goare logică, întrucît el reprezintă o veche şi puternică 
înclinaţie a spiritului omenesc. Analogia e „creatoare de 
ipoteze în toate ştiinţele şi în afară de aceasta... metoda 
de obiîrșie, din: care s-au despărţit operaţiile logice de ope- 

rațiile psihologice, metoda cea mai veche a raționamentu- 
lui omenesc. 10 Şi tocmai fiindcă „se poate chiar presu- 


9 Ibid., p. 262 
10 C, Rădulescu Motru, op, cit., p. 142-143 

pune, nu fără temei, că raţionamentele prin analogie... 
sînt mai vechi decît celelalte forme logice mai exacte şi 
deci mai străine de nemijlocirea vieţii cotidiene“ Il — con- 
cluziile unui raţionament prin analogie sint întotdeauna 
problematice, fiind lipsite de stringenta deducției și chiar 
de garanţiile inducției. Analogia nu merge nic! de la ge- 
neral la particular, nici de la particular la general, ci de 
la particular la particular sau de la general cert la un 
general ipotetic — în ipoteza de analogie. 

în acest ultim sens aplicînd aci acest raţionament, ple- 
căm de la ideea că „raţionamentul prin analogie este ne- 
secatul izvor al ipotezelor, şi ipotezele sînt în istoria şti- 
intei farurile de lumină deschizătoare de drum.“ 12 Res- 
pectînd sensul ei strict, analogia poate deveni o pirghie a 
cercetării şi duce la o judecată fie şi asertorică (nu apo- 
dictică), în sensul că negația ei o putem gîndi fără a lovi 
în condiţiile gîndirii noastre şi ca negaţie e totuși in- 
terzisă de realitatea faptelor. Dar concluzia prin analo- 
gie este valabilă: numai în cazul cînd noi ţinem seama de 
specificul fiecăruia din fenomenele date sau comparate. 
Dacă nu ţinem seama de acest specific, în baza normelor 
gîndirii logice, analogia cade. Dar cînd judecata obţinută 
o putem aplica în mod corect, ea conduce gîndirea la ge- 
neralizare. Concluziile ei, fie şi ipotetice, pot fi verificate 
în mod analitic. Tocmai în baza acestei analogii, ele de- 
vin. adevăruri, legi, postulate, și inducţiile ei se verifică 
în sensul în care le demonstrează un silogism, o deduc- 
ţie, sau le confirmă viaţa. 


3 


Dar, orice demonstraţie include trei momente: 
1) — teza, adică afirmaţia iniţială care trebuie dovedită, 
2) — argumentele sau faptele cu ajutorul cărora ea poate 


11 G. Lukács, Estetica, vol. I, București, 1972, p. 142-143 şi 387 
12 C. Rădulescu Motru, op. cit, p. 144 

fi dovedită şi 3) — procedeul cu ajutorul căruia se de- 
duce teza din argumente. Expunînd aci ideea unei ştiinţe 
a artei ca analog al naturii, fără îndoială nu oferim de- 
cît teza. Justificarea formală a consecinţelor ei, cu un 
cuvint, Drolegomene („exerciții pregătitoare“, avînd mai 
mult să arate „ce avem de făcut; pentru a întemeia, dacă 
este cu putinţă, o ştiinţă, decît să expună această știință“ 
e tot ce ne propunem aci. Argumentele, faptele cu ajuto- 
rul cărora se deduce teza din argumente, mai exact, se 
constituie această ştiinţă (aci în faza unui simplu enunţ) 
constituie obiectul unei cercetări ce urmează, explicînd 
însuşi sensul acestei lucrări. 

Reţinînd aci ideea acestei ştiinţe, ale cărei principii de- 
curg în mod logic din premisele ei : 1) — cunoașterea a- 
nalitică, întîia premisă a oricărui silogism, bazată aci pe 
raportarea directă a conceptului la obiect (prin a — iden- 
tificarea artei cu sine şi b — diferenţierea ei de natură 
etc.) şi 2) — cunoașterea sintetică privind diversitatea 
determinărilor artei în unitatea lor prin înglobarea ei 
într-o sferă distinctă — a doua premisă a silogismului în 
care diversitatea se raportează la unitate în baza însuşi- 
rilor necesare, comune a obiectelor reductibile la acelaşi 
concept — fără îndoială, o condiţie a apariţiei sale — ra- 
tificarea acestor premise e o problemă a acestei ştiinţe, 
privind platforma ei teoretică, însăşi logica ei. | 

Fără a anticipa aici rezultatele privind întemeierea a 
cestei ştiinţe, căreia îi consacrăm în continuare un siste- 
matic efort supunînd unei riguroase analize statutul ei 
filosofic, profilul ei distinctiv în raport cu ştiinţele reci- 
proc înrudite şcl., admitem că apariţia ei se justifică, deci, 
deopotrivă prin baza ei raţională ca şi prin perspecti- 
vele ei. 

Pe această bază, un proiect — ca simplu gest construc- 
tiv în ordine teoretică — lucrarea de faţă lansează un 
concept, o ipoteză de lucru. în: 

nf pe la ideea că fără cîteva puncte de bar 
adică principii fundamentale, nu se poate constitui o şti- 

ință (altfel orice intenţie de generalizare este destinată 
caducităţii), lucrarea de faţă propune un salt din istoric 
în logic (sau tipologic) în ordinea artei, prin înglobarea ei 
într-o sferă distinctă, într-un sistem. 

Admiţind că „noţiunea de artă este un concept con- 
ventional, căruia fiecare epocă îi atribuie altă sferă“ 
(există numeroase momente în dezvoltarea conceptului 
artei şi o mare varietate de sensuri ale acestui concept) 
— fără a cădea în dogmatism, nu putem ignora aci de- 
nominatorul comun care identifică în fond arta cu sine. 
Marea lecţie a istoriei artei impune aci un relativism li- 
mitat ; în artă nu totul e schimbător. Sînt valori perma- 
nente, constante ale artei, „norme şi modele inegalabile“ 
(Marx). Intervin recurenţele, . relevanţa constantelor, in- 
variantelor artei. „Aceste constante universale nu sînt uni- 
forme, fixe, acronice, în cadrul unui univers dominat de 
poziţii şi alternative invariabile“ (A. Marino). Ele im- 
plică eliminarea şi depășirea tuturor aspectelor transitorii, 
„istorice“ ; ele sînt transistorice, dar nu anistorice... Fie 
şi „abstractizări metodologice“, ele sînt omologii de ordin 
tipologic şi estetic, elemente comune, permanente, dura- 
bile, identificabile în forme individuale reductibile la ge- 
neral. Ca „norme imanente, stabile ale artei“, transcend 
individualul concret, particularul și ele formează un sis- 
tem.de determinare. Privind dincolo de formele ei con- 
tingent limitate, „natura permanentă a artei“, atari con- 
stante ne permit a vedea, în limite istoric determinate şi 
deci susceptibile de modificări, accepţiuni contradictorii, 
în ultimă instanţă, imaginea ei unitară, tocmai prin con- 
topirea lor în plasma generală a artei. 

Cunoaşterea analitică, prin raportarea directă a con- 
ceptului la obiect (prin identificarea artei cu sine şi dife- 
renţierea ei de natură etc.) pe lîngă un efort disociativ 
impune, deci, un efort constructiv, acel efort de identi- 
ficare a unor invarianţi (parametri) care dau arhitectura 
realului acoperit de o ordine de ansamblu. 


| 

De aici un pas spre cunoaşterea sintetică a artei pri- 
vind diversitatea determinărilor ei în unitatea lor, în- 
tr-un întreg care se aplică unitar lumii artei, la nivelul 
suprem al generalizării. De la morfologia artei, ca dis- 
ciplină ştiinţifică distinctă, operind prin diferenţiere, la 
metapoetică, 'o disciplină științifică operînd prin inte- 
grare, acest pas reprezintă un salt teoretic fundamental. 

Arta prezintă caracteristici complexe. Ea se diversifică 
şi se multiplică necontenit în pas cu viaţa. Posibilităţi 
nelimitate, dar nu ireductibile — mii de forme (ars una- 
species mille) — apar în evoluţia ei. Dacă, spre a defini 
parametrii artei trebuie să ţinem seama de faptul că 
specia este o categorie a morfologiei artei, iar caracterul 
ei este, legic, generat de multilateralitatea structurii ar- 
telor, o teorie a artei avînd .menirea de a examina trăsă- 
turile, principiile şi categoriile operînd la nivelul fiecărei 
arte în parte, ca şi la nivelul de ansamblu al artei, se 
„constituie în acel punct de intersecţie care permite com- 
| parabilitatea lor, prin relaţii de similaritate şi generalizări 
transmisibile de la o paradigmă la alta, la un nou nivel 
paradigmatic. Nu putem trece altfel de la simpla descriere 
(descriptivism) la interpretare, sistematizare sau subsu- 
mare a unicului totalităţii şi a individualului generalului. 
Esenţa intimă a fenomenelor artei nu se înţelege cînd o 
explicăm izolat, ci cînd demonstrăm că ele se unesc toate 
într-un principiu comun. 

Dacă esteticul nu poate îi un atare principiu (din mo- 
tive pe care lucrarea de față le expune pe larg), iar o ca- 
tegorie cu o valabilitate generală, frumosul, are o- pon- 
dere diferită în artă şi în viață, aplicîndu-se deopotrivă 
naturii etc. (sfera frumosului şi sfera artei nu coincid), 
problema în jurul cărui concept organizăm cunoaşterea ei 
e problema-cheie a metapoeticii. Căutarea unei atari con- 
stante integratoare este opusă tradiţiei istorice, estetice, 
unei tradiţii care, în forme diferite, a dominat în este- 
tică, unei tradiţii care neagă apriori existenţa constanței 
și legitimitatea căutării ei. Potrivit acestei tradiţii, arta 

— opusă naturii, — fenomenele artei, opuse fenomenelor 
naturale, sînt non-recurente şi din acest motiv nu pot fi 
supuse, ca fenomenele naturale, unui tratament ştiinţific, 
În acest cîmp, prin urmare, trebuie o metodă diferită, 
care s-ar restrînge ea însăși la o formă discursivă a inter- 
pretării, în ideea că fenomenele curg fără a fi interpretate 
(sau interpretabile) ca sistem. 

“Potrivit acestei idei, atari discipline care pot fi nu- 
mite cele mai umane — studiile literaturii şi studiul ar- 
tei — au fost mai degrabă istoric descriptive decît siste- 
matizante... „A priori s-ar părea — însă — a fi general 
validă teza că pentru fiecare proces există un sistem co- 
respunzător, prin care procesul poate fi analizat şi descris 
cu mijloacele unui număr 'limitat de premise..., elemente 
recurente în combinaţiuni variate. Apoi, pe baza unei atari 
analize, ar fi posibil să ordonăm aceste elemente în clase 
potrivit posibilităţilor lor de combinare. O istorie astfel 
stabilită s-ar putea ridica mai presus de nivelul simplei 
descrieri primitive la o ştiinţă sistematică, exactă şi ge- 
neralizantă, în teoria în care toate evenimentele (combi- 
naţii posibile de elemente) sînt prefigurate şi condiţiile 
pentru realizarea lor stabilite“. 13 

Pare incontestabil că, atîta timp cît ştiinţele umane 
n-au verificat această teză ca o ipoteză de lucru, ele şi-au 
neglijat „sarcina lor cea mai importantă, care e — după 
Hjelmslev — aceea de a căuta să stabilească studiile u- 
mane ca o ştiinţă. Pare a fi subînțeles că descrierea feno- 
menelor umane trebuie să opteze între, pe de o parte, 
numai tratamentul poetic ca unic posibil şi, pe de altă 
parte, tratamentul poetic şi ştiinţific ca două forme coor- 
donate ale descrierii ; şi ar fi subînțeles de asemenea că 


opțiunea depinde de verificarea tezei că un proces are la 
bază un sistem.“ 14 


13 Louis Hjelmslev, Prolegomena to a Theory of Language, 
Madison, 1963, p. 9 


14 Ibidem, p. 9-10 

Această teză invocînd-o aci ca o teză-pilot, am putea 
admite că arta e — ca şi limbajul — un obiect asupra că- 
ruia această teză poate fi confirmată cu un rezultat po- 
zitiv. Necesitatea unui punct de vedere sistematizant se 
resimte şi aici. După cum în lingvistică, dincolo de pro- 
cesul textual a fost căutat un sistem fonetic, un sistem 


à semantic, un sistem gramatical etc., căutăm și aici dincolo 
„de procesul artistic un sistem stînd la baza acestui pro- 


ces. Căci, admitem, precum ştiinţa lingvistică, respingînd 
ideea sistemului, arăta Hjelmslev, „n-a reuşit să ducă a- 
naliza pînă la capăt, să-și clarifice premisele ei, sau să 
tindă spre un Principiu uniform de analiză, şi a rămas de 
aceea vagă şi subiectivă, metafizică şi estetizantă...“, şti- 
inţa artei a rămas de aceea, la rîndul ei, de atitea ori 
vagă şi subiectivă, metafizică şi estetizantă... Şi, precum 
„acesta e scopul lingvisticii — să încerce (ceea ce pare un 
obiect cu deosebire atrăgător) teza că acest proces are un 
sistem subiacent — o fluctuatie și o constantă, — ce-i stă 
la bază“ — acesta e, am spune, 'scopul metapoeticii : să 
încerce teza că acest proces are un sistem subiacent — o 
fluctuaţie şi o constantă ce-i stă la bază. 
„Voci ridicate cu anticipație împotriva unei atari în- 
cercări în cîmpul umanităţilor, pledind că nu putem su- 
pune analizei ştiinţifice viaţa spirituală a omului şi fe- 
nomenele implicate în ea fără a ucide această viaţă şi în 
consecinţă admiţind că obiectul lor scapă consideraţiei 
sînt simplu aprioristice, şi nu pot opri ştiinţa în încerca- 
rea ei. Dacă încercarea dă greş — nu în particular, ci în 
principiu — atunci această obiecţiune este validă, şi feno- 
menele umane pot fi tratate numai subiectiv şi estetic. 
Dacă, însă, încercarea reuşeşte — aşa încît principiul pare 
el însuşi practicabil — atunci aceste voci tag,“ b A 
Metapoetica reia, în acest sens, un efort anunțat in 
Ars longa. Acolo arta apărea, — că analog al naturii — 


15 Ibidem, p. 10 

prin tranziţia de la proces la sistem, ca o totalitate cu o 
structură unitară, componentă a celei de a „doua na- 
turi“. Aici ea apare ca o unitate distinctă, în cadrul celei 
de a „doua naturi“ disociind între artă şi tehnică etc., în 
sfera ei denumită cu un cuvint poesfera. Definind unita- 
tea de ansamblu a artei prin acest concept, un domeniu 
vag circumscris în Ars longa devine aci logic determinat. 
Arta îşi află, aşadar, un concept unitar, ca o sferă dis- 
tinctă, în perspectiva de ansamblu a totalităţii, la nivel 
de sistem. Sinteza unei serii de determinări privind uni- 
tatea în cadrul diversităţii, definind sfera ei, poesfera in- 
clude acele coordonate, acei parametri care-i permit omu- 
lui de ştiinţă să statueze deci arta în acel punct în care 
individual şi universal coincid, se identifică, în acel punct 
de concentraţie a unui tip total care-o înglobează ca uni- 
tate în totalitatea ei. 

Această achiziţie a metapoeticii, totodată premisă și 

condiţie a ei, înglobînd cunoașterea sintetică a artei în- 
ir-un sistem, oferă, în final, cadrele logice ale cuprinderii 
ei într-un ansamblu, definind cu un cuvînt obiectul ce-l 
studiază. Evidenţierea legilor obiective care pot sta la 
baza acestui sistem, elaborarea modelului structural al 
sistemului, studierea acestui sistem în evoluţia sa gene- 
tică-istorică, e o chestiune a metapoeticii, care prin o- 
peraţia de: asamblare a faptelor, de încadrare a lor în- 
tr-un sistem coerent, unitar (în măsura în care poesfera 
se prezintă ca un atare sistem) devine ştiinţa acestui 
sistem. CO OLT 1 - 
Sistematica artei, metapoetica s-ar ocupa, deci, cu 
studiul formelor ei generale, privind arta în ansamblu, 
principiile ei fundamentale, statutul general al sistemu- 
lui artelor, Nu atît studierea specială a procesului artis- 
tic-istoric mondial din punctul de vedere al interacțiunii 
cu efecte modificatoare a diverselor clase, familii, tipuri, 
varietăţi, genuri şi specii ale artei (care constituie obiectul 
morfologiei artei) cît studiul general al sistemului ce stă 
la baza acestui proces devine, deci, țelul ei. 

Identificarea acestui sistem prin manifestările sale şi 
modul de existență al sistemului luat în studiu e objecti- 
vul final al metapoeticii, derivînd logic din premisele ei. 

Lucrarea de față ne introduce în ea, în macheta ei 
arhitectonică, oferind un proiect, o primă aproximare a 
metapoeticii, care era în Ars longa o cetate în zări. 

De aci caracterul acestei lucrări, în primul rînd un 
caracter proiectiv, strîns legat de suportul ei teoretic, de 
ipoteza ce-i stă la bază. 

„Sistematica ariei, metapostica 
s-ar ocupa, deci, cu studiul 
formelor ei generale, privind arta 
în ansamblu, principiile ei fun- 


. damentale, statutul general al 


sistemului artelor. Nu atit stu- 
dierea specială a procesului ar- 
tistic-istoric mondial din punctul 
de vedere al interacțiunii cu 
efecte modificatoare a diverse- 
lor clase, familii, tipuri, 'varie- 
tăți, genuri şi specii ale artei 
(care constituie obiectul morfo- 
logiei artei) cit studiul general 
al sistemului ce stă la baza a- 
cestui proces devine, deci, ţe- 


Identificarea acestui. sistem 
prin manifestările sale şi modul 
de existenţă al sistemului luat 
in studiu e obiectivul final al 


: metapoeticii,  derivind lògic din 


premisele ei.“ 

